
PREDGOVOR 


Knjiga Milana Baste »RAT JE ZAVRŠEN 7 DANA KASNIJ E« pred- 
stavlja prijatnu literaturu za svakog čitaoca koji se interesira za našu 
nedavnu prošlost. Svojevremeno je njegova knjiga »Agonija i slom NDH« 
dobila veoma pozitivne kritike gotovo cjelokupne jugoslavenske dnevne i 
periodične štampe. U povodu 35. godišnjice naše pobjede pisac se potrudio 
da iznese niz novih činjenica i materijala, obuhvaćajući upravo posljednjih 
7 sudbonosnih dana, vrijeme kada se rat u Jugoslaviji produžio sve do 
15. maja 1945. godine. Zbog toga je knjizi s pravom dao adekvatniji 
naslov. Ovo je bilo to nužnije, jer je dijelu knjige koji tretira tih 7 »preko- 
brojnih« dana rata poslije službene kapitulacije Njemačke povećana 
gotovo polovica novih stranica, tj. dat je opis novih događaja. Cijela je 
knjiga opsežno nadopunjena i presistematizirana, te zapravo prije pred- 
stavlja novu knjigu nego drugo izdanje djela »Agonija i slom NDH«. 

Pravi trenutak izlaska ovog rada izabran je u vrijeme kada naši narodi, 
zajedno s čitavim slobodoljubivim čovječanstvom slave 35. godišnjicu 
pobjede nad mračnim silama fašizma koje su pretendirale na to da posta- 
nu gospodari svijeta. Jugoslavija je zemlja koja ima mnogo razloga da 
dade poseban i velik značaj proslavi te velike pobjede nad fašizmom. 

Prije nego što iznesemo neke od tih razloga, želimo jstaći da ovim 
radom Milan Basta ukazuje na veličinu revolucije naroda J ugoslavije, koje 
je organizator KPJ, njen sekretar i vrhovni komandant NOV-a i POJ-a 
drug Josip Broz-Tito. 

Evo nekih od tih razloga: 

i. Pod udarom fašističke soldateske, jedne od najjačih ratnih mašina 
koje je svijet vidio, pod udarom rasne ideologije nacizma i fašizma, narodi 
Jugoslavije bili su stavljeni u uvjete genocida i gotovo biološkog uništenja. 
Nije slučajno što se Jugoslavija u frontu antihitlerovske koalicije nalazi na 
trećem mjestu po broju žrtava u odnosu na broj stanovnika. Danas, 30 
godina od svršetka rata, sa sigurnošću možemo tvrditi da su ustanak i 
oružana borba naroda J ugoslavije, pod vodstvom KPJ i druga Tka, spasili 
naše narode od najtežeg ropstva i uništenja. 

1. Kroz specifičan oblik antifašističke narodnooslobodilažke borbe, 
istodobno s borbom protiv okupatora, razbijeni su ostaci starog kapitali- 
stičkog sistema, što je bio osnovni preduvjet za izgradnju novog dru- 


štveno-političkog sistema. U toj borbi stvorena je nova Jugoslavija koja 
izgrađuje novo, samoupravno socijalističko društvo te vodi politiku neza- 
visnosti i nesvrstanosti. Stvorena je državna zajednica u kojoj se razvijaju 
potpuno novi, ravnopravni odnosi između naroda i narodnosti. Sve je to 
našoj zemlji pribavilo priznanje svih progresivnih snaga u svijetu. Stoga 
tridesetgodišnji jubilej pobjede nad fašizmom ne predstavlja samo oslobo- 
đenje od tuđina, nego istodobno i pobjedu društvenog revolucionarnog 
preobražaja J ugoslavije. 

3. Pod vodstvom KPJ i druga Tita, Jugoslavija je prva u okupiranoj 
Evropi povela oslobodilački rat najširih razmjera - svenarodni rat - u 
doba kad je fašizam bio na vrhuncu svoje moći. Na tlu J ugoslavije stvoren 
je svojevrstan front koji je četiri godine vezivao uza se velik broj okupa- 
torskih i kvislinških divizija. Time su jugoslavenski narodi dali najveći 
doprinos koji je jedna mala zemlja mogla dati općoj pobjedi nad fašiz- 
mom. Zahvaljujući tom natčovječanskom otporu i ogromnoj snazi NOP-a 
osujećena je tendencija podjele J ugoslavije na interesne sfere i osigurano 
je jedinstvo i nezavisnost naroda i narodnosti J ugoslavije. 

4. Jugoslavija je jedina evropska zemlja u kojoj se II svjetski rat pro- 
dužio za još 7 dana. Prvi od porobljenih naroda Evrope digli smo ustanak 
protiv fašizma, a posljednji smo odložili oružje jer je mir za jugoslavenske 
narode »zakasnio«. Jugoslavenski su borci morali još 7 dana liti krv i 
davati živote u borbi protiv njemačkih i kvislinških snaga, koje su se po 
svaku cijenu htjele izvući iz zemlje kojoj su nanijele velika zla, ne da bi li 
izbjegle odgovornost za ratne zločine i genocid koji su provodile u našoj 
zemlji. 

Knjiga Milana Baste svojevrstan je prilog proslavi 35. godišnjice pob- 
jede nad fašizmom. U njoj su date brojne slike te antifašističke borbe s 
mnogo smisla za historijske analize. Sve je to potkrijepljeno mnogim zani- 
mljivim detaljima i podacima. U svojem radu pisac argumentirano ukazuje 
na fenomen ustaške izdaje i stvaranje marionetske kvislinške državice 
koja se zvala NDH. Sasvim prirodno, uzgred se govori i o drugim izdaj- 
nicima: četnicima, VMRO-vančovistima, bjelogardistima, ljotićevcima, 
crnogorskim izdajicama, balistima i svima drugima, bez obzira na to kako 
se zvali. Epitetom »nezavisna država Hrvatska« okupator je demagoški 
pokušao opsjeniti hrvatski narod kako bi ga što bolje iskoristio i upregao 
u svoja ratna kola te do maksimuma iskoristio ljudske i privredne poten- 
cijale. Ovo je okupatorima bilo nužno zato da organiziraju kvislinšku 
vojsku koja bi oslobodila okupatorske divizije za druge frontove. 


Hrvatski narod je brzo uvidio da je NDH bila fašistička kreatura te 
da je Pavelić od terorista stigao do lakeja talijanskog fašizma i njemačkog 
nacizma, pa je sve te propagandne makinacije brzo otkrio i odbacio. Vidio 
je kako su njemački i talijanski okupatori na teritoriju J ugoslavije povla- 
čili granice po svojem nahođenju, kako su uzeli naše Jadransko more i 
njegovo zaleđe, podijelili zemlju između sebe, poklanjali teritorije svojim 
satelitima i dr. 


Milan Basta u svojoj knjizi vrlo pronicljivo ulazi u zakulisne igre i 
kamuflirane pokušaje frankovačke, ustaške, klerofašističke i druge pro- 
pagande u NDH o navodnom ostvarenju velikih nacionalnih težnji hrvat- 
skog naroda, čime istodobno razobličuje perfidnost i neodrživost fašističke 
propagande i njezinih ciljeva te otkriva slabe neprijateljeve točke i nemi- 
novnost njegova poraza. 

Nekima će vjerojatno smetati to što knjiga po metodološkom postupku 
ima dva izrazita dijela. Prvio dio knjige više je historijski prikaz uz ukazi- 
vanje na izvore i dokumente o razvitku i genezi ustaškog pokreta i njegovu 
dolasku na vlast, koncepciji ustaške države itd. U drugom dijelu knjige 
preteže memoarski karakter: to je kazivanje autentičnog svjedoka doga- 
đaja koji nije samo promatrač zbivanja nego aktivni učesnik i akter odre- 
đenih događaja koji su se desili u 7 dana borbi poslije službene obustave 
rata na sjeverozapadnom dijelu Jugoslavije u trokutu Dravograd-Celje- 
Pliberg. Bez obzira na metodološke razlike i prividno nejedinstvo prvog i 
drugog dijela knjige, jasno je izraženo suštinsko jedinstvo teme i materije. 
Bio je to neminovan put da se daju nužna prethodna objašnjenja koja su 
potrebna najvećem broju čitalaca, osobito mlađih, kako bi se građa lakše i 
do kraja cjelovito shvatila. 

Pisac je postepenom gradacijom uspio zainteresirati čitaoca, da bi ovaj 
na sredini i na kraju knjige doživio uzbudljivu priču u kojoj je predočena 
autentična atmosfera koja se lako ne zaboravlja. 

U prvom dijelu rada Basta mnogo šire i dokumentiranije nego ranije 
razrađuje ulogu Vlatka Mačeka i reakcionarnog vrha HSS-a, posebice i 
detaljno opisuje ulogu reakcionarnih krugova vrhovne katoličke hijerar- 
hije u našoj zemlji koja se neprijateljski odnosila prema našim narodima i 
angažirala se na strani fašizma i ustaštva, utječući negativno i na držanje 
većeg dijela nižeg klera. Za svakog poštenog građanina bilo je čudno da su 
mnogi svećenici bili zaklete ustaše, te da su neki čak bili i predvodnici u 
pokoljima nevinih žrtava: djece, žena i staraca. Na ovom mjestu dužni 
smo iskazati puno priznanje časnim izuzecima koji su prema svojim 
mogućnostima štitili narod od ustaškog i okupatorskog nasilja. Danas sa 
zadovoljstvom možemo konstatirati određenu promjenu političke atmos- 
fere u odnosima Vatikana i katoličkog klera te težnju prema sve većoj 
suradnji s novom J ugoslavijom. 


U knjizi Milana Baste nalaze se i podrobni podaci o zarobljavanju 
Alexandera von Lohra, komandanta IV zrakoplovne njemačke flote koja 
je 6. aprila 1941. godine rušila nezaštićeni Beograd, komandanta njemačke 
grupe armija »E« koji je organizirao IV i V neprijateljsku ofanzivu. Osim 
toga, pisac u svojoj knjizi veoma upečatljivo iznosi mnoge teškoće i sukobe 
koje su naše starješine imale s rukovodiocima I bugarske armije. U posljed- 
njim trenucima rata Bugari se pokušavaju miješati u borbu protiv nje- 
mačko-ustaško-domobransko-četničke grupacije, nastojeći da je oni 
preuzmu, iako se ta skupina nalazila duboko na teritoriju J ugoslavije. 


Koliko to prostor dopusta, Basta ukratko prikazuje držanje i određene 
sukobe s pojedinim divizijama i drugim jedinicama otačastveno-frontov- 
ske bugarske armije, koje su sebi pripisivale naše uspjehe u Makedoniji, 
Kosovu i Srbiji. Tada su naše jedinice kratko vrijeme surađivale s bugar- 
skom armijom na osnovi odobrenja Nacionalnog komiteta narodnog 
oslobođenja Jugoslavije i druga Tita koji su željeli pomoći Bugarskoj da 
se bar u posljednjim danima rata, poslije ulaska Crvene armije u Bugar- 
sku, uključi u antifašističku borbu. Naravno, ti isti bugarski oficiri, koji 
su nekoliko godina komandirali okupatorskim jedinicama u našoj zemlji 
i vršili strahovite ratne zločine u Makedoniji i Srbiji, nisu se mogli preko 
noći promijeniti. Međutim, bugarska armija već 35 godina pripisuje sebi 
naše borbene uspjehe u posljednjem razdoblju rata. Negiranje makedonske 
nacije u Bugarskoj i sad je aktualno, što posljednji popis stanovništva 
eklatantno potvrđuje. Svemu tome pisac posvećuje određen prostor, a čita- 
lac će lako shvatiti aktualno značenje i korijene i tih događaja. 

Iznošenjem novih podataka o djelovanju slovenskih divizija, brigada i 
odreda, posebno jedinica IV operativne zone, još jednom se u knjizi osvjet- 
ljavaju sve komponente našeg ustanka i revolucije. 

Trud Milana Baste u razjašnjavanju nekih pojava i metoda razvoja 
borbi u završnim operacijama predstavlja određen prilog za historijsko 
razjašnjavanje nekih koncepcija opće narodne obrane. 

Svjedoci smo vremena u kojem i pored katastrofalnog poraza fašizma, 
neofašisti i revanšisti raznih boja ponovo dižu glave, podstrekavaju teror 
protiv naših naroda, podstiču revanšističke želje, pokušavaju razbiti brat- 
stvo i jedinstvo naših naroda itd. Jugoslaveni nikada neće zaboraviti svoju 
tešku herojsku prošlost, koja i sve netom navedene i slične snage podsjeća 
na njihovu sudbinu od prije 35 godina. U svojoj knjizi Milan Basta i o 
ovome iznosi dosta novih saznanja, i to na vrlo slikovit način. 

Ovu nadasve zanimljivu knjigu treba svakako pročitati. Nakon čitanja 
čovjek doista postaje bogatiji za mnoga nova saznanja i iskustva. Boljim 
poznavanjem vlastite bliske prošlosti samo olakšavamo i ubrzavamo naš 
hod u budućnost. 


Akademik, general-pukovnik 
Mihailo Apostolski 


MILAN BASTA 


UZ TREĆE IZDANJE 


Kad Milan Basta svjedoči o narodnooslobodilačkoj borbi, onda to nisu samo 
činjenice, imena i brojevi, već prvenstveno iskričava eksplozija bogatog duha 
u kojem ima mjesta i za sve ljudsko. Nema potrebe tumačiti djelo. Basta je sam 
sve rekao: treba samo slijediti njegovu analitičku, ali i poetski zanosnu misao. 
Taj čudno složeni general, koji je sve prije nego vojnik, sam po sebi je tema: atrak- 
tivan kao i zbivanja o kojima svjedoči. Ovdje je, zbog teme koju obradjuje, 
prvenstveno važno ustvrditi: nastupao je sa svojom divizijom na špici snaga Koste 
Nadja, rukovodio je trupama koje su zatvorile sjeverne izlaze na Dravi, i bio 
svakako posebno značajan medju onima koji su i Nijemce i ustaše i četnike pri- 
morali da 15. maja polože oružje i u zarobljeničkim beskrajnim kolonama krenu 
s raskrsnice Hrust prema Mariboru — i preko Pliberka i preko Ravna na Koro- 
škem.. 


Zagrebačko-subotički skojevac, ratnik iz prvog partizanskog bataljona osno- 
vanog u Hrvatskoj, komesar brigade koja je razbila desant u Drvaru, komesar 
divizije koja je vodila poslednji boj drugog svetskog rata, kasnije: komesar armije, 
Milan Basta: kako je pišući svoje memoarske zapise otišao u povjesničare, »ne 
zbog doktorata, niti zbog upravo primljene četvrtosrpanjske nagrade, nego ne- 
ophodno zbog toga što je zbog budućnosti neophodo tumačiti povijest«. 

Bastu sam upoznao bez uniforme, bez opasača, bez ordena na grudima, bez 
lenti. Bio je u raskopčanoj ljetnoj košulji kratkih rukava, golem čovjek, sav — 
činilo mi se — unekoliko predimenzioniran. Svega je kod njega bilo previše, ali 
ne na štetu, čak i glasa, silovitog na mahove, a na mahove suzdržavanog dok je 
pjevao »Lakše, lakše, moj konjiću«. Sav je prožet melanholijom pjesme, ali 
i dertom. Kao da se lišava svega, dok pjeva, osim pjesme. Ali ne, kasnije postaje 
jasno, on pjeva i prati oči svoga društva. I šapat čuje. Tad su mu reakcije različite: 
ovisno o ranije uspostavljenom odnosu; nekad je to vic, drugi put ironično-gorka 
pripomena, zatim podsmijeh. 

Mi svi znamo da je on pripadao onoj vrsti ljudi (on, zapravo, njima uvijek 
pripada) kojima je svejedno hoće li ili neće biti ubijeni, kao što znamo da je još 
u siječnju 1942 (ili je možda bio prosinac 1941?) u »džepnim novinama« napisao 
da se njegova — on je rekao »naša« sudbina u svemu »podudara s interesom 
naše borbe; tu nema dviju sudbina, samo jedna«. 

Ako Milana Bastu mjerite mjerom izvršena djela, onda je on vrlo, vrlo star 
čovjek. A zapravo je još borac. Pedesetogodišnjak s gustom kosom  »srebrom 
protkanom«. Velike oči, velike ruke, velike grudi. Njegovo se selo, naime zove 
Kurjak. Ima u njemu mnogo od toga sela kod Udbine, u srcu Like, gdje leži 
osamnaestoro njegovih najmilijih, koje su največi dio ustaše poubijale a ostali 
dio poginuo je u redovima boraca revolucije. Dok o njima govori, govori sama 
nježnost. Jer dugo poslije smrti dragih u nama prestaje tužbalica, pa i gorčina: 
počinjemo o njima misliti s nekom neobjašnjivom nježnosti. 

Milan Basta je ratnik bez funkcije, ako nije neka funkcija biti član Savjeta 
Republike. Bastin zemljak i prijatelj, jedan iz brigade ličkih penzioniranih pukov- 
nika uvijek duhoviti Božo Pavičić obično za Bastu kaže: senator. Basta se na to 
smije razvaljujući široko usta, a onda tiho govori —* i tu je neoporeciva nota 
predike: 


Nisi komunist, a ne pogotovo revolucionar po tome što si kakav predsjednik 
ili komandant armije, nego po tome što to zbilja jesi. Postoji uvjerljivost djela 
koja se uveliko razlikuje od uvjerljivosti funkcije. Možemo odoljeti primjeru što 
nam ga pruža čovjek određen veličinom funkcije, ali primjeru što nam ga pruža 
moralno superioran čovjek nitko ne može odoljeti. 

Drugi put je, u dijalogu o istoj temi, rekao: 

— Pišem. Zar to nije veličanstvena funkcija? Ja sam u službi revolucije. Učim 
se tkati svijet svojih snova, a u njima je neporeciv romantizam revolucionara. 
Vi, dakako, shvaćate: revolucioner bi pokrenuo ljude na akciju, mora postojećoj 
stvarnosti dodati realne snove, da u mračne boje utka ružičaste vizije... 

Mračna potka svih Bastinih knjiga — a tu su najznačajnije tri sličnog sadržaja: 
»Rat poslije rata«, »Agonija i slom NDH« i ova upravo izišla, koja je nagrađena 
najznačajnijom boračkom nagradom — »Rat je završen 7 dana kasnije« — samo 
je siže iz kojeg zrači zanos onih koji su znali naći rješenja, jači od mraka. 

Nesvikao da ocenjujem knjige, valjda i nesposoban za taj posao, mogu govoriti 
samo o čovjeku; drugi će o knjizi. Ali ako se vrlo često čovjek i djelo razlikuju, 
svaki određen (ne mora biti — i ograđen) svojom sudbinom, Bastina djela su slika 
autora: to su kazivanja, saopćavanja, analize, procjene i tumačenja sebe i svoga 
svijeta. Ne bih rekao — memoari, jer svaka sveska memoara obično nastaje iz 
potrebe da se čovjek na kraju posvjedoči i da ostavi traga o sebi. Basta je, to je 
neoporecivo, imao potrebu da o sebi svjedoči samo onda, i samo u onim prilikama, 
kad je to ujedno i svjedočenje o svijetu sukobljenom mrakom preživljenog i »sun- 
cem slobode«. Basta je, naime, zaplivavši zaista smiono u povijesne vode, ravan 
u tome i najvrsnijim što je jugoslavenska historiografija dala na temu ustaštva, 
četništva, svega kvislinškog i na temu sloma toga ološa i sloma snaga hitlerovskog 
Reicha na Dravi između Maribora i Celovca, memoarist samo onda kad je i nje- 
govu sudbinu okrznula povijest; usudili bismo se čak reći: kad je njegova sudbina 
postala povijest. On ni u jednom retku nije onaj koji muči svoje sjećanje, samo- 
zaljubiv pa ohol, nego je sebe utkivao u djelo tek ondje gdje je mogao sobom 
tumačiti povijesni dokument. Mi koji smo pročitali na stotine knjiga o ratovima 
i našem ratu upravo stoga cijenimo ovu Baštinu izuzetnost: revolucionarni zanos 
kadar da se povjesničarski obuzda na stupnju dokazivog i dokazanog. 

No, rekosmo, nije ovo kritika Bastinog djela; samo zapis o komesaru i piscu iz 
Kurjaka, zapis o jednom Ličanu koji je za pisano djelo dobio tako visoku, tako 
vrijednu nagradu na jugoslavenskom nivou. 


Basta, kako god ga gledate, ostaje čovjek izvan serije. Bivši rukovodilac SKOJ -a 
u prvom partizanskom bataljonu osnovanom u Hrvatskoj (Jovanovićev bataljon 
»Krntija«), prvi komesar 9. hrvatske brigade (Treća lička; slavna po Drvaru, odli- 
kovana Ordenom narodnog heroja), komesar 51. divizije, koja je u Sastavu Nade- 
vih snaga izvojevala zaključnu pobjedu drugog svetskog rata u Evropi, poslijeratni 
komesar 7. armije. Čovjek, izuzetno obrazovan, dinamičan, plodotvoran (ne smijem 
reći: blagotvoran!), komunist u svakom postupku. Ujedno, možemo biti radosni 
što imamo Baštine knjige. 

Basta je primio četvrtosrpanjsku nagradu SUBNOR-a Jugoslavije, a uz to i 
jedno od naših najvećih odlikovanja — Orden Republike sa zlatnim vijencem. 
Njegov sin (kćeri su se udale; Basta se, naime, kao i većina partizanskih koman- 
danata ili komesara rano ženio) mi je u njihovom stanu u Beogradu u Ždanovljevoj 
ulici pokazivao ono što Basta ne voli činiti: »tatino ordenje«. Mladi Basta je 
naslagao orden do ordena — a ima i zlata, i dragog kamenja — u dužini od pola 
metra. Tu treba spomenuti: Orden partizanske zvezde I reda, Orden za hrabrost, 


Orden zasluga za narod I reda, Orden bratstva i jedinstva I reda, Orden ratne 
zastave, Orden Republike sa zlatnim vijencem i drugi. 

Kad smo u »ličkom klubu« u Zagrebu, u Gajevoj ulici (»Zlatni medvjed«) 
razgovarali posljedni put, upravo u trenu kad je u redakciju stigla teleks-vijest od 
Tanjuga da je Basta nagradjen, netko od prisutnih je spomenuo i ordenje. Basta 
se smije: 

— Djelo je mjera čovjeka, a ne priznanja! 

Dakako, ovisno o tome od koga je priznanje. 

Spremao se u Liku. Kad tamo ide, Zagreb je prvo stajalište: tu je gimnazijalac 
V muške realke Milan Basta postao 1930. godine skojevac. U rodnom Kurjaku 
ga redovno čekaju o Danu borca. Tamo je Basta prije 40 godina, vrativši se zajed- 
no s Dokom Jovanićem iz Vojvodine, prvi progovorio o ustanku i tamo je orga- 
nizirao prvu jedinicu ustanka. Oranice Bastina oca darovane su jednom od susjeda, 
ocu desetoro djece, spomenicam Daniki Đuriću. Baštine ruke se naglo dižu prema 
kosama, oči zatamnjuju; mi već znamo, govorit će o Lici. 

— Lika je moja rana i moja ljubav. Idem tamo da tražim svoje ljude. Često 
idem na groblje. Ima tada trenutaka trauma, ali i ponosa. Samo, znate, Lika je 
prečesto preskakana, previđena. Ta Lika, koja je sva u ustanku, Lika koja je 
dala jedinu proletersku diviziju iz Hrvatske (jednu od tri u Jugoslaviji) i još jednu 
diviziju koja je ostala bez proleterskog zvanja, pa osnovu za 19. sjevernodalma- 
tinsku diviziju, ta Lika koja je dobila u ratu priznanje da ima najborbeniju omla- 
dinu Jugoslavije, ne bi smjela biti sad mjerena kao i svi drugi krajevi. Za Liku 
ne bi ekonomski kriteriji bili presudni. Ima i drugih značaja, koje je neobhodno 
u sistem našeg mjerenja ukalkulirati. Odjednom biste onda vidjeli da Lika izbija 
na čelo, a nije — kao sad — redovno na posljednjem mjestu. No, i sami smo 
krivi... 

Nekom prilikom na putu iz Like, kad sam se zatekao u kolima zajedno s kome- 
sarom 3. brigade Bastom i s komandantom 3. brigade Milanom Sijanom (uglavnom 
su od Gospića do Zagreba sve vrijeme pjevali, i to mahom sevdalinke; Šijan je 
u nekoliko navrata potsjetio svog komesara: »Sjećaš li se: ove sam pjesme u ratu 
zabranjivao ... .«), zapisao sam i njihov dijalog: mladi-revolucija-Lika. 

— Vjekovima zapretana energija graničara probuđena je u revoluciji. Partija 
je blistavo kanalizirala tu energiju i otud ona brojna herojstva ravna antičkim 
legendama. Upravo to nas izvodi na svjetsku pozornicu. Titova strategija u koju 
je ukalkulirana mogućnost našeg čovjeka . . . 

I tako, eto, još bi se mnogo moglo govoriti: o Basti, ili, ponavljajući iz zapisa 
što mi je Basta govorio. Ali ima vremena. Sasvim sam siguran: sam Basta će već 
naći načina da napiše sve što je bitno za tumačenje našeg puta, njegova hoda. 


Jovo Popović 


PRVI DIO 


GENEZA, RAZVOJ | SLOM 
USTASKOG POKRETA 


RAZVITAK USTAŠKOG POKRETA, SEPARATIZAM 
U SLUŽBI FASISTICKE EKSPANZIJE 


Zarobljavanje cjelokupne Pavelićeve vojske i kadrovskog jezgra 
ustaškog aparata na sjeverozapadnim granicama naše zemlje, 15. maja 
1945, predstavlja definitivni slom NDH, satelitske fašističke tvorevine, po- 
java koje bez sumnje predstavlja jednu od najmračnijih stranica u historiji 
naših naroda. Državno-politička i vojna organizacija ustaške države bila 
je od svojeg stvaranja pa sve do konačnog sloma upregnuta u kola faši- 
stičkog agresora. Kompletan mehanizam ustaške države bio je usred- 
sredjen na masovni teror i uništavanje naših ljudi. Krivica žrtava najčešće 
se sastojala jedino u tome što su se rodili kao Srbi, Zidovi ili Cigani. Ultra- 
nacionalisti i rasisti i iz redova vlastite nacije uništavaju sve one koji se 
s tim zvjerskim nacionalizmom bilo u čemu ne slažu. Zato je Pavelić 
uništavao i Hrvate, i ne samo komuniste i antifašiste, nego i svakog onog 
koji se nije slagao s pojedinim postupcima ustaša, na primjer u pogledu 
masovnog ubijanja, pljačke i paljevine. Ubijao je i one Hrvate koji su u po- 
četku bili za stvaranje NDH, ali se nisu slagali s prodajom Dalmacije 
i Hrvatskog primorja fašističkoj Italiji. Likvidirao je napokon i one gra- 
đane koji su slušali inozemne radio-stanice. Ustaše su, što je bilo manje 
poznato, ubijale hrvatski živalj čak u posljednjim minutama rata, jer se nije 
htio povlačiti s ustašama i dijeliti s njima sudbinu poraza. 

Uz pomoć fašističkih okupatora ustaški pokret, njegova država i vojska 
nanijeli su neiskazano i nezapamćeno zlo našim narodima, koje se po 
svojim čudovišnim razmjerima, u kratkom roku od četiri godine, ne pamti 
za hiljadu godina našeg postojanja na tlu Balkana. 

Da bi se lakše shvatio značaj poraza jedne od najvećih izdaja u povi- 
jesti našeg naroda, nužno je dati neka objašnjenja nastanka ustaškog po- 
kreta i osvijetliti, makar i u ograničenu opsegu, korijene te izdaje. Histo- 
rijski gledano, ti se korijeni povlače ne samo iz vremena postojanja Au- 
stro- Ugarske nego se još više nalaze u unutarnjim i vanjskim političkim 
uvjetima stare J ugoslavije, konstantna kriza koje je pogodovala razvijanju 
separatističkih pokreta, posebno ustaškog. Nacionalno ugnjetavanje, koje 
su u najgorem vidu provodile monarhija i velikosrpska buržoazija, uz po- 
moć hrvatske i slovenske buržoazije koje su tražile samo više udjela 
u vlasti, objektivno je, uz siromaštvo i svakovrsnu obespravljenost, pot- 
hranjivalo i podstrekavalo ustaški pokret i njegove oiljeve. Zbog takvog 


stanja u zemlji, ustaše su u početku uspijevale da se u očima jednog zao- 
stalijeg djela masa predstave kao borci za nacionalna prava hrvatskog 
naroda. 

Reakcionarni vlastodršci bivše Jugoslavije, predvođeni monarhijom 
i namjesnikom princom Pavlom Karađorđevićem, sve su uredili da zemlju 
upregnu u fašistička kola. Vladajući krugovi bivše J ugoslavije utrkivali su 
se u svojem poltronskom i sluganskom dodvoravanju fašističkim gospo- 
darima. Oslanjanje na Mussolinijevu Italiju i Hitlerovu Njemačku, koje je 
kulminiralo potpisivanjem Trojnog pakta, predstavlja veliku izdaju vital- 
nih nacionalnih interesa naših naroda i zločin koji je prethodio i uvjetovao 
sva ona stradanja i golgotu naših naroda u II svjetskom ratu. Ustaška iz- 
daja 1941. godine u suštini je samo nastavak ranije izdajničke profašističke 
politike buržoazije kao klase svih jugoslavenskih nacija, što sve u stvari 
čini jednu kariku u jedinstvenom lancu služenja tuđinu, a što je naše 
narode stajalo toliko ogromnih žrtava. Stoga nije bitno koja je sluganska 
skupina prva počela voditi takvu politiku. 


Poslije Poljske i SSSR-a, naša se zemlja nalazi na trećem mjestu u svi- 
jetu po broju žrtava u II svjetskom ratu u odnosu na broj stanovnika. Sa 
sigurnošću možemo reći da je oslobodilačka borba naših naroda, koju su 
predvodili komunisti pod rukovodstvom Josipa Broza Tita, ne samo uskrs- 
nula J ugoslaviju kao državnu zajednicu jugoslavenskih naroda, koja je bila 
tako duboko potonula u vihoru rata, nego i spasila naše narode od gotovo 
potpunog fizičkog uništenja. Od 1.700 000 žrtava za četiri godine rata 
samo je 305 000 boraca poginulo u NOB-u. Najveći dio preostalih progu- 
tala su fašistička strelišta, konclogori, jame i bezdani, kaznene ekspedicije 
i teror koji su organizirali fašistički okupatori uz pomoć izdajnika naših 
naroda. 

Relativno brzo stvaranje Pavelićeve nakazne države, aktiviranje držav- 
nog, političkog i vojnog aparata u službu zločina, uvelike je potpomogao 
Vlatko Maček, vodja Hrvatske seljačke stranke, koji je, dosljedan svojoj 
ranijoj proosovinskoj orijentaciji, 10. aprila 1941. godine izdao proglas 
upućen svim svojim pristalicama i hrvatskom narodu s pozivom da se po- 
maže nova ustaška vlast. Tim je aktom potpomogao ustaški pokret da, 
makar i privremeno, obmane i prevari jedan dio zaostalih masa i tako na 
samom početku ustaškoj državi dade veći legitimitet i širu bazu koju sam 
pokret, sa svojim snagama, ne bi mogao za dulje vrijeme postići. 


Nezavisnoj Državi Hrvatskoj i njezinu postavljanju na noge kumovao 
je i svesrdno je pomagao reakcionarni katolički kler, sa svim svojim crk- 
venim, vjerskim i poluvjerskim organizacijama, što je, sa svoje strane, dalo 
početni zamah novoformiranoj ustaškoj državi da ide na obračune na vjer- 
skoj i nacionalističkoj osnovi“ vršeći zločin genocida. U doprinosu ustaštvu 
ništa manje nisu bile ni zasluge mnogobrojnih viših i nižih oficira, među 
kojima je bilo i generala, koji su sve svoje znanje stečeno u bivšoj jugo- 
slavenskoj vojsci stavili na raspolaganje oružanoj sili NDH. 


Pavelićeva vojska, rođena i razvijana u moru prolivene krvi naših na- 
roda, predala se prije 30 godina - 15. maja 1945. Ona je bila oružana 
snaga, glavni instrument i provodilac mračne politike ustaškog pokreta. 
Pod udarcima te vojske i ustaškog aparata palo je u NDH više stotina hi- 
ljada muškaraca, žena i djece. Zato i mali pogled unazad može u odre- 
đenoj mjeri pomoči u sagledavanju ustaškog pokreta i vojske koja je 
vjeran izraz tog pokreta. Lakše će, naročito mlađi čitaoci, shvatiti doga- 
đaje oko predaje 120 000 ustaških i domobranskih vojnika s Pavelićevim 
generalštabom, zarobljavanje nekoliko hiljada crnogorskih i hercegovačkih 
četnika i balkanskog štaba njemačke grupe armija »E«. Lakše će shvatiti 
psihozu bijega po svaku cijenu, psihozu straha od odgovornosti za uči- 
njene zločine u toku rata i ubojstva nevinih ljudi čak u posljednjim mi- 
nutama poslije rata, lakše će shvatiti grčevit otpor koji je našoj vojsci 
davan i poslije službenog završetka rata. Bolje će se, vjerujem, razumjeti 
i veličina naše borbe i žrtava koje smo dali da bi se izvojevala konačna 
pobjeda revolucije i porazile mračne snage koje su izdale zemlju i stavile 
se u službu tuđina, u službu fašističkog zločina. 


Velik je broj žrtava pao kako bi se zločin zaustavio na zapadnom 
kraju naše domovine u nadi da se nikad neće povratiti. Protiv zločina i iz- 
daje moralo se boriti svom snagom svuda, na svakom mjestu. Zločin 
i izdaja idu kao rijeka bez povratka, kao epidemija kuge ako borba protiv 
njih posustane ili prestane. Poznavanje događaja koji su se dogodili na 
našem tlu prije više od 30 godina svakako će nas podsjetiti na to kako se 
jedna generacija borila za nove ideale, za pobjedu revolucije, protiv mrač- 
njaštva, izdaje, nasilja i zločina. 


Simbioza frankovačkog i ustaškog pokreta 


Porazom  buržoasko-demokratske revoluoije koja je 1848. godine iz 
temelja potresla habzburšku monarhiju nastao je period okrutnog Ba- 
chovog apsolutizma i kontrarevolucionarnih zahvata. Sve je to imalo da- 
lekosežne negativne posljedice i na politički život u Hrvatskoj. Odrazilo se 
to u razbijanju dotadašnjih političkih partija i pregrupiranju raznih poli- 
tičkih struja. Ilirski pokret, koji se počeo naglo razvijati desetak godina 
ranije, koji je bio zahvatio široke slojeve hrvatske inteligencije, u toj je si- 
tuaciji bio svim silama suzbijan. Vladajućim slojevima »žute monarhije« 
nije odgovaralo širenje ideje koja je u svojoj osnovi sadržavala oslobođenje 
svih Južnih Slavena ispod austrougarske i turske vladavine i njihovo uje- 
dinjenje u posebnu državu. To se odnosilo na velik teritorij koji je nase- 
ljavao slavenski živalj: na Korušku, Kranjsku, Štajersku, Istru, Hrvatsku, 
Slavoniju, Dalmaciju, Bosnu, Hercegovinu, Vojvodinu, Makedoniju, zatim 
Srbiju i Crnu Goru, koje su bile samostalne države. Pri navođenju i zastu- 
panju ideje o ujedinjenju J užnih Slavena sve se više spominjala i Bugarska. 


Premda ciljevi buržoasko-demokratske revolucije 1848. godine nisu bili 
ostvareni, a oslobodilačka je borba tragično okončana, i ma koliko Habs- 
burgovci taj poraz iskoristili zato da bi jugoslavensku misao ugušili, ona 
je i u tim novim, otežanim uvjetima svakovrsnog pritiska i terora i dalje 
živjela, razvijala se, modificirala i tražila približavanje i ujedinjenje naroda 
slavenskog J uga u jednu državnu zajednicu. Bez obzira na to da li su i ko- 
liko su te ideje zajedništva južnoslavenskih naroda bile sasvim jasne, one 
su vršile snažnu duhovnu pripremu približavanja naroda bez obzira na sve 
krize i oscilacije. 

Da bi otupili oštricu borbe hrvatskog naroda za njegovo nacionalno 
oslobođenje i veća politička i demokratska prava, da bi otupili oštricu 
borbe za ujedinjenje svih jugoslavenskih naroda, austrougarski su vlasto- 
dršci preko svojih eksponenata i slugu širili mržnju i sukobe izmedju Srba 
i Hrvata, jer im je smetalo jedinstvo i sloga tih dvaju naroda. Dualističkim 
preuređenjem carevine hrvatski je narod došao u još teži položaj. Ugar- 
sko-hrvatskom nagodbom (1868) pojačao se politički i ekonomski pritisak 
agresivnih mađarskih vlastodržaca. Hrvatska je i dalje ostala teritorijalno 
rasparčana. Vojna krajina ostaje pod austrijskom upravom u Beču (do 
1871). Dalmacija i Istra u istom su položaju sve do sloma Austro-Ugarske. 
Međimurje (1861) i Rijeka (1868) pripojeni su Mađarskoj.! 

U politici širenja mržnje, gloženja i podjarivanja nacionalističkih stru- 
ja i šovinizma, raspaljivanja lažnog hrvatskog nacionalizma, osobito se 
isticao veliki mađaron, hrvatski ban barun Levin Rauch (1867), vođa Uni- 
onističke stranke. Ban Khuen-Hedervary (1883) počeo je zaoštravati hrvat- 
sko-srpski spor okrećući se tzv. zaštiti Srba i raspaljujući nacionalističke 
strasti po principu zavadi pa vladaj. Takva politika mogla je, naravno, po- 
kazati samo privremene rezultate. Tok kasnijih dogadjaja pokazao je da su 
vanjski faktori, tj. utjecaj vlastodržaca iz Pešte i Beča, u toj političkoj igri 
bili odlučujući. Već na početku novog vijeka, jačanjem narodnog pokreta, 
počinje se snažno razvijati svijest o jedinstvu Srba i Hrvata. Srušen je 
zloglasni ban Khuen Hedervary (1903). 

Jedna od najjačih partija u Hrvatskoj na početku druge polovine pro- 
šlog stoljeća bila je Hrvatska stranka prava (HSP), koju je osnovao doktor 
Ante Starčević (rođen u selu Žitniku kraj Gospića). Starčević odbacuje 
ideje ilirskog preporoda, kojđje inače u mladosti vatreno zastupao, ali isto 
tako odbacuje i ideju trijalizma, tj. mogućnost da Hrvatska bude ravno- 
pravni partner s Mađarskom i Austrijom u zajedničkoj državi zasnovanoj 
na federativnoj osnovi. Starčević i njegove pristalice proklamiraju program 
stvaranje samostalne nacionalne države Hrvatske. Na temelju takve 
osnovne koncepcije, zajedno s Eugenom Kvaternikom, formirao je Stranku 
prava, kojoj su u početku pretežno pripadali intelektualci. 


1 Po statistici iz 1910. Austro-Ugarska je imala 51390 228 stanovnika: Nije- 
maca 12,4 milijuna, Mađara 10 milijuna, Sjevernih Slavena (Poljaka, Ceha, Slo- 
vaka, Malorusa) 17,7 milijuna, Južnih Slavena (Hrvata, Slovenaca i Srba) 7 milijuna, 
Rumunja 3,2 milijuna i Talijana 800 hiljada. 


Iako su Starčević i njegovi pravaši negirali srpsku nacionalnost u 
Hrvatskoj, Bosni i Hercegovini, te čak smatrali da su Srbi Hrvati, oni su 
kao svoj cilj postavili stvaranje Velike Hrvatske, što je u onim historijskim 
uvjetima značilo beskompromisnu borbu protiv inozemne hegemonije 
i oslobođenje Hrvatske i Bosne i Hercegovine ispod vjekovne vladavine 
Austro-Ugarske i Turske. 


Protiv nametnute tzv. Ugarsko-hrvatske nagodbe - uzbuđen naročito 
nametanjem mađarske jurisdikcije nad Rijekom (Rijeka je proglašena za 
»corpus separatum« Mađarske) - drugi vođa i osnivač HSP-a Eugen Kva- 
ternik digao je 1871. godine poznati rakovički ustanak (po mjestu Rakovici 
blizu Plitvičkih jezera), koji je bio u krvi ugušen. Zbog izdaje u vlastitim 
redovima i neučestvovanja većine rukovodstva Stranke prava i njenog 
vođe Ante Starčevića, rakovički ustanak, uperen protiv Austro-Ugarske, 
nije uspio. Poginuli su vođe bune Eugen Kvaternik, Ante Rakijaš i Vjeko- 
slav Bach, a komandant pobunjene vojske Rade Cujić uspio je preko Bosne 
prebjeći u Srbiju.! Ali za pozitivan stav HSP-a prema Srbima karakteri- 
stično je to da je ustanak podignut na granici Like i Korduna, na području 
Vojne krajine, u kraju gdje žive zajedno Srbi i Hrvati koji su zajedno su- 
djelovali u borbi protiv obespravljenosti i ugnjetavanja. Karakteristično je 
ito daje Eugen Kvaternik za komandanta svoje pobunjene vojske postavio 
Ličanina, Srbina Radu Cujića. 


Iako se neuspjeh rakovičke bune vrlo nepovoljno odrazio na tadašnje 
stanje u Hrvatskoj, napose na Stranku prava, Ante Starčević i njegovi 
pravaši počinju sve više očekivati pomoć od Rusije, prisutnost koje se sve 
više osjećala na Balkanu. Istovremeno se u Stranci prava počinje postepeno 
mijenjati i dotadašnji negativni stav prema Srbima te omekšavati odbojnost 
prema jugoslavenskoj ideji. 

Poslije smrti Ante Starčevića, posredstvom i uz pomoć bečkih i peštan- 
skih kombinatora političkih makinacija, rukovođenje Strankom prava pre- 
uzima advokat Josip Frank (1844-1911), jedna od najkobnijih figura na 
političkoj pozornici Hrvatske. Frank se brzo povezao s dvorskim vojnim 
i klerikalnim krugovima Austro-Ugarske i počeo raditi na produbljavanju 
jaza i raspirivanju sukoba između Srba i Hrvata. Vlastodršci dvojne 
monarhije bojali su se jedinstva Hrvata i Srba. Jabuka razdora bila je 
Franku potreba da vodi borbu protiv ideje jugoslavenstva, protiv ideje 
stvaranja državne zajednice Južnih Slavena, koja se širila i hvatala sve 
dublje korijene, ne samo među hrvatskom inteligencijom, nego se počela 
širiti i u narodnim masama. Nasuprot tome, Josip Frank, kao eksponent 
tuđinske politike, zastupao je tezu trijalizma, tj. određivao je sudbinu 
Hrvatske samo u okvirima habsburške monarhije. Njemu je bila potpuno 
strana svaka ideja o stvaranju državne zajednice Južnih Slavena. Tu po- 
litiku, taj osjećaj i duh Josipa Franka nosili su i njegovi kasniji sljedbenici 


1 Mladen Colić: »Tzv. NDH - 1941«, str. 10. 


- frankovci i ustaše. Prema tome, ustaštvo nema suštinske veze s duhom 
i osnovom politike Starčevića i Kvaternika, nego samo s idejama i poli- 
tikom J osipa Franka. 


Veći dio hrvatskog naroda i Stranke prava nije se slagao s takvom po- 
litikom izdaje nacionalnih interesa novog vođe Stranke prava, te je uskoro 
došlo do rascjepa u njoj, i to na frankovce i milinovce (pristalice dra Mile 
Starčevića, sinovca osnivača stranke dra Ante Starčevića).! 


Tako su na političku pozornicu Hrvatske stupili frankovci kao najreak- 
cionarnija politička grupa, koja je u služenju Beču i Pešti u toku I svjetskog 
rata bila gora od Habsburgovaca. Dogodilo se točno po onoj narodnoj 
izreci: »Poturica je gori od Turčina«. 

Frankovluk nije samo pojam najreakcionarnije politike uperene protiv 
osnovnih interesa hrvatskog naroda, a za služenje tuđinu, nego je i po 
svojim metodama bio vrlo agresivan, brutalan i netolerantan: služio se 
terorom i nasiljem nad političkim protivnicima. Godine 1908. frankovci 
osnivaju svoje partijske jurišne odrede (Hrvatsku narodnu legiju), žrtve 
koje su bili braća Radići, Frano Šupilo i mnoge pristaše Mile Starčevića. 
Teror i nasilje kao metodu nasljeđuju kasnije i ustaše, čineći zločine čudo- 
višnih razmjera, svjedoci kojih smo bili 1941. godine i u daljnjem toku rata. 


Jugoslavenska misao zastupala je ideju ujedinjenja južnoslavenskih 
naroda od Triglava do Crnog mora. Počam od iliraca Ljudevita Gaja, pa 
preko Strossmayera, Račkog i drugih na početku ovog stoljeća, ideja brat- 
stva i jedinstva Hrvata i Srba dobila je nove impulse i pobornike koji su 
ostvarili i organizacijske političke forme. Dolazi do stvaranja Hrvatsko- 
-srpske koalicije. Dne 3. oktobra 1905. donijeta je Riječka rezolucija. 
17. oktobra iste godine Zadarska rezolucija, da bi iz. decembra 1905. 
došlo do donošenja Manifesta Hrvatsko-srpske koalicije. Svi su ti datumi 
veliki dani i događaji koji su učinili prekretnicu u političkoj situaciji u 
Hrvatskoj i doveli do takvog jedinstva obaju naroda od kojega su se 
smrtno uplašili upravljači i u Beču, i u Pešti. 


1 Stranka prava više se puta cijepala. Pod utjecajem Josipa Franka te da bi učvr- 
stio jedinstvo stranke, i sam drAnte Starčević potpisao je pri kraju svoga života (1894. 
godine)  trijalistički program, po kojem bi se ujedinile sve hrvatske pokrajine 
(Dalmacija, Rijeka, Međimurje, Istra, Bosna i Hercegovina i eventualno slovenske 
zemlje) u samostalnu državnu zajednicu u okviru habsburške monarhije. Novi 
politički kurs nije u stvaranju hrvatske državnosti u okviru Monarhije doveo do že- 
ljenog jedinstva stranke, te je već 1895. godine došlo do rascjepa na Cistu stranku 
prava (nazvanu frankovci po njenom tvorcu) koja je predstavljala pretežno sitnu buržo- 
aziju, dok se stara Stranka prava preimenovala u Domovinsku stranku. Godine 1903. 
došlo je do fuzije Domovinske stranke prava i Strossmayerove Neodvisne stranke u 
novu Stranku prava. Ona je predstavljala krupnu buržoaziju i više slojeve građanstva. 
Zatim dolazi do rascjepa frankovaca u tzv. Čistoj stranci prava, pa se 1908. odvaja 
Mile Starčević koji osniva Starčevićevu stranku prava koja se držala starog pravaškog 
programa beskompromisnog rušenja Austro-Ugarske, ali se držala i programa ujedi- 
njenja svih južnoslavenskih naroda. Milinovci postepeno pristupaju sve većoj suradnji 
Srba i Hrvata, suprotstavljajući se frankovačkoj protusrpskoj hajci aneksionističkog pe- 
rioda. Svjesni toga da je jedinstvo dvaju naroda osnovni preduvjet borbe protiv Habs- 
burgovaca, milinovci su kasnije pristupili Hrvatsko-srpskoj koaliciji. 


Da bi prekinuli raskol, političke svađe koje su samo koristile tuđinu, 
da bi se udružili u jedinstveni front i pokret protiv tuđinskog režima, 
Frano Šupilo i drugi dalmatinski političari okupljeni oko Trumbića dali su 
inicijativu za stvaranje Hrvatsko-srpske koalicije. Riječkom rezolucijom 
Hrvati i zadarskom rezolucijom Srbi, kao predstavnici opozicionih građan- 
skih partija, ujedinjuju se u opozicioni front u cilju borbe za stvaranje za- 
jedničke države slavenskog J uga izvan Austro-Ugarske. Koalicija je sastav- 
ljena od: Hrvatske stranke prava, Hrvatske napredne stranke, Srpske ra- 
dikalne, Srpske samostalne i Socijaldemokratske stranke. Težnja je bila 
da svaki narod sam odlučuje o svojoj nacionalnoj individualnosti, težilo 
se za ujedinjenjem Dalmacije s Hrvatskom i demokratizacijom zemlje.! 
Najistaknutiji vođa Hrvatsko-srpske koalicije bio je Frano Šupilo, bivši 
pravaš koji je napustio Stranku prava kad je u njoj prevladao Frank koji 
je stranku doveo u položaj otvorene bečke agenture. 

Aneksija Bosne i Hercegovine bila je povod za pokušaj bečko-peštan- 
skih vlastodržaca da u kontraudaru taj pokret zaustave inscenacijama »ve- 
leizdajničkih« procesa protiv Srba s ciljem da Srbe iz Austro-Ugarske di- 
skvalificiraju pred evropskom javnošću, ali i istovremeno, i u prvom redu, 
da spriječe proces ujedinjavanja Srba i Hrvata, u čemu su gledali glavnu 
opasnost za svoju vladavinu. Naravno, takve represalije nisu imale uspjeha. 
One su čak imale obratno djelovanje: još su više učvršćavale liniju bratstva 
i jedinstva Hrvata i Srba. 

Kad je pobijedila koncepcija stvaranja države Narodnog vijeća Hrvata, 
Srba i Slovenaca i ujedinjenja te države s ostalim južnoslavenskim naro- 
dima, već 1918. godine dolazi do pregrupacije političkih snaga. Na čelo 
pobornika izdvajanja južnoslavenskih naroda iz Austro-Ugarske staje Star- 
čevićeva stranka prava - milinovci i Socijaldemokratska stranka Hrvatske, 
podržana također od istoimene stranke Slovenije. Nešto kasnije, poslije 
izvjesnih kolebanja, njima se priključuje i Hrvatsko-srpska koalicija te 
mlada Radićeva Hrvatska pučka seljačka stranka (HPSS), koja se kasnije 
preimenovala u Hrvatsku republikansku seljačku stranku (HRSS). 

Tako su se u oktobru 1918. godine, izuzev frankovaca, sve stranke 
u Hrvatskoj našle na strani ujedinjenja u novoj državi. U toj novoj državi 
veći dio hrvatskog naroda okupljao se oko Radićeve seljačke stranke 
(i pored sve njegove kolebljivosti i kasnijeg odricanja od republikanizma) 
i oko radničkog pokreta koji je sve više rastao. Koliki je utjecaj u to 
vrijeme imala KPJ vidi se iz podatka da je na izborima za Ustavotvornu 
skupštinu 1921. KPJ bila treća stranka po broju glasača u zemlji: dobila 
je 59 poslanika. Ali ono što je ovdje važno istaći je slijedeće: sve te snage 
koje su se okupljale oko seljačkog i radničkog pokreta bile su za jedinstvo 
i bratstvo Hrvata i Srba i ostalih naroda Jugoslavije. Politika, ideje i rad 
Frankove stranke i frankovluk bili su u masama toliko nepopulami, 


1 Vaso Bogdanov - Historija političkih stranaka u Hrvatskoj, Zagreb 1958. god., 
str. 790-974. 


a narod listom za ujedinjenje, da je vodstvo HSP-a (Prebeg i Horvat) bilo 
prisiljeno izjaviti da će stranku rasformirati. Kasnije se frankovci poku- 
šavaju organizirati pod starim imenom HSP, ali kompromitirani i bez ma- 
sovne podrške, ostavši na antijugoslavenskoj poziciji, nisu uspjeli dobiti 
iole masovniju bazu, premda su hegemonistički krugovi monarhističke J u- 
goslavije svojom politikom nacionalnog bespravlja i surove kapitalističke 
eksploatacije radnih ljudi davali obilje razloga za širenje nacionalne mržnje 
i gloženja Hrvata i Srba. Skupina bivših austro-ugarskih oficira, velepo- 
sjednika, reakcionarnih klerikalaca, pojedinih trgovaca i industrijalaca bila 
je uska ali agresivna grupa nacionalista koja je predstavljala političku 
snagu frankovaca. Nemajući oslonca u masama, tražili su pomoć i podršku 
susjednih revanšističkih sila. 

Nakon poraza monarhije, Austrija i Mađarska pružaju utočište franko- 
vačkim vođama: Ivici Franku (sinu Josipa Franka koji je pošao očevim 
stopama), Vladimiru Sachsu, generalu barunu Sarkotiću, Ivanu Perčeviću, 
Stjepanu Dujiću, Narcisu Jasenku i dr. ii ovi spomenuti i dobar dio 
drugih frankovaca kasnije su prišli Pavelićevim ustašama. Za vrijeme 
NDH neki od njih bili su visoki funkcioneri u Pavelićevoj vojsci i admi- 
nistraciji. 

Dok je ogromna većina narodnih masa svih jugoslavenskih nada težila 
ujedinjenju u zajedničku državu i dok su mnoge političke snage zastu- 
pale ideju i platformu borbe za ujedinjenje, neke stranke, buržoaski prvaci 
i političari različitih nacija to su jugoslavenstvo različito shvaćali. Mnogi 
su to svoje jugoslavenstvo ispočetka očitovali u ideji da se ujedine svi 
Južni Slaveni u okviru Austro-Ugarske, te tako zasnivali neko svoje jugo- 
slavenstvo na idejama trijalizma, tj. postojanja ravnopravne slavenske 
državne jedinice s Austrijom i Mađarskom. Naravno, u toj slavenskoj je- 
dinici hrvatska bi buržoazija, kao predstavnik najbrojnije nacije, bila 
hegemon. 

S druge strane, vladajuća buržoazija iz Srbije jugoslavenstvo je shva- 
ćala tako da u novoj državi ostvari svoju hegemoniju, svoju ekonomsku, 
političku i nacionalnu dominaciju. U okviru svih tih shvaćanja i kombi- 
nacija jedni su jugoslavenstvo smatrali kao integralni pojam, jer je tako 
više odgovaralo njihovim interesima, dok su drugi tražili više autonomije, 
polazeći od svojih interesa da na svojem teritoriju obezbijede svoje klasno- 
buržoaske interese i političku prevlast. Tako se sve dalje išlo u raskorak. 
Stvorilo se stanje konstantnih sukoba, kriza i konfrontacija, koje su najzad 
dovele do katastrofalnih posljedica najočitije izraženih kapitulacijom J ugo- 
slavije i okrutnom fašističkom okupacijom koja je našim narodima do- 
nijela teška iskušenja i patnje, vjerojatno najteže u njihovoj historiji. 

Zato se u periodu diskusija i priprema ujedinjenja i samog čina prokla- 
miranja zajedničke države SHS u hrvatskoj buržoaziji pojavljuju opet dvije 
struje. Ali sad to više nisu one koje se razlikuju po tome jesu li za ili protiv 
Beča i Pešte, nego se one luče po različitim stavovima u odnosu prema 
Beogradu. Jedni su u Srbiji i Beogradu vidjeli moćan nov centar, pomoću 


koga se može obezbijediti učešće u vlasti i učvršćenje svojega povlaštenog 
klasnog položaja i efikasnijeg držanja masa u potčinjenosti, s obzirom na 
to da je svršetkom rata i otpočinjanjem velike oktobarske revolucije došlo 
do oštrog gibanja masa koje su prijetile pobunom. Drugi dio buržoazije, 
koji je također bio za ujedinjenje, tražio je više samostalnosti i autonomije, 
manje prevlasti srpske buržoazije tako da hrvatski teritoriji budu pretežno 
njihovo tržište i lovište. Izraziti predstavnik takve struje bila je sitna bur- 
žoazija, frankovačka stranka prava, ali i određen broj predstavnika 
HRSS-a čiji je posjednički i malograđanski mentalitet dominirao njihovim 
političkim ponašanjem. Međutim, stanovit broj naprednih hrvatskih gra- 
đanskih političara z HRSS-a, Socijaldemokracije i drugih stranka i sa- 
mostalnih političara bio je za federativno uređenje nove države. U tome su 
vidjeli trajniju osnovu narodnog jedinstva, jer bi nova država bila zajed- 
nica u kojoj bi bilo više socijalne pravde, demokracije i nacionalne slobode 
pojedinih naroda i nacionalnih manjina. Tako koncipirana državna zajed- 
nica Južnih Slavena sigurno bi lakše odoljela svim burama, pritiscima iz- 
vana i predstojećoj najezdi fašizma. 

Našim je narodima bila nametnuta centralističko-unitaristička koncep- 
cija države, s predominantnom ulogom velikosrpske buržoazije i monarhije 
Karađorđevića. Dva dana poslije proglašenja ujedinjenja dolazi do pro- 
glasa Stanke prava, koji je potpisao dr Prebeg, u kome se izražava protiv- 
ljenje aktu nametanja nove dinastije bez sudjelovanja Stanke prava i Ra- 
dićeve HRSS. Kao posljedica takve aktivnosti, u Zagrebu je došlo do de- 
monstracija i intervencije vojske i do prvih žrtava. 

U hrvatskim masama, baš kao i kod drugih slavenskih naroda, posto- 
jala je snažna težnja za svrgavanjem mnogovjekovnog ropstva i tutorstva 
tuđina. Historijski gledano, to svrgavanje tuđina bilo je moguće samo 
preko ujedinjenja J užnih Slavena u zajedničku državu. Ali većina narodnih 
masa, predvođena svojim političkim vođama, nije bila spremna da jedno 
ropstvo i tutorstvo zamijeni drugim. One su tražile federativni princip 
državnog uređenja, više socijalne pravde i slobode. Velikosrpska buržoa- 
zija, koristeći se položajem pobjedničke sile u okviru Velike antante 
u I svjetskom ratu te raspolažući organiziranom vojnom silom, uz pomoć 
jednog dijela hrvatske, slovenske buržoazije i one iz drugih krajeva, u stvari 
iz straha od svojeg vlastitog naroda, bez šireg narodnog dogovora, preko 
koljena, tako reći preko noći, proglašava  centralističko-unitarističku 
državu. Negirala je postojanja nacija i nacionalnog pitanja, što je urodilo 
hegemonijom najjače nacije, ali i jačanjem separatizma kod gotovo svih 
jugoslavenskih nacija i nacionalnih manjina. Sve je to dovelo do opće ne- 
stabilnosti u zemlji i do njenog žalosnog kraja u aprilskom ratu 1941. go- 
dine, kao i svih već svima poznatih, teških posljedica. 

Ali frankovci, separatisti i ultranacionalisti svih vrsta nisu išli za tim da 
se, polazeći od jugoslavenske ideje i zajedništva svih jugoslavenskih naroda, 
bore za državno preuređenje na federativnoj osnovi, za narodni sporazum 
i demokratizaciju unutrašnjeg života, nego su nastavili svoj stari posao 

i u novim uvjetima poveli borbu za razbijanje nove države za račun tuđih 
interesa. Pošto Austrija nije više bila tako močna kao ranije, trebalo je 
tražiti novog, jačeg gospodara. Bila je to fašistička Italija koja je i inače 
gajila stoljetne aspiracije na naše more, naše primorske oblasti i njihovo 
zaleđe. To je kasnije, dolaskom nacionalsocijalizma, bila i Hitlerova Nje- 
mačka, koja je, između ostalog, težila dominaciji i na Balkanu. U tom 
prljavom razbijačkom poslu ustaše su pomagali iredentisti i revanšisti iz 
Austrije, Mađarske i Bugarske. 

I poslije izjave o obustavljanju rada, Hrvatska je stranka prava uskoro 
obnovila svoje djelovanje, ali bez većih uspjeha i masovnije podrške birača. 
Starčevićeva stranka prava-milinovci, zajedno s Naprednom demokrat- 
skom strankom, osniva 1919. novu stranku: Hrvatsku zajednicu, koja se 
poslije 192.6. pretvara u Hrvatsku federalističku seljačku stranku. Tako do 
1929. u Jugoslaviji od ranijih nekoliko pocijepanih stranaka prava djeluje 
samo njezino suženo frankovačko krilo i to pod imenom Hrvatska stranka 
prava. Na njezinu čelu ostaje dr Vladimir Prebeg, a na mjestu tajnika po- 
javljuje se dr Ante Pavelić. Na izborima za Ustavotvornu skupštinu 1920. 
godine udružene opozicijske stranke, udružene u tzv. Hrvatski blok, koji 
su sačinjavale Radićeva HRSS, Hrvatska stranka prava i Hrvatska zajed- 
nica, dobivaju 56 poslaničkih mjesta. Hrvatski blok bojkotira Ustavo- 
tvornu skupštinu i donošenje centralističko-unitarističkog Vidovdanskog 
ustava. Bojkotu se ne pridružuju jedino poslanici Hrvatske zajednice. Ve- 
ćina bivših milinovaca učestvuje u radu Ustavotvorne skupštine (Starčevi- 
ćeva stranka prava). 

Prebegova i Pavelićeva stranka prava, upravo zvog svoje nacionalističke 
velikohrvatske koncepcije i antijugoslavenstva, u novoj je državi samo 
vegetirala bez neke ozbiljnije podrške naroda. Poslije kratkotrajne su- 
radnje s Radićevom HRSS-om među njima dolazi do oštrog neslaganja 
i isključenja Prebegove stranke iz »Hrvatskog bloka«. Prebeg i Pavelić 
u svojem politikanstvu pokušavaju da na račun Hrvatske republikanske 
seljačke stranke ojačaju svoje pozicije u suradnji s radikalima i Nikolom 
Pašićem. Na tom paktiranju s Beogradom i Pašićem naročito je inzi- 
stirao Pavelić. Promjena kursa i suradnja s radikalima traje od 192z. do 
1925. godine. Ovaj pokušaj miniranja Radića i njegove stranke, što su ga 
HSP i radikali poduzeli zajednički, ali svaki iz svojih razloga, nije uspio. 
Zbog izmijenjene situacije radikali su prekinuli suradnju s frankovcima. 

Osjetivši da daljnja apstinencija jugoslavenskog parlamenta može 
HRSS-u ozbiljno štetiti, Radić se odlučuje na sporazum s Pašićem. Radić 
se osjetio jakim, jer je, usprkos teroru i njegovu hapšenju, njegova 
stranka na izborima 1925. dobila 69 poslaničkim mjesta i tako po broju 
poslanika postala druga stranka u zemlji. Ispred njega su još samo radi- 
kali. Radić priznaje Vidovdanski ustav, monarhiju i iz naziva stranke 
izbacuje riječ republikanska; njegova stranka sada postaje Hrvatska se- 
ljačka stranka (HSS). Predstavnici HSS-a ulaze u vladu. 


Preko Hrvatskog bloka, koji je na izbore 1927. išao bez HSS-a, Pavelić 
u Zagrebu postaje poslanik. Koristeći suradnju HSS-a s radikalima, Pa- 
velić otpočinje kampanju protiv jednih i drugih, premda je i sam ranije 
paktirao s radikalima. Političku aktivnost svoje stranke naročito usmjerava 
protiv Jugoslavije te zastupa stav o odvajanju Hrvatske iz Jugoslavije 
i stvaranju nezavisne »velike Hrvatske«. Ta njegova antijugoslavenska 
i separatistička aktivnost naročito je došla do izražaja poslije smrtnog 
ranjavanja Stjepana Radića i ubojstva njegovog sinovca Pavla i Đure Ba- 
saričeka u parlamentu. Tom su prilikom od atentatorskih hitaca povrije- 
đeni Ivan Pemar i Ivan Granđa. Nakon tog bezumnog poteza dvorske 
kamarile duhovi su se u zemlji, posebno u Hrvatskoj, jako uznemirili. 
U masama je naglo poraslo neraspoloženje prema hegemonističkoj poli- 
tici Beograda i srpske buržoazije, prema tako koncipiranoj državi i stanju 
u njoj, gdje se opozicijske vođe tako velike stranke mogu ubiti usred par- 
lamenta. Nacionalistički i šovinistički elementi to su iskoristili za širenje 
mržnje prema Srbima kao narodu, prema Jugoslaviji i jugoslavenstvu 
uopće. Najekstremniji i najradikalniji nacionalisti i separatisti bili su HSP 
i njezin vođa Pavelić, koji je od tada počeo stvarati ilegalne omladinske 
terorističke organizacije. Stvorena je ilegalna organizacija »Hrvatski do- 
mobran« koji je organiziran po načelima konspirativnih trojki i petorki, 
apsolutno odanih i poslušnih vođi Anti Paveliću. »Hrvatski domobran« 
bio je po svojoj organizaciji i metodama rada preteča kasnijoj ustaškoj 
organizaciji. 

U tom radu Pavelića potpomaže Gustav Perčec, tadašnji tajnik Hrvat- 
ske stranke prava, i Branimir Jelić, rukovodilac pravaške omladine. Oni 
u to vrijeme razvijaju veliku antijugoslavensku aktivnost kroz svoju 
štampu, letke i tajne sastanke. U povodu 10. godišnjice ujedinjenja, I. de- 
cembra 1928. godine, organiziraju demonstracije u kojima glavnu ulogu 
ima »Hrvatski domobran«. Predvodnici su Perčec i Jelić. Naoružane 
ekstremne grupe demonstranata, po ugledu na fašističke demonstracije 
u Italiji 1922, izvedene su na ulice. Demonstracije izazivaju policijsku 
intervenciju, žrtve i prolijevanje krvi, a vođe bježe u inozemstvo. Najprije 
bježe Perčec i Jelić, a uskoro, 19. januara 1929, u Beč bježi i sam Pavelić. 
Prije emigriranja, organizaciju »Hrvatski domobran« pretvara u »Ustašku 
hrvatsku revolucionarnu organizaciju« (UHRO), i to dan nakon objavlji- 
vanja šestojanuarske diktature.! Poslije Pavelića u inozemstvo bježe 
i drugi frankovci: Josip Milković, Drago Valenta, Eugen Kvaternik zvani 
Dido (sin kasnijeg ustaškog vojskovođe Slavka Kvaternika), Vilko Pečni- 
kar, Erih Lisak i dr. Tamo u inozemstvu oni nalaze već ostarjelu raniju 
frankovačku emigraciju, uglavnom austro-ugarske oficire koje smo ranije 
spomenuli. 


* Fikreta Butić-Jelić »Prilozi proučavanju djelatnosti ustaša do 1941«, Mladen 
Colic »Tzv. NDH-1941«, str. 20. 


Ti su se stari frankovci zvali »prva hrvatska emigracija« koja se nije 
bila pomirila s raspadom Austro-Ugarske. Oni su po svršetku I svjetskog 
rata ostali u emigraciji: u Austriji i Mađarskoj. Od te tzv. prve emigracije 
posebno su se isticali dr Ivan Frank, jedan od šefova HSP-a, general Sar- 
kotić, potpukovnici Ivan Perčević i Stjepan Dujić. Naravno, bilo je još 
dosta drugih, manje značajnih, koji su bili spremni da rade protiv Jugo- 
slavije. Karakterističan je jedan detalj. Kad je Stjepan Radić podnio 
memorandum američkom predsjedniku Wilsonu, u kojem ga obavještava 
O nezakonitom aktu i načinu ujedinjena i uređenja nove države SHS 
i. decembra 1918. godine, te da se to učinilo bez širokog sporazuma 
s Hrvatima itd., odmah su se javili i aktivirali i ti stari spomenuti fran- 
kovački emigranti. Oni su 14. marta 1919. Mirovnoj konferenciji također 
podnijeli jedan memorandum protiv nove države SHS, jer da, navodno, 
hrvatski narod nije za to ujedinjenje. Od tada datira i početak subverzivne 
aktivnosti tih emigranata koji se organiziraju u organizaciju »Hrvatski 
emigrantski komitet«!. Počinju djelovati tri subverzivna centra uperena 
protiv Jugoslavije. U Budimpešti centar vodi Ivan Frank, u Beču bivši 
austrijski potpukovnik Perčević, a u Grazu takav centar vodi također 
austrijski potpukovnik Dujić. Svi su oni izjavili da pripadaju »Hrvatskom 
oslobodilačkom pokretu« (HOP). 

Sve su te grupe i centri bili brojno beznačajni, ali je njihov politički 
značaj bio znatno veći zato što su ti emigranti imali značajne veze s po- 
litički utjecajnim faktorima Austrije i Mađarske te imali podršku zvanične 
propagande tih država. Bili su povezani i sa VMRO i njegovim vođom 
Vančom Mihajlovom, zatim sa separatistima s Kosova Mustafom Krujom 
1 Hasanbegom Prištincem. Sve te grupe i mnogi zvaničnici, razni velepo- 
sjednici, grofovi, bivši oficiri, klerikalci i emigranti svih boja iz raznih kra- 
jeva naše zemlje, a koji su ranije pripadali Austro-Ugarskoj, svesrdno su 
prihvatili Pavelića, Perčeca, Jelića i druge. Ti stari emigranti svoje su veze 
iskoristili te Pavelića i njegovu bratiju upoznali s utjecajnim austrijskim lič- 
nostima, naročito onima u vojsci. Većina tih austrijskih oficira ratovala je 
u Srbiji i tamo činila razne zločine, kao i u Bosni, Hercegovini i drugim 
krajevima gdje živi naš živalj. U Beču i Grazu bilo je dosta studenata fran- 
kovaca s kojima su povezali nove emigrante iz Hrvatske. U početku se či- 
nilo da će Perčec stati na čelo ojačanog frankovačkog emigrantskog krila 
u inozemstvu, ali pod utjecajem baruna generala Sarkotića, Perčevića 


1 Predsjednik »Hrvatskog emigrantskog komiteta« u Grazu bio je sin osnivača 
frankovačke stranke dr Ivan Frank, a članovi Komiteta prilikom osnivanja bili su: 
dr Vladimir Sachs-Petrović, advokat, inžinjer Viktor Najdorfer, dr Manko Galjardi, 
Baltazar Petras, zatim majori Vilhelm Stipetić i Narcis Jasenski, pukovnik Franc 
Apolonio, kapetan Emil Lahovski, Josip Mecger, Nikola Petričević, Josip Mitras, Ju- 
lije Fučar, Dezider Hampl, poručnik Josip Biljan i drugi. Među njima bilo je i onih 
koji su učestvovali u okupaciji Srbije: major Stipetić je bio šef obavještajne službe u 
Beogradu, Galjardi šef policije u okupiranom Kragujevcu, Narcis Jasenski je vršio 
strijeljanja u Bosni itd. (M. Marić: Tajna ubistva kralja Aleksandra »Večernje novosti« 
od 8.1I 1972, feljton broj 9, Fikreta Butić-Jelić isto djelo 59-60; Mladen Colić 
»Tzv. NDH-1941«, str.23). 


i drugih Pavelić je dobio funkciju šefa i organizaciju rukovođenja »Hrvat- 
skim oslobodilačkim pokretom« koji je okupljao sve one koji će se ubu- 
duće nazivati ustašama. 

Ali Pavelić je imao i šire pretenzije. On se htio nametnuti kao vođa 
cjelokupne hrvatske emigracije, ali su mu te pretenzije izmakle iz ruku: 
u emigraciju su došli predstavnici HSS-a Krnjević i Košutić, koji se tada 
nisu izjašnjavali za bezuvjetno rušenje J ugoslavije, nego za njezino preure- 
đenje na federativnoj ili konfederativnoj osnovi. Pavelić i Perčec zalagali 
su se za bezuvjetno rušenje nove države te su zato kucali na vrata fašističke 
Italije i svih revizionističkih krugova u susjednim zemljama koje su gajile 
teritorijalne revindikacije u odnosu na našu zemlju. 


Separatizam - osnova ustaštva 


Tako se vođa frankovaca, zagrebački advokat dr Ante Pavelić, nastav- 
ljajući vjerno politiku Franka i klerofašističkih krugova, deklarirao za bez- 
uvjetno razbijanje Jugoslavije kao državne zajednice južnoslavenskih na- 
roda, a za stvaranje »velike Hrvatske«, koja, izdvojena iz Jugoslavije, po- 
staje lak plijen za svakog jačeg tuđina. On i njegove ustaše odmah su shva- 
tili da Jugoslaviju mogu razbiti samo uz pomoć stranog agresora kojem 
moraju platiti cijenu gubljenjem nezavisnosti te njihove zamišljene samo- 
stalne separantne države. Moraju je staviti pod tuđi protektorat i tutorstvo 
Postizanje tog cilja moglo se ostvariti po cijenu najveće izdaje najdubljih 
interesa svojega naroda. To su mogli uraditi samo obični tuđinski plaće- 
nici i sluge koje ne prezaju od najvećih zločina, ne samo prema drugim 
bratskim narodima istog jezika i krvi, nego se ne ustručavaju ni od uništa- 
vanja svakog onog iz redova vlastite nacije koji bi se suprotstavio izdaji 
i prodaji vitalnih interesa svoga naroda. 

Ustaše su se najprije stavile u službu talijanskog fašizma koji je težio 
za grabljenjem naših teritorija i za dominacijom na ovoj strani Jadrana, a 
zatim u službu osionog nacizma koji je sebi postavio za cilj to da zago- 
spodari svijetom. Pavelićeve ustaše otpočele su širiti zvjersku mržnju prema 
Srbima i prema svakoj ideji zajedništva jugoslavenskih naroda i narodnosti. 
Ostavši bez podrške naroda, Paveliću su, poslije Italije i kasnije Hitlerove 
Njemačke, pogodovale i druge revizionističke države koje su u I svjetskom 
ratu bile potučene: Bugarska, Mađarska i Austrija. 

Italiji nije bilo dovoljno samo pozivanje na Londonski ugovor iz 
191S- godine, nego je ispoljavala svoju agresivnu težnju za ovladavanjem 
cjelokupnim Balkanom i Podunavljem. 

Pavelić je tražio oslonac u hortijevskoj Mađarskoj. Ova je kao osnovu 
svoje politike imala stvaranje velike Mađarske u kojoj bi se nalazila i 
Hrvatska. 

Ustašama je odgovarala i revizionistička politika koburške Bugarske, 
koja je također težila ka stvaranju velike Bugarske koja bi obuhvaćala 


Makedoniju te neke dijelove Srbije i Grčke. Pavelić gaji naročito prija- 
teljstvo prema makedonskom teroristu i separatistu, reakcionarnom vodi 
VMRO Vanči Mihajlovu, koji je uživao bugarsku podršku. 

S austrijskim legitimistima Pavelić je održavao veze i tražio pomoć. Oni 
su se borili za vraćanje stare »dobre« Austro-Ugarske. 

Hitlerovi uspjesi u Evropi sigurno su fascinirali ovog sitnog diverzanta 
i agenta u službi talijanskog fašizma, te je on sve više sanjao da se stavi 
pod njegovu moćnu zaštitu. Budući da su fašisti podijelili među sobom in- 
teresne sfere, Hrvatska i dio Balkana potpali su u Mussolinijevu sferu. Pa- 
velić je bio prepušten Talijanima. I pored svih nastojanja, tek je u ratu kao 
kvisling, naročito poslije» kapitulacije Italije, najzad potpao pod potpuno 
tutorstvo nacista, ali već na zalasku njihove moći, poslije gubljenja velikih 
bitaka kod Staljingrada i u Africi i približavanja savezničkih armija 
Hitlerovu brlogu. 

Karakteristično je to da odmah nakon bijega iz zemlje, poslije kraćeg 
zadržavanja u Austriji i Mađarskoj, Pavelić i Perčec odlaze u Bugarsku, gdje 
su ih tadašnji bugarski vlastodršci primili blagonaklono. U Sofiji Pavelić 
i Perčec čak drže javne govore, koje su organizirali pripadnici VMRO, te 
s njima potpisuju nekakvu deklaraciju o zajedničkoj aktivnosti. Beograd- 
ski sud za zaštitu države ubrzo poslije toga i Pavelića i Perčeca osuđuje na 
smrt (u odsutnosti). Po ugledu na Vanču Mihajlova, koji mu u tome pruža 
svesrdnu pomoć, Pavelić i Perčec nešto kasnije organiziraju terorističke lo- 
gore u Mađarskoj i Italiji. Fašistička Italija, naš najagresivniji susjed, pri- 
hvatila je Pavelića kao svojeg vjernog eksponenta u nadi da će on kad-tad 
poslužiti za razbijanje i komadanje Jugoslavije i uspostavljanje fašističke 
vlasti u njoj. 


Terorizam - glavna metoda akcije 


Fašistička Italija prihvatila je Pavelića i nekolicinu njegovih suradnika 
- Branka Jelića, Didu Kvaternika, Vilka Pečnikara, Josipa Milkovića 
i dr. Glavni zadatak koji su ustaše dobile od svojih talijanskih gospodara 
sastojao se u izazivanju nemira u Jugoslaviji, vršenju akcija sabotaža, di- 
verzija, podmetanju paklenih mašina itd. Valjalo je tako stvarati opću ne- 
sigurnost u zemlji, demoralizaciju da bi se na taj način oslabio otpor pred 
planiranom agresijom. 


Talijanska obavještajna služba poslije Pavelićeva vršljanja po Austriji, 
Bugarskoj, Mađarskoj i Miinchenu izdaje Paveliću lažni pasoš na ime An- 
tonija Serdara te ga upućuje u Veronu gdje ga povezuju s određenim 
državnim i partijskim funkcionerima. Da bi se izbjeglo otvoreno miješanje 
i subverzivan rad protiv susjedne zemlje s kojom su postojali normalni di- 
plomatski odnosi, da bi se izbjeglo službeno pokroviteljstvo, vidljiva fi- 
nancijska i svaka druga pomoć, određeni su tajni kanali te pomoći i kon- 
takti koje je trebala obaviti obavještajna služba OVRA. Od fašističke par- 


tije, za neposrednog gazdu i naredbodavca Paveliću i njegovim ustašama 
određen je fašistički senator Arturo Bochini. Da bi se ta tajna i prljava 
subverzivna rabota protiv susjedne zemlje što bolje kamuflirala, čak su 
pošta i paketi koji su bili upućeni Paveliću išli preko Švicarske, iz Lugana. 
Tamo su pošiljke bile primane a zatim slane u Milano posredstvom 
»Hrvatske emigrantske kancelarije«, kojom je rukovodio ustaški emigrant 
novinar Stanko Hranilović. 


Talijanska obavještajna služba smjestila je pristigle ustaške teroriste po 
logorima, snabdjela ih oružjem, odjećom i hranom. Osigurala im je 
i stručni kadar za vojnu obuku i vršenje diverzija. Jedan od glavnih inspek- 
tora ministarstva unutrašnjih poslova Italije dr Ercole Conti bio je zadu- 
žen da o ustašama vodi brigu i da im se nađe pri ruci. U talijanskoj tajnoj 
policiji (OVRA) za ustaše je bio zadužen i Cirilo Verdianie (koji je nakon 
dolaska ustaša na vlast, 1941. godine, postao policijski izaslanik Italije pri 
ustaškoj vladi u Zagrebu). Za ustaše je bio zadužen i poznati službeni 
fašistički propagandist Italo Zingerelli. Osim toga, Mussolini je zadužio 
svojega brata Arnolda, inače glavnog urednika fašističkog lista »Popolo 
d'Italia«, da popularizira Pavelića, ustaše, njihovu aktivnost i diverzije te 
ustaški program. 


Pored toga što je i sam posjećivao Vanču Mihajlova i učio terorističke 
vještine od članova VMRO, Pavelić je Mihajlovu na jednogodišnji kurs 
poslao svoga šefa obavještajne službe Miju Babića. Vrlo bliska suradnja 
s ilegalnom fašističko-nacionalističkom organizacijom Vanče Mihajlova 
nastavljena je i dalje od 1929. pa sve do sloma NDH. U toku prošlog rata 
Mihajlov se dugo nalazio u Zagrebu, odakle je, uz pomoć svog subrata 
Pavelića, nastavio rad protiv narodnooslobodilačke borbe. 

U ljeto 1929. godine u Bologni dolazi do sastanka između predstavnika 
VMRO Ivana Hadžova i Georgija Kondova i ustaških predstavnika. Pri- 
sutni su i Pavelić i Perčec. Tada dolazi do dogovora o tome da se pristupi 
akciji prikupljanja što većeg broja ljudi iz zemlje i inozemstva, da se na- 
ročito povede akcija među našim iseljenicima ekonomskim emigrantima, 
da se pristupi osnivanju jačih terorističkih logora sličnih onima u Bugar- 
skoj te da se razvije veća aktivnost na organiziranju atentata i diverzija 
u Jugoslaviji. 

Za teroristički i diverzantski rad trbalo je što više ljudi, i to smjelih 
i dobro izvježbanih. Stari su frankovci već prilično ostarjeli i prorijedili su 
se. Da bi prikupili što više ljudi za svoje ideje i za diverzantski rad, odlu- 
čili su poslati svoje emisare u Ameriku, najviše u Argentinu, i vrbovati 
naše iseljenike, dok u Evropi težište bacaju na Belgiju. 


Branko Jelić,! kao glavni Pavelićev emisar, obišao je gotovo sve države 
Južne Amerike u kojima živi dosta brojna ekonomska emigracija iz Hrvat- 


1 Još 1928. Branko Jelić se nalazio na čelu HPRO (Hrvatskopravaška revolucio- 
narna omladina) koja je nastala 1926. Zbog terorističko-diverzantske aktivnosti bio je 


ske i koja je bila upoznata s političkim prilikama u Jugoslaviji i šokirana 
drskim ubojstvom Stjepana Radića i njegovih suboraca u skupštini te za- 
vođenjem šestojanuarske militarističke diktature kralja Aleksandra. Ali 
usprkos svemu tome, Jelić nije uspio stvoriti neki ozbiljniji pokret ustaškog 
karaktera. Naši iseljenici, ma koliko bili spremni da kritikuju političko 
stanje u svojoj staroj postojbini i režim kralja Aleksandra, nisu bili spre- 
mni da stvaraju neke ilegalne terorističke organizacije ni da u njima uče- 
stvuju. Jelić je samo uspio stvoriti »Hrvatski domobran«, organizaciju 
sličnu onoj koju je Pavelić osnovao pred bijeg iz zemlje. Tako je ta orga- 
nizacija u Americi poprimila sasvim drugi karakter nego u Evropi, gdje 
su ustaše uspjele stvoriti logore atentatora i diverzanata. 

Organizacije »Hrvatskog domobrana« s određenim brojem ogranaka 
stvorene su u Južnoj Americi samo u Argentini, Urugvaju, Boliviji i Bra- 
zilu, i to s vrlo različitim stupnjem organiziranosti. Nešto jača propaganda 
za ustaški pokret ostvarena je preko listova »Hrvatski domobran« i »Ne- 
zavisna država Hrvatska« u Pittsburghu u SAD. Jelić je još gore prošao 
u Sjevernoj Americi. Njegova se organizacija uglavnom svela na neke po- 
vjerenike. U Kanadi je HSS imao daleko veći utjecaj nego frankovci, tako 
da Jelić tu nije imao ozbiljnijeg uspjeha. Sve u svemu, emisar Jelić među 
našim radnicima u Americi ostvario je slab učinak. Uspio je jedino 
ostvariti dosta utjecaja među rimokatoličkim svećenicima iseljenicima. 
Ustaše su naročito napadale najjaču iseljeničku organizaciju »Hrvatsku 
bratsku zajednicu«, ali nisu uspjele uhvatiti ozbiljnijeg korijena u članstvu 
niti dobiti neku znatniju podršku osim kod nekolicine iz rukovodstva, po- 
sebno predsjednika, izvjesnog Butkovića. Zbog toga neuspjeha Pavelić po- 
vlači Jelića i šalje nove ustaške emisare Antu Valentu i Zlatka Frajs- 
mana.! 


Među ustaškim emisarima koji odlaze u Belgiju nalazi se i sam Perčec. 
U Belgiji je bilo oko 35 000 naših radnika. Oni su većinom radili u rud- 
nicima. Ustaše su uspjele oformiti svoj centar u mjestu Seraingu i nekoliko 
podružnica koje su vrbovale radnike za ustaške logore u Italiji i Ma- 
đarskoj. 


U Njemačkoj je 1932.. osnovan ustaški centar kojim je po dolasku iz 
Amerike rukovodio Branko Jelić, zatim Mile Budak, Mladen Lorković 
i dr. Tamo su oni izdavali jedan bilten pod nazivom »Croatia Press«, 
zatim tjednik »Nezavisna država Hrvatska« koji je uređivao Jelić. Pošto 
su Nijemci u osnovi svoje vanjske politike imali aspiracije da surađuju 


prisiljen da emigrira zajedno s Perčecom u Austriju decembra 1928. (dva mjeseca prije 
Pavelića). U Austriji su ih prihvatili stari frankovci Perčević i Dujić. Ustaša Jelić bio je 
po smrti Pavelića glavni kolovođa ustaša u Evropi, pretendent na titulu poglavnika, 
glavni inicijator terorističkih akcija protiv naših građana i predstavništava u inozem- 
stvu i inspirator nekoliko diverzija izvršenih u posljednje vrijeme u našoj zemlji. Umro 
je 1972. godine u Zapadnom Berlinu. 

1 Mijo Bzik: Ustaška pobjeda, str. 16 i 18; Mladen Colić »Tzv. NDH-1941«, 
str. 28, 29 i 30. 

s Jugoslavijom kao cjelinom, radili su na njenom privlačenju na svoju 
stranu; zato nisu dozvolili neko jače širenje ustaških ilegalnih terorističkih 
organizacija i prilično su kočili rad oko izdavanja tih raznih ustaških bil- 
tenčića. Ali obavještajna služba (Abwehr) uvijek je po pravilu držala od- 
ređene veze koje se nisu prekidale sve do rata. To je bilo u skladu s gene- 
ralnom nacističkom linijom razbijanja J ugoslavije, ukoliko je ne privuku 
kao cjelinu u kola Osovine. 


Za privlačenje i vrbovanje ljudi za ustaški pokret iz J ugoslavije ustaše 
su organizirale tri centra, i to: Zadar, Rijeku i Trst. Preko tih triju cen- 
tara prihvaćali su emigrante iz zemlje, vršili kurirsku i obavještajnu aktiv- 
nost, prikupljali municiju, bombe i eksploziv. Ovuda se ubacivani atenta- 
tori, teroristi i diverzanti. Zadarskim centrom rukovodio je Ante Vrkljan, 
riječkim Vjekoslav Servatzy, a u Trstu je djelovao Ante Godina, inače po 
mnogim podacima poznati gangster američkog podzemlja. 


O ustaškim, centrima u Beču i Grazu govorili smo ranije, ali ti centri 
nisu odgovarali koncepciji šire i jače terorističke aktivnosti. Zato su težište 
terorizma i centri iz kojih su slane paklene mašine i atentatori u J ugosla- 
viji bili prebačeni u Italiju i Mađarsku. 


Teroristički logori u Italiji "i Mađarskoj 


Glavni ustaški stan (GUS) s Pavelićem na čelu nalazio se najprije 
u mjestu Bovegnu u Italiji. Kasnije je (1931) GUS preseljen u Bresciu, jer 
je Bovegno bilo određeno za stvaranje ustaškog terorističkog logora. 
Ustaše su u Bresci počele izdavati svoj list pod nazivom »Ustaša«. 


Prve ustaše u logoru Bovegno koje su pomagale Paveliću u njegovoj 
aktivnosti protiv Jugoslavije bili su Vjekoslav Servatzy, Branimir Jelić, 
Mijo Babić i Stanko Hranilović. Godine 1932. Pavelić izdaje organizacij- 
sko-programatski ustav, a 1933. takozvana »Načela« ustaškog pokreta. 
U tim dokumentima Pavelić zastupa u osnovi ideologiju talijanskog 
fašizma i njemačkog nacionalsocijalizma, a njegove organizacije (UHRO) 
djeluju po metodi fašističkih organizacija. Pavelić proklamira da su za 
ostvarenje njegovih ciljeva dopuštena sva sredstva, od propagande do pa- 
klenih mašina i ubijanja ljudi. 

Pri učlanjivanju u organizacije zvane UHRO i ustaše polaže se pred 
raspećem, kamom i pištoljem zakletva poglavniku Anti Paveliću. Po polo- 
ženoj zakletvi Poglavnik postaje gospodar života zakletog ustaše. Osnovni 
cilj ustaškog pokreta bio je otcjepljenje Hrvatske iz Jugoslavije i stvaranja 
totalitarnog društvenog sistema. Kao i njegovi gospodari Mussolini i Hit- 
ler, i Pavelić demagoški kritikuje kapitalizam kao sistem i ističe potrebu, 
uvođenja korporativizma po uzoru na fašizam i nacionalsocijalizam. Pa- 
velić propovijeda čistoću po krvi hrvatstva i objašnjava da Hrvati nisu 
Slaveni nego da su gotskog porijekla. 


Gustav Perčec, bivši novinar i bliski Pavelićev suradnik, još dok je bio 
u Beču pokušao je s grupom ustaških emigranata (Hranilovićem i Selet- 
kovićem) organizirati nekoliko diverzija i atentata u našoj zemlji. Bivša ju- 
goslavenska policija intervenirala je u Beču i čak organizirala neuspjeli 
atentat na Perčeca. Sve je to dovelo do intervencije austrijskih vlasti koje 
otkazuju gostoprimstvo Perčecu i grupi oko njega. Pod imenom Emila 
Horvata, Perčec prelazi u Mađarsku, gdje od službenih krugova Horthy- 
jeve Mađarske, naročito ministra njegove vojske J ulijusa Gombosa (koji je 
kasnije postao i predsjednik mađarske vlade), dobija podršku. 

Perčec osniva ustaški teroristički logor u Janka Puszti kod Nagy Ka- 
nizse, gdje je u početku bilo otprilike dvadeset ljudi. Kasnije se taj broj 
povećao na 42. U logoru je vladala gvozdena disciplina koja je graničila 
s teroriziranjem ljudi. Za najmanju neposlušnost i eventualno bježanje 
kažnjavalo se batinama ali i teškim mučenjima, ovisno o veličini prijestupa. 
Zbog takvog terora, koji je bio metoda odgajanja ustaša - terorista, izvr- 
šio je samoubojstvo ustaša Josip Žarko, koji se ranije bio »istakao« puca- 
njem na jugoslavenskog opunomoćenog ministra i izvanrednog poslanika 
u Belgiji Milojevića i koji je zatim uspio prebjeći u Mađarsku. U logoru 
je dolazilo do unutrašnjih trzavica i sukoba. Poznat je sukob između vo- 
dećih ustaša Perčeca i Seletkovića. Seletković je za sobom imao jednu 
čitavu grupu (Ignjaca Domitrovića, Antuna Crvića, Ljubu Krezmira, 
Adama Tišlera i dr.). U jednoj protivakciji Perčec nije uspio ubiti svojeg 
rivala Seletkovića. Na intervenciju mađarskg policije, koja je stala na Per- 
čecovu stranu, uklonjena je iz logora grupa njegovih oponenata od 
kojih jedni odlaze u Italiju a drugi u Segedin. Poslije neuspjeha da sam 
uspostavi red i učvrsti autoritet, Gustav Perčec je sa svojom ljubavnicom 
Jelkom Pogorelec (inače agentom višeg policijskog inspektora jugosla- 
venske vlade zaduženog za ustaše Vladete Milićevića) pobjegao u Budim- 
peštu. Nakon toga u logor J anka Puszta dolazio je samo nedjeljom. 

Ali Paveliću koriste ti sukobi u Janka Puszti i neuspjesi Gustava Per- 
čeca, njegova glavnog rivala. On ga nastoji ukloniti i čak fizički likvidirati. 
Kasnije ćemo vidjeti da je u tome i uspio. 

Početkom 1933. na Janka Pusztu došle su provjerene) ustaše atentatori 
Zvonko Pospišil, Stjepan Kopčinović, Emil Lahovski i dr. 

Novi emigranti stigli su iz Jugoslavije a nekoliko njih i iz Brazila. U lo- 
goru ih je te godine bilo tridesetak. Donijeli su nešto oružja, najviše pi- 
štolja, eksploziva i drugog materijala za pravljenje mina i paklenih ma- 
šina. Iste godine stigao je i poznati terorist iz VMRO Vlado Cernozemski 
(pravo ime Veličko Kerin) te Kiril Drangov (pravo ime Gligor Milčinov).! 
Pojačana je vojna obuka, a obavezno je bilo nošettije uniformi za vrijeme 
boravka u logoru. I sam Pavelić 1933. godine obilazi logor Janka Pusztu. 
Poslije bijega Jelke Pogorelec, Perčecove ljubavnice, a na osnovu njezine 


1 M. Marić: Tajna ubistva kralja Aleksandra, »Večernje novosti« od 16, 17. i 
18. marta 1972, nastavak feljtona broj 16, 17. i 18. 


izjave, objavljena je knjiga o ustaškim logorima i aktivnostima. Knjigu je 
izdala jugoslavenska vlada. Dolazi do energičnog protesta  jugosla- 
venske vlade kod Društva naroda u Ženevi i kod mađarske vlade. 
1934. godine Janka Puszta je raseljena. Ali ustaški teroristi rasporedili 
su se samo u manje grupe po drugim mjestima u Mađarskoj, a jedan dio 
prebačen je u Italiju. Perčec je proglašen izdajnikom, i Pavelić ga je u ime 
GUS-a opozvao i osudio na smrt. Prije nego što je logor J anka Puszta ras- 
pušten, za njegova šefa postavljen je Vjekoslav Servatzy, bivši austrijski 
oficir i frankovački emigrant. On je učestvovao u obuci atentatora koji su 
kasnije izvršili ubojstvo kralja Aleksandra u Marseilleu. Servatzy je u vri- 
jeme NDH postao ustaški general i jedan je od najvećih ratnih zločinaca 
koji su pali u naše ruke 15. maja 1945. godine. 


O slučaju likvidacije Perčeca ustaški general Ante Moškov našim je 
istražnim organima izjavio: 

. »Pavelić je Perčeca bio definitivno isključio iz svake političke akcije 
i prije nego što je izbila poznata afera s Jelkom Pogorelec. Ali nakon te 
afere o njemu je u našim redovima pronijet glas kao o izdajici. Po rije- 
čima Servatzyja mogao sam zaključiti da je Perčec likvidiran prilikom puta 
u Italiju (logor se nalazio u preseljenju iz Mađarske u Italiju, p. p.). Kad 
sam pitao Servatzyja što je s Perčecom, on je odgovorio: 'Odnio ga Dunav 
kad se kupao prilikom našeg preseljenja u Italiju. Ne pitaj više za tu 
fukaru.« Međutim postoje podaci (Milićević Vladete) da je Perčeca poslije 
mučenja sa tri metka iz pištolja u Italiji ubio lično Ante Pavelić. 

Janka Puszta je raspuštena, ali su ustaški teroristi razmješteni po Ma- 
đarskoj i to: u Surdu-pustaru 15 ustaša, u Nagy Kanizsu Z3 ustaše, na 
Ana-Pusztu 17, na Buzu-Pusztu 30 i nekih z8 u zamak Langsnok. U tim 
su se mjestima organizirali i uvježbavali atentatori na kralja Aleksandra 
u Marseilleu, i tek poslije uspjelog atentata ustaški su logori u Mađarskoj 
bili konačno raspušteni. Tu su se uvježbavali atentatori Veličko Kerin, 
Zvonko Pospišil, Mijo Kralj i Ivan Rajić. Tu je otpočeo svoju koljačku kari- 
jeru zloglasni Vjekoslav Luburić Maks, kasnije ustaški general i komandant 
logora u Jasenovcu. 


U Italiji u prvom ustaško-terorističkom logoru u Bovignu neposredno 
brigu vodio je u početku sam Pavelić uz asistenciju profesora Ante Brkana, 
Vjekoslava Servatzyja, dra Antuna Crvića, Stanka Hranilovića, nešto ka- 
snije Marka Došena i gospićkog advokata dra Andrije Artukovića, koji su 
poslije velebitske diverzije u napadu na žandarmerijsku stanicu Brušane u 
Lici pobjegli u Italiju. Svim tim ustaškim emigrantima talijanske su vlasti 
omogućile da dobiju pogodne izdvojene kuće i vile, a ustaše u logorima 
snabdjele su oružjem, odjećom i obućom. 


U logoru Bovigno kraj Brescie bilo je februara 1933. godine 24 ustaša, 
a kasnije, poslije nekoliko mjeseci, taj se broj popeo na 40. Poslije demarša 
jugoslavenske vlade o postojanju ustaškog terorističkog logora u Bovignu, 
koji je otkriven zahvaljujući ubačenim agentima jugoslavenske policije, ta- 


lijanske su vlasti logor iz Bovigna premjestile u Borgo Val di Taro. Tamo 
su se ustaše radi kamuflaže predstavljale kao Bugari. 

Zanimljivo je spomenuti da su ustaški emisari vrbovali razne jugosla- 
venske švercere koje su zbog šverca u Zadru, Rijeci i na talijanskim oto- 
cima pohapsile talijanske vlasti. Kad su te švercere Talijani, navodno po 
ustaškoj protekciji, pustili iz zatvora, ustaše su ih zadržavale, plašile po- 
vratkom u zemlju, upoznavale s ustaškim načelima itd. Poslije toga bi te 
krijumčare slali u Trst gdje su učili i polagali »Ustaški ustav« a zatim po- 
lagali ustašku zakletvu. Odatle su slani u logor Borgo Val di Taro, gdje bi 
prestali biti građanske ličnosti. Tamo su bili podvrgnuti okrutnom režimu 
discipline i drastičnih kazni za najmanju neposlušnost. 

Među prvim komandantima logora bio je austrijski oficir Narcis Ja- 
senko. On je poslije proglašenja Pavelića za poglavnika prvi unaprijeđen 
u najviši ustaški čin - ustaški pukovnik. Vrlo okrutan komandant logora 
u Borgo Val di Taro bio je Stjepan Tomičić zvani Dabiša, austrougarski 
kapetan. Komandanti logora bili su i Andrija Artuković, Kopčinović, Mile 
Budak i dr. Logor se zatim preselio u selo Vichetti, nedaleko od mjesta 
Bardija. Poslije otkrivanja pokušaja atentata na kralja Aleksandra u Za- 
grebu (u decembru 1933) logor se opet preselio na periferiju Arezza, zatim 
u San Demetrio nei Vestini u pokrajini Aquila. 


Pokušaj atentata na kralja u Zagrebu 


Još u decembru 1933. ustaše su od svojih fašističkih gospodara dobile 
zadatak da izvrše atentat na kralja Aleksandra u vrijeme njegova posjeta 
Zagrebu gdje je htio proslaviti svoj rođendan (17. decembra). Za izvršioce 
atentata bili su određeni ustaše Petar Oreb i Ivo Herenčić, ikoji su bili upu- 
ćeni u Zagreb iz talijanskog logora Bardio. U Zagrebu su se povezali s Jo- 
sipom Begovićem, studentom šumarstva, i Antunom Pogorelcem, zidarskim 
radnikom. Atentatori su prvog dana koji je određen za atentat propustili 
priliku da u odlučnom trenutku bace bombu na kola u kojima se kralj sa 
svitom vozio. Glavni atentator Oreb bio se pokolebao i nije aktivirao 
bombu koju je držao u džepu. Negdje je napisano da j Oreb na sasluša- 
nju izjavio da ga je u tom odsudnom trenutku pokolebala masa koja je 
prisustvovala dočeku i klicala kralju. Ali bilo je odlučeno da se drugog 
dana, kad se kralj sa svitom bude kretao prema zagrebačkoj katedrali, iz- 
vrši nov atentat. No do drugog atentata nije došlo; atentatore je otkrila 
policija. Uhvaćeni su Oreb, Pogorelec i Begović, dok se Herenčić uspio iz- 
vući. Atentatore su saslušavali tadašnji kraljevski policijski funkcioneri 
doktor Juraj Spiler (za vrijeme rata šef njemačke policije u Banatu; 
dopao u naše ruke kao veliki ratni zločinac) i Dragi Jovanović (također 
poznati ratni zločinac; i on je pao u ruke naših vlasti). Oreb, Begović i Po- 
gorelec osuđeni su na smrt, ali je Pogorelec kasnije pomilovan i osuđen na 
dugogodišnju robiju. 


Interesantno je samo otkrivanje ustaških atentatora u vrijeme tog prvog 
pokušaja ubojstva kralja. Oreb i Herenčić odsjeli su u jednom stanu u Što- 
osovoj ulici br. 4 u Zagrebu. Taj je stan za njih iznajmio student Begović. 
Taj njihov ilegalni stan otkrio je preko svojih veza poznati policijski in- 
spektor ekspert za ustaše Vladeta Milićević, koji je poslao hitnu depešu za- 
grebačkoj policiji te tražio hitan postupak. Zanimljivo je napomenuti da se 
po Milićevićevu brzojavu interveniralo tek drugog dana, i to poslije prvog 
neuspjeha atentata, kad se Oreb navodno bio pokolebao. Zagrebački po- 
već tada ustaški orijentirani; nakon formiranja NDH postali su visoki poli- 
cijski funkcioneri) poslali su agenta Nikolu Curčića i Kostu Lečića da po 
brzojavu provjere stan u Štoosovoj ulici br. 4, ne naglasivši da je riječ 
O ozbiljnu zadatku otkrivanja naoružanih atentatora spremnih na sve. Oba 
su agenta dosta neoprezno ušla u kuću tako da je Oreb ubio agenta Cur- 
čića a lakše ranio Lečića, te su svi iz ustaške grupe u prvi mah uspjeli po- 
bjeći iz kuće. Lako ranjeni agent Lečić, uz pomoć jednog taksista, uspio je 
za kratko vrijeme uhvatiti Begovića i Pogorelca, dok je Dalmatinac Petar 
Oreb, glavni atentator, uspio tada pobjeći ali je uvečer i on pronađen i 
uhapšen. Ivo Herenčić, vođa atentatorske ustaške grupe na kralja, uspio je 
pobjeći.! 


Istina o takozvanom  velebitskom ustanku 


Poslije neuspjeha atentata na kralja Aleksandra u Zagrebu, Pavelić 
1 njegova bratija doživljeli su velike kritike i zamjerke svojih fašističkih go- 
spodara. Agresivna politika fašističke Italije tražila je stalno vršenje psiho- 
loških pritisaka, uključivši i diverzije i atentate, kako bi se protivnik što 
više uplašio, demoralizirao, a njegov otpor, uslijed stalnih pritisaka, što 
više oslabio. Po njihovom diktatu ustaše su grozničavo pripremale i vršile 
atentate i diverzije u našoj zemlji. Trebalo je uz to vršiti pritisak i na svoje 
ustaše po logorima, naročito na one koji se ne bi bezuvjetno pokoravali 
naredbama svojih starješina u izvršavanju diverzantskih akcija. Svaka 
takva akcija bila je povezana sa smrtnom opasnošću da će atentator pri 
njenom izvršenju biti na licu mjesta ubijen ili uhvaćen i osuđen na smrt. 
Zato su Mijo Babić (inače Pavelićeva desna ruka), zatim Vlado Šofer (Ve- 
ličko Kerin), specijalist za atentate iz VMRO, bili instruktori za diverzije 
i istodobno glavni egzekutori u izvršenju smrtnih kazni koje bi izrekao Pa- 
velić i njegov Glavni ustaški stan (GUS) nad svakim neposlušnim ustašom. 
Jeziv je primjer ustaša Milasa i Bilića koje je Pavelić osudio na smrt. Babić 
i Kerin najprije su nožem zaklali Bilića, odrezali mu nos i uši te natjerali 
Milasa da ih pojede da bi zatim i njega zaklali. Sve je to bila samo pred- 


1 M. Marić: Tajna ubistva kralja Aleksandra »Večernje novosti« od 20. 3.1972. 
godine, feljton broj 19. 


igra najjezivijim zločinima koje su ustaše izvršile nad stotinama hiljada 
ljudi za vrijeme svoje vladavine u tzv. Nezavisnoj Državi Hrvatskoj. Osim 
ove dvojice egzekutora, na istim poslovima našli su se i Vjekoslav Servatzy, 
Eugen Dido Kvaternik, Vjekoslav Luburić Maks, Rafo Boban i dr. koji su 
bili najodaniji Pavelićevi ljudi spremni na svako djelo i zločin. Stanovnici 
mjesta u blizini ustaških logora u Italiji često su nailazili na nepoznate le- 
ševe. Dok je postojao ustaški logor u okolini Arezza, po okolnim brdima 
u jamama pronađeno je oko 18 leševa. Policijske vlasti su se na te izvje- 
štaje seljana i čobana pravile gluhe, jer su, po instrukcijama OVRA i dok- 
tora Contija, glavnog inspektora obavještajne službe, slučajeve samo regi- 
strirale kao obračun ustaša s ubačenim agentima koje je navodno slala ju- 
goslavenska policija. 

Teroristička aktivnost ustaša u zemlji imala je dvostruku namjenu: da 
se stvori psihološka nesigurnost u zemlji, strah kod vlastodržaca i podstrek 
frankovcima i raznim šovinistima i s druge strane, što je za njih čini se 
tada bilo važnije, da se upozori međunarodno javno mnjenje na ustaški 
pokret koji sve to radi navodno u ime hrvatskog naroda koji je protiv po- 
stojanja J ugoslavije kao države. 

Dne 22. 3. 1929. ustaše Mijo Babić i Zvonimir Pospišil ubili su u Za- 
grebu glavnog urednika »Novosti« i predsjednika »J ugoštampe« Tonija 
Slegela. U augustu iste godine u kasarni žandarmerijskog puka u Zagrebu 
eksplodirala je paklena mašina što su je Perčecovi ljudi iz logora Janka 
Puszte poslali preko Beča. Potkraj augusta 1929. godine ubijeni su od 
ustaških terorista policajci Josip Kec i Matija Trenski. Godine 1930, 
a zatim i 1931, podmetnuta je paklena mašina na pruzi Strizivojna-Vr- 
polje, a zatim je došlo do eksplozije u zgradi Savske banovine u Zagrebu. 
Februara 1931. godine ubijen je predsjednik općine Gradiška Andrija Ba- 
rić. Ali sve su to bile mahom sitnije akcijei diverzije koje nisu imale željene 
političke posljedice te su više izazivale ogorčenje naroda nego simpatije 
manjeg dijela frankovaca i okorjelih nacionalista. Zato je trebalo poduzeti 
neke krupnije diverzije koje bi ličile na pobunu, ustanak ili izvršiti ubojstvo 
kralja Aleksandra, čime bi, po njihovim procjenama, izazvali nered, pa, 
čak, i rasulo Jugoslavije. Osim toga, Pavelić se htio pred svojim talijan- 
skim gospodarima istaći i dokazati da nije ništa gori od Perčeca, vođe te- 
rorističkog ustaškog logora u Janka Puszti, odakle su u to vrijeme uglav- 
nom i pokretane akcije atentata i diverzija u zemlji. Neka veća akcija do- 
nijela bi mu mnogo više autoriteta i prestiža i kod fašističkih gospodara, 
i u samim redovima ustaša. 

Zato se Pavelić odlučuje na organiziranje pobune u Lici koja bi pred 
međunarodnom javnosti pokazala neodrživost J ugoslavije kao državne za- 
jednice. Po procjeni fašističkih vlastodržaca, šestojanuarska diktatura, koju 
je zaveo kralj Aleksandar, neminovno je morala u Jugoslaviji zaoštriti na- 
cionalne odnose i dovesti do velikih trvenja. Oni su očekivali da će jugo- 
slavenskoj vladi, zbog veće zaokupljenosti prilikama u zemlji, moći dikti- 


rati međusobne odnose i javno istaći svoje aspiracije na Jadran i teritorije 
s ove strane mora: Dalmaciju, Primorje i dublje zaleđe. U pogodnom bi 
im trenutku hrvatski separatisti omogućili i proširenje tih teritorija na čitav 
Balkan i Podunavlje. Zato i jesu svesrdno pomagali i odobravali ustašku 
akciju u Lici. 

U Lici, odnosno u Gospiću i okolini, djelovao je za one prilike dosta 
jak ustaški punkt koji bi takvu zamišljenu ustašku akciju potpomagao. Za 
to vrijeme Talijani bi pokrenuli svoj propagandni aparat koji bi isticao 
njihova prava na Dalmaciju i Primorje. Aktivirane su čak iredentističke 
organizacije koje su organizirale manifestacije i demonstracije te postav- 
ljale pitanje revindikacija naših teritorija. Prema tome, sve pripreme ljud- 
ske, vojničke, političke, psihološke bile su poduzete da bi poduhvat uspio. 
Plan napada na žandarmerijsku stanicu u Brušanima, nedaleko od Go- 
spića, napada koji je trebao prerasti u širu pobunu u Lici, bio je plan tali- 
janskih vladajućih krugova. On se uklapao u njihovu politiku ekspanzije 
i osvajanja. Ustaško rukovodstvo kao obična fašistička agentura bilo je 
najobičnije slijepo oruđe u rukama fašističke obavještajne službe i politike 
Mussolinijeve ekspanzije i teritorijalnih osvajanja. 


O toj akciji u Lici odlučeno je u Austriji u mjestu Spittalu (kod Sem- 
meringa) na jednom sastanku održanom 1932. godine. Pavelić, Servatzy i 
Perčec odlučili su postupiti po zahtjevu talijanske obavještajne službe i fa- 
šističkih političkih vrhova i organizirati ustanak u Lici, koji bi, uz pomoć 
ubačenih terorista, organizirale vodeće ustaše iz Gospića; advokat Andrija 
Artuković i Marko Došen. Glavni snabdjevač oružjem bio bi Vjekoslav 
Servatzy. 


Oružje je prebačeno jednim talijanskim brodom do Zadra, a odatle do 
Krusača Drage pod Velebitom. Ono je odneseno dalje na Velebit kako bi 
se podijelilo povjerljivim ljudima spremnim na akciju. Isto je tako, uz po- 
moć OVRA, organizirana prva diverzantska grupa, koju su sačinjavale 
ustaše emigranti uglavnom iz Belgije: Rafo Boban, šef (za vrijeme NDH 
Pavelićev general), Ante Pejković, Mile Barišić, Venturo Baljak i još jedno 
neidentificirano lice. Poznati zadarski švercer Ivan Devčić-Pivac, koji je 
nosio neslavni naziv »kralja podgorskih švercera« (inače jedan od bliskih 
Pavelićevih suradnika i član GUS-a), preuzeo je tih 5 ljudi iz Zadra, koji 
je tada bio pod Italijom, i doveo ih na označeno mjesto pod Velebitom. 
Bilo je to još u julu 1932. godine. 

Lutajući oko mjesec dana po velebitskim škrapama i pokušavajući doći 
u dodir s ljudima u siromašnim primorskim zaseocima, ustaški teroristi 
nisu naišli na očekivan prijem. Uz obećanje da će po povratku u Italiju biti 
dobro nagrađeni, da će dobro živjeti i tako se riješiti svojeg siromaštva, 
jedva im se priključilo šest ljudi, od kojih su dvojica bili petnaestogodiš- 
njaci. Naravno, u prenošenju oružja i izvršavanju određenih zadataka pri- 
ključio im se i stanovit broj ljudi koji su za nagradu i novac inače šver- 


cali i činili slične poslove bez obaveza da se priključuju nekakvom poli- 
tičkom pokretu. 

U strahu da ne budu otkriveni, krili su se ustaški teroristi po velebit- 
skim šumama i kamenjarima. Nisu imali hrabrosti da poduzmu neku 
akciju. Veze s gospićkim ustašama još nisu bile tako dobro uspostavljene. 
Međutim, nestrpljivi Pavelić, koji je u tu akciju polagao velike nade, po- 
ručio im je preko svog suradnika Pivca da se živi ne vraćaju u Italiju ako 
se »ne budu čule puške i bombe u Hrvatskoj; tražim akciju po svaku 
cijenu«. 

Znajući za okrutnost svojeg gospodara i njegovih glavnih suradnika, 
spremnost na svaki zločin i fizičku likvidaciju, grupa se odlučila za akciju, 
ali tek onda kad je pristiglo još pet terorista koji su se potkraj augusta 
1932. prebacili iz Zadra u selo Lukovo Sugarje, gdje ih je skrivao i hranio 
član ustaške organizacije seljak Leopold Super. 


Gospićka ustaška grupa intenzivno je radila na tome da se akcija pro- 
širi i dobije karakter pobune, odnosno ustanka. Jezgro ustaške grupe 
u Gospiću činili su: advokat dr Andrija Artuković (rodom iz Ljubuškog 
u Hercegovini), Marko Došen, posjednik iz Gospića (stari frankovac koji 
se poslije 1928. pridružio HSS-u i bio poslanik na njenoj listi; ostao je pri- 
vržen frankovluku), Juco Rukavina (austrougarski oficir; živio u selu 
Klancu kod Perušića), drJosip Dumandžić, advokat, trgovac Josip Tom- 
ljenović, Ivica Sarić, Josip Japundžić, student prava (sekretar sportskog 
kluba »Viktoria«), Nikola Orešković i dr. koji su bili prvi organizatori 
ustaša u Lici. U vrijeme njihova planiranja pobune zavrbovali su za ustaše 
Josu Cačića i Stjepana Malbašu, narednike bivše vojske iz drugog bata- 
ljona 55. pješadijskog jugoslavenskog puka koji je vršio garnizonsku službu 
u Gospiću. Ustaše su uspjele pridobiti i jedan broj seljaka iz sela Pazari- 
šta, Rizvanuše, Klanca i Lukovog Šugarja, J ezgro ustaške grupe u Gospiću 
i okolini stvoreno je još 1930. godine. 

Ali lička grupa ustaša jedva je uspjela pokrenuti u akciju dvadesetak 
seljaka, a mnogi od njih nisu bili točno obaviješteni o čemu se radi. Go- 
spićke ustaše računale su na masovniju podršku hrvatskoga naroda iz za- 
padne Like pa su zbog takve procjene iz Italije dobile mnogo više oružja 
nego što je uopće bilo potrebno. Kad se uzme u obzir desetak obučenih 
ustaša terorista dovedenih iz Italije, oko desetak ustaških organizatora iz 
Gospića i dvadesetak pokrenutih seljaka, od kojih je bilo dosta profesio- 
nalnih švercera koji su htjeli zaraditi koju paru, uključivši u taj broj i dva 
zavrbovana podoficira gospićkog garnizona, u tu je akciju sve u svemu 
bilo uključeno četrdesetak ljudi. 


Planiran je bio napad na žandarmerijsku stanicu u Brušanima, selu de- 
setak kilometara udaljenu od Gospića, na cesti Gospić-Karlobag. Selo Bru- 
šane duboko je uvučeno u šumom obraslu dolinicu ispod Velebita. Ustaška 
se grupa prikrila u selu Rizvanuši. Devet je dana boravila u kući Ivana 


Devčića i Polde Šuperine sve do 6. septembra 1932. godine, kad je 
otpočeo napad na žandarmerijsku stanicu. 

Prije samog napada diverzanti su prekinuli telefonske i telegrafske žice 
i zatim podmetnuli bombu pod vrata žandarmerijske stanice. Istovremeno 
su otvorili vatru na prozore stanice iz koje su dvojica žandara odgovorila 
protuvatrom. Druga grupa terorista napadača pronašla je kuću koman- 
dira i zamjenika komandira žandarmerijske stanice u Brušanima, koji su, 
čuvši paljbu kod svoje stanice, na vrijeme otkrili diverzante i iz svojih 
kuća na njih otvorili puščanu vatru. Vidjevši da ne mogu ništa ozbiljnije 
napraviti, diverzanti su se nakon pola sata puščane paljbe povukli u obliž- 
nje velebitske šume, dok su se seljaci, učesnici napada, u toku noći vratili 
svojim kućama. Zandarmerijska stanica bila je samo djelomično oštećena. 
Poginuo je član terorističke grupe ustaša Stjepan Devčić. 

Ustaški organizatori bavili su se mišlju da napadnu i na kasarnu drugog 
bataljona 55. pješadijskog puka, ali nisu uspjeli pridobiti nikog osim dvoji- 
ce spomenutih podoficira. Sve u svemu, akcija o dizanju nekog ličkog 
ustanka pod Velebitom potpuno je propala i svela se samo na demoliranje 
jedne seoske žandarmerijske stanice. 

Ali bomba se »čula«, i ustaše su požurile natrag u Italiju odakle su 
i došle. Na povratku preko Velebita zastali su radi odmora u blizini Ja- 
dovna (gdje je u toku rata bio ustaški konclogor u kojem je ubijeno 
i bačeno u jame na desetine hiljada ljudi). Na grupu je sasvim slučajno 
naišla žandarmerijska patrola, koja je mnogo ranije, po svojem planu pa- 
troliranja, krenula u tom smjeru i zatekla ustaše na spavanju. Diverzanti 
su počeli bježati i bacati oružje i rančeve. U toku slijedeće noći teroristi su 
se prebacili na otok Pag, a odatle ih je Pivac prebacio u Zadar. 


Međutim, glavni organizatori te akcije u Lici, gospićke ustaše Artuko- 
vić i Došen, sumnjajući i sami u mogućnost nekog ustanka u Lici i šire 
akcije, »junački« su pobjegli u Zadar još 3. septembra, tj. tri dana prije 
napada na žandarmerijsku stanicu u Brušanima. Ubrzo poslije toga na- 
pada i ostali ustaški organizatori Josip Tomljenović, Ivica Sarić i Nikola 
Orešković pobjegli su iz zemlje, ostavivši zavedene ličke seljake i švercere 
kontraudaru jugoslavenske žandarmerije i drugih organa gonjenja. 

Pošto su glavni organizatori pobjegli u inozemstvo, na suđenje su ka- 
snije, izuzev Juce Rukavine, izvedeni sasvim mali faktori akcije, kao što 
su pojedini seljaci, jataci, pomagači u nošenju oružja itd. Dva glavna 
sudska procesa, na koja je bilo izvedeno oko 50 optuženih lica, održana 
su u Beogradu pred Državnim sudom za zaštitu države, a ostali su odr- 
žani pred Okružnim sudom u Gospiću. Juco Rukavina, kao glavna osoba 
koja je uhvaćena, osuđen je najprije na smrt vješanjem, ali ga je poslije 
toga kralj pomilovao na doživotnu robiju (u toku NDH Juco Rukavina 
je slovio kao jedan od najzloglasnijih Pavelićevih ustaških komandanata). 
Na doživotnu robiju osuđeni su podoficiri Cačić i Malbaša, na 20 godina 

zatvora Leopold Super, Berislav Bedeković na 18, Josip Japundžić, Ivo 
Avramović, Antun Super i Jure Gazić na po 15, a svi ostali dobili su od 
2 do 12 godina.! 

Ovaj slučaj neuspjele diverzije nije bio tako bezazlen. Ali nije uspio. 
Sam po sebi ne bi vrijedio mnogo pažnje da se kasnije oko njega nisu 
zbili drugi događaji. Naime, talijanska fašistička propaganda događaj je 
toliko napuhala da je kraljevska vlada bivše J ugoslavije, izazvana tim pi- 
sanjem, organizirala čitavu žandarmerijsku ekspediciju za čišćenje terena 
zapadne Like i podvelebitskog primorja, vršeći masovnu odmazdu. Tako 
je »brušanski slučaj« dobio prevelik značaj, koji ni po čemu ne zaslužuje. 
Drugi su se pobrinuli da tom, objektivno ne tako značajnom, slučaju daju 
dimenzije i razmjere pobune naroda koja je imala odjeka i u inozemstvu, 
a u samoj Lici vrlo negativne političke posljedice. Kako se taj događaj 
u propagandnom pogledu režirao? 


Brat Mussolinijev, zvani Arnoldo inače urednik fašističkog lista »Po- 
polo d'Italia« i šef Mussolinijeve propagande, na široko je počeo pisati 
ne samo o »ustanku« u Lici nego i o oružanim borbama u Hrvatskoj i 
Jugoslaviji. Naravno, nigdje nije spomenuto da je teroriste organizirala i 
poslala talijanska obavještajna služba i da su oni pobjegli nazad u Italiju, 
odakle su i došli, te da su samo razbili prozore i vrata jedne seoske žandar- 
merijske stanice. Senzacionalistička evropska štampa, a naročito američka, 
jedva je dočekala da prenese te nove uzbudljive vijesti, bez obzira na nji- 
hove izvore i istinitost događaja. Tako je cio slučaj oko jedne bombe i po- 
lusatnog puškaranja u kojem je poginuo jedan terorist dobio razmjere koje 
može izmisliti i zamijesiti samo dobro uhodana propagandna mašina. 

Ali mnogo više nego fašistička i buržoaska propaganda legendi 
O »ustanku« doprinijele su kasnije akcije odmazde nad nedužnim stanov- 
ništvom Like koje su vršili vlastodršci stare Jugoslavije. Cijeli žandarmerij- 
ski bataljoni poslani su u hrvatska sela zapadne Like. Nekoliko stotina 
ljudi zatvoreno je i tučeno, a nekoliko je desetina sud za zaštitu države 
osudio na robiju. Vršene su i druge mjere pritiska, šikaniranja, čak i 
pljačke, tako da je ova bezumna odmazda samo išla na ruku Paveliću. 
Tako se širilo neraspoloženje i ozlojeđenost među narodom, što je mnogo 
kasnije pomoglo ustašama da lakše ostvare svoj utjecaj u tom kraju zemlje 


1 više nego što bi to inače mogle učiniti. Na taj se način o ustašama čulo 
mnogo više nego što su i oni sami i njihovi naredbodavci mogli pretpo- 
stavljati. A ustaše diverzanti i njihovi pomagači, među kojima i jedan 
broj zavedenih seljaka, svjesno su žrtvovani od strane Pavelića i njegovih 
doglavnika, koji su kao obična agentura vršili sve zadatke protiv svoje 
rođene zemlje i protiv najdubljih interesa hrvatskog naroda gurajući ga 
u ralje fašističkih agresora. 


1 Ferdo Čulinović: Jugoslavija između dva rata, IL Zagreb, 1964. god., stranica 

Ubojstvo kralja Aleksandra; očekivao se raspad Jugoslavije 


Veliki neuspjeh u dizanju ličkog naroda na tzv. lički ili velebitski 
ustanak, zatim razne sitne terorističke akcije s paklenim mašinama, u koji- 
ma je obično stradao poneki običan čovjek, sve to nije donijelo priželjki- 
vane političke rezultate, niti je dovodilo do pajačavanja popularnosti usta- 
ša. S druge strane, ove akcije bez većeg političkog efekta mogle bi ustaše 
ozbiljnije diskreditirati kod njihovih inozemnih fašističkih gospodara. Zato 
su se ustaške glavešine odlučile na krupniji korak, na ubojstvo kralja 
Aleksandra, kojega su Pavelić, a vjerovatno i njegovi gospodari, smatrali 
nosiocem jugoslavenskog jedinstva i kohezionim elementom jugoslavenske 
države. Shodno takvoj logici, i ubojstvo jednog kralja moralo bi, po nji- 
hovoj logici, značiti i kraj državne tvorevine, koju je, navodno, takva lič- 
nost držala. 

Ma koliko su suprotnosti u samoj zemlji zbog šestojanuarske diktature 
bile velike, ma koliko nacionalni pokreti sve više rasli kod pojedinih na- 
roda a zajedno s njima i otpor radničke klase i obespravljenih masa, ju- 
goslavensko jedinstvo i u tako koncipiranoj centralističko-unitarističkoj 
državi nije bilo zasnovano na jednoj ličnosti. J ugoslavenstvo, bez obzira 
na to što su mu različite političke grupe davale različit značaj, bez obzira 
na to što ga je sistem inauguriran Vidovdanskim ustavom kompromi- 
tirao, imalo je svoje dublje korijene u vjekovnim težnjama masa južno- 
slavenskih naroda za ujedinjenjem. Samo ujedinjeni mogli su se oslobo- 
diti potčinjenosti i robovanja Turcima, Austriji, Ugarskoj, Veneciji i dru- 
gima. Osnovne opozicione demokratske i progresivne snage zbog takvog 
stanja u zemlji nisu težile razbijanju Jugoslavije, nego su postavljale za- 
htjeve i borile se za izmjenu stanja i skidanje s vlasti reakcionarne buržo- 
azije i dvorske kamarile. Te su snage tražile preuređenje države na demo- 
kratskim principima, a federativno uređenje države kao osnovu jedinstva 
zemlje i obrane od opasnosti izvana. 

No ustašama je trebala akcija i opravdanje za pomoć koju su dobivale 
od talijanskih i drugih fašističkih vlastodržaca, kojima je odgovaralo razbi- 
janje i komadanje Jugoslavije kao državne tvorevine. Naravno, i u usta- 
škim redovima bilo je pojedinaca koji su smatrali da se ubojstvom Alek- 
sandra neće ostvariti željeni ciljevi: raspad Jugoslavije i stvaranje NDH. 
Ali prevagnulo je mišljenje Pavelića i njegovih vlastodržaca kojima je bilo 
stalo da se pred fašistički pohod u Evropu i SSSR stvori što više nereda, 
nestabilnosti i petih kolona u svim zemljama, budućim žrtvama nacističke 
agresije. Logika je bila jasna. Svaku zemlju, objekt buduće agresije, treba, 
ne birajući sredstva, sve više iznutra rasklimati, da bi se kasnije što lakše 
mogla progutati. 

Preko ustaške ilegalne štampe, koja se proturala u zemlji, otpočela je 
organizirana propagandna kampanja protiv ličnosti kralja Aleksandra, 
kako bi se stvorilo što jače nezadovoljstvo protiv njega. S druge strane, na 
taj jenačin trebalo izvršiti psihološku pripremu u vlastitim ustaškim 

i frankovačkim redovima radi lakšeg poduzimanja energičnih priprema za 
atentat i lakšeg žrtvovanja svojih ljudi. 

U Mađarskoj su samo formalno raspustili ustaški logor u J anka Puszti. 
Ustaše su samo rasporedili uzduž jugoslavenske granice. Tamo su se one 
i dalje uvježbavale za terorističke akcije u zemlji. Jedan manji dio ustaša 
ostao je i na samoj Janka Puszti, gdje su se intenzivno pripremali aten- 
tatori teroristi na kralja Aleksandra, kojega je trebalo ubiti za vrijeme 
njegova posjeta Francuskoj u jesen 1934. godine. 


Benitu Musoliniju, u planu nametanja njegova utjecaja na Balkanu, 
po svemu se čini smetao je kralj Aleksandar. U to vrijeme priprema 
za atentat vršio je pritisak na J ugoslaviju organizirajući velike vojne ma- 
nevre u blizini naše granice. Organizirane su iredentističke manifestacije 
u Italiji, a u Dalmaciji su organizacije talijanske manjine podstaknute na 
antijugoslavenske ispade. U Italiji je kroz štampu provedena široka pro- 
tujugoslavenska propagandna kampanja. 

Talijanska tajna policija dobila je zadatak da organizira izvršenje lik- 
vidacije kralja J ugoslavije. Zbog neuspjeha atentata na kralja u Zagrebu, 
Pavelić i njegove ustaše dovedeni su u delikatan položaj. Nude se svojim 
gospodarima da ponovno pokušaju. Namjeravano putovanje kralja Alek- 
sandra u Francusku prodrlo je u javnost i pružilo ustašama novu šansu za 
rehabilitaciju za dosadašnji neuspjeh. Doktor Ercole Conti, specijalni in- 
spektor OVRA u Pavelićevu Glavnom ustaškom stanu, Eugen-Dido Kva- 
ternik, Vanča Mihajlov, šef VMRO, i major Timov drže u jednom hotelu 
u Rimu augusta 1934. godine sastanak, na kojem odlučuju da izvrše aten- 
tat na jugoslavenskog kralja za vrijeme njegova puta u Francusku, a ne 
u Bugarsku, kamo je trebao prethodno ići. Odlučeno je da se pripreme 
dva atentatorska para, od kojih je jedan bio određen za Marseille, a drugi, 
za slučaj neuspjeha prvog, za Pariz. Zbog međunarodne javnosti i moguć- 
nosti kompromitacije Mussolinijeva režima atentatori ne smiju biti iz Ita- 
lije, nego se moraju odrediti iz Mađarske. Po zamisli organizatora, uboj- 
stvo treba što više nalikovati djelu jednog ogorčenog čovjeka, a ne neke 
organizacije! Kad bi samo netko u to mogao povjerovati! 


Organizaciju atentata na jugoslavenskog kralja u svoje je ruke uzeo 
lično Pavelić. Pomagali su mu, netko više netko manje, svi tadašnji članovi 
Glavnog ustaškog stana: Eugen-Dido Kvaternik, Mijo Bzik, Ante Godina, 
Ivo Herenčić, Ivo Perčević, Andrija Artuković, Stjepan Perić, Vjekoslav 
Servatzy i dr. Uži štab za pripremu atentata sačinjavali su: Pavelić, 
Kvaternik, Bzik i Godina. Sama organizacija atentata povjerena je Didi 
Kvaterniku.! 

Izbor trojice atentatora iz logora Janka Puszta izvršen je kockom. 
Između 15 terorista u prisutnosti Ivana Perčevića izabrani su: Mijo Kralj, 


1 M. Marić: Tajna ubistva kralja Aleksandra »Večernje novosti« 19. 3.1971. go- 
dine, feljton broj 2.8. 


Zvonimir Pospišil i Ivan Rajić. Njima se, po izričitom Pavelićevu nalogu, 
pridružio Bugarin Veličko Kerin, poznati atentator i ubojica iz VMRO, 
koji je inače služio kao izvršilac kazni koje je izricao Vančo Mihajlov. 

Veličko Kerin, zvani Vlado Šofer, poznat i po imenu Vlado Černo- 
zemski - Georgijev, Bugarin je iz mjesta Kamenice. U Sofiji je dva puta 
osuđivan na smrt zbog ubojstva narodnog poslanika komunista Dime 
Hadžidimova 192.4. godine, a drugi puta kad je 1930. godine ubio Nauma 
Tomalevskog, člana VMRO koji se nije slagao s Vančom Mihajlovom. 
Oba je puta amnestiran i osuđen na doživotnu robiju da bi potom, po- 
novno amnestiran, zauvijek napustio Bugarsku. Na gangsterski je način 
ubio i protivnika Vanče Mihajlova Jordana Velinova, kojega je u policij- 
skoj uniformi izveo iz kasarne prevarivši komandanta. 

Mijo Kralj iz Koprivnice istaknuti je terorist iz logora Janka Puszte 
koji je ranije bio podmetnuo paklenu mašinu u vlaku na koprivničkom 
kolodvoru. Tom je prilikom poginuo jedan policijski službenik, a dva 
su druga ranjena. Likvidirao je trojicu logoraša, jednog od njih su njegove 
starješine smatrale policijskim agentom bivše Jugoslavije, a druga su dvo- 
jica bila neposlušne ustaše koje nisu izvršile naređenja šefa logora Ser- 
vatzyja. 


Zvonimir Pospišil također je vrlo poznat terorist Janka Puszte. Uče- 
stvovao je u ubojstvu novinara Šlegela i dvojice zagrebačkih policijskih 
službenika. Sudjelovao je 1929. u postavljanju paklene mašine u zgradi 
žandarmerijskog puka u Zagrebu. Zajedno s Mijom Babićem bio je 
osuđen na smrt (u odsutnosti). 


Ivan Rajić, zavrbovan od ustaša u Brazilu gdje je bio ekonomski 
emigrant, bio je dobro izvježban u istom ustaškom logoru, premda za 
njega nema nekih konkretno zapisanih akcija i diverzija izvedenih u našoj 
zemlji.! 

U to je vrijeme Pavelić, vjerujući da će s nestankom kralja nestati 
i Jugoslavija ili bar upasti u velike nerede, naredio svojim ustašama 
u logorima u Italiji da vježbaju upad u Jugoslaviju i vršenje diverzija radi 
povećanja kaosa i dezorganizacije u zemlji. Ukoliko bi takva situacija 
nastupila i dovela do veće dezintegracije i usijanja, nereda i oružanih 
pobuna, ustaše bi otvoreno pozvale talijansku vojsku da uspostavi red 
u Hrvatskoj itd. Tako se Pavelić, uz svesrdnu podršku svojih fašističkih 
gospodara, stalno zanosio nekakvim dizanjem ustanka u našoj zemlji. 
Naravno, sve su to tada bile samo obavještajne i propagandističke 
kombinacije koje se, pored svih nesređenih prilika u J ugoslaviji, nisu mogle 
ostvariti sve do aprilskog rata 1941. godine i napada fašističkih armija 
na našu zemlju. Ali sve je to bila opasna aktivnost i priprema ustaškog 
aparata i kadrova, koji su kasnije, kad su s trupama okupatora došli na 


1 Nikola Milanović: Od Marsejskog atentata do Trojnog pakta, Zagreb 1963. go- 
dine, strana 32; Mladen Colić: »Tzv. NDH-1941«. 1973. Beograd, str. 43. 


vlast, u NDH bili spremni na najgora zvjerstva i vršenje genocida nad 
našim narodima. Didu Kvaternika Pavelić je ovlastio da rukovodi organi- 
zacijom atentata na kralja. Kad je došlo vrijeme, atentatori su dobili lažne 
pasoše, krenuli su iz Nagy Kanizse i preko Beča doputovali u Zirich. 
Tamo su ih dočekali Kvaternik i Bugarin Kerin. Tu su dobili nove lažne 
pasoše s čehoslovačkim imenima. Krenuli su za Pariz, kamo su stigli 
30. septembra 1934. godine. Po novim pasošima Kvaternik je bio Egon 
Kramer. Kralj je dobio ime Jan Hoš, a Pospišil Jaroslav Novak. Rajić 
je nosio ime Ladislav Beneš, a Kerin Rudolf Suk.! 

Ante Godina (za vrijeme NDH Pavelićev šef tajne policije) i njegova 
žena Stana, pod imenima Jan i Marija Vondraček, snabdjeveni također 
lažnim čehoslovačkim pasošom, otputovali su direktno u Pariz i doni- 
jeli atentatorima oružje. Atentatori su bili podijeljeni u dva para. Jedan 
su par sačinjavali Veličko Kerin, koji je imao zadatak da puca na kralja, 
i njegov pratilac Mijo Kralj, koji ga je trebao štiti i obezbijediti mu bijeg. 
Oni su određeni da pucaju na kralja u Marseilleu. Drugi par tvorili 
su Zvonko Pospišil, kao vođa koji puca, a za drugog, onoga koji treba 
pomagati, određen je Ivan Rajić. Oni su određeni kao drugi atentatorski 
par za Pariz, odnosno Versailles, ukoliko iz bilo kakvih razloga ne uspije 
atentat u Marseilleu. U slučaju da ne uspije ni jedan od ovih planova 
za atentat na kralja u Francuskoj, ostavljena je mogućnost kasnijeg dogo- 
vora o novom atentatu u Lausannei. 

Atentatori su vrlo vješto, sada po treći put, promijenili pasoše 
i imena te po grupama otputovali iz Lausanne preko Ženevskog jezera 
za Pariz. Iskrcali su se najprije u Fontaineblauu, odakle su se lokalnim 
autobusima dovezli u Pariz, gdje su odsjeli u različitim hotelima. Sve je 
to režirao Kvaternik koji se u Parizu sastao s Godinom i njegovom 
ženom koji su donijeli oružje. Poslije zajedničkog posjeta Versaillesu 
i izviđanja terena ostavljena su dvojica atentatora (Pospišil i Rajić), 
a ostala petorka (Kvaternik, Kerin, Kralj, Godina i njegova žena) otpu- 
tovala je 8. oktobra 1934. godine u Marseille. Tamo su najprije izviđali 
i napravili detaljan plan atentata. 


Dvojica glavnih atentatora određena za Marseille odsjela su u jednom 
hotelu u Aix-en-Provenceu, odakle su u marsejsku luku došla na dan 
atentata sat i pol prije kraljeva iskrcavanja s broda »Dubrovnik«. Kad 
je sve to organizirao, Dido Kvaternik se istog dana izvukao preko 
granice u Švicarsku. Kada je ostavio potrebno oružje, Godina sa ženom 
također je pobjegao preko granice što dalje od mjesta atentata.? 


1 Nikola Milanović: Od Marsejskog atentata do Trojnog pakta, Zagreb 1963. god., 
str. 33. 

2 Za Antu Godinu postoje određeni podaci da je bio jedan od bliskih suradnika 
i tjelohranitelja čuvenog vođe američkog podzemlja gangstera Al Caponea. Poslan je 
u Evropu, u Italiju, kao Al Caponeov predstavnik i vođa za krijumčarenje droga. Go- 
vorio je više jezika. Bio je vrlo hladnokrvan, spretan i korpulentan čovjek, sposoban 


Jugoslavenski brod »Dubrovnik« s kraljem Aleksandrom stigao je 
u Marseille 9. oktobra 1934. godine i oko 15,30 dospio u luku. Tamo na 
keju sačekala ga je službena francuska delegacija na čelu s ministrom 
vanjskih poslova Francuske Louisom Barthouom. Poslije protokolarne 
ceremonije, u otvoren je automobil sjeo kralj s ministrom Barthouom. 
Nasuprot kralju i Barthouu sjedio je član francuskog Vrhovnog 
savjeta general Georges. Ispred kraljevih kola bilo je osiguranje, a oko 
kola jedan manji policijski odred konjice kojim je komandirao pukovnik 
Piol. 


Kad je povorka koja se dosta sporo kretala bila u visini zgrade Mar- 
sejske burze u ulici La Canebiere, u masi naroda, kojega je na ulicama 
bilo dosta, nastala je najprije manja, a zatim sve veća gužva. Iz mase 
je izletio atentator Kerin koji se brzo kretao i glasno vikao: »Živio 
kralj«. Čim je izbio na ivicu trotoara, lako je skočio na papučicu auto- 
mobila koji se kretao sasvim sporo, izvukao revolver i počeo pucati 
u kralja, Barthoua i generala Georgesa. Nastala je opća gužva. Pukov- 
nik Piol, s konja uplašena pucnjavom, kasno je reagirao: tek nakon što 
je atentator ispalio nekoliko metaka, udario ga je nekoliko puta sabljom 
po glavi, od čega se Kerin lako onesvijestio i pao na pločnik, ali je i dalje 
pritišćući svoj automatski pištolj tipa »mauser« kalibra 7,65 nasumce 
pucao. Iz kola koja su bila iz kraljevih, a koja se nisu našla pod atentato- 
rovom vatrom, istrčali su ministar vanjskih poslova Jugoslavije Jeftić, 
maršal dvora Dimitrijević i jugoslavenski poslanik u Parizu Spalajković.1 


Cim je atentator skočio na papučicu automobila, šofer je zaustavio 
kola i poslije nekoliko ispaljenih metaka uhvatio atentatora za vrat. Po- 
slije toga uslijedili su udarci sabljom. Atentator je pao na pločnik. Pri- 
sutna masa počela ga je linčovati. U dubokoj komi atentator je odnesen 
u policijsku zgradu gdje je preminuo oko 20 sati. Kralj Aleksandar odmah 
je pao u agoniju i u prefekturi je ubrzo umro. Ministar Barthou je oko 
17 sati izdahnuo u bolnici. Čudnovato je bilo to da kralj Aleksandar nije 
prebačen u bolnicu, iako je još bio živ, već su ga odvezli u prefekturu 
gdje nije bilo liječnika. Atentator je ranio 17 osoba, od kojih je troje 
umrlo: jedan policajac i dvije žene. General Georges bio je teško ranjen 
s nekoliko metaka, ali je preživio. 

Poslije šest dana francuska policija uhvatila je Miju Kralja. On se 
krio u šumama oko Avignona, ali se zbog gladi i premora morao 
predati. 

Poslije nekoliko dana uhvaćena su i druga dvojica rezervnih atenta- 
tora Pospišil i Rajić, koje je policija uhapsila u Thononu gdje su aten- 


revolveraš i krijumčar velikog stila, spreman na sve. Rođen je u Istri od oca Slovenca 
i majke Hrvatice, te je talijanski i engleski govorio kao i svoj materinji jezik. Bio je 
član Paveličeva Glavnog ustaškog stana. (M. Marič: Tajna ubistva kralja Aleksandra, 
»Večernje novosti« od 6. 4.1972, feljton br. 34. 


1 Nikola Milanović: Od Marsejskog atentata do Trojnog pakta, Zgb 1963, str. 57. 


tatori pogrešno sišli. Da nisu učinili tu pogrešku nego produžili do 
slijedeće stanice, vjerovatno bi uhvatili brod koji bi ih iste večeri odvezao 
preko granice u Švicarsku. Ovako su morali odsjesti u hotelu gdje su 
idućeg jutra uhvaćeni. Istraga je dosta brzo došla do zaključaka tko 
je organizator atentata i kako je do njega došlo. Saučesnici atentata 
koji je izvršio Bugarin Kerin dobili su na suđenju u Francuskoj kaznu 
doživotne robije s prinudnim radom. Održano je i suđenje Paveliću 
i Kvaterniku: oni su u odsutnosti osuđeni na smrt. Sva trojica atenta- 
tora do okupacije Francuske izdržavala su kaznu u centralnom zatvoru 
»Fonervo«.! 

Pavelić je sa svojim suradnicima grozničavo iščekivao vijest o uboj- 
stvu kralja, očekujući, kako smo već ranije naglasili, makar nerede 
i metež u zemlji da bi mogao ubaciti svoje diverzante ustaše brižljivo 
pripremane u logorima u Italiji. Naoružane ustaše u Italiji, kojih je bilo 
oko 340 i koje su izvodile sedmodnevne vojne manevre, svakog su časa 
očekivale pokret ka granici. 

Naravno, ubojstvima pojedinih ličnosti u suvremeno doba redovno 
se ne rješavaju pitanja razbijanja pojedinih država, ni velikih i značaj- 
nih društvenih promjena. Ubojstvo kralja Aleksandra imalo je velik 
odjek u cijelom svijetu. Čak su i napredne snage u svijetu atentat oci- 
jenile kao diverziju u službi mračnih planova agresivnog fašizma. U Ju- 
goslaviji je umjesto nereda i ustanka ispoljeno veliko ogorčenje.Z Sam 
akt atentata osudila je i KPJ koja »odlučno odbacuje atentate i indivi- 
dualni teror kao sredstvo borbe«. Takva reakcija svjetske javnosti uplašila 
je organizatora atentata Mussolinija koji je, pod pritiskom javnog 
mnjenja i memoranduma što ga je u povodu ubojstva kralja Aleksandra 


1 Nikola Milovanović u svojoj knjizi »Od Marsejskog atentata do Trojnog pakta« 
na str. 40 tvrdi da su osuđene saučesnike atentata na kralja nacisti poslije okupacije 
Francuske pustili, da su se oni javili svojemu šefu Paveliću, koji ih je primio hladno 
i nije im dao položaje koje su očekivali. Navodno da su, nezadovoljni stavom svojega 
poglavnika, namjeravali protiv njega poduzeti neku akciju. Saznavši za to, ustaške su 
ih vlasti uhapsile i od tada ih nitko više nije vidio. Međutim, Marić (u feljtonu »Tajna 
ubistva kralja Aleksandra« u Večernjim novostima od 21. aprila 1972. godine, u na- 
stavku feljtona broj 47) tvrdi da je Eugen-Dido Kvaternik (navodno je poslije rata 
poginuo u saobraćajnoj nesreći) pisao u »Hrvatskoj reviji« (izlazila u Buenos Airesu) 
da je Mijo Kralj na robiji u Francuskoj duševno obolio, ali ne spominje ništa o sud- 
bini ostale dvojice. Međutim, u spomenutom feljtonu »Večernjih novosti« piše da je 
još prvih dana ustanka u Hercegovini, pored Mije Babica, poginuo i jedan od aten- 
tatora, te da svi podaci govore da je riječ o Zvonku Pospišilu. O sudbini terorista 
Ivana Rajića za sada se nije ništa našlo u literaturi a ni u istražnim materijalima. 

2 Francuske vlasti pokušale su zataškati neka pitanja u vezi s ubojstvom kralja 
Aleksandra. Jugoslavenski inspektor Milićević, koji je bio sa jugoslavenske strane od- 
ređen da učestvuje u istrazi, postavljao je pitanja: otkud u kraljevoj karoseriji i meci 
koji nisu pripadali atentatorovu pištolju, kalibra 7,65? Kako je bilo moguće da mini- 
star Barthou umre od jedne rane u nadlaktici lijeve ruke? Od čijih su metaka umrle 
još 3 osobe kad je kralj od atentatora dobio 3 metka, general Georges 4, a Barthou 1? 
Od čijih je metaka ubijeno i ranjeno 17 osoba? Na ta pitanja, naravno, nije dobio 
odgovore. 


jugoslavenska vlada uputila Društvu naroda, bio prisiljen da raspusti 
ustaške logore u Italiji, ustaše razoruža i djelomično raseli. Da bi sebe 
opravdao, Mussolini konfinira ustaše na otoke Lipare, a Pavelića i Kva- 
ternika hapsi (iako su to faktički učinili samo formalno radi javno- 
sti, a de facto najvažniji razlog bio je taj da se glavni organizatori 
zaštite od eventualne odmazde ili kidnapiranja od strane Jugoslavena, 
odnosno Francuza.) 

Za komandanta ustaškog logora na Liparima postavljen je Mile 
Budak. On je pročitao Pavelićevu presudu poslatu iz zatvora, kojom je 
u ime Glavnog ustaškog stana izrekao smrtnu presudu nad Gustavom 
Perčecom. Tim se činom htjelo zastrašiti sve one pripadnike ustaškog 
pokreta koji su bili nezadovoljni stavom talijanskih vlasti koje su ih po- 
slije ubojstva kralja Aleksandra protjerale na pusti otok. 


Kraljica Marija bila je, čini se, podnijela francuskom sudu privatnu 
tužbu protiv organizatora atentata, ali je odustala od tužbe jer su se 
političke prilike u Francuskoj već bile promijenile: takozvana viša poli- 
tika izbjegavala je javno kompromitiranje Mussolinija, s kojim je francu- 
ska vlada u to vrijeme vodila pregovore o uspostavljanju prijateljstva 
i na taj ga način, navodno, pokušala pridobiti i spriječiti povezivanje 
Italije s Njemačkom. 

Osim toga, neki autori tvrde da je postojalo i određeno sudjelovanje na- 
cističke Njemačke. Njezina oštrica, po onom što se zna, više je bila usmje- 
rena na francuskog ministra vanjskih poslova Barthoua koji je bio izraziti 
protivnik Hitlerove Njemačke. Ali Nijemci su vrlo konspirativno radili i 
tada ustašama ni približno nisu pridavali onakav značaj kakav im je davao 
Mussolini koji ih je otvoreno angažirao u atentatu na kralja Aleksandra. 
Nijemci su se vješto izvukli iz svega toga pa su i sami ukazivali na orga- 
nizatore atentata u Italiji. Cak je u ime Hitlerove vlade i sam feldmaršal 
Göring učestvovao na sahrani kralja Aleksandra u Beogradu. ! 


Poslije likvidacije rivala Perčeca i uspješno izvršenog atentata na 
kralja Aleksandra Karađorđevića, Pavelić se najzad mogao proglasiti 
jedinim vođom, poglavnikom ustaškog pokreta. U ustaškim je redovima 
zaveden najstroži režim. Zahtijevana je slijepa poslušnost i subordina- 
cija. Sve su ustaše morale polagati zakletvu na vjernost lično Poglav- 
niku. Zavedene su najstrože mjere željezne discipline: i za najmanju 
neposlušnost nemilosrdno se kažnjavalo, mučilo i čak ubijalo. Ubijani 
su čak i poznati frankovci i ustaše koje se nisu slagale s pojedinim meto- 
dama i odnosima među ljudima. 

Pavelićev »vojskovođa« Slavko Kvaternik, koji je u Pavelićevoj odsut- 
nosti io. aprila 1941. godine proglasio NDH, našim je sudskim organima 
dao slijedeće ocjene o ustašama u emigraciji: 


1 Nikola Milovanović: Od Marsejskog atentata do Trojnog pakta, Zagreb 
1963. god., str 39. do 45; M. Marić: Tajna ubistva kralja Aleksandra, od 17. aprila 
1972.. god., nastavak feljtona broj 43. 


»Ustaška organizacija u Italiji bila je čisto vojnička postrojba, naravno 
po svojoj vanjštini. U svojoj biti i srži ona je bila političko-zavjerenička 
organizacija vezana na život i smrt uz dra Pavelića. Njezina su zavjere- 
nička obilježja: 

Usmena i pismena zakletva na vjernost osobi dra Pavelića. 

Pismena obaveza  bezuslovnog  potčinjavanja članova organizacije 
ustaškoj disciplini i ustaškom sudovanju 

... Doktor Pavelić je tražio i trebao osobno roblje, ljude bez vlastitog 
ja, pristaše koji ne misle svojom vlastitom glavom i koji nemaju dar pro- 
suđivanja ili kakav kriterij, te koji su ponizne sluge. Trebao je beskičme- 
njake, moralno oštećene puzavce, štrebere i denuncijante, kojima može 
zaokrenuti vratom svakodnevno ako skrenu iz službenog odnosa. Trebao 
je osvetnike i psihopate za provedbu svojih okrutnih namjera. 

Ustaški pokret u Italiji bio je 95 posto sastavljen od priprostog svijeta, 
većinom iz naših pasivnih krajeva Dalmacije i Hercegovine. Iz jugozapadne 
Bosne i Like bio je broj podjednak, ali ne velik... Broj ustaša iz Hrvat- 
skog zagorja, Slavonije Srijema, Gorskog kotara i Korduna bio je 
neznatan. 

Oni koji su potjecali iz intelektualnih sredina mogli su se na prste 
nabrojati. Desetak nesvršenih studenata. Samo trojica su svršila svoje 
nauke: dr Branko Jelić, dr Mladen Lorković i moj sin Eugen. Kao kurio- 
zum navodim da su bila tri Zidova kao zaklete ustaše.«! 


Aktiviranje ustaša poslije atentata u Marseilleu 


Poslije izlaska iz fiktivnog zatvora 1936. godine, Pavelić se nastanio 
i živio u Sieni, odakle je na sve moguće načine pokušavao da u novo- 
nastaloj situaciji ponovno poveže rad svojih ustaša. Tu su mu naročito 
pomogli ustaški privrženici, pojedini katolički svećenici, preko kojih 
uspijeva prikupljati i podatke i okupljati pojedine raštrkane grupe ustaša 
i u Italiji i u inozemstvu. Naročito mu je bilo stalo da podigne moral 
interniranih ustaša na otocima Liparima gdje je vladala prilična apatija 
i demoralizacija. Uskoro dolazi do političke suradnje između Stojadi- 
novićeve vlade i fašističke Italije, što će se odraziti i na položaj ustaša. 
U vrijeme boravka u Jugoslaviji Ciana (ministra vanjskih poslova Italije 
i Mussolinijeva zeta) jugoslavenska strana traži zabranu ustaško-terori- 
stičke djelatnosti u Italiji. Uskoro Stojadinović vraća posjet Rimu. Tada 
jugoslavenska strana traži zabranu ustaško - terorističke djelatnosti 
u Italiji. Godine 1937. dolazi u vezi s tim pitanjem i do jugoslavensko- 
-talijanskog ugovora, u 4.članu kojeg između ostalog stoji: »Visoke 
strane ugovornice obećavaju da neće trpjeti na svojim respektivnim 
teritorijama niti pomagati u ma kakvom vidu nikakvu aktivnost uprav- 


1 Iz zapisa M. Rajkovića, »VUS«, marta 1970. godine. 


ljenu protiv teritorijalnoga integriteta ili utvrđenog reda druge ugova- 
rajuće strane« ... Uskoro Stojadinović uzvraća posjet Rimu. 

Za provođenje ovog ugovora pri jugoslavenskom poslanstvu u Rimu 
bio je određen Vladeta Milićević, visoki policijski savjetnik i delegat 
Ministarstva unutrašnjih poslova bivše Jugoslavije, koji je još 192.9. go- 
dine bio određen da prati rad ustaške emigracije. Na repatrijaciji ustaša 
Milićević je u Italiji radio od 1937. pa do 1941. godine.! 

U to je vrijeme u Italiji bilo oko 340 uniformiranih ustaša. Raspušta- 
njem logora u Mađarskoj poslije atentata na kralja i protjerivanjem 
aktivnih ustaša iz Belgije i Holandije, njihov se broj u Italiji popeo na 
otprilike 500. 

Osvrćemo li se na porijeklo tih ustaša, onda zapažamo da je 3/5 
potjecalo iz zapadne Hercegovine, Dalmatinske zagore i jugozapadne 
Bosne (Livno, Duvno, Bugojno). Sve su to bili ljudi iz najpasivnijih kra- 
jeva na radu u drugim zemljama, kao što su Belgija, Holandija, Francuska 
idr. To su bili mahom polupismeni i nepismeni ljudi, čija je obaviješte- 
nost o prilikama u Jugoslaviji bila nikakva ili na najnižem nivou. Takvi 
su mogli lako padati pod utjecaj ustaške propagande i raznih lažnih 
obećanja. Naravno, ustaše su kao zmija noge krile istinu da su u službi 
talijanskog fašizma, nacizma i drugih revizionističkih sila koje su išle 
za razbijanjem Jugoslavije i prisvajanjem njezinih teritorija i ponovnim 
stavljanjem pojedinih jugoslavenskih naroda pod tuđinski jaram i ro- 
bovanje. 

Repatrijacija ustaša iz Italije, o čemu su se dogovorili Stojadinović 
i grof Ciano, išla je u početku sporo. Ali Stojadinovićeva vlada donosi 
odluku o općoj amnestiji, bez obzira na stupanj krivice prema svojoj 
domovini. Stojadinović naređuje vladinom delegatu Milićeviću da stupi 
u kontakt s Milom Budakom, da ga privoli da se odrekne Pavelića, da 
se vrati u zemlju, pod uvjetom da bude lojalan. Na jezeru Como dolazi 
čak do kontakta između Budaka i Stojadinovića. Stojadinović je tražio 
da se Budak, istaknuti ustaški ideolog i emigrant, vrati u zemlju, da 
okupi oko sebe frankovce, ali da se odrekne Pavelića te da surađuje s 
Beogradom. Tadašnji predsjednik jugoslavenske vlade traži od tog 
ustaškog emigranta da utječe na Mačeka, kao svojeg prijatelja, da 
surađuje sa Srbima. Budak se poslije toga vratio u zemlju. Od značajnih 
ustaških funkcionera vraćaju se drMladen Lorković, drBranko Jelić, 
Josip Miljković, Jure Francetić (u vrijeme NDH zloglasni komandat 
ustaške »Crne legije«) i još nekih 260 pripadnika ustaškog pokreta. 
U Italiji je ostalo otprilike 250 ustaša, od čega samo na Liparima 
oko 170. 

Ali Pavelić uza se zadržava najvjernije suradnike: Miju Babića, 
Eugena-Didu Kvaternika, Vjekoslava Servatzyja, Vjekoslava Luburića, 


1 M. Marić: Tajna ubistva kralja Aleksandra, »Večernje nosovsti« od 6. 3. 1972. 
god,, feljton broj 7. 


Rafu Bobana, Andriju Artukovića, Ivu Herenčića, Ivana Devčića-Pivca 
i mnoge druge okorjele ustaše koje su učestvovale u takozvanom ličkom 
ustanku, atentatu na kralja Aleksandra i mnogim diverzijama i atenta- 
tima u zemlji. 

Naišao sam na jednu verziju, iako nedovoljno provjerenu, po kojoj 
su se Talijani, poslije potpisivanja beogradskog sporazuma sa Stojadi- 
novičevom vladom, vjerujući u potpun uspjeh uvlačenja J ugoslavije u faši- 
stički blok, ponudili da izruče Pavelića Jugoslaviji, ali da je tadašnji 
režim odbio da ga primi, premda je Pavelić ranije bio dva puta osuđivan 
na smrt u odsutnosti. 

Postoji i jedan drugi podatak na koji sam naišao a koji kaže da je 
Andrija Artuković 1934. godine u vezi s atentatom u Marseilleu bio 
upućen u Englesku kao Pavelićev izaslanik. Odande je protjeran a zatim, 
preko francuskih vlasti, izručen jugoslavenskim vlastima, ali je opet uspio 
pobjeći u Italiju.! Neki su mi očevici ispričali da je Artuković po 
deportiranju u Jugoslaviju došao u Gospić, jer su ga vlasti pustile na 
slobodu. Taj je organizator ustaške diverzije u podvelebitskom selu 
Brušanima u Lici 193z. godine, čovjek koji je umiješan u organiziranje 
ubojstva kralja Aleksandra i francuskog ministra vanjskih poslova 
Barthoua, održao u Gospiću svojim pristalicama govor s prozora kuće 
Marka Došena i između ostalog rekao da je smaknut jedan lopov i krvnik 
hrvatskog naroda (aludirajući na kralja Aleksandra) i da će tako proći 
i svi ostali lopovi. Poslije tog govora nesmetano se udaljio iz Gospića 
i poslije nekoliko dana ponovno se obreo u inozemstvu. Sve to govori 
o potpunoj nesposobnosti i nespremnosti bivšeg režima da se bori 
protiv ustaških terorista, što se kasnije gorko osvetilo i skupo koštalo 
naše narode. Artuković je za vrijeme NDH bio ministar unutrašnjih 
poslova ustaške vlade; direktno je odgovoran za ubojstvo stotina 
hiljada ljudi.! 

Politika Stojadinovićeve vlade za vraćanje ustaša u zemlju imala je 
za cilj razbijanje koncentracije ustaša u susjednoj zemlji gdje im se 
pružila mogućnost nesmetane aktivnosti protiv Jugoslavije. Trebalo ih 
je razbiti, raslojiti ili bar pasivizirati i izbiti iz ruku kao sredstvo pritiska 
na Jugoslaviju. Međutim, teško opće stanje u našoj zemlji, nesređene 
političke i ekonomske prilike, neriješeno pitanje državnog života, u prvom 
redu hrvatsko pitanje, sve je to i te kako pogodovalo repatriranim 
ustašama da se u zemlji povežu s frankovcima i nacionalistima te da 
stvore ustaške centre i organizacije. Oni uspješno preko svojih glasila 


1 Mladen Colić: »Tzv. NDH-1941. god.«, Beograd 1973. godine, strana 348. 


* Andrija Artuković emigrirao je u maju 1945. godine. Dugo godina živi u Sje- 
dinjenim Američkim Državama. Usprkos mnogobrojnim zahtjevima vlade SFRJ upu- 
ćenim vladi SAD s mnogobrojnim dokumentima i zvaničnim podacima da se radi o 
jednom od najvećih ratnih zločinaca u drugom svjetskom ratu, još nije izručen našoj 
zemlji da pred sudom naroda odgovara za ratne zločine i provođenje genocida nad 
našim narodima. 


organiziraju ustašku propagandu, uperenu ne samo protiv velikosrpske 
hegemonije, centralizma i unitarizma, protiv čega su se borile i druge 
progresivne snage u zemlji, nego i protiv ideje jugoslavenstva i zajed- 
ničke države naših naroda, što je odgovaralo njihovim fašističkim 
gospodarima. Osim toga, ustaše su propagirale nacističko-fašističku ide- 
ologiju, propovijedale šovinističku mržnju protiv Srba i Zidova te 
širile otrovnu antikomunističku propagandu. Njima je na ruku išla 
i službena politika jugoslavenskih vlastodržaca koji su šurovali i koke- 
tirali s Hitlerom, da bi na kraju surađivali s njime sve do potpisivanja 
Trojnog pakta, a komuniste i antifašiste, istinske rodoljube, progonili, 
tjerali u zatvore i koncentracione logore. 

Poslije Stojadinovićeva pada dolazi do obustave repatrijacije ustaških 
emigranata, a Pavelić i njegovi suradnici ponovo se aktiviraju i učvr- 
šćuju svoje organizacije. Zbog određenog udaljavanja nove vlade od sila 
Osovine, Talijani odmah aktiviraju Pavelića, pa maja 1940. dolazi do 
sastanka između grofa Ciana i Pavelića. Ponovo se aktivira Glavni ustaški 
stan (GUS). Okupljaju se poznati Pavelićevi suradnici, aktiviraju se špijun- 
ski kanali za slanje paklenih mašina, letaka, agenata itd. Pavelić ponovo 
propovijeda i radi na razbijanju Jugoslavije i stvaranju samostalne Velike 
Hrvatske koja bi, osim teritorija Hrvatske, obuhvaćala Bosnu, Hercego- 
vinu, Vojvodinu, Sandžak, čak i Crnu Goru i Sloveniju. To se prikazuje 
kao povijesna granica Hrvatske. 

Ponovo dolazi do emigracije pojedinih istaknutih ustaša koje su se 
bile vratile, a odlaze i neke nove, kao što su na primjer: aktivni general- 
štabni major Tomislav Sertić, koji je slao Paveliću i Talijanima važne 
vojno-obavještajne i mobilizacijske planove bivše vojske, major Adolf 
Sabljak, koji je radio na istom poslu itd. Emigriraju i Josip Rukavina, 
Marijan Simić, Jerolim Katić i drugi koji su preko ustaških agenata 
i zagrebačkih policijskih inspektora, koji su bili zaklete ustaše, saznali da 
će biti uhapšeni. 

Zbog svojeg namjeravanog ratnog pohoda protiv sovjetske Rusije, 
Hitler je htio da Jugoslaviju kao cjelinu privuče Osovini. Pavelić je zbog 
toga bio u teškoj neprilici i strahovanju i stalno je preko Contija, Filipa 
Anfusa (šefa Cianova kabineta) i pojedinih ličnosti talijanskog general- 
štaba urgirao i objašnjavao da se ne pristane na Trojni pakt s Jugosla- 
vijom kao cjelinom, nego da se iz nje izdvoji Hrvatska i s njom sklopi 
pakt itd. Zbog takve njemačke politike Paveliću su donekle bile vezane 
ruke, ali su ga talijanski vlastodršci i obavještajna služba stalno držali 
u rezervi, davali mu podstreka da se strpi jer da će doći njegovo vrijeme. 
Naravno, uvijek se ima vremena da netko, u datoj pogodnoj situaciji, 
odigra ulogu sluge i trojanskog konja, preko kojega će se fašistički 
imperijalisti lakše dočepati tuđeg, u ovom slučaju našeg, teritorija. 

Iako su Italija, Mađarska, Austrija, Bugarska pomagale ustaše i igrale 
na njihovu kartu, zanimljivo je spomenuti da su veze ustaša s nacistič- 
kom Njemačkom bile relativno slabije, odnosno mnogo slabije nego što 


su to ustaški glavari očekivali. Očito je bilo suprotnosti između Italije 
i Njemačke u odnosu na balkansku politiku, iako je Hitler planirao 
razbijanje Jugoslavije kao versajske tvorevine. U toj konkretnoj politici 
date situacije nezavisna Hrvatska, pod dominacijom Italije, nije po na- 
cističkoj zamisli imala mnogo mjesta, jer se Hitleru žurilo i htio je uvući 
Jugoslaviju kao jedinstvenu državu u svoja kola. Suradnja Beograda i 
Berlina u to je vrijeme bila dosta razvijena, tako da su tada bez nekog 
većeg uspjeha u Njemačkoj radile ustaše dr Benzon, dr Budak, dr Jelić 
idr. Naravno, njemačka obavještajna služba, kao i sve obavještajne službe 
u svijetu, nikad ne prekida određene veze s takvim ljudima koji su spremni 
da im u određenom momentu služe i postanu sredstvo provođenja ge- 
neralno zacrtane politike. Tek poslije raskidanja Trojnog pakta Nijemci 
se jače orijentiraju prema ustašama, iako su poslije sloma stare Jugo- 
slavije i stvaranja Nezavisne Države Hrvatske, zbog velikog angažiranja 
na istočnom frontu, NDH prepustili interesnoj sferi Italije. Ali, tokom 
svekolikog postojanja te kvislinške državice između Italije i Njemačke 
bilo je suprotnosti i trzavica. 


Pojačana ustaška aktivnost u zemlji 


Odlaskom Pavelića i njegovog ustaškog jezgra u emigraciju i organi- 
ziranjem iz inozemstva terorističkih akcija uperenih na slabljenje i kom- 
promitiranje J ugoslavije, mnogi frankovci koji su ostali u zemlji uključili su 
se u HSS, gdje su predstavljali njezino ekstremno nacionalističko krilo. 
Jedan dio frankovaca nije bio za ekstremne terorističke akcije, ali je ideo- 
loško-politički potpomagao Pavelićev separatistički program i stvaranje 
samostalne hrvatske države kao krajnjeg cilja. Drugi dio frankovaca 
koji je ostao u zemlji bio je agresivniji i spreman na sudjelovanje i poma- 
ganje terorističke aktivnosti. Nezadovoljni teškim stanjem u zemlji, ali 
i konfuzijom u stavovima HSS-a, omladinci su se opredjeljivali ili kao 
ekstremni nacionalisti frankovci i separatisti, ili, oni progresivniji, kao 
komunisti koji su se borili za novu Jugoslaviju, zasnovanu na novom 
socijalističkom društvenom poretku i federativnom principu državnog 
uređenja. 


Dolaskom velikog broja ustaških propagatora i ideologa iz Italije i 
drugih zemalja u Jugoslaviju, ustaše su u periodu pred sam rat razvile 
grozničavu aktivnost. Stvarale su punktove i centre gdje im se god za to 
pružila prilika. Razvijale su forme svojega rada kroz razna društva, osni- 
vale terorističke grupe i stvarale svoje listove, biltene i časopise kroz koje 
su naširoko propagirale otrovne ideje fašizma, rasizma, separatizma, anti- 
komunizma i pisale protiv svega onoga što je bilo napredno. 


Jedna od najbolje organiziranih ustaških organizacija u Hrvatskoj bila 
je u Lici, u Gospiću i bližoj okolini, gdje su se kao direktni organizatori 
uključila dva gospićka advokata Andrija Artuković i Josip Dumandžić, 


zatim posjednik i poslanik Marko Došen, inače stari frankovački prvak. 
Ta je trojka bila centar za propagandu i rasturanje ilegalnog ustaškog 
materijala koji je dolazio iz inozemstva (u prvom redu »Grič«, »Ustaša« 
i dr.). 

Preko sportskog društva »Viktoria« formirali su upravu od 14 pro- 
ustaških članova, među kojima je najaktivniji bio trgovac Jozo Tomlje- 
nović. Kao trgovac lako je dolazio u doticaj sa seljacima, što mu je olak- 
šavalo rad na propagiranju ustaškog programa. Tomljenović je za 
ustašku stvar pridobio i čuvenog švercera Poldu Superinu iz sela 
Rizvanuše preko koga je dobavljao oružje i eksploziv iz Zadra. Student 
Jozo Japundžić, tajnik tog sportskog društva, pridobio je i nekoliko 
vojnih lica. Osim spomenute dvojice podoficira istaknutih u »brušan- 
skom slučaju«, ustaše su kasnije pridobile još poručnika Karla Zaveca, 
potporučnika Damjana Vučkovića i narednika vodnika Stojana Kravicu. 
Bivšeg austrijsko-jugoslavenskog poručnika Josu Rukavinu za ustaštvo 
je vrbovao advokat Andrija Artuković i odredio ga da stvara organiza- 
ciju u perušićkom kotaru. Rukavina je privukao Ivana Štimca-Ugra, 
općinskog lugara, koji je zajedno s Josom podmetnuo paklenu bombu 
na spomenik kralju Petru u Otočcu. Ustaše su postale i Ivan-Ico Rukavina, 
Jakov-J acketa Rukavina i poznati švercer Luka Stipić. 


Gospićke su ustaše još 1932. godine držale sastanak s članovima 
svoje organizacije iz Gospića, Perušića, Klanca, Rizvanuše, Kalinovače 
i Čalić Drage. Tada je usvojen ustaški statut koji im je Pavelić poslao 
i tada su određeni tabornici i logornici. Za tabornika kotara Gospić iza- 
bran je trgovac Jozo Tomljenović, a za kotar Perušić Juco Rukavina. Za 
logornika u općini Smiljan postavljen je Šuperina, u općini Gospić 
Nikola Orešković, u općini Perušić Ivan Štimac-Ugar, a u općini Paza- 
rište Ivan-Ico Rukavina. Tako je u to vrijeme u Lici vjerovatno postojala 
najorganiziranija ustaška organizacija u zemlji, ali je poslije takozvanog 
velebitskog ustanka u tom sastavu bila skoro potpuno razbijena, da bi 
kasnije, naročito poslije povratka ustaških emigranata uslijed Stojadino- 
vićeve amnestije, ponovo oživjela. 


Vidjevši da od terorističkih akcija i ubojstva kralja nema očekivanih 
rezultata, ustaška organizacija sve više svoju aktivnost usmjerava na pro- 
pagandno i organizacijsko jačanje u zemlji. To joj je olakšano povrat- 
kom ustaških emigranata u zemlju, a i uslijed pasivnosti rukovodstva 
HSS-a prema ustašama i frankovcima. U početku su se ustaše uvukle 
i djelovale unutar HSS-a, ali kad su ojačale, počele su se odvajati svo- 
jim ekstremnim političkim zahtjevima i separatističkim programom. To 
su ustaše to više radile što se HSS u pojedinim razdobljima više orijen- 
tirala na suradnju s Beogradom, bilo s opozicionim srbijanskim parti- 
jama, bilo s onim partijama koje su na vlasti. Tada ustaše oštro kritikuju 
HSS, ali im to nimalo ne smeta da teže da HSS što više pretvore u bazu 
za svoj ekstremistički rad i pridobijanje pristalica za izdvajanje Hrvatske 


iz okvira Jugoslavije. Tu, u HSS-u, dobile su najviše pristalica i izvršile 
najdublji ideološko-politički prodor. 

Na Zagrebačkom sveučilištu ustaše su svoje političko djelovanje 
provodile kroz razna društva. Studenti frankovci uspjeli su još 1936. go- 
dine u svoje ruke uzeti društvo »August Šenoa«, te su preko studenata 
iz ovog društva ustaše počele širiti svoj utjecaj medu omladinom u d- 
jeloj Hrvatskoj, a kasnije u Bosni i Hercegovini. Porast frankovluka, 
ustaštva i nacionalizma bio je usko povezan s porastom utjecaja naci- 
onalsocijalizma u Njemačkoj i fašizma u Italiji te s porazom republika- 
naca u Španjolskoj. Dolazi do čvršćeg povezivanja i s klerofašizmom. 
Bilo je i drugih ustaških i proustaških društava, kao na primjer, 
»Zadruga Ante Starčevića« ili manje društvo »Matija Gubec« koje je 
više ilegalno radilo i tek se kasnije otkrilo da to nije bila HSS-ovski ori- 
jentirana omladina, nego čista ustaška teroristička organizacija u kojoj 
su se čak obučavali i diverzanti. 

Društvo »Eugen Kvaternik« bilo je pod utjecajem klerikalaca i pod 
rukovodstvom katoličkog lista »Hrvatska straža«. Urednik tog lista 
bio je Ivo Bogdan, kasnije poznati ideolog i propagandist u vrijeme 
NDH. I to društvo i taj list izražavali su potpuno ustašku orijentaciju. 
Članovi tog društva i suradnici nisu bili samo studenti i sjemeništarci 
nego i profesori kao što su Ivan Oršanić, Dušan Zanko, kasnije poznati 
visoki ustaški funkcioneri u NDH. Preko mladih svećenika i studenata 
klerikalaca počinje se iz ovog centra naglo širiti ustaška ideologija i u 
unutrašnjost zemlje te zahvaćati kako seosku, tako isto i srednjoškolsku 
i studentsku omladinu. Katolički odgoj omladine dopunjava se odgojem 
na ustaškim načelima. Tako je došlo do bliskog spajanja katoličkih 
i ustaških koncepcija koje naročito koordiniraju i razvijaju ustaški emi- 
granti i ideolozi dolaskom u zemlju nekoliko godina prije rata. Takvog je 
karaktera bilo i društvo »Domagoj«, zatim naročito »Križari«, »Junak«, 
a ustaškoklerikalni rad odvijao se i kroz pododbore »Marijine kongre- 
gacije«. 

Kulturno društvo »Kranjčević« u Sarajevu bilo je središte širenja 
ustaške ideologije u Bosni i Hercegovini. Sekcije tog ustaškog društva 
širile su se u raznim krajevima BiH i radile su na principima ilegalnog 
djelovanja, gvozdene discipline i izvršavanja po svaku cijenu zadataka 
dobivenih od svojih rukovodilaca. Unutar društva stvaraju se ilegalne 
grupe od 3 do 5 članova koji su dobivali konspirativna imena. Punu 
podršku takvom ustaškom radu davali su sarajevski nadbiskup Sarić, 
svećenik Božidar Brale, Ante Alupović i prvak HSS-a doktor Juraj 
Sutelj. Drago Jilek i Božidar Kavran, koji su još 1938. položili ustašku 
zakletvu, zatim Robert Sreško, Dragutin Milas i drugi, rukovodili su 
tom organizacijom nekoliko godina prije početka rata. 

Tako su u periodu prije samog rata djelovala tri ustaška centra. Prvi 
i najvažniji bio je u Zagrebu gdje se djelatnost odvijala preko kulturnih 
društava »August Šenoa« i »Eugen Kvaternik«, drugi je bio u Sarajevu 


u društvu »Kranjčević« koje je svoju aktivnost proteglo na cijelu Bosnu 
i Hercegovinu, a treći se nalazio u Osijeku. Sve do 1939. godine nije bilo 
mnogo ustaša, jer se smatralo da su prave ustaše samo oni koji su položili 
ustašku zakletvu. Ali od 1939. godine pojedini su ustaški funkcioneri 
bili ovlašteni da provode organizaciju prihvaćanja zakletve, tako da je 
već 1939- godine samo na četiri fakulteta Zagrebačkog sveučilišta po 
nekim procjenama broj zakletih ustaša omladinaca dostigao jednu hi- 
ljadu. Naravno, kad se uzme broj zakletih ustaša u Sarajevu, Osijeku, 
zapadnoj Hercegovini, Dalmatinskoj zagori, Lici i drugim krajevima, taj 
je broj do 1941. godine sigurno dostigao zamašnu veličinu. 

Emigranti povratnici - Mile Budak, Jure Francetić, Joža Milković - 
povezuju se sa Slavkom Kvaternikom, advokatom drom Jozom Duman- 
džićem, advokatom iz Zagreba drom Nikolom Kaićem, advokatom iz 
Gline drom Mirkom Pukom i trgovcem iz Zagreba Leonardom Grivi- 
čićem. Oni osnivaju pomoćno-štednu zadrugu »Uzdanica« i pokreću 
nedjeljni list »Hrvatski narod«. Zadruga »Uzdanica« okupljala je nove 
članove ustaše, a po cijeloj su se zemlji stvarale podružnice za ilegalni 
politički rad. Sad se pred Budakom polagala ustaška zakletva i po nje- 
govom su se odobrenju stvarale ilegalne grupe. 

»Uzdanica« formira »Ustaški sveučilišni stožer« pod rukovodstvom 
Zdenka Blažekovića, Grge Ereša i Frane Miletića, a rukovođenje aktiv- 
nošću društva »Avgusta Senoe« prelazi na taj stožer. Isto tako prestaje 
s radom zadruga »Ante Starčević«, a u okviru »Uzdanice« stvara se centar 
građanske ustaške omladine pod rukovodstvom Božidara Cerovskog 
i Viktora Tomića. Sve je to bilo vođeno iz jednog centra koji je upravljao 
i okupljao i sve ostale razne ustaške i proustaške grupe i struje u zemlji. 
U listu »Hrvatski narod« sve se više počinje veličati hitlerovska Nje- 
mačka i predskazivati kraj Jugoslavije. Članovi »Uzdanice« još se jače 
uvlače u redove HSS-a i sve više privlače njihove članove na ustaške 
pozicije. U Hrvatskoj su ustaše najdublje korijene uhvatile u Mačekovoj 
seljačkoj i građanskoj zaštiti. Pojedini istaknuti funkcioneri te Mačekove 
zaštite otvoreno su se izjašnjavali za ustašku orijentaciju i aktivno su 
kao zaklete ustaše radili za ustaški pokret, a zaštitari su najzad i razo- 
ružavali bivšu jugoslavensku vojsku i učestvovali u preuzimanju ustaške 
vlasti poslije proklamiranja NDH. 

Slavko Kvaternik uspio je ostvariti ustaški utjecaj i kontrolu 
u »Hrvatskom  Radiši«, privrednoj organizaciji za održavanje veza 
i pomoći hrvatskih iseljenika u Americi. Sarajevski »Naprijed« također 
se nalazi u ustaškim rukama. Uz pomoć profesora Lukasa ustaše se 
učvršćuju i u »Matici Hrvatskoj« i njezinu organu »Hrvatskoj reviji«. 
Pododbori »Matice Hrvatske« nicali su pred rat svuda kao proustaške 
organizacije i centri nacionalističkog i frankovačkog djelovanja. 

Tako su prije samog rata ustaše preko svojih organizacija počele čak 
izvoditi i vojne vježbe, učiti rukovanju oružjem i bombama, a vjež- 
bama su rukovodili rezervni oficiri ustaški orijentirani. Prvi njihov javni 


4 Rat 


nastup bio je i. novembra 1940. godine kad je na Dan mrtvih iz ilegale 
izišlo oko hiljadu ustaša koji su javno, u vojnoj formaciji, posjetili gro- 
bove hrvatskih političara na Mirogoju i Šestinama.! 

Ustaše oko »Uzdanice«, kojom su rukovodili Budak, Lorković, 
Cerovski i Kvaternik, bile su više orijentirane pronacistički, dok je 
jedna druga manja grupa bila više okrenuta Italiji i Paveliću. Na čelu 
ove grupe bio je Juco Rukavina (koji je u međuvremenu bio pomilovan 
zbog učešća u takozvanom velebitskom ustanku) i Emanuel Gagliardi. 
Ova posljednja grupa sve je više dolazila do izražaja, naročito od onda 
kad je 1940. godine Pavelić uspio ponovo reorganizirati ustaški pokret 
u Italiji i kad su mu talijanski vlastodršci poklonili više povjerenja nakon 
Stojadinovićeva pada. 

Poslije stvaranja Banovine Hrvatske, nakon sporazuma Cvetković- 
-Maček, ustaše otvoreno napadaju sporazum smatrajući ga izdajničkim 
jer nije stvorena povijesna velika Hrvatska. Radi pritiska počeli su čak 
vršiti i manje terorističke akcije. Tek su tada vlasti u Banovini Hrvatskoj 
počele prema njima istupati oštrije, premda su prethodno bile prema 
njima vrlo blagonaklone. No i te nešto oštrije mjere prema ustašama 
bile su zakasnile: rat je uskoro sve pretekao. 

Pored Zagreba, Gospića, Osijeka i nekih mjesta Dalmatinske zagore, 
ustaški se centar u Bosni i Hercegovini nalazio u Sarajevu, ali su ustaše 
bile najaktivnije u Hercegovini. Tamo su irtiale najviše utjecaja u ma- 
sama. Ondje su se naročito aktivirali svećenici i studenti u okviru društva 
»Uzdanica« na području Širokog Brijega (Lištice), Posušja, Ljubuškog 
i Čapljine. Tamo je pred rat djelovalo dvadesetak ilegalnih ustaških 
grupa s više od tri stotine članova. Taj je rad osobito živnuo poslije 
povratka izvjesnog broja ustaša emigranata. lIlegalnim je radom bio 
obuhvaćen znatan broj ljudi. U Bosanskoj krajini ustaški utjecaj prije 
rata bio je nešto slabiji, ali se osjećao u pojedinim mjestima. Centar je 
bio u Banjaluci. 


Ustaška i proustaška štampa 


Do 1928. godine frankovci su ekstremne članke objavljivali u listu 
»Starčević« te u listu »Hrvatski domobran«. Ustaše su uglavnom 
u inozemstvu štampale svoje listove, biltene i časopise koji su bili 
namijenjeni hrvatskoj emigraciji. Ilegalnim putem slali su ih također 
u Jugoslaviju. Među najznačajnije publikacije te vrste spada »Grič«, koji 
je počeo izlaziti 1929. godine. Urednik mu je bio Gustav Perčec. List je 
propagirao ustaške ideje i s ustaških pozicija objavljivao vijesti o polo- 
žaju Hrvata u Jugoslaviji. Tiskan jei na njemačkom i na francuskom 
jeziku i dostavljen ličnostima u inozemstvu za koje se smatralo da su 


1 Spomen-knjiga prve obljetnice Nezavisne Države Hrvatske, Zagreb 1942. go- 
dine, strana 8-9; Mladen Colić »Tzv. NDH-1941«, Bgd. 1973, str. 63. 


naklonjene ustašama. U njemu su preštampavani razni antijugoslavenski 
članci iz mađarske i austrijske štampe kojih je u to vrijeme bilo dosta. 
Prestao je izlaziti 1934. godine, poslije atentata u Marseilleu. 


List »Ustaša« je bio glasilo Glavnog ustaškog stana u Italiji. U po- 
četku ga je uređivao sam Pavelić, a kasnije je taj posao preuzeo Mijo 
Bzik. U njemu su uglavnom štampane službene naredbe i stavovi ustaške 
centrale namijenjeni ustaškim emigrantima. Prestao je izlaziti poslije 
ubojstva kralja Aleksandra. 


»Hrvatski domobran« u Buenos Airesu i »Nezavisna država Hrvatska« 
u Pittsburghu osnovani su u Americi 1931. godine, a utemeljitelji su bili 
Jelić i Valenta. Financirali su ih imućniji iseljenici, a pomagala ih je ise- 
ljenička organizacija »Hrvatska bratska zajednica«, čiji je dio uprave na 
čelu s Ivanom Butkovićem bio izrazito proustaški. Pod Butkovićevim 
utjecajem ta je organizacija financijski pomagala i ostalu ustašku i pro- 
ustašku štampu u Evropi i Americi. 

»Croatia« (1932.-1934) kao presbiro izdavala je vijesti na njemač- 
kom, francuskom i engleskom te izlazila u Švicarskoj pod rukovodstvom 
Lorkovića i Jelića. Obnovljena je 1937. godine. 


Potkraj 192.9. godine Pavelić upućuje memorandum Društvu naroda 
u kojem pledira za stvaranje Nezavisne Države Hrvatske. Napisao je posve 
propagandističku knjigu  antikomunističkog sadržaja pod naslovom 
»Strahote zablude« u potpuno fašističkom i nacionalsocijalističkom duhu, 
prikazujući ustaški pokret kao sljedbenika te ideologije. Rukopis »Die 
kroatische Frage«, napisan 1936. godine, bio je namijenjen nacističkim 
krugovima. U njemu je Pavelić zastupao ideju stvaranja NDH i njezina 
uklapanja u novi hitlerovski »evropski poredak« na Balkanu. Tu je on za- 
stupao i stavove da kod Hrvata »nikad nije postojala neka opća slavenska 
svijest«, što je dokaz »da Hrvati uopće i nijesu slavenskog nego gotskog 
podrijetla«. 


»Hrvatska revija«, časopis Matice Hrvatske, bio je pod utjecajem 
ustaških pristalica još 1933. godine. 

Nema sumnje da je Hitlerov dolazak na vlast dao podstreka i jačem 
razvijanju frankovačke, klerofašističke, ustaške i proustaške aktivnosti 
i na polju štampe i publicistike. Hitlerove lomače knjiga okuražile su 
intelektualnu reakciju u borbi protiv radničkog pokreta i marksističke 
misli, ali i protiv jugoslavenske ideje i misli. U Hrvatskoj je izlazilo 
otprilike šezdeset klerikalnih glasila, časopisa, listova i listića svih vrsta, 
od kojih je najveći broj tiskan u Zagrebu. 

Putem jakih klerikalnih organizacija: Katoličke akcije, Križara, 
raznih kongregacija i brojnih militantnih klerikalnih društava, Kaptola, 
taj naš klerikalizam u Hrvatskoj i Bosni i Hercegovini u periodu uspona 
nacizma (1933-1941) predstavio se kao izrazito petokolonaška pojava 
u službi nacizma i fašizma, kao što se to eklatantno pokazalo u toku 
II svjetskog rata. 


Među dnevnim klerikalnim listovima najviše se isticao list »Hrvatska 
straža«, organ zagrebačkog Kaptola (1929-1941), »Hrvatska smotra« 
(1933-1934), odgovorni urednik koje je bio Kerubin Šegvić, poznati kle- 
rofašist i zagovornik ideje o gotskom porijeklu Hrvata. Izlazili su i tjed- 
nici (»Bogoslovska smotra«, »Hrvatska prosvjeta« »Katolička nedjelja«, 
jezuitski časopis »Život«, te »Nezavisnot« koju je uređivao Stjepan Buć, 
propovjednik ideologije nacizma.! 

Preko spomenutih društava »August Šenoa«, »Eugen Kvaternik«, »Za- 
druga Ante Starčevića« i drugih izdavali su mnoštvo ilegalnih novina i 
biltena: »Gruda«, »Njiva«, »Orač«, »Sijač«, »Grudobran«, »Hrvatska 
pošta«, »Hrvatski politički vjesnik« i dr. 

Već smo napomenuli da je pod rukovodstvom  »Uzdanice« na 
početku 1939. počeo izlaziti legalni dnevni list »Hrvatski narod« koji je 
otvoreno zastupao nacističke ideje i izjašnjavao se protiv svakog spo- 
razuma Zagreba s Beogradom, napadao stvaranje Banovine Hrvatske kao 
djelomično rješenje hrvatskog pitanja, te zastupao ideju povijesne velike 
Hrvatske. Sve su to bivše vlasti tolerirale, omogućavale svakodnevno 
trovanje fašističkim duhom stotina hiljada čitalaca i otvoreno propo- 
vijedanje teze o neodrživosti Jugoslavije kao državne zajednice Južnih 
Slavena. Tek kad su se ustaše suviše obezobrazile i počele vršiti neke 
manje terorističke akcije, list je pred sam početak rata zabranjen. 
Budak je umjesto njega pokušavao stvoriti nove novine »Hrvatsku 
zemlju«, zatim »Hrvatsku slobodu«, ali se ti listovi nisu održali. 


Revizionistički stav Italije i Njemačke prema 
Jugoslaviji i osciliranje tih odnosa 


U razdoblju između dva svjetska rata stav Italije i Njemačke prema 
Jugoslaviji predominantno je bio negativan. Obje države, jedna prije, 
druga kasnije, išle su na reviziju Versajskog ugovora, na razbijanje 
Jugoslavije radi pripojenja pojedinih dijelova našeg teritorija. Od pre- 
ostalog dijela jugoslavenskog teritorija stvorile bi se mini-državice, koje 
bi bile pod njihovom dominacijom i zavisile bi od jedne ili druge faši- 
stičke sile. To je bio strategijski dugoročni cilj koji se u svojoj osnovi 
nije ozbiljnije mijenjao od dolaska Mussolinija na vlast 1922. i Hitlera 
1933. godine. Pod pritiskom i razvojem događanja u svijetu i Evropi, 
i naročito razvojem odnosa i posebnih interesa među silama Osovine, iz 
posve pragmatističkih ciljeva, obje su države u pojedinim periodima bile 
spremne da odustanu od razbijanja Jugoslavije ako se ukaže prilika da 
Jugoslaviju kao cjelinu odvoje od vojno-političkog bloka zapadnih sila 
pobjednica iz I svjetskog rata i stave je pod svoj utjecaj i uvuku u blok 
sila Osovine. 


1 Hrvatska lijeva inteligencija, knjiga I, Zagreb, 1970. god., str. 183. 


Prije dolaska na vlast, Hitler je, izlažući i formulirajući svoju istočnu 
politiku prema Slavenima, odredio i generalni stav prema Jugoslaviji. 
On je bio za komadanje Jugoslavije i razdvajanje Hrvatske od Srbije. 
Tog svog generalnog stava Hitler se - u suštini - nikad nije odrekao. Ali 
pri provođenju tog cilja u odnosu na Jugoslaviju vršio je taktička odstu- 
panja i prilagođavao se datoj situaciji. Sve je zavisilo od razvoja među- 
narodnih događaja. Ukoliko se jače angažirao bilo prema zapadnoj ili 
istočnoj Evropi, Hitler je, nekad manje, nekad više, prepuštao Jugoslaviju 
interesnoj sferi Italije, iako se Njemačka nikad nije odrekla svoga 
interesa za našu zemlju. Brzina kojom su reagirali na raskidanje Trojnog 
pakta, 27. marta 1941, govori posebno o tome da je još ranije postojao 
ratni i operativni plan za napad na Jugoslaviju. S druge strane, brzina 
kojom su proglasili NDH, samo četiri dana poslije napada na Jugoslaviju, 
govori također o tome da se provodio raniji plan razbijanja J ugoslavije 
i odvajanje Hrvatske od Srbije. Da se nije držao svojeg ranijeg plana, 
Hitler je mogao ostvariti okupaciju i zavesti okupacioni sistem u Jugo- 
slaviji kao državnoj cjelini, bez njenog cijepanja i komadanja na niz dije- 
lova i zona. 


Dolaskom fašizma na vlast, talijanska je politika ispoljavala teritori- 
jalne pretenzije u odnosu na našu zemlju, i to ne samo u pogledu onih 
teritorija koji su proizlazili iz neizvršenih odluka Londonskog ugovora 
iz 1915. godine,! po kojem je Italija, radi ulaska u rat na strani sila 
Velike antante a protiv Austro-Ugarske, trebala dobiti, između ostalog, 
i veći dio Dalmacije i mnogo otoka. To je sada bilo malo. Apetiti su po- 
stali mnogo veći: Italija je išla na zadobijanje cijelog Jadranskog mora 
i na dominaciju na Balkanu i prodor prema Podunavlju. 


Da bi dobila podršku za politiku ekspanzije na Balkan, Mussolinijeva 
je diplomacija podržavala austrijske legitimiste koji su zagovarali vraća- 
nje habsburške monarhije, kao i revizionizam Horthyjeve Mađarske 
i koburške Bugarske, koje su težile ostvarenju velike Mađarske, odno- 
sno sanstefanske Bugarske? na račun teritorijalnih revindikacija prema 
Jugoslaviji. 


1 U Londonu je 26. IV 1915. potpisan tajni ugovor između vlada V. Britanije, Ru- 
sije, Francuske i Italije, po kojem se Italija obavezala da će preći na stranu sila pot- 
pisnica i objaviti rat Austro-Ugarskoj najkasnije mjesec dana poslije potpisivanja pakta. 
Zauzvrat, sile potpisnice obećale su Italiji, pored nekih dijelova u Austriji i Albaniji i 
proširivanja kolonijalnog posjeda u Africi (Eritreju, Somaliju, Libiju i dr.), još i Trst, 
Goricu, čitavu Istru do Kvarnera (uključivši Volosko, otoke Cres i Lošinj, zatim niz 
manjih otoka) i veći dio Dalmacije (tadašnju administrativnu oblast) uz neke korek- 
ture, s tim da Italija dobije sve otoke na sjeveru i zapadu Dalmacije i na jugu do 
Mljeta. Talijanima je uspjelo da u posebni ugovor s Austro-Ugarskom, u Padovi 1918. 
godine, uđu sve najvažnije klauzule iz Londonskog ugovora. Kao što je poznato, na 
Mirovnoj konferenciji 1919, zbog opozicije predsjednika SAD Wilsona, Italija nije 
uspjela potpuno ostvariti odredbe Londonskog ugovora. 


2 Poslije pobjede Rusije u ratu s Turskom potpisan je 1877. mir u San Štefanu 
(blizu Carigrada). Iako su u tom ratu na strani Rusije učestvovale Srbija i Crna Gora, 


Koburška Bugarska je, sa svoje strane, odmah po svršetku I svjetskog 
rata dala podršku i svaku pomoć makedonskom nacionalističkom po- 
kretu (VMRO), koji je sve više postajao eksponent i oruđe politike pri- 
ključenja Makedonije Bugarskoj. 

Nesređeno stanje u Jugoslaviji, koje je naročito postalo teško zbog 
sve većeg nacionalnog ugnjetavanja, fašistička Italija je vrlo lukavo 
koristila i potpomagala nacionalističke ekstremiste u našoj zemlji, kao 
što su: crnogorski, makedonski separatisti i teroristi VMRO, albanski 
nacionalisti, zatim razni klerofašisti, frankovici i dr. Pavelićevim dola- 
skom u Italiju i pretvaranjem frankovaca u ustaše, zvanična talijanska 
politika pruža ustaškom pokretu i Paveliću puno gostoprimstvo te mu 
daje ne samo političku već i materijalnu i vojnu podršku. 

Neriješeno socijalno i, naročito, nacionalno pitanje zaoštrilo je unutraš- 
nje odnose u Jugoslaviji i izazvalo povećani otpor, posebice u Hrvatskoj. 
Takvo je stanje pogodovalo Italiji i drugim susjednim zemljama koje su 
tražile reviziju Versajskog ugovora. S druge strane, takav nepovoljan 
razvoj u zemlji i ispoljeni revizionistički stavovi susjeda natjerali su režim 
kralja Aleksandra da traži kompromis, u prvom redu s najjačim susjedom 
- Italijom. 

Vladajuća klika J ugoslavije, praveći uslijed svoje slabosti kompromise, 
definitivno je Italiji ustupila Rijeku s okolicom (Rimski ugovor od 27. ja- 
nuara 1924. godine). Tako je Italija dobila jugoslavenski etnički teritorij 
na kojem je živjelo oko 600 000 Hrvata i Slovenaca. 

Vrhunac krize u zemlji predstavljalo je smrtno ranjavanje vođe HSS-a 
Stjepana Radića u Skupštini 1928. godine. To je bio jedan od izrežiranih 
povoda za zavođenje šestojanuarske diktature i pokušaj zastrašivanja 
masa. Krizu, koje je uslijed svega toga nastala, vlada pokušava ublažiti 
vanjskopolitičkim potezima koji se ogledaju u novim kompromisima s 
fašističkom Italijom. Vlada pristupa ratificiranju tzv. Netunskih konven- 
cija koje su bile potpisane 1925. godine. Zbog nezadovoljstva širom zemlje, 
naročito u Hrvatskoj, zbog niza privilegija i prednosti koje se tim ugo- 
vorom daju Talijanima na račun interesa naših naroda, ratifikacija je iz- 
vršena tek u augustu 1928. godine. 


Francuska, jedna od tvoraca Versajskog ugovora i pokroviteljica 
Jugoslavije, u svojoj je vanjskoj politici išla također na suradnju s Itali- 
jom ne bi li je izolirala od Njemačke koja je sve više jačala i pretvarala 
se u veliku silu. Zbog nerješivih suprotnosti interesa na Sredozemlju, 
u Africi i na Balkanu, propali su svi pokušaji Francuske da pridobije 
Italiju za suradnju. 

U takvoj unutrašnjoj i vanjskopolitičkoj situaciji Aleksandar Kara- 
đorđević pokušava djelovati na dva fronta. S jedne se strane trudio da 


Rusija je težište svoje politike na Balkanu bacila na stvaranje tzv. velike Bugarske. 
Bugarska se po tom miru trebala proširiti i obuhvatiti dijelove Trakije, Makedonije i 
dio Srbije (Pirot i Vranje), koje su Srbi oslobodili od Turaka. 


izgradi obrambene saveze na Balkanu, radi jačanja svojih pozicija 
u odnosu na Italiju, a s druge, zajedno sa svojom vladom, trudio se da 
se sporazumi s Italijom. Ima nekih podataka koji govore o tome da je 
Aleksandar izrazio spremnost da Italiji dade neke koncesije u Boki 
Kotorskoj, ali se fašistička Italija, čini se, nije zadovoljila tako malim 
ustupcima kad su njeni apetiti bili mnogo veći. Ona je željela uzjahati na 
obje obale Jadranskog mora smatrajući ga svojim (»Mare nostrum«). 
Zato je Mussolini nastavio podržavati separatističke težnje Pavelićevih 
ustaša. 


Uz pomoć u prvom redu Italije, zatim Mađarske, Bugarske i Austrije, 
nemajući masovnu podršku naroda (usprkos šestojanuarskoj diktaturi), 
Paveliću je ostalo jedino da svoju organizaciju pretvori u terorističku. 
Pored inscenacije takozvanog ličkog ustanka, Pavelić je uz Mussolinijevu 
pomoć organizirao ubojstvo kralja Aleksandra, koji je prethodno shvatio 
da nema ništa od sporazumijevanja s Italijom te da se treba čvršće 
vezati uz politiku Francuske. Prijeteća opasnost od Hitlera već je bila 
na pomolu. 


Prije nego što je pošao u Francusku, ne uspjevši da se sporazumi 
s Rimom, kralj Aleksandar pokušao se preko nekog saveza balkanskih 
država suprotstaviti ekspanziji Italije na Balkan (Italija je još 1926. 
godine stavila Albaniju pod svoj protektorat). U Bugarskoj je bila tada 
došla na vlast Zemljoradnička partija koja se izjasnila za prijateljstvo 
s Jugoslavijom. Kralj Aleksandar posjetio je Sofiju oktobra 1933. godine, 
a kralj Boris uzvratio je posjet već decembra iste godine. 


Balkanski pakt, zaključen februara 1934. godine u Ateni, između 
Jugoslavije, Rumunije, Grčke i Turske imao je podršku Francuske. 
Pakt je trebao biti brana prodiranju i širenju utjecaja Italije na Balkanu 
i u Podunavlju. Bugarska i Albanija, zbog svojih veza s Italijom i nera- 
ščišćenih računa sa susjedima, ostale su izvan tog pakta. Bugarska je 
mnogo kasnije (1938. godine) potpisala Balkanski pakt, ali je jasno stavila 
do znanja da se ovim potpisivanjem ne odriče svojih zahtjeva na teritorije 
koje je izgubila Nejskim ugovorom.! 

U razdoblju poslije pogibije kralja Aleksandra politička situacija u 
Evropi počinje se brzo mijenjati. Sve se jasnije ocrtava nova politička 
orijentacija vladajućih krugova Jugoslavije, koja se ogleda u približa- 
vanju Italiji i Njemačkoj. Ta orijentacija raste proporcionalno s jača- 
njem Hitlerove moći. 

Nakon državnog udara 1935. godine u Bugarskoj dolazi do jačanja 
revanšizma. I u Mađarskoj se osjeća zaoštravanje kursa i povećanje 


1 Mirovni ugovor zaključen je u Neuillyu-sur-Seine 27. XI 1919. god. između Bu- 
garske i saveznika u prvom svjetskom ratu. Ovim je ugovorom Bugarska izgubila za- 
padnu Trakiju (izlaz na Egejsko more), Dobrudžu, bosiljgradski i caribrodski kotar; 
priznala je državu SHS i obavezala se da saveznicima plati reparacije. 


revizionističkih aspiracija prema Jugoslaviji. Dolazi do jalčeg povezi- 
vanja tih zemalja s Njemačkom i Italijom. 

Na vlast u Grčkoj dolazi Venizelos koji također mijenja politički 
kurs i vanjskopolitičku koncepciju. Događaji u susjednim zemljama 
gotovo su potpuno obezvrijedili Balkanski pakt. Dolazi do preorijenta- 
cije politike i u Jugoslaviji. 

Dolaskom Stojadinovića na vlast jugoslavenski državni brod sve 
više plovi prema silama Osovine. Da bi se približila Rimu, Stojadinovićeva 
vlada u svom prvom potezu 25. VII1935. potpisuje Konkordat s Vatika- 
nom. Zbog opozicije najviših vlasti Pravoslavne crkve i otpora masa 
došlo je do demonstracija. Na povorku demonstranata, u kojoj su 
se nalazili i pojedini pravoslavni svećenici, nasrnuli su naoružani žandari 
koje je poslala vlada Stojadinovića i princa Pavla. Mnogi su demonstranti 
i svećenici bili premlaćeni, te je ta demonstracija zato i nazvana »krvava li- 
tija«. Konkordat zbog tog otpora nije ni ratificiran. 


Stvaranjem saveza nazvanog Osovinom Rim-Berlin, a naročito Troj- 
nim paktom između Italije, Njemačke i Japana, potpisanim septembra 
1940, nazvanim još i Osovinom Rim-Berlin-Tokio, priznata je interesna 
sfera Italije u Sredozemlju i na Balkanu, a Njemačke u zapadnoj, istočnoj, 
srednjoj i jugoistočnoj Evropi. Cilj tih saveza bilo je rušenje sistema stvo- 
renog Versajskim ugovorom. 

Takva promjena odnosa snaga na međunarodnom planu sve je više 
pogodovala Stojadinoviću i princu Pavlu da sa u svojoj politici okrenu 
prema silama Osovine. Stojadinović je i sam maštao da postane vođa te 
da fašističkom diktaturom riješi pitanje učvršćenja svoje vlasti i sve 
unutrašnje klasne i nacionalne sukobe. 

Dobivši od njemačkog partnera odriješene ruke za djelovanje na Bal- 
kanu, Mussolini pokušava pridobiti J ugoslaviju kao cjelinu za saveznika. 
Igrajući na tu kartu, prestaje otvoreno pomagati separatističke pokrete, 
među kojima i ustaše. Mussoliniju se žurilo da dođe do sporazuma s ju- 
goslavenskim vlastodršcima koji su se iz vlastitih interesa priklonili novoj 
političkoj orijentaciji. Njemu se žurilo jer se pribojavao sve veće moći Nje- 
mačke koja je rapidno rasla, as njom i njemački utjecaj na Balkanu 
i u Podunavlju. 

Tako je došlo do poznatog posjeta fašističkog ministra vanjskih po- 
slova grofa Galleazza Ciana Jugoslaviji. Tom je prilikom 25. marta 1937. 
u Beogradu potpisan takozvani Beogradski sporazum. Tim su se spora- 
zumom obje potpisnice obavezale da će poštovati postojeću zajedničku 
granicu i na kopnu i na moru, da će miroljubivo rješavati sve sporne pro- 
bleme, da će se u slučaju neizazvanog napada druga strana uzdržavati od 
svake akcije koja bi mogla koristiti napadaču itd. 


Obje su se strane također obavezale da na svojem državnom teritoriju 
neće trpjeti ni ma kako pomagati bilo kakvu aktivnost uperenu protiv te- 
ritorijalnog integriteta ili postojećeg poretka druge ugovorne strane ili 


takvu djelatnost koja bi štetila prijateljskim odnosima između obje zemlje. 
Sporazum je zaključen na pet godina. 

Dopunska izjava grofa Ciana o interniranju ustaša prihvaćena je kao 
sastavni dio potpisanog sporazuma. Ciano je tada izjavio da će Pavelić 
i njegovi najbliži suradnici biti internirani te da će se spriječiti njihova 
aktivnost, a sve će ostale ustaše biti deportirane čak u Afriku itd. 

Svaka je strana poslije potpisivanja ovog sporazuma vjerovala da je 
izvukla određene koristi. Stojadinovićeva vlada smatrala je da je učvrstila 
svoj međunarodni i unutrašnji položaj te da je likvidirala hrvatski separa- 
tistički pokret lociran u Italiji. Talijani su držali da su napravili korak 
dalje u vezivanju Jugoslavije za svoja kola, korak naprijed u svojoj pe- 
netraciji na Balkan i u Podunavlje. 

Došlo je do sklapanja pakta o vječnom prijateljstvu s Bugarskom 
(1937) i Mađarskom (1940). Ti su paktovi bili odraz razvitka novih od- 
nosa, nove orijentacije i sve većeg utjecaja Italije i Njemačke u Evropi, 
a posebno na Balkanu. Premda je na prvi pogled ispalo da je J ugoslavija 
ovim paktovima pojačala svoj položaj, otklanjajući oštricu revizionističke 
politike ovih dviju država, ipak su svi ti paktovi značili kidanje tradi- 
cionalnih veza sa starim saveznim zemljama pobjednicama iz I svjetskog 
rata koje su učestvovale i u stvaranju J ugoslavije. 

Sve je to učinilo to da je Stojadinovićeva vlada za vrijeme Anschlussa 
Austrije (1938) i okupacije Cehoslovačke (1939) objavila svoj neutralan 
stav, iako je okupacijom Austrije džinovska vojna sila hitlerovske Nje- 
mačke izbila na naše granice i zahuktavala se u susret velikom svjetskom 
pokolju. 

Avet rata već se bila nadvila nad našu zemlju. Jedina antifašistička 
snaga koja je upozoravala na približavanje fašističke agresije i ratnih stra- 
hota bila je KPJ. Ona je tražila promjenu profašističke Stojadinovićeve 
vlade i klike oko njega, pledirala za stvaranje vlade narodnog jedinstva 
sposobne da se bori za nezavisnost i demokraciju. CK KPJ proglasom je 
pozvao sve napredne ljude da se javljaju kao dobrovoljci za pomoć brat- 
skim narodima Cehoslovačke. 


Mačekova inicijativa na otcjepljenju Hrvatske 
1938-1939 


Postavši predsjednik HSS-a, Vlatko Maček, posjednik iz Kupinca, 
nastojao je svim silama da, poslije smrti Stjepana Radića, stranku odvuče 
što dalje od demokratskog programa i životnih interesa širokih seljačkih 
slojeva. Maček je HSS odvodio u mutne i nacionalističke vode, stavljajući 
je tako sve više u službu sebičnih klasnih interesa uske grupe reakcionarne 
hrvatske buržoazije. Njemu je smetalo to što se Stojadinović umjesto njega 
grli s grofom Cianom u Beogradu i što je došlo do Beogradskog spora- 
zuma. Maček ne sjedi skrštenih ruku, nego se nudi tada moćnijem susjedu 


s one strane Jadrana. Već potkraj 1938. Maček šalje svog izaslanika 
inž. Amadeona Carneluttija a odmah zatim, na početku 1939, grofa 
Bombellesa u specijalnu misiju ministru vanjskih poslova Italije grofu 
Cianu. Grof Ciano je bio utjecajna ličnost u fašističkoj Italiji, ne samo zato 
što je bio ministar vanjskih poslova, nego i zato što je bio zet diktatora 
Mussolinija. Od Ciana je Maček tražio podršku za razbijanje J ugoslavije 
i stvaranje nezavisne Hrvatske u savezu ili personalnoj uniji s Italijom. 


Ne treba sumnjati da su neriješeno hrvatsko pitanje i zaoštrene srpsko- 
-hrvatske odnose fašistički vlastodršci s one strane Jadrana maksimalno 
koristili za vršenje pritiska na Jugoslaviju da pristupi čvrstom savezu s 
njima ili da bude razbijena kao država. 

Grof Ciano u svojem dnevniku o tome piše: 


»20. ožujka. - Primio sam ing. Carneluttija, Mačekovog izaslanika. On 
je talijanskog porijekla, brat mu je čak bio u talijanskoj konzularnoj 
službi. U početku razgovora bio je vrlo uzbuđen i obazrivo mi je prepo- 
ručio da sačuvam tajnu, jer je u pitanju ,igra glavom'. Ukratko sam 
zapisao što mi je rekao: Hrvati su neprijatelji Nijemaca, ali su usprkos 
tome spremni da padnu u naručje Berlina, kad bismo ih mi odbili, samo 
da se riješe srpskog jarma. Kao program ponovio je ono što je Bombelles 
rekao: pregovori, da bi se od Beograda isposlovala autonomija; ako bi 
ovi pregovori propali, ustanak, traženje talijanske vojne pomoći, stvaranje 
hrvatske republike, koja bi bila s nama vezana ugovorom o savezu kakav 
imamo s Albanijom, povrh toga carinska i monetarna unija. Druga faza: 
personalna unija s Italijom. Duce mi je naredio da prihvatim hrvatski 
program. Sutra ću ponovo konferirati s Carneluttijem .. -*1 


Maček ubrzo ponovno šalje svoga izaslanika inž. Carneluttija s još 
preciznijim prijedlozima o dizanju pobune u Hrvatskoj i potrebi da se po- 
zove talijanska vojska da intervenira. Za dizanje pobune Maček od Tali- 
jana traži 20 miliona dinara. Evo što o svemu ovome u svojem dnevniku 
piše grof Ciano: 


»18. svibnja - Mačekov izaslanik Carnelutti traži obavještenje o našim 
razgovorima i eventualnim obavezama s Pavlom. S naše strane nema 
nikakvih promjena pošto Beograd nije preuzeo nikakvu formalnu obavezu 
da će pristupiti Osovini. Na to mi Carnelutti saopćava slijedeće: 

1. Maček nema više namjeru da se sporazumije s Beogradom; 

2. ponovo pristupa svojoj akciji za rascjep; 

3. traži zajam od 10 milijuna dinara; 

4. spreman je da u roku od 6 mjeseci, na naš zahtjev, podigne ustanak. 
Ugovorio sam sastanak nakon svog povratka iz Njemačke radi produženja 
pregovora«.* 


1 Dnevnik grofa Ćana, Zagreb, 1948, str. 54 i 55. 
1 Dnevnik grofa Cana, Zagreb, 1948, str. 78. 


Grof Ciano dalje piše kako se Mussolini složio da se financira Maček. 
O svom ponovnom sastanku s Mačekovim izaslanikom  Carneluttijem 
Ciano nastavlja: 


»26. svibnja - Razgovor s Carneluttijem koji se vratio iz Zagreba. 
Danas potvrđuje da je Maček čvrsto odlučio da odbaci svaki sporazum 
s Beogradom i da pripremi pobunu. U posebnom zapisniku utvrdili smo 
i ugovorili slijedeće točke: 

1 Italija sa 20 milijuna dinara financira Mačekov hrvatski pokret; 

2. Maček se obavezuje da će pripremiti revoluciju u roku od 
4-6 mjeseci; 

3. odmah će pozvati talijanske trupe da osiguraju red i mir; 

4. Hrvatska će se proglasiti nezavisnom državom u savezu s Rimom; 
imat će svoju vladu, ali ministri vanjskih poslova i narodne obrane bit 
će zajednički s Italijom; 

j. Italija će moći da drži oružane snage u Hrvatskoj i da ima svoga 
generalnog namjesnika, kao što ga ima u Albaniji; 

6. poslije nekog vremena odlučit će se o mogućnosti sklapanja perso- 
nalne unije. 

Duce je pročitao i odobrio zapisnik, želi da ga potpiše i Maček. Zbog 
toga sam ga po sigurnom čovjeku poslao u Zagreb. Tokom slijedeće ne- 
djelje mi ćemo početi isplatu u Zurichu. 

Mussolini je sav obuzet mišlju da razbije Jugoslaviju i da pripoji kra- 
ljevinu Hrvatsku. Pohvat smatra prilično lakim, a kako stvari stoje, i ja 
držim da itha pravo. U međuvremenu namjeravam da bolje organiziram 
kosovske Arnaute da bi bili nož uperen u bok Beograda.«1 


Iako je u martu 1939. od njemačkog ambasadora u Rimu Ciano po- 
novno dobio Hitlerovo uvjeravanje da se Talijanima prepušta potpuni 
utjecaj nad Hrvatskom, Ciano ipak upozorava inž. Carneluttija da Maček 
1 njegovi ljudi ne stupaju ni u kakve veze s Nijemcima, nego da budu 
s njim u kontaktu i obavještavaju ga o toku akcije.? 


Ciano je održavao intenzivne kontakte i s grofom Bombellesom. 
S njim je imao tri susreta u 5-6 dana (30. III do 5. IV 1939). Ciano je 
ovlastio Bombellesa da kao Mačekov predstavnik tajno stupi u kontakte 
s Pavelićem kako bi se, vjerovatno, ispitala mogućnost zajedničke suradnje 
u otcjepljenju Hrvatske. Bombelles je to uradio i izvijestio da je sastanak 
uspio te da se vraća u Zagreb da o svemu obavijesti Mačeka i položi ra- 
čuna o svojoj misiji. Kasnije će se vratiti da definitivno riješi pitanje nov- 
čane pomoći za vođenje akcije ustanka i otcjepljenja. 

Poslije sporazuma s vladom Dragiše Cvetkovića i stvaranja Banovine 
Hrvatske Maček odustaje od potpisivanja sporazuma s grofom Cianom. 
Postojala je nada da će se Jugoslavija kao cjelina moći uključiti u novi hi- 


' Dnevnik grofa Cana, Zagreb, 1948, str. 80. 
2 Dnevnik grofa Cana, Zagreb, 1948, str. 54-55. 


tlerovski poredak. To pogotovo sada kad u vrhu vlasti sjedi Vlatko 
Maček čiji utjecaj i veze nisu za potcjenjivanje. 

Svjetska politička kriza dostizala je kulminaciju i njeno razrješavanje 
i rasplet bili su mogući samo oružanim obračunom. Unutrašnje pomjeranje 
snaga, preorijentacija i zaoštravanje protivrječnosti u svakoj zemlji bili su 
sve očitiji. U našoj zemlji sve klasne, političke i nacionalne suprotnosti 
rapidno su se zaoštravale. U to vrijeme KPJ, kojoj je na čelo došao drug 
Tito, počela se oporavljati i sve se više osjećati na političkoj sceni zemlje. 
Tako radnički pokret, predvođen komunistima, postaje ne samo realna 
snaga u borbi za prava radnika i za okupljanje širokih slojeva oko sebe 
već se počinje afirmirati kao društveno-politička snaga i inicijator stva- 
ranja narodnog fronta i klime otpora i obrane zemlje od prijeteće 
opasnosti fašizma. 


U toj se situaciji nacionalno pitanje toliko zaoštrava da postaje sve 
važnije za stabilnost i jedinstvo zemlje. Unutrašnja kriza primorala je ve- 
likosrpsku buržoaziju da u toj situaciji ide na kompromise s hrvatskom 
buržoazijom, koja je u stvari težila samo za većim dijelom u vlasti. Na te 
ju je kompromise natjerivala i vanjsko-politička situacija, koja je za Jugo- 
slaviju postajala sve teža otkad su Italija i Njemačka plele političku igru 
oko Jugoslavije, boreći se ili za njeno pridobijanje u fašistički blok ili, 
u protivnom, za njeno razbijanje. Razbijanje Cehoslovačke i stvaranje »ne- 
zavisne« države Slovačke, s kvislingom Tisom, bila je opomena za jugosla- 
venske vlastodršce. 


Ma koliko se Jugoslavija osjetno približavala silama Osovine, zapadne 
države, Francuska i Engleska, nisu se odrekle svojega utjecaja. U zemlji su 
također postojale snage, kako u nekim građanskim partijama, tako 
i u vojsci, koje nisu bile za kidanje tradicionalnih veza sa silama pobjed- 
nicama iz I svjetskog rata u kojem je i stvorena J ugoslavija. Zapadnim je 
silama bilo stalo da J ugoslaviju zadrže na svojoj strani i da se kako-tako, 
makar i formalno, riješi hrvatsko pitanje. To je sve potrebno radi unu- 
trašnje konsolidacije zemlje, kako bi lakše održala svoju nezavisnost u od- 
nosu na pritisak Italije i Njemačke. 


S druge strane, službena talijanska i njemačka politika smatrale su da 
je Jugoslavija toliko vezana za njihovu politiku i ekonomiku da unutrašnja 
konsolidacija, makar i djelomičnim rješenjem hrvatskog pitanja, ne može 
štetiti silama Osovine. To se tumačilo i time što bi hrvatska buržoazija, 
koja historijski više inklinira prema njima, imala više utjecaja na vođenje 
zemlje. 

Što se tiče talijanske politike, ona se u stvari vodi na tri kolosijeka: 
privremeni kontakti sa službenim predstavnicima Jugoslavije i tajni pre- 
govori s Mačekovim predstavnicima, držanje u rezervi oprobanog trabanta 
i agenta Pavelića. 

U vezi s takvom procjenom situacije, utjecaja i upliva sa strane, knez 
Pavle smjenjuje Stojadinovića i na njegovo mjesto ustoličuje Dragišu Cvet- 


kovića, koji dobiva nalog da postigne sporazum s Mačekom o hrvatskom 
pitanju te na taj način riješi, bar za neko vrijeme, taj važan unutrašnji pro- 
blem; a u vanjskoj politici treba više naglašavati neutralnost zemlje, što 
je u toj situaciji sigurno odgovaralo željama i zahtjevima zapadnih država. 


Poslije pregovora s Mačekom, na Bledu je 26. VIII 1939. potpisan spo- 
razum o osnivanju Banovine Hrvatske i formiranju nove vlade Cvetko- 
vić- Maček. 

Sporazum Cvetković-Maček, iako je predstavljao udarac centralistič- 
ko-unitarističkoj koncepciji države, ipak je bio samo kompromis između 
srpske i hrvatske buržoazije i njihovo udruživanje u borbi protiv narasta- 
jučeg radničkog pokreta, sve većeg jačanja utjecaja komunista i gibanja 
širokih slojeva narodnih masa. Ali taj potez, ma koliko je trebalo da smiri 
duhove, bio je suviše kasno poduzet. Rat je već bio na pomolu. KPJ je 
ukazivala da se nacionalno pitanje ne može riješiti podjelom vlasti između 
srpske i hrvatske buržoazije, da se ništa nije učinilo na poboljšanju polo- 
žaja radničke klase i siromašnog seljaštva, da se ništa nije učinilo na de- 
mokratizaciji zemlje. KPJ je uporno isticala neophodnost saveza sa 
SSSR-om i ujedinjavanja svih progresivnih antifašističkih snaga za obranu 
zemlje protiv sve veće opasnosti od fašističke agresije. 


Italija je planirala napad na Jugoslaviju 
septembra 1940. godine 


lako je grof Ciano u Beogradu u pridobijanju Stojadinovića imao 
uspjeha (Stojadinović ga je čak pozdravljao fašističkom pozdravom, uzdig- 
nutom rukom), Talijani su se bojali Nijemaca i nerado su gledali na po- 
sjetu Stojadinovića Berlinu, gdje je Hitler u njegovu čast priredio i vojnu 
paradu. Ti posjeti Njemačkoj su učestali. Ministar Cincar-Marković po- 
slije posjeta Veneciji aprila 1939. sastaje se s Ribbentropom i Hitlerom. 
Iste godine knez Pavle odlazi na razgovore s Mussolinijem, ali odmah 
zatim odlazi u Njemačku, gdje ga prima Hitler. 

Talijanska vanjska politika boji se jačanja njemačkog utjecaja u Jugo- 
slaviji. Na sastanku Mussolinija i Ciana s Goringom, u Rimu 1939. go- 
ine, Goring potvrđuje njemački stav da Jugoslavija apsolutno ulazi 
u talijansku interesnu sferu i da Njemačka pretendira samo na ekonomske 
interese. Mussolini upozorava tada Goringa da Jugoslavija proživljava 
tešku unutrašnju krizu i da je Italija zainteresirana za jedinstvo J ugosla- 
vije samo pod uvjetom ako se nalazi potpuno na strani Rima i Berlina. 
Ali izvjesne i minimalne tendencije neutralizma, koje se u Jugoslaviji ispo- 
ljavaju u slučaju sukoba sa Zapadom, ne mogu Talijane zadovoljiti. 

Mussolini u svom tajnom memorandumu, upućenom Hitleru 30. maja 
i939j izlaže strategijske ciljeve svoje politike i, između ostalog, piše da 
u slučaju rata sa zapadnim »plutokracijama« treba odmah, u prvim sa- 


tima, zaposjesti Balkan i Podunavlje i da se neće smjeti zadovoljiti izja- 
vama o neutralnosti. 

Pripremajući rat protiv Poljske, Hitler je očekivao kao mogućnost, iako 
nije čvrsto vjerovao u to, da će mu zapadne sile objaviti rat. Zato je pro- 
širenje rata na Balkanu i angažiranje vojnih snaga Engleske i Francuske na 
tom prostoru smatrao kao olakšanje pritiska na Nijemce na zapadnom 
frontu. Zato se Hitler ponovno vraća na ideju razbijanja Jugoslavije i po- 
kušava gurnuti Italiju u rat protiv naše zemlje. 

Poslije kapitulantskog Minhenskog sporazuma i popuštanja zapadnih 
sila, Hitler nije potpuno vjerovao u to da će se njegovom napadu na 
Poljsku vojnički suprotstaviti Engleska i Francuska. Mislio je da one, 
u stvari, još nisu spremne da uđu u rat. Isto tako zbog antagonizma iz- 
među zapadnih država i SSSR-a, Hitler je procjenjivao da ni SSSR neće 
intervenirati prilikom napada Njemačke na Poljsku. On je smatrao da je 
jugoslavenska neutralnost nepouzdana, da treba iskoristiti sukob oko 
Poljske, napasti J ugoslaviju i riješiti stari spor oko Hrvatske i Dalmacije. 

Mussolini nije prihvatio prijedlog da tada, tj. 1939. godine, napadne 
Jugoslaviju, jer nije bio sasvim siguran u ishod rata, a čekao je i rasplet 
rata oko Poljske i reagiranje glavnih zapadnih sila i SSSR-a. Ali Hitler je 
pregazio Poljsku uprkos tome što su mu objavile rat Engleska i Francuska. 
Nijemci su 1940. godine okupirali niz evropskih zemalja: Dansku, Nor- 
vešku, Belgiju, Holandiju, Luksemburg i najzad Francusku. Tako je 
1940. godine gotovo cijela Evropa, izuzev britanskih otoka, J ugoslavije, 
Grčke i dviju neutralnih zemalja, Švicarske i Švedske, bila pod nacističkom 
okupacijom. 

Mussolini je tada, u jesen 1940. kada je vojno-politička situacija 
u Evropi bila jasnija, zaključio da mu se pružila prilika da i on postigne 
neki uspjeh i dočepa se ratne pobjedničke aureole. Poslije tako brzog pada 
Francuske Mussolini je računao da će mu napad na Jugoslaviju ići glatko. 
Vjerovao je da će postići brz uspjeh i time podići svoj ugled, kako u svojoj 
zemlji, tako i kod svojih partnera. 

Budući da Maček nije više dolazio u obzir, u prvom planu kao ekspo- 
nent ponovno se aktivira Pavelić. Plan Talijana, prema Cianovom dnev- 
niku, bio je da se u Hrvatskoj digne ustanak, zauzme Zagreb i umjesto 
Mačeka postavi kao odaniji eksponent Pavelić, koji bi pozvao talijansku 
vojsku u pomoć, a zatim bi se talijanskoj kraljevskoj kući ponudila kruna 
hrvatskog kralja Zvonimira. Po Mussolinijevom odobrenju, grof Ciano 
23. januara 1940. prvi put prima Pavelića, ali u privatan posjet, i utvr- 
đuje plan Pavelićevih obaveza prema Italiji kada ga ova ustoliči na 
vlasti u Hrvatskoj. 

Ciano se u svojoj kući sastao s Pavelićem 23. januara 1940. u prisu- 
stvu svog šefa kabineta Filipa Anfusa i ranijeg Mačekovog emisara Bom- 
bellesa. Opet se govori o organiziranju ustanka u Hrvatskoj i potrebi da 


30 ooo talijanskih vojnika bude spremno da upadne u Hrvatsku, što će sve 
Srbe prisiliti da se povuku u Srbiju. Pavelić je ocjenjivao da će uslijed 
toga ustanka rasulo Jugoslavije biti tako totalno te predlaže da Talijani 
uđu ne samo u Hrvatsku nego da zauzmu i Beograd i da tamo ustoliče 
Stojadinovića. 

Dogovoreno je da faze ustanka budu ove: 

i. proglašenje hrvatske nezavisnosti, obrazovanje vlade i poziv tali- 
janskim trupama 

i. ulazak Talijana predvođenih ustašama emigrantima u Zagreb, 
a u slučaju otpora gonjenje Srba do Beograda, pa čak i dalje 

3. potpuna okupacija Hrvatske i objava deklaracije o personalnoj uniji 
s Italijom. 

Određene su i okvirne granice NDH, Sič (južno od Kotora), starom 
granicom između Dalmacije i Crne Gore, sa Srbijom Drinom, Savom 
do Beograda i ušća Tise u Dunav. Slovenija bi ostala u granicama Hrvat- 
ske, s tim što bi imala izvjesnu samoupravu. Kosovo bi trebalo pripojiti 
Albaniji. Vojvodina bi također dobila izvjesnu samostalnost u okviru 
NDH, ukoliko se ne bude drukčije riješilo s obzirom na pretenzije 
Horthyjeve Mađarske. 

Dne 10. maja 1940. dolazi do ponovnog sastanka između Pavelića 
i grofa Ciana, na kojem se stvari ubrzavaju, jer kako vrijeme odmiče, sve 
se više mogu simpatije Hrvata okrenuti Hitlerovoj Njemačkoj, što nije 
u interesu Italije. Tada je Ciano izjavio da je dobio podatke kako Bom- 
belles navodno igra dvostruku igru, da je plaćenik Beograda i da ga 
ustaše trebaju likvidirati. 


Međutim, situacija se iz prošle godine upravo ponavlja, ali sada 
obrnuto. Hitleru, koji je već odlučio da napadne SSSR, ne odgovara više 
napad na Jugoslaviju, jer se boji da bi se Njemačka morala angažirati na 
jednom sasvim sporednom kolosijeku. To bi značilo gubljenje dragocjenog 
vremena u njegovom angažiranju na glavnom istočnom ratištu. Hitler 
traži od Mussolinija da ne pristupa oružanoj akciji, nego da vrši politički 
pritisak i da se diplomatskim putem postigne pristupanje Jugoslavije 
Trojnom paktu. Mussolini je prihvatio te razloge i odustao od napada na 
Jugoslaviju, koji je bio planiran za septembar 1940. Tada je na našoj 
granici već imao koncentriranih 500 000 vojnika. Italija je te jeseni 1940, 
bojeći se prestiža Nijemaca i istiskivanja s Balkana, napala Grčku. 


Potpisivanje Trojnog pakta 


Sporazumom Cvetković-Maček stanje u zemlji nije se poboljšalo. 
Usporedno s oživljavanjem komunističkog pokreta i njegovih zahtjeva, 
rasla je reakcija i pritisak režima na mase sada udružene srpske i hrvatske 


buržoazije. Otpočeli su progoni i obračuni s demokratskim pokretom. 
U decembru 1939. policija je pucala na demonstrante u Beogradu i ubila 
6 studenata i radnika, a više od 50 ranila. To se događalo samo nekoliko 
mjeseci poslije potpisivanja sporazuma Cvetković-Maček. Nova vlada na- 
redila je stvaranje koncentracionih logora, u koje su bili bačeni istaknuti 
komunisti i drugi napredni ljudi-antifašisti. U Beogradu, Zagrebu, Splitu 
i drugim gradovima nisu se mogli ugušiti zahtjevi masa za mir, protiv 
skupoće, za savez sa Sovjetskim Savezom. Policija je dobila zadatak da 
u krvi uguši i najmanju javnu manifestaciju. Tako su 9. IX 1940. godine 
žandari pucali na goloruke beogradske omladince koji su izašli u Košut- 
njak na priredbu. Fašizacija zemlje bio je neposredan cilj nove vlade Cvet- 
ković-Maček i kneza Pavla. 

Osim naredbe o konclogorima, izašla je i naredba za Zidove, naredba 
O radničkim jedinicama, uredba o radničko-poslodavačkim sporovima 
itd. Sve je to bilo upereno protiv naprednog pokreta, a teret ratnih pri- 
prema bačen je na leđa naroda. Narod je ovu vladu nazvao »vladom 
gladi i skupoće«. Ona 31. XII1940. zabranjuje klasnu sindikalnu orga- 
nizaciju URS. 

Ratni požar bjesnio je Evropom. Vladajući krugovi J ugoslavije sve više 
srljaju u ralje sila Osovine, jer nemaju snage, zbog svoje klasne ograniče- 
nosti i nesposobnosti, da se oslone na narod i da uspostave savez sa Sov- 
jetskom Savezom. Pod pritiskom masa vlada ljeti 1940. bojažljivo uspo- 
stavlja najprije trgovinske, a zatim diplomatske odnose sa SSSR-om. Njena 
neutralnost, koju je objavila za vrijeme napada na Austriju i kasnije 
Poljsku, sve se više topi. 

Poslije katastrofalnog poraza i brze kapitulacije Francuske i poroblja- 
vanja gotovo svih evropskih država, Hitler je još u jesen 1940. donio 
odluku da pođe u ratni pohod na SSSR. To je postavio kao svoj naredni 
glavni ratni cilj. Zato je nastojao da se riješi balkanska situacija ili oku- 
pacijom, ili političkim pridobijanjem. Italija je već oktobra 1940. bila za- 
gazila u rat protiv Grčke i tamo doživljavala prve neuspjehe. Da ne bi ne- 
uspjeh Italije u Grčkoj psihološki okrnjio ugled dosadašnjih blic-pobjeda 
Njemačke, Hitler je odlučio da potpomogne Italiju u napadu na Grčku. 
Prethodno je htio da pridobije jugoslavenske vlastodršce za svoje saveznike 
1 satelite. Njemu se žurilo da što prije otpočne napad na SSSR i nije mu 
se gubilo dragocjeno vrijeme na sporednom balkanskom ratištu, u Jugo- 
slaviji. 

Susjedne zemlje, Rumunjska i Mađarska, pristupile su Hitlerovom 
bloku 1940, a u proljeće 1941. i Bugarska. 

Knez Pavle još novembra 1940. godine šalje svoje izaslanike V. Stakića 
u Rim, a D. Gregorića u Berlin. Po određenim podacima, Pavlov izaslanik 
predložio je tada Talijanima savez između Jugoslavije i Italije s velikim 
garancijama Italiji, ali s demilitarizacijom Jadrana. Mussolini i Ciano sma- 
trali su da to, u tom trenutku, odgovara Italiji. Grof Ciano je u svom 
dnevniku o tome pisao: 


»Oduvijek sam smatrao da je napad na Jugoslaviju težak podvig, 
nekoristan za ciljeve buduće evropske ravnoteže. Vjerujem da bi nam bilo 
korisnije da stvorimo čvrst osnov sporazuma između Italije i Jugoslavije 
negoli da u svoju kuću uvučemo jednu nevjernu i nestalnu masu kao što 
su Hrvati. Sporazum sa Jugoslavijom za nas je povoljniji, bilo da nas 
budućnost povede pravcem  proturuske, bilo pravcem  protunjemačke 
politike.«! 


Da bi prije napada na Sovjetski Savez dobio Jugoslaviju za svog sa- 
veznika, Hitler i sam nudi neke ustupke i garancije: garancija granica Ju- 
goslavije, da joj se ustupi Solun i izlaz na Egejsko more i demilitarizacija 
Jadrana. Mussolini je ustupanje Soluna uvjetovao pristupanjem J ugoslavije 
Trojnom paktu. Takve ustupke ni kasnije, za vrijeme potpisivanja Trojnog 
pakta (da njemačka i talijanska vojska neće koristiti teritorij Jugoslavije 
i prelaziti preko njega i da neće tražiti od Jugoslavije vojno angažiranje) 
nije dobila ni jedna druga susjedna zemlja koja je potpisala sličan pakt 
(Mađarska, Romunjska i Bugarska). Sve to govori koliko su značenje 
Nijemci pridavali privođenju J ugoslavije u fašistički tabor mirnim putem. 

U jugoslavenskom društvu bilo je političara i struja, naročito u opo- 
zicionim partijama, zatim u vojsci, koje su bile protiv pristupanja silama 
Osovine. Široki narodni slojevi, predvođeni u prvom redu komunistima 
i drugim progresivnim snagama, bili su antifašistički raspoloženi i protiv 
pakta. Velika Britanija i SAD vršile su pritisak da se pakt ne potpiše. 
Churchill je dao izjavu u kojoj je upozorio na teške posljedice za Ju- 
goslaviju nakon rata ako takav korak učini. Slično upozorenje dao je 
i predsjednik Roosevelt preko pukovnika Williama Donovana. Vladajuća 
garnitura je zbog svega toga odugovlačila sa odlukama o pristupanju 
paktu. 


Ali početkom marta 1941. knez Pavle se sastao s Hitlerom u Berchtes- 
gadenu i tada je vjerojatno definitivno odlučio da potpiše Trojni pakt. 
Hitler je obećao da jugoslavenski teritorij neće koristiti u vojne svrhe i 
da neće tražiti prolaz za svoje trupe preko J ugoslavije. 


Šestog marta se Krunsko vijeće, koje je sazvao knez Pavle, izjasnilo za 
pristupanje Trojnom paktu, a 25. marta 1941. predsjednik vlade Dra- 
giša Cvetković i ministar vanjskih poslova Aleksandar Cincar-Marković 
potpisali su u Beču, u dvorcu Belvedere, sporazum o pristupanju Jugo- 
slavije Trojnom paktu sila Osovine.? 


1 Dnevnik grofa Cana, Zagreb, 1948, str. 217. 

2 Interesantno je napomenuti da bivši jugoslavenski ambasador u Washingtonu 
Konstantin Fotić, inače veliki protivnik nove Jugoslavije, u svojoj knjizi »Rat koji smo 
izgubili«, govoreći o motivima koji su pridonijeli da se knez Pavle odluči za Trojni 
pakt, ističe i to da je Hitler Pavla obavijestio da će napasti SSSR 1941. godine. Postoji 
i verzija da je Hitler na tom sastanku početkom marta 1941. u Berditesgadenu posta- 
vio knezu Pavlu i pitanje vladara Rusije, iznoseći mogućnost da to može postati netko 
i iz srpske vladalačke dinastije. 

zy. mart - prvo veliko iznenađenje i prvi udarac 
fašističkim agresorima u Evropi 


Istoga dana kada je potpisan Trojni pakt, CK KPJ izdao je proglas 
osuđujući izdaju u Beču, a narod je izašao na ulice Beograda, Splita, 
Kragujevca, Niša, Leskovca i drugih mjesta i klicao: »Bolje rat nego 
pakt!« »Bolje grob nego rob!« Mase su pod rukovodstvom komunista 
tražile jedinstvo u borbi za obranu zemlje, čišćenje državnog i vojnog 
aparata od kapitulanata i pljačkaša, davanje oružja narodu i sklapanje 
pakta sa SSSR-om. 

Grupa mlađih zrakoplovnih oficira, predvođena generalom Simovićem, 
ponesena valom ogorčenja narodnih masa i uz pomoć engleske obavje- 
štajne službe, izvršila je puč 27. marta 1941. i izbacila s vlasti vladu Cvet- 
ković-Maček, svrgla kneza Pavla Karađorđevića i proglasila maloljetnog 
Petra Karađorđevića, Aleksandrovog sina, za kralja J ugoslavije. 

Maloljetni kralj Petar nije znao za puč i da će biti prije vremena pro- 
glašen za kralja. Vojne jedinice, kojima su komandirali pučisti, zauzele su 
bez otpora zgradu vlade, generalštaba, radio-stanice i druge javne usta- 
nove, a članovi vlade preko noći su bili pohapšeni. Formirana je vlada 
na čelu s generalom avijacije Dušanom Simovićem. 

Za novu vladu bilo je značajno da u njoj budu predstavnici Hrvata 
i Slovenaca, da bi kako-tako očuvala unutrašnje jedinstvo. U početku su 
pučisti, zajedno s ostalim političarima, pritvorili i hrvatske ministre iz 
oborene vlade, haesesovce Torbara, Šuteja, Smoljana i Andresa. Ponuđeno 
im je da uđu u novu vladu, ali su oni tu ponudu odbili, izjavivši da za 
takav korak moraju dobiti suglasnost šefa stranke Mačeka. 

Toga dana, 27. marta ujutro, Vlatko Maček je razgovarao s knezom 
Pavlom, koji se nalazio na proputovanju kroz Zagreb. Maček mu je sa- 
vjetovao da pomoću zagrebačke armije izvrši kontraudar protiv puči- 
stičke grupe oficira. Pavle je taj prijedlog odbio. Maček je kasnije dao 
pristanak da četvorica njegovih ministara mogu ući u vladu, ali je svoje 
učešće u vladi uvjetovao pregovorima na kojima će dobiti garancije i za 
Banovinu Hrvatsku, i za vođenje daljnje politike. U tu svrhu šalje Ivana 
šubašića na pregovore u Beograd. S banom Subašićem otputovao je 
u Beograd i knez Pavle. 

Maček je vrlo lukav političar. On u stvari sa svim tim uvjetima 
i najavljenim pregovorima želi samo da dobije na vremenu kako bi 
ispitao stav Njemačke u vezi s pučem i stvaranjem nove Simovićeve 
vlade. Već sutradan, 28. marta 1941, razgovara s njemačkim funkcione- 
rom inž. Dorflerom iz Beča i moli ga da ga informira o stavu nje- 
mačke vlade povodom beogradskih događaja. Već 1. aprila Ribbentrop 
upozorava Mačeka preko njemačkog konzula u Zagrebu da ne 
surađuje s novom Simovićevom vladom i šalje svoga predstavnika, dra 
Edmunda Veesenmayera, koji mu prenosi službeni prijedlog Njemačke 
da proglasi Nezavisnu Državu Hrvatsku i da pozove njemačke trupe 


u pomoć. Maček je tada odbio prijedlog o stvaranju samostalne 
Hrvatske, izjavivši da će ući u novu vladu, ali da će se založiti za pri- 
znavanje Trojnog pakta. On je i dalje želio da Jugoslaviju kao cjelinu 
okrene prema silama Osovine i da se prizna pristupanje paktu, koji je 
prethodna vlada, u kojoj je on bio potpredsjednik, potpisala 2.5. marta. 
Njemački predstavnik Veesenmayer, nezadovoljan takvim  Mačekovim 
stavom, povezuje se s frankovačkim liderima. Nijemci su očito bili 
odlučili da napadnu i razbiju Jugoslaviju, bez obzira na mogućnost da 
nova vlada prizna Trojni pakt. 

Maček je prije pristupanja novoj vladi postavio uvjet priznanja 
ranijih prava Banovine Hrvatske i pristupanje Jugoslavije Trojnom 
paktu. Pošto je Simovićeva vlada prihvatila te uvjete, Maček je 
3. aprila 1941. otputovao u Beograd. 

O političkoj dezorijentaciji nove vlade govori i podatak da je 
ministar vanjskih poslova dr Momčilo Ninčić uputio notu Njemačkoj 
i Italiji i drugim satelitskim zemljama, u kojoj u ime nove vlade svečano 
izjavljuje da Jugoslavija priznaje sve svoje potpisane obaveze i da na 
osnovi toga priznaje pristupanje Trojnom paktu. Da apsurd bude veći, 
to izjavljuje ministar vanjskih poslova vlade koja je rođena nekoliko 
dana ranije na osnovi rušenja tog istog Trojnog pakta! Vlada je dalje 
odlučila da njena delegacija, s potpredsjednikom vlade drom Slobodanom 
Jovanovićem, otputuje u Rim i tamo na licu mjesta potvrdi svoju 
privrženost Trojnom paktu. Mussolini odbija tu ponudu vlade o slanju 
delegacije, a Njemačka nije niti odgovorila na notu nove jugoslavenske 
vlade o priznavanju spomenutog pakta. 

Simovićeva vlada pokušava ustupcima Italiji tražiti njeno posredo- 
vanje kod Nijemaca. Mussolini pristaje da posreduje ukoliko se nađe 
baza za pregovore oko odstupanja od ranijih obaveza sila Osovine 
o ustupanju Soluna Jugoslaviji. Jugoslavenska vlada nudi nove ustupke 
da će odustati od daljnjih razgovora sa SSSR-om, Turskom i drugim 
državama, da će prihvatiti sve prijedloge Njemačke i Italije i da će ostati 
lojalna silama Osovine. Sva ta uvjeravanja ostala su bez odgovora. 

Simovićeva vlada istovremeno počinje razgovore s predstavnicima 
Velike Britanije i SAD-a o mogućnosti vojne pomoći. U Beograd je 
30. III 1941. tajno stigao engleski general Dil, načelnik britanskog kra- 
ljevskog generalštaba, i Dixon, sekretar ministra vanjskih poslova 
Anthonyja Edena, koji se tada nalazio u Grčkoj. Vođeni su razgovori 
o mogućnostima koordinacije ratnih napora, kao i o pružanju vojne 
pomoći Jugoslaviji, ukoliko dođe do napada. To je, po svemu sudeći, 
bila više moralna podrška nego realna mogućnost da se dade stvarna 
pomoć i koordiniraju ratni napori. 

U Moskvu je poslana delegacija da pregovara o potpisivanju ugovora 
o prijateljstvu i pomoći. Pokušaj vlade da sklopi vojni savez sa 
SSSR-om nije uspio. Vlada je, naime, ponudila SSSR-u sklapanje ugo- 
vora o savezu i uzajamnoj pomoći, ali SSSR je pristao samo na sklapa- 

nje ugovora o prijateljstvu i nenapadanju, da ne bi poremetio svoje 
odnose s Njemačkom. Za SSSR ugovor je potpisao ministar vanjskih 
poslova Molotov, a za Jugoslaviju njen poslanik u Moskvi Milan Ga- 
vrilović. Ugovor je potpisan noću 5/6. aprila 1941. Sovjetski Savez je 
time dao moralnu podršku narodima Jugoslavije za obranu nezavi- 
snosti. Ali sve je bilo kasno. Kolebljivost i kapitulantstvo nove vlade 
skupo je stajalo naše narode. Ratna mašina već je bila pokrenuta. 
Šestog aprila 1941. njemačko zrakoplovstvo rušilo je nebranjeni 
Beograd. Njemačke motorizirane i tenkovske trupe već su prelazile granice 
J ugoslavije. 

Simovićeva vlada pokazala se potpuno smušenom i nesposobnom, ka- 
pitulantskom, kolebljivom i suviše kompromisnom da odgovori trenutku. 
U njoj su sjedili pojedini petokolonaši, koji nisu imali ni trunka vjere 
u snagu naroda i mogućnost da zemlja pruži otpor agresoru. Ona nije 
imala jasan kurs ni u unutrašnjoj, ni u vanjskoj politici. Nije ništa 
poduzela za obranu zemlje i propustila je značajan moment da još 
27. marta proglasi opću mobilizaciju. Djelomičnu mobilizaciju provela 
je odmah, a opću tek 7. aprila, tj. drugog dana fašističkog napada na 
Jugoslaviju. Vlada je bila uvjerena da Hitler neće napasti Jugoslaviju 
poslije svih zaklinjanja na vjernost silama Osovine. Kao potvrda tom 
uvjerenju karakterističan je i detalj da je Simović odredio vjenčanje 
svoje kćerke za 6. april izjutra, kad su njemački avioni već zasipali 
Beograd svojim smrtonosnim teretom. Takoder je karakteristično da je 
6. aprila Generalštab obavijestio komandanta III jugoslavenske armije 
da nema bliže opasnosti od napada, jer se nekoliko ministara sprema 
u Berlin! 


Na unutrašnjem planu vlada nije ništa učinila na učvršćenju jedin- 
stva zemlje. Svi njeni potezi bili su potpuno slični onima koje su činile 
prethodne vlade. Tako je 30. marta 1941. u Zagrebu pohapšeno više od 
200 istaknutih komunista koji su bačeni u zatvore i tamo zadržani do 
dolaska Nijemaca. Ban Subašić nije dozvolio da se puste. Tako su 
svjesno predani u ruke Gestapoa i ustaša. 


Ali je 27. mart 1941, kada je narodni gnjev eksplodirao i pridonio obaranju 
izdajničke vlade Cvetković-Maček od strane pučista, značio je prvi veći poraz i iz- 
nenadni udarac koji je zadan Hitleru na vrhuncu njegove moći, u njegovom do 
tada pobjedonosnom ratnom pohodu. Čuvši za obaranje pakta, Winston 
Churchill je rekao: »Jugoslavenski je narod ponovno našao sebe.« 


Ovaj događaj značio je istupanje istinskih demokratskih revolucionar- 
nih snaga u Jugoslaviji koje su zadale prvi ozbiljan udarac ne samo 
Hitleru nego i izdajničkoj i kapitulantskoj domaćoj buržoaziji, spremnoj 
da služi i crnom đavolu kada je bio u pitanju njen klasni interes. Stoga 
27. mart 1941. znači historijsku prekretnicu u političkom životu zemlje. 
Taj događaj bio je uvod u ustanak naroda Jugoslavije, koji je počeo 
nekoliko mjeseci kasnije. 


Slom stare Jugoslavije 


Iz dokumentacije objavljene poslije rata može se vidjeti da je Hitler 
bio sasvim iznenađen razvojem martovskih događaja u Jugoslaviji. 
U prvi mah nije povjerovao u istinitost vijesti o državnom udaru 
27. marta, vjerujući da su to lažne informacije podmenute od neprija- 
teljske obavještajne službe. Kada se uvjerio u istinitost događaja, još je 
istog dana naredio svojoj Vrhovnoj komandi kopnene vojske da se 
Jugoslavija uništi »i vojnički, i kao država«. Hitler je bio bijesan što 
su mu se izjalovile kalkulacije o mirnom uključenju Jugoslavije u novi 
evropski poredak i što je morao odgoditi napad na SSSR, koji je bio 
određen za sredinu maja 1941. Koncentracije trupa predviđenih za 
istočni front morao je slabiti i razrjeđivati, šaljući ih na J ugoslaviju. 


Tražeći odmazdu, Hitler je naredio Gčringu, maršalu svoje avija- 
cije, da kazni Beograd jakim udarom zračnih snaga. U njegovoj direktivi 
broj 25 od 27. marta 1941. stoji između ostalog da treba »razoriti 
Beograd«. 

O odluci da uništi Jugoslaviju Hitler je preko svog poslanika u Rimu 
obavijestio Mussolinija noću 27/28. marta. Mussolini je prihvatio odluku 
i sve prijedloge sadržane u tom ličnom pismu. Njemački ambasador 
Mackensen poslao je odgovor svom Fihrern, u kojem, između ostalog, 
piše: 

»Duce, koji je učinio utisak najveće svježine i nepomućenog mira, 
izgleda da pozdravlja, radi daljnjeg općeg uređenja, promjenu koja je 
nastala u Jugoslaviji, jer se sad pruža prilika da se izravnaju računi 
s vještačkom tvorevinom Versaillesa kojoj je kumovao Wilson. Posljed- 
nje držanje Jugoslavije, koje nema primjera u svjetskoj historiji, odjek je 
Sarajeva, a prouzrokovali su ga isti nepopravljivi elementi«. 

Mussolini naglašava Hitleru da, pored učešća Bugarske i Mađarske, 
u napadu na Jugoslaviju treba računati sa separatističkim hrvatskim 
pokretom, koji predstavlja Ante Pavelić, tadašnji emigrant u Italiji. Time 
Mussolini stavlja do znanja svom njemačkom partneru da Pavelić uživa 
podršku Italije i da ona računa s njim. Mussolini odmah poslije toga, 
29. marta 1941, prima Pavelića i utanačuje njegove obaveze i obaveze 
buduće NDH prema Italiji. 

Interesantno je kako načelnik njemačke Vrhovne komande, feldmar- 
šal Keitel, razrađuje Hitlerovu direktivu u svojim smjernicama za propa- 
gandu protiv J ugoslavije: 


a) Protivnik Njemačke je isključivo srpska vlada, koja je u službi 
Engleske, uprkos dalekosežnim ustupcima i pored značajnih garancija, 
krenula u rat protiv Njemačke. 

b) Budući da su Srbi prema nesrpskim narodnim grupama Jugoslavije, 
a prije svega Hrvatima i Makedoncima, uvijek provodili bezobzirnu dikta- 
turu, to ovim treba isticati da njemačka vojska ne dolazi kao neprijatelj 


Hrvatima, Bosancima i Makedoncima. Staviše, ona ih želi zaštiti od toga 
da ne budu na bojištu beskorisno poubijani od strane srpskih šovinista. 

No ako bi, međutim, ovi ne-Srbi, pod utjecajem englesko-srpske pro- 
pagande, ipak pružili otpor, tada je njemačka vojska prinuđena da taj 
otpor slomi ma gdje se on pokazao i ma od koga dolazio.«! 


Istoga dana general-pukovnik Jodl, u prijedlogu svojoj Vrhovnoj 
komandi u vezi s koordinacijom njemačkih i talijanskih operacija protiv 
naše zemlje, ističe: 


»i. U slučaju da politički razvitak zatraži oružanu akciju protiv 
Jugoslavije, njemačka je namjera da se Jugoslavija ima što je moguće 
prije koncentrično napasti, njena vojska uništiti, a državna područja 
raskomadati... 

3. Radi unutrašnjeg razbijanja jugoslavenskog državnog područja 
osobito je poželjno da se u svakom smislu izlazi u susret hrvatskim 
težnjama za nezavisnošću i da se s Hrvatima postupa kao s prijateljima 
Osovine. Svrsishodno je, prema tome, da se odustane od svakog zračnog 
napada na hrvatsko područje, ukoliko se pri tome ne radi o akciji 
protiv neprijateljskih trupa, koje se tamo bore .. .«* 


Opravdavajući rat protiv Jugoslavije kao napad na novu »uzurpa- 
torsku srpsku vladu« koja Balkan stavlja na raspolaganje Britancima 
i radi zaštite njemačke nacionalne manjine, išlo se toliko daleko da 
Treći Reich okrivljuje Srbiju za otpočinjanje I svjetskog rata! 

U spomenutoj Hitlerovoj direktivi i razmatranju o položaju J ugosla- 
vije između ostalog stoji: 


.. »Rat protiv Jugoslavije morao bi biti vrlo popularan u Italiji, 
Mađarskoj i Bugarskoj, s obzirom na to što će se ovim državama staviti 
u izgled teritorijalna povećanja: Italiji jadranska obala, Mađarskoj Banat, 
Bugarskoj Makedonija. 

Ovaj plan pretpostavlja da će se sve naše pripreme blagovremeno 
ubrzati i staviti u pokret tako jake snage da će jugoslavenski slom uslije- 
diti u najkraćem roku. 

U vezi s tim mora se početak pothvata »Barbarossa« (plan napada na 
SSSR, p. P.), odložiti za četiri tjedna .. .3 


U okviru svoje poznate direktive, Hitler je najzad podijelio J ugoslaviju 
tako da dio Slovenije anektira i pripaja državnom teritoriju Trećeg 
Reicha, uspostavlja marionetsku Nezavisnu Državu Hrvatsku a Jadran, 
Dalmaciju i Crnu Goru prepušta Italiji. Makedoniju priključuje Bugar- 
skoj, Bačku Mađarskoj, a područje stare Srbije od prije I svjetskog rata 
stavlja se pod njemački vojni protektorat. To bi bio uglavnom osnovni 
plan komadanja Jugoslavije, s nekim detaljnim razgraničenjima između 


1 Ferdo Čulinović, Slom stare Jugoslavije, Školska knjiga, Zgb, 1985, str. 151. i 152.. 

8 »Proces velikim ratnim zločincima u Niirnbergu«, sv. 28, dokument PS-1746 
(iz knjige F. Culinovića, Slom stare J ugoslavije, str. 153. i 154). 

3 Proces des grands criminels ... iz istoimene knjige Ferde Culinovića, str. 148. 


Italije i Bugarske u Makedoniji i Kosovu i Metohiji, odnosno pripajanjem 
Međimurja i Prekomurja Mađarskoj, dok se područje Banata stavlja 
pod njemačku upravu. 

Pod komandom generallajtnanta von Lohra, koji je pri kraju rata pao 
u naše ruke (o čemu će se u ovoj knjizi detaljnije pisati), IV njemačka 
zračna flota s oko 700 aviona bombardera i lovaca napala je 6. aprila 
1941. otvoren i nezaštićen grad Beograd, u kojem je tada našlo smrt oko 
zo 000 ljudi. Tako je počeo rat protiv J ugoslavije.! 

Pred sam napad 6. aprila 1941. na prilazima našoj zemlji koncen- 
trirale su se 5z divizije neprijateljske vojske, u jačini oko 850 000 vojnika 
s oko 1000 aviona. 

Znajući da u ratu pobjeđuje, pored ostalog, i onaj koji zna da pro- 
računa i faktor vremena, Hitler je, da bi dobio na vremenu, htio da na 
miran način pridobije J ugoslaviju za svog saveznika. Bio je spreman na 
ustupke koje! nije dobila ni jedna druga zemlja koja je pristala da bude 
saveznica sila Osovine. Njegove namjere nisu se ostvarile uslijed odluč- 
nog otpora određenih snaga koje su oborile vladu, potpisnicu Pakta. Anga- 
žirajući se u napadu na Jugoslaviju, Hitler je izgubio najmanje šest 
dragocjenih tjedana od namjeravanog pohoda na SSSR. On je morao već 
koncentrirane trupe prema istočnom bojištu povući na Jugoslaviju. To 
se pokazalo kao vrlo negativno i fatalno za Nijemce u prvoj fazi rata. 
Njemačku armiju zatekla je velika ruska zima pred Moskvom dok još 
nisu poduzeli odlučujuću bitku. 


Svjestan značenja gubitka tempa, Hitler je bijesno odgovorio na oba- 
ranje Trojnog pakta, tražeći odmazdu i energičnu akciju. Drugoj 
i iz. njemačkoj armiji naređeno je da izvrše napad na Jugoslaviju 
i Grčku. Na teritoriju Rumunjske i Bugarske koncentrirane su snage, 
s tim da Rumunjska obezbjeđuje zaledje od eventualne intervencije Rusije, 
a Bugarska da štiti pravce koji vode iz Turske. 


Tako je u našu zemlju upala iz. njemačka armija pod komandom 
feldmaršala Lista, sa koncentracijskog prostora Rumunjske i Bugarske, 
i z. armija, pod komandom general- pukovnika Weichsa, iz Austrije i Ma- 
darske, Druga talijanska armija, pod komandom generala Ambrosija, koja 
je bila koncentrirana duž kopnene granice, prodirala je kroz Istru i Slo- 
vensko primorje, a 9. talijanska armija, pod komandom generala Cava- 
llera, napadala je iz Albanije, s leđa. Strategijska zamisao bila je da se 
naša zemlja napadne iz osnovnih pravaca: sa sjeverozapada iz rajona 
Rijeke i Graza i s istoka iz rajona Sofije, općim pravcem prema Beo- 
gradu, s tim da se odsiječe mogućnost povlačenja jugoslavenske vojske 
u Grčku. Osvojen jugoslavenski teritorij bio bi polazna osnovica za 
napad na Grčku. Mađarski brzi korpus i dijelovi drugih triju korpusa, 
u ukupnoj snazi od pet divizija, izvršili bi napad iz Vojvodine. 

1 Po najnovijim istraživanjima broj s leaa g aviona prilikom bombardiranja 
Beograda je bio znatno veći a broj žrtava se penje preko 30.000. 


Na Grčku je od Dojranskog jezera u prvi mah nastupala 2. oklopna 
divizija 18. njemačkog korpusa, da bi se kasnije uključio u borbu 
i 40. njemački motorizirani korpus. 

Jugoslavenska vlada i vojno rukovodstvo sa kraljem bježali su 
prema Crnoj Gori i već 15. aprila 1941. s nikšićkog aerodroma odletjeli 
preko Grčke na Bliski istok, noseći sa sobom zlatne rezerve Narodne 
banke. 

Predsjednik vlade Dušan Simović još je 14. aprila predao dužnost 
načelnika Vrhovne komande generalu Danilu S. Kalafatiću, sa zadatkom 
da zatraži primirje. Agresori nisu prihvatili primirje, nego su tražili 
bezuvjetnu kapitulaciju. Kao ovlašteni predstavnici Vrhovne komande 
Jugoslavenske vojske, Aleksandar Cincar-Marković, bivši ministar vanj- 
skih poslova u vladi Cvetković-Maček koja je potpisala pristupanje 
Jugoslavije Trojnom paktu, i general Radivoj Janković potpisali su u Beo- 
gradu u štabu 2. njemačke armije generala Weichsa 17. aprila 1941. akt 
O bezuvjetnoj kapitulaciji. 

Tako je Kraljevina J ugoslavija razbijena za svega 12 dana a da nije 
tako reći niti pružila otpor. Pregažena je na prvom ratnom koraku, kada 
je rat, u stvari, trebao tek početi. 

Koliko god vojno-politička situacija u Evropi nije bila povoljna, niti 
je neka veća vojna pomoć sa strane mogla priteći kako bi se J ugoslavija 
što duže održala pred nadmoćnijim neprijateljem koji je već pokorio 
gotovo cijelu Evropu, Jugoslavija je katastrofalno poražena bez bitke, 
bez otpora. Unutrašnje rasulo i izdajnička politika domaće buržoazije 
svih boja učinili su da taj poraz bude potpun. Oportunizam i kukavič- 
luk doveli su narode Jugoslavije u najstrašnije ropstvo u njihovoj hi- 
storiji. Svaki organizirani otpor podigao bi moral i vjeru ljudi u sebe. 
Nacionalna svijest bi, u svakom slučaju, bila podignuta. Uslijed tako 
brzog poraza bila je neizbježna duboka demoraliziranost. Ona je po- 
krenula mračne izdajničke snage da brzo postanu slijepo oružje u ru- 
kama okupatora. Nastao je neviđeni teror, pljačka našeg nacionalnog 
bogatstva, bratoubilački rat i međusobno istrebljenje, lukavo podstreki- 
vano od fašističkog okupatora. Nastalo je ubijanje ljudi od djece do staraca. 
Čitava su sela u jednom trenutku bila zbrisana sa lica zemlje i nestala su u pokolju 
1 plamenu. 


U ruke neprijatelja, a da se nije čula gotovo ni puška, pala su za dva- 
naest dana 344 162 jugoslavenska vojnika i oficira. Kako je okupator 
vodio politiku razbijanja i razjedinjavanja naroda Jugoslavije, pustio je 
vojnike i oficire hrvatske i makedonske narodnosti, tako da je, prema 
nekim podacima, u ropstvo odvedeno oko 200 000 ljudi. Neprijatelju je 
palo u ruke sve naoružanje, oprema, skladišta, vojno-privredna postro- 
jenja, saobraćajna sredstva i dr. Talijani su zarobili cjelokupnu flotu, osim 
jedne podmornice i dviju torpiljarki, koje su prešle zapadnim savezni- 


cima, te razarača »Zagreb«, koji su junački potopili poručnici bojnog 
broda Sergije Mašera i Milan Spasić i s njim potonuli.! 


Nasuprot izdajničkoj vladajućoj kliki, narod se htio boriti. Bilo je 
junačkih podviga pojedinih boraca, mlađih oficira i manjih jedinica, koji 
su tako reći gloruki skakali na neprijateljske tenkove i ginuli na poje- 
dinim položajima: na granici Albanije, kod Strumice, Stracina, Lapova, 
Gornjeg Milanovca, Užica, Skadra, zatim junačkih podviga avijatičara 
pri obrani Beograda i dr. Iako su to samo simbolični otpori, oni govore 
O spremnosti naroda da se bori protiv fašističkih agresora. 

Jedina organizirana politička snaga koja ulaže napore da se spriječi 
rasulo vojske i države koje je bilo na pomolu bila je KPJ. Ona se 
odlučno zalaže za obranu, traži od svojih članova da se bore, da se jav- 
ljaju kao dobrovoljci i razvija patriotske osjećaje u masama. Partija traži 
kontakt s vojnim komandama, traži oružje za naoružavanje radnika 
1 antifašista. CK KPJ poslije svoje sjednice 10. aprila 1941. u Zagrebu 
izdaje letak koji se pojavljuje 15. aprila kada je Simovićeva vlada već 
tražila primirje. U njemu se pozivaju narodi Jugoslavije da pruže otpor 
fašističkim osvajačima i daju perspektive borbe. U proglasu se kaže: 


»Vi koji se borite i ginete u borbi za svoju nezavisnost, znajte da će 
ta borba biti okrunjena uspjehom, pa ma vi sada sa nadmoćnim nepri- 
jateljem i podlegli u toj borbi... Komunisti i čitava radnička klasa 
Jugoslavije ustrajat će do konačne- pobjede, u prvim redovima narodne 
borbe protiv osvajača. Ne klonite duhom ni onda ako u toj borbi 
s vremenom i podlegnete, jer će se iz ovog krvavog imperijalističkog 
pokolja rađati novi svijet... Stvorit će se na istinskoj nezavisnosti svih 
naroda J ugoslavije slobodna, bratska zajednica.« 


Za dvanaest dana pala je država koja je prije napada imala pod 
oružjem 600 000 vojnika, ali koji, na žalost, nisu bili pod pravom 
komandom. Ta vojska nije znala što treba da radi i koji joj je zadatak. 
Ako bi se računalo po uobičajenoj procjeni, po kojoj se u ratnoj pri- 
premi mobilizira 10-15 stanovništva, onda bi Jugoslavija mogla 
mobilizirati još 1-1,5 milijun vojnika. Sto bi ta vojska mogla učiniti 
i kakve udarce nanijeti neprijatelju i u mnogo manjem broju da je bila 
na vrijeme pozvana pod oružje, da je bila bolje organizirana i vođena 
tako da svaka jednica zna svoje zadatke! Stoga je osnovni uvjet bio da 
se ima jasan ratni plan i da se na vrijeme mobilizira, koncentrira i razvije 
mobilizirana armija pod komandom sposobnih oficira patriota. 


Da ne govorimo o tome da je armija bila zapostavljena i u pogledu 
naoružanja i opreme, kao i u pogledu vojne doktrine, koncepcije obrane 
itd. Pravilno vođena, mogla se uspješno boriti i sa slabijom tehničkom 


1 Proglašeni su za narodne heroje J ugoslavije. 


opremom. Takav otpor značio bi neprocjenjivu korist u dizanju duha 
otpora, borbenosti i dostojanstva naroda. U tom slučaju ne bi se 
pojavila tako masovna demoralizacija, izdaja i kasnije služenje okupa- 
toru. Spriječili bi se i umanjili masovni zločini, pokolji, zvjersko divljanje 
i nacionalističke mržnja Okupator je upravo ta niska osjećanja, šovini- 
stičku mržnju, kapitulantstvo i izdaju, svim sredstvima razbuktavao 
i na taj način provodio svoje paklene planove okupacije i potčinjavanja. 
Nepuna tri mjeseca kasnije goloruk se narod, pod vodstvom komunista, 
digao za ustanak i već 1942. samo sa 150000 slabo naoružanih parti- 
zana, bez školovanog oficirskog kadra, uspješno se borio protiv 800 000 
do zuba naoružanih neprijatelja, što brojčano odgovara snazi neprija- 
telja koji je 6. aprila 1941. izvršio invaziju na J ugoslaviju. 

Zato nije čudno što se i taj dio buržoazije, izraz kojeg je bila Simo- 
vićeva vlada, uplašio narodnog gnjeva i otpora 2.7 marta 1941. Vlada 
je svim silama nastojala da se taj masovni val otpora fašizmu smiri. Bur- 
žoazija nije smjela dati oružje narodu i osloniti se na njega u borbi za 
obranu zemlje. Ali zato toj vladi nije ništa smetalo da se dodvorava 
Hitleru i Mussoliniju i da u svom kukavičluku prizna pristupanje J ugosla- 
vije Trojnom paktu. Na kraju je ta vlada s generalštabom kukavički 
pobjegla iz zemlje. Ali čim se digao narodni ustanak, našla je snage 
da se bori protiv NOP-a. U prvom trenutku ona to radi prikriveno 
i pod parolom da nije vrijeme za ustanak, da bi se vrlo brzo, već 
potkraj 1941, našla otvoreno u borbi protiv narodnog ustanka, na strani 
fašističkog okupatora, organizirajući četnike Draže Mihailovića, koga 
su postavili za ministra vojske svoje izbjegličke vlade u Londonu. 
Draža Mihailović, kao ministar izbjegličke Kraljevske vlade u Londonu, 
sve četiri godine rata, zajedno s okupatorom i Pavelićevim ustašama, 
borio se protiv NOP-a i NOVJ-a. A NOV Jugoslavije je svojom heroj- 
skom borbom u hitlerovskoj evropskoj tvrđavi zadivila cijeli svijet. 

Pošto se iz Banje Koviljače Maček već 8. aprila 1941. godine vratio 
na svoj posjed u Kupinec, odmah je dao javnu izjavu u kojoj je rat 
prikazao nesrećom i pozvao hrvatski narod, članstvo HSS-a, na red 
i disciplinu. Ubrzo nakon toga, dva dana kasnije, podržao je proglašenje 
NDH i ustašku vlast, o čemu će kasnije biti mnogo više riječi. Ban 
Dravske banovine Marko Natlačen još 6. aprila 1941. godine obrazuje 
»Narodni svet«, u ime kojeg traži da jugoslavenska vojska na terito- 
riju Slovenije prestane s otporom i izražava ponudu za mir i stvaranje 
Nezavisne Države Slovenije. 

U izdaji nacionalnih interesa nimalo se ne razlikuju monarhija, sa 
kraljem Petrom i knezom Pavlom, Stojadinović, Cvetković, Maček, 
Draža Mihailović, Pavelić, Nedić, Aćimović, Pećanac, Sekula Drljević, 
Rupnik, Vanča Mihajlov i drugi mnogobrojni špekulanti i izdajnici, bez 
obzira na to kako se zovu, kojim se perjem kite, kojoj naciji pripadaju, 
da li su za povratak monarhističke i centralističke Jugoslavije ili za nje- 
zino razbijanje. Svi su oni u jednom bili jednaki - u svojoj bezgraničnoj 


mržnji prema narodnooslobodilačkom pokretu i njegovoj vojsci, protiv 
koje su se borili ne birajući sredstva. Zato su svi skupa, na jedan ili drugi 
način, služili okupatoru, bez obzira na ciljeve i taktiku - da li odmah 
otvoreno s njim surađivali ili u početku prikriveno. Pod pritiskom borbe, 
najzad, svi su oni otvorili karte i otvoreno se deklarirali protiv oslobo- 
dilačke borbe naroda Jugoslavije, utrkujući se tko će se više dodvoriti 
i vjernije služiti tuđinu. Poslije poraza svojih gospodara fašističkih oku- 
patora, kompromitirana kao izdajnik nacionalnih interesa naših naroda, 
ta buržoazija svih nacionalnosti definitivno je zbrisana s političke pozor- 
nice i iz života Jugoslavije. Historija ju je u ovoj novoj etapi sasvim ski- 
nula s dnevnog reda. 


STVARANJE NEZAVISNE DRŽAVE HRVATSKE 
I BORBA PARTNERA ZA DOMINACIJU U NJOJ 


Ustaška koncepcija nove države 


Cilj je fašističkih okupatora bio da Jugoslaviju ne samo vojnički 
razbije nego da je uništi i kao državnu zajednicu Južnih Slavena. Rasko- 
madali su zemlju na desetak administrativnih dijelova, stvarajući u njima 
kvislinške uprave i svoje protektorate, dijeleći pojedine dijelove našeg 
teritorija svojim saveznicima. Cio sistem okupacije bio je postavljen tako 
da ovjekovječi njeno komadanje. Da bi narode Jugoslavije što više razje- 
dinio i oslabio njihov duh otpora, okupator je izazvao zvjersku nacionalnu 
mržnju, neviđen teror i bratoubilačko istrebljivanje. Nastojao je svim 
silama unijeti razdor i demoralizaciju da bi lakše našao što više surad- 
nika i pomagača, da bi stvorio kvislinški aparat i vojsku koja će pro- 
voditi njegovu politiku. Na taj bi način okupator mogao najveći dio 
svoje vojske prebaciti iz Jugoslavije na istočni front protiv Sovjetskog 
Saveza. 


Interesne sfere između Italije i Njemačke Hitler je dopunio. Horthyje- 
voj Mađarskoj dodijelio je Bačku, Baranju, Međimurje i Prekomurje, da 
bi je što više pridobio za saveznika. Veći dio Makedonije i dio jugo- 
istočne Srbije ustupio je koburškoj Bugarskoj. Kasnije se okupaciona 
zona Bugarske, uslijed sve žešće borbe protiv NOV-a, proširuje gotovo 
na cijelu užu Srbiju. Albaniji, koja je bila pod talijanskim protektora- 
tom, dodijeljena je oblast Kosova i Metohije i zapadni dio Makedonije. 
Kao što je poznato, Italija je pripojila Dalmaciju, veći dio Hrvatskog pri- 
morja, gotovo sve otoke i Boku Kotorsku, a okupirala je dio Slovenije 
i Crnu Goru. Njena zona vojnog djelovanja proširila se i na polovicu 
teritorija Hrvatske i Bosne i Hercegovine. Njemačka je anektirala Štajer- 
sku i Gorenjsku, a stavila je pod okupacioni režim najveći dio Srbije 
i Banat. Zona vojnog djelovanja Njemačke širila se i dodirivala s tali- 
janskom u Hrvatskoj, Bosni i Hercegovini, Sandžaku i Kosovu i Meto- 
hiji. Oko razgraničenja teritorijalnih zona u Jugoslaviji održane su dvije 
konferencije, i to predstavnika okupatora i NDH u Beču 18. aprila, 
a odmah potom između grofa Ciana i Ribbentropa od 20. do 22. aprila 
1941. godine. 


Na stranu fašističkog okupatora otvoreno se stavio gotovo cio aparat 
državne administracije, žandarmerije, policije, mnogobrojni kotarski 
načelnici i bilježnici, znatan dio oficirskog kadra stare kraljevske vojske, 
koji je svoje vojno stručno iskustvo stavio na raspolaganje kvislinškim 
vlastima i pomogao im da znatno brže stanu na noge. 

Jedan dio petokolonaške buržoazije otvoreno se i odmah stavio na 
raspolaganje fašističkom okupatoru koji je preko njih i starog državnog 
aparata uspostavio okupacionu kvislinšku upravu. 

Druga grupa buržoazije, bježeći na Zapad, formalno se u početku 
izjašnjavala protiv fašističkog agresora, vješto ubacujući parolu o čeka- 
nju oslobođenja koje će donijeti glavne sile _antihitlerovske koalicije. 
Propovijedajući da još nije vrijeme za borbu, težila je da pasivizira 
narodne mase da ne idu u borbu protiv okupatora, kako bi poslije 
pobjede nad fašizmom lakše osigurala povratak stare monarhističke Ju- 
goslavije. Kada se ustanak, uprkos kočenju izbjegličke vlade u Londonu, 
razbuktao, buržoazija organizira četničku vojsku koja je u početku 
ustanka vješto taktizirala i formalno surađivala s partizanskim snagama, 
da bi već novembra 1941. zabila nož u leđa ustanku, četnička vojska 
se ubrzo otvoreno stavila na stranu okupatora, boreći se protiv NOP-a 
ogorčeno sve do kraja rata. 

Osnovna zamisao razbijanja Jugoslavije bila je stvaranje Nezavisne 
Države Hrvatske. Oko toga tko će imati veći utjecaj i dominaciju u novo- 
stvorenoj marionetskoj državi vođena je zakulisna borba između Nje- 
mačke i Italije, mada su se ranije o tome načelno dogovorili. 


U početku stvaranja NDH glavnu riječ vodili su Nijemci. Njemačke 
trupe prve su ušle u Zagreb. Grupa pronjemački orijentiranih ustaških 
rukovodilaca iz zemlje već je 10. aprila 1941. proglasila novu državu. Pro- 
talijanska grupa ustaša, pod Pavelićevim rukovodstvom, još je bila 
duboko u Italiji i tek se prikupljala. 


Talijanske pretenzije na dominaciju u okupaciji Jadrana i Dalmacije, 
zatim Crne Gore i Albanije, ispoljavale su se odavno, ali talijanska ire- 
denta nije se tada više zadovoljila dodijeljenom ulogom i ograničenim ci- 
ljevima, jer su njeni apetiti bili mnogo veći. Učešćem talijanskih vojnih 
snaga u ratu protiv J ugoslavije, iako su te trupe umarširale u našu zemlju 
uglavnom bez borbi i s dosta zakašnjenja, Mussolini je izrazio svoje pre- 
tenzije na potpunu dominaciju u Hrvatskoj, koja je trebala da mu posluži 
kao baza za sve veći utjecaj i penetraciju na Balkan i u Podunavlje. Stoga 
mu je za ostvarenje utjecaja u NDH mogao korisno poslužiti dugogo- 
dišnji emigrant i šef ustaškog pokreta Ante Pavelić, kome su Talijani 
dali ne samo politički azil nego i svakovrsnu podršku, nadajući se da će 
im se trud isplatiti kada dođe moment razbijanja J ugoslavije. 

U početku su sve ustaške grupe i u emigraciji i zemlji, u svojoj težnji 
da dođu na vlast u Hrvatskoj, vidjele i tražile oslonac u Italiji. Vidjevši 


sve veće uspjehe Njemačke na bojnom polju, koja je u munjevitom ratu 
pokorila gotovo cijelu Evropu, razočarane neuspjesima Italije u Grčkoj, 
pojedine grupe ustaša, naročito u zemlji, sve su se više opredjeljivale za 
Njemačku, smatrajući da će ih Hitler prije dovesti na vlast. 

Početkom aprila 1941. godine jedna delegacija istaknutih ustaša, 
Artuković, Benzon, Perčević i Rieger, odlazi u Berlin da traži podršku 
i mandat za proglašenje NDH. Nijemci su igrali na Vlatka Mačeka, 
nadajući se da će on preuzeti vlast i proglasiti samostalnu Hrvatsku pod 
njihovom dominacijom. Za Nijemce je bilo svakako korisnije da daju 
prednost legitimnom predsjedniku najjače stranke u Hrvatskoj, u koju bi 
mase bar u početku imale više povjerenja nego u grupu ustaških tero- 
rista predvođenih Pavelićem. 


I Italija je, kako smo ranije izložili, neko vrijeme računala s Mačekom 
i vodila preko njegovih predstavnika vrlo konkretne razgovore. Pošto se 
Maček sporazumio s Cvetkovičem i ušao u njegovu vladu, Talijani su 
ponovno aktivirali Pavelića, ponašajući se po staroj poslovici: »Bolje 
vrabac u ruci, nego golub na grani«. U svom dnevniku grof Ciano piše 
13. septembra 1939. godine: 


.. »Na kraju Mussolini dokazuje da mora dobiti svoj dio plijena 
u Hrvatskoj i Dalmaciji.«! 


Već 22. septembra Ciano nastavlja: 


.. »Trebamo čekati i biti spremni da i mi ugrabimo svoj dio plijena 
u Hrvatskoj i Dalmaciji. Duce je već sastavio za tu svrhu armiju pod 
zapovjedništvom  Grazianija. Ja sam počeo mobilizirati svoje hrvatske 
prijatelje u Italiji i samoj Hrvatskoj.«? 


Naravno, ti su mu hrvatski prijatelji u Italiji Pavelić i njegova ustaška 
bratija, a u zemlji Maček i reakcionarno vodstvo HSS-a. 

Grof Ciano je 23. januara 1940. primio u posjet Pavelića i utvrdio plan 
političke akcije i Pavelićeve obaveze prema Italiji. Tu su se zapravo dogo- 
vorili o kupoprodaji Dalmacije i Hrvatskog primorja. O tome sastanku 
u svom dnevniku grof Ciano piše: 


.. »Primio sam Pavelića. Anfuso je vodio zapisnik o razgovoru. 
Pavelić je odlučan i staložen čovjek, zna što hoće i ne boji se odgovornosti, 
samo da postigne svoj cilj. Utvrdili smo najvažnije točke priprema 
i akcija«.3 


1 Dnevnik grofa Gana, str. 101. 
2 Dnevnik grofa Cana, str. 105 
3 Dnevnik grofa Cana, str. 149. 


Prodaja Dalmacije i Primorja; sastanak Mussolini- Pavelić 


Talijansko-njemačka igra oko Jugoslavije i kasnije oko Hrvatske na- 
stavlja se i dalje. U toji igri Ante Pavelić je bio najobičniji pion i oruđe 
u rukama talijanskih fašista. Čas je bio aktualan i tražilo se da bude 
aktivan, a čas da miruje, što je sve zavisilo od uspjeha politike pridobi- 
janja Jugoslavije kao cjeline za svog saveznika. Pavelić je slijepo slušao. 
Slušao je kada je trebalo da podmeće paklene strojeve i da vrši terorističke 
diverzije u zemlji kada je to odgovaralo njegovim gospodarima, učestvovao 
je po njihovom nalogu u organiziranju atentata na kralja Aleksandra, pri- 
stajao je na privremeno uklanjanje i internaciju kada je to zahtijevala situ- 
acija i interesi fašističkih gospodara, da bi se po njihovom nalogu po- 
novno aktivirao kada je nova vlada Cvetković-Maček naglašavala jedno 
vrijeme neutralnost koja se nije poklapala s politikom uvlačenja J ugosla- 
vije u blok sila Osovine. Poslije potpisivanja Trojnog pakta od strane 
vlade Cvetković-Maček, Pavelić je bio ponovno zaobiđen i odbačen 
u stranu, da bi nekoliko dana nakon rušenja toga pakta ponovno bio 
angažiran u službi talijanskog imperijalizma za razbijanje J ugoslavije. 

Talijanski vlastodršci raspolagali su Pavelićem kako su htjeli i kada 
su htjeli. On im je dobro došao sada kada je propao pokušaj pridobiva- 
nja Jugoslavije na miran način. Paveliću je bila potrebna Italija da pošto- 
-poto dođe na vlast, pa makar morao za to prodati i kožu rođenog oca. Za 
vlast mu nije bilo teško dati Jadran, otrgnuti dijelove tijela naše zemlje 
kao što su Dalmacija, Primorje, Međimurje. 

Prvih dana marta 1941. Pavelića je iz Firenze pozvao u Rim barun 
Feraris, šef kabineta vršioca dužnosti ministra vanjskih poslova Italije 
Filipa Anfusa, jer se grof Ciano nalazio na vojnoj vježbi u zrakoplovnoj 
jedinici u Foggi (od januara do aprila 1941). Tom prilikom Feraris je 
stavio Paveliću do znanja da Italija, s obzirom na odnose sa Jugoslavi- 
jom i njeno predstojeće pristupanje Trojnom paktu, želi da se ustaška 
organizacija ponovno dezaktivira i da talijanskoj diplomaciji ne pravi 
teškoće. Pavelić na to bez pogovora pristaje. 

Poslije raskida Trojnog pakta, već 29. marta 1941, Mussolini prima 
Pavelića prvi put otkako se našao kao emigrant u Italiji. Filipo Anfuso 
u svojoj knjizi »Od palače Venezia do Gardskog jezera« piše: 


»Mussolini nije ušao ni u Atenu ni u Bizertu, ali je zato stigao u Ljub- 
ljanu nekoliko sati prije Nijemaca, a u Zagreb je poslao Antu Pavelića, 
budućeg šefa hrvatske države, ducea (poglavnika) Hrvatske. 


Pošto je pala odluka o Pavelićevu odlasku u Hrvatsku, morao sam 
ga odvesti k Mussoliniju. Rekao sam Duceu da mi, bez obzira na ružičaste 
izglede budućnosti Ante Pavelića, njegovo agitatorsko značenje ne izgleda 
dostojno da ga izložimo službenim počastima Palače Venezia. On se složio 
s time, pa sam potajno otpratio šefa ustaša u vilu Torlonia, privatno 


obitavalište Ducea. Mussolini nije našao ništa bolje nego da ga primi 
u skromnoj blagovaonici.«1 


Pavelića je Simovićev puč zatekao u Firenzi. Dr Ercole Conti, generalni 
inspektor talijanskog ministarstva unutrašnjih poslova, došao je 
26. marta 1941. u Firenzu i saopćio Paveliću da mora otputovati u Rim 
na poziv ministarstva vanjskih poslova. 

Anfuso, kao šef Cianovog kabineta i njegov zamjenik, imao je pot- 
pun uvid u odnose između Pavelića i talijanskih službenih vlasti od 1936. 
do 1942. godine. Barun Feraris, šef Anfusova kabineta, bio je referent za 
hrvatsko pitanje. U talijanskom ministarstvu inozemnih poslova Anfuso 
je i sam nekoliko puta razgovarao s Pavelićem. Dnevnik grofa Ciana 
i Anfusova knjiga: »Roma-Berlin-Salo« (izdana u Milanu 1950), djela 
dvojice glavnih aktera u stvaranju NDH, otkrivaju potpuno izdajničko 
lice Pavelića i njegovih ustaša. 

Mussolini je primio Pavelića s riječima: »Addesso e il vostro mo- 
mento!« (Sada je vaš čas!) 

Cio problem tih razgovora nije bio u tome da se Pavelić cjenka i pre- 
govora koliko mora Talijanima platiti, ustupajući im naše teritorije 
što su ga do sada izdržavali i što ga dovode na vlast, nego u tome 
kako da se izbjegnu teškoće i zavaraju hrvatske mase zbog prodaje zem- 
lje i kako da se što je moguće više sačuva forma tog čina izdaje. 

Anfuso o tome razgovoru piše: 


»On (tj. Pavelić) potvrđuje prijašnje obaveze prema Italiji, preuzima 
garanciju da će ih izvršiti, raspršuje svaku sumnju u pogledu lojalnosti. 
Premda ga Nijemci podržavaju, zna što duguje Italiji, koja je do tada 
nastojala da mu pribavi njemačko kumstvo. Srž čitavog pitanja je Dalma- 
cija. Hoće li Poglavnik moći, i u kojoj mjeri, zadovoljiti težnje svojih 
zemljaka nasuprot talijanskom iredentizmu? Pavelić ne krije da će to biti 
teško. Mussolini izgovara riječ: ,Dalmacija'. Pavelić potvrđuje i odgo- 
vara ,Hrvatska', ili još bolje  ,hrvatsko-talijanska unija'. Pavelić nije 
ni pokušao da izbjegne problem Dalmacije. On će uvjeriti dalmatinske 
Hrvate o prednosti federacije s Italijom i tako ih pripraviti na venecijanske 
zahtjeve i uvjeriti konačno Mussolinija da će u Split i Šibenik ulaziti na 
velika vrata Zagreba. 

Paveliću je najvažnije da stigne u Zagreb prije nego dođe do drugih 
rješenja, koja bi onemogućila rješenje da se vlast preda ustašama. Premda 
taj plan ima podršku Hitlera, Pavelić se boji da kakva nepredviđena 
promjena germanskog raspoloženja ne bude uzrok da izgubi prijestolje 
poglavnika. Mussolini se nalazi pred rješenjem jadranskog pitanja, koje 
za njega ne dolazi nenadano, jer ga nosi u sebi već dugo godina, rješenje 
suviše zavodljivo, ali i suviše radikalno, a da ne bi pobuđivalo bojazan 
da iza garancija, koje je dao Pavelić, ipak ne dođe do skidanja pitanja 
Dalmacije s dnevnog reda ili do potpune njemačke kontrole nezavisne 


1 Citati uzeti iz knjige S. Balen, Pavelić, Zagreb 1952.. 


Hrvatske, čime bi postali bespredmetni sporazumi zaključeni s hrvatskim 
agitatorom. 

Iz čahure agitatora izvukao se državnik; Pavelić je ponizan i miran 
pred Mussolinijem; riječi su mu prožete umjerenošću, koja otkriva njegov 
napor da postupa kao političar, a ne više kao terorist. 

Kad Hrvati budu uvjereni, veli Pavelić, da ne postoje više političke 
i administrativne nesuglasice s Talijanima, dalmatinsko pitanje neće imati 
nikakva razloga postojanja. 

Mussolini je zaključio s riječima da ne vidi nikakva razloga da Pavelić 
ne pođe u Hrvatsku, zatim mu je ponovno, vjeran principu da razgovor 
zaključi s izvjesnim rezultatom, izložio pred kraj audijencije da će talijan- 
ska vlada, čim Poglavnik dođe u Zagreb, početi s pregovorima o spo- 
razumu, inspiriranom ovim razgovorom.« 


Poslije toga sastanka Duce je naredio da Radio-stanica Firenza iza 
22 sata emitira vijesti kao radio-stanica Glavnog ustaškog stana pod 
imenom »Velebit«. Dogovoreno je tada s Mussolinijem, i sutradan s držav- 
nim tajnikom talijanskog ministarstva rata, generalom Soduom, da se in- 
ternirane ustaše pokupe po Italiji i da se koncentriraju u jednom 
logoru u sjevernoj Italiji. Paveliću je dodijeljen kao pratnja i ispomoć pot- 
pukovnik Sangiorgio, koji treba da ga s inspektorom Contijem doprati do 
Zagreba. 

Ustaše se prikupljaju u logoru u Pistoji i do 10. aprila 1941. bilo ih je 
oko 250.! Tu su dobile talijansko naoružanje i uniforme, dodavši samo 
na kape slovo »U«, hrvatske zastavice i noževe za pojaseve. U logoru 
u Pistoji ustaše su preko radija čule da je Slavko Kvaternik proglasio 
Nezavisnu Državu Hrvatsku. 


Proglašenje Nezavisne Države Hrvatske 


Dok su Talijani pripremali Pavelića i prikupljali rasute ustaše po 
Italiji, dotle je Veesenmayer, predstavnik Ribbentropovog ministarstva 
vanjskih poslova Trećeg Reicha, nastojao da Njemačka uspostavi NDH. 
Po nagovoru Veesenmayera, pronjemački orijentirani ustaški ekspo- 
nenti u Zagrebu bili su spremni da prihvate Mačeka kao šefa hrvatske 
države. Maček je odbio njemački prijedlog da stane na čelo nove države, 
jer nije vjerovao u krajnju pobjedu sila Osovine. Pored Veesenmayera, 
to mu je kasnije ponudio i njemački general koji je sa svojim trupama 
pristigao u Zagreb, kao i oficir Gestapoa Nassenstein. Maček sve te pri- 
jedloge odbija, ali pristaje da izda proglas u kojem od hrvatskog naroda 
i svojih pristalica traži da iskreno surađuju sa novom vlašću. O tome 


1 Postoje različiti podaci o broju ustaša koji su krenuli s Pavelićem iz Italije. 
Njemački poslanik u Rimu Mackensen govori o 300 ustaša. Ustaški list »Hrvatski na- 
rod« od 11. IV 1941. govori o 340 ljudi. V. Maček u svojim memoarima piše o 200 
ustaša. 

tragičnom trenutku Pavelićev vojskovođa Slavko Kvaternik na suđenju 
izjavljuje: 


»Ja sam došao u stan gosp. Mačeka bez oružja, a u mojoj pratnji bio 
je gosp. Veesenmayer, koga ja nisam zvao. Kada sam došao Mačeku, bila 
je tu cijela njegova oružana garda, konjanici. Sjedili su u sobi on 
i Košutić. Ja sam rekao dru Mačeku, jer on nije otcijepio od Simovićeve 
vlade Hrvatsku, da ću ja to učiniti danas na radiju, pa bi trebalo radi 
održavanja kontinuiteta volje naroda i legaliteta vodstva, da on da jednu 
sličnu izjavu, i to nasigurno, jer mi je stalo do toga da bude održan red 
i mir, da to ne bude revolucionaran akt, nego akt koji proizilazi iz volje 
i naroda i njegovih predstavnika. Gospodin Maček je na to s malo riječi 
razgovarao s ing. Košutićem kraj stola. Košutić je sjeo na stolicu, a ja 
sam se okrenuo prema drugoj sobi, jer sam mislio da oni imaju nešto da 
se dogovore i nisam htio prisluškivati. Maček je diktirao Košutiću i oni 
su izražavali međusobna mišljenja. Ja se nisam pačao u to ni jednom 
riječi, a kad je bilo gotovo, Košutić je prepisao to na jednoj dugačkoj 
cedulji i uručio mi tu cedulju. Ja sam pročitao cedulju i u toj cedulji je 
stajalo da se narod poziva da podrži novo stanje, da održi red i mir i da 
podupre vlast. Ja sam se zahvalio i otišao direktno na radio s ceduljom. 
Na radiju sam najprije govorio ja, a stajao sam kad je iza mene spiker 
pročitao izjavu Mačekovu.« 


Prije nego što je preko radija pročitao svoj proglas o proglašenju 
NDH, Kvaternik dobija podršku komandanta Mačekove zaštite Zvonka 
Kovačevića, šefa policije Vragovića i komandanta Subašičeve žandarmerije, 
generala Tartalje. 

Veesenmayer je još jednom, 10. aprila 1941. oko 16 sati, razgovarao 
s Mačekom i nastojao ga privoliti da odstupi od ranije odluke i da 
preuzme vlast u Hrvatskoj. Maček nije ni ponovni poziv prihvatio, ali je 
rekao da je spreman javno izjaviti kako predaje vlast Kvaterniku i da će 
se obratiti narodu i svojim pristalicama da priznaju novo stanje i da 
surađuju s novom vlašću. Proglas o proglašenju NDH Kvaternik je čitao 
preko radija oko 17 sati i 45 minuta.! Odmah poslije proglasa spiker 
je pročitao Mačekov proglas.2 Njemačka oklopna divizija, pod ko- 


1 Hrvatski narode! 

Božja providnost i volja našeg saveznika te mukotrpna višestoljetna borba hrvatskog 
naroda i velika požrtvovnost našeg poglavnika dra Ante Pavelića te ustaškog po- 
kreta u zemlji i inozemstvu odredili su da danas pred dan uskrsnuća Božjeg sina 
uskrsne i naša nezavisna hrvatska Država. 

Pozivam sve Hrvate, u kojem god oni mjestu bili, a naročito sve časnike, podčas- 
nike i momčad cjelokupne oružane snage i javne sigurnosti, da drže najveći red i da 
svi smjesta prijave zapovjedništvu oružane snage u Zagrebu mjesto gdje se sada na- 
laze, te da cijela oružana snaga smjesta položi zakletvu vjernosti Nezavisnoj Državi 
Hrvatskoj i njenom Poglavniku. 

Cjelokupnu vlast i zapovjedništvo cjelokupne oružane snage preuzeo sam danas 
kao opunomoćenik Poglavnika. (Narodne novine od 11. IV 1941.) 

2 Pukovnik Slavko Kvaternik, vođa nacionalističkog pokreta u zemlji, proglasio 
je danas slobodnu, samostalnu i nezavisnu državu na cjelokupnom historijskom teri- 
toriju hrvatskog naroda, te je današnjim danom preuzeo vlast u svoje ruke. 


mandom generala Kiihna, ulazi u Zagreb istog dana oko 19 sati. Lukavi 
Veesenmayer vrlo je vješto izrežirao to proglašenje nove države, naravno 
bez ikakvog udjela i utjecaja Talijana. 

Poslije čitanja tih proglasa, Kvaternik telegramom obavještava Hitlera 
da je od Mačeka, potpredsjednika jugoslavenske vlade i predsjednika 
HSS-a, dobio ovlaštenje o preuzimanju vlasti i moli priznanje NDH. 

Proglašenje NDH od pronjemački orijentiranih ustaša u zemlji uni- 
jelo je pometnju u redove ustaša emigranata u Italiji i zebnju kod samog 
Mussolinija. Talijanski krugovi i sam Pavelić saznali su preko radija 
vijest o proglašenju NDH i Mačekovom priznanju ustaške države. Ja- 
čanje utjecaja Nijemaca u NDH značilo je dominaciju Nijemaca na 
Balkanu i njihovu penetraciju u bazen Sredozemlja. Sada je to izraženo 
mnogo više nego što su Talijani mogli vjerovati. Na svim ranijim sastan- 
cima njemački partner ih je uvjeravao u prioritet talijanskih interesa 
u Hrvatskoj i Sredozemlju. Zato Mussolini već 11. aprila 1941. prima, 
sada u službeni posjet, Pavelića i traži od njega ponovnu potvrdu ranije 
datih obaveza prema Italiji. Oba diktatora ocjenjuju da će oko Dalmacije 
biti teškoća, ali Pavelić sluganski predlaže personalnu uniju ili federaciju 
Hrvatske i Italije. Tako bi Italija preko Zagreba došla ne samo do Dal- 
macije nego i do cijele Hrvatske. Pavelić je tom prilikom istakao da će 
odmah, čim dođe u zemlju i preuzme vlast, započeti državne razgovore 


O svim tim teritorijalnim pitanjima na bazi datih obaveza. Tada je Pave- 
lić dobio odobrenje za odlazak u zemlju sa svojom ustaškom vojskom, 
koja je brojala - kako smo kazali - nešto oko 250 ljudi.! 

Tada Mussolini još nije znao o Hitlerovoj odluci da uskoro kreće 
u napad na SSSR i da će samo zbog toga prepustiti Italiji prioritetni 
utjecaj u Hrvatskoj. Zbog toga se Mussolini grčevito drži Pavelića kao 
u tom momentu jedinog svog aduta i zadovoljava se Dalmacijom 
1 Hrvatskim primorjem. Od Pavelića traži, prije nego što dođe na vlast, 
jasna i čvrsta obećanja. Pavelić je bio obavezan da čim dođe na vlast 
dade javnu izjavu o svim obavezama NDH prema Italiji, prije nego što 
dođe do priznavanja nove države. Ali od Pavelićevog polaska iz Italije 
i dolaska do Zagreba te davanja obećane javne izjave desilo se više toga 


Pozivam sav hrvatski narod da se novoj vlasti pokori. Sve pristaše Hrvatske se- 
ljačke stranke, koji su na raznim upravnim položajima, članove kotarskih odbora, 
općinske načelnike, odbornike itd. pozivam da na svojim mjestima ostanu i s novom 
vladom iskreno surađuju«. Dr. Vlatko Maček 


(»Hrvatske novine« br. 1 od 11. IV 1941.) 


1 Kvaternik je poslije proglašenja NDH poslao telegram Hitleru da je od Mačeka, 
potpredsjednika jugoslavenske vlade i vođe HSS-a, dobio sva ovlaštenja i moli vođu 
njemačkog Reicha da prizna novu državu. Sebe je proglasio Poglavnikovim zamjeni- 
kom, a dra Budaka je imenovao predsjednikom vlade, tj. šefom »Hrvatskog državnog 
vodstva« kao vrhovnog organa vlasti, Slavka Stancera zapovjednikom vojske i morna- 
rice, a draJosipa Dumandžića gradonačelnikom grada Zagreba. Premda je Pavelić o 
svemu ovome saznao preko radija, isto tako je Kvaternik preko ustaša iz Beča tek 
iz. aprila saznao da je Pavelić, s na brzinu skupljenim ustašama, krenuo iz Italije pre- 
ma Zagrebu. 


što osvjetljava svu težinu ustaške izdaje najhitnijih interesa hrvatskog 
naroda. 

Pavelić i grupa oko njega imali su tih aprilskih dana 1941. godine 
vrlo slabe veze sa zemljom. Sve vijesti u Firenzi dobivali su preko ostalih 
radio-stanica i štampe. Veza preko Rijeke i Sušaka, koju je tada držao 
trgovac iz Makarske Marijan šimić (kasnije ministar trgovine), bila je 
nedovoljna, neredovita i nije odgovarala trenutku u kojem se nalazio 
ustaški pokret. Tih dana je šef riječkog kanala javljao da je granica 
zatvorena i da nema nikakvih vijesti. Drugi kanal bila je pošta preko 
koje je vijesti slao major Adolf Sabljak, ali tim javnim putem nije se 
moglo bogzna što značajno saznati. Treći kanal bili su kuriri, odnosno 
turisti i putnici, što je također bilo neredovito, prema tome i nedovoljno. 

Okupljanje ustaša u Pistoji trajalo je skoro desetak dana. Kako nije 
bilo vijesti iz zemlje, ustaški teroristi Marijan Šimić i Ante Godina 
dobili su zadatak da se svakako probiju, odnosno uspostave vezu s orga- 
nizacijom u zemlji. Negdje prvih dana aprila našao se u Firenzi dr Erich 
Ferer, advokat iz Beča, koji je kao Himmlerov emisar posjetio Pavelića. 
Trebalo je, ukoliko se ne uspije s Mačekom, sondirati teren za eventualno 
Pavelićevo putovanje u Berlin na razgovor s Hitlerom. Za Pavelića, kao 
i za Talijane, ponašanje Nijemaca u vezi s uspostavljanjem samostalne 
hrvatske države nije bilo sasvim jasno. Nije bilo jasno ni to da li će 
Hrvatska dobiti status sličan Slovačkoj ili će biti na kraju tretirana kao 
i ostale nacije u Jugoslaviji, bez obzira na sve ranije propagandne izjave 
koje su mogle biti samo taktičke prirode dok se rat ne privede kraju. Tek 
kasnije se pokazalo da Nijemci od Hrvatske ne traže nikakve teritori- 
jalne zahtjeve izuzev vojne suradnje i korištenja privrednih potencijala. 

Tih aprilskih dana ustaška aktivnost u Italiji svodila se na slušanje 
raznih radio-stanica, a Pavelić je pripremao program za Radio-Firenzu, 
koja je u kasnim večernjim satima emitirala vijesti na našem jeziku pod 
imenom »Radio-Velebit«. Vijesti je čitao Pečnikar. Tek 10. aprila, dola- 
skom poslednje grupe sa Sardinije, okončana je koncentracija ustaša. 
Toga dana Pavelić je sa sinom Velimirom, Mijom Bzikom i talijanskim 
potpukovnikom Sangiorgiom posjetio ustaški logor. U početku su Tali- 
jani predlagali da se ustaše prebace na neki otok koji su Talijani držali 
u Kvarneru, na Cres ili Lošinj. Međutim, mogućnost manevriranja 
i ubacivanja u zemlju s ovih otoka bila je veoma smanjena i potpuno bi 
zavisila od talijanske momnarice. Zato je taj prijedlog otpao kao nepri- 
hvatljiv. 

Još uvijek je Pavelić u nedostatku informacija smatrao da treba svoje 
ustaše ilegalno prebaciti u zemlju. Tih 250 ustaša trebali su predstavljati 
glavni oficirski kadar u ustaškoj vojsci, iako većina nije imala potrebnog 
vojnog obrazovanja, izuzev pojedinih oficira bivše austro-ugarske vojske, 
koji su poslije raspada Austro-Ugarske prišli frankovcima, odnosno 
ustašama. Bilo je i pojedinih oficira bivše jugoslavenske vojske, kao što su 
bili Tomislav Sertić, Sabljak i još nekoliko pojedinaca koji su pobjegli iz 


zemlje i pridružili se ustašama. Naravno, kasnije, poslije uspostave NDH, 
u Pavelićevu je vojsku primljen velik broj oficira bivše vojske. Ali ustaška 
emigracija, na koju se Pavelić poslije povratka potpuno oslanjao, stva- 
rala je određene teškoće u vođenju Vojnih jedinica. No zato su se isticali 
svojim znanjem stečenim u logorima u Italiji, gdje su bili stručno obučeni 
i osposobljeni za masovno uništavanje stanovništva, za klanje nedužnih 
ljudi, žena i djece, za paljevine, pljačku i rušenje svega onog što je ljud- 
ska ruka decenijima stvarala i stjecala. 


Pred polazak iz Pistoje Pavelić je održao smotru ustaša! a paradu je 
predvodio major Stjepan Tomičić »Dabiša«. Prisutni su bili Vjekoslav 
Servatzy, Ivo Herenčić i Ante Moškov. Koliko su ustaše bile neobavi- 
ještene o događajima u zemlji, govori podatak da su tada, za vrijeme 
parade, preko Radio-Zagreba saznali da je načelnik grada Zagreba 
postao ustaša Jozo Dumandžić. Tada su svi potrčali u logor da čuju 
radio-vijesti. Tek kada se Pavelić sa svojom pratnjom vratio u Firenzu, 
saznao je od svoje žene da su u Zagrebu ustaše uzele vlast i da je 
Slavko Kvaternik izvršio proglašenje nove države u ime poglavnika 
Pavelića. 

Događaji se brzo nižu i još nije sigurno da će Ante doći na vlast. 
Još se nije znalo da li su se saveznici o tome međusobno dogovorili. 
Osim toga, proglašenje je izvršeno pod tutorstvom i pokroviteljstvom 
Nijemaca, a Talijani su 10. aprila 1941. bili tek ozbiljnije uputili trupe 
u napad na jugoslavenski teritorij. 


Veesenmayer, kao Ribbentropov opunomoćenik, i ostali njemački 
predstavnici proveli su to proglašenje pred sam ulazak njemačkih trupa 
s ljudima iz zemlje koji su bili pronjemački orijentirani. Pavelić nema 
nikakvog aranžmana s Nijemcima i očito zna da njegov mandat podrža- 
vaju samo Talijani, koji su u svim tim ratnim događajima u Evropi, pa 
i u ovima u Jugoslaviji, bili tek druga violina. 

Osnova za sumnju je bilo. Još 8. aprila njemački konzul u Zagrebu 
sazvao je sjednicu kojoj su, osim konzula Freundta, prisustvovali predstav- 
nik Ribbentropa E. Veesenmayer, predstavnik Wermachta dr H. Probst, 
dr Suster, Janko Tortić i inž. Carnelutti ispred HSS-a i Slavko Kvaternik, 
kao predstavnik hrvatskih nacionalista. Veesenmayer otvoreno odbija 
Pavelića kao budućeg poglavara Hrvatske, jer je previše eksponent Italije 
i obavezan na teritorijalne ustupke Talijanima. Iako je Kvaternik odbijao 
sumnje u Pavelića, Tortić istupa s ocjenom da bi dolazak Pavelića na 
čelo države značio katastrofu. Zbog tih neslaganja ne donosi se tada 
nikakav zaključak. 


1 Ustaška bojna koja je s Pavelićem pošla u zemlju imala je 6 satnija. Koman- 
dant bojne bio je spomenuti Tomičić-Dabiša, a zamjenik mu je bio Mijo Seletković. 
Zapovjednici satnija bili su: Ivan Devčić-Pivac, Nikola Zelić, Jerolim Katić, Rafo 
Boban, Ante Pejković i Kruno Devčić. Oficiri za vezu s talijanskom vojskom bili su: 
potpukovnik Sangiorgio i kapetan Tabaio. 


Pavelić više osjeća nego što zna da njegov položaj kao budućeg šefa 
države nije baš tako siguran, iako je u njegovo ime proglašena državna 
samostalnost Hrvatske. On i tada daje Mussoliniju garanciju da će dobiti 
Dalmaciju i Hrvatsko primorje. Anfuso o tome piše: 


»Pavelićeve su brige mnogostruke, a najteže su one koje će mu zadati 
mnoge njegove pristaše. Njima će trebati prikazati takvu sliku NDH po 
kojoj njen Poglavnik neće ispasti izdajica.« 


Stvaranje NDH bez Talijana dosta je šokantno djelovalo na sve njih 
u Italiji. Talijanska štampa bila je uzdržana i škrto je informirala o ulasku 
njemačkih trupa u Zagreb i o proglašenju NDH. Jedna vijest agencije 
Štefani, datirana iz Zagreba, govorila je o tome kako su Hrvati razočarani 
jer su očekivali slobodu, a vojnički su okupirani. 


Sve je ovo bio razlog što je Mussolini požurio da pozove Pavelića da 
bi mu ovaj potvrdio ranije date garancije. Pavelić je na taj razgovor 
s Mussolinijem išao sam, bez svjedoka. Ali kasniji Rimski ugovori, koji su 
sankcionirali prodaju Dalmacije, većeg dijela Hrvatskog primorja i ja- 
dranskih otoka Italiji, govore o tome da su ti prvi kontakti Pavelića 
s Mussolinijem bili samo uvod u kasnije zvanično ustupanje tih naših kra- 
jeva, koji su pretrpjeli nebrojena zla i nevolje pod talijanskom okupacijom. 


Karlovačka uvertira 


Talijani su Paveliću, navodno, bili osigurali avion da bi što prije stigao 
u Zagreb. Sve tehničke pripreme bile su učinjene u Trstu u štabu druge 
talijanske armije. Ustaška grupa kreće 11. IV 1941. posebnim vlakom iz 
Pistoje u Trst, kamo stiže 12. IV izjutra. Pavelić s obitelji i ustaškom 
pratnjom posebno kreće i stiže u Trst već 11. IV oko 23 sata. Mjesne 
vojne i civilne talijanske vlasti službeno ga dočekuju. U Trstu je donesena 
odluka da Pavelić ne ide u Zagreb avionom. Sigurnije je i politički 
korisnije da u Zagreb stigne s cijelom grupom ustaških emigranata. Za 
svaku eventualnost. 

Ali Paveliću još nije jasna situacija u zemlji. Nema podrobnijih 
podataka o ratnim događajima ni o stvarnoj situaciji oko preuzimanja 
vlasti od strane ustaša. Vrše se pripreme da se Herenčić avionom pre- 
baci u okolicu Zagreba, gdje bi mu navodno ustaše stavile na raspolaganje 
oko 2000 studenata i đaka radi širenja i uspostavljanja ustaške vlasti. Širi 
rajon Zagreba potrebno je osigurati od eventualnih ostataka jugoslaven- 
ske vojske ili mogućnosti neke druge diverzije. Pavelić želi obezbijediti 
svoj siguran povratak. Herenčić od Pavelića dobiva dva pisma: za njema- 
čkog komandanta i za Slavka Kvaternika. Pavelić također osjeća potrebu 
da Ivo Herenčić usmeno prenese Kvaterniku da su od Talijana dobili 


garancije da neće od njih tražiti ništa izuzev što će privremeno okupirati 
neke otoke iz vojno-operativnih razloga. 

Poslije povratka iz štaba komandanta druge talijanske armije, gene- 
rala Ambrosija, Pavelić odustaje od slanja Herenčića u zemlju, jer ga 
je talijanski komandant obavijestio da je njegova vojska na prilazima 
Karlovcu i da je put slobodan. Poslije prikupljanja vozila ustaška kolona 
tek iz. aprila 1941. oko 22 sata nastavlja put u J ugoslaviju. 

U Sušak su stigli 13. aprila oko 2 sata ujutro. Sve same talijanske 
zastave. Dalje kroz Gorski kotar već se vide hrvatske zastave. Iz Delnica 
Pavelić telefonom razgovara sa Slavkom Kvaternikom i ugovara s njim 
sastanak u Karlovcu 13. aprila oko 16 sati. U Vrbovskom Pavelića 
pozdravlja dr Lovro Sušić (kasnije ustaški ministar), zatim u Ogulinu 
dr Milovan Zanić, Jure Pavičić, Ivo Bogdan i dr. (kasnije ministri 
i visoki funkcioneri u NDH). U Dugoj Resi, na putu između Ogulina 
i Karlovca, Pavelićevu kolonu presrela je njemačka delegacija predvođena 
Veesenmayerom. Pavelić prelazi ü Veesenmayerov »mercedes« i odlazi 
s njim u Karlovac. Mercedes je vozio njemački potpukovnik Saltzer, po- 
moćnik njemačkog vojnog atašea u Beogradu, tako da se Pavelić nije 
stigao javiti ni svojoj pratnji, ni talijanskom oficiru za vezu, potpukovniku 
Sangiorgiu. U Karlovcu ga tek oko 20,30 sačekuju Slavko Kvaternik 
i grupa ustaša te njemačkih i talijanskih oficira. Njemački general, 
komandant divizije u Karlovcu, pozdravlja Pavelića i obraća mu se 
riječima: »Gospodine šefe države.«! 


Pavelić je u Karlovcu održao duži sastanak s Veesenmayerom. Pave- 
lić pozdravlja njemačkog predstavnika riječima da je Hrvatska i u pro- 
šlom ratu bila saveznik Njemačke, da Hrvati nisu Slaveni nego gotskog 
porijekla i da će i sada lojalno surađivati s Trećim Reichom. Veesenmayer 
izražava želju da Pavelić što prije dođe u Zagreb, da bi se provelo 
i formalno priznanje Hrvatske od strane Trećeg Reicha. Veesenmayer 
traži od njega da već sutradan, 14. aprila, krene u Zagreb. Sada de facto 
Pavelić nudi ostatak Hrvatske Nijemcima, jer je Dalmaciju, jadranske 
otoke i Primorje već prodao Italiji. 

Cim je ustaška grupa iz Pavelićeve kolone stigla u Karlovac, počela 
je pljačkati mirne građane. O tome je na suđenju Slavko Kvaternik 
rekao: 


»Dobio sam obavijest od redarstva u Karlovcu da ustaše zalaze u tuđe 
kuće i oduzimaju građanima dragocjenosti. Tu je uslijedila moja inter- 
vencija (kod Pavelića) i protest s riječima: »Molim te, provedi najstrožu 
istragu i kazni krivce, jer ovo je žalostan početak«. 


Isto veče Veesenmayer i S. Kvaternik vraćaju se u Zagreb, a Pavelić 
odlazi u stan predsjednika karlovačkog suda, dra Ante Nikšića, koji je 


1 U Karlovcu Pavelića, osim Kvaternika, sačekuju dr Artuković, dr Benzon, Muf- 
tić, Vršić, prof. Blažeković, dr Kaić, Jakčin, Rajković, dr Jerec, Jelić (Ivo), Malivuk i dr. 


kasnije postao njegov ministar unutrašnjih poslova. Pavelić ostaje 
u Karlovcu, jer je dobio obavještenje da Anfuso hitno dolazi u Hrvatsku. 
Mussolini je nestrpljiv jer ne dobiva nikakve vijesti od Pavelića. Boji se 
da ga Nijemci potpuno ne obrlate i da Talijani ne izgube svaki utjecaj 
u Hrvatskoj. Poslije neuspjeha u Grčkoj, ranijeg neuspjeha u Abesiniji, 
zatim neuspjeha u Francuskoj, nipošto ne smije izgubiti ovu igru 
s Pavelićem. U protivnom, talijanska politika doživjet će totalan krah. 

Mussolini je vrlo nervozan i traži od Pavelića javnu izjavu o pravima 
Italije na Jadranu, pa tek onda pristaje da zvanično prizna NDH. To bi 
bila nekakva garancija da Nijemci neće niti pokušati da ih izguraju iz 
igre. Ali Pavelić niti ne misli da igra na kartu suprotnosti interesa i borbe 
među osovinskim partnerima i da spriječi prodor Talijana na Jadran 
ili bar da se umanje koliko je to moguće njihovi teritorijalni zahtjevi. 
Kao sitni piončić uporno čeka u Karlovcu Anfusa, v. d. ministra vanj- 
skih poslova Italije. 

Anfuso u već spomenutoj knjizi opisuje Mussolinijevu uznemirenost: 


»Kad su jednom Pavdliić i ustaše otišli, o njima se više ništa nije čulo, 
odnosno vrlo malo. Prvo pitanje koje mi je Mussolini postavio prilikom 
jutarnjeg referata bilo je ,Sto znate o Paveliću? Odgovorio sam da ne 
znam mnogo, izuzev da se bez teškoća vratio u Hrvatsku i da je Wilhelm- 
strasse pripravna da prizna njegovu vladu. 

Mussolini je tada promijenio pitanje: ,A Dalmacija? pitao me niti ne 
izgovorivši Pavelićevo ime ... 

Četiri ili pet dana nakon odlaska Hrvata, jednog lijepog jutra stajao 
sam uza stol u ,Palači Venezia', u uniformi admirala, detalj koji sam 
dosad propustio spomenuti. (Talijanski diplomati su u to doba nosili 
admiralske uniforme)... Dok smo zajedno ocjenjivali kada i kojeg bi 
dana Pavelić, dobivši priznanje svoje vlade, mogao početi, kako je obećao, 
da se bavi problemima ocrtanim u toku razgovora u vili ,Torlonia', 
Mussolini me živo prekinuo: 

,Ne vidim jasno', uzviknuo je. ,Hrvate su već obradili Nijemci. Ako 
ne njega, a ono bar njegove emisare: Kvaternika i druge! Otkuda ja to 
znam? Budemo li dulje čekali, Berlin će nam predložiti da \zajedno pri- 
znamo hrvatsku vladu, a osim Pavelićevih izjava nemamo nikakve garan- 
cije da će poštovati talijanska prava u Dalmaciji! 

Lijepo sam mu rekao - nastavlja Anfuso - da se Pavelić već prije toga, 
još mnogo određenije nego u vili ,Torlonia', obavezao da priznaje tali- 
janske aspiracije na Jadranu, ali ga nisam uspio uvjeriti... 

,To je pitanje koje treba da se stavi na dnevni red i riješi prije nego 
Nijemci stvore nepopravljivu situaciju. Mogu vjerovati u Pavelićevu riječ 
- produžio je Mussolini - ali što će on učiniti nađe li se pred njemačkim 
vetom! Pavelić je jedini pion koji držimo na balkanskoj ploči i ne smi- 
jemo dopustiti da nam ga otmu.' 

U taj čas, pozvavši tajnika Sebastiana telefonom, Mussolini je naredio 
da pripreme sve potrebno da me prebace u Zagreb, sat kasnije, još 
u admiralskoj uniformi, ličnim Mussolinijevim avionom. Primljeni nalozi 
bili su takvi da im se nije smjelo prigovoriti, i ubrzo sam se našao u zraku 


na putu prema Zagrebu, a da nisam znao da li je ,hrvatski vođa' tamo 
prispio, a još manje da li su napokon stigli i Nijemci. Primio sam od 
Ducea ovu uputu: postići od Pavelića, prije nego što Italija službeno prizna 
njegovu vladu, javnu i svečanu izjavu koja ga obavezuje da odredi granice 
nove hrvatske države, vodeći pri tome naročito računa o talijanskim 
interesima u Dalmaciji«. 


Uzalud su S. Kvaternik i Veesenmayer sutradan čekali Pavelića da 
dođe u Zagreb. Oni ga uporno traže telefonom, da bi, najzad, ponovno 
išli u Karlovac. Anfuso je hitno avionom stigao u Zagreb, ali također 
nije našao Pavelića. »Saznao sam« - kaže Anfuso - »da se Pavelić 
skriva u Karlovcu, očekujući ulazak u Zagreb, gdje situacija još nije bila 
čista«. 


Pavelić izjavljuje da u Karlovcu čeka odgovor Berlina, koji je oče- 
kivao nakon razgovora s Veesenmayerom. Čitava ta trka oko kupopro- 
daje Hrvatske između Njemačke i Italije odvija se u Karlovcu kao 
kakva kazališna predstava. Takav razvoj događaja nesumnjivo je 
uvjetovalo iznenadno ustajanje naših naroda protiv Trojnog pakta jer 
su na brzinu pripremljene koordinirane operacije protiv Jugoslavije, 
iako je opća varijanta napada postojala otprije. Zbog vremenskog 
tjesnaca, mnoge stvari među osovinskim partnerima nisu bile dogovo- 
rene. Sada se svaka minuta koristi da svaka strana dobije što veći 
zalogaj. Tko prije i bolje povuče figuru na šahovskoj tabli, taj dobija 
partiju. Anfuso o toj predstavi u Karlovcu piše: 


»Kad je došao Pavelić, pogledao me je začuđenim pogledom od glave 
do pete i kleo se da se ništa nije promijenilo u njegovim namjerama. 
Zabavljen da uspostavi prvi dodir s hrvatskim stanovništvom, nije još 
imao vremena - rekao mi je - da konkretizira obaveze koje je preuzeo 
prema Mussoliniju, ali da, računa, s tim neće zakasniti. Odgovorio sam 
mu da sastavljanje i potpisivanje sporazuma zahtijeva vremena. Sada mi 
je potrebna izjava, kojom bi se obavezao na svečan način, a koja bi isto- 
vremeno oslobodila Mussolinija sumnje u pogledu budućeg statusa 
Dalmacije«. 


Usred toga razgovora upao je u sobu Slavko Kvaternik, koji je po- 
novno došao u Karlovac s Veesenmayerom čim su čuli da je Anfuso 
u Karlovcu. Anfuso je uspio Pavelića odvući na stranu i s njim razgova- 
rati, o čemu u svojoj knjizi govori.! 


»Izložio sam mu iznova Mussolinijevo stanovište i ukazao na to da 
nije čas za razmišljanje. Pavelić me pitao u kojoj formi treba da se sastavi 


1 Pavelić je uvijek u najvažnijim pregovorima vodio razgovore sam bez prisustva 
i jednog svog suradnika. To je činio i s drom Anfusom i s Cianom u Ljubljani i ra- 
nije s Cianom i Mussolinijem u vili Torloniji i Palazzo Venezia i Casertanom itd. 


izjava. Odgovorio sam mu da je dosta telegram, koji bi on uputio Musso- 
liniju i od kojeg bih ja uzeo kopiju radi objavljivanja u Italiji. Dodao 
sam da bi takva poruka proizvela na Ducea najbolji dojam i da je to cilj 
mojeg posjeta. Sto se tiče srži tog pitanja, o tome će se diskutirati između 
Talijana i Hrvata u zajednici misli, kako je sam odredio u vili Torlonia. 

„Nije u pitanju tekst telegrama ili karakter obaveze' - odgovorio je 
Pavelić. - ,Znam da je Mussolini prijatelj hrvatskog naroda i da će spora- 
zumi, koji treba da se zaključe, biti u obostranom interesu. Pitanje... - 
postao je ozbiljniji - to su Nijemci. Ne mogu učiniti takvu poruku bez 
njihova pristanka. Ako oni poslije toga budu nezadovoljni... Vi me 
razumijete? 

Bila je to noć - nastavlja Anfuso. - Izložio sam mu zašto je taj čas 
najpogodniji da uspostavi vezu s moćnicima u Wilhelmstrasse. Pođe li mu 
za rukom da uhvati povjerljiva čovjeka, to je najbolji sat da dobije pri- 
stanak Berlina. Ne tiče me se to, ali sam ga uvjerio da će nam pomoći 
Fiihrerova besanica«. 


O situaciji u Karlovcu, o toku razgovora s Pavelićem i o mišljenju 
njemačkog predstavnika Anfuso je htio obavijestiti Rim. Ali uzalud! Ni- 
jemci su po nalogu Veesenmayera sabotirali uspostavljanje veza. Anfuso je 
išao čak u Zagreb da uhvati vezu s Rimom, i tu su Nijemci prekinuli vezu. 
Ali Pavelić mu je olakšao posao. Čekao je cijelu noć vezu s Berlinom, tra- 
žeći njemačku suglasnost za teritorijalne ustupke Talijanima! Tek pred 
zoru dobio je vezu i pristanak za spomenutu izjavu u vidu telegrama koji 
će se objaviti i u talijanskoj štampi. Telegram glasi: 


»Hrvatski narod izražava najdublju zahvalnost talijanskim četama na 
oslobođenju Hrvatske. Hrvatska će ući u novi evropski poredak pod 
okriljem i zaštitom fašističke Italije. Kod određivanja granice nove države 
vodit će se napose računa o talijanskim pravima u Dalmaciji.« 


Na intervenciju Veesenmayera da se uputi sličan telegram zahvalnosti 
i Hitleru, Anfuso se suprotstavlja paralelnom priznanju NDH sve dok se 
ne priznaju prava Italije. Kasnije se ispostavilo da Nijemci, zbog svoje 
preokupiranosti i predstojeće angažiranosti u pripremi rata protiv Sovjet- 
skog Saveza, nisu htjeli zbog Jadrana i Hrvatske zaoštravati odnose s Ita- 
lijom. 

Anfuso je, poslije svega toga, s Pavelićevim telegramom u džepu otpu- 
tovao zadovoljan iz Zagreba u Rim. Pavelić je najzad postao mandator 
obaju gospodara - Nijemaca i Talijana. I tek poslije toga odlučio se da 
dođe u Zagreb. Ali nije došao po danu, jer je bio obaviješten o neprija- 
teljskom raspoloženju naroda. Taj izdajnik ušunjao se u Zagreb noću, ku- 
kavički, kroz kolonu njemačkih tenkova i preuzeo vlast na Markovom 
trgu. 

Anfuso može, najzad, ovu scenu u Karlovcu završiti: 


»Prije podne sam predao Mussoliniju brzojav, koji je, priznavajući 
talijanska prava, prethodio sporazumima od 18. svibnja, sporazumima 
o proklamaciji vojvode od Spoleta kraljem Hrvatske i o utvrđivanju dana 
njegova krunisanja nakon prestanka neprijateljstava. Njima se u isto 
vrijeme utvrđivala garancija o talijansko-hrvatskoj suradnji, pravo prolaza 
za talijansku vojsku u Hrvatskoj, vojna suradnja i obaveza Hrvatske da ne 
drži ratnu mornaricu. Italija je dobila Dalmaciju, gradove Šibenik i Split, 
dalmatinske otoke i Boku Kotorsku«. 


Rimski ugovori o prodaji najčistijih 
hrvatskih krajeva 


Iako su Nijemci u početku bili protiv talijanskih teritorijalnih preten- 
zija i njihovog velikog utjecaja u Hrvatskoj, Pavelić je odmah po dolasku 
u Zagreb počeo izvršavati svoje obaveze date Mussoliniju. Da bi pripre- 
mio koliko-toliko javnost za tu izdaju, počinje se kroz štampu isticati za- 
sluga Italije za formiranje ustaške države. Do tada su se isticale samo nje- 
mačke zasluge za proglašenje »Endehazije«. Dokazujući u početku svoju 
zainteresiranost za Hrvatsku, već 15. aprila 1941. Nijemci šalju u Zagreb 
svog opunomoćenog generala Glaisea von Horstenaua, kao predstavnika 
Hitlerove Vrhovne komande. Opunomoćeni ministar S. A. Obergruppen- 
fuhrer Siegfried Kasche dolazi u Zagreb zo. aprila 1941. Talijanski pred- 
stavnik dr Rafaelo Casertano dolazi tek 25. aprila 1941. godine vršeći u 
početku dužnost otpravnika poslova. Budući da imenovani poslanik Cor- 
tese nije stigao, Casertano predaje akreditive kao talijanski poslanik 
30. jula 1941. 

Da bi se koliko-toliko usaglasili stavovi Italije i Njemačke, dolazi 
zo. aprila 1941. u Beču do sastanka između Ribbentropa i Ciana. Intere- 
santno je napomenuti da je tada stav Ribbentropa bio da Italija u vezi 
s Dalmacijom mora voditi direktne pregovore s Hrvatima, primjećujući da 
je stanovništvo Dalmacije pretežno hrvatsko. Ciano je na to reagirao da 
Italija ne traži Dalmaciju iz etničkih razloga, nego taj zahtjev zasniva na 
principu životnog prostora i da postoje politički, historijski i kulturni raz- 
lozi koji Dalmaciju čine dragom svakom Talijanu, kao bilo koji drugi dio 
Italije. Ciano ni jednog trenutka nije spomenuo mogućnost izlaska Hr- 
vatske na more. Ribbentrop je zbog svega toga postavio pitanje izlaska 
Mađarske na more. Izrazivši svoju zainteresiranost za Hrvatsku kao dio 
političkog, ekonomskog i vojnog sistema novog poretka pod rukovod- 
stvom Trećeg Reicha, Ribbentrop je također iznio svoje rezerve prema per- 
sonalnoj uniji Italije i Hrvatske. 

Njemačka diplomacija nije davala potpunu podršku talijanskim zahtje- 
vima i time je pružala šansu Paveliću da bar, ako ništa drugo, umanji tali- 
janske zahtjeve na naša područja. Pavelić nije iskoristio tu šansu, nego se 
ponio kao obična lutka. Ribbentrop je isto veče poslije spomenutog sa- 
stanka s Cianom vodio telefonski razgovor s Hitlerom o talijanskim za- 


htjevima. Hitler je iznio svoj stav da ne treba zaoštravati s Italijom, 
s obzirom na to da je njemački glavni interes bio okrenut prema Istoku. 
Već je bila započela koncentracija trupa za napad na Sovjetski Savez. 
Ostavljajući im zonu Jadrana i utjecaj u Hrvatskoj, Hitler prepušta Talija- 
nima i sve brige i glavobolje koje će uslijediti na tom opasnom teritoriju. 
Prepuštajući jadranski bazen, Nijemci su zakočili talijanske pretenzije 
u Podunavlju, koje su se kretale na liniji stvaranja jedne podunavske kon- 
federacije u koju bi u početku ušle NDH, Mađarska i Slovačka. To bi bila 
katolička unija s talijanskim tutorstvom i eventualno, po njima, i pod tali- 
janskom krunom. U Beču je utvrđena i privremena kompromisna demar- 
kaciona linija između njemačke i talijanske vojske na teritoriju NDH, jer 
se zbog pretjeranih talijanskih zahtjeva nisu mogli definitivno složiti. 

Prvi Pavelićevi diplomatski koraci poslije preuzimanja vlasti bili su pre- 
govori s Cianom u Ljubljani 25. aprila 1941.1 Završetak pregovora bio je 
7. V 1941. u Tržiču. Talijansku delegaciju, koju je predvodio Ciano, sači- 
njavali su Anfuso, Pietromarci, ministri Butti i Viteti, poslanik Casertano 
i šef protokola Celesia. Sa ustaške strane u delegaciji su, pored Pavelića, 
bili: Budak, Lorković, E. Kvaternik, Košak, Bulat i Perić. 

Ciano je u svom dnevniku taj sastanak u Ljubljani prokomentirao 
ovako: 


»25. IV sastao sam se s Pavelićem. 
Okružuje ga čopor njegovih razbojnika 


Prema kasnijim svjedočenjima nekih učesnika na ljubljanskom sastanku 
pred našim sudskim vlastima, njemački poslanik Kasche primio je Ribben- 
tropovu poruku da ne treba pristati na potpune teritorijalne zahtjeve Rima. 
Prema tim iskazima, Pavelić je na tim pregovorima predlagao da se za- 
htjev Italije ponešto umanji. Nezavisnoj Hrvatskoj ostao bi dio Dalmacije, 
kako je po Londonskom sporazumu bilo riješeno u odnosu na državu 
Južnih Slavena, s tim što kao kompenzaciju predlaže personalnu uniju 
između Italije i Hrvatske. Pavelić predlaže da jedan savojski princ pre- 
uzme krunu hrvatskog kralja Zvonimira. Po tome bi trebalo da Hrvatskoj 
ostanu Split, Trogir i Dubrovnik s nekim otocima. S obzirom na držanje 
Nijemaca, koje je bilo krajnje nejasno, i s obzirom na mogućnost teškoća i 
komplikacija koje se mogu povodom svega toga očekivati u Hrvatskoj i 
otežati učvršćenje diktatorske vlasti njihovog eksponenta Pavelića, Musso- 
lini pristaje na neka ublaženja u svojim zahtjevima, tražeći, pored pred- 


1 »Sutra imam s Pavelićem razgovor u Ljubljani. Radi se više o tome da vidimo 
što Hrvati misle nego da nešto zaključim. Stvar neće ići glatko. U Italiji se razma- 
hala žestoka propaganda za Dalmaciju... Na svaki način, pripremili smo dva rješe- 
nja: jedno obuhvaća cijelu Dalmaciju od Rijeke do Kotora, a drugo se odnosi na 
tzv. povijesnu Dalmaciju. U cijeloj ovoj stvari Nijemci su dvolični. U Beču su nam dali 
slobodne ruke, ali do koje granice ide njihova iskrenost? (Dnevnik grofa Cana, Zagreb, 


viđene oblasti Dalmacije, pošto-poto Split i Trogir. Sporazum je bio 
postignut. 

Tako je došlo do potpisivanja Rimskog sporazuma, koji su 19. maja 
1941. potpisali u Rimu Pavelić i Mussolini. Po tom sporazumu Italija je 
dobila gotovo cijelu Dalmaciju, i to područje Zadra, Šibenika, Splita, otok 
Rab, Krk, Vis, Lastovo, Korčulu, Mljet i mnoge druge manje otoke, Boku 
Kotorsku, dijelove Hrvatskog primorja i Gorskog kotara. Pavelić je došao 
u Rim sa svitom od 100 ljudi da bi što svečanije obilježio najveću izdaju 
u historiji hrvatskog naroda.! 


1Ugovor o određivanju granica između Kraljevine Hrvatskei Kraljevine Italije 


Hrvatska vlada i talijanska vlada, 
želeći odrediti granice između Kraljevine Hrvatske i Kraljevine Italije, u zajedničkoj 
nakani ustanoviti teritorijalno uređenje, koje ima biti siguran temelj za tiesnu suradnju 
između obiju Država, 

sporazumjele su se kako sliedi: 


Članak 1. 


Priznaju se sastavnim dielovima Kraljevine Italije: 

Kotari Kastav, Sušak, Čabar, a od kotara Delnice jedan dio prema crti, koja 
polazi od kote 710 od Biljevine, ide grebenom Starčeva Vrha, Velikog Tomca, 
Oštraca, Rogozna i Brloškog, stiže do upravne granice kotara Sušaka u vrhu Jelenčić 
(kota 1106) i silazi zatim visovima brda Gorica, Meč te kotama 623, 424 i 252 na more 
kod Bakarca, ostavljajući na hrvatskom području občine Hreljin, Dok-Bakarac i Kra- 
ljevicu (Kraljevicu-Smriku) s istom lukom i čvorištima cesta, koje tamo vode, 

otočić Sveti Marko, otoci Krk, Rab i oni manji do visine J ablanca; 

svi otoci zadarskog otočja; 

područje obuhvaćeno crtom, koja polazi od rta Privlaka, dostiže Planinski kanal, 
sliedi njegovu unutranju crtu do Novigradskog mora, nastavlja se uzduž gornje obale 
rečenog mora, zahvaća Bukovicu i stigavši do toka Krke izpod mjesta Pađani, silazi 
duž rieke te se od nje odvaja tako da obuhvaća cielo područje Šibenika i Trogira te 
grad Split, uključivši predgrađa a izključivši otoke Brač i Hvar; 

otoci Čiovo, Drvenik, Šolta, Vis, Biševo, Sv. Andrija, Jabuka i ostali manji koji do 
njih leže; 

otoci Korčula i Mljet; 

kotar koji obuhvaća cielu Boku Kotorsku prema crti, koja ostavlja obalu u jednoj 
točci između mjesta Cavtat i Vitaljine i uzlazi prema sjever6-iztoku uključivši mjesto 
Grudu i masiv planine Orjen dok ne dostigne granicu s Crnom Gorom. 

Zbog jasnoće priložena je karta u mjerilu 1: 750.000 ovome ugovoru, kojega je 
ona sastavni dio i u koju je unesen tok crte, što razgraničuje gore navedena područja. 

Zasebna će se konvencija zaključiti glede upravnoga uređenja grada Splita s pred- 
građima i Kaštelima kao i otoka Korčule. 


Članak 2. 

Povjerenstvo sastavljeno po pola od izaslanika talijanske vlade i izaslanika hrvat- 
ske vlade pristupit će čim prije na terenu određivanju granica između Kraljevine Ita- 
lije, uključivši pokrajinu Ljubljanu, i Kraljevine Hrvatske. 

Konačno određenje granica izvršit će se u duhu pravičnosti vodeći računa o zem- 
ljopisnim položajima, o potrebama gospodarske naravi i o prometnim putevima. 


Članak 3. 
Ovaj ugovor stupa na snagu podpisom. 
U vjeru čega opunomećenici podpisaše ovaj ugovor. 
Učinjeno u Rimu u dva primjerka, dne 18. svibnja 1941 - XIX. 
Dr ANTE PAVELIĆ MUSSOLINI 
(Međunarodni ugovori NDH 1941, 59-60) 


Što se tiče savojskog princa vojvode od Spoleta, on nikad nije ni usto- 
ličen na hrvatsko prijestolje. Ustanak naroda Hrvatske nije mu dozvolio 
ni da se živ pojavi, a kamoli da kraljuje. 

Italija je odmah napravila administrativnu podjelu. Dijelove Hrvatskog 
primorja i Gorskog kotara, sa otocima Krkom i Rabom, priključila je Ri- 
ječkoj provinciji, a anektirani dijelovi Dalmacije i Boke Kotorske s oto- 
cima, zajedno s ranijom zadarskom provincijom, ušli su u sastav guver- 
nata Dalmacije. Dalmacija je opet bila administrativno podijeljena na tri 
provincije: zadarsku, splitsku i kotorsku. Rimskim ugovorom Hrvatska se 
odrekla svoje mornarice.! 

Za civilnog komesara Dalmacije u početku je bio odreden Bartolucci, 
fašistički sekretar Zadra, koji je imenovao svoj područni aparat u opći- 
nama i kotarevima. Poslije potpisivanja Rimskog ugovora, za guvernera 
Dalmacije imenovan je dr Giuseppe Bastiannini, istaknuti član Direktorija 
fašističke stranke. Pod vladom fašističke Italije nastali su u tim krajevima 
teški dani za naš narod. Nastala je bjesomučna talijanizacija tih pokrajina. 
Naši natpisi ulica i javnih ustanova zamijenjeni su talijanskima. Zabra- 
njeno je bilo isticanje hrvatskih zastava i izlaženje novina na našem jeziku. 
Uvedeni su rimski pozdravi i službeno saobraćanje na talijanskom jeziku. 
Talijanski jezik ušao je u škole, upravu, sudstvo i trgovinu. 


1 Sporazum o pitanjima vojničkog značaja, koja seodnosena J adransko 
Primorsko područje 


Hrvatska vlada i talijanska vlada, 
uzevši u obzir ugovor o određivanju granica između Kraljevine Hrvatske i Kra- 
ljevine Italije, koji je danas podpisan, sporazumjele su se u sliedećem: 


Članak i. 


Hrvatska se vlada obvezuje da na otocima- i na području između mora i crte, 
prikazane na priloženoj karti, koja čini sastavni dio ovoga sporazuma, neće podići ni 
održavati nikakvu vojničku utvrdu ili uređaj kopneni, pomorski ili zrakoplovni, ni- 
akvu vojničku (operacionu) bazu i nikakvu napravu, koja bi se mogla iskoristiti u 
ratne svrhe, niti ikakvu tvornicu ili skladište strjeljiva i ratnog tvoriva. 


Članak z. 


Hrvatska vlada izjavljuje da nema namjere držati ratnu mornaricu, osim što će 
razpolagati naročito osposobljenim jedinicama, potrebnim za osiguranje redarstvene i 
oružničarske službe. 

Članak 3. 


Obje će vlade naknadnim sporazumom utvrditi modalitete, po kojima će talijan- 
ska vlada imati mogućnost prevesti svoje oružane snage preko hrvatskoga područja 
obalnom kolonom cestom Rijeka-Kotor i željezničkom prugom Rijeka-Ogulin-Split 
i njezinim možebitnim produljenjem do Kotora. 


Članak 4. 


Ovaj sporazum stupa na snagu podpisom. 
U vjeru čega podpisani opunomoćenici, valjano ovlašteni, podpisaše ovaj sporazum. 
Učinjeno u Rimu, u dvostrukom izvorniku, dne 18. svibnja 1941 - XIX. 


Dr ANTE PAVEUC MUSSOLINI 
(Međunarodni ugovori NDH 1941, J3) 


Uslijed otpora naroda Dalmacije i Primorja, Mussolini je bio prisiljen 
da io. juna 1941. govori pred svojim fašističkim političkim forumom 
O mjerama raseljavanja hrvatskog stanovništva ako ne bude lojalno. Mus- 
solini želi da se politička granica podudara s rasnom. 

Budući da, uprkos svim preduzetim mjerama, nije bilo naročitog 
uspjeha, pristupilo se provođenju drakonskih mjera. Počelo je otpuštanje 
bivših službenika i njihovo zamjenjivanje službenicima koji su dovođeni iz 
Italije. Dovedeni su učitelji, profesori, liječnici, trgovci i dr. Pristupilo se 
postepenom doseljavanju talijanskog življa radi promjene etničkog sastava 
u korist Talijana. Uvedena je lira kao platežno sredstvo. 

Nastao je teror, pljačka, zatvori, javno šibanje. Uvode se ratni sudovi. 
Smrtna je kazna predviđena za najsitnije prestupe. Specijalni sud za Dal- 
maciju izricao je masovne smrtne presude. Masovna strijeljanja rodoljuba 
počela su u Benkovcu, Šibeniku, Splitu, Vodicama i drugim mjestima. 

Poslije Rima, Pavelić odlazi na poklonstvo Hitleru u Berghof. Tu se 
1 njemu zaklinje na vjernost i prima od njega naredbe. Tu padaju odluke 
o prepuštanju Međimurja Mađarskoj (za Prekomurje je sam Hitler odlu- 
čio da ga dodijeli Mađarskoj). Pitanje Baranje i Bačke, koje su Mađari 
okupirali, ustaška delegacija nije niti postavljala. Tu se odlučuje o uvo- 
đenju njemačkih vojnih instruktora u Pavelićevu vojsku, o radu Gestapoa 
u Hrvatskoj, o slanju radnika iz Hrvatske na rad u Njemačku (u Njemačku 
je u toku rata na rad bilo poslano oko 150 000 ljudi), o povlaštenom po- 
ložaju njemačke nacionalne manjine, članovi koje se kao građani prvog 
reda praktički izuzimaju iz jurisdikcije Pavelićeve administracije. Na tome 
sastanku 6. VI 1941. u Berghofu između Pavelića, Artukovića i Lorkovića 
s jedne te Hitlera, Göringa i Ribbentropa s druge strane, određuje se gra- 
nica NDH prema Srbiji, i to na Drini, zatim Savom do ušća u Dunav. 
Nešto kasnije istočni Srijem sa Zemunom priključuje se NDH. 

Na jednoj konferenciji u Zagrebu 4. VI1941. donesena je odluka o 
preseljenju Srba iz NDH u Srbiju i Slovenaca iz dijelova priključenih Tre- 
ćem Reichu u Srbiju i Hrvatsku.! Toj konferenciji u Zagrebu od Nijemaca 
su prisustvovali: Kasche, Veesenmayer, Glaise Horstenau, Turner (šef 
vojne uprave u Srbiji), Uberreither (nacistički vođa iz Donje Štajerske - 
priključenog dijela Slovenije) i Neuhausen (njemački generalni konzul u 
Beogradu i opunomoćenik za privredna pitanja); u ime NDH učestvovali 
su: S. Kvaternik, Lorković i Dumandžić. Određene su etape preseljenja. 
U prvoj etapi za nekoliko mjeseci bilo je organizirano preseljeno (a velik 


1 U NDH su bili organizirani 1941. godine logori za plansko raseljavanje u Ca- 
pragu, Slavonskoj Požegi, Bjelovaru, Zagrebu i drugim gradovima. Samo do 15. okto- 
bra 1941. poslano je u Srbiju po etapama oko 64 transporta. Iseljavanje je vršeno 
uglavnom iz ovih kotareva: Grubišno Polje, Bjelovar, Banja Luka, Petrinja, Zagreb, 
Ludbreg, Požega, Bugojno, Našice, D. Miholjac, Mostar, Visoko, Bosanska Gradiška, 
Tuzla, Čazma, Podravska Slatina, Koprivnica, Virovitica, Teslić, N. Gradiška, Sisak, 
Gračanica, Derventa, Zepče, Doboj, Đurđevac i iz drugih mjesta. 

Andrija-Ljubomir Lisac: Deportovanje Srba iz Hrvatske 1941, Historijski zbornik, 
1956; Mladen Colić: Tzv. NDH-1941, Beograd, 1973, str. 377). 


broj ljudi je samoinicijativno bježao u Srbiju) oko 180000 ljudi. U planu 
je bilo da se blizu dva milijuna Srba preseli, uništi ili pokrsti, ali su na- 
rodni ustanak i NOB spriječili provođenje u dijelo tog paklenog plana 
hitlerovaca i ustaša. Sve to preseljavanje bilo je provedeno u prvim mje- 
secima postojanja NDH. Računa se da se u toku rata broj iseljenih i 
prebjeglih iz NDH u Srbiju popeo na nekoliko stotina hiljada ljudi. 


Iz Štajerske i Gorenjske bilo je prebačeno u Hrvatsku oko 9000 lica, 
a 17000 je prebjeglo pred terorom u Srbiju. Na toj konferenciji u Za- 
grebu 4. VI1941, ustaške su vlasti bile prihvatile da u NDH prime oko 
170 000 Slovenaca, do čega uslijed ustanka nije došlo. 


Ustaške su vlasti vrlo brzo odustale od tog organiziranog preseljavanja. 
Pristupilo se istrebljenju i pokrštavanju kao lakšoj formi rješavanja tzv. 
srpskog pitanja. Na primjer, u Lici je pokušano samo u opčinama Plitvice 
i Petrovo Selo iseljavanje desetak hiljada ljudi, žena i djece, ali su ih ustaše 
uspjele dovesti do Drvara, gdje je iseljeni narod zatekao ustanak te se po- 
slije toga vratio natrag u Liku. U ostalim općinama u Lici ustaše su pri- 
mjenjivale metodu likvidacije, slanja naroda u konclogore i metodu po- 
krštavanja. 


Pavelićeva marionetska vlada potpisala je u Veneciji 15. VI1941. pri- 
stup Trojnom paktu, zatim je 2.5. XI 1941. potpisala i pakt protiv Komin- 
terne. NDH je objavila i rat SSSR-u. Istog dana, zz. juna 1941, ustaše za- 
tvaraju američki konzulat u Zagrebu i protjeruju osoblje konzulata iz 
zemlje. Dne 14. decembra 1941. Pavelićeva vlada objavljuje rat Engleskoj 
i Americi. U toj se odluci, između ostalog, kaže: 


»... Stoga se ne osjećamo samo Trojnim paktom obvezni prema 
našim velikim saveznicima, već potpuno po našem najdubljem uvjerenju, 
kada utvrđujemo da i Nezavisna Država Hrvatske proglašuju ratno stanje 
sa Sjedinjenim Državama i s Velikom Britanijom.« 


Pavelićevu su državu 1941. godine priznale samo satelitske države. Sve 
ostale savezničke i neutralne zemlje odbile su da to učine. 


Mačekova zaštita uspostavlja ustašku vlast 


Stvaranjem ustaške vlade počela se preuzimati vlast na cjelokupnom 
području nove države, koja je bila određena po Hitlerovim privremenim 
smjernicama. Kao što smo već vidjeli, sporazumima Ciana i Ribbentropa 
(zi. i zz aprila 1941) u Beču konkretizirana je demarkaciona linija iz- 
među njemačkog i talijanskog okupacionog područja, određene granice 
područja koje treba da zauzmu Bugari i Mađari, definiran je status i gra- 
nice okupirane Srbije. Ugovorima su određene granice NDH s Italijom 
i Njemačkom. 


Da bi ustanovila svoj poredak, Pavelićeva je administracija otpočela 
svakodnevno donositi bezbroj novih zakona i propisa. Zakonskom od- 
redbom od 19. aprila 1941. ukinuti su dotadašnji propisi o Banovini 
Hrvatskoj i staroj strukturi vlasti, a svuda su umjesto starih organa po- 
stavljeni ustaški povjerenici. Ali uzimanje vlasti bilo je postepeno i vrlo ne- 
ujednačeno, što je najčešće ovisilo o tome koliko je ustaša bilo u poje- 
dinim krajevima i kakav je bio njihov utjecaj, a posebno koliko je bila jaka 
Mačekova seljačka i građanska zaštita, koja se gotovo u cjelini stavila na 
stranu Pavelića. Brzina i čvrstina vlasti ovisila je o tome da li je stanov- 
ništvo bilo mješovito i koliko je bilo područja s pretežno srpskim stanov- 
ništvom. U te krajeve ustaše su morale dovoditi svoje ljude sa strane. 

Aparat stare jugoslavenske vlasti u početku se gotovo sav stavio 
u službu nove ustaške države. U nekim krajevima, gdje su bile srpske 
općine i sela, seoski kmetovi i općinski službenici pokorili su se u većini 
novoj vlasti i ostali privremeno vršiti funkcije. 

S druge strane, oko preuzimanja vlasti postojale su konfuzije u tali- 
janskoj demilitariziranoj zoni. Talijani su direktno kočili i sprečavali stva- 
ranje ustaške vlasti u krajevima koje su Rimskim ugovorima dobili pod 
svoju jurisdikciju. Talijani su brzo uspostavljali aparat svoje vlasti, a za 
razliku od Nijemaca, ustašama nisu davali na dobivenom teritoriju mo- 
gućnost da dođu do izražaja. Kako su se ustaše predstavljale kao pred- 
stavnici nove hrvatske vlasti, došlo je u cijeloj NDH, a posebno u tim 
krajevima, do jačanja antitalijanskog raspoloženja. Snažno antitalijansko 
raspoloženje izražavalo se u svim primorskim krajevima, stanovnici kojih 
nisu bili spremni da budu jednostavno prodani i da postanu građani Ita- 
lije. Koliko god im nije bilo posebno stalo do nekakve ustaške vlasti, 
narodu je u tim krajevima posebno teško palo da tuđin okupira naš J adran 
i njegovo zaleđe i jednostavno ih pripoji tuđoj državi. Sve je to bio rezultat 
prodaje Dalmacije i najvećeg dijela Primorja i našeg otočja. To je bila 
cijena koju su ustaše platile da bi došle na vlast. O tome tada javnost nije 
u početku znala ništa ili vrlo malo, sve do momenta kad se Rimski spora- 
zum počeo provoditi u djelo, kada se počeo uvoditi u službenu upotrebu 
talijanski jezik, talijanske zastave i donositi talijanski zakoni i dr. 

Ustaška vlast se na teritoriju nazovi-nezavisne države dosta sporo orga- 
nizirala. Počele su se stvarati ustaške organizacije po župama, kotarevima, 
općinama i pojedinim naseljima. Po istoj vertikali stvarali su se organi 
državne izvršne vlasti. U svim tim centrima postojale su i vojne i žandar- 
merijske komande, koje redovno u ratu imaju veliku vlast. Stvarano je 
dvojstvo, pa i trojstvo vlasti, i to po liniji ustaške organizacije, državnog 
aparata i vojne komande. Bilo je tu u početku dosta zbrke. Ipak, postepeno 
glavna vlast postaje partijska vlast ustaške organizacije. 

S druge strane, talijanske i njemačke vojne komande, kao predstavnici 
armija koje su i pobijedile staru J ugoslaviju, okupirale je i dovele ustaše 
na vlast, također su po svojoj vojnoj i obavještajnoj moći bile na svome 
području glavna i vrhovna vlast, koju je sav ustaški aparat morao slušati. 


7 Rat 


S treće strane, vrlo brzo je planuo ustanak, razvila se široka partizanska 
borba, u kojoj su NOV i POJ stvarali velike slobodne teritorije, na kojima 
se uspostavljala narodna vlast NOO, koji su često bili organizirani i na 
neslobodnim teritorijima. 

S četvrte strane, pod protektoratom talijanskog okupatora stvarani su 
i četnički odredi, koji su na svojem teritoriju, gdje su se bili učvrstili, imali 
svoju vlast i utjecaj, bez obzira na to koliko su taj utjecaj i ta vlast bili jaki 
ili ne. 

Sve u svemu, u toj Pavelićevoj »nezavisnoj« državici vladala je u po- 
gledu vlasti prava papazjanija. Sam Pavelić i njegove ustaše vrlo su brzo, 
poslije nekoliko mjeseci od postanka NDH, uslijed svenarodnog ustanka 
i razvitka borbe u uvjetima okupacije, imali najmanje vlasti i utjecaja. 
Njihova vlast se još ponešto zadržala u većim gamizonima i punktovima 
na kojima su bili stacionirani veći okupatorski garnizoni, gdje su još uz 
pomoć okupatorskog vojno-obavještajnog aparata uspijevali vršiti funkciju 
vlasti i provoditi teror. To su mogli raditi i za vrijeme velikih neprijatelj- 
skih kaznenih ofanziva kada su zajedno s okupatorima i četnicima pro- 
češljavali teren i uglavnom se svetili nezaštićenom stanovništvu. Što se 
borba dalje odvijala, ta se njihova vlast sve više sužavala. 

Naravno, sve ovo nije smetalo ustašama da u prvih nekoliko mjeseci 
prije početka ustanka ne izvrše velike pokolje srpskog stanovništva, Zidova 
i Cigana, kao i hrvatskih antifašista, što su kasnije - uslijed razvitka i ja- 
čanja NOB-a - mogli činiti sve manje. Iako se Poglavnikova ustaška vlast 
izrazito ispoljavala svega nekoliko mjeseci, u stvari do početka ustanka, 
Pavelićeva administracija je patila od izdavanja brojnih zakona, odredaba, 
ustrojstava i naređenja. I što im je vlast više izmicala iz ruku, sve su se 
više na papiru igrali države. Svi ti zakoni, i odredbe, i tumačenja zakona 
odnosili su se na osnivanje oružane sile, stvaranje prijekih sudova, rasne 
čistoće, deportiranja, pokrštavanja, tj. ticali su se svega onoga što je tre- 
balo provoditi u službi tuđina: pokolje, pogrome, teror, pokrštavanja, de- 
portiranje u konclogore smrti itd. Naročito su se trudili da što prije stvore 
oružane snage te su uz pomoć Mačekovog stava i politike HSS-a, klero- 
fašizma i velikog broja bivših oficira uspjeli da relativno brzo stvore 
oružane snage, u prvom redu domobranstvo, koje je krajem 1941. godine 
brojilo blizu 100 hiljada vojnika. 

Ali u doba proglašenja NDH smatralo se da je u zemlji bilo samo 
2000 zakletih ustaša. S njima se nije mogla na tako velikom teritoriju, koji 
je zahvaćao skoro pola Jugoslavije, preuzeti vlast. Zato im pomaže Ma- 
čekova seljačka i građanska zaštita, koja je pred rat brojala oko 
200 000 ljudi.! 

Ustaše su posebno pridavale značenje preuzimanju vlasti u Bosni i 
Hercegovini, jer je to značilo ostvarenje - kako su to oni i razni, drugi na- 
cionalisti govorili - povijesne velike Hrvatske. Ali zato je trebalo imati 


$ 
1 Ferdo Culinović: »Slom stare J ugoslavije«, Zagreb, 1958. str. 107 


vojsku, koju oni nisu imali. Priskače im u pomoć Mačekova Građanska za- 
štita u Zagrebu, koja je stvaranjem Banovine Hrvatske bila naoružana do 
zuba. Na čelu te Zaštite stajali su ustaše Zvonko Kovačević i svi njegovi 
pomoćnici i pobočnici. Od Zaštite se formiraju tzv. Hrvatski zaštitni lovci, 
koji odlaze u Sarajevo, zatim Zenicu, Višegrad, Goražde, Mostar i druge 
gradove da u ime Poglavnika i nove države NDH preuzmu vlast. U Sa- 
rajevo dolazi vojskovođa i proklamator NDH Slavko Kvaternik u društvu 
s njemačkim generalom Glaise Horstenauom, zatim komandantom zagre- 
bačke Mačekove Zaštite Zvonkom Kovačevićem, pukovnikom Petrom Bla- 
škovićem i dr. Uz pomoć poznatog ustaše, sarajevskog nadbiskupa Ivana 
Sarića, fratra i ustaškog povjerenika Božidara Brale i drugih poznatih 
ustaša iz društva »Kranjčević« i raznih frankovaca i nacionalista - neko- 
liko se dana svečano slavio ulazak Bosne i Hercegovine u NDH i preuzi- 
manje vlasti od strane ustaša. 

Budući da je u Srijemu i Zemunu jurisdikcija Pavelićeve vlasti odre- 
đena nešto kasnije, ustaška se vlast bila uspostavila tek u oktobru 1941. 

Bilo je krajeva gdje se ustaška vlast nikada nije uspjela niti uspostaviti. 
Ustanak naroda Hrvatske teritorijalno je tu vlast svakim danom sve više 
sužavao. 

Maček je organizirao Seljačku i Građansku zaštitu na poluvojničkoj 
osnovi još 1935. godine. Ona je sve više narastala, tako da je bila organi- 
zirana u 15 velikih gradova u Hrvatskoj i u više od 100 kotareva u samom 
Zagrebu. Mačekova Građanska zaštita brojala je oko 4000 ljudi, organi- 
ziranih na sasvim vojničkim principima. Njeni rukovodioci uspjeli su je 
u vrijeme Banovine Hrvatske potpuno naoružati suvremenim oružjem. 
Uvedeni su bili i činovi (vodnik, narednik, stožerni narednik, poručnik, 
natporučnik, satnik, podzapovjednik i zapovjednik). Isto tako vojna je 
organizacija bila sastavljena po: rojevima (po ulicama), vodovima (po 
kvartovima), satnijama (po kotarevima), zatim su postojali bataljoni, ko- 
njički eskadron, motorizirani odred i jurišna satnija. Mačekova je Seljačka 
i Građanska zaštita po osnivanju Banovine Hrvatske dostigla zavidan 
i impozantan broj (200 000 ljudi). 

Vrlo je karakteristično da su kasnije i ustaške formacije bile u početku 
formacijski slično organizirane kao Mačekova Zaštita. Slično su se nazivali 
i pojedini činovi. Karakteristično je i to da su se za Zaštitu birali odabrani 
članovi HSS-a koji su služili vojsku, i to samo uz preporuku funkcionera 
i istaknutih članova HSS-a. Na vrlo sličan način primane su u početku uz 
preporuku i ustaše u Pavelićevu Ustašku vojnicu. Ali ono što je najgore, 
u vodstvo Zaštite »dolazili su najokorjeliji frankovci«! i ustaški agenti, 
koji su joj dali potpuno antijugoslavenski separatistički karakter. 

Zapovjednici Zaštite po kotarevima bili su isključivo predsjednici ko- 
tarskih organizacija HSS-a ili njihovi zamjenici. Jedan od najbližih Mače- 
kovih suradnika, Duka Kemfelja, bio je rukovodilac cjelokupne Mačekove 


1 Tito: Vojna djela 1, Beograd, 1961. 


Seljačke i Građanske zaštite. Imao je svoja dva pobočnika i bio je potči- 
njen neposredno Mačeku. Zvonko Kovačević, poznati ustaša, bio je in- 
spektor cjelokupne Zaštite i zapovjednik Građanske zaštite u Zagrebu, 
koja je obuhvaćala zaštitne jedinice u kotarevima oko Zagreba. Kovačević 
je odigrao u početku jednu od najvećih uloga u uspostavljanju ustaške 
vlasti u Hrvatskoj - u razoružavanju bivše jugoslavenske vojske, jer je 
u stvari raspolagao dobro naoružanom i organiziranom vojskom, koju je 
odmah stavio u službu Slavku Kvaterniku. I ostali Kovačevićevi pomoćnici 
i razni pobočnici, kao što su Belak, Pele i dr., odmah su se stavili u službu 
ustaša. 

U periodu pred proglašenje NDH u prostorijama »Gospodarske sloge« 
bio je održan tajni sastanak rukovodstva Zaštite, kojem su prisustvovali 
Duka Kemfelja, Zvonko Kovačević, Milan Pribanić i dr. Na njemu su od- 
redili načine kako zauzeti Zagreb i razoružavati bivšu jugoslavensku 
vojsku. Iako je u početku rata navodno postojala Mačekova direktiva da 
se zaštitari odazovu pozivu za odlazak u jugoslavensku vojsku u vrijeme 
mobilizacije, najveći njihov dio, pod utjecajem frankovačkih ustaških ruko- 
vodilaca unutar Zaštite, nije se javljao u vojsku. Oni su bili okupljeni 
u svoje zaštitne jedinice i slušali naređenje svojih ustaških i proustaških 
zapovjednika. 

U izvršenju postavljenih zadataka oko razoružavanja bivše jugosla- 
venske vojske, zauzimanja magazinskog oružja, hrane i opreme, Mačekova 
Zaštita posebno se istakla na komunikacijama: 

- Zagreb—Sv. Ivan Zelina-Varaždin 

- Velika Gorica-Petrinja. 

Na željezničkim prugama: 

-  Zagreb-Varaždin 

- Zagreb-Osijek 

- Zagreb-Sisak-Slavonski Brod. 

U Dalmaciji, Lici, Primorju, Kordunu itd. ovih je pojava bilo, ali 
znatno manje. 

Slavko Kvaternik, koji je pod zaštitom nacističkih bajoneta prokla- 
mirao NDH, iskoristio je do maksimuma Mačekovu Zaštitu. Čak je 
zagrebačku Građansku zaštitu proglasio za sastavni dio Hrvatskog 
domobranstva, te je ta formacija posebnom odlukom dobila naziv 
»Hrvatski zaštitni lovci«. Pod komandom potpukovnika Milana Pribanića, 
bataljon zagrebačkih »Hrvatskih zaštitnih lovaca« odigrao je, kako re- 
kosmo, glavnu ulogu u preuzimanju ustaške vlasti u Bosni i Hercegovini. 
U Mostaru su zaštitari došli u sukob s talijanskim vlastima te su morali 
biti povučeni u Sarajevo. 

Tako je Mačekova Zaštita odigrala daleko veću ulogu u uspostav- 
ljanju ustaške vlasti nego same ustaške organizacije u zemlji, veću i od 
samog Pavelića s njegovih Z50 ustaša, koji su bili isuviše zakasnili iz 
Italije kad se radilo o početnom formiranju vlasti. Razoružanjem bivše 


jugoslavenske vojske, Mačekova se Zaštita naglo širila po svim kotare- 
vima, općinama i selima. 

Vojskovođa Kvaternik ocijenio je tu pionirsku ulogu riječima punog 
priznanja: »Zaštitnici! Ja sam ponosan na vas kako ste se od osnutka 
NDH ponijeli, a osobito kako ste se u Bosni iskazali, jer se tim radom 
pokazuje kako se osniva država«.! 

O ulozi Zvonka Kovačevića u prvim danima uzimanja ustaške vlasti 
Kvaternik kaže: 

»Zvonko Kovačević je zbilja najviše doprinio osnutku NDH, jer je 
kao zapovjednik Mačekove Zaštite čitavu Zaštitu stavio meni na raspo- 
loženje u svrhu održavanja reda i mira, i to sam ja smatrao njegovom 
ustaškom zaslugom.«2 

Nakon Pavelićeva dolaska »Hrvatski zaštitni lovci«  rasformirani 
su i razoružani. Paveliću vjerovatno nije išlo u račun da je Mačekova 
Zaštita učinila više za uspostavljanje ustaške vlasti u NDH nego njegove 
zaklete ustaše u zemlji i pridošli emigranti. Pavelić je cijelo vrijeme svoje 
ustaške vladavine osjećao Mačeka kao svog glavnog rivala, čijeg se 
utjecaja i autoriteta bojao. Imao je razloga, jer je Maček bio predsjednik 
najjače političke stranke u Hrvatskoj i jedno vrijeme vođa cjelokupne 
jugoslavenske opozicije protiv diktature kralja Aleksandra. Ta inferiornost 
i strah od Mačeka držat će ga do samog kraja NDH. To se pojačavalo i s 
činjenicom da su u početku Nijemci, a kasnije i Talijani, igrali političku 
igru oko Mačeka i njime mahali kao crvenom maramom ispred nosa 
sujetnom i samozvanom Poglavniku. 


Maček i ustaše 


Nekada je Pavelić kao predsjednik Stranke prava surađivao preko Fe- 
deralističkog bloka sa Seljačko-demokratskom koalicijom i HSS-om. HSS 
brzo raskida s njim političku suradnju. Poslije neuspjelog pokušaja da 
surađuje s Pašićevim radikalima, Pavelić se definitivno opredjeljuje i javno 
istupa sa zahtjevom za stvaranje Nezavisne Države Hrvatske i razbijanje 
Jugoslavije. Mučno ubojstvo Stjepana Radića i njegovih suradnika pogo- 
dovalo je širenju raspoloženja radikalizma, ekstremnog nacionalizma i se- 
paratizma u prvom redu u hrvatskim građanskim krugovima. Pavelić se 
svojom ekstremnošću i nacionalnom isključivošću nameće za vođu te 
ekstremno-radikalističke struje i separatizma i otada počinje stvarati ile- 
galne terorističke organizacije u zemlji. Ubrzo emigrira iz zemlje i uz 
pomoć određenih susjednih država stvara veće terorističke centre u ino- 
zemstvu i usmjerava svoju aktivnost na razbijanje J ugoslavije. 


1 »Narodni list« od i. V 1941. 
2 A VII, Fond NDH, kutija I. 0.9.; Mladen Colić: »Tzv. NDH-1941.« Beograd, 1973, 
str. ni. 

Sama HSS, koja je formirana 1904. godine, dugo je bila kao stranka 
na državno-pravnom stanovištu. Zalagala se za preuređenje Austro- 
ugarske na federativnoj osnovi, s jačim slavenskim obilježeni i oslanja- 
njem na slavensku Rusiju. Ali u doba ujedinjenja J ugoslavije, Radićeva 
stranka bila je za uspostavu republike i državnog uređenja nove države 
na federativnom principu. Zbog drukčije, centralističko-unitarističko- 
-rojaiističke koncepcije bivše Jugoslavije, Radićeva stranka suzdržala se 
od rada Ustavotvorne skupštine. 

Radićeva teza seljačke, mirotvorne, republikanske države, zasnovane 
na bazi federacije svih nacija u okviru jugoslavenske države i njegov 
poznati antiklerikalizam naišao je na duboke korijene u hrvatskim 
masama. Kasnije Radić počinje surađivati s Pašićevim radikalima 
u vladi i mijenja naziv svoje stranke ispuštajući republikanizam kao 
program i cilj. Njegova se stranka naziva Hrvatska seljačka stranka. 
Samim tim činom verificirani su u Skupštini i mandati njegovih posla- 
nika, koji su, kao što je poznato, ranije tu Skupštinu bojkotirali. 

Ubojstvom Radića i dolaskom Mačeka na čelo HSS-a dolazi do po- 
stepenog zaokreta u toj stranci. Maček kao konzervativni političar nije 
antiklerikalno raspoložen kao Radić, nego naprotiv surađuje s nadbisku- 
pom Stepincem i visokim klerom. On stvara svoje vojničke i poluvoj- 
ničke organizacije po ugledu na fašističke vođe i samog Stojadinovića. 
Svakim danom u HSS-u sve više jača struja političke suradnje s faši- 
stičkim državama itd. 

HSS se nije nikada kao stranka posebno obračunavala ili kritizirala 
ustaštvo. Ona je prema ustašama bila vrlo tolerantna i suzdržljiva, 
iako se sama nije služila terorističkim metodama niti se s njima zvanično 
slagala. Neosporno je prevladavalo mišljenje dobrog dijela rukovodećeg 
kadra u HSS-u da i frankovci i ustaše idu istim pravcem i teže istom 
cilju, samo se služe različitim metodama. Dok se zvanično HSS služi 
uglavnom umjerenijim i legalnim metodama, dotle se ustaše služe ilegal- 
nim, podrivačkim radom protiv Jugoslavije kao državne zajednice 
i terorom. Mnogi stariji haesesovci rezoniraju da samo postojanje 
ustaštva i njegovog terorizma može biti dobro sredstvo za pritisak na 
vlastodršce da se ubrza rješavanje hrvatskog pitanja i davanja veće ili 
manje autonomije Hrvatskoj. U svojoj taktici zvanična politika HSS-a 
nije bila sve do pred rat protivnik Jugoslavije kao državne zajednice. 
Federativno ili čak konfederativno uređenje države moglo bi obezbje- 
diti interese hrvatske buržoazije i stvoriti mogućnost eventualnog 
kasnije lakšeg otcjepljenja ako bi se to pokazalo korisnim ili ako bi inte- 
resi te buržoazije bili ma čime bitno ugroženi. 

Međutim, činjenica je da predstavnici HSS-a nigdje, ni u inozemstvu, 
ni u zemlji, ne kritiziraju ustaštvo. Čak je Košutić, najbliži Mačekov 
suradnik i tajnik HSS-a, na jednom javnom skupu u Londonu 
opravdavao ustaške stavove i Pavelićeve akcije protiv Kraljevine J ugo- 
slavije. Sve do gotovo posljednjeg dana bivše Kraljevine, HSS nije pri- 


mjenjivao odlučnije mjere protiv ustaša, izuzev pred sam rat, kada ban 
šubašić poduzima neke odlučnije mjere protiv ustaša koji su smatrali 
da je sporazum s Beogradom i stvaranje Banovine Hrvatske izdaja veli- 
kohrvatske ideje te su čak počeli vršiti i neke manje terorističke akcije. 
Ali sve te mjere protiv ustaša jako su zakasnile, jer je ubrzo otpočeo rat. 


Međutim, rat i stvaranje NDH razobličili su pravo lice mnogih 
haesesovskih funkcionera, od najnižih do najviših rukovodstava, a naj- 
više njihovog vođe Vlatka Mačeka. Ne samo da je gotovo cjelokupna 
Mačekova Građanska i Seljačka zaštita stala na stranu Pavelićevih 
ustaša, nego je i sam Vlatko Maček podržao stvaranje NDH i pozvao 
svoje članove na suradnju s novom ustaškom vlašću. Dobar dio naj- 
višeg Mačekovog rukovodstva imenovan je za ministre, doglavnike, 
velike župane u ustaškoj državi, a mnogi su bili i krvnici. 

Ustaše nisu u zemlji uspjele stvoriti neku legalnu političku organiza- 
ciju. Oni su legalno radili kroz HSS, a stvarali su ilegalne terorističke 
organizacije i djelovali kroz razne kulturne, vjerske, križarske, sportske, 
studentske i druge organizacije i društva, u čemu je prednjačilo po 
svojoj snazi i širini ustaško društvo  »Uzdanica«, formirano od 
ustaških emigranata, koji su se Stojadinovićevom amnestijom vratili iz 
inozemstva u zemlju. 


Velik broj povratnika ustaških ideologa i propagatora infiltrira se 
u HSS. Interesantno je razmotriti političko raspoloženje u HSS-u i 
njegovim vrhovima kroz jednu povjerljivu okružnicu, koju je pred rat 
rukovodstvo HSS-a uputilo svojim povjerljivim funkcionerima, a koju je 
u cjelini u svojoj knjizi »Slom stare J ugoslavije« iznio naš poznati histo- 
ričar dr Ferdo Culinović. Ma koliko se razni historičari glože oko 
porijekla tog dokumenta, da li je autentičan ili falsificiran itd., za nas 
je interesantno napomenuti da su se glavne intencije te dosta dugačke 
i sporne Okružnice u periodu pred rat i u toku samog rata skoro 
u cijelosti potvrdile. Zbog zanimljivosti, ali i dužine teksta dat ćemo 
cijelu Okružnicu kao prilog na kraju knjige. 


Smatra se da je u danima stvaranja NDH bilo u zemlji, kako su rekli, 
oko zooo zakletih ustaša, članova ilegalnih ustaških organizacija. Na- 
ravno, ovdje se ne radi niti je moguće dati iole približne podatke 
O ustaškim simpatizerima, koji su na ovaj ili onaj način bili manje ili 
više spremni da s ustašama sarađuju, odnosno onima koji su i sami 
kasnije postali ustaše. Sigurno je da je velik broj raznih nacionalista, fran- 
kovaca, pa sve do osnovne mase malograđana prihvatio razbijanje J ugo- 
slavije i stvaranje separatne države Hrvatske. Po talijanskim izvorima 
1 dokumentu koji datira od 29. IV 1941. godine, govori se da je u NDH 
Pavelićeva partija imala 20-30 hiljada pristalica.! Ali od aprila pa do 
ustanka, ili ako uzmemo period od aprila do kraja godine, za tih 7-8 


1 Zbornik NOR-a, tom XIII, knjiga 1, str. 31-34. 


mjeseci situacija se znatno promijenila što se tiče broja ustaški orijenti- 
ranih ljudi. Sigurno je da je uslijed ustanka i razvitka taj broj u prvom 
periodu stagnirao, a kasnije je sve brže i znatnije opadao. 

Odmah u početku stvaranja NDH organizira se Ustaška vojnica, 
u koju su ulazili dobrovoljci, ustaški orijentirani mladići iz porodica 
koje su osvjedočeno bile nacionalistički ili ustaški orijentirane. Pripad- 
nici vojnice biraju se u početku na osnovi provjerenih preporuka. 
Ustaška vojnica podijeljena je na petnaestak ustaških bojni i specijalnih 
jedinica, a brojala je oko 15 hiljada ljudi. Legionarske jedinice, koje su 
se u principu na dobrovoljnoj bazi također birale i slale na istočni front, brojale su 
oko 8000 ljudi. Ustaško oružništvo (žandarmerija) brojalo je oko 8000 
ljudi. »Veliko križarsko bratstvo«, još po podacima iz 1938. godine, 
imalo je 540 križarskih društava sa 30 hiljada članova, a »Veliko kri- 
žarsko sestrinstvo«, sa 45z društva, imalo je oko 19 hiljada članoval. 
Poznato je da su ta društva bila kompletno pod utjecajem klerofašizma 
i ustaštva. Na istrazi je vojskovođa Slavko Kvaternik izjavio da je bilo 
tzv. divljih ustaša oko 25-30 hiljada. Oni su počinili velika zvjerstva 
i predstavljali pravi strah i trepet tamo gdje su djelovali. Treba uzeti 
u obzir da je u zoo hiljada pripadnika Mačekove Seljačke i Građanske za- 
štite dobar broj otpadao na ustaše, nacionaliste i frankovce. Kada se uzmu 
u obzir sve te nabrojane organizacije: predratne ustaše u zemlji i ustaški 
emigranti, ustaška vojnica, legionarske jedinice, ustaško oružništvo, 
jezgra ustaškog aparata vlasti, ustaška policija, »divlje ustaše«, jezgra 
poluvojničke organizacije, veliko križarsko i sestrinsko bratstvo, ostale 
frankovske organizacije, klerikalne organizacije, sportska i kulturna 
društva pod dominacijom ustaša, jezuitske i franjevačke gimnazije 
i sijemeništa, velik broj svećenika, zatim ako se uzme makar 10 Yo 
ustaških i proustaških elemenata u sastavu Mačekove zaštite - onda se 
može s pravom ustvrditi po jednoj aproksimativnoj procjeni da je od 
10. aprila do kraja 1941. godine u NDH bilo blizu 90-100 tisuća ustaša 
i njihovih aktivnih pristalica. Naravno, broj onih koji su im po sili 
zakona putem mobilizacije i prinude pasivno služili bio je daleko veći. 
Uzgred samo spominjemo da je do kraja 1941. godine hrvatsko domo- 
branstvo brojalo oko 92-95 hiljada ljudi.? 


Od članova vrhovnog Mačekovog rukovodstva, tajnik HSS-a Janko 
Tortić postaje ministar u Pavelićevoj vladi, dr Dragutin Toth, član 
rukovodstva HSS-a i glavni organizator »Gospodarske sloge«, također 
ministar u NDH, zatim Zivan Kuvedžić, narodni poslanik na listi HSS-a, 
Ivan Đurić i drugi postaju također ustaški funkcioneri. Već 1941. godine 
nastaje masovno davanje izjava kotarskih i općinskih organizacija posla- 


1 Dokumenti o protunarodnom radu i zločinima jednog dijela katoličkog klera, 
str. 292,. 
8 Mladen Colić: »Tzv. NDH-1941«, Beograd, 1973, str. 319. 


nika i viših funkcionera HSS-a u kojima se govori o vjernosti NDH i 
Paveliću. 

Tortićevi istomišljenici još se 9. augusta 1941. godine sastaju i u ime 
funkcionera HSS-a daju izjavu o pristupanju ustaškom pokretu. Tu izjavu 
pristupanja pokretu i vjernosti Paveliću potpisalo je 115 narodnih po- 
slanika HSS-a, njihovih zamjenika i dio funkcionera i odbornika kotar- 
skih, općinskih i mjesnih organizacija. Svi ti potpisnici položili su ustašku 
zakletvu. 

Bez obzira na to što je, kao i u svakoj drugoj organizaciji slične 
vrste u ratnim uvjetima, bilo pojava psihološke i druge vrste prisile, sva- 
kako je ovoliki broj potpisnika bio sramni akt izdaje od strane znatnog 
dijela rukovodstva HSS-a. To je svakako, između ostalog, bila posljedica 
izjave Mačekove solidarnosti ustaškoj državi, njegovog poziva upućenog 
hrvatskom narodu da se pokori novoj vlasti i poziva svojim pristašama 
da iskreno surađuju s novom vladom. 


Trideset pet poslanika HSS-a ušlo je 1942. godine u Pavelićev Sabor 
Po svim raspoloživim podacima čini se da se najveći dio rukovodstva 
HSS-a po kotarima i općinama opredijelio u prvom periodu rata za ustaše. 
I onaj dio koji je izražavao privrženost Mačeku bio je lojalan ustaškoj 
vlasti i NDH i propovijedao parolu čekanja: »Još nije vrijeme za borbu«, 
»Na kraju rata to će sve riješiti velike sile«, »Sve su žrtve uzaludne« 
itd. Jedan manji dio rukovodstva HSS-a bio je s jugoslavenskom kraljev- 
skom vladom u Londonu i de facto pomagao četnike Draže Mihailovića. 
Činjenica je da se manji dio rukovodilaca HSS-ovaca opredijelio za NOB i time 
odužio svoj dug časti prema svome narodu. Ovisno o snazi utjecaja 
organizacije KP na terenu i snage NOP-a u pojedinim područjima, 
određeni članovi i lokalni funkcioneri HSS-a opredjeljivali su se za NOB, 
naročito poslije velikog poraza hitlerovaca kod Staljingrada, koji je 
poraz predstavljao prekretnicu u drugom svjetskom ratu. Tamo gdje je 
ustaški pokret bio utjecajniji i gdje su bili dislocirani jači okupatorski 
garnizoni, tamo su se obično članovi HSS-a više opredjeljivali za ustaše 
i domobrane ili se dosta kasnije uključivali u NOP. Dobrim su dijelom 
pasivno čekali rasplet događaja služeći u velikom broju u Pavelićevom 
domobranstvu. Istina, zbog slabog borbenog morala predavali su se par- 
tizanima kada god im se za to pružila prilika, ali nisu ostajali u parti- 
zanskim redovima, izuzev rijetkih izuzetaka. To su masovnije činili tek 
u posljednjoj godini rata. 


Edvard Kardelj u svome članku »Narodne mase i kolebanje u HSS-u« 
pored ostalog kaže: 


»Ne može biti sumnje da je krvava marioneta Pavelić u samom 
početku postigao izvjesne rezultate u Hrvatskoj, time što je uspio da 
pokrene šovinistički talas u hrvatskim gradovima i selima. No - to bi bilo 
premalo za njegovo učvršćenje. Pomagala mu je jedna druga činjenica, 


naime: politika službenog vodstva HSS-a, politika iščekivanja, politika 
sprečavanja borbenog jedinstva hrvatskog naroda, politika pasivne tole- 
rancije, pa čak i odobravanja strahovitih zločina koje je Pavelić vršio 
i još vrši u ime hrvatstva. Treba otvoreno reći da je baš ta politika naj- 
više pomagala privremenom učvršćivanju Pavelića na vlasti, da je - drugim 
riječima - ta politika objektivno predstavljala jedno od najvažnijih upo- 
rišta i rezervi okupatora hrvatske zemlje i neprijatelja cjelokupnog slobo- 
doljubivog čovječanstva.«1 


Može se reći da se Mačekova HSS, njeno buržoasko reakcionarno krilo najve- 
ćim dijelom stavila na raspolaganje Pavelićevoj vlasti i u instrument ustaške vlasti 
pretvorila skoro cjelokupnu svoju Građansku i Seljačku zaštitu. Prema svemu tome 
može se s puno sigurnosti ustvrditi da je dr Maček i većina njegovih funkcionera 
prihvatio razbijanje Jugoslavije kao državne tvorevine i odobrio i potpo- 
magao stvaranje posebne fašističke satelitske države Hrvatske, bez 
obzira na to što je ona postala obična kolonija fašističkih okupatora 
Italije i Njemačke. Ukoliko je i bilo određenog antagonizma između 
ustaša i HSS-ovaca, on se, po svemu izgleda, zasnivao više na tome 
tko treba u toj novoj separatnoj državi vršiti vlast: HSS ili ustaše. Uko- 
liko je Maček bio hapšen, to je bilo više zbog rivalstva od strane Pave- 
lića i bojazni da Maček ne uskoči na njegovo mjesto. U početku su 
Mačeka forsirali Nijemci, kasnije, poslije određenih zaoštravanja u NDH 
s Italijom, Talijani također hvataju određene veze s Mačekom, što 
Pavelića nagoni na to da Mačeka drži stalno na njegovom posjedu 
u Kupincu. Jedno vrijeme gaje bio čak i uhapsio i sproveo u logor 
Jasenovac, gdje je odležao pet mjeseci (od 15. 10. 1941. do 16. z. 194z. 
godine), obrazloživši taj svoj postupak potrebom zaštite Mačekovog 
života. 

Vjerojatno je zbog određenih metoda rada ustaša kao i njihove 
koncepcije države bilo u određenim krugovima HSS-a oprezne opozicije, 
ali je neosporno da se Mačekova izdajnička uloga kretala po dvije 
linije: separatističkoj orijentiranosti i pomaganju Pavelićevim ustašama 
da uspostave tzv. Nezavisnu Državu Hrvatsku, suglasivši se s razbijanjem 
Jugoslavije, i drugo, njegovoj velikoj mržnji prema NOP-u i velikoj oslo- 
bodilačkoj borbi naroda Jugoslavije za istjerivanje fašističkih okupatora 
i stvaranje nove Jugoslavije. Za njega ništa nije značilo stvaranje nove 
državne zajednice na novim koncepcijama, s riješenim nacionalnim pita- 
njem i federativnim državnim uređenjem, gdje će i hrvatski narod, u zajed- 
nici s ostalim narodima zemlje, ostvariti svoju ravnopravnost i samostalnu 
federalnu državu u okviru jugoslavenske federacije. 

Pisci i historičari kod nas dosta pišu o Mačeku i HSS-u. U radovima 
do kojih sam došao svi se slažu u tome da je Maček reakcionarni 
buržujski političar koji je potpomagao uspostavljanje NDH i koji je 


1 Edvard Kardelj, Put nove Jugoslavije (članci, govori iz NOB-a 1941. do 1945.), 
Kultura 1949, Beograd, str. 234-2.35. 


bio nepomirljivi protivnik NOB-a. Ali ima dosta neslaganja oko toga da 
li je Maček po svojoj političkoj orijentaciji bio separatist i zastupnik 
razbijanja Jugoslavije kao državne zajednice južnoslavenskih naroda. 
Postoje pisci i historičari koji izvjesne Mačekove separatističke poteze 
objašnjavaju upornim odbijanjem beogradskih centralističko-unitaristič- 
kih vlastodržaca da se riješi hrvatsko pitanje. 

Sve veze Mačeka i njegovih najbližih suradnika u prvom redu 
s talijanskim vladajućim krugovima, a zatim s njemačkim nacistima, 
pregovori njegovih predstavnika s talijanskim vladajućim krugovima za 
razbijanje J ugoslavije i izdvajanje Hrvatske kao separatne države tumače 
pojedini historičari isključivom potrebom da se u novoj političkoj kon- 
stelaciji odnosa u Evropi i svijetu, do koje je došlo snaženjem Italije 
a potom Njemačke, riješi pritiskom, nekom vrstom ucjene i koketiranja 
sa silama Osovine, tzv. hrvatsko pitanje. Da to ne znači odustajanje od 
pozitivnog i konstruktivnog odnosa prema Jugoslaviji kao državi, jer bi se 
rješenjem hrvatskog pitanja implicite u nekoj malo kasnijoj fazi moglo 
doći do preuređenja države na federativnoj i svakako trajnijoj osnovi itd., 
itd. Naravno, život, praksa i kasniji razvoj događaja sigurno su demanti- 
rali takve analize i postavke, iako u svim tim razmatranjima ima sigurno 
puno interesantnih podataka i ocjena koje su vrijedne za našu historio- 
grafiju. 

Iako je vođa HSS-a bio vrlo iskusan, lukav i nadasve proturječan 
građanski političar, koji je mogao dosta rano predvidjeti rasplet II svjet- 
skog rata u korist antihitlerovske koalicije, ipak je dr Vlatko Maček 
i najveći dio njegovog rukovodstva i njegove stranke, bez obzira na sve 
moguće iznesene razloge i objašnjenja pojedinih njegovih postupaka, 
skliznuo u vode separatizma i objektivno pridonio razbijanju J ugoslavije) 
kao državne zajednice i stvaranju separatne fašističke državice koja 
se zvala NDH. 

Ono što je najgore, njegov tzv. separatizam — koji je mogao biti uvjetovan 
teškom i dugotrajnom vladavinom centralističko-unitarističke vladajuće 
velikosrpske klike i dvorske kamarile - nije značio davanje istinske 
slobode i istinske nezavisnosti hrvatskom narodu, što je u onim poli- 
tičkim konstelacijama odnosa snaga bilo gotovo nemoguće. Maček je 
mogao i te kako dobro vidjeti da je njegov separatizam ili njegov doprinos 
separatizmu mogao Hrvatsku odvesti samo u nacionalno ropstvo pod 
jaram tuđina i okrutne fašističke okupacije ili dominacije, što je značilo 
daleko teže nacionalno ropstvo nego što je bilo pod Austro-Ugarskom. 
To njegovo, da kažem, najprije klizanje a ubrzo potom na kraju ptvoreno stav- 
ljanje na pozicije separatizma i spremnost i podrška da se Hrvatska stavi 
pod potpunu dominaciju drugih, i to fašističkih država, bez obzira na to 
o kakvom se obliku radi - najprije personalnoj, carinskoj ili nekoj dru- 
goj vrsti unije, koja bi kasnije logikom događaja potpala u potpunu pot- 
činjenost i ropstvo - izdaja je ne samo jugoslavenske ideje zajedništva 
južnoslavenskih naroda nego izdaja i najdubljih nacionalnih interesa 


hrvatskog naroda. To je utoliko gore što je Maček jedno dulje vrijeme, 
za života Radića i poslije njega, prihvatio politiku i principe traženja 
sporazuma s Beogradom na bazi postizanja određenog stupnja autono- 
mije Hrvatske u okviru Jugoslavije. Međutim, dok je Radić bio stvarni 
vođa jednog širokog, seljačkog i nacionalnog pokreta hrvatskih masa 
i kao krajnji cilj nije ispuštao iz vida rješenje hrvatskog pitanja i zajed- 
ničkog života s ostalim narodima Jugoslavije na bazi federativnog i repu- 
blikanskog državnog uređenja Jugoslavije, dr Maček se na toj poziciji 
zaista nije održao. 

Njegova profašistička orijentacija i zapravo samo formalno rješenje tzv. hrvat- 
skog pitanja nije zadovoljilo ne samo hrvatske mase nego ni vlastitu buržoaziju. 
Stvaranje Banovine Hrvatske na bazi sporazuma Cvetković-Maček bio 
je samo kompromis dviju buržoaskih grupa, a što je dovelo do još većeg 
općeg nezadovoljstva koje je objektivno pogodovalo ekstremnim, ultrana- 
cionalističkim i separatističkim snagama u građanskim slojevima društva, 
posebno unutar HSS-a. To stanje samo je stvorilo povoljne uvjete za 
frankovsku separatističku aktivnost i za razbijanje Jugoslavije, za djelo- 
vanje ustaša, klerofašista i prodor nacizma i fašizma. 

Maček ulazi u jugoslavensku vladu da bi u suradnji s velikosrpskim 
i drugim buržoaskim  profašističkim političarima i princom Pavlom 
Karađorđevićem učinio da se Jugoslavija priključi silama Osovine i da 
njegova vlada, čiji je on potpredsjednik, potpiše Trojni pakt. Ponovno 
učešće u Simovićevoj vladi može se isto tako tumačiti kao pokušaj 
privole nove vlade da Jugoslaviju kao cjelinu ponovno uvuče u faši- 
stička kola, jer je i Simovićeva vlada otvoreno izjavila da priznaje 
pristupanje J ugoslavije Trojnom paktu. S druge strane, u tim trenucima, 
bez obzira na sve Mačekove veze sa zvaničnim predstavnicima hitlerovske 
Njemačke, nije se sasvim pouzdano znalo hoće li Hitler odgoditi namje- 
ravam veliki pohod na Istok i otpočinjanje rata protiv Sovjetskog Saveza 
i neće li mu štetiti neplanirani ratni zaplet na Balkanu. 

Prema tome, može se izraziti suglasnost s onim piscima koji Mačeku 
pripisuju izdaju u prihvaćanju razbijanja Jugoslavije i izdaju najdubljih 
nacionalnih interesa hrvatskog naroda, koji je stvaranjem NDH u stvari 
bio stavljen u jedan od najtežih položaja porobljavanja u svojoj 
historiji. Ta Mačekova evolucija i gospodskog dijela HSS-a u primicanju sepa- 
ratizmu, koji je objektivno pomogao fašističkom porobljavanju hrvatskog naroda 
i svih ostalih naroda Jugoslavije, jedna je od najtežih izdaja jednog visokog 
političara u našoj zemlji. To se ogleda u njegovim višestrukim postupcima: 

i. Dnevnik talijanskog ministra vanjskih poslova grofa Galeazza Ciana 
i izjave Mačekovog predstavnika inž. Amadea Cameluttija pred sudskim 
vlastima potvrdili su istinitost navoda da je Maček pregovarao s talijan- 
skim fašističkim vlastodršcima preko svojih emisara i da je tražio još 
1939. godine novčanu i vojnu pomoć za dizanje ustanka u Hrvatskoj 
i vezivanje Hrvatske u personalnu i carinsku uniju s Italijom. Koliko nam 
je poznato, do sada se dnevnik grofa Ciana u svim njegovim osnovnim 


postavkama nije opovrgao ni kod nas, ni u svjetskoj historiografiji. Odu- 
stajanje od tih pregovora moglo je biti po intencijama i pritisku Nijemaca, 
koji su već tada kao moćni agresori bili pokorili gotovo čitavu Evropu 
i koji su zahtijevali da se Jugoslavija kao cjelina veže za pakt Osovine, 
jer Hitleru prije pohoda na Istok nije potreban zaplet u Jugoslaviji. Da je 
Hitlerova procjena o nepotrebnosti ratnog zapleta u Jugoslaviji bila 
točna, pokazalo se kad je njemački napad na Jugoslaviju odgodio Hitle- 
rov napad na SSSR za čitavih šest nedjelja, što mnogi vojni i drugi histo- 
ričari kod nas i u svijetu smatraju velikim minusom za hitlerovce, jer ih 
je to zakašnjenje u otpočinjanju napada dovelo u odlučujućem trenutku 
pred Moskvu u najtežim i nepovoljnim zimskim uvjetima te su izgubili 
strategijsku inicijativu koju su imali do tada.! 


z. Mačekova javna izjava i poziv hrvatskom narodu da se pokori 
novoj vlasti i poziv pristašama da iskreno surađuju s novom vladom 
znači priznanje razbijanja J ugoslavije i podršku stvaranju posebne države 
Hrvatske u uvjetima teške fašističke okupacije. Nitko ne može poreći 
da je ubrzo skoro svakom prosječnom čovjeku bilo jasno da hrvatska 
država nije bila nezavisna nego obična marionetska fašistička tvorevina, 
u kojoj je okupator radio što je htio, pretvorivši je u najgoru tamnicu 
naroda, posijavši po njenom teritoriju konclogore smrti, vršeći zajedno 
s kvislinzima nečuvena zvjerstva i genocid nad našim narodima. 

3. Gotovo cjelokupna Mačekova Seljačka i Građanska zaštita, koja 
je po svom broju predstavljala gotovo čitavu armiju, stavljena je u službu 
ustaške države. Ta je Zaštita uspostavljala ustašku vlast, razoružavala 
bivšu jugoslavensku vojsku, stavljajući se na taj način direktno u službu 
fašističkih osvajača. Sa svom tom Mačekovom vojnom i političkom 
podrškom, ustaše su u svojim prvim danima vladavine dobile određeni 
legitimitet vlasti u očima hrvatskog naroda i relativno brzo uspostavile 
aparat svoje vlasti i organizirale oružane snage koje su ubrzo otpočele 
stvarati novi poredak na krvi i teroru. 

4. Za cijelo vrijeme rata nigdje se nije čuo Mačekov glas neslaganja 
i protesta zbog masovnih pokolja nevinog stanovništva, žena, djece, sta- 
raca, niti zbog akcija deportiranja, pokrštavanja, hapšenja, mučenja, 
pljačke itd. Oslobodilački pokret koji je ustao u borbu protiv takve oku- 
patorske i kvislinške politike i genocida nad našim narodima nailazio je 
na najgoru Mačekovu osudu i odbijanje. 

5. Najveći dio funkcionera i poslanika njegove stranke surađivao je 
u Pavelićevom Saboru i ustaškom aparatu vlasti. 

6. Po povratku ustaškog prvaka Mile Budaka (jednog od naših naj- 
većih ratnih zločinaca) pred rat iz emigracije, Maček je s njim bio u vrlo 


1 Pod pritiskom masa koje je usmjeravala KP, Simović je bio E] da u usti konc- 
logore za komuniste. Hrvatska banovina ne samo da nije raspustila nazi dana prije 

početka rata uhapsila novi broj istaknutih revolucionara, članova C K KPH i jamih 
radnika 1eko su Mačekovci predali 200 komunista ustašama i Gestapu oji su ih ubrzo sve 
egzekutirali 


prisnim prijateljskim odnosima, čak ga je zvao na sjednice svog užeg ru- 
kovodstva, surađujući i s mnogim drugim poznatim nacionalističkim i ve- 
likohrvatskim elementima. U augustu 1941. godine na jednoj ustaškoj 
skupštini u Novskoj Mile Budak, Pavelićev doglavnik, rekao je između 
ostalog: 

» .. Svi mi znamo da je bilo raspoloženje takvo da je cio narod išao 
uz HSS vjerujući da njezino rukovodstvo nije ništa drugo nego ono što 
hoće cio narod, a to je slobodna i nezavisna država Hrvatska. Zato sam 
1938- godine rekao svima u ime Poglavnika da svaki pošten Hrvat mora 
glasovati za listu dra Mačeka!«1 

Za razliku od Radićeve borbe protiv agresivnog klerikalizma koji se 
htio nametati cjelokupnom društvu i narodu, Maček je još od 1935. go- 
dine uspostavio bliske prijateljske odnose s drom Alojzijem Stepincem, 
prononsiranim ustašom i pobornikom NDH i nosiocem politike pokršta- 
vanja u Hrvatskoj za vrijeme rata, koji je proglašen ratnim zločincem i kao 
takav osuđen. 

7. Najveći dio oficira i vojnika Mačekovih pristaša haesesovaca stupio 
je u Pavelićevu domobransku vojsku, koja je pored svog osvjedočenog 
slabog borbenog morala bila rezerva ustaša i instrument za vrijeme cijelog 
rata u rukama okupatora i Pavelića. Ona je izvršavala nužne određene 
vojničke zadatke, onoliko koliko su njena uvježbanost i njen borbeni 
moral dozvoljavali, s čime je Pavelićevo vojno rukovodstvo računalo, i 
bila je u službi NDH od 1941. pa sve .do 15. maja 1945. godine. 

8. Potvrđeno je da je Maček primio zlatnike iz ruku Pavelićevih mi- 
nistara, a koji su platnici oteti od ubijenih žrtava fašizma i da se pod zašti- 
tom jednog motoriziranog odreda ustaške vojnice povukao pred NOV-om 
u inozemstvo, da bi po nagovoru haesesovskog dijela Pavelićevih ministara 
mogao lakše od kompromitiranog Pavelića braniti ustašku stvar pred 
javnošću Zapada. 

9. Iako to nije predmet ovih razmatranja, postoje određeni napisi koji 
govore o pokušajima određenih reakcionarnih snaga na Zapadu koje su 
kombinirale? s Mačekom da se stvori neka podunavska konfederacija, 
u koju bi, između ostalih, ušla i Hrvatska. Po toj političkoj špekulaciji spri- 
ječio bi se ulazak jedinica u Zagreb i dalje prema zapadu u Sloveniju. 
Time bi se spriječilo stvaranje nove J ugoslavije i spasila separatna hrvatska 
država, pa makar u nekom drugom obliku i savezu. O realnosti takvih po- 
kušaja određenih snaga govori i postojanje tendencija pri kraju rata, a koje 
su se ispoljile u pokušajima podjele interesnih sfera u Jugoslaviji, što se 
nije moglo ostvariti pred otporom i snagom milijunske oslobodilačke 
armije i zajedničke težnje i slobodne volje svih jugoslavenskih naroda 
i narodnosti da žive u zajedničkoj državi zasnovanoj na novom društvenom 
poretku i federativnom principu. 

Ujedinjenje jugoslavenskih naroda u zajedničku državu ocijenila je KPJ 
i ostale progresivne snage kao historijski progresivni akt i u datim histo- 


1 »Hrvatski narod« 11. VIII 1941; Viktor Novak, »Magnum Crimen«, str. 790. 


rijskim uvjetima kao jedinu mogućnost da se samo ujedinjeni južnosla- 
venski narodi mogu istrgnuti iz ropstva Turske, Austro-Ugarske, Italije 
i drugih. Ujedinjenje J užnih Slavena je vjekovna težnja naših naroda i svih 
njihovih najboljih sinova. Drugo je pitanje, i to važno, životno pitanje svih 
naših naroda, kakvi su trebali biti unutrašnje uređenje i politički sistem 
u novostvorenoj državi Jugoslaviji koji bi odgovarali osnovnim progre- 
sivnim težnjama svih naših naroda. Na žalost, ujedinjenje stare J ugoslavije 
nije išlo putem narodnog sporazuma, već jđ većina buržoazije svih nacija 
iz straha od gibanja vlastitih masa koje je izazvao rat i početak velike 
oktobarske socialističke revolucije pristala da na brzinu, tako reći preko 
koljena, pristane na stvaranje rojalističke, centralističke, unitarističke i he- 
gemonističke države s kapitalističkim sistemom najgore eksploatacije. Ve- 
likosrpska hegemonija, pokrivena plaštom unitarizma i najkrućeg centra- 
lizma, provodila se često i kroz najcrnju militarističku diktaturu i despo- 
tizam, kakva je bila šestojanuarska diktatura kralja Aleksandra. J ugosla- 
vija je bila tamnica naroda; proturječnosti njenog unutrašnjeg razvitka bile 
su dovedene do usijanja. Sasvim je prirodno da su se kod naprednih po- 
kreta i progresivnih građanskih političara razvili otpori i otpočeli procesi 
borbe protiv takvog stanja traženjem više demokracije i zakonitosti, zatim 
autonomije pojedinih nacija i nacionalnih manjina kroz federativni princip 
državnog uređenja itd. Isto tako su se, kao reakcija na takvu vlast nasilja 
i terora, nacionalnog bespravlja, pljačke i hegemonije koja se provodila 
kroz kruti centralizam i unitarističku ideologiju, kao reakcija na sve to, 
kod svih naroda i narodnosti otpočele razvijati i separatističke težnje u 
cilju izdvajanja iz Jugoslavije. Redovno su se u te separatističke pokrete 
miješale strane, u prvom redu revizionističke, sile, koje su težile vraćanju 
teritorija koje su ratom izgubile a koji se sada nalaze u sastavu novo- 
stvorene države Jugoslavije. Separatizam je postepeno dobivao sve više 
forme terorizma i antijugoslavenskih akcija svake vrste. Separatizam su 
posebno pomagale Italija, Austrija, Mađarska i Bugarska. 

Međutim, separatizmom su se služili i mnogi drugi političari koji su 
bili okarakterizirani kao tvorci unitarizma i hegemonije. Separatizam je bio 
potreban da se u pogodnom trenutku izrazi neki sebičan klasni interes od- 
ređene nacionalne buržoazije. Kada je oktobarska revolucija  istrgla 
1917. godine Rusiju iz fronta sila Velike antante i kada su zapadne diplo- 
macije pokušale Austro-Ugarsku otrgnuti od Njemačke ostavljajući joj 
u tom slučaju mogućnost opstanka, s tim što bi podređene nacije koje bi 
ostale u njenim okvirima imale veće prava i autonomiju, čak su se i Nikola 
Pašić i regent Aleksandar, pobojavši se takve solucije, brzo odrekli Krfske 
deklaracije i stvaranja J ugoslavije te iznijeli svoj separatni plan proširenja 
Srbije na teritorij Bosne i Hercegovine i dijela Dalmacije radi izlaska na 
more. 


Prema Svetozaru Pribićeviću (Diktatura kralja Aleksandra, Beo- 
grad, 1952.), njemu je kao tadašnjem predsjedniku Samostalno-demokrat- 
ske stranke (inače jednom od tvoraca unitarističke J ugoslavije), kada je u 


ih 


svojstvu predstavnika Seljačko-demokratske koalicije i teško ranjenog 
Radića došao kralju u audijenciju, kralj Aleksandar ponudio, odnosno pro- 
čitao, tekst o potrebi mirnog razdvajanja Srba i Hrvata, kao što su se mirno 
razdvojile Švedska i Norveška, i predložio da Radić po povratku u Zagreb 
proglasi otcjepljenje Hrvatske. Pribićević je ovaj kraljev stav otklonio i 
okategorizirao ga kao veleizdaju. Sutradan je prenio kralju apsolutno pro- 
tivljenje teško ranjenog Radića takvoj ideji. Isti prijedlog kao Pribićeviću 
kralj je ponovio Gregoru Žerjavu, prvaku Samostalnih demokrata u Slo- 
veniji. 

Jugoslavensku državu stvorile su 1918. građanske snage, a ne rad- 
nička klasa. Istina, zajedno s građanskim partijama učestvovale su u 
njenom stvaranju i socijaldemokratske partije Slovenije i Hrvatske.! Me- 
đutim, te partije u činu stvaranja nove države nisu imale neku ozbiljniju 
ulogu. 

U KPJ od samog početka njenog postojanja bile su u osnovi dvije 
struje, odnosno frakcije, koje se međusobno nisu posebno slagale oko 
nacionalnog pitanja i rješenja u novoj državi. Postojala je desna struja, 
frakcija Sime Markovića, koja je u osnovi branila unitarističku tezu da 
u Jugoslaviji postoji jedna nacija i da je nacionalno pitanje u osnovi 
buržoasko-demokratsko, odnosno ustavno pitanje, dok je lijeva struja 
pod utjecajem oktobarske revolucije i Lenjinovog učenja zastupala tezu o 
postojanja više nacija u zemlji i da je potrebno boriti se za njihovo pravo 
samoopredjeljenja do otcjepljenja. Ali ta lijeva malobrojna frakcija u našoj 
partiji, u prvom redu pod utjecajem ocjena određenih krugova Komu- 
nističke intemacionale, zastupala je stav razbijanja Jugoslavije kao ver- 
sajske tvorevine i »izdvajanja Hrvatske, Slovenije i Makedonije iz sastava 
Jugoslavije i stvaranje samostalnih republika«. To je značilo odbijanje ra- 
nijeg stanovišta KPJ da je ujedinjenje jugoslavenskih naroda u zajedničku 
državu historijski napredno i da KPJ nastoji da se narodi unutar te države 
dobrovoljno ujedine na federativnome principu u Savez radničko-seljačkih 
republika. Na bazi tih utjecaja sa strane bilo je i ocjena partijskog ruko- 
vodstva u emigraciji (192.8) da se u J ugoslaviji očekuje revolucija, obavezno 
otcjepljenje pojedinih nacija, slom jugoslavenske države itd. 

Uprkos takvim pogrešnim procjenama, koje su bile više izraz teške 
unutrašnje krize unutar partijskog rukovodstva KPJ, miješanja sa strane, 
idejne zbrke i neshvaćanja značenja raščišćavanja nacionalnog pitanja u 
borbi za socijalizam, naročito kod pojedinih rukovodilaca u emigraciji, 
KPJ nije nikada u svojoj praksi vodila akciju i politiku razbijanja J ugo- 
slavije. Sve do dolaska J osipa Broza na čelo KPJ postojalo je još određenih 
neshvaćanja i zbrke oko nacionalnog pitanja, iako su se mnoge stvari i 


1 U to vrijeme Srbija je sve do kraja I svjetskog rata bila pod okupacijom nje- 
mačkih, austrijskih i bugarskih trupa. Rukovodstvo Socijaldemokratske partije Srbije 
vratilo se iz inostranstva i počelo obnavljati svoj rad u Jugoslaviji kao u novoj državi 
koja je za nj predstavljala svršen čin. Trebalo je tek odrediti svoj stav prema novoj 
stvarnosti. 


pojmovi počeli raščišćavati, naročito poslije Sedmog kongresa Kominterne, 
održanog ljeti 1935- godine, kada uslijed opasnosti od najezde rastućeg 
nacizma dolazi do otrežnjavanja i mnogo realnijih ocjena date političke 
situacije u svijetu, Evropi i u radničkom pokretu. Daje se direktiva stva- 
ranja narodnih frontova, ističe potreba ujedinjenja radničkih pokreta, pa 
prema tome implicite i ujedinjenja radničkog pokreta unutar J ugoslavije 
na bazi borbe, između ostalog i rješavanja nacionalnog pitanja na osnovi 
samoopredjeljenja do dobrovoljnog ujedinjenja. 

Dolaskom Josipa Broza Tita na čelo KPJ dolazi do jasnog kursa par- 
tijskog rukovodstva oko nacionalnog pitanja, do snažne afirmacije stavova 
i politike KPJ na liniji okupljanja masa u borbi protiv profašističkih re- 
žima i ujedinjavanja svih nacija i patriota u jedinstveni front u borbi protiv 
rastuće opasnosti od fašističke najezde. Jasno se ističe potreba borbe pro- 
tiv separatističkih i unitarističkih skretanja unutar partije. Pred neposrednu 
opasnost od fašističke agresije, CK KPJ i drug Tito pozivaju komuniste da 
se javljaju u vojsku i brane zemlju od agresije fašističkih okupatora. 
CK KPJ i drug Tito pozivaju poslije okupacije zemlje sve narode J ugosla- 
vije na dizanje jedinstvenog oružanog ustanka i revolucije u svim kraje- 
vima J ugoslavije. CK KPJ i drug Tito oštro reagiraju i sprečavaju pokušaje 
sa strane da se iz KPJ otcijepi partijska organizacija Makedonije i odlučno 
se suprotstavljaju sličnim pokušajima sa strane i na nekim drugim mje- 
stima. CK KPJ, NOP i drug Tito daju odlučan otpor podjeli J ugoslavije 
na interesne sfere od strane ratnih saveznika i daljjnjim sličnim pokušajima 
i pritiscima poslije rata itd., itd. 

Prema tome, historija J ugoslavije je historija političke borbe protiv no- 
silaca centralističko-unitarističke politike i borbe protiv separatizma zasno- 
vanih na osnovi fašističke ideologije, vezivanja za revizionističke sile na 
bazi razbijanja J ugoslavije kao države. To je historija borbe unutar rad- 
ničkog komunističkog pokreta protiv nepravilnih stavova o nacionalnom 
pitanju, koje je opet bitno trpjelo negativne utjecaje sa strane i čija se faza 
završava dolaskom Josipa Broza Tita na čelo KPJ, iako se repovi i bez- 
uspješni pokušaji takvih utjecaja sa strane pokatkad pojavljuju i danas. I 
separatističke i unitarističko-centralističke pojave, koje se manje ili više i 
danas pojavljuju u procesu našeg društvenog razvitka, imaju i te kako 
korijene ne samo u problemima našeg neravnomjernog unutrašnjeg raz- 
vitka, ne samo u zaostaloj svijesti prošlosti nego i u snažnim utjecajima 
velikih moćnih krugova određenih država i blokova. 

Samo socijalistička Jugoslavija, zasnovana na Avnojskim principima 
1 tekovinama revolucije, na ravnopravnosti naroda i narodnosti, na razvi- 
janju i usavršavanju federativnog uređenja, na samoupravljačkim koncep- 
cijama našeg unutrašnjeg socijalističkog razvitka i nezavisne politike na 
bazi nesvrstavanja može svakom narodu i narodnostima u Jugoslaviji do- 
nijeti pun nacionalni prosperitet i procvat na društvenom, privrednom 
i kulturnom polju. Samo tako ujedinjena državna i društvena zajednica 
može nam svima zajedno osigurati nezavisnost i bolju budućnost. Svaka 

druga politika i kurs vodili bi nas slabljenju jedinstva i napretka, vodila bi nas 
nazatku i razjedinjavanju i predstavljali bi stalnu opasnost da u datom momentu 
postanemo plijen neprijatelja naše slobode, nezavisnosti i socijalističkog 
puta koji smo sami izabrali. Pouke bliže historije suviše su velike i bliske 
da bismo ih smjeli i za trenutak zaboraviti. 


Zato svaku stvar, događaj i pojavu iz naše prošlosti, posebno bliže historije 
koja još uvijek živi i prisutna je u našoj svijesti, treba što objektivnije postaviti na 
pravo mjesto. Zato se ne treba plašiti da se mjesto i uloga građanskog političara 
dra Vlatka Mačeka i gospodskog krila njegove HSS, čiji je rad i aktivnost 
i te kako ostavio traga u našoj prošlosti i našem životu, ocijeni i okarak- 
terizira pravim imenom. Potrebno je i dalje studirati historijsku građu, 
pronalaziti jei po mogućnosti što preciznije i objektivnije ocijeniti stupanj 
svačije, pa i Mačekove, historijske odgovornosti za njegov rad i postupke. 
Vremenska distanca će sigurno omogućiti ne samo da se objašnjava nego 
i da se daju sudovi i esencijalni rezultati Mačekove politike, prakse i nje- 
govih postupaka i posljedica tih postupaka na sudbonosnim historijskim 
prekretnicama. Cesto mnogi dokumenti, rezolucije i izjave samo zamag- 
ljuju stvarni tok događaja, stvaraju privid pravog stanja stvari i otežavaju 
donošenje ocjene krajnjeg rezultata kao vrhovnog postulata svake ozbilj- 
nije historijsko-političke studije. 


Oružane snage NDH 


Oružane snage NDH sastojale su se od domobranstva, ustaške vojnice 
i oružništva. Na čelu oružanih snaga nalazilo se Zapovjedništvo vojske 
i Ministarstvo hrvatskog domobranstva. Poslije reorganizacije 4. VIII 
1941. nazvano je samo Ministarstvo hrvatskog domobranstva. Od febru- 
ara 1943. godine ono je preimenovano u Ministarstvo oružanih snaga. 

Domobranstvo je glavni dio oružanih snaga NDH. Ono je sačinjavalo 
redovnu vojsku koja se putem zakona popunjavala mobilizacijom i regru- 
tiranjem Hrvata i Muslimana. Oružane snage su formalno imale tri vida: 
kopnenu vojsku, zračne i plovne snage (ove druge dvije bile su samo 
simbolične). Domobranstvo su u stvari sačinjavale kopnene snage. 

Stvaranje domobranske vojske otpočelo je pozivom Slavka Kvaternika 
da se oficiri, podoficiri i vojnici javljaju u novu vojsku prije nego što je 
jugoslavenska vojska kapitulirala i prije nego što je potpisana kapitula- 
cija stare J ugoslavije. Poziv za stupanje u Pavelićevu vojsku upućen je pri- 
padnicima hrvatske nacionalnosti i Muslimanima. Kvaternik je u vezi s tim 
u svojstvu zamjenika Poglavnika potpisao još 10. aprila 1941. godine 
Zakon o osnutku vojske i mornarice Hrvatske (iako kasnije, potpisiva- 
njem Rimskih ugovora, NDH nije smjela držati mornaricu). 

Već 10. aprila 1941, na sam dan proglašenja NDH, Kvaternik je posta- 
vio za zapovjednika kopnenih snaga domobranstva penzioniranog pukov- 
nika Slavka Stancera, za zapovjednika svih pomorskih snaga kapetana 


bojnog broda Duru Jakčina, za zapovjednika zračnih snaga kapetana Vla- 
du Krena. Već n. aprila 1941. godine u svojstvu zamjenika Poglavnika 
unaprijedio je Stancera u čin generala, Krena u čin pukovnika zrakoplov- 
stva, intendantskog pukovnika Begića u čin generala, kapetana Zvonka 
Kovačevića, zapovjednika Mačekove Građanske zaštite Zagreba, u čin pu- 
kovnika i još desetak drugih oficira i poznatih ustaša u više oficirske či- 
nove.! 

U Petrinji su ustaše zarobile štab I grupe armija bivše jugoslavenske 
vojske s komandantom na čelu. U Topuskom je zarobljen štab 7. jugosla- 
venske armije, kao i dio štaba 4. jugoslavenske armije bivše vojske. Gene- 
ralštabni pukovnik Franjo Nikolić, načelnik operativnog odjeljenja u štabu 
I grupe jugoslavenskih armija, držao je vezu sa Slavkom Kvaternikom, koji 
se tada početkom aprilskog rata nalazio u ilegalnom skloništu u Zagrebu. 
Nikolić ga je obavijestio o rasulu jedinica armije, o pobuni organiziranoj 
od strane ustaša u garnizonu u Bjelovaru, o neredima u Koprivnici, o tome 
da je ban Subašić otputovao u nepoznatom pravcu* Pred Kvaternikom je 
Nikolić položio ustašku zakletvu i dobio zadatak da se miniraju mostovi, 
sklone artiljerijske baterije za obranu, da se što više vojnika raspusti 
kućama i da defetistički prikazuje svojem štabu i drugim štabovima kako 
je otpor besmislen. Kvaternik mu također daje zadatak da dođe u dodir 
s njemačkim nastupajućim jedinicama i da ih obavijesti o namjeri Kvater- 
nika i ustaša u Zagrebu da će preuzeti vlast i dočekati Nijemce kao 
prijatelje. Sličnu ulogu odigrao je, uz položenu ustašku zakletvu, 
i komandant žandarmerije general Tartalja, šef policije dr Grgić i dr. 

Tako se još u vrijeme rasula jedne armije, koja nije zvanično još ni 
kapitulirala, stvorila nova kvislinška vojska u službi tuđina. Komandant 
Savske divizije bivše vojske general August Marić nakon stvaranja NDH 
nastavio je da radi kao komandant Pavelićeve Savske divizijske oblasti 
sve do nove reorganizacije Pavelićeve vojske itd. 

Tako se odmah po kapitulaciji i ubrzo poslije nje javilo u Pavelićevu 
vojsku oko 3600 oficira, među kojima 31 general, 228 pukovnika, 245 pot- 
pukovnika, 254 majora, 1005 kapetana, 417 poručnika itd.? 

Javlja se i velik broj kapetana bojnog broda, kapetana fregate, kape- 
tana korvete, poručnika bojnog broda, poručnika korvete i vojnih sveće- 
nika. Neki su od ovih oficira po ustaškim zaslugama još 1941. godine 
odmah unaprijeđeni u viši čin, ali stanje od 3600 oficira s manjim izmje- 
nama odgovara stvarnom stanju broja prijavljenih bivših oficira jugosla- 
venske vojske. 

Samo manji broj čine aktivni austro-ugarski oficiri. Pregled je naprav- 
ljen prema Vjesniku vojnih zapovijesti iz 1941. godine.3 

Domobranstvo je 1941. godine bilo podijeljeno na pet divizijskih po- 
dručja i 19 mobilizacionih komandi (popunidbenih zapovjedništava). 


1 Mladen Colić: »Tzv. NDH-1941.«, Beograd, 1973, str. 194-195. 
2 Mladen Colić: »Tzv. NDH-1941.«, Beograd, 1973, str. 318. 
3 Mladen Colić: »Tzv. NDH-1941.«, Beograd, 1973, str. 328. 


U okviru divizijskih područja stvarale su se pukovnije, zatim specijalne 
jedinice, intendantura, konjica, inženjerske jedinice, ijedinice veze i druge. 
Sva ta organizacija stvarana je na bazi iskustava bivše jugoslavenske 
vojske, a kasnije su stjecana i nova iskustva uz pomoć njemačkih i tali- 
janskih instruktora i kadrova školovanih u domobranskoj akademiji i 
podoficirskoj školi. 

Kad je otpočeo ustanak u Hrvatskoj i Bosni i Hercegovini, stvarale su 
se posebne jednice za ugušivanje ustanka. Sve te jedinice bile su pod ope- 
rativnom komandom Nijemaca ili Talijana, ovisno o tome u čijoj su zoni 
djelovale. Već potkraj 1941. stvaraju se pješadijske divizije i zborovi, tako 
da je bilo organizirano 6 divizija i tri domobranska zbora. Sjedišta zborova 
bila su u Sisku, Slavonskom Brodu i Sarajevu. Stvara se i nova vojno-teri- 
torijalna podjela s tri domobranska zborna područja. Sjedišta operativnih 
divizija pukovnija i samostalnih jedinica mijenjala su se ovisno o vodenju 
operacija. 

Zrakoplovne snage bile su male. Raspolagalo se s oko 150 pilota, oko 
50 izviđača i ostalog drugog stručnog i pomoćnog osoblja od oko 
2600 ljudi, s oko 80 aviona, većinom zastarjelog tipa. U protuavionskoj 
obrani imali su 1941. godine oko 2000 ljudi!. 


NDH uglavnom nije imala mornarice, jer se Rimskim ugovorom mor- 
narice odrekla. Imala je samo na jednom dijelu mora koje je kontrolirala 
nešto plovnih objekata manje nosivosti, u principu ispod 50 registarskih 
tona. To su u stvari bili manji brodići i ribarski čamci. Tako je Zapovjed- 
ništvo mornarice (I odjel za mornaricu) samo fiktivno postojalo, a pukov- 
nik bojnog broda Đuro Jakčin unaprijeđen je u čin admirala i samo je 
simbolično komandirao zapravo nepostojećom mornaricom. To što je 
NDH držala jedan mali dio obale i otoka i imala pod upravom određene 
manje luke, sve je bilo pod strogom kontrolom Talijana. 


Legionarske jedinice - Po Hitlerovom zahtjevu, Pavelić je morao 
uputiti svoje legionarske jedinice na istočni front. Izdan je proglas da se 
jave dobrovoljci iz sviju oružanih jedinica NDH. Sabirni centri za buduće 
legionare bili su Zagreb, Sarajevo, Banja Luka, Osijek i Mostar. Prikuplja- 
nje glavnine nove legionarske jedinice bilo je u Zagrebu i Karlovcu. Tako 
je stvorena »Pojačana hrvatska 369. legionarska, pješačka pukovnija«. 
Javilo se oko 5000 dobrovoljaca. J edna bojna bila je muslimanska, a druge 
dvije bile su sastavljene od hrvatske nacionalnosti. Zvanično formiranje 
objavljeno je 16. jula 1941. godine, a zakletva se polagala u mjestima 
formiranja bojni u Sarajevu, Varaždinu i Zagrebu. S legionarima, koji su 
u stvari poslani u smrt na istočni front, na vojnim svečanostima opraštali 
su se Kvaternik, Pavelić, njemački general Glaise von Horstenau i tali- 
janski general Antonio Oxilia, zatim general Stancer i drugi visoki oficiri 
oružanih snaga NDH. 


1 A. VII. Fond NDH, kutija 1.0.9.; Mladen Colić - isto djelo, str. 245. 


Za komandanta legionarske pukovnije bio je imenovan pukovnik Ivan 
Markulj. Dana 24. jula 1941. godine legionarska pukovnija prebačena je iz 
Zagreba vlakom u Njemačku u mjesto Delersheim. Tamo su dobili nje- 
mačko naoružanje i opremu i odslušali su dopunsku obuku; 369. pojačana 
legionarska pukovnija morala je tamo u Njemačkoj u prisustvu njemačkih 
generala i vrhovnog nadzornika oružanih snaga NDH generala 
Slavka Stancera položiti zakletvu Hitleru. Iz Njemačke je već 29. augusta 
1941. godine legionarska pukovnija odvezena u Besarabiju, a potom je 
stigla u Pervomajsku, gdje je uključena u sastav 100. lake lovačke njemačke 
divizije 17. njemačke armije »Jug«. U prvu borbu legionari su stupili 
13. oktobra 1941. godine istočno od Dnjepra. 

Tristo šezdeset deveta pojačana legionarska pješačka pukovnija uče- 
stvovala je na istočnom frontu u desetak borbi u sastavu 100. a kasnije 
79. njemačke divizije, s kojom je dogurala i do samog Staljingrada. 
U međuvremenu je pukovnik Markulj predao komandu pukovniku 
Viktoru Pavičiću, a ovaj je na nezahvalnom kraju predao dužnost koman- 
danta potpukovniku Marku Mesiću. Kasnije su, radi popune pukovnije 
koja je u Sovjetskoj Rusiji trpjela velike gubitke, formirane tri doknadne 
bojne 369. legionarske pješačke pukovnije, koje su slane najprije u Nje- 
mačku u Stockerau radi brze obuke i kasnije su hitno uključivane u sastav 
desetkovane legionarske pukovnije. 

Na istočni je front poslana i legija zrakoplovstva pod komandom 
pukovnika Ivana Mraka, koja je sastavljena od dviju eskadrila: bombar- 
derske s oko 17 aviona i 100 ljudi i lovačke eskadrile od 20 aviona i 
120 ljudi, kojima je komandirao bojnik (major) Franjo Džal. Dok su 
bombarderi bili zastarjelog tipa, Džalovi lovci bili su sastavljeni od naj- 
modernijih aparata dobijenih od Nijemaca te su učestvovali u zračnim 
borbama sa sovjetskim pilotima u južnoj Ukrajini i na Krimu.3 

Legija mornarice - ili mornarički odred brojao je oko 340 ljudi i ušao 
je u sastav njemačke crnomorske mornarice kao posada šest njemačkih 
minolovaca i jedne podmornice. Prvi zapovjednik bio je kapetan fregate 
Antun Vrkljan, a posljednji kapetan bojnog broda Stjepan Rumenović. Na 
Crnom moru zadržali su se do novembra 1943. godine, a kasnije su pre- 
bačeni na njemačke brodove u Trst. Jedan broj ovih oficira iz Trsta 
prebjegao je saveznicima. & 

Laki prijevozni zdrug brojao je oko 1100 ljudi i našao se u sastavu 
Treće brze talijanske divizije »Principe Amadeo Duca D'Aosta«, gdje 
su ti naši ljudi morali položiti i posebnu zakletvu Mussoliniju. Zajedno 
sa Trećim bersaljeskim talijanskim pukom još 20. decembra godine 1942. 
prestao je postojati taj laki prijevozni zdrug jer je bio uništen i zarobljen 
na istočnom frontu.4 


1 »Hrvatski narod« od 14. oktobra 1941. 

2 A. VII. fond NDH, kutija 1. o. 9.: Mladen Colić - isto djelo, str. 260. 
3 A. VII. fond NDH, kutija 89. Colić - isto djelo, str. 261. 

* A. VII. fond NDH, kutija 115; Mladen Colić - isto djelo, str. 262. 


Na istočni front u sastavu legionara bilo je poslano 8215 ljudi. Kod 
Staljingrada su bili gotovo potpuno uništeni. Iz izvještaja s istočnog 
fronta točno se izvještava kako je broj legionara počeo opadati. Od 
pukovnije sveli su se na dvije, pa na jednu bojnu, pa najzad na jednu 
satniju (četu). Usprkos popuni, u jednom izvještaju govori se da je ostalo 
na položaju kod Staljingrada još samo 40 boraca. Ostali su svi bili ili 
poginuli, ili ranjeni, ili zarobljeni. Zbog izuzetnih zvjerstava koje su legi- 
onari činili na istočnom frontu, Rusi su ih zvali čortovima - đavolima.! 

Poluvojničke organizacije - Državna časna služba bila je stvorena po 
ugledu na slične organizacije fašističke i nacističke omladine u Italiji 
i Njemačkoj. Po zakonskoj odredbi Poglavnika i naredbi ministra domo- 
branstva Kvaternika, stvorena je »Časna radna služba« u koju je bila 
uključena omladina od 19-25 godina, organizirana na vojno-organiza- 
cijskim principima. Cilj je bio da se omladina odgaja u ustaškom duhu 
i pripremi za vojsku. Osim toga, omladinska radna služba bila je bes- 
platna radna snaga. Služba je bila obavezna i trajala je jednu godinu. 
Plan je bio da se za nekoliko mjeseci obuhvati tom službom 40-50 hiljada 
mladića i djevojaka, koji su se zvali domoradnici.? 

Narodna zaštita - Zakonskom odredbom ta je organizacija trebala 
postojati radi otklanjanja posljedica ratnih rušenja, elementarnih nepo- 
goda itd. Služba u zaštiti bila je obavezna i opća od 15 godina do stu- 
panja u vojsku. Vojnička prednaobrazba bila je dominantna. Vojska je 
imala pravo totalne kontrole u njoj i slala je svoje ljude da organiziraju 
vojnu obuku. To je bio dio napora da se na strani ustaštva ostvari 
totalna mobilizacija skoro cjelokupnog stanovništva od 15. godine 
nadalje. & 

Ustaška vojnica - Ustaške ilegalne organizacije, zaklete ustaše i 
ustaški emigranti bili su osnova na kojoj se gradila ustaška vojnica. Po 
Pavelićevom dolasku, ustaški emigranti postali su rukovodeći kadar 
u toj vojsci. U ustašku vojnicu primane su osvjedočene ustaše i frankovci 
te ljudi koji su u NDH gledali ostvarenje svojih nacionalističkih težnji.“ 
Ali u ustašku vojnicu ulazili su i razni kriminalci i ljudi koji su se dekla- 
rirali kao velike ustaše, a ustaška vojnica dala im je velike mogućnosti 
da se obogate, da ostvare svoje ambicije i postignu koljačku slavu. Najviše 
položaje dobijali su najvjerniji Pavelićevi suradnici. To je u stvari bila 
ideološka vojska ustaškog pokreta po ugledu na SS-jedinice u Njemač- 
koj i crne košulje u Italiji. 

Prvi komandant ustaške vojnice bio je poznati ustaša, pukovnik Juco 
Rukavina. Kasnije ga je zamijenio pukovnik Franjo Lukac pa onda 
generalštabni potpukovnik jugoslavenske vojske Tomislav Sertić, koji 


1 Viktor Novak: Magnum Crimen str. 839; »Katolički tjednik« 15. II. 192. 
1 Zbornik zakonika i naredaba 1941. godine; Colić, isto djelo, str. 264. 

* Mladen Colić: Isto djelo, str. 266 do 267. 

4 »Hrvatski narod« od 7. V. 1941. 


je kao ustaški agent otkriven u bivšoj vojsci i pred sam rat pobjegao 
u Mađarsku, a potom u Italiju. Po uspostavi NDH unaprijeđen je u čin 
ustaškog pukovnika, a kasnije postaje i general. U cilju obuke svojih 
oficira i podoficira, ustaška vojnica formira i posebne škole. Prvi 
komandant bio je Sertić, a njegov zamjenik poznati ustaški terorist Mijo 
Seletković, također unaprijeđen u čin ustaškog pukovnika. 

U svim tim bojnama ustaške vojnice mogu služiti samo oni koji su 
osvjedočeno pripadali ustaškom pokretu i njihovi sinovi. Pored ustaške 
bojne, u službi kod Poglavnika, i redovite djelatne bojne, pripremane su 
u početku ustaške satnije, koje su bile u stvari dio sveučilišne bojne. 
Studenti su nosili uniformu i oružje samo dok su bili u službi. Inače sve 
su to bile provjerene ustaše i frankovci, pripadnici raznih ustaških orga- 
nizacija: »Matija Gubec«, »Hrvatski junak«, »Hrvatski skaut«, »Veli- 
ko križarsko bratstvo« i drugi. Formirale su se i pričuvne ustaške 
bojne, u kojima su postojali i ženski odjeli. Njihov je zadatak bio vršenje 
odgojnog rada u narodu u ustaškom duhu. Ustaški podmladak dijelio se 
pa tri grupe: od 7 do 11 godina, od 11 do 15 i od 15 do 18 godina. 
Članovi ustaške vojnice imali su posebne privilegije i prvenstvo u dobi- 
vanju nagrada, a njihove obitelji prvenstvo u dobivanju zemlje ubijenih 
ili raseljenih Srba. 


Po redoslijedu, najprije su formirali Poglavnikovu tjelesnu bojnu, pa 
prvu ustašku dobrovoljačku pukovniju, zatim Satniju ustaša sveučilišta- 
raca, Željezničku ustašku bojnu itd. Prema tome, ustaška je vojnica po 
svojoj organizacionoj strukturi i mjestu dislokacije izgledala ovako: 


1. Glavni stožer ustaške vojnice 


2. Poglavnikova tjelesna bojna - Zagreb 
I ustaška bojna - Sarajevo 
II ustaška bojna - Sarajevo 
III ustaška bojna - Brčko 
IV ustaška bojna - Jasenovac-Gradiška 
V ustaška bojna - Glina 
VI ustaška bojna - Bosanski Novi 
VII ustaška bojna - Dvor na Uni 
VIII ustaška bojna - Banjaluka 
IX ustaška bojna - Zagreb 
X ustaška bojna - Slunj 
XI ustaška bojna - Vrgin Most 
XII ustaška bojna - Kostajnica 
Obrambena ustaška bojna - Jasenovac 
Francetićeva Crna legija — Istočna Bosna 
Željeznička ustaška bojna - Zagreb 
Ustaško-domobranska pukovnija »Dr A. Pavelić« - Zagreb 
Bojna ustaških domobrana - Zagreb 


Pripremna ustaška bojna - Zagreb 
Bojna njemačke momčadi! 


U Lici je također bila formirana ustaška bojna kao i u Sunji, Sremskoj 
Mitrovici, Virovitici i drugim mjestima. 

Komandanti svih tih ustaških bojni bili su poznati ratni zločinci: 
Luburić, Francetić, Moškov, Sertić, Herenčić, Sudar, Rukavina, Salčić, 
Banovac, Rof i mnogi drugi koji su kasnije postali komandanti zdrugova, 
pukovnija, divizija i zborova. Do kraja 1941. godine ustaška vojnica bro- 
jala je oko 15 000 ljudi. Sigurno su kasnije te ustaške bojne popunjavane, 
jer su u borbama s jedinicama NOV-a i POJ-a trpjele velike gubitke. 

Oružništvo NDH - Zandarmerijska brigada Banovine Hrvatske pod 
komandom generala Milana Mizlera s oba svoja puka u Zagrebu i Splitu 
prešla je skoro kompletno na stranu NDH. Preformirana je u oružničke 
postaje u pojedinim mjestima; postojala su četiri velika sjedišta u kojima 
su djelovali štabovi oružničkih pukovnija, i to: u Zagrebu, Splitu, 
Banjaluci i Sarajevu. Sve u svemu, u NDH je bilo oko 600-700 oružničkih 
postaja. Cjelokupno oružništvo brojalo je od 7,5 do 8 hiljada ljudi. 
Svuda gdje su postojali Pavelićevi žandari pokušali su od stanovništva 
organizirati ustašku miliciju. Ustaška milicija ili »divlje ustaše« znale su 
pod utjecajem pojedinih ustaških vođa, ustaških emigranata, ustaški 
nastrojenih svećenika da prave velika zvjerstva nad stanovništvom, 
naročito u istočnoj Hercegovini, ali isto tako i u drugim krajevima 
u Bosni, Lici, Kordunu, Baniji, Slavoniji i drugim mjestima. Iako izgleda 
ne postoje organizirani podaci o njihovom broju, istražnim organima 
izjavio je Slavko Kvaternik da je divljih ustaša moglo biti koncem 
1941. godine 25-30 hiljada. 


Prema svemu iznijetom, oružane snage u Hrvatskoj imale su do kraja 
1941. godine oko 120 hiljada organiziranih vojnika, od kojih na domo- 
branstvo otpada oko 92-95 hiljada, ustašku vojnicu oko 15 hiljada 
i oružništvo oko 7-8 hiljada ljudi.2 Naravno, tu nisu uračunati: ustaška 
seoska milicija, tzv. »divlje ustaše«, legionari, ustaški aparat, policijske 
snage, ustaške organizacije, poluvojničke organizacije, razna križarska 
bratstva i druga društva itd. U ratu, uslijed gubitaka i stalnih popuna, taj 
je broj sigurno, ukupno uzevši, bio znatno veći. 


Moralno-političko stanje u domobranstvu - Zahvaljujući brzoj i kata- 
strofalnoj kapitulaciji bivše vojske, izdaji Mačeka i držanju visokog 
katoličkog klera i najvećeg dijela nižeg svećenstva, zahvaljujući masovnom 
prelaženju bivših oficira u vojsku NDH, Pavelić je uz pomoć okupatora 
i svih navedenih faktora uspio stvoriti ne samo ustašku vojsku i žandar- 
meriju nego dosta brojnu domobransku vojsku, koju je mobilizacijom 
i redovitim regrutiranjem uspio relativno brzo organizirati. To je bio velik 


1 Mladen Colić: Isto djelo, str. 323. 
2 Mladen Colić: Isto djelo, str. 319. 


Pavelićev uspjeh, iako se ta domobranska vojska po mnogo čemu razli- 
kovala od ostalih Pavelićevih oružanih jedinica, u prvom redu po niskom 
borbenom moralu. 

Formiranje domobranskih jedinica do početka ustanka nije nailazilo 
na veče teškoće. Okupator je tražio i težio da se stvori kvislinška vojska 
koja bi bila spremna da se sama bori protiv NOP-a da bi oslobodio svoje 
trupe za druge važnije frontove. Ali se sigurno može tvrditi: okupatoru 
nikada nije uspjelo da u NDH stvori takvu vojsku koji bi bila sposobna 
sama, bez pomoći okupatora, da se bori protiv NOV-a i POJ-a. To 
naročito nije mogla činiti domobranska vojska. Opće je poznat slab 
moral domobranske vojske, osnovnu jezgru koje je činila seljačka masa 
koja je politički više bila vezana za političku organizaciju HSS-a nego za 
ustaše. Zbog Mačekova držanja, seljačke mase su se u početku odazivale 
pozivima za regrutaciju u domobranstvo i držale se u suštini pasivno. No 
kada su se razvile krvave borbe s ustanicima, ti isti seljaci tražili su stotine 
načina da izbjegnu služenje u domobranstvu. I kad su morali poći 
u borbu, čim im se ukazivala prilika ili pod pritiskom borbe domobrani 
su se predavali partizanima i bacali oružje, ali u početku nisu htjeli ostajati u parti- 
zanskim jedinicama i boriti se protiv okupatora i njihovih slugu, nego su 
se redovno vraćali kući da bi ponovno bili mobilizirani, naoružani i gur- 
nuti u borbu protiv NOV-a i POJ-a. U početku su samo rijetki pojedinci 
ostajali u partizanskim jedinicama. Ta kolebljivost i pasivnost domobrana, 
uglavnom hrvatskih seljaka mobiliziranih iz pretežno sjevernih krajeva 
Hrvatske, odraz je politike i stava HSS-a i njenog vođe dra Vlatka Mačeka. 


Poznat je također antagonizam između domobranskih i ustaških jedi- 
nica. U domobranstvu je bilo mnogo simpatizera NOP-a, naročito 
u pojedinim garnizonima gdje su čak u nekim jedinicama radili i organi 
NOP-a, kao na primjer u Slavonskoj Požegi. Iz Varaždina prelazi NOP-u 
jula 1943. godine čitav jedan domobranski artiljerijski divizion na čelu 
s potpukovnikom Vardom. Bez sumnje, što se rat više primicao kraju, to 
su domobrani i njihove pojedine jedinice više prelazile na stranu partizana. 
Poznat je događaj otkazivanje poslušnosti i pobune u 15. pješadijskoj 
domobranskoj pukovniji na Palama kod Sarajeva još krajem 1941. godine, 
gdje je došlo do masovnih hapšenja i strijeljanja. U gušenju pobune 
morale su sudjelovati i njemačke jedinice. Osim toga, u mnogim borbama 
dolazilo je do masovnog zarobljavanja domobrana još 1941. kod Kulen 
Vakufa, Pištelačke Drage u Lici, na Trusini i Berkovićima u Hercegovini, 
kasnije u Ličkom Lešću i drugim mjestima. Masovno puštanje domobrana 
kućama od strane partizana još je više slabilo moral domobranstva. 
Poslije dva poziva vrhovnog komandanta NOV-a i POJ-a maršala Tita 
upućenih domobranima 1944. godine došlo je do masovnog prijelaza 
domobrana u NOV i POJ. 

Međutim, pored svih tih masovnih primjera neborbenosti i predava- 
nja domobrana partizanima, domobranstvo je bila vojska koja je služila 
okupatora i Pavelića u NDH, bez obzira na sve ocjene njene slabe 


borbene gotovosti. Domobranstvo je tvorevina okupatora i čuvar interesa 
fašizma u NDH bez obzira na to što ono nije bila ideološka vojska kao 
što su bile ustaše i što je ono te interese moglo čuvati s ne tako vidljivim 
i izraženim uspjehom. Okupator je s domobranskom vojskom računao. 
Domobranstvo je egzistiralo i borilo se protiv NOV-a od početka do kraja 
rata. 

Treba razlikovati pojavu predaje u borbi i pojavu prelaženja na stranu 
NOP-a i javljanje u jedinice NOV-a i POJ-a. Isto tako treba razlikovati 
predavanja koja su uslijedila poslije efikasnih vojnih akcija jedinica NOV-a 
i POJ-a; tada su mnogi domobrani uslijed borbenih akcija partizana bili 
prisiljeni na predaju. Izuzev rijetkih pojedinaca, u početku NOB-a dobro- 
voljnih prelaženja u NOV nije bilo, iako je i tada predavanje bilo 
masovna pojava. I zaista, bilo bi potcjenjivanje djelovanja NOV-a i POJ -a 
kad bi se tvrdilo da su se domobrani predavali čim bi se partizani pojavili. 
Bolje rečeno, oni su se u večini slučajeva predavali onda kada su bili na 
to natjerani, pa makar i najmanjim akcijama. Ima dosta primjera 
bezuspješnog pregovaranja o predaji domobrana i vrlo žestokih i teških 
borbi koje su naše jedinice vodile s domobranskim jedinicama. Sve je ovo 
potrebno reći da bi se dala objektivna slika i ocjena domobranske vojske, 
koja koliko god bila rezervoar za naoružavanje NOV-a i POJ -a, ujedno je 
bila kvislinška vojska u službi okupatora koja se zajedno s okupatorskim 
jedinicama, ustaškom vojnicom i Pavelićevim aparatom, crnogorskim čet- 
nicima, vlasovcima i slovenskim bjelogardijcima borila i odstupala sve do 
zapadnih granica naše zemlje; njezini ostaci predali su se našim jedinicama 
tek 15. maja 1945. godine. 


Drzavno-pravni poredak u NDH. Sistem masovnog terora i zločina 


NDH je bila kvislinška tvorevina Mussolinija i Hitlera, a Ante 
Pavelić je došao na vlast izdajom i prodajom vitalnih interesa hrvatskog 
naroda. On se i održavao oslanjajući se u prvom redu na moći armija sila 
Osovine i njihovog aparata, pa tek onda na svoje snage. 

Ustaški pokret je esencijalni izraz najšovinističkijeg dijela velikohrvat- 
ske buržoazije. Nacionalističkim parolama i separatizmom, koristeći se 
teškim stanjem i neriješenim nacionalnim pitanjem u staroj Jugoslaviji, ta 
je buržoazija stvaranjem NDH pokušala prikriti najveću izdaju u historiji 
hrvatskog naroda. Paveliću su pripisivane historijske zasluge za oslobođe- 
nje Hrvata od velikosrpskog jarma, a on je hrvatski narod bacio u naj- 
strašnije fašističko ropstvo i sraman bratoubilački rat za račun germanskih 
i latinskih osvajača, što se nije desilo u hiljadu tristogodišnjoj historiji od 
doseljenja na Balkan. 

Ustaški pokret deklarirao se kao hrvatski nacionalistički pokret, koji 
se, formalno, nije nazvao ni fašističkim, ni nacističkim, ali se kao takav 
uklapa u »novi evropski poredak« koji su proklamirale sile Osovine. 


Unutrašnja organizacija društva zasniva se na principu totalitarnog i kor- 
porativnog sistema, po ugledu na osnivače - Mussolinijevu Italiju 
i Hitlerovu Njemačku. 

Ideološki je ustaštvo bilo orijentirano protiv komunizma, kao međuna- 
rodne zavjere boljševizma, i protiv zapadne demokracije, kao trule pluto- 
kracije. U svojoj osnovi, ustaški pokret se bazirao na rasizmu i antisemi- 
tizmu. Fizički su ustaše uništavale najprije Zidove i Cigane. U odnosu na 
državnu zajednicu Južnih Slavena, ustaški pokret ibio je nastrojen nega- 
torski, separatistički i za njeno razbijanje, a u odnosu na Srbe propovi- 
jedao je zvjersku šovinističku mržnju i obračun. 

Važnu ulogu u karakteru NDH kao države igrali su klerofašisti i veliki 
dio crkvenih velikodostojnika pod rukovodstvom zagrebačkog nadbiskupa 
Stepinca i predstavnika Vatikana, koji su od Hrvatske nastojali načiniti 
»svetu vojujuću Kristovu republiku«, pravu katoličku državu, očišćenu od 
raznih shizmatika. »Bog ne bi bio Bogom ako ne bi dao hrvatskom 
narodu NDH« - govorio je sarajevski župnik Božidar Brale, Pavelićev 
povjerenik za Bosnu i Hercegovinu. U duhu takve orijentacije, plan Paveli- 
ćevog ustaškog pokreta bio je da pobije, raseli i pokatoliči sve Srbe 
u Hrvatskoj. 

Zidova je u Hrvatskoj bilo samo 40 000. Kako je u NDH bilo oko 
2. milijuna Srba, nije ih bilo lako uništiti, raseliti i pokatoličiti. Zato je 
trebalo stvoriti organizaciju i ideološki pripremiti svoj pokret i državni 
aparat za takav besprimjeran zločin, genocid nad čitavim jednim narodom. 

Ideolozi takvog pokreta bili su: dr Makanec, profesori Oršanić, Crljen 
i Segvić. Osnova njihove teorije bila je da su se Hrvati čitav milenij razvi- 
jali na bazi zapadne rimokatoličke civilizacije i utjecaja, a da su se Srbi 
razvijali kroz svoju historiju pod uticajem Bizanta, Turaka i pravoslavlja. 
Zato su ustaški propagandisti i bacili parole da je Drina granica Istoka 
i Zapada, granica Evrope i Azije, civilizacije i barbarstva. Kao što je 
u historiji Vojna krajina bila u Hrvatskoj i obranila Evropu od Turaka, 
tako i sada NDH ima historijsku ulogu u obrani zapadne Evrope od 
istočnog boljševizma. Osim toga, ustaški ideolozi su na sav glas trubili da 
su Hrvati gotskog porijekla i da, prema tome, rasno i etnički pripadaju 
Zapadu. Oni su tvrdili da im je slavensko porijeklo nametnuto. Razvijali 
su teoriju da je Bosna i Hercegovina nekada bila čisto hrvatska i katolička 
zemlja i da je izmijenjena struktura stanovništva silom turske, a kasnije 
srpske penetracije, da su Srbi u Hrvatskoj također ranije penetrirani od 
strane inozemnih zavojevača, na primjer Turaka, i da su kasnije bili pri- 
vilegirani od strane Austrije, a posebno od bivše Jugoslavije. Sve im je to 
bilo potrebno da bi opravdali zločine istrebljenja, raseljavanja i prekršta- 
vanja. 

Ustaški pokret nije bio jedinstven. Jedan dio je bio pronjemački 
raspoložen, drugi protalijanski. Postojale su proturječnosti između ustaša 
emigranata i ustaša u domovini, koji su se gložili oko zasluga za ustaški 
pokret i oko vlasti. Dijelili su se zatim po raznim grupama po pokraji- 


Pošto je, valjda po ocjeni ustaških poglavara, generalna proba 
masovnog ubijanja u Gudovcu uspjela, krenuli su na Kordun, gdje su 
9. maja 1941. izvršili pokolj u selu Blagaju. Trebalo je zločin napraviti 
upravo tu gdje su bili izmiješani Hrvati i Srbi koji su se vjekovima slagali 
i u ogromnoj većini i jedni i drugi glasali za Udruženu opoziciju (Samo- 
stalnu demokratsku stranku i HSS, koje su sačinjavale Seljačko-demokrat- 
sku koaliciju). Pokoljem i smicalicama trebalo ih je zakrviti i zavaditi, 
a hrvatske mase pridobiti za sebe i svoju ustašku politiku. Toga dana 
ustaše su sakupile u Blagaju velik broj Srba iz sela Veljuna i okolice, pod 
izgovorom nekakvog preslušavanja. Svjesni toga da nisu ništa skrivili, 
svjesni tradicionalnog prijateljstva s Hrvatima iz Blagaja, došlo je 520 
seljaka koji su svi do jednog ubijeni na najzvjerskiji način. Koljačku ekipu, 
dovedenu iz Zagreba, predvodio je Mijo Babić, poznati ustaški emigrant 
iz 1929. godine i Pavelićev obavještajac iz vremena ustaških logora u Ita- 
liji. Krvnik je doveo nekoliko kamiona ustaša iz Zagreba, većinom bivših 
emigranata. Ustaše su iz Zagreba došle po Pavelićevom naređenju, što je 
i Mijo Babić poslije tog zločina rekao odgovarajući na proteste iznenađe- 
nih i zaprepaštenih hrvatskih seljaka iz Blagaja. 


Kasnije nastaju masovna istrebljenja i zločini; na primjer u Lici u jame 
kod Prijeboja kod Plitvičkih jezera bačeno je preko 400 ljudi. Pokolji su tada 
nastavljeni u Donjoj Suvaji, gdje je ubijeno 400 ljudi, u Divoselu kod Gospića 
780 ljudi, u Petrovom Selu 1200 ljudi, u selu Kosinju 347 ljudi, u Smiljanu 
preko 600 ljudi i raznim drugim selima Like, gdje su vršena masovna ubojstva 
po nekoliko stotina ljudi odjednom, paljene su kuće i bezobzirno se pljačkalo. 
Zločini su počinjeni na Baniji, u Slavoniji, Moslavini, Posavini, Srijemu, Cetinjskoj 
i Kninskoj krajini. 

U Bosni i Hercegovini vršena su masovna i nečuvena ubijanja oko 
Bihaća, Banjaluke, Kupresa, Travnika, Mostara, Stoca, Čapljine, Sinja itd. 
U pokoljima su učestvovali mnogi svećenici, franjevci i sjemeništarci, pod 
pokroviteljstvom poznatog ratnog zločinca, osvjedočenog ustaše još iz 
predratnih vremena, sarajevskoga nadbiskupa Ivana Sarića. 


Po masovnosti pokolja naroda naročito je stradala istočna Hercego- 
vina, u kojoj su harali po zlu nadaleko čuveni ustaški emigranti i koman- 
danti Mijo Babić, Ivo Herenčić, Jure Francetić i mnogi drugi. Poznati su 
veliki zločini i bacanje žrtava u jame Golubija u selima Korita, Zagradac, 
zatim bacanje žrtava kod sela Kapavice. Ubijani su ljudi u Maloj Čatrnji, 
zatim u selima Gornja Plažinja, Stepen, Pržina, Sukoviće i Međuljiće. 
Žrtve su bacane u jamu Bukovicu kod Stoca. Pobijeni Srbi u Fazlagića 
Kuli bacani su u ponor rijeke Mušnice. Zločini su vršeni u selima Zborna 
Gomila, Veličanima i Čavšu, a žrtve su bacane u jamu Ržani Do. Ubijani su 
u Nevesinju, u selu Grašanj i u Drežnju. Poznato je bacanje žena, djece 
i muškaraca u jame na Vidovom Polju, u Poplate kod Bivoljeg Brda, 
Surmanaca. U mostarskom kotaru je nekoliko hiljada ljudi ubijeno na 
zvjerski način. Ljudi su ubijani na Buni, Kozičanima, na Pilatu, Lokavlja- 
nima, na Domanovićima, u Hrašnjanima u školi gdje su potom bacani 


u rijeku Neretvu. A što da se kaže za masovne zločine u selima Klepce, 
Tasovčići, Pribilovci, pune jame kod Mogorjela, Opuzena, Dračeva, 
ubijanje u Rankovcima, Uboskom, Vlahovičima, Pocrnji, Curkovcu itd., 
gdje su deseci i deseci hiljada ljudi preko noći nestajali s lica zemlje, 
a sela pljačkana i paljena? Usporedno s ubijanjem, ljudi su transportirani 
u ustaške logore u Jadovno, Jasenovac i druga mjesta, odakle se više nikad 
nisu vratili. 


U svom izvještaju Svetozaru Vukmanoviću-Tempu o strahovitim zloči- 
nima u istočnoj Hercegovini, Uglješa Danilović, član Glavnog štaba NOP-a 
za Bosnu i Hercegovinu, između ostalog piše: 


.. »Da su ustaše na Berkovićima kuvale djecu i nagonili njihove 
majke da ih jedu, a poslije ih ubijali, silovali žene i djevojke itd. Kažu, 
biti ubijen metkom, to je značilo sreću ...» 


Nakon napada zagrebačkih skojevaca na Sveučilišnu ustašku satniju 
kod Botaničkog vrta prijeki pokretni sud je 4. 8. 1941. godine strijeljao 
87 Zidova i komunista. Poslije diverzije u zagrebačkoj pošti ubijeno je 
50 Zidova i komunista. 

Pavelićevim ustašama ništa nije smetalo da ubijaju i prave masovne 
pokolje u hrvatskim selima, pogotovu onima koja su pokazala simpatije 
prema NOB-u. U selu Jakovlju pod Zagrebačkom gorom pobili su 37 ljudi 
i selo spalili. Nekoliko stotina ljudi ubijeno je u turopoljskim i posavskim 
selima (Željezno, Jezero i dr.). I u Zumberku, Pokuplju, Podravini i Sla- 
voniji ustaške su horde po hrvatskim selima vršile zločine i ubijanja. Na 
sam dan povlačenja ustaša, u hrvatskim selima nekoliko kilometara od 
Zagreba ubijeno je više od stotinu seljaka. 

Okupator je provodio svoju perfidnu politiku uništavanja naših 
naroda, koristeći se vješto svojim poslušnim slugama. Kao što su ustaše 
uništavale srpski narod, tako su i četnici Draže Mihailovića uništavali 
hrvatski i muslimanski živalj samo zato što su se rodili kao Hrvati 
i Muslimani. Uništavali su četnici, naravno, i sve one Srbe koji su simpa- 
tizirali i surađivali s partizanima ili se nisu slagali s politikom pokolja 
i odmazde. 


Kondogori smrti po ugledu na naciste 


Po ugledu na nacističke logore Mauthausen, Buchenwald, Dachau 
i druge, Pavelić je odmah preko svog ministra unutrašnjih poslova Andrije 
Artukovića, šefa policije Dide Kvaternika, Maksa Luburića, Mije Babića 
i drugih osnovao prve logore smrti u Slanom na otoku Pagu i u Jadovnom 
na Velebitu. Logorima je upravljao Mijo Babić, koji je ujedno bio i zamje- 
nik glavnog šefa ustaške policije u Hrvatskoj. Poslije njegove pogibije 
zamijenio ga je Vjekoslav Luburić Maks, koji je po surovosti i krvološtvu 
prestigao svog prethodnika. 


Logore su obezbjeđivale posebne jedinice koje su se zvale ustaška 
obrana. U te jedinice primani su samo oni koji su bili spremni na najgore 
zločine. Ti prvi logori na Pagu i u Jadovnom bili su prvi tečajevi i škole 
koljaštva za ustaše, a njihovi glavni profesori bili su bivši ustaški emigranti. 


Kakvu su to užasnu školu završili pojedini mladi ljudi, ustaše, najbolje 
govori Joso Orešković, devetnaestogodišnji gospićki gimnazijalac, koga su 
partizani zarobili u proljeće 1942. godine. Joso Orešković, odgovarajući 
za masovne pokolje počinjene u selima oko Titove Korenine, na saslušanju 
je govorio o tome kako se spremao za koljača. 


»J oš kao đak šestog razreda gospićke gimnazije - pričao je Orešković - 
- stupio sam 1939. godine u vjersku organizaciju ,Križari'. Tu su nas 
pod firmom vjere odgajali u ustaškom duhu. Na naše sastanke dolazili 
su Jurica Frković i Juco Rukavina i držali nam predavanja protiv Srba 
i komunista. Naša parola bila je: ,U ime Krista - ubij antikrista!' Anti- 
kristi su bili Srbi, Zidovi i komunisti. Organizirali smo i svoju udarnu 
jedinicu, koja je noću napadala ljevičare. Kad je došlo do rata i rasula 
jugoslavenske vojske, mi smo je razoružali. Odmah smo stupili u ustaše, 
jer smo to smatrali svojom nacionalnom dužnošću. Mene, s još nekim 
Gospićanima, odredili su u logor Slano, na otoku Pagu. Tu su se nalazili 
najviše Zidovi i Srbi, a bilo je i nekih Hrvata-ljevičara. Kad sam došao 
onamo, zapanjilo me kad sam vidio kako muče one ljude. Spavali su pod 
vedrim nebom u žici. Za hranu im nisu davali ništa osim slanih riba, ali 
im vode nisu davali, tako da su mnogi poludjeli od žeđi. U to je došla 
nova skupina zatočenika. Starješine su nam dale naređenje da odvojimo 
dvjesta zatočenika iz prve partije, da ih odvedemo na more i pobijemo. 
Ja i neki moji drugovi nismo mogli. Onda su nas grdili i predbacivali 
nam kakvi smo to mi Hrvati i ustaše. Govorili su da nije ustaša onaj tko 
ne može s veseljem ubiti Srbina, Zidova i komunista. Da nas pridobiju 
za ubijanje, davali su nama mlađima vina i likera. Dovodili su pred nas 
zatočene djevojke, svlačili ih do gola i govorili da možemo uzeti koju 
hoćemo, ali da ih poslije akta moramo ubiti. Neki mladići opijeni vinom 
i zaneseni strašću počeli su tako ubijati. Ja nisam mogao. Gadilo mi se, 
i to sam javno rekao. Nakon par dana došao je u logor neki viši funkci- 
oner iz Zagreba. Zvao se Luburić. Došao je da pogleda rad logora. Tek 
tada je započelo pravo klanje. Sve more oko Paga bilo je crveno od krvi. 
Luburiću su referirali da ja i još neki nećemo da ubijamo. Na to je Luburić 
sazvao sve ustaše, postrojio nas i održao govor u kome je rekao da su 
izdajice ustaštva oni koji ne mogu ubijati Srbe, Zidove i komuniste. Na to 
je upitao tko je taj ,usraša' koji ne može da ubija. Javio sam se ja i još 
nekoliko. Kako sam bio prvi po redu od tih koji su se javili, Luburić me 
je pozvao pred stroj i upitao me, kakav sam ja to ustaša kad ne mogu 
ubiti Srbina i Zidova. Rekao sam mu da sam spreman u svako doba dati 
život za Poglavnika, da mislim da bih mogao ubiti neprijatelja u borbi, 
ali da ne mogu ubijati ovako goloruke ljude, a osobito žene i djecu. On 
se na to nasmijao i rekao da je i ovo borba i da Srbi, Zidovi i komunisti 


nisu ljudi, nego zvjerad i da je naša dužnost da očistimo Hrvatsku od te 
kuge, a tko to neće, da je neprijatelj Poglavnika i Hrvatske, kao i oni. Na 
to je pozvao jednog iz svoje pratnje i nešto mu šapnuo. Ovaj je otišao 
i donio dvoje male dvogodišnje židovske djece. Luburić mi je predao 
jedno dijete i rekao mi da ga zakoljem. Odgovorio sam da ne mogu. Nato 
su svi oko mene prasnuli u smijeh, rugali mi se i vikali - usraša, a ne 
ustaša. Onda je Luburić izvadio nož i zaklao preda mnom dijete govoreći: 
,Evo, ovako se radi'. Kad je dijete vrisnulo i prsnula krv, oko mene se 
sve zavrtjelo. Skoro sam pao. Jedan me ustaša prihvatio. Kad sam se malo 
pribrao, rekao mi je Luburić da dignem desnu nogu. Digao sam, a on mi 
je pod nogu stavio ono drugo dijete. Onda je zapovjedio: ,Udri!' Udario 
sam nogom i zgnječio glavu djetetu. Luburić mi je prišao, potapšao me 
po ramenu i rekao:,Bravo! Bit ćeš ti još dobar ustaša! 

Tako sam - završio je svoj jezoviti iskaz Orešković - ubio prvo dijete. 
Nakon toga sam se opio do smrti. U pijanstvu sam zajedno sa drugovima 
silovao neke židovske djevojke, a onda smo ih poubijali. Poslije se nisam 
trebao ni opijati, Kasnije, kad je Slano likvidirano i svi njegovi zatočenici 
pobijeni, poslan sam u kotar Korenicu na čišćenje Srba. Sto sam tu radio, 
znate.. .<* 


Logori su osnivani u Staroj Gradiški, Koprivnici (Danica), Sisku, 
Donjem Miholjcu, Kostajnici, Dubici, Tenju kraj Osijeka, Karlovcu, 
u Kerestincu, Vinkovcima, Virovitici, Kruščici kod Travnika, Višegradu, 
Slavonskoj Požegi, Lepoglavi, Zemunu, Jadovnom i Jasenovcu. Mnogi ovi 
logori postojali su kratko vrijeme, a mnogi su trajali duže, od kojih neki, 
najveći, za sve vrijeme rata. Svi su oni bili velika mučilišta i grobnice 
ogromnog broja naših ljudi, a medu njima se posebno ističe logor J aseno- 
vac, o komu ćemo reći nešto više. O nekim drugim logorima iznijet ćemo 
neke osnovne podatke. 

logor Slano na otoku Pagu bio je jedan od prvih ustaških logora. 
Formiran je u junu 1941. Već augusta iste godine bio je likvidiran, jer je 
to područje pripadalo talijanskoj okupacionoj zoni, a osim toga ustanak 
se u okolini naglo razvijao te nije bilo uvjeta za nesmetan rad. Logor je 
organizirao Pavelićev najbliži suradnik još iz emigracije Mijo Babić. 
Zapovjednik logora bio je također prisan Pavelićev suradnik i član njego- 
vog Glavnog ustaškog stana u emigraciji Ivan Devčić-Pivac, koji je ujedno 
komandirao ustaškom satnijom što je obezbjeđivala logor. U logoru su bili 
pretežno Zidovi, pa onda Srbi, dopremani iz sabirnog logora u Gospiću. 
U samom Slanom bili su zatvoreni muškarci, a u Metajni žene i djeca. Svoje 
žrtve ustaše su bacale u ponor u predjelu Furnaže, a u paškom kanalu 
davili su svoje žrtve u moru. Oko 3000 logoraša srpske nacionalnosti 
otpremljeno je iz tog logora u logor Jadovno, da bi tamo bili svi poubi- 


1 Sime Balen, Pavelić, str. 78 i 80. 

jani i pobacani u velebitske jame, a 450 Zidova, žena i djece uputili su na 
likvidaciju u Jadovno, Jasenovac i Kruščicu. 

Kruščica kod Travnika bio je manji logor koji je brojao nekoliko 
hiljada zatočenika, uglavnom Zidova i manji dio Srba, žena i djece. I taj 
je logor likvidiran slanjem preostalih žrtava u J asenovac i logor Loborgrad 
(kod Zlatar Bistrice), koji je bio manji logor i ubrzo likvidiran slanjem 
Zidova u Auschwitz. Preostale žene srpske nacionalnosti poslane su na 
rad u Njemačku ili su ih deportirali u Srbiju. 

Logor u Đakovu bio je malen logor smješten u jedan mlin, zvan 
Cereale, u kojem su bile 183 židovske žene i 50 srpskih djevojaka. 

Logor »Danica« u Koprivnici bio je smješten u nekadašnjoj tvornici 
kemijskih proizvoda »Danica«. Prvi zatočenici bili su Zidovi, komu- 
nisti i Srbi sa područja Grubišnog Polja, Pakraca i Križevaca. Prvi 
zapovjednici bili su Martin Nemec, a poslije njega Nikola Herman, poznat 
po svojoj svireposti. Kroz logor je prošlo oko 5000 ljudi. Ubrzo je prestao 
postojati. 

Logor Kerestinec nalazio se u jednom dvorcu udaljenom 25 km od 
Zagreba. U njega su prebačeni komunisti iz zatvora iz Savske ulice 
i kasnije iz drugih logora u Travniku i Vinkovcima. Tu su se nalazili 
Božidar Adžija, Ognjen Priča, Otokar Keršovani, Divko Budak, Andrija 
Zaja, Pavao Markovac, zatim August Cesarec, Ivan Krndelj, Jaroslav 
Hvala, Josip Horvat, Lavoslav Kazić, Petar Kazić, Valentin Suh, Dušan 
Grković, Stjepan Jelić, Hugo i Ljudevit Kon, Aleksandar Turković, Juraj 
Bermanec, Henrik Telč, Osijas Izrael i još 27 drugova. Njih 44 osuđeno 
je na smrt. U Kerestincu je izgubilo živote ukupno 77 komunista. Svega 14 
se uspjelo bijegom spasiti, a od njih je 9 poginulo u NOB-u. Živih je 
ostalo svega 5. 

Postojao je pokušaj organiziranja bijega logoraša iz Kerestinca. Pošto 
su najprije strijeljali Božidara Adžiju, Alfreda Bergmana i jednu grupu sa 
njima, kao navodno duhovne začetnike ubojstva policijskog agenta Lju- 
devita Tiljka, otpočele su pripreme na bijeg. 

Organizacija akcije izvedena je dosta slabo, zahvaljujući i miješanju 
određenih ljudi sa strane, pa je Mjesni komitet KPH Zagreba djelovao 
dosta nekoordinirano ostavivši odbjegle zatvorenike iz logora bez potreb- 
nih organiziranih veza. Logoraši su se uspjeli noću 13/14. jula probiti iz 
logora, zarobivši prethodno stražu i komandanta logora. Ostavši bez 
pravih veza i pomoći izvana, po izlasku iz logora ustaše su uspjele, izuzev 
njih 14, sve pohvatati i nešto kasnije strijeljati. Logor je također uskoro 
raspušten.! 

Logor Jadovno osnovan je još u maju 1941. na Velebitu, mjestu uda- 
ljenom od Gospića dvadesetak kilometara. Jadovno je bilo na jednoj vele- 
bitskoj udolici, na nadmorskoj visini od oko 1200 metara, u mjestu okru- 


1 Otpor u žicama - sjećanje zatočenika, knjiga II, Beograd, 1969. 
Mirko Peršen: Ustaški logori, Zagreb, 1966. str. 41-41. 


ženom gustom šumom s puno ponora i jama, od kojih je najpoznatija 
Saranova jama i jama na Grginom brijegu. Logoru je bilo namijenjeno da 
u toj velebitskoj pustoši vrši masovna ubijanja ljudi. Osnovao ga je ustaški 
pukovnik Juco Rukavina, veliki župan Jurica Frković i šef gospićke poli- 
cije Stjepan Rubinić, koji je ujedno bio i prvi komandant logora. Po 
Enciklopediji J ugoslavije, u logoru J adovno ubijeno je za z-3 mjeseca oko, 
60 000 ljudi, žena i djece iz svih krajeva NDH. Po podacima određenih 
svjedoka, u junu i julu 1941. u Gospić je željezničkim kompozicijama 
stizalo dnevno i po hiljadu ljudi, određenih da budu odvedeni, ubijeni 
i bačeni u jame u Jadovnom. Po izjavama nekih starih partizana i partij- 
skih radnika iz Gospića, koji su učestvovali u Anketnoj komisiji koja je 
poslije rata istraživala podatke, u logoru u Jadovnom ubijeno je oko 50-60 
hiljada ljudi. U svakom slučaju, to je, poslije Jasenovca i Stare Gradiške, 
bio logor u kojem su vršene najmasovnije likvidacije ljudi u NDH. Uslijed 
ustanka naroda Like, logor je likvidiran već augusta 1941, s tim što su sve 
preostale logoraše ustaše pobile. 

Logor Stara Gradiška smješten je bio u ranijoj kaznioni koja je pretvo- 
rena u konclogor. Taj logor bio je povezan s Jasenovcem (s logorom III 
u Jasenovcu); u njemu su najviše ubijana djeca i žene. 

Logor Jasenovac osnovao je Vjekoslav Luburić na prostoru između 
rijeke Save, Velikog Struga i Lonje. Njega su sačinjavali logor I »Versajev«, 
logor II »Krapje«, logor III »Ciglana«, logor IV »Kožara«, logor V »Ci- 
ganski«, logov VI »Mlaka« i logor »Stara Gradiška«. Logor se nalazio na 
podvodnim terenima, prirodno zaštićen rijekama i podvodnim zemljištem, 
gdje su ustaše, pod vidom organiziranja melioracionih radova na Lonj- 
skom polju, vršile najstrašnije zločine u historiji naše zemlje. 

Logor Jasenovac spada u red najozloglašenijih logora smrti ne samo 
u našoj zemlji već i u Evropi. Žalostan rekord! Jugoslavenska državna 
komisija za utvrđivanje zločina okupatora i domaćih izdajnika u svom 
izvještaju o J asenovcu kaže: 


»Po užasnom režimu u njemu i po broju njegovih žrtava, ovaj logor 
spada među najstrašnija mučilišta i gubilišta nacifašizma u toku ovoga 
rata.« 


Jasenovački logor je zaista postao pojam zločina, strahovitih i neza- 
pamćenih zvjerstava. To je bila monstruozna ustaška mašinerija za 
uništavanje naših ljudi. Ustaše su u Jasenovcu ubijale ljude bez ikakve 
presude, odnosno bez odluke o njihovoj pojedinačnoj ili grupnoj krivici. 
Svi oni koji su onamo deportirani, s rijetkim izuzecima, samim tim što su 
dovedeni u logor bili su osuđeni na smrt i prepušteni na milost ustaškim 
dželatima da oni odrede kada će biti egzekutirani i na kakav način. Tih 
sadističkih načina mučenja i svirepih ubojstava bilo je bezbroj, koliko ih 
je mogla samo izmisliti avetinjska fantazija tih ograničenih mozgova koje 
je zadojila rasna i šovinistička mržnja i ustaški koljački duh. 


Bezbrojne kolone i transporti ljudi, žena, djece, s Kozare, iz Srijema, 
Slavonije, Bosne i Hercegovine i iz svih drugih krajeva NDH, dovođeni 
su u taj logor da bi ih tamo na najsuroviji način masakrirali. Njihova 
krivica bila je samo to što su rođeni kao Srbi, Zidovi, Cigani ili što su 
Hrvati koji se nisu slagali s fašizmom i ustaškom strahovladom. Za sve to, 
po ustaškoj logici, nisu bili potrebni spiskovi ubijenih niti kakva presuda 
suda. Sve je bilo unaprijed odlučeno. 

Osnovna metoda ubijanja bilo je klanje ili su žrtve jednostavno odvo- 
đene na obalu Save, udarane maljem ili kakvom gvozdenom šipkom po 
glavi i bacane u rijeku. Godinama je pitoma Sava pronosila leševe i u svo- 
jim dubinama čuvala tajnu divljačkih obračuna s nevinim bespomoćnim 
ljudima, starcima, ženama i djecom. 

Služili su se i metodom spaljivanja živih ili polumrtvih ljudi u ciglani, 
u pećima za pečenje cigala, ali su palili i velike lomače kao u srednjem 
vijeku u doba inkvizicije i bacali na njih svoje žrtve. Kakvi li su samo to 
bili pomućeni mozgovi koji su sadistički mogli uživati u tome da zaroblje- 
nog i bespomoćnog živog čovjeka bez ikakve krivice bacaju na lomaču 
i spaljuju! Cesto su svoje žrtve natjerivali da piju naftu i benzin, zatim su 
ih polijevali i palili.! 

Ljudski je život do krajnjih granica bio obezvrijeđen. Došlo se dotle 
da je pravi privilegij bio biti ubijen iz vatrenog oružja. Misao da su u tom 
paklu živi zavidjeli mrtvima potpuno je odgovarala situaciji i vremenu 
u kojem se našao gotovo milijun ljudi. 

O metodi mučenja i ubijanja u logoru najjasnije govori Anketna 
komisija za utvrđivanje ratnih zločina, koja je 18. maja 1945. obišla logor 
Jasenovac. U službenom zapisku, između ostalog, stoji: 


« ... da zločini počinjeni u po zlu čuvenom logoru Jasenovcu, jednom 
od najzloglasnijih mučilišta i klanja zatočenika ne samo u našoj zemlji 
nego uopće u Evropi, po svojoj okrutnosti, po načinu i perverznosti 
izvršenja, po broju i opsegu nadilaze sve što i najbujnija fantazija može 
zamisliti. Okrutnost pokazuje karakteristiku najdivljijeg sadističkog iživ- 
ljavanja, pa doista samo psihopatološki elementi mogu da objasne sve 
ono morenje glađu i žeđu zatočenika u posebnim ćelijama-krletkama, 
zabijanje čavala pod nokte, rezanje živog mesa a zatim soljenje rana, upo- 
trebljavanje vagine kao pepeljare za cigarete i otpatke ... spaljivanje živih 
ljudi u pećima za pečenje cigle, odrezivanje spolnih uda, bacanje djece 
u zrak i dočekivanje na bajonete, lomljenje kostiju, vješanje, davljenje u 
Savi itd .. .«* 


Zbog stalnog priliva i nevođenja evidencije ne zna se točno koliko je 
ljudi izgubilo život u Jasenovcu. Smatra se da je do kraja aprila 1945» 


1 Inženjer Pičili, ustaški pukovnik i jedno vrijeme komandant logora Jasenovac, 
projektirao je plinsku komoru koju su ustaše ubrzo razorile jer je radila sporo. 
2 Citirano po knjizi »Otpor u žicama«, Beograd, 1969, str. 33. 


kada je logor prestao postojati dolaskom jedinica Jugoslavenske armije, 
u logoru Jasenovac ubijeno više od 700 000 ljudi. Enciklopedija Jugosla- 
vije iznosi o Jasenovcu slijedeće: 


»Kako se u logoru uništavalo sve što bi moglo da služi kao podatak 
pri utvrđivanju broja žrtava, točan broj poginulih u jasenovackom logoru 
ne može se utvrditi; prema procjeni koja se oslanja na iskaze preživjelih, 
sačuvane dokumente i priznanja uhvaćenih ustaških zločinaca iz jaseno- 
vačkog logora, broj jasenovačkih žrtava premašuje 700.000.«1 


Poslije čišćenja terena koje su vršile ustaške i okupatorske snage 
i njihove kaznene ekspedicije, kao npr. na Kozari, u Jasenovac je bilo 
dovedeno oko 70 000 Kozarčana. U jednom danu pogubljeno je 500-1000 
ljudi. Evidencija u takvim prilikama nije ni vodena. Po priznanju Ljube 
Miloša, komandanta i jednog od osnivača logora Jasenovac, događalo se 
ponekad, kada su se ljudi masovnije dovodili, da u jednom danu ustaše 
pobiju i 1000-1500 ljudi. Prema knjizi dra Nikole Nikolića »J asenovac«, 
u jednom danu ustaše su ubile 2000-3000 Kozarčana. 

Prvi komandanti logora bili su Luburić, Matijević, Ljubo Miloš, 
Matković, fratar Filipović- Majstorović, Brkljačić, inženjer Pičili. Evo što 
je pred našim istražnim organima rekao Ljubo Miloš, jedan od koman- 
danata logora, o proceduri likvidacije ljudi: 


»... Procedura kod likvidacije bila je takva da kad bi pojedini tran- 
sporti stizali u Jasenovac, isti bi bili prebacivani u vagonima na kolosijek 
koji se je nalazio u samom logoru, te su u vagonima ostajali do samog 
polaska na likvidaciju. Likvidacije su se u većini slučajeva vršile po noći, 
a sjećam se da se u nekoliko navrata likvidacija vršila i u toku dana 
u grupama od oko 100 do 300 zatočenika, a možda čak i više. Međutim, 
likvidacije koje su vršene noću dostizale su cifru čak i 1500. Priliv zato- 
čenika po transportima u početku je bio rjeđi, tj. prosječno jedanput ne- 
djeljno, a kasnije, od početka proljeća 1942.. kada su počele stizati veće 
grupe, taj prosjek je učestao, tj. na dva ili tri puta nedjeljno, a bilo je slu- 
čajeva kada su transporti znali stizati i po nekoliko dana uzastopce. Svi 
ovi transporti koje sada spominjem stizali su bez odluke, što znači da su 
svi zatočenici odmah odvođeni na likvidaciju. Ukupan broj likvidiranih 
zatočenika u logoru Jasenovac »Ciglana« s okolicom, kako za moje vri- 
leme> a tako i za cijelog postojanja logora Jasenovac, ne bih mogao reći 
n>ti ja, niti itko drugi, jer transporti koji su upućivani na likvidaciju nisu 
nigdje ni u kojem slučaju zavođeni u knjige ili tome slično, a s namjerom 
aa se ne bi znalo koliko je ljudi likvidirano. U svakom slučaju, taj broj je 
ogroman i upravo nepojmljiv ...» 


Enciklopedija J ugoslavije, izd. Leksikografskog zavoda, Zagreb, i960. 


Logor III Ciglana bio je u močvarama, gdje su logoraši radili pod naj- 
težim radnim uslovima, u vodi do pojasa i pod nemogućim higijenskim 
uslovima, uz bijednu čorbu s nekoliko zrna graha i nekoliko krumpira. 
Tifus je harao i odnosio ljude. 


U jasenovačkom logoru izredali su se poznati ustaški koljači i ratni 
zločinci, ali najkrvaviji od svih bio je fratar Miroslav Filipović- Majstorović, 
nazvan fra Sotona, koji je najčešće sav poprskan krvlju nevinih žrtava 
podsticao ustaše iz svoje grupe da ubijaju uzvikujući: »Kolji, ubijaj! Gri- 
jehe primam na sebe!« Prema zapisniku Zemaljske komisije za utvrđivanje 
ratnih zločina, fra Sotona je, između ostalog, izjavio: 


».. Ta masovna ubijanja dopuštao sam kao upravitelj, jer sam imao 
usmene naloge Ljube Miloša a još više Ivice Matkovića, a katkada i Maksa 
Luburića. U Gradini se ubijalo maljem, i to tako da bi žrtva morala sići 
u iskopanu jamu, na što je slijedio udarac maljem po glavi odostraga. 
Osim toga, ubijalo se i strijeljanjem i klanjem. Kada su se vršile likvida- 
cije žena i djevojaka u Gradini, znam da su se nad mlađima izvršila i silo- 
vanja. O tome je određivao Ivica Matković, a silovanja su, koliko ja znam, 
vršili Cigani, i to Cigani grobari... 

Za moje vrijeme, po mome računu, likvidirano je u logoru J esenovac 
20-30 hiljada zatočenika. Posebno ističem da je u početku ljeta izvršena 
u Jasenovcu likvidacija logora Đakovo. Tom je likvidacijom rukovodio 
Joso Matković, ustaški poručnik. Kod te likvidacije logora Đakovo raču- 
nam da je pobijeno oko 2-3 hiljade Židovki i njihove djece .. .«' 


Ništa bolje nije bilo ni u drugim logorima oko logora III Ciglana. Evo 
što piše dr Nikolić u svojoj knjizi »Logor LKrapje«: 


»Nevjerojatno je, ali istinito, da je bilo ljudi, kojima je po nekoliko 
tisuća ušiju pilo krv. Uš je vrlo krvožedna, stalno siše krv. Iako svaka 
posiše malu količinu, 3-4 tisuće ih posiše dosta. Iscrpljeni, bez hrane, ljudi 
su ionako bili malokrvni, te nije bilo potrebno mnogo da i te uši pomognu 
brzom svršetku. Može se reći da su uši ubijale ljude i bez pjegavca, prosto 
izazivajući smrt od akutne anemije. Mnogi neće vjerovati da su u logoru 
Krapje ljudi legli noću, a ujutru su ih našli mrtve, blijede kao papir, 
pokrivene hiljadama ušiju.« 


Osjećajući da je kraj njegove vladavine, da bi se koliko-toliko 
zataškala zvjerstva, Pavelić je u proljeće 1945. naredio da se jesenovački 


1 Zapisnik Zemaljske komisije za utvrđivanje ratnih zločina br. zooć, datiran 
19- VL 194]. 


logor likvidira. Da bi sakrili tragove zločina, iskopavali bi danonoćno 
leševe, polijevali ih naftom i palili. Pred dolazak naših jedinica pobili su 
oko 6000 zatvorenika da ne bi ostao živ ni jedan svjedok. Dne zz. aprila 
1945. oko 10,30 sati logoraši iz logora Ciglana (njih 1073) otpočeli su, 
goloruki i polumrtvi, juriš na naoružane ustaše. Uspjelo se spasiti oko 
60-70 ljudi kao živi svjedoci najstrašnijih i najmasovnijih zločina u histo- 
riji naših naroda. Istog dana oko 147 logoraša iz Kožare uspjelo je ubiti 
komandanta, ustaškog zastavnika Matu Zivanovića. Pošli su u proboj 
u nadi za spas i život. Svega sedmorica su se dočepala slobode. 


Sudski sistem u službi zločina 


Da bi masovnom teroru i masakru dale nekakvu formalno-pravnu 
osnovu, čim su došle na vlast, ustaše su počele kao iz rukava donositi 
razne propise i zakone. Svi ti zakoni i propisi imali su za cilj ozakonjenje 
rasističke politike i istrebljenje Srba, Zidova i Hrvata rodoljuba koji nisu 
bili ustaški istomišljenici. Zakonski akti trebali su, pored fizičkog istreb- 
ljenja, ozakoniti i prisilno raseljavanje, prekrštavanje i upućivanje na rad 
u Njemačku i Hrvata, i Muslimana, i ostalog stanovništva, zatim prinudno 
mobiliziranje u domobransku vojsku itd. 

Već 17. aprila 1941. izlazi »Zakonska odredba za obranu naroda 
i države«, koja je bila osnova svim ostalim propisima. Na temelju nje je 
u historiji naših naroda organiziran najjeziviji masovni zločin. 

Slijede propisi o izvanrednim sudovima po hitnom postupku koji su 
bili sastavljeni od tri osobe i koji su mogli donositi samo smrtne kazne. 
Ove akte o izvanrednim i prijekim sudovima dopunjavaju propisi 
»Zakonske odredbe o rasnoj pripadnosti«, »Zakonska odredba o držav- 
ljanstvu«, »Zakonska odredba o zaštiti arijevske krvi i časti hrvatskog 
naroda« (po kojoj je, naravno, samo Hrvat čist arijevac, a sve ostalo tre- 
balo je svim metodama i sredstvima odstraniti i očistiti). Izdana je 
»Zakonska odredba o prelazu s jedne vjere na drugu«, čak i »Naredba 
o zabrani zaposlenja ženskih osoba u nearijevskim kućanstvima«, zatim 
»Naredba o promjeni židovskih prezimena i o označavanju Zidova i židov- 
skih tvrtki«, »Odredba o prikrivanju židovskog imetka«, »Naredba o pri- 
javljivanju Srbijanaca«, »Zakonska odredba o zabrani ćirilice«, » Zakonska 
odredba o prijekim i pokretnim prijekim sudovima«, »Zakonska odredba 
o upućivanju nepoćudnih i pogibeljnih osoba na prisilan boravak 
u sabirne i radne logore«, čime su ozakonili sistem koncentracionih logora. 
Izdan je i zakon o komunističkim napadajima i zbog toga ozakonjen sistem 
kolektivne odmazde nad stanovništvom. Zakona za teror i zločine bilo je 
napretek. Međutim, ustašama ti zakoni nisu trebali. Sve je to bilo pro 
forma za javnost i eventualnu kamuflažu i stvaranje iluzija kod neupućenih 
da se sve radi po zakonima. NDH je bila najgora zemlja bezakonja koja 


je ikada u historiji postojala i po tome je nadmašila i svoje fašističke 
gospodare i učitelje. 

Sudski sistem u NDH bio je pravna lakrdija, jer je to bio sistem 
masovnog uništenja ljudi. Rasistički fašistički poredak imao je zadatak 
ne samo da ubija protivnike u ratu nego i da uništi Zidove, masakrira 
Slavene i pretvori ih u svoje robove. S druge strane, treba uništiti i sve 
političke protivnike. Hitler je došao na vlast ubivši tri milijuna komunista 
i socijal-demokrata. Za predstavnike takve ideologije, sudski sistem, kao 
i cio državni i vojni aparat, u službi je samo rasizma i uništavanja ljudi. 

Takav sudski sistem, ako se to uopće može nazvati sudskim sistemom, 
stvorio je i ustaški pokret u NDH. Pavelić je osnovao 34 prijeka, pokretna 
i izvanredna suda. S obzirom na to da su Srbi, Zidovi i Cigani uništavani 
i bez sudova, čišćenjem terena i u konclogorima, sudstvo je kako rekosmo 
bilo u prvo vrijeme namijenjeno pretežno nepokornim Hrvatima koji 
nisu bili ustaški istomišljenici. 

Svi ti sudovi izašli su iz »Zakonske odredbe za obranu naroda 
i države«, koju je Pavelić donio 17. aprila 1941, dan nakon svog dolaska 
u Zagreb iz Karlovca. 

Naravno, članovima sudova, u kojima su sjedili pretežno ustaše emi- 
granti i provjerene domaće ustaše, ostavljalo se da sami tumače što znači 
»povreda časti hrvatskog naroda« i što su to »životni interesi hrvatskog 
naroda«. Po ovoj odredbi moglo se kazniti smrću i zbog držanja u pro- 
šlosti, 20 godina unatrag. Clan suda nije morao biti pravnik, nego samo 
onaj koga je određivao ustaški ministar pravosuđa. 

Prijeki i izvanredni sudovi uništili su desetine hiljada ljudi na najobič- 
niju dostavu. Najčešće su ustaše, u početku, pobili ljude, a prijeki izvan- 
redni sudovi to su samo sankcionirali i potpisali presudu post mortem! 
Kasnije prijeki sudovi nisu za ubijene ljude ni donosili presude, jer to nisu 
niti stizali, niti su znali tko je sve ubijen u masovnim akcijama. Kakvi su 
to bili sudovi, najbolje govori činjenica da je, na primjer, član izvanrednog 
suda u Karlovcu bio ustaški emigrant i krvnik Juco Rukavina, a u Gospiću 
Jurica Frković. Hiljade i hiljade pobijeno ih je iz Karlovca, Vojnića, 
Krnjaka, Slunja, Gospića, Gračaca, Udbine, Lapca, Korenice, koje su samo 
ova dva suda osudila na smrt. Za ustaškog suca i njegovo shvaćanje i djeca 
ispod 10 godina mogla su se ogriješiti o »čast i životne interese hrvatskog 
naroda«! 

Na prijedlog svog ministra pravosuđa Mirka Puka, Pavelić propisuje 
10. juna 1941. takvu zakonsku dopunu o prijekim sudovima po kojoj 
svatko zbog slušanja » ... vijesti krugovalnih postaja sa sjedištem u drža- 
vama koje su u neprijateljstvu sa Nezavisnom Državom Hrvatskom ili 
s kojom od velesila osi«, ili zbog neprijavljenog stanara u roku od 3 dana 
može biti stavljen pod prijeki sud. 

Vremenskih kazni kod »pokretnih prijekih sudova« nije bilo. Za te 
sudove postojala je samo jedna kazna - smrt. Točka VII odredbe o pri- 
jekim sudovima glasila je: »Protiv osude prijekog suda nije dopušten nika- 


kav pravni lijek, a molba za pomilovanje nema odgodne moći«. Točka 
IX: »Kazna smrti se ima izvršiti strijeljanjem nakon tri sata računajući 
od časa proglašenja osude«. 

Po »Zakonskoj odredbi prijekih sudova« gubila se glava zbog vica na 
račun vlasti ili zbog kritiziranja NDH, a da se i ne govori o širenju komu- 
nizma ili čitanju nekog letka koji se mogao naći ispred kuće. ! 

Za provođenje takve politike inaugurirane ustaškim programom i na- 
vedenim zakonima bilo je odgovorno Ravnateljstvo za javni red i sigur- 
nost, kao posebno odjeljenje Ministarstva unutrašnjih poslova, na čelu 
kojeg se nalazio Andrija Artuković, i UNS (Ustaška nadzorna služba), 
specijalna ustaška policija na čelu koje se nalazio poznati Dido Kvaternik, 
pod čijom su se komandom nalazile i specijalne jedinice ustaške vojnice, 
redarstvo, oružničke jedinice i sve druge oružane snage NDH. Unutar 
tog ministarstva imali su čak i Rasno-političko povjerenstvo, zatim Dr- 
žavno ravnateljstvo za ponovu, tj. za iseljenje Srba, Vjerski odsjek za pre- 
krštavanje itd. 


1 Evo što o tome kaže zakonska odredba od 5. jula 1941.: 

»2. koji pisanjem, tiskanjem ili širenjem letaka, slika, proglasa ili novina ili inače 
iznosi ili prenosi lažne tvrdnje s namjerom da izvrgne ruglu i preziru državne usta- 
nove ili društveni poredak u državi ili ustaški pokret ili ustaške postrojbe ... 

3. koji drži kod sebe letak, knjigu ili novine, koje svojim sadržajem vrše promičbu 
komunizma ili koje sadržavaju kakvo drugo kažnjivo djelo ...« 


VATIKAN I FAŠIZAM; PREKRŠTAVANJ E SRBA 


Stav Vatikana prema Jugoslaviji, posebno prema Srbima kao naciji, 
proizlazi iz stava Mussolinijeve Italije prema Jugoslaviji. Politika Vatikana 
uvelike je bila sinhronizirana prema politici fašističke Italije, jer su reakcio- 
narni katolički vrhovi prihvatili fašizam kao pogodan pokret koji može 
koristiti određenim ciljevima crkvene hijerarhije. Otuda i podrška Paveli- 
čevom ustaškom separatističkom pokretu. To duhovno i političko podre- 
đivanje svoje politike fašizmu uvjetovalo je i objašnjava neprijateljski stav 
reakcionarnih krugova Vatikana prema Jugoslaviji kao državno-političkoj 
zajednici i potpomaganje ustaške politike uništavanja i prekrštavanja Srba 
u NDH. 

Samo nekoliko fragmenata otrgnutih iz prošlosti otkrit će nam izvore 
takvog stava Vatikana. Crkva je bez ikakvog protesta dopustila da fašisti 
još 1926. godine raspuste u Italiji Pučku stranku, koja je bila pod utje- 
cajem Vatikana, i sve crkvene omladinske organizacije. Prije fašističkog 
pohoda na Rim upućeno je cirkularno pismo svim svećenicama, u kojem 
se apeliralo na duhovne oce da zauzmu »neutralan« stav u političkoj 
borbi. Takav stav je objektivno značio veliku pomoć fašističkom pokretu. 
Fašizam je rasformirao vjerska udruženja, ali je dozvolio crkveni utjecaj 
na sve fašističke organizacije, škole, kasarne, tamnice, tako da crkva nije 
imala razloga da se žali zbog stava prema njoj i njenim organizacijama. 

Jedanaestog februara 1929. godine zaključen je tzv. Lateranski spora- 
zum o normalizaciji odnosa i prijateljstvu između Vatikana i države, kojim 
je Mussolini priznao suverenitet Vatikana i vratio papi svjetovnu moć. 
»Sveti zatočenik« papa Pio XI, dva dana kasnije, u prisutnosti profesora 
i studenata katoličkog univerziteta u Milanu izjavio je da je Mussolini 
»čovjek koga nam je uputila Providnost«. 

Prilikom etiopske ratne avanture mnogi su biskupi davali križeve 
s grudi i »svete« posude kao doprinos ratu. Čuven je govor kardinala 
Schustera, koji je 25. oktobra 1935, obraćujući se trupama koje su odlazile 
u Etiopiju, kazao: »S Bogom svi jednodušno na djelo, izvršimo našu 
dužnost patriota i katolika. To je nadasve važno u ovom momentu kada 
talijanska zastava nosi trijumf božjeg križa na visoravni Abesinije.«! 


1 A Tondi: Vatikan i neofašizam 


Kardinal Vanutelli, dekan Svetog kolegija, izjavio je dopisniku Sjever- 
noameričkih novina (North American News Paper), izvjesnom Stratu, da 
je »Mussolini čovjek koga je poslala Providnost - kao što je to kazao Sveti 
Otac - koji jö najprije spasio Italiju od strašne tragedije boljševizma, 
a zatim, u suradnji s kardinalom Gasparijem i sa sankcijom pape i kralja 
Vittorija Emmanuela, uspio da postigne obnavljanje srdačnih odnosa 
između Italije i Svete Stolice. Ja sam veliki obožavalac poštovanog Musso- 
linija, državnika gvozdene volje i superiornog uma, koji je naslijedio duh 
i rimsku veličinu« (Mattino di Napoli, 13. III 1930). 

Mussolini je 12. januara 1938. primio 72 biskupa i 2340 župnika 
u palači »Venezia« koji su bili nagrađeni na konkursu za žito. Poslije 
govora nadbiskupa Nogara, koji je slavio i veličao Mussolinija i njegove 
zasluge »za napredak, veličinu i slavu kršćanske Italije«,y župnik don 
Menosi je održao slijedeći pozdravni govor: »Ekselencijo! Za vašu osobu, 
za vaše djelo obnovitelja Italije, za fašističku vladu, svećenici Italije dozi- 
vaju i dozivat će u pomoć blagoslov Gospodina i vječnu aureolu mudrosti 
i kreposti rimske. Duce! Sluge Gospodinove, oci seljačkog naroda, ukazuju 
vam odano čast. Blagoslivljaju vas. Svečano vam izjavljuju vjernost. 
Duhovnim ushićenjem, glasom i srcem naroda kličemo: Pozdrav Duceu! 
Nama!«! 

Godine 1938. na proslavi godišnjice fašističkog režima, pred Mussoli- 
nijem je u palači »Venezia« prodefilirala grupa od oko 80 najviših rimskih 
crkvenih velikodostojnika, uzvikujući fašističke poklike i pozdravljajući 
Ducea. Tom je prilikom na zajedničkoj večeri donesena rezolucija u kojoj 
se kaže da će talijanski katolici pomoći Mussoliniju u jačanju vojne moći 
Italije, kako bi ona bila spremna za obračune sa svim neprijateljima njene 
imperijalne moći. 

Ako se pođe malo u prošlost, zapazit će se da držanje Vatikana prema 
Jugoslaviji nikad nije bilo prijateljsko. Svoj neprijateljski stav Vatikan je 
ispoljio još prvih dana stvaranja J ugoslavije kao države. Poslije proklami- 
rala ujedinjenja 1918. godine, kabinet Stojana M. Protića je notificirao 
novu državu kod svih zemalja s kojima je Srbija do tada imala odnose. 
Notifikacija je izvršena i kod Vatikana, u kojem je Srbija od 1916. godine 
imala svog predstavnika. Uskoro su i svi saveznici iz rata, izuzev Italije, 
priznali proklamiranje J ugoslavije. Ali je Vatikan ne samo najduže odlagao 
to priznanje nego je činio svakovrsne smetnje i teškoće. Za vrijeme pariške 
mirovne konferencije kardinal Gaspari je istupio s odlučnom izjavom 
protiv stvaranja Jugoslavije i njenog unutrašnjeg uređenja. Katolička 
štampa je u to vrijeme razvila sistematsku neprijateljsku kampanju protiv 
Jugoslavije. Pritisnut događajima, Vatikan je bio primoran da krajem 
1919- godine, među posljednjima, prizna stvaranje J ugoslavije kao države. 

Katolički visoki kler u Jugoslaviji, pod utjecajem Vatikana i po nje- 
govim direktivama, počeo je ubrzo nakon stvaranja države oštro zahtije- 


1 Nama! (A noi!), fašistički pozdrav. 


vati reguliranje odnosa rimokatoličke crkve i države, tražeći za sebe pri- 
vilegirani položaj. Ne postigavši te ciljeve, katolički visoki kler u zemlji 
počeo je zaoštravati borbu na vjerskom i nacionalnom planu, pružajući 
moralnu i političku podršku šovinističkim snagama. To podrivanje brat- 
stva i jedinstva i po intencijima Vatikana sijanje mržnje medu jugoslaven- 
skim narodima za cijelo vrijeme postojanja stare Jugoslavije imalo je 
žalosne posljedice, koje su naši narodi dobro osjetili u II svjetskom ratu. 

Karakterističan primjer tog neprijateljskog držanja papske kurije 
ubrzo nakon stvaranja Jugoslavije ispoljio se prilikom otcjepljenja Rijeke 
i drugih jugoslavenskih teritorija i njihovog pripajanja Italiji. Vatikan se 
odmah stavio na stranu talijanskih imperijalista i priznao taj akt otq'ep- 
ljenja, ne čekajući državno razgraničenje, prejudicirajući političke i crkvene 
momente. Vatikan je brže-bolje poslao u Rijeku kanonika Cesara Con- 
stantinija u svojstvu apostolskog delegata, koji je praktički izvršio otcjep- 
ljenje riječke crkve od Senjsko-modruške biskupije. 

Za vrijeme pontifikata pape Pija XI nastao je period aktivne suradnje 
reakcionarnih krugova Vatikana i fašističke Italije protiv državnog inte- 
griteta J ugoslavije. Poznata je afera oko zavoda sv. Jeronima u Rimu, koji 
je bio nasilno zauzet i pretvoren u leglo ustaške emigracije; zatim sukobi 
i zategnutost u zemlji oko pitanja agrarne reforme; sukobi oko vjerske 
nastave u školama; zatim najveća i dobro poznata afera oko Konkordata, 
koja je počela 1935. godine. Konkordat, tj. određeni ustupci katoličkoj 
crkvi, trebao je poslužiti kao sredstvo zamazivanja očiju hrvatskih masa. 
Pravoslavni crkveni vrh, međutim, oštro se suprotstavio, što je iskoristila 
opozicija, stvorivši klimu u kojoj Konkordat nije mogao biti ratificiran. 

Papa Pio XI je tada izjavio da će Jugoslaveni jednom zažaliti što nisu 
prihvatili Konkordat koji je Vatikan velikodušno nudio. To je bio pod- 
strek za još jaču aktivizaciju klerofašističke borbe protiv J ugoslavije kao 
države. Na unutrašnjem planu bila je pojačana kampanja vjerske mržnje 
i nacionalne netrpeljivosti. Fašistička avet se već bila nadnijela nad 
Evropom, kada je 4. maja 1938. objavljena deklaracija s konferencije 
biskupa, koja je, u duhu neprijateljske kampanje Vatikana, odisala nepri- 
jateljstvom protiv vlastite zemlje. 

Kardinal Paccelli, tvorac neuspjelog jugoslavenskog Konkordata, po- 
stao je papa Pio XII, koji se »proslavio« svojom mržnjom i neprijatelj- 
stvom prema našoj zemlji. U Italiji, pretežno u samostanima, brižljivo 
i dugo je pripremana ustaška emigracija za terorističke akcije i kasnije 
uspostavljanje kvislinške države NDH na čelu s Pavelićem. Čim je izvršen 
napad sila Osovine na našu zemlju, rimokatolički visoki kler, inspiriran iz 
Vatikana, naredio je provođenje svoga plana pokrštavanja Srba i podstre- 
kavanja ustaških zločina. Prijetnje pape Pija XI kao da su se počele 
ostvarivati. Nemali broj Jugoslavena stradao je u masovnim ustaškim 
pokoljima. Ali nisu samo Pavelićeve legije i profesionalni vojnici vršili to 
zločinačko istrebljenje naših naroda, nego je, na žalost, i jedan broj sveće- 
nika u mantijama, potaknut takvom politikom, s križem u jednoj 


* kamom u drugoj ruci učestvovao u nezapamćenim zločinama. To je 
posebno i bolno poglavlje historije naših naroda, koje je još svježe i dobro 
poznato našim ljudima. Suđenje nadbiskupu Stepincu otkrilo je pred 
cijelim svijetom čvrstu povezanost visokog katoličkog klera u zemlji 
s reakcionarnim krugovima Vatikana i njegovu punu odgovornost za geno- 
cid i masovno nasilno pokrštavanje pravoslavnog življa. 


Zbog već dobro poznatog neprijateljskog stava prema stvaranju J ugo- 
slavije, Vatikan i papska kurija brzo su »de facto« priznali NDH. Pred- 
stavnik vatikanske države bio je papinski legat opat Marconi, a predstav- 
nik NDH u Vatikanu bio je izvanredni opunomoćenik Nikola Rušinović. 
Primivši ustašku delegaciju na čelu s Pavelićem, papa Pio XII i vodeći 
kardinali oko njega nadali su se da će nova katolička država biti brana 
i neprelazni kordon nadiranju pravoslavlja, a time u izvjesnom smislu 
i brana boljševizmu. Međutim, u Vatikanu se vrlo olako prelazilo preko 
činjenice da u toj novoj satelitskoj državici postoji blizu 2 000 000 Srba 
i oko 700 000 Muslimana. Vatikan i katolički episkopat u zemlji smatrao 
je Srbe kao bizantske shizmatike svojim glavnim protivnikom i slagali su 
se sa stavom ustaške vlasti da ih treba što više preseliti i prisilno 
prekrstiti. U međuvremenu, znatno manji broj Muslimana bio bi u tom 
poslu, bar u prvo vrijeme, samo njihov saveznik. 

Takva politika i stav papske kurije potpuno se podudara s ciljevima 
ustaške rasističke politike. Tako su se klerofašizam i ustaštvo našli u 
takvoj sprezi da se najčešće nije znalo što je ustaško a što klerikalno. Za 
klerikalizam su toliko radili ustaške vođe i njihovi niži sljedbenici da su 
crkveni velikodostojnici uzvraćali time i javno govorili da je dolazak ustaša 
i Pavelića Božje poslanje, dar Providnosti, te je tako u stvari uzaludno tra- 
žiti među njima neku vidnu razliku. Tom stapanju ideologije, politike 
i akcije ustaša i klera kumovao je vrhovni poglavar katoličke crkve papa 
Pio XII. 

Kada je pod rukovodstvom komunista izbio ustanak i prerastao 
u široku revolucionarnu oslobodilačku borbu, onda se sva ta mržnja 
klerofašizma protiv pravoslavnih shizmatika stopila u otvorenu borbu 
protiv komunizma. Tako je klerikalizam ušao u borbu ne samo s krstom 
i propovijedima nego i mačem i kamom, stupajući direktno u oružanu 
borbu protiv NOP-a, u okršaje protiv NOV-a i POJ -a i teror protiv sta- 
novništva. 


Pokrštavanje pravoslavnih »shizmatika«, makar i sredstvima najgoreg 
nasilja, bio je cilj najkatoličkijih katolika, visokog klera. Vatikanski kru- 
govi daju odobrenje i radosno trljaju ruke zbog akcije pokrštavanja Srba 
u ustaškoj NDH. Odmah po formiranju nove države učestale su zvanične 
posjete zagrebačkog nadbiskupa Stepinca Paveliću, Kvaterniku, Budaku 
1 ostalim visokim ustaškim ličnostima i obratno, kako bi se javno mani- 
festirala suglasnost i jedinstvo klera i nove vlasti. 

Papa Pio XII blagoslivlja Pavelića kada ga je ovaj posjetio u Vatikanu 
18. maja 1941, na dan potpisivanja zloglasnog Rimskog ugovora. Već 


augusta 1941, poslije svih poznatih pokolja na Kordunu, u Lici, Bosni 
i Hercegovini, jezivog pokolja Srba u glinskoj crkvi, kamo su bili dovedeni 
radi pokrštavanja, papa šalje u NDH svog izaslanika Giuseppea Ramira 
Marconea. 

Vatikan u svom pismu nadbiskupu Stepincu, 17. marta 194z, odo- 
brava akciju pokrštavanja i, između ostalog, piše: 


»Ako Vaša preuzvišenost predoči tu potrebu (pokatoličavanje Srba, 
p. p.) svojoj časnoj braći u Hrvatskoj, steći će ponovnu zaslugu tim svo- 
jim dragocjenim doprinosom za pravilan razvoj katolicizma, gdje postoje 
tolike nade za obraćanje nesjedinjenih«. 


U Odbor trojice za rukovođenje pokatoličavanjem, koji je izabrala 
konferencija biskupa, ušli su dr Alojzije Stepinac, zagrebački nadbiskup, 
dr Janko Simrak, križevački biskup, i senjski biskup dr Viktor Burić. U 
izvršni odbor radnog karaktera ušli su istaknuti svećenici Krunoslav Dra- 
ganović, Franjo Herman, Augustin Juretić, Nikola Borić i dr. 

Papa Pio XII šalje Paveliću, preko njegovog poslanika u Rimu, ovakvu 
poruku:! 


»—a što se tiče povratnika, Sveta Stolica se tome veseli, a Hrvatska 
pak može to politički iskoristiti«. 


Nešto kasnije taj isti omrznuti papa izjavljuje da je Pavelić »praktični 
katolik«. 

Poslije takvih podsticaja nasilnog katoličenja i odobravanja nasilja dato 
je zeleno svjetlo zločinima koje su vršili i svećenici, »božji pastiri«, koji 
bi po Kristovom učenju trebali da propovijedaju čovjekoljublje, samari- 
tanstvo, ljubav prema bližnjem, jer je to učenje proglasilo ubojstvo čovjeka 
i pljačku za najveći grijeh. Onda nije čudno što su pojedini svećenici 
u jednoj ruci nosili križ, a u drugoj nož - simbol ustaštva. 


Katolički kler u službi NDH 


Vjerni saveznik i jedan od glavnih stupova ustaštva bio je katolički kler. 
Njegov stav dobrim dijelom ima korijene u ranijoj politici katoličkog 
episkopata i stavu Vatikana od dana stvaranja J ugoslavije. 

Vrhovno katoličko rukovodstvo u zemlji, shodno antijugoslavenskom 
držanju i negativnom stavu Vatikana prema stvaranju jugoslavenske 
države, ulazilo je i ranije u saveze s velikohrvatskim separatističkim 
snagama. Ta antijugoslavenska klerikalna politika - za razliku od perioda 
u kojem su dominirale jugoslavenske ideje i misli Strossmayera i Račkog 


1 Poruku je u ime pape Pija XII prenio kardinal Maglione. 


krajem prošlog stoljeća i u periodu stvaranja J ugoslavije poslije I svjetskog 
rata - bila je antijugoslavenska usprkos prividu suradnje i smirivanja. 

Zato se slobodno može reći da je držanje katoličkog klera u II svjet- 
skom ratu u stvari logična posljedica cjelokupne dotadašnje politike crkve, 
koja se u uvjetima ustaške vlasti samo provodila u život. Zato se gotovo 
cjelokupna organizacija katoličke crkve u NDH, s izuzetkom malobrojnih 
svećenika koji su se priključili NOP-u ili ostali povučeni, stavila otvoreno 
u službu fašističkog okupatora i kvislinške tvorevine NDH. Slijedeći inten- 
cije Vatikana, držeći se svojih ideoloških ubjeđenja i klerofašističke orijen- 
tacije, crkva je s oduševljenjem pozdravila Pavelićev dolazak i stvaranje 
ustaške države. 

Na području NDH katolička crkva imala je dvije nadbiskupije, zagre- 
bačku i sarajevsku. Postojale su biskupije: đakovačka, banjalučka, mostar- 
ska, dubrovačka, hvarska, senjska i jedan dio splitske, šibenske i krčke 
(bile su krnje uslijed talijanske aneksije). Postojalo je: iz6 dekanata, 
975 župa i 27 samostalnih kapelanija, zatim je postojala grkokatolička 
križevačka biskupija sa 49 župa i jednom samostalnom kapelanijom.! 

Pripadnost katoličkoj vjeri označavala se kao pripadnost hrvatskoj 
nacionalnosti, a katoličanstvu je pridavana aureola nacionalne misije 
i nosioca nacionalnog kršćanskog preporoda. Katolicizam se u Hrvatskoj 
karakterizira krajnjim nacionalizmom, i ideološki i propagandno stalno se 
ističe tradicionalna povezanost katoličke crkve s hrvatskom državom 
i prošlošću. Time mnogi i tumače zbog čega je došlo do najčvršće moguće 
sprege klerikalizma s ustaštvom i skoro do njihovog poistovjećivanja. 
Naravno, tome je pridonijela i fašizacija crkvenih redova preko Katoličke 
akcije i mnogih drugih faktora. Naročito čvrste bile su veze vrhova crkve 
s vrhovima ustaške vlasti. Ustaški i crkveni velikodostojnici istim su žarom 
propovijedali ustaštvo i katolicizam. Tu među njima nije bilo razlike. 

Svi biskupi, izuzev mostarskog, Alojzija Mišića, stavili su se pojedi- 
načno i kolektivno na stranu NDH, glorificirali ustašku vlast i politiku 
pogroma, posebno su odobravali zabranu pravoslavne crkve, oduzimanje 
njezine crkvene imovine, rušenje pravoslavnih crkava i pokrštavanje 
srpskog stanovništva. 

Već iz. aprila 1941. zagrebački nadbiskup dr Alojzije Stepinac prima 
Slavka Kvaternika, uzvraća mu posjet i upućuje mu čestitke na osnivanju 
NDH. Dne 16. aprila Stepinac posjećuje i Antu Pavelića. On ide toliko 
daleko da na svom nadbiskupskom dvoru priređuje svečani banket usta- 
šama emigrantima i povratnicima (inače sve samim teroristima i kasnije 
stravičnim koljačima ljudi, žena i nejačadi!). 

Stepinac je z8. 4. 1941. godine svojom Okružnicom pozvao cjelokupno 
katoličko svećenstvo da se odazove njegovom pozivu »na uzvišeni rad oko 
čuvanja i unapređenja NDH« i nastavlja: 


.1 Mladen Colić; »Tzv. NDH - 1941«, Beograd, 1973, str. 167; Spomen-knjiga prve 
obljetnice NDH, 75-76. 


»Poznavajući muževe koji danas upravljaju sudbinom hrvatskog na- 
roda, mi smo duboko uvjereni, da će naš rad naići na puno razumijevanje 
i pomoć. Mi vjerujemo i očekujemo, da će Crkva u uskrsloj Državi Hrvat- 
skoj moći u punoj slobodi naviještati neoborive principe vječne istine 
i Pravde... 

Crkva Božja nikad se nije izgubila u frazama, ali nikad nije također 
zatajila u onom ustrajnom radu, na kojem se stvaraju temelji sretne buduć- 
nosti pojedinaca, naroda i države. Pokažite to, časna braćo, i sada i ispu- 
nite svoju dužnost prema mladoj državi Hrvatskoj... 

U vezi s tim određujemo, da se u nedjelju 4. svibnja o. g. održi svečani 
Te Deum po svim župnim crkvama, na koje neka župni uredi pozovu 
mjesne vlasti i vjerni narod.. .«* 


Ta je okružnica emitirana preko Radio-Zagreba i objavljenja u cjelo- 
kupnoj štampi NDH. 

Sarajevski nadbiskup, famozni Ivan Šarić, pozdravlja dolazak Slavka 
Kvaternika i njemačkog generala Glaisea von Horstenaua, koji su došli da 
prisustvuju svečanosti uključenja Bosne i Hercegovine u NDH i preuzi- 
manja ustaške vlasti, ovim riječima: »Bogu hvala! A hvala i vama, 
junacima i borcima koji ste učinili sve da dođe do slobode i NDH«. 

Kvaternik mu odgovara da će NDH »učiniti sve za katoličku crkvu«. 
Zamolio je poznatog ustašu nadbiskupa Sarića da mu podijeli blagoslov. 
Nadbiskup je blagoslov propratio riječima: »Ovo je blagoslov i vama, 
i cijeloj vojsci hrvatskoj!« 

Visoki crkveni velikodostojnik Sarić pokazao je svoja ustaška osjećanja 
i na lirski način. Spjevao je pjesmu »Oda Poglavniku«, koju je o Božiću 
194z. godine posvetio poglavniku Anti Paveliću, a cijela ustaška štampa 
donijela je tekst pjesme i popratila ga hvalospjevima. Oda je čitana 
i preko Radio-Zagreba i uvrštavana u sve programe raznih školskih i voj- 
ničkih priredaba. 

Splitski biskup dr Kvirin Bonefačić, u ime trojice dalmatinskih biskupa, 
šalje 19. aprila 1941. godine Paveliću brzojav u kojem kaže: 


»Kao biskup krajeva u kojima je bila kolijevka hrvatskog kraljevstva 
i katedrala u kojoj su se okupljali i molili hrvatski knezovi i kraljevi, sveta 
mi je dužnost da vas u ime svoje, čitavog svećenstva dijeceze, a siguran 
sam da Vam tumačim osjećaje i ostale trojice dalmatinskih biskupa, naj- 
srdačnije pozdravim kao obnovitelja slobodne i Nezavisne Države Hrvat- 
ske, izražavajući svoju iskrenu odanost i obećavajući u svemu revnu 
suradnju i proseči Boga da blagoslovom i potpunim uspjehom okruni 
Vaše veliko djelo na sreću i spas hrvatskog naroda«.2 


Biskup Bonefačić pozdravlja i Slavka Kvaternika i istovremeno je 
desna ruka talijanske okupatorske vlasti. 


1 Dokumenti o protunarodnom radu i zločinima jednog dijela katoličkog klera, 
362; Viktor Novak: Magnum Crimen, 59-552. 
2 Viktor Novak: isto djelo, 561 do 562. 


Senjski biskup dr Viktor Burić u svojoj poslanici od 15. juna 1941. go- 
dine »poziva svećenstvo i puk na svečanu zahvalnicu Bogu što je doživio 
da je uspostavio NDH«. Slično su postupili i biskupi: đakovački - Antun 
Akšamović, hvarski - Miho Pušić, krčki - Josip Srebrenić, grkokatolički - 
Tanko Simrak. 

Na prvoj biskupskoj konferenciji 25. i 26. juna 1941. u Zagrebu, kojoj 
je predsjedavao nadbiskup dr Alojzije Stepinac, prisustvovali su osim sara- 
jevskog nadbiskupa Sarića i beogradskog nadbiskupa Josipa Ujičića 
biskupi: banjalučki - Garić, đakovački - Akšamović, splitski - Bonefačić, 
hvarski - Pušić, šibenski - Mileta, senjski - Burić, kapitulamni križevački 
vikar Dane Sajatović i zastupnik mostarskog biskupa, fra Petrovič. Na toj 
biskupskoj konferenciji, između ostalog, zaključeno je da cjelokupni kato- 
lički episkopat, predvođen nadbiskupom Stepincem, posjeti Pavelića i tako 
na kolektivan način dade do znanja svim katolicima u NDH da su nadbi- 
skupi i biskupi odani novoj državi i poglavniku Anti Paveliću. 

Prilikom tog posjeta Stepinac je rekao: 


»Ta svijest dovodi nas pred vas da vas kao legitimni predstavnici 
Crkve Božje u NDH od srca pozdravimo kao njezina državnog glavara, 
s obećanjem naše iskrene i lojalne suradnje za bolju budućnost naše 
domovine.. 


Pavelić je odgovorio da je ustaška vlada spremna da podrži njihov rad 
na duhovnom »procvatu« naroda. Štampa i cjelokupna propaganda isko- 
ristila je ovu posjetu objavivši sliku Pavelića u vijencu mitronosnih veliko- 
dostojnika. 

Već tada su bile otpočele ustaške odmazde protiv naroda. Poslije ove 
konferencije počinje još masovniji teror i fizičko istrebljivanje Srba, Zidova 
i svih Hrvata i Muslimana, rodoljuba antifašista. Ne mogavši uništiti 
toliko naroda (blizu dva milijuna Srba u Hrvatskoj, B-H i Srijemu), počelo 
se s masovnim pokrštavanjem. 

Svi crkveni velikodostojnici podržali su takvo stanje, izuzev mostarskog 
biskupa Mišića, koji je uputio dva protestna pisma Stepincu povodom 
strahovitog terora u istočnoj Hercegovini. 

U jeku masovnih zločina nad narodom i čudovišnih pokolja, već 
novembra 1941. godine održava se druga biskupska konferencija, na kojoj 
se diskutiralo o tome kako da se iskoriste masovni ustaški teror i pokolji 
za prevođenje što više Srba na katoličanstvo. U njihovoj rezoluciji, koja je 
donijeta poslije te konferencije, ne osuđuju se strahoviti zločini i istreblje- 
nje naroda, teror i prisila oko pokrštavanja Srba, nego se raspravlja 
o kompetencijama pojedinih organa i vlasti koja je nadležna za pokršta- 
vanje. Pokrštavanje je išlo usporedno sa svirepim terorom i likvidacijama. 
Svi ti ustaški zločini kao da su bili sredstvo pritiska za što masovnije 


1 Viktor Novak: Magnum Crimen, Zagreb, 1948, str. 57z. 


10 Rat 


pokrštavanje po jednoj jednostavnoj logici: tko se ne pokrsti, bit će 
likvidiran. 

Svim biskupima i crkvenim funkcionerima bilo je jasno da će Srbi 
samo pod najtežim terorom i prijetnjom uništenja pristati na pokrštavanje, 
ali da to nikada neće svjesno prihvatiti i da će mnogi pristati radije na 
uništenje nego da se na takav način, uz križ i nož, prisile da napuste vjeru 
svojih pradjedova. 


Učešće nižeg klera u teroru 


Najveći dio nižeg svećenstva izjasnio se za ustašku vlast, a dobar broj 
pripadao je ustaškom pokretu još i prije rata. Fašizam kao ideologija 
znatno je zahvatio klerikalne redove. Osim toga, na njih su djelovale razne 
okružnice, govori i propagandni materijal visoke crkvene hijerarhije, koja 
se bez rezerve opredijelila za NDH i ustašku politiku. 

Šezdeset dva svećenika dobrovoljno su podnijela molbu da služe 
u domobranskoj vojsci i ustaškoj vojnici. Prvi vojni svećenici položili su 
zakletvu pred samim Pavelićem i svi su bili odgovorni Vojnom vikarijatu 
pri Ministarstvu domobranstva, koji je na Stepinčev prijedlog imenovao 
Pavelić. Katoličko svećenstvo je redovno učestvovalo u svim ustaškim sve- 
čanostima, blagoslivljalo ustaške zastave, držalo vjerske obrede po- 
vodom ustaških skupština i Pavelićevog rođendana, uveličavalo sprovode 
i posmrtne povorke poginulih ustaša, ali je redovno odbijalo da to radi 
kada su bili u pitanju poginuli partizani katolici, kada su to pojedine 
obitelji od njih tražile. 

Velik dio nižeg klera bio je pokretačka snaga zločina i pokolja nad 
srpskim stanovništvom. Većina ih se skoro potpuno poistovjetila s usta- 
šama i pozdravljala se ustaškim pozdravom. Visokim ustaškim odlikova- 
njima Pavelić je odlikovao preko 120 svećenika i sve biskupe i nadbiskupe, 
a daleko većem broju crkvenih lica dao je razne javne i druge pohvale. 
Osim mostarskog biskupa Mišića (koji jedini od biskupa nije odlikovan, 
niti se opredijelio za ustaški pokret), svi su bili obuzeti idejom o tome da 
je Božja Providnost poslala Pavelića i NDH, da je postojanje te države 
stvar »Božje volje« i »Božje nagrade«, da je Ante Pavelić Božji izabranik 
itd. O Uskrsu 1941. godine govorilo se više o uskrsnuću NDH nego 
O Kristovom uskrsnuću, a sam Krist je manje slavljen od Pavelića. 

Jedan dio svećenika proslavio se kao poznati ustaški egzekutori 
1 koljači, na primjer fratri Majstorović, Berković, Brale, Astaloš, Tomas, 
Đurić, Brekalo, Matković, Culina, Lipovec, Brkljačić, Margetić, Juričev, 
fra Vasilj i mnogi drugi. 

Jedan od najvećih krvnika koji je sa svojom grupom koljača poklao 
desetine hiljada logoraša u Jasenovcu bio je fratar Filipović-Majstorović. 
Cak su se i ustaše grozile pred monstruoznošću ovog zločinca u svećenič- 
koj mantiji, koji je u franjevačkoj školi posisao vjerski fanatizam i bezgra- 
ničnu mržnju prema Srbima. DrNikola Nikolić, koji jei sam proveo 


godinu dana u Jasenovcu pa bio razmijenjen od strane partizana, tragajući 
za zločinima ovog čudovišnog ustaše, inkvizitora u mantiji, u svojoj knjizi 
piše: 

»Danas sam doznao neke detalje o onom strašnom besprimjernom 
zvjerskom pokolju pravoslavne školske djece u selu blizu Banjaluke. Uči- 
teljica je bila u tom selu sestra Mara »Mila« Stipe Sunjića. Lično je 
poznam. Cini mi se da sam je, štoviše, liječio. To je zdrava i jedra crnka, 
vrlo odrješita i energična. 

Obučen u fratarski habit, ušao je Filipović u razred s ustaškom kapom 
na čelu, u pratnji nekoliko ustaša. Tražio je od nje da odvoji pravoslavnu 
djecu od katoličke i muslimanske. Kad je to učinila, ne sluteči ništa zla, 
on je poklao pravoslavnu djecu naočigled i vrisak malih drugova. Djeca 
su trčala s prerezanim vratovima po razredu iznakažena lica od boli 
i straha. Mara Sunjič nervno je i duševno oboljela i još ovih dana sva 
drhće. Ostala su djeca poludjela od užasa. Od Mare, zdrave i jake dje- 
vojke, ostala je ruina.« 


Na ovakav besprimjeran zločin digli su glas protesta mještani Hrvati 
i Muslimani, pa su fratra Filipovića ustaše uklonile i formalno uhapsile 
da umire narod. No uskoro ga je Pavelić unaprijedio u čin majora i poslao 
u logor J asenovac. 

Karakterističan profil karaktera svećenika-zločinca, odgajanog u krilu 
rimokatoličke crkve, jest fratar-ustaša Dionizije J uričev. 

Miljenik nadbiskupa Stepinca, »kapelan Poglavnikovog dvora« i šef 
»Vjerskog odsjeka državnog ravnateljstva«, fra Dionizije Juričev (poginuo 
septembra 1943. u borbama protiv partizana kod Sinja), pokrštavajući 
Srbe u selu Stazi, kotar Sunja, između ostalog je rekao: 


»U ovoj zemlji ne može više da živi nitko osim Hrvata, jer ovo je 
zemlja hrvatska, a tko se neće pokrstiti, mi znamo kuda ćemo s njim. 
Ja sam u ovim gore krajevima dao očistiti sve od pileta do starca, a ako 
bude potreba učinit ću to i ovdje, jer danas nije grijeh ubiti ni malo dijete 
od 7 godina ako smeta našem ustaškom pokretu... Nemojte misliti što 
sam ja u svećeničkoj odori ___ali da znate, ja, kada je potrebno, uzmem 
strojnicu u svoje ruke i tamanim sve do kolijevke, sve ono što je protiv 
ustaške države i vlasti.«1 


Pokolj u glinskoj crkvi 


Kako su ustaške vlasti i svećenici - ustaše provodili to pokrštavanje, 
najbolje govori primjer pokolja više od 12.00 Srba s Banije i Korduna 
29- jula 1941. godine u glinskoj crkvi. Postoje podaci da su ustaše u istoj 
Povorci povele mnogo više ljudi i da su prije dovođenja u glinsku crkvu 


1 Dokumenti o protunarodnom radu, str. $9. 


u okolici grada i glinskom Novom Selu prethodno ubile oko 500-600 
ljudi. Ostalih 1200 ljudi dovedeno je u crkvu radi pokrštenja; oni su na 
grozan način prevareni, bespomoćni zatvoreni u crkvu te na najzvjerskiji 
način masakrirani. Ubijanje je trajalo punih 8 dana. Taj čin je imao veli- 
kog odjeka u javnosti. Jedan jedini svjedok tog čudovišnog zločina je 
Ljuban J ednak iz Gline, koji je preživio taj pokolj pobjegavši iz te masovne 
grobnice. Zagrebački »Vjesnik« od 29. jula 1969. godine donio je vrstan 
napis M. Matovine pod naslovom »Putnici smrti«, koji je napisan po 
sjećanju Ljubana J ednaka. Donosimo ga u cijelosti: 


»Ljeto 1941. Vruć srpanjski dan, jedan od posljednjih toga mjeseca, 
donio je sa sobom nemir u siromašna sela Banije i Korduna. Tek je sva- 
nulo, a tišinu remeti jauk. Četa ustaša baulja naseljima, ostavljajući za 
sobom naricanje ženske čeljadi. Muževe, sinove i braću odvode u nepo- 
znato. 

Kolona kreće cestom, prolazi sela, biva sve veća. Sela ostaju pusta 
i tužna. Neizvjesnost protkana zlokobnim slutnjama lebdi nad ljudima. 
Kamo će? Zar se neće više vratiti? Pa tko će dovršiti tek započetu žetvu, 
tko livadu pokositi? 

Topusko. Mjestance vrvi od uplašenih ljudi. Kundaci krvnika u stal- 
nom su pokretu. 

Sutradan kolona brojena stotinama izmučenih kreće put željezničke 
stanice. 


VODIMO VAS NA POKRST 


- Ljudi, što je bilo, više neće biti - začu se glas ustaša. - Vi idete na 
prisilni rad u Gospić. 

Nade su porasle. Zar ove riječi ne znače ipak život? 

Kolona nije krenula iz Topuskog. Ni slijedeće noći vagoni krcati lju- 
dima ne pomakoše se. Dan osvanu uz povike ustaša: 

- Krećemo u Glinu. Vodimo vas na pokrst. U ovoj državi žive samo 
katolici. 

Vlak započe svoj put. Ljudi u njemu, putnici bez karata, osluškuju 
jednoličan ritam točkova. Učini im se kao posmrtni marš. Sumnja ponovo 
nagriza mir. Zar se na pokrst ide pod udarcima kundaka? 

Glina. Dočekala ih je žica kojom povezaše po dvoje u tužnoj koloni. 
Dan je vruć kao i onaj kad napustiše domove. Prašina se diže glinskim 
ulicama kud prolazi vezana kolona živih. 

Na povik ustaša, čelo kolone zaokrenu u pravoslavnu crkvu. Začelje 
popuni hladnu prostoriju. 


KAMA U VRATU 


- Vi ste osuđeni na smrt - odjeknu crkvom glas koljača. Vrata se 
zatvoriše. 

Ljetna tama spustila se nad Glinom. Ulicama se razliježu pijani povici. 
[Krvnici se pripremaju za pir. Škripa ključa u crkvenim vratima upozori 
ljude da se kruta stvarnost sasvim približila. 


Fijuču meci crkvenim svodom. Sedam stotina ljudi pripija se uz pod, 
uz hladan beton. Ceremonija smrti je počela. 

Ustaše upališe lojanice. Blijeda svjetlost obasja prostoriju. Jedan od 
krvnika najavi misu i pokrst. Prozvani prilaze sa zebnjom. Dočekuju ih 
udarci konopcima. Ustaška kama zabada se u vrat Pere Miljevića. 
To zadesi i Stojana Bajića. Krv šiknu, a krvnik naredi žrtvi da zapjeva. 
Posljednja nada u spas, ali samrtnički hropac ne prelazi u melodiju. Teški 
malj dokrajči igru smrti. Kama je nastavlja. Kandidata je mnogo. 

Ljuban Jednak, jedan od sedam stotina osuđenih da umru, sjedi u jed- 
nom uglu i gleda užas oko sebe. Sluša samrtni krik starca kojem svijećom 
pale duge brkove i oči. Gleda poznate i nepoznate. Mrtvih je sve više. 
Ljuban se ne plaši smrti, ali on želi život. Zar oltar ne bi mogao biti 
zaklon, bar za neko vrijeme? - pomisli. 


NE SMIJEM UMRIJETI... 


Krvnici obavljaju svoj posao i ne žure. Kad se jedni umore, smjenjuju 
ih drugi. Ljuban se stisnuo iza oltara, gleda i misli: - Ne, ja ne smijem 
umrijeti. 

Umor savlada ustaše i oni krenuše potražiti smjenu i alkohol. Crkva 
ostade sama, sa mrtvima i onima koji će to biti. Ljuban odluči da potraži 
spas u gomili mrtvih. Pritaji se među njima. 

Krvnici se vratiše i dovršiše posao. U crkvi zamuknu i posljednji jauk. 

Napolju se začulo brektanje motora. Pripremala se najveća sahrana 
što ju je ikad vidio tihi gradić Banije. Krvnici odnose svoje žrtve. Slažu 
ih u kamione poput drvlja. 

I Ljubana pograbiše za noge i ruke. Hoće li osjetiti da je još živ? Guši 
se, ali je izdržao. Baciše ga na kamion, na njega još troje mrtvih. Tada 
se netko prodera: Previše ih je. 

Poče prebacivanje u drugi kamion. Ljuban pade na pločnik. Glava mu 
napuče, leđa se ozlijediše, ali ne ispusti jauk. Izdržati znači živjeti. 


POSLJEDNJI KORAK 


Ubijene pobacaše u iskopane grobove. Tekla je krv po banijskoj zem- 
lji, tekla je i po Ljubanu i gušila ga. Mrtvi drugovi strahovito su ga pri- 
tiskali. Gubio je dah, svijest. Ustaška čizma gazila je po njemu, slažući 
leševe. Začu se jauk i kratak ustaški rafal. Ponovo je zavladala tišina. 
Ljuban ni sada ne jauknu, iako ga metak pogodi u nogu. 

Iskušenja nisu prestala. Dvojica ga pograbiše i svukoše mu majicu. 
Pijani nisu osjetili da im je u rukama živ čovjek. Baciše ga ponovo u jamu 
i odoše. 

Krvnički je posao bio dovršen. Podalje od jame ustaše su razgovarale. 
Ljuban Jednak odluči se na posljednji korak - skupi snagu i iskoči iz 
jame. Obližnje kukuruzište pruži mu zaklon. Bježao je poput progonjene 
zvijeri. Bježao je od užasa prema slobodi, za životom. I uspio je, jedini. 

Bilo je to prije 28 godina, potkraj vrućeg srpnja«.! 


1 Po pronađenim dokumentima i na spomen-ploči, koja je postavljena na mjestu 
guje je nekada bila crkva a sada je podignut dom kulture u Glini, stoji da je u crkvi 
ubijeno 1200 ljudi. 


Klerofašizam u ideološkoj ofanzivi 


Da su sam Bog i Providnost odredili da se stvori NDH, to je bila 
opsesija najvećeg dijela višeg i nižeg svećenstva katoličke crkve. Najčešće 
su klerofašistički i ustaški nastrojeni svećenici spominjali da je NDH 
»Sveta«, »Božja«, »Kristova«, »Vojujuća« Hrvatska itd. Naravno, tim 
božjim pastirima ništa nije smetalo što je u toj državi živjelo blizu z mili- 
juna Srba i oko 700 hiljada Muslimana. Da bi se stvorila božja država, 
brana pravoslavlju i bizantizmu, da bi se stvorio kordon protiv najezde 
ruskog komunizma, trebalo je Muslimane proglasiti najčistijim Hrvatima, 
a Srbe protjerati, poubijati, a ono što preostane pokatoličiti. Militantni 
klerikalizam poveo je pravi križarski rat protiv bespomoćnog srpskog sta- 
novništva; ili da prijeđu s »vjere djedova«, ili da emigriraju u Nedićevu 
Srbiju, ili da ih pošalju pod zemlju bogu na istinu. 

Karakteristično je da su se sve ustaške skupštine koje su se držale od 
1941. otpočinjale tek poslije službe božje. One su se održavale u crkvama 
i nerijetko pod vedrim nebom. Sam ustaški doglavnik dr Mile Budak, 
poslije posjeta Vatikanu, na velikoj ustaškoj skupštini u Križevcima 
6. juna 1941. godine poslije mise osvrnuo se na vjersko pitanje u NDH 
i iznio o tom pitanju shvaćanje ustaša naglasivši: 


»To što je skupština započela misom dokazuje da je hrvatska država 
kršćanska... Ona je država islamska gdje je naš narod islamske vjere. 
Ja naglašujem ovo jer je potrebno da se znade, jer smo mi država dviju 
vjera, katoličke i muslimanske... Moramo biti svjesni da su naša braća 
muslimani naši najčistiji Hrvati, kao što je to naš blagoupokojeni učitelj 
Ante Starčević govorio ...«' 


Klerofašizam divlja na sve strane. Novi »evropski poredak« pod hitle- 
rizmom za njega je šansa za nametanje presudnog utjecaja nad čitavim 
stanovništvom, njegovim ličnim i društvenim životom. Neminovni Mile 
Budak govori 13. 7. 1941. u Karlovcu opet o vjeri i crkvi: 


»Cijeli Poglavnikov rad nije ništa drugo nego Providnošću Božjom iz- 
rađen lanac događaja, činjenica i žrtava koji je morao dovesti do uspjeha 
kao što je 10. travanj, kad je proglašena NDH... Mi koji smo učili povi- 
jest, znademo da je Svemogući postavio na Drini granicu svjetova... 
Drina je granica Istoka i Zapada. Nas je Providnost Božja postavila da 
budemo čuvari granice... Zato dobismo naslov »Antemurale Christiani- 
tatis« ... Braćo i sestre! Cijeli ustaški pokret temelji se na vjeri... Na 
našoj odanosti crkvi i katoličkoj vjeri temelji se cijeli naš rad, jer nas je 
povijest naučila, jer kad ovdje ne bismo bili katolici, da bi nas davno 
nestalo ... Ustaški pokret zato i propovijeda osjećaj za tu vjeru, jer je 
ona bitna sastojina naše duše i temelj ustaškog pokreta .. .«* 


1 »Katolički dnevnik« 27, 1941; V. Novak, njegovo djelo, str. 604. 
* »Katolički tjednik« od 20. 7.1941.; V. Novak, isto djelo, str. 604. 


Ova besjeda održana je također poslije mise koju je držao zagrebački 
Pomoćni biskup barun dr Salis. 

U Vukovaru je 8. juna 1941. godine Budak govorio: » ... da Srbi koji 
žive u Hrvatskoj i nisu Srbi nego ,dotepenci' (doseljenici, prosjaci) 
s istoka koje su kao nosače i sluge doveli u Srijem Turci. Oni su ujedi- 
njeni samo s pravoslavnom crkvom, a mi nijesmo uspjeli da ih asimiliramo. 
Međutim, neka znaju da je naša lozinka: »Ili se pokloni, ili se ukloni«.! 

U Gospiću je na skupštini ustaša fanatika najzad taj isti Budak otvorio 
karte i huškao na zvjerstva: »Jedan dio Srba ćemo pobiti, drugi raseliti, 
a ostale ćemo prevesti u katoličku vjeru i pretvoriti u Hrvate.« 

Te istrebljivačke namjere prema Srbima i Zidovima ponavlja Pavelićev 
ministar dr Milovan Zanić i ministar dr Mirko Puk, koji je u Križevcima 
6. 7.1941- godine nazivao Srbe pljačkašima, talogom i smećem Balkana 
i da treba da se vrate odakle su došli. Parafrazirajući Budakovu misao, 
uzvikuje parolu: »Ili se uklonite iz naše domovine milom, ili ćemo vas 
ukloniti silom«.? 

U Ivancu pred Zagorcima, koji su načuli o strašnim pokoljima stanov- 
ništva u Lici, Kordunu, Baniji, Bosni i Hercegovini, Budak pokušava 
pravdati te zločine riječima: 


»Treba se sjetiti da je katolička crkva, koja nije teroristička organi- 
zacija, niti je vode maloumni, vodila šest križarskih ratova za oslobođenje 
Kristovog groba; išli su tako daleko da su i djeca išla na križarsku vojnu. 
Kad je to tako bilo u XI i XII stoljeću, mi smo sigurni da ta crkva razu- 
mije i ustašku borbu.«' 


Na ustaškom zboru u Donjem Miholjcu, iste ideje - da Hrvatsku 
treba očistiti od svih tuđih elemenata - iznosio je i ministar Mladen Lor- 
ković. Najdalje je ipak otišao banjalučki ustaški stožernik dr Viktor Gutić, 
jedna od najkrvavijih i najmonstruoznijih Pavelićevih figura. Karakteristi- 
čan je njegov govor koji je održao maja 1941. godine u Sanskom Mostu: 


»Nema više srpske vojske! Nema više Srbije! Nema gedža naših krvo- 
pija, nestalo je ciganske dinastije Karađorđevića pa i kod nas — uskoro 
- drumovi će poželjeti Srbalja, al' Srbalja više biti ne će. Izdao sam dra- 
stične naredbe za njihovo potpuno ekonomsko uništenje, a slijede nove 
za potpuno istrebljenje. Ne budite slabi ni spram jednoga. Držite uvijek 
na umu da su to naši grobari i uništavajte ih gdje stignete, a blagoslov 
našeg Poglavnika i moj ne će vam uzmanjkati. Svaki, koji se za njih bude 
zauzimao, postaje samim tim neprijateljem hrvatske slobode... Srbi neka 
se ne nadaju ničemu, i za njih je najbolje neka se isele, neka ih nestane 
iz naših krajeva.«4 


»Katolički tjednik« od 17. 8. 1941: V. Novak, isto djelo, str. 60$. 
»Novi list« 7. 8.1941; V. Novak, isto djelo, str. 606. 

»Novi list« 4. 8.1941; V. Novak, isto djelo, str. 607. 

Viktor Novak, Magnum Crimen, Zagreb, 1948, str. 608. 


Pošto se predviđalo da Banja Luka bude prijestolnica NDH, krvožedni 
stožernik Gutić huškao je bez uvijanja na pokolje na zboru u Prnjavoru 
9. jula 1941. Kliktao je: 


»Ovom srpskom gnijezdu Prnjavoru poručujem da ću doći i uzeti sebi 
24 sata da to gnijezdo uništim... Ja ću ubijati, a vi ćete za mnom...« 


Odmah zatim na ustaškoj skupštini u Banjaluci išao je dalje u eskalaciji 
huškanja na zločin: 


»Ali sutra ću pritegnuti. Pucat će kičma. Poručite to našim neprijate- 
ljima. Poručite im, pucat će kičma ... Nastat će čišćenje ... Nema milo- 
srđa ... Poglavnik i hrvatski ministri jedva čekaju da dođu u očišćenu 
Banjaluku, a to će biti brzo, brzo ćemo i mi raditi. Ja ću biti ovdje gvoz- 
dena metla... i ja kažem, neka mi ni jedan ne dolazi moliti za naše 
dušmane.. .«* 


Katolički svećenik Mate Moguš, župnik u Udbini, između ostalog 
govori: »Do sada smo radili za katoličku vjeru molitvenikom i križem, 
a sada je došlo vrijeme da radimo puškom i revolverom ...« 

Urednik »Katoličkog tjednika« svećenik F. Kralik, kao i mnogi drugi 
ideolozi katoličke crkve, jezuiti i pripadnici katoličke Akcije, pokušavaju 
sve te zločine uskladiti s crkvenim učenjem. U istom listu od 15. 6. 1941. 
godine fra Franjo Kralik između ostalog piše: 


.. »Pa valjda je zato baš danas vrijeme, da se i u katoličkim redo- 
vima zauvijek i posve obračuna s fatalnim - više praktičnim nego teoret- 
skim - predrasudama o buntovnosti, koja je u službi pravde, poštenja 
i istine. Crkva je katolička najbolja odgojiteljica takve buntovnosti, ali 
mnogi katolici, pa i pojedini crkveni ljudi, nisu jedanput zatajili. Zato: 
neka se već jedanput prestane s glupim i Kristovih učenika nedostojnim 
tvrdnjama, da se proti zlu i pokvarenjacima valja boriti u rukavicama, na 
fin otmjen način. Jednostavan ali pun svete uzbune, redovnik svetog Bene- 
dikta Hildebrand, kao papa Grgur VII, očistio je Crkvu Božju od mnogog 
drača i korova ne finoćom već jakom rukom kojom je upravljala sveta 
uzbuna. Poglavnik je pravi muž, pravi velikan. Velikan Božji i narodni. 
Neka Bog dragi poživi našeg Poglavnika! I neka ga uzdrži uvijek svježa 
u svetoj uzbuni proti svakom zlu!« 


Križ i kama - Bog i Poglavnik 


Umjesto da se užasava nad besprimjernim ratnim zločinima i terorom 
nad nedužnim stanovništvom, ženama i djecom, visoki katolički kler preko 
svoje štampe te zločine i svakovrsni teror podstrekava, opravdava i oprašta 


1 »Politika« 20.12.1965. god.; V. Novak, isto djelo, str. 609. 


grijehe najgorim egzekutorima. Ne treba isticati što je značilo za primi- 
tivne i naoružane ustaški zagrijane seljake praštanje grijeha za ubojstva 
nevinih ljudi! Katoličke vjerske savjesti nisu se ticali teror, progoni i uboj- 
stva Srba i Zidova, nego naprotiv, to je po njihovom poremećenom shva- 
ćanju i svijesti bilo za opće dobro i katoličanstvo uopće. 

Bog, Poglavnik, ustaški pokret, naravno ponajviše hitlerizam i talijan- 
ski fašizam - bili su po klerofašizmu osnova i temelj održanja NDH. 
Istaknuti klerofašist i nacist drJanko Simrak u »Katoličkom listu« od 
augusta 1941. godine (str. 362-370) piše: 


»Hrvatski ustaški pokret bio je oduvijek kod praktičnih katolika 
u Hrvatskoj dobro gledan i primljen... Odnošaj između hrvatske usta- 
ške države i katoličke crkve jest i može biti samo odnošaj prijateljstva ... 
Ljubav prema crkvi i domovini ujedinjuje naše duhovne i svjetovne pogla- 
vare ...« itd. 


Križarsko-ustaški kanonik drJjanko Penić piše u istom listu 
(str. 477-478) na polugodišnjicu NDH glorificirajući poglavnika Antu 
Pavelića i ulagujući mu se: 


.. »Poglavnik je vratio katoličkoj Crkvi njezin visoki tradicionalni, 
božanski autoritet, koji je u bivšoj Jugoslaviji teško nastradao. Tko ruši 
autoritet crkveni, ruši autoritet državni. Bez poštivanja pak autoriteta 
nema opstanka ni Crkvi, ni državi, ni bilo kojoj ljudskoj zajednici 


Zelja svih klerofašista i jezuita bilo je stvaranje katoličke države 
Hrvatske. U članku o katoličkoj državi, objavljenom u »Katoličkom tjed- 
niku« od 29. juna 1941. godine, piše se: 


»Ne bismo bili crkveni ljudi, da to od sveg srca ne želimo. Bitni je 
program Crkve: da Krist duhovno zavlada čitavim svijetom, pojedincima, 
obiteljima, narodima, državama, ljudskim društvom. To je volja Božja... 
To je glavna i jedina misija katoličke Akcije ...« 


U »Glasniku svetog Ante« 1941. br. 5-6 zagrcnuto se piše o tom 
bratstvu ustaša i klerofašista: 


.. »Zahvalni budimo i za Boga, glavnog uzročnika svakog dobra, 
našem poglavniku dr Anti Paveliću, koji je preko 12 godina sa svojim 
užim suradnicima patio i radio na oslobođenju svoje i naše domovine, 
radio je s vjerom u Boga i u Hrvatsku, radio je nesebično i predano 
uprkos najvećim opasnostima na svakom koraku. Njegov rad i njegovu 
vjeru Bog je nagradio i još ćeje nagraditi 


Poznata je okružnica koju je 15. maja 1941. godine objavila Kancelarija 
nadbiskupskog duhovnog stola u Zagrebu (pod br. 4104). Na bazi Pave- 


lićeve »Zakonske odredbe o prijelazu s jedne vjere u drugu« poslate su 
upute svim crkvenim dijecezama koga sve od pravoslavaca da primaju 
u katoličku crkvu, tj. »kako da se pouče vjerskim istinama«. I kako »mogu 
po katoličkim načinima živjeti«. U tim uputama ističe se da se »popovi, 
trgovci, bogati obrtnici i seljaci i uopće inteligencija ne mogu pokrštavati, 
da im se ne izdaju potvrde... jer je načelno stanovište da se ovakvim 
osobama ne izdaju potvrde za prelazak na katoličanstvo« itd., itd. 
Zakonska odredba ustaške vlade zabranjuje Zidovima da se pokrštavaju. 
Odlukom Ministarstva unutrašnjih poslova, svi pokršteni pravoslavci 
»koji su prešli u rimokatoličku vjeru smatraju se Hrvatima, te se kao takvi 
imaju upisivati u službenom postupku«.! 

Organizirani su bili razni misionari koji su išli na teren da agitiraju 
za prelazak u katoličanstvo. To su redovno bili svećenici ustaške orijen- 
tacije, ali su po direktivama viših crkvenih vlasti to morali raditi i svi 
ostali svećenici katoličke crkve na području gdje je bilo mješovito 
stanovništvo. 

Interesantan je podatak da je famozni dr Gutić, govoreći o pokoljima 
Srba, govorio da je to što se desilo samo početak. Srbija će biti sabiralište 
Srba iz Hrvatske, odakle će Nijemci sve odvesti u Sibir. 

Zločini ustaša, predvođeni patološkim ubojicom stožernikom drom Gu- 
tićem, izazvali su zaprepaštenje kod svih slojeva naroda. Tako je 60 naj- 
uglednijih Muslimana uputilo apel dru Džaferu Kulenoviću, Pavelićevom 
doglavniku, u kojem se hrabro iznose činjenice pokolja i nasilnog pokršta- 
vanja pravoslavnog stanovništva. Iznose se i sukobi ustaša i s musliman- 
skim življem i korištenje muslimanskih fesova i tamo gdje u jedinicama 
nije bilo Muslimana, da bi se za počinjena zvjerstva nad nedužnim 
stanovništvom mogla baciti krivica na Muslimane. U tome apelu ističe se 
da je takav postupak ustaša i doveo do ustanka. U istom apelu potpisnici 
predlažu mjere za zaštitu zakonitosti, sigurnosti života i imetka, vjero- 
ispovijesti, te da se pozovu na odgovornost svi krivci za nasilje itd. Sve su 
to pisali ljudi koji su priznali NDH i koji su imali svoje predstavnike 
u najvišoj ustaškoj vlasti.* 

Od svih biskupa samo mostarski biskup Alojzije Mišić, 80-godišnji 
starac, nije prihvatio koncepciju klerofašista i jezuita o stvaranju »Svete 
vojujuće Kristove hrvatske države«, tzv. Civitatis Deis, pokoljem čitavog 
jednog naroda; nezadovoljan ponašanjem svojih područnih franjevaca 
i fratara, uputio je okružnicu da neće osloboditi grijeha niti ispovijedati 
one »koji suprotno Božjim zakonima ubijaju, o život čovjeka se ogrešuju, 
tuđu imovinu krivično nište« ... 

Upravo su u Bosni i Hercegovini, na čelu s poznatim frankovcem, 
fašistom i ustašom, vrhbosanskim nadbiskupom Ivanom Sarićem, izuzev 
rijetkih izuzetaka, franjevački samostani i župski dvorovi bili žarišta 


1 Viktor Novak: Magnum Crimen, str. 624. 
* Viktor Novak: Magnum Crimen, str. 634. 


ustaša, škole tabornika, logornika, stožernika i koljača, stjecište gestapov- 
skih obavještajnih centara i agentura OVRA. U tom se pogledu naročito 
isticao nadaleko poznati Široki Brijeg. Možda bi seu tom mutnom 
predratnom i ratnom vremenu s obzirom na stanje duhova u katoličkoj 
crkvi, posebno u Vatikanu i kod visokog klera u zemlji, moglo razumjeti 
takvo držanje nižeg klera da se radilo samo o moralnoj i idejnoj podršci 
ustaštvu. Na žalost, iza svećeničkih mantija krili su se u tim samostanima 
budući teroristi, ubojice koji su čak učestovovali i u pokoljima u najstraš- 
nijem ustaškom logoru u II svjetskom ratu, u Jasenovcu. Oni su u ime 
katolicizma, osionog jezuitizma i klerofašizma učestvovali i u kaznenim 
ekspedicijama s njemačkim i talijanskim trupama, uništavali narod i palili 
naše kuće, oni su agitirali za legionarske jedinice koje su slate da se bore 
na istočnom frontu na bojištima sovjetske Rusije, agitirali za mobilizaciju 
ljudi u zloglasnu SS-jedinicu itd. 

Jedna od najmonstruoznijih ličnosti u fratarskom habitu je već neko- 
liko puta spominjani Vjekoslav Filipović, fratar iz samostana Petričevci 
kod Banjaluke. On bez sumnje spada u red najvećih ratnih zločinaca, 
»božjih pastira« katoličke crkve. O njemu smo pisali kako je učestvovao 
u klanju školske djece u jednom selu blizu Banjaluke i u logoru J asenovac 
itd. Ali državna komisija za utvrđivanje ratnih zločinaca utvrdila je da je 
8. februara 1942.. godine grupa ustaša, koja je došla iz Zagreba pod vod- 
stvom tog istog fratra Filipovića, napravila još jedan grozan zločin. Po 
direktivi dra Gutića, Filipović je sa grupom ustaša otišao u srpsko selo 
Rekavica (rudnik kraj Banjaluke), gdje su kao rudari zajedno s Hrvatima 
i Muslimanima radili i Srbi. Ustaša fratar je po legitimacijama ustanovio 
koji je radnik Srbin, odvajao ih je od Muslimana i Hrvata i sve ih je 
redom, njih $z, sa svojim ustašama ubio krampovima. Poslije toga otišli 
su u srpsko selo Drakulići, također kod Banjaluke, odakle potječu i mnogi 
ubijeni rudari, i pod vodstvom toga fratra ustaška grupa ubija ništa manje 
nego 1500 ljudi, žena i djece. Svi stanovnici tog sela nestali su s lica 
zemlje izuzev jedne žene, imenom Lenka, njeno petoro djece i jednog 
djeteta čiji su roditelji ubijeni.! 

Sličan pokolj izvršen je i u selu Sardovcu; svega 20 ljudi izbjeglo je 
smrt. Ali ovi izbjegli ljudi bili su teško ranjeni i iskasapljeni te su mnogi od 
njih kasnije podlegli ranama. Po naređenju ustaša, seljaci iz okolnih sela 
četiri su dana zakapali žrtve. Kako se radilo o selima koja su bila mirna 
i nisu obuhvaćena nikakvom pobunom ni ustankom, došlo je do protesta 
pojedinih građana. Cak je i za neke ustaše sve to prevršilo svaku mjeru, 
te su odašiljani i službeni izvještaji u kojima se govorilo da je zbog ovih 
pokolja nastalo veliko uzbuđenje i negodovanje u svim slojevima gra- 
đanstva, bez razlike na vjeru. Ustaše su se poslije trudile da prikažu pobi- 
jene mirne seljake i njihove porodice kao nekakve buntovnike pod utjeca- 
jem komunista, kako bi se koliko-toliko opravdale pred građanstvom. 


1 Viktor Novak: Magnum Crimen, str. 646. 


Banjalučki biskup J ozo Garić bio je isto tako lukav provodilac ustaških 
i Stepinčevih direktiva o pokrštavanju, pritisku i teroru. Garić je uporno 
uvjeravao banjalučkog pravoslavnog episkopa Platona da mu se neće ništa 
dogoditi i da se nalazi pod njegovom zaštitom. Ipak, ustaše su ga ubile 
i čak srušile pravoslavnu crkvu u gradu. Sve je to urađeno po naredbama 
krvožednog stožernika Viktora Gutića, koji je uostalom bio u vrlo bliskim 
i prijateljskim odnosima s biskupom Garićem. Taj isti biskup na svečanosti 
postavljanja temelja Hrvatskog doma u Banjaluci istupio je potpuno 
ustaški, govoreći da se sada rješava srpski problem za narednih iooo 
godina. 

I u mnogim drugim mjestima najveći se dio svećenika ponaša slično. 
Na primjer fratar Feliks Greši, iz kostajničkog samostana, poslije veli- 
kog strijeljanja Srba časti ubojice rakijom. A što da govorimo o svećeniku 
i velikom ustaškom koljaču, ustaškom satniku Zvonku Brekalu, koji nosi 
ustašku uniformu, revolver, a na prsima križ da se zna da je svećenik. 
Iznad križa pisalo je »Sve za Poglavnika« a ispod križa »Ustaška obrana«. 
Pored učešća u pokoljima zatočenika u konclogoru u Jasenovcu, o čemu 
smo pisali, Brekalo je bio naročito aktivan u istrebljivanju naroda na 
Kozari, Grmeču, oko Sanskog Mosta, Ljubije i drugih mjesta. Nosio je 
jedno od najvećih odlikovanja NDH, orden »Reda krune kralja Zvoni- 
mira II s hrastovom grančicom«.! S njime su se u zločinima nad našim 
narodima takmičili također fratri Čulina i Zvonko Lipovec, poznati 
egzekutori u Jasenovcu, kao i mnogi drugi katolički svećenici, o kojima 
smo ponešto već rekli i još ćemo ponešto reći, što sve govori o vrlo niskom 
moralu katoličke crkve kod nas u II svjetskom ratu.! 


Ali kad bi postojali i takva nedjela radili samo spomenuti monstruozni 
svećenici, ustaše-koljači u Jasenovcu i drugim mjestima, moglo bi se ipak 
smatrati da se radi samo o epizodnoj pojavi relativno malog broja sve- 
ćenika, koji su to npr. mogli raditi, recimo, na svoju ruku, iz čisto svojih 
ustaških uvjerenja. Ali na žalost to nije tako. Naprotiv! Oni su samo radili, 
kao i bezbroj drugih, ono na što su bili podstrekivani od većine najviših 
crkvenih velikodostojnika. Oni su samo bili nešto jače izraženi predstavnici 
svećenika zakletih ustaša. Čitave desetine, stotine i stotine svećenika 
i crkvenih starješina i rukovodilaca bile su zadojene ustaštvom, propagirale 
ga, podstrekavale progone i nasilja nad nedužnim stanovništvom, vršile 
prisilno pokrštavanje, a velik broj tih istih svećenika učestvovao je 
i u borbama protiv NOV-a i POJ -a. 

Monstruozni su također zločini kojima je rukovodio franjevac dr Sreć- 
ko Perić, fratar iz samostana Gorice kraj Livna. Pošto je imao sestru koja 
je bila udata za Srbina, dr Perić je s crkvene propovjedaonice huškao svoje 
katoličke vjernike na pokolje ovim riječima: 


1 Iz kartoteke Ureda za odlikovanje u NDH. 
* Viktor Novak, Magnum Crimen, Zagreb, 1948, str. 648. 


»Braćo Hrvati, idite i koljite sve Srbe, najprije zakoljite moju sestru 
koja je udata za Srbina, a onda sve Srbe od reda. Kada ovaj posao zavr- 
šite, dođite k meni u crkvu gdje ću vas ispovjediti, pa će vam svi grijesi 
biti oprošteni.«! 


Poslije toga je započeo krvavi pir, i u toku juna, jula i augusta 
1941. godine ubijeno je u livanjskom kotaru oko 5600 muškaraca, žena 
i djece. U tom huškanju i podstrekivanju na zločin pomagalo je dru Periću 
i njegovih dvadeset fratara iz samostana Gorica. 

Na primjer, ustaše su 20. augusta 1941. godine pokupile sve muškarce 
Srbe, Livljane, odvele ih u šumu Koprivnicu između Bugojna i Kupresa 
i tamo ih na najzvjerskiji način pobile. Nekoliko dana kasnije odvele su 
u tu istu šumu i porodice ubijenih i poslije strašnih i čudovišnih mučenja 
sve ih pobile. Kažu, smrt strijeljanjem bila bi pred tim zvjerstvima prava 
blagodat. 

Huškanje dra Perića i njegove prijetnje ostvarivale su se na sve strane. 
Iz sela Golinjeva, koje je brojalo 50 kuća, sve muškarce su žive bacili 
u jamu na brdu Rušnici, a njihove familije, žene, djecu i starce, te su iste 
ustaše bacile u jednu drugu jamu na jednom brdu Kamašnice. Iz sela 
Gornji i Donji Rupnjani bačeno je 500 muškaraca u jamu u Klanačkoj 
šumi, u selu Caprazlijama zaklali su 200 ljudi, da bi onako okrvavljeni 
nastavili u školi klanje tri stotine žena i djece. Preostale muškarce su 
ipak odveli u šumu Dikušu i sve ih pobacali u jednu duboku jamu. Zato 
nije čudo što se broj žrtava tih dana popeo u Livnu i okolini na oko 
šest hiljada.? 


Livanjski fratri, koji su podstrekivali i učestvovali u zločinima, pisali 
su peticije Paveliću, kleli mu se na vjernost i predlagali mjere borbe protiv 
NOV-a i POJ-a: među potpisnicima tih peticija naročito su se isticali 
fratri: Curić, Mač, Grabenarović, Baltić, Simleša i drugi. Za osobite 
zasluge za NDH, za zločine koje su počinili nad nevinim stanovništvom, 
ovi su fratri odlikovani od Poglavnika. 

Kad mu je došao jedan ustaša sav krvav od klanja nedužnih žrtava da 
traži da ga ispovjedi i oprosti mu grijehe, fra Emanuelo Rajić iz Bugojna, 
okorjeli ustaša u crnoj mantiji, otklonio je ispovijed, blagoslovio ga 
i rekao: 

»Sine, idi, još nisi svoj posao završio.«3 

Fra Marko Livajušić, župnik u Bežlju kod Teslića, morao je zbog 
ustašluka i nedjela koje je učinio prema našim narodima da zajedno 
s Nijemcima i ustašama bježi iz zemlje. U inozemstvo je zbog zločina 
1 protunarodnoga rada morao bježati i župnik u Volarima (blizu Prije- 
dora), fra Bosiljko Gubić. 


* Viktor Novak: Isto djelo, str. 6JI. 
Marijan Stilinović: Čudovišni zločinci, »Borba«, ij. II 1945. 
Ustaški zločinci u fratarskim mantijama, »Borba«, 8. II 1945. 


Nakon pogibije oko 900 Srba, ustaša fratar Ivo Brkan predlaže 
ustaškom logorniku u Derventi da poradi na tome da se Hrvati ožene 
sa 500-600 mladih srpskih udovica i da ih na taj način pokatoliče, 
a istovremeno »dobiju zemlju, dobra imanja i zgodne snaše«, govoreći 
dalje kako će se na taj način pridobiti i njihove obitelji za katoličanstvo 
i hrvatstvo za kratko vrijeme i uz malo truda vlasti i crkve.! 

Fratar Ante Klarić, župnik u Tramošnici (kod Brčkog), sudjelovao je 
kao ustaški tabornik u kundačenju i mučenju Srba, pljačkanju pravoslav- 
nih crkava, a sa svoje propovjedaonice govorio je: 


»Vi ste babe i treba da obučete suknje, jer niste do sada ubili ni 
jednog Srbina. Mi nemamo oružja ni noževa, ali treba da ih kujemo od 
starih kosa i srpova, i tako gdje god vidite Srbina, zakoljite ga«.! 


Začasni kanonik njegove svjetlosti pape msgr. dr Nikola Bilogrivić, 
banjalučki župnik, desna ruka ustaškog stožernika i dželata dra Viktora 
skog pjevačkog društva »Nada«. Učestvovao je na svim ustaškim skup- 
štinama u Banjaluci, kao i na onoj na kojoj je odlučeno da se sruši pravo- 
slavna crkva. Slao je redovno Poglavniku iz njegove buduće prijestolnice 
pozdravna pisma povodom njegovog rođendana i proslave uspostavljanja 
NDH. Više je naginjao istrebljivanju Srba nego katoličenju, iako je u Ba- 
njaluci pokrstio 1500 ljudi. Njegovo redovno društvo bio je krvavi stožer- 
nik dr Viktor Gutić i zloglasni fratar iz samostana Petričevca, Filipović. 
I on je odlikovan visokim Pavelićevim odlikovanjem.3 

Po okupaciji zemlje, župnik Grga Blažević iz Bosanskog Novog odmah 
se svrstava u redove ustaša. Podstrekivao je ubojstva ne samo srpskih 
intelektualaca i bogatih ljudi nego i svih onih Hrvata koji se ne slažu 
s ustaškom politikom i njihovim pokoljima. Aktivno je surađivao s Gesta- 
pom. Čak i onda kad je već bilo jasno da je rat nepovratno izgubljen, 
i dalje je sa svoje propovjedaonice govorio vjernicima o pobjedi nacizma, 
čitao zasebne molitve za pobjedu i tražio da se ljudi javljaju u ustaške 
jedinice. Zbog toga je i odlikovan visokim Pavelićevim odlikovanjem. 

Papski kanonik, prijedorski župnik Josip Kaurinović nije u svom 
ustaštvu i klerofašizmu ništa zaostajao za svojim subratom drom Bilogri- 
vićem. Podstrekivao je na genocid i svakovrsno divljanje ustaša nad neduž- 
nim stanovništvom, a sam je nosio pušku i križ. Gine u direktnoj borbi 
s puškom u ruci protiv partizana. Posmrtno je odlikovan »Velikom 
srebrnom kolajnom« s obrazloženjem da je poginuo kao hrabri branilac 
NDH.4 Da bi što više uveličale smrt dekana Kaurinovića, ustaške novine 
čak pišu da je »junački poginuo nakon junačke borbe u kojoj je trojicu 


1 Viktor Novak: isto djelo, str. 678. 

2 Arhiv Državne komisije 

3 Iz kartoteke Ureda za odlikovanje NDH. 
4 »Hrvatski narod« 24. IX 1942. godine. 


usmrtio a sedmoricu ranio... i u nedostatku streljiva s puškom u ruci 
istrčao iz župnog ureda da nastavi borbu prsa u prsa u kojoj je poginuo«. 
A msgr. Božo Ivaniš u pogrebnom govoru naziva ga: »svećenikom i glasni- 
kom Božjim«.! Eto tako se govori o čovjeku koji je za vrijeme Austro- 
ugarske bio idolopoklonik crno-žute monarhije, frankovac, za vrijeme 
stare J ugoslavije klerofašist, koji nije poginuo za ideale evanđelja, nego za 
ustašku ideologiju i fašizam. 

Mnoga zlodjela teško terete prof. katehetu iz Tuzle, dra Dragana 
Dujmušića, koji je postao zamjenik kotarskog ustaškog povjerenika 
u Tuzli. Još prije rata djelovao je u Osijeku kao zakleti ustaša. Za cijelo 
vrijeme rata stalno je postrekavao istrebljenje srpskog življa i nasilno 
pokrštavanje pravoslavaca. Posmrtno je odlikovan jednim od najviših 
ustaških odlikovanja. U obrazloženju istaknuta je njegova velika vjernost 
ustaškom pokretu. 

Fanatični ustaša bio je i župnik u Bosanskoj Gradiški, fratar Branimir 
Zupančič, zakleti ustaša još od 1936. godine, posebno zaslužan za širenje 
ustaštva u Dubrovniku i Slavonskom Brodu. U Italiji, gdje je pripremao 
doktorat, družio se s Pavelićem i njegovim najbližim suradnicima Babićem 
i Singerom; tamo je i položio ustašku zakletvu. Bio je jedan od najrevno- 
snijih katoličkih misionara za pokrštavanje Srba i organizator pokolja 
400 ljudi, žena i djece u selu Drageljima. Odlikovan je jednim od najviših 
Pavelićevih odlikovanja. 

Župnik Ante Durić iz Divuša kod Dvora na Uni jedan je od organi- 
zatora ustaških pokolja Srba u Divuši i okolici. Nosio je revolver 
i izdavao ustašama zapovijedi i bio jedan od onih svećenika ustaša koji su 
bili strah i trepet u dvorskom kotaru. Bez ikakvog ustrezanja progoni i sve 
one Hrvate koji su se zauzimali za Srbe. Postaje ustaški povjerenik u dvor- 
skom kotaru, a Poglavnik ga je odlikovao za njegov ustaški rad.? 

Vrlo slično se ponašao u Bosanskom Brodu župnik Branko Bandić, 
koji je poslije prešao u Derventu i postao ustaški povjerenik, odgovoran 
za mnoge zločine u selu Hrvaćanima. Isticao se u propagandi za mobili- 
zaciju ljudi u Francetićevu »Crnu legiju«. Sličan njemu bio je i Drago 
Bandić, župnik i dekan u Prnjavoru, koji je također za svoj ustaški i pro- 
zelitski rad dobio visoko ustaško odlikovanje.3 

Župnik Josip Fuks i njegov kapelan Ivan Miletić također su se dekla- 
rirali kao ustaše i vršili su misionarsku ulogu u pokrštavanju Srba. Ustaša 
svećenik Eugen Beluhin kao da se specijalizirao da piše u novinama 
nekrologe o poginulim svećenicima ustašama. Tako u listu »Hrvatski 
narod« piše o poginulom kapetanu Ivanu Miletiću »kao mučeniku crkve 
i naroda... koji u svoje šake hvata strojnicu te se miješa s najljućim 
borcima i sije smrt i rane velikosrpskim i boljševičkim odmetnicima« ... 


1 »Katolički list« 1942. br. 27. 
2 Iz kartoteke Ureda za odlikovanje NDH., 
* Iz kartoteke Ureda za odlikovanje NDH. 

U tim borbama bio je ranjen župnik Fuks, a za Miletića Beluhin u svom 
nekrologu dodaje da je i ranije pucao na odmetnike iz mitraljeza s tornja 
svoje crkve. 

Inicijator ustaških pogroma bio je i župnik u Zavidovićima i žepačkom 
dekanatu Ladislav Buljan, koga su zapamtili ljudi po velikoj mržnji prema 
Srbima i propagiranju ustaštva. Župnik Eduard Wollman iz Bosanske 
Dubice, u suradnji sa župnikom Alojzijem Venkom iz Hrvatske Dubice, 
podstrekivao je na ustaške zločine koji su u tim krajevima počinjeni 1941. 
i 1942. godine. Revnosne ustaše i pokrstitelji bili su i župnici Pavao Kilen- 
dar iz Bronzanog Majdana i Milivoj Cekada iz Gornje Zenice. 

Iz travničke jezuitske gimnazije izašao je veliki broj ustaških propaga- 
tora i funkcionera, a među njima jedan od najvećih egzekutora iz logora 
Jasenovac Ljubo Majić. Osvjedočeni ustaša i klerofašist bio je i direktor 
franjevačke gimnazije fra Ljudevit Zloušić. Travnički župnik Stjepan 
Prgomet odlikovan je od Poglavnika »Redom za zasluge I stupnja«. On je 
ranije ustaški djelovao u Sarajevu i Zagrebu. Travničko nadbiskupsko 
sjemenište i velika gimnazija dali su na stotine klerofašističkih ideologa, 
propagatora ustaštva i misionara za pokrštavanje »krivovjernika i shizma- 
tika«. Dali su isto tako mnogo ustaških voda, komandanata i dušobrižnika, 
koji su vodili rat do istrebljenja krstom i puškom za nametanje katoličan- 
stva, jezuitizma, teokracije i ustaštva u NDH. 


U Travniku je radio i deklarirao se kao okorjeli ustaša i rođak Ante 
Pavelića Franjo Udović, koji je pred dolazak NOV-a pobjegao glavom 
bez obzira.“. Fratar Miroslav Buzuk iz Sanskog Mosta istakao se kao 
gestapovski agent koji je obavještavao Nijemce o kretanju partizana 
i određivao mjesta koja treba bombardirati. Organizator ustaške milicije 
i progona naroda bio je i fra Milosav Petrivač.3 U podstrekavanju pro- 
gona, ubojstava i pokrštavanja istakao se u Bugojnu fra Silvije Franković. 
Za njega je karakteristično da je ustaškom egzekutoru Branku Ustri, koji 
je poslije pokolja 14 Srba htio umiriti svoju savjest oprostom grijeha, 
govorio: »Kad namiriš 40, onda ću te ispovjediti i sve ću ti oprostiti«. 

Poznati pokrstitelj bio je fra Ante Alupović, miljenik poznatog nad- 
biskupa Sarića i monstruoznog Pavelićevog generala Luburića, s kojim je 
pravio poznate bakanalije. Svjedoci svjedoče i protiv msgr. Stjepan Ilića, 
također Sarićevog miljenika, koji u odboru zadruge »Napredak« učestvuje 
u Sarajevu u pljački i prodaji židovske imovine, kao i u pogromima pravo- 
slavaca. U Maglaju je istaknuti ustaški logomik bio bogoslov Mirko Topić, 
poznat po svojoj svireposti, zatim bogoslov Marijan Perić, koji za prethod- 
nim nije mnogo zaostajao. Svećenik Ivan Rajić isticao se u pokrštavanju 
i progonu Srba u Derventi i Bukovici. 


1 Dokumenti o protunarodnom radu 214. 
2 Arhiv Državne komisije. 
3 Dokumenti o protunarodnom radu 213. 


»Bog ne bi bio Bogom kad ne bi Hrvatima dao NDH« 


Posebno poglavlje u ustaškom pokretu u Bosni čini lični Poglavnikov 
povjerenik, župnik Svetog Josipa iz Sarajeva, Božidar Brale.! Smatran je 
za jednog od najborbenijih predstavnika mlađe garde bosanskih jezuita 
i najintimnijeg suradnika nadbiskupa Sarića. Lično je učestvovao u svim 
većim akcijama čišćenja terena od Srba. Učestvovao je u pokolju 180 Srba 
na Alipašinom Mostu, a poslije toga je zajedno s ustašama u crkvenoj 
odori igrao kolo. Nosio je karabin u ruci i vikao: »Smrt Srbima«. Ustaše 
su mu bile toliko zahvalne na njegovom ustaškom radu da su još za života 
njegovim imenom prozvale jednu ulicu u Sarajevu. Zločinačka ličnost 
ustaše i fratra Božidara Brale svuda je sijala strah i trepet. Posvećivao je 
mnogobrojne ustaške zastave i svaki put bi tražio totalno istrebljenje Srba, 
bez čega se, po njemu, ne može tobože učvrstiti hrvatstvo u Bosni i Herce- 
govini. Kao predsjednik križarskog društva »Trebević« svuda je agitirao 
za ustaštvo i vikao da je Bosna groblje Srba koji u njoj moraju nestati i da 
»Bog ne bi bio Bogom kada hrvatskom narodu ne bi dao NDH«. 


Bez sumnje, ove sumanute ideje Božidara Brale, koje su primitivne 
ustaše oduševljavale i odobravale a Bralu slavile, odgovaraju liniji i inten- 
cijama crkvenim velikodostojnika koji su u terorističkoj i sluganskoj 
ustaškoj organizaciji, eksponentu fašističke Italije i hitlerovske Njemačke, 
vidjeli prst božji. Fratar Brale i samog Boga uslovljava ako ne bi bio za 
NDH, što svakako za crkveno učenje i teologiju predstavlja teško ogreše- 
nje i devijaciju vjerske doktrine. Ali ni Stepinac, ni Sarić, ni ostali učeni 
teolozi ne protestiraju niti im pada na pamet da pobijaju takve teorije. 

Božidar Brale je svuda i na svakom mjestu govorio o najvećem 
ustaškom zločincu Juri Francetiću i njegovoj »Crnoj legiji« kao o heroju. 
Brale pokušava duh »Crne legije« svuda prenositi i glorificirati u Bosni. 
Nadbiskup Sarić ga čak imenuje i za počasnog predsjednika nadbiskupskog 
Duhovnog stola. Brale se ne žaca da podstrekava proganjanje i svih onih 
Hrvata, pravih rodoljuba, koji se nisu mogli pomiriti s ustaškom politikom 
terora i zločina. Da bi mogao što više raditi za ustaški pokret, razriješen 
je i dužnosti župnika. Jedan takav kriminalni tip potpuni je produkt 
jezuitske škole i njezinog agresivnog nastupanja. Pada u ruke narodne 
vlasti i na suđenju se kao svaki silnik i tiranin drži kukavički. 

Vrlo sličan klerofašist i ustaša, također miljenik nadbiskupa Sarića, 
bio je i dr Dragutin Kamber, dobojski župnik. Poznat je kao pisac mnogo- 
brojnih ustaških i klerofašističkih članaka i pamfleta. Naravno, on se nije 
zadržavao samo na pisanju članaka, nego je bio vrlo aktivni ustaša 
u podstrekavanju terora, ubojstava, pokrštavanja, zatvaranja pravoslavnih 


1 Dokument o protunarodnom radu i zločinima jednog dijela katoličkog klera 
395-397; Arhiv Državne komisije; Proces Božidaru Brali u Sarajevu 1946. godine. 

crkava, čak i rušenja kosturnice pobijenih Srba iz Isvjetskog rata. Od 
početka NDH najživlje surađuje s čuvenim stožernikom drom Gutićem.! 

Dne 17. juna 1941. godine Kamber odlazi u audijenciju Paveliću 
i Budaku. I poslije Pavelićeve izdaje, kada je za vlast prodao Dalmaciju 
Primorje i naš Jadran Italiji, dr Kamber 20. VI1941. godine piše Poglav- 
niku da bi se mogla ponuditi talijanskom princu od Spoleta ne samo 
Zvonimirova kruna nego i kruna bosanskog kralja Tomaševića, koju je 
posljednja bosanska kraljica Katarina ostavila u baštinu rimskom papi. 

Često pismeno kontaktira s Poglavnikom i u svim svojim napisima 
servilno uzdiže nacističku Njemačku. Ova podla i prodana duša, odgajana 
u rimskom jezuitskom Istočnom institutu, prilikom odlaska njemačkih 
vojnika iz Doboja ljeti 1941. godine između ostalog govori: 


.. »Volimo vas, volimo vas, jer iako nosite u ruci najjači mač koji je 
skovala povijest ljudskog roda, vi niste grubi vojnici Džingis-kana, nego 
i braća i ljudi, vitezovi u ponašanju i djelima... Poštujemo vas, jer se 
borite za pravdu, i političku, i socialnu, čitave Evrope i na krvi i kostima 
dragocjenih života, cvijeća njemačkog naroda, gradite sretnije život budu- 
ćih vjekova. I zato, jer vas poštujemo, težak nam je rastanak s Vama.«? 


U listu »Vrhbosna« br. 3-4 od 194z. godine pjeva ustaša Kamber 
i otužne panegirike poglavniku Anti Paveliću da se svakom iole pametnom 
čovjeku moralo smučiti. Jezuit Kamber priznaje da se u bivšoj Jugoslaviji 
o ustašama moglo govoriti samo preko crkvenih propovjedaonica i da su 
svećenici u ogromnoj većini pripremili dolazak NDH. On izjednačuje 
ustaše s Hrvatima. Srbe čak optužuje da su u staroj Jugoslaviji rađali više 
potomaka nego Hrvati, koji su se »manje rađali radi nemogućnosti 
ženidbe, radi emigracije, radi makedonske i albanske malarije ...« 

Uplašivši se ustanka, pokušava partizanski pokret prikazati kao veliko- 
srpski. Jezuit Kamber postaje ustaški pukovnik - vojni vikar. Bježi iz 
zemlje zajedno s razbijenim ostacima neprijateljske vojske da bi nastavio 
služiti tuđinu u borbi protiv J ugoslavije. 


Divljanje crnih mantija u Hercegovini 


Istočna Hercegovina bila je naprosto poligon gdje su ustaše vršile 
jezive pokolje, podstrekivani od svećenika skrivanih iza fratarskih mantija, 
koji su i sami, u velikom broju, lično učestvovali u tim čudovišnim poko- 
ljima. Sve je to odgovaralo intencijama vrhovnih crkvenih glavara, koji 
su se potpuno slizali s politikom ustaškog pokreta i zahtjevima fašističkih 


1 Banjalučki stožernik dr Viktor Gutić, banjalučki župnik dr Nikola Bilogrivić i 
predsjednik »Velikog križarskog bratstva« dr Feliks Niedzielski, koji su pali u naše 
ruke, na suđenju pred Vrhovnim sudom NR Bosne i Hercegovine, održanom počet- 
kom 1947. godine, osuđeni su na kaznu smrti. 

2 »Sarajevski list« 16. VIII 1941. godine; V. Novak, isto djelo, str. 751. 


okupatora. Jame kod Međugorja, Humca, Surmanaca, Bivoljeg Brda, 
Mevesinja, Sebešina, Topole kod Opuzena i dr. bile su masovne grobnice 
hiljada Srba i ostat će u vječnom sjećanju kao jedno od najstrašnijih 
vremena koje je u svojoj historiji proživio taj narod. 

Fra Bruno Smoljan iz Ljubuškog, gvardijan Sv. Ante, samostana 
u Humcu, vikao je s oltara: »Bog je s nama i s našim dičnim Poglavnikom« 
i bio jedan od najrevnosnijih podstrekača na zvjerske obračune.! 

Franjevci iz Konjica također su bili zadojeni ustaškom ideologijom. 
Oni su bili duhovni začetnici pokolja Srba u Bradini (inače rodnom mjestu 
Ante Pavelića) i odvodili ljude u Ivan-planinu i bacali ih u tamošnje 
provalije. Fra Drago Kramarić istakao se u pljačkanju imovine poubijanih 
žrtava.Kad su upali u selo Borce s namjerom da stanovništvo odvedu na 
Ivan-planinu i da ga pobiju, seljaci su pružili otpor te su ubili ustaškog 
logornika Zvonka J erkovića i njegovog zamjenika fratra Dragu Kramarića. 

Inače jedan od glavnih organizatora ustaštva u Konjicu bio je franjevac 
Jerko Vasilj,? zatim fra Marko Čalušić, župnik koji je za svoje zasluge 
dobio čin ustaškog kapetana i orden Zvonimira III stupnja.' A što da 
kažemo za velika nedjela prema našim narodima koja su počinili po zlu 
poznati fratri iz Širokog Brijega koji su činili čuda po Hercegovini i iz 
čijih su se redova regrutirali ustaški dužnosnici svih vrsta?! Karakteri- 
stičan je podatak da je šast fratara poginulo u borbama protiv NOV-a na 
položaju kod Knešpolja braneći se do posljednjeg metka.“ 

Fratar Berto Dragičević bio je ustaški komandant milicije," fra Didak 
Colić, stari zakleti predratni ustaša, vršio je funkciju ustaškog logornika. 
Pop Didak, kao ustaški logornik, bio je jedan od glavnih organizatora 
pokolja u Nevesinju, Stocu i Berkovićima. Aktivno je učestvovao u nepo- 
srednim borbama s partizanima kao ustaša još od 1934. godine. Za svoje 
zasluge dobio je od Pavelića više visokih odlikovanja.“ 

Ništa manje istaknuti ustaša bio je fratar Mladen Barbarić, vjero- 
učitelj u mostarskoj gimnaziji, koji se s puškom u ruci borio na strani 
ustaša i okupatora protiv NOV-a. Odlikovan je »Redom krune Zvonimira 
I stupnja sa zvijezdom«. Rimokatolički župnici iz Dobrog Sela, Tepčića 
1 drugih sela oko Mostara radili su u ustaškom duhu i onako kako je jedan 
od njih govorio »da sada nije grijeh ubijati Srbe jer je ratno stanje«.7 

Fra Bogomir Zlopaša iz samostana sv. Ante kod Ljubuškog kao 
revnosni ustaša redovno šalje pozdravna pisma Paveliću i Artukoviću 
1 obavještava ih da se moli za njihove pobjede. Fratar Josip Dujmović 
pise u »Vjesniku počasne straže Srca Isusova«, slavi Pavelićev rođendan, 


1 »Hrvatski dnevnik« 17. VI 1941. 

2 Arhiv Državne komisije 

* »Nova Hrvatska« 2.8. VI 1942. 

* »Politika« 16. II 1945. 

* Dokumenti o protunarodnom radu 215. 

* Dokumenti o protunarodnom radu 213; iz kartoteke Ureda za odlikovanje NDH. 
7 Arhiv Državne komisije; V. Novak, isto djelo, str. 710. 


trogodišnjicu njegovog poglavnikovanja i naziva ga nasljednikom kralja 
Zvonimira i Tomislava. Ništa bolji od njih nisu bili ni fratri: Srećko 
Granić, Rade Vukšić, fra Krešo, fra Nikola Ivanković, don Jure Vrdoljak 
fra Dane Čelak, ustaški satnik dekan Petar Perić, fra Viktor Slišković i dr. 

Eto tako su ti božji pastiri uz podršku svojih poglavara biskupa i nad- 
biskupa i vrhovnog katoličkog poglavara pape Pija XII vodili križarski rat 
protiv u početku golorukog naroda da bi stvorili Kristovu katoličku 
državu u kojoj bi se jezuiti i fašisti nametnuli svim ljudima i njiho- 
vim sudbinama. Neprosvijećeni svijet varali su da je na strani njihovog 
zločina Bog, iako su na njihovoj strani u stvari bili njemački i talijanski 
tenkovi, avioni i fašistička živa sila. Pavelićev pamflet »Strahote zablude« 
klerikalci su tumačili po svojim sjemeništima i školama i sa svojih pro- 
povjedaonica kao novo evanđelje, a Pavelića su slavili kao novog Mesiju. 
Zato i nije čudo što su na čelu čudovišnih zločina stajali tako odgojeni 
brojni fratri i bogoslovi s križem i mačem. 

Kao ustaški ideolog poznat je bio fratar dr Oton Knezović, koji je kada 
je na hercegovačkom kamenu potocima tekla krv stalno poručivao i želio 
svaku božju pomoć Paveliću u njegovom radu. Kasnije, kada se poslije 
kapitulacije Italije talijanski vojvoda od Spoleta odriče krune hrvatskog 
kralja Zvonimira (gdje se, uzgred budi rečeno, na to izmišljeno prijestolje 
uslijed ustanka naroda Hrvatske nikad nije ni mogao popeti), Knezović 
predlaže da ratni zločinac Ante Pavelić postane hrvatski kralj i ističe »da bi 
se velik dio hrvatskog naroda iz svih naših zemalja mogao lako skupiti na 
Duvanjskom polju, gdje bi se obavila krunidba«. On dalje inzistira na 
tome da se sa Svetom Stolicom »uredi stvar da pošalje svog legata koji 
će vas okruniti kraljevskom krunom, kako je Grgur VII poslao legata 
Gebizona da okruni kralja Dmitra Zvonimira.« Da bi ta ordinarna glupost 
bila još interesantnija, on u tom pismu sebe predlaže za odgajatelja Poglav- 
nikovog sina Velimira kao prijestolonasljednika i da Pavelić pazi na svog 
sina da bi mogao izroditi mnogobrojne potomke.! 

Taj isti ustaša, doktor nauka, crnomantijaš, u pismu Poglavniku žali 
se na Dalmatince da su razočarali i da ih poslije rata treba sve raseliti iz 
primorskih gradova, da oni nisu čisti Hrvati itd. To sve ovaj fratar govori 
samo zato što su se Dalmatinci masovno odazvali na poziv KPJ u NOB 
i nisu priznali ustašku prodaju Dalmacije i Primorja. Da bi pokvarenost 
i dvoličnost klerofašista bila veća, poslije kapitulacije Italije ti se isti izdaj- 
nici nimalo ne žacaju niti se stide da preko cjelokupne svoje i ustaške 
štampe pjevaju Dalmaciji hvalospjeve kao prakolijevci hrvatstva i hrvatske 
države.! 

U duvanjskom kotaru istakao se kao ustaški propagator i misionar 
don Ilija Rože, a don Ilija Majić postao je čak ustaški logornik u Čapljini 
1941. godine. Točno se zna što je ta dužnost donosila i kakvim su se 


1 Viktor Novak: Magnum Crimen, str. 661. 
* »Vjesnik« 14.11 1945. 


noslom ti logornici, naročito 1941. i 194z. godine, bavili. Don Nikola 
Bošnjak, župnik iz Prenja, bio je jedan od organizatora pokolja 
1941- godine u Prenju. A don Anton Buconjić organizirao je ustaše u 
Stocu. Don Mato Konjevod i don Bosiljko Vukojević bili su neslavno 
poznati ne samo u Međugorju nego u čitavoj okolini Ljubuškog po svojim 
neanđeoskim poslovima. Mnoge majke su zaplakale zbog aktivnosti pro- 
gona i zvjerstava tih navedenih donova koji su predvodili ustaške ekspe- 
dicije kada je noć gutala stotine i stotine života.! 

U kotaru Duvno poznati fratri ustaške orijentacije bili su fra Karlo 
Grabovac i Velimir šimić, koji je s poznatim krvnikom Mirkom Kaovicom 
učestvovao u strahovitom pokolju Srba na Duvanjskom polju, gdje ni naj- 
manje dijete nije pošteđeno.? Fra Stjepan Naletilić bio je zakleti ustaša 
i ustaški logornik. Djelovao jei radio zajedno sa svojim subratom fra 
Cujićem,3 vrlo lukavim ustaškim propagatorom. Fratri Sime Anić 
i Mirko Radoš bili su među organizatorima pokolja 80 Srba u selu Malo- 
vanu. Fratar Anto Ravlić glorificirao je ustaše i ustaški pokret i ideologiju 
sve do samog kraja rata. 

Gvardijan samostana u Sčitu kod Prozora, fra Mladen Lutić, bio je 
ustaša od samog početka i propovijedao je vršenje terora nad Srbima 
i njihovo katoličenje. Od njega nije daleko odmakao župnik iz Sčita fra 
Marijan Brkić, koji se »proslavio« agitacijom s oltara da onaj tko ne uzme 
oružje i ne bori se za Pavelića, ne treba ni da vjeruje u križ niti da mu 
se moli. 

Ustaški opredijeljeni bili su i fratri: P. Penavić, Zovko, Jelić, Škrobo, 
Ružinski, Musa i Kožul. Jedan od prvih organizatora pokolja Srba 
u Čapljini bio je čapljinski župnik, inače rodom iz Širokog Brijega, Tugo- 
mir Soldi. U Čapljini je još među prvim pokoljima ubijeno 600 muškaraca, 
žena i djece koji su pobacani u jamu zvanu šurmanci. U širenju ustaštva 
i klerikalizma revnosno su pomagali fratri: Andrija Jelčić, Paško Martinac, 
Ciril Ivanković, Zdenko Zubac, Slobodan Lončar, fra Sesar. 

Zakleti ustaša još iz vremena bivše Jugoslavije bio je župnik iz Kle- 
pca, don Ilija Tomas. Blagosilja ustaše kad idu u kaznene ekspedicije, 
a to isto radi kada se vraćaju krvavih ruku. Svaki dan se išlo na takve 
krvave pohode. Jame u Bivoljem Brdu i Opuzenu o tome najbolje govore. 
Svakog dana kao crni gavran kada opazi lešine nalazio se u ustaškom 
stožeru u Čapljini, gdje su se donosile odluke o istrebljivanju ne samo 
pojedinaca nego i čitavih sela. U Tasovčićima viđan je redovno kod zlo- 
glasne krčmarice Mare Cokljad, gdje su se sastavljali popisi tko treba toga 
dana ili noći da nestane s lica zemlje. 

Fratar Tomas provodi direktivu najvišeg crkvenog rukovodstva 
o pokrštavanju ljudi, ali je ovaj ustaša u crkvenom habitu očito davao 


1 Arhiv Državne komisije 
2 Dokumenti o protunarodnom radu, 44. 
3 Dokumenti o protunarodnom radu, 82.-86. 


prevagu fizičkom istrebljivanju Srba. Po njegovim direktivama ubijani su 
i pokršteni Srbi i bacani u jamu. Ovaj »božji pastir« koji je trebao učiti 
svoje vjernike ljubavi i bratstvu provodi nasilje i teror najgore vrste. On 
je učenik jezuitske gimnazije u Travniku, a kasnije jezuitske bogoslovije 
u Sarajevu. Još 1941. godine javno je govorio da je trebalo sve Srbe pobiti 
pa se sada ne bi imali čega plašiti s obzirom na to da je narodni ustanak 
buknuo svom silinom. U jednoj borbi, nalazeći se na čelu jedne ustaške 
jedinice, ustaša don Ilija Tomas gine u proljeće 194z. godine. Proglašen je 
od crkvenih velikodostojnika za »mučenika katoličke crkve i naroda 
hrvatskog«.! Za crkvene mučenike proglašeni su i u borbi poginuli ustaše 
don Ilija Bakula i don Vido Putića. 

Jedan od poznatijih klerikalaca ustaša bio je don Marko Zovko, koji 
je djelovao u stolačkom kotaru u Hercegovini, gdje je pobijeno oko 
4000 ljudi. Na svojim crkvenim propovijedima volio je isticati da katoli- 
čanstvo veže Hrvate i njihovu kulturu s katoličkom Italijom, u kojoj se 
nalaze dva najveća čovjeka svijeta: Papa i Duce. Grlio se s talijanskim 
fašistima kad su došli u Stolac. Njegove su ustaše divljale i otpočele 
masovnim pokoljem, iako je to bila zona pod talijanskom okupacijom. 
Poslije prvog pokolja oko dvije stotine Srba i njihovog bacanja u jamu na 
Vidovom polju, on podstrekava da se takva aktivnost ne prekida nego da 
se ide do kraja. Glorificira napad Njemačke na SSSR. Kad je izbio ustanak, 
ovaj crni mantijaš-ustaša javno je govorio da je bolje što je toliki broj 
Srba na vrijeme poubijan, jer da se nije tako radilo, sada ni jedan Hrvat 
ne bi ostao živ. Bježi pred NOV-om u Mostar, ali se ponovno vraća 
s Nijemcima. Stalno radi na tome da se organiziraju i popunjavaju ustaške 
jedinice, iako je već bilo jasno da je hitlerovcima u Rusiji pošlo nizbrdo 
i da se perspektive fašističkog poraza već jasno vide. Pao je u ruke NOV-a. 
Pavelić ga je skoro pred sam slom NDH posmrtno odlikovao »Redom za 
zasluge I stupnja«. To visoko ustaško odlikovanje samo po sebi govori 
o kakvom se veleizdajniku radi.2 


Prozelitska aktivnost »božjih pastira« i teror u Dalmaciji 


U Pridvorju u Konavlima tamošnji franjevci poslije pada Italije pri- 
ređuju svečan doček Nijemcima i ustašama oktobra 1943. godine. U pri- 
sutnosti ustaškog župana župe Dubrava Ante Buća i stožernika ustaške 
mladeži dra M. Scatolinija, opat Jerko Bakotin zahvaljuje Bogu na 
ponovnom oslobođenju Konavala. Poslije održane ustaške skupštine pri- 
ređuje se u samostanu svečani ručak, kojem prisustvuju svi franjevci. Opat 


1 Arhiv Državne komisije; dokumenti o protunarodnom radu, 141-143. 
2 Arhiv Državne komisije; dokumenti o protunarodnom radu, 140-143; iz karto- 
teke Ureda za odlikovanje NDH; V. Novak, isto djelo, 712. 


Vinko Buble u svom antikomunističkom govoru pjeva ditirambe ustašama 
i kao svaki izdajnik na sva usta uzdiže njemačke okupatore.! 

Samostani »Mala braća« dubrovačka i oni u široj okolici sve do 
Neretve i UZ nju postaju žarišta ustaštva i cjelokupnog fizičkog i duhovnog 
terora. Fratri iz tih samostana ne izbjegavaju učešće u akcijama ustaša 
u čišćenju i ubijanju u Hercegovini. 

Eto to su gorke činjenice koje govore o tome da su samostani, njihove 
ćelije i župne kuće postali stjecišta ustaša, rasadnici ustaške ideologije 
i frankovluka, a dolaskom NDH mjesta odakle se išlo u provođenje te 
politike u djelo. Tu u tim primorskim samostanima i posebno u dolini 
Neretve još za vrijeme stare J ugoslavije štampali su se ustaški leci koje su 
fratri rasturali po selima. Oni su stvarali, gdjeje god to bilo moguće, 
i ustaške organizacije kroz razna društva, orijentirajući se na ilegalnu 
metodu rada. Na primjer, dr fra Vlado Bilobrk još je 1933. godine postao 
zakleti ustaša u Belgiji, a za župnika-dekana došao je u Metković 
1938. godine. U dolini Neretve bio je glavni akter stvaranja predratne 
ustaške ilegalne organizacije uz asistenciju svoje subraće kao što su bili 
don Bubić, Sinković, Gudelj, Simić, Antić, Alač, Jelavica, Vujica i drugi. 

Zupnik-dekan iz Metkovića, doktor nauka Vlado Bilobrk, uzeo je još 
za vrijeme napada okupatora na našu zemlju pušku u ruke i učestvovao 
u razoružavanju bivše jugoslavenske vojske. Duhovni je začetnik i jedan 
od glavnih organizatora pokolja 17 Srba još u aprilu i94i.godije, kada 
masovni pokolji u Pavelićevoj Hrvatskoj još nisu bili otpočeli. Na njegovo 
prokazivanje, Nijemci su 18. 10. 1943. na telegrafskim stupovima duž 
pruge Metković-Rogotin objesili 24 neretljanska rodoljuba. Kumovao je 
ubijanju 107 ljudi, žena i djece iz Sipke, Culuma i Pepeškog Blata. Zajedno 
s fratrom Rokom Roncem i spomenutim Gudeljem, bio je jedan od 
glavnih inicijatora ustaških pokolja u Metkoviću, Opuzenu i okolini. Ovaj 
božji pastir s naučnom titulom, u svojoj svetoj vjerskoj, inkvizitorskoj 
i rasističkoj mržnji govori sa svoje crkvene propovjedaonice kao najgori 
kriminalac: 


»Ima nekih kukavica koji kažu da ne valja nagoniti Srbe da se pre- 
krste i da nije ljudski ubijati. Ja vam međutim tvrdim drukčije. Prelaziti 
na katoličku vjeru mora sve, jer druga vjera ne smije postojati, a niti će 
ma tko ostati živ, tko neće katoličku vjeru. Ljude ubijati nije grijehota, 
nego moramo sve poubijati što nam smeta i potpuno očistiti našu zemlju.«2 


Gvardijan samostana svetog Franje u Splitu, fra Agostino Cievola, 
odmah je po okupaciji preko svoje crkvene mantije opasao pištolj i na 
zgražanje javnosti predvodio ustaške patrole u hapšenju pojedinih Srba 
i Hrvata tzv. srbofila, kako je znao govoriti. Ustaški stan bio je u samo- 
stanu Dobrome, a kasnije u Poljudu.3 


1 »Narodni list« 24.11.1945. V. Novak, Magnum Crimen, Zagreb, 709. 
* Dokumenti o protunarodnom radu, 145-147; V. Novak, isto djelo, str. 679. 
3 Arhiv Državne komisije; V. Novak, isto djelo, str. 670. 


Fra Petar Grabić, provincijal iz Splita, čak i 1944. godine šalje Poglav- 
niku telegram povodom njegovog rođendana i reda mu svoje hvalospjeve. 
Nisu samo samostanske prostorije u Širokom Brijegu nego i u drugim 
mjestima (Virovitici, Našicama, Trsatu, Cerniku, KI. Ivaniću i dr.) bile 
zaposjednute i utvrđene po vojnim propisima od okupatorske i kvislinške 
vojske. Ti su samostani postali prave tvrđave i uporišta odakle se kretalo 
u akcije protiv NOV-a i POJ-a i branilo od partizanskih napada. Zagre- 
bački provincijal fra Modesto Martinčić o tome i sam šalje opširan 
izvještaj. 

Ne samo katolički samostani u Dubrovniku, Splitu i Makarskoj, nego 
i u Šibeniku, Sinju i drugim mjestima bili su stjecišta ustaša i ustaške pro- 
pagande. Slična stvar dešavala se i po samostanima na pojedinim otocima. 
Zbog snage i jačine NOP-a, znali su se pojedini fratri kameleonski pri- 
lagođavati situaciji, ali zaplijenjeni dnevnik, na primjer u Svetom Lovri 
u Šibeniku, govori o njihovoj ogromnoj mržnji prema NOB-u. Dnevnik 
otkriva i njihov špijunski rad i drugu suradnju s talijanskim okupatorskim 
vlastima. Kasnije, kad je pala Italija; revnosno su služili Nijemcima.! 

U svojoj mržnji protiv NOP-a i aktivnosti na provođenju ustaške poli- 
tike isticali su se, osim šibenskog biskupa fra Jeronima Milete, i drugi 
fratri, kao na primjer: Bedrica, Jerković, Bebić, Simić, Jurenović, Silov, 
Bašić, Medvid, Lovrić, Bujaš, Milić i drugi. Na primjer fratar Silov borio 
se s puškom u ruci protiv jedinica NOP-a i u toj borbi poginuo. Drugi 
fratri su čak i poslije oslobođenja Dalmacije učestvovali u organiziranju 
ustaških i križarskih terorista? 

Ništa manje nije bio »slavan« okrutni kninski svećenik-ustaša fra 
Vjekoslav Simić, koji se u svojoj mržnji nije libio da i sam učestvuje 
u likvidaciji ljudi i šalje ih na onaj svijet u Kninu, pa je s ustaškim 
grupama išao u istrebljivačke pohode i ubijanje nedužnog i nenaoružanog 
srpskog življa u Bosansko Grahovo, Kijevo i Vrliku. Taj isti »sluga Božji« 
ustaša - fratar Simić premješten je u Slavoniju, jer zbog narodnog ustanka 
nije više mogao u kninskom kraju da žari i pali. Međutim, u Slavoniji 
nastavlja svoj prljavi ustaški posao. Postaje vojni duhovnik ustaških forma- 
cija u Osijeku, s kojima direktno učestvuje u borbama protiv partizana. 
Za njegov predani ustaški rad Pavelić ga odlikuje »redom za zasluge 
II stupnja«.3 

Drniški fratar dr Petar Berković spada u red najvećih ideologa ustaštva 
i podstrekača zločina i genocida nad našim narodom u Drnišu i kninskoj 
dolini. Kao svećeniku s naučnom titulom nije mu smetalo da u popov- 
skoj haljini nosi pušku u ruci i zajedno s ustašama vrši teror, hapsi i čak 
ubija ljude zatečene u postelji. Kad su Talijani u početku okupirali Drniš, 
premješten je u Slavoniju i tamo vršio svoju prozelitsku dužnost obraća- 


1 Dokumenti o protunarodnom radu, 241-242; V. Novak, isto djelo, str. 706. 
2 Dokumenti o protunarodnom radu, 238-239, 491-493; V. Novak, isto djelo, 665. 
3 »Katolički list« 1941. br. 45 i 46; Novak, isto djelo, str. 861. 


nja »nesjedinjenih« u katoličku vjeru. Njegov popovski stan bio je još 
davno prije rata stjecište ustaških ilegalaca, rasadnik ustaške aktivnosti 
i rasturanja njihovih letaka. Sam se hvalio da je kao stari zakleti ustaša 
bio njihov povjerenik za kninski kotar i u vrijeme kapitulacije stare J ugo- 
slavije da je preuzeo civilnu i vojnu vlast i razoružao na svom području 
sa svojim ustašama cijelu diviziju jugoslavenske vojske. Zajedno sa župni- 
kom Josipom Astalošem vrši teror da bi pokrstio oko 6000 ljudi u opći- 
nama Voćin, Cačinci i Ceralije. Dogurao je do najvišeg čina u ustaškoj 
vojsci - ustaškog pukovnika.! 

U sinjskoj dolini najgori fratri i ozloglašene ustaše u to vrijeme bili su 
Petar Glavaš, župnik iz sela Hrvače, i Frane Rakić, župnik iz Vrbovca. 
Glavaš je lično učestvovao u mučenju zarobljenih partizana i uhapšenih 
rodoljuba. U njegovom popovskom stanu mučeni su čak i oni ljudi koji 
su izražavali i najmanje simpatije prema NOB-u.? 

Sličan nasilnik i propagator ustaštva koji je razvio veliku aktivnost da 
bi što više ljudi mobilizirao u ustaške jedinice bio je fratar Rakić. Sura- 
đivao je s poznatim ustaškim pukovnikom komandantom Potočnikom, 
zatim s poznatim koljačem fratrom Stankom Milanovićem, zvanim Litre. 


Litre je došao na mjesto profesora fra Ivana Hristića, koji je isto tako 
bio poznati idolopoklonik ustaškog pokreta. Takvi su bili i fratri Ante 
Cvitanović i Andrija Jelčić. Profesor sinjske gimnazije fra Ivan Hristić ini- 
cirao je likvidaciju osoba srpske nacionalnosti. Učestvovao je u hapšenju 
Srba u Vrlici. Fra Litre učestvuje s grupom ustaša u hapšenju i bacanju 
svojih žrtava u ugljenokop u selu Polog kod Livna. Ovaj prepredeni ustaša 
učestvuje i u bici na Kozari, za što dobiva od Pavelića i čin majora. Odli- 
kovan je jednim od najvećih ustaških odlikovanja.3 


Fra Stanko Bradarić došao je u Imotski s mitraljezom na ramenu 
i učestvovao je u razoružanju jedinica bivše jugoslavenske vojske. Tada je 
za srpski narod u tom kraju nastalo teško vrijeme. Kad su u naselju 
Broćanac ustaše zapalile srpske kuće ubijajući jednu svoju žrtvu, fratar 
Bradarić je uzviknuo: »Jedno pseto manje«. U tom ustaškom divljanju 
zajedno s Bradarićem učestvovali su i fra Krsto Radić, župnik iz Runo- 
vića, i drugi. Pali su u ruke jedinica NOV-a. Pavelić ih je posmrtno 
odlikovao.“ 

Kada su partizani vladali i kontrolirali Sinj i okolinu, fratar Metod 
Vezilić, župnik iz sela Gala (kod Sinja), znao je obavještavati Nijemce 
o kretanju partizana tako da je njegovom krivnjom stradalo marta 
1944-godine oko 1800 ljudi na planini Kamešnici. Posmrtno je odliko- 
van Pavelićevim visokim odlikovanjem »Redom krune kralja Zvonimira 


1 »Nova Hrvatska« 9.4.1942.; Novak, isto djelo, str. 780. 

* Viktor Novak: Magnum Crimen, Zagreb, 1948, str. 665-667. 

8 Iz kartoteke Ureda za odlikovanje NDH; V. Novak, isto djelo, str. 670. 
4 Iz kartoteke Ureda za odlikovanje NDH; V. Novak, isto djelo, str. 669. 


II stupnja s mačevima«. A klerofašist D. Zanko i jezuit Jan Breković ističu 
ga kao velikog crkvenog mučenika.! 

Poglavnik Ante Pavelić odlikuje za požrtvovan ustaški rad franjevce iz 
trsatskog samostana: gvardijana Florijana Florencija, opata Hadrijana 
Hrenića, fratra Salezija Skrinjara i Ignacija Ivaka. 


Pokrštavanje - forma okupljanja naroda za masovnu 
likvidaciju i slanje u konclogore 


Stari frankovac, župnik u Ogulinu, izvjesni Ivan Mikan, još maja 
1941. godine nalazio se u ustaškoj deputaciji koja je ponudila Zvonimi- 
rovu krunu vojvodi od Spoleta. Bio je podstrekač i inspirator velikog broja 
ustaških zločina u Ogulinu i okolini. U početku je i sam služio primjerom 
učestvujući lično u pojedinim akcijama takve vrste. Pavelić ga je odlikovao 
visokim odlikovanjem: »Redom za zasluge I stupnja«.? 

Po zlu je čuven bio slunjski župnik Ivan Nikšić. Mnogi ga optužuju 
kao velikog podstrekača i učesnika u najgorim zvjerstvima. Pod izlikom 
pokrštavanja, lično je učestvovao u odvođenju ljudi i njihovoj likvidaciji 
te bacanju u jame zvane Tučić. Kasnije postaje vladin povjerenik 
u Xdiviziji NDH i dobija čin ustaškog bojnika (majora). Tamo de 
nuncira pojedine oficire kao simpatizere NOP-a, čak i samog komandanta 
divizije, generala Tomaševića. Sto može da bude gore od toga da se 
u jednoj ličnosti nalazi duhovno lice, ustaša-koljač, ustaški bojnik, 
denuncijant i špijun? Sve ono najgore što biti u licu ovog Stepinče- 
vog pastira i klerofašista koji je odgajan u krilu katoličke crkve da bi nje- 
gov lik dobio monstruozne razmjere jednog Sotone. 

U svojoj rasističkoj mržnji prema Srbima i vjerskom fanatizmu istakao 
se i gospićki župnik — ustaša Dragutin Kukolja i njegovi suradnici 
i istomišljenici kapelan Ivan Mihaljić i kateheta Vladimir Kargačin. Kao 
profesor vjeronauka u gimnaziji, bio je organizator križarskog bratstva 
koje se uključilo u organiziranje strahovitih ustaških zvjerstava u Lici. 
Kargačin je organizirao i žensku ustašku mladež. Poginuo je s puškom 
u ruci u borbama za oslobođenje Gospića.t 

Jole Bujanović, gospićki svećenik, postaje za svoje ustaške zasluge vrlo 
rano ustaški bojnik (major). Pavelić ga nakon smrti velikog župana Frkovića 
postavlja za župana Like i Gacke. Učestvovao je u organiziranju prve 
ustaške bojne koja je u Lici napravila ogromna zla. Bujanović se isticao 


1 »Slobodna Dalmacija« 4.3.1945; V. Novak, isto djelo, str. 680. Iz kartoteke 
Ureda za odlikovanje NDH. 

2 Iz kartoteke Ureda za odlikovanje NDH; V. Novak, isto djelo, str. 759-760. Arhiv 
Državne komisije. 

9 Dokumenti o protunarodnom radu: 47, 181; V. Novak, isto djelo, str. 760. Arhiv 
Državne komisije. 

4 V. Novak, isto djelo, 759; Arhiv Državne komisije. 


i u progonima Hrvata koji su izražavali i najmanje simpatije prema 
NOB-U. Poznate su njegove propovijedi: 

»U Hrvatskoj neće biti mira dok bude u njoj i jedno Srpče disalo.« 

Jole Bujanović je također bio nekadašnji vođa i organizator gospićkih 
križara. U Gospiću se isto tako isticao po svom ustaštvu i šovinističkoj 
mržnji kateheta Nikola Mašić, profesor na učiteljskoj školi. Pobjegao je 
ispred NOV-a u inozemstvo.! 

U Širokoj Kuli (u blizini Gospića) istakao se svojom nezajažljivom 
mržnjom i šovinizmom veliki klerikalac, ali još veći pljačkaš, župnik 
Stjepan Gabrić.? 

Katolički svećenici u Gračacu, Ričicama, Lovincu sa svojih su oltara 
pozivali vjernike da učestvuju u teroru i istrebljivanju srpskog življa. Jedan 
od najgorih bio je i udbinski župnik Ante Moguš (kojem je dosta redaka 
posvećeno u ovoj knjizi). 

Poznat je pokolj seljaka u selu Stikadi. Gračački župnik ih je namamio 
da idu na pokrštavanje, pa kada su se okupili, svi su pobijeni na štikad- 
skim barama, što oružjem, što sjekirama i maljevima. 

Cetingradski župnik Petar Medved bio je optužen kao glavni začetnik 
i podstrekač pokrštavanja, a zatim pokolja Srba. On se nije žacao ni naj- 
crnjih sredstava za provođenje terora. U znak demonstracije na krajnje 
nasilne i uvredljive metode pokrštavanja župnika Medveda, seljaci iz sela 
Begovo Brdo kompletno su se prekrstili i prešli na islamsku vjeru. To je 
toliko razbjesnilo župnika-ustašu Medveda, pravog kriminalca-z'ločinca, 
da je marta 1942. godine organizirao pokolj cjelokupnog stanovništva u 
tom selu, a samo selo Begovo Brdo sravnjeno je sa zemljom.3 Sve je to 
učinjeno, iako su Pavelić, Budak i ostali ustaški ideolozi hipokritski progla- 
sili da je islamska vjera ravnopravna s katoličkom, te kada su zbog pro- 
pagandističkog manipuliranja usred Zagreba izgradili i džamiju i proglasili 
Muslimane »cvijećem hrvatskog naroda«. 

Poslije tih velikih pokolja taj isti župnik-zločinac kao crni gavran obi- 
lazio je srpska sela i nagovarao ljude da prijeđu na katoličanstvo 
i obećavao im da će proći kao i oni što su nestali s lica zemlje ako ga ne 
poslušaju. Prijetnje takvog čovjeka bile su suviše realne i zastrašujuće. Kao 
velikog ratnog zločinca, stigla ga je zaslužena kazna. 


Zločini iskorišteni kao sredstvo i pritisak za pokrštavanje 


U Slavonskoj Pož“i isticao se svojim misionarstvom i podstrekava- 
njem terora također zakleti predratni ustaša župnik Franjo Pipinić, koji je 
taj svoj posao pokrštavanja vršio u suradnji s fra Sidonijem Sokom. 


1 Iz kartoteke Ureda za odlikovanje NDH; Novak, isto djelo, 770-771. 
2 Arhiv Državne komisije; Novak, isto djelo, str. 761. 
3 Arhiv Državne komisije: Novak, isto djelo, str. 761. 


U svom ustaštvu, u vatrenom misionarstvu, u borbi za »pravu vjeru«, 
isticao se i vinkovački kateheta Ivan Kvinrus. Za njim nije ništa zaostajao 
nego se, naprotiv, još agresivnije držao u svojoj ustaškoj vjernosti i mizan- 
tropiiji župnik u Dalju, potom u Osijeku - Josip Astaloš, koji je bio 
imenovan ustaškim tabornikom čiji je osnovni zadatak bio da čini teror 
i zločine nad srpskim stanovništvom u Dalju i Erdutu. Astaloš je progonio 
i one hrvatske rodoljube koji se nisu solidarizirali s ustaškim nasiljem. 
Ovaj fratar-ustaša bio je glavni pokretač rušenja pravoslavnih crkava 
u Dalju. Odlikovan je visokim ustaškim odlikovanjem.! 

Može se slobodno reći da su masovna ubojstva i pokolji na jednoj 
strani činili psihološki pritisak na pravoslavno stanovništvo da se pokršta- 
va i prelazi iz jedne vjere u drugu. Skoro je redovno bila pojava da 
su masovnim pokrštavanjima prethodila masovna teroriziranja i ubijanja. 
Čak i ljudi koji su dovedeni da se pokrste znali su biti svi pobijeni (slučaj 
u glinskoj crkvi). Ni pokatoličeni ljudi nisu bili sigurni za svoj život. 

Na primjer, dan prije čuvenog i poznatog pokolja u glinskoj crkvi, 
kada su ljudi na prijevaru bili dovedeni da se pokrste, ubijeno je u Topu- 
skom oko 500 ljudi, koji su isto tako bili pozvani na pokrštavanje. Tom 
su prilikom ustaše neke žene i djevojke također ubili u topuskoj crkvi, 
poslije čega su crkvu zapalili. Poslije toga razorili su pravoslavne crkve 
u Cememnici, Štipanu, Kirinu, Boviću, Slavskom Polju, Perni, Blatuši 
i drugim mjestima. Teror i pokrštavanje vršili su se i u pakračkom i oku- 
čanskom kotaru. U blizini Okučana bio je zloglasni logor Stara Gradiška, 
nešto dalje Jasenovac i perspektiva slanja u te jezive logore. Za svakog 
potencijalnog preobraćenika lako se može objasniti pristanak na po- 
krštavanje. 

Zupnik-ustaša iz Sunje Josip Grlić veliki je organizator rušenja pra- 
voslavnih crkava u Drljačama, Brđanima, Kinjačkoj, Četvrtkovcu, Petrinji 
i Svinjici.Z Vrhovna tijela crkvene hijerarhije neprestano su davala upute 
kako da se izvrši misija pokrštavanja. Postoji dokumentacija o tim upu- 
tama koje je potpisivao đakovački biskup Antun Akšamović i slao izvje- 
štaje Odboru trojice (Stepinac, Simrak i Burić) za rukovođenje pokato- 
ličavanjem. 

Đakovački biskup izvještava kako su »časni oci misionari Stjepan Rade 
i Pavao Dodić početkom februara 1942. dovršili misionarski rad u vjerskoj 
pouci za prelaznike u župi Trnjani, na području velike župe Posavlje.« 
Biskup ih šalje dalje u akciju u sela: Brdišin (gdje ima oko 1200 prelaz- 
nika), u selo Pačetin i Trpanj (gdje ima 220 prelaznika), Bobotu 
(292.0 prelaznika) itd. Svakome je bilo jasno da je biskup Akšamović 
koristio tešku psihozu ustaškog nasilja i terora ubijanja pravoslavnog 


1 »Politika« 10.4.1946.; iz kartoteke Ureda za odlikovanje NDH; Novak, isto 
djelo, 753. 

2 »Hrvatski narod« 13. 12. 1941. godine; Arhiv Državne komisije; Novak, isto 
djelo, str. 761-762. 


svećenstva, nasilnog oduzimanja i rušenja pravoslavnih crkava. Poslije 
svega toga inzistirao je na pokrštavanju. Biskup Akšamović je usko 
surađivao s ustaškim podžupanom velike župe Luka, s drom Lukom 
Adžijom. Župnik gvardijan Dionizije Andrešec i profesor kateheta Silvester 
Zubić velikodušno su darivali svoje misionare koji su vršili akcije pokršta- 
vanja opljačkanim vrijednostima od ubijenih Zidova i Srba.! 

Moglo bi se mnogo toga napisati što su sve radili fratri i administra- 
cija katoličke crkve u koordiniranim akcijama s ustašama na prisilnom 
prekrštavanju Srba u selima đakovačke dijeceze: Mirkovac, Sremske Laze, 
Bračevci, Majer, Paučje, Dopisin, Tenje, Dalj, Markušica, Kapelna, 
Kućanci, Budinci, Poganovci, Bijelo Brdo, Borovo, Trpinja, Čepin, Mar- 
tinci Cepinski, Trnjani, Klokočevik, Topolje, Brod na Savi i u mnogim 
drugim mjestima. Mnoge su pravoslavne crkve zatvorene, a stvari iz njih 
opljačkane i odnesene. Mnoge su do temelja srušene: u Tenju, Trpinji, 
Cepinu, Trnjanima, Klokočeviku i Brodu na Savi.2 


Veliki ustaški propagator i ideolog fra Silvester Zubić, vjeroučitelj 
vukovarske gimnazije i ustaški pobočnik, poslije svakog strijeljanja Srba 
u Dudiku držao je govore kako će tako proći svaki neprijatelj NDH i pri 
tom stalno isticao potrebu da narod napušta svoju vjeru i prelazi na 
katoličanstvo. Za svoj ustaški rad, revnosni kateheta odlikovan je visokim 
ustaškim odlikovanjem. 


Poznati misionari, gvardijan osječki fra Kerubin Posavec, varaždinski 
gvardijan fra Alojzije Novak i gvardijan zagrebačkog samostana na 
Kaptolu fra Srećko Majstorović, ispoljili su posebnu aktivnost i revnost 
u provođenju opskume direktive pokrštavanja povezujući tu akciju povra- 
ćanja shizmatika u »pravu« vjeru s ustaškim nasiljem. Nigdje se ni jednom 
riječju ova crna trojka ne ograđuje od najstrašnijih zločina, koje ne pamte 
čitave generacije stotine godina unatrag. Naravno, zagrebačkog će gvar- 
dijana fra Majstorovića i njegove suradnike zbog nasilnog pokrsta dobro 
pamtiti generacije koje su još živi svjedoci po selima oko Virovitice, 
(Budanci, Cabuna, Gačike, Naumovec, Borova Klisa i mnoga druga sela).+ 

Eto takvi su bili svi ti franjevci, jezuiti, župnici, gvardijani, kapelani, 
kanonici, začasni komornici, katehete, profesori, dekani, monsinjori, 
biskupi i nadbiskupi koji su se našli zajedno s ustašama na poslu katoli- 
čenja i »pohrvaćenja« Srba ili, ukoliko na to ne pristanu, njihovog istre- 
bljenja ili deportiranja izvan granica nove državice koja se zvala NDH. 

Poznat je bio i zakleti predratni ustaša franjevac Sidonije Sole iz 
Našica, koji je surađivao s osječkim ustašama još prije rata. Sole je silom 
i terorom, ne prezajući ni od ubojstava, tjerao srpsko stanovništvo da se 
pokrštava u kotarima Našice, Slavonska Požega i Podravska Slatina. Fra 


1 »Narodne novine« 4.iz. 1941; Novak, isto djelo, str. 691. 

2 Viktor Novak: Magnum Crimen, Zagreb, 1948, str. 693-694. 

3 Iz kartoteke Ureda za odlikovanje NDH, ADK; Novak, isto djelo, 662, 663 i 690. 
4 Dokumenti o protunarodnom radu 65-74, 78, Novak, isto djelo, str. 711. 


Sidonije je mnoge potkazao. Uvijek je išao zajedno s ustašama. Teško 
ranjen od ustanika, priznao je da je mnoge ljude lično ubio, a medu njima 
i pravoslavnog paroha iz Našica, Đorđa Bogića. Kasnije su to potvrdili 
i mnogi očevici događaja. Na sahrani je od svoje ustaške i klerikalne 
subraće proglašen crkvenim velikomučenikom i uvršten u red »svetih 
misionara«.! 

Jedan iz plejade monstruoznih crnomantijaša fratara svakako je 
Dragutin Marjanović, kapelan iz Slavonskog Broda. Kada je na početku 
pogroma obaviješten da je u Stupničkom Slatniku ubijeno 20 Srba, krvo- 
žedni je kapelan uzviknuo: »Zar samo 20?!« Dželati su na te njegove riječi 
samo odgovorili: »Ne brinite, bit će ih još«. Tako se i Marjanović od 
božjeg pastira u janjećoj koži pretvorio u zvijer-čovjeka koji ognjem, 
mačem i krstom vrši svoju misionarsku dužnost. Prvi daje incijativu za 
rušenje pravoslavne crkve u Brodu. Po njegovom nagovoru, ustaše su 
skrnavile čak i pravoslavno groblje, gdje su sa spomenika i krstača ukla- 
njali natpise napisane ćirilicom. Skidani su i drugi vjerski znakovi. Ovaj 
vjerski i ustaški fanatik išao je toliko daleko da je zajedno sa šefom poli- 
cije Kalačevićem naredio da se preoravaju neka pravoslavna groblja. 
U tome »svetom« poslu vjerni suradnik i pomagač bio mu je župnik Ivan 
Beker, koji se posebno istakao svojim misionarstvom u preobraćanju 
stanovništva u Trnjanima i Sušnjevcima.? 


Đakovački biskup Antun Akšamović davao je direktive i konkretne 
zadatke pojedinim svećenicima misionarima za pojedina mjesta u kojima 
treba vršiti pokrštavanje i denacionalizaciju Srba i njihovo pretvaranje 
u Hrvate. Tog biskupa kasnije optužuju i njegovi svećenici dr Duka Marić 
i fra Anđelko Gregić, koje je gonio da nasiljem vrše svoju misionarsku 
dužnost. Oni govore o »općem pritisku i valu kome se nije moglo suprot- 
staviti« da bi se Srbi povratili u svoju »pradjedovsku vjeru«. 

Kada je riječ o potrebi »vraćanja nesjedinjenih« u pradjedovsku vjeru, 
treba istaći jednu brošuru kojoj po beskrupuloznosti, opskurnosti, klero- 
fašističkom cinizmu i ultrarasističkoj obojenosti zaista nema premca. Radi 
se o brošuri »Povratak vjeri otaca«, koju je izdalo zagrebačko društvo 
»Sveti J eronim«, a gdje između ostalog piše: 


.. »Bilo je nerazumnika koji su htjeli Hrvatima grkoistočne vjere nari- 
sati sramotni i ponižavajući naziv Srba. Ime Srbi u našem narodu je 
sramno i ponižavajući naziv. Prema tome ni jedan Hrvat, makar koje 
vjere bio, neće da se naziva tim imenom. Sada, kada je propala veliko- 
srpska pravoslavna promičba preko svećenika, trgovaca i učitelja, hrvatsko 
pučanstvo grkoistočne vjere vraća se vjeri davnih pređa i traži pristup 
katoličkoj crkvi«.3 


1 Dokumenti o protunarodnom radu jednog dijela katoličkog klera, 101-102. 
* Arhiv Državne komisije, V. Novak, isto djelo, 757. 
3 Viktor Novak, Magnum Crimen, Zagreb, 1948, str. 692. 


Akšamovićev župnik, msgr. začasni komornik Njegove Svetosti Pape 
dr Vilko Andrelić, izdaje također brošuru u Vukovaru: »Prelaz grko-istoč- 
njaka u rimokatoličku vjeru« i u duhu ranije citirane brošure piše između 
ostalog da se Srbi »vraćaju svojoj djedovskoj vjeri i djedovskoj krvi. Nije 
to dakle nečastan pokret i nije to nečastan korak, to je prst Božji...« 

Biskup Akšamović sjedi u dvorima u kojima je sjedio jedan od naj- 
markantnijih i najvećih hrvatskih ljudi, biskup Juraj Strossmayer, koji 
je bio nosilac i veliki pobornik jugoslavenske ideje i borbe protiv tuđina. 
Njegov nasljednik bez imalo grižnje savjesti sjedi u kancelariji po surovosti 
nadaleko poznatog ustaškog tabornika Tolje u Vinkovcima, vjernog sluge 
okupatora, i hladnokrvno govori prisilno dovedenim Srbima iz okolnih 
sela o potrebi prelaska na »pradjedovsku vjeru«. 

Akšamović je sav svoj autoritet založio u provođenje prozelitske misije 
nasilnog pokrštavanja srpskog stanovništva u đakovačkoj dijecezi. U nje- 
govoj biskupskoj štampariji štampani su prvi leci upućeni Srbima da pri- 
jeđu na katolicizam ako žele spasiti svoje živote i imanja. Ustaše su u tome 
dijelu Slavonije išle po kućama i po poljima gdje su seljaci radili. One koje 
su zatekli, žestoko su pretukli i potom davali savjete da se što prije 
pokatoliče ako neće da im se dogode mnogo gore stvari od ovih što su 
im u tome momentu učinili. Na primjer u selu Neštinu ustaše su uletjele 
u pet srpskih kuća te s puškama »na gotovs« i štapovima natjerali seljake 
da potpišu molbe za prijelaz na katoličku vjeru. 


Postoji također podatak kako je zimi 1941-1942. ustaša-tabornik iz 
Beočina natjerivao u selu Čereviću »shizmatike« i »krivovjerne« da pri- 
jeđu na pravu vjeru. Kada ni najveći teror i šikaniranje nisu pomogli, 
ustaški tabornik zatvorio je oko 100 seljaka, znatan dio od njih na mrtvo 
ime premlatio, a dvojicu ubio. Kada je smatrao da ih je dovoljno smekšao, 
pustio ih je kućama da »dobrovoljno« pristupe pokrštavanju. 

U Sremskim Karlovcima župnik Ivan Salovac i njegov kapelan Ivan 
Marković, uz pomoć katehete Milana Vrančića,! vršili su nasilno pokršta- 
vanje, i kada nije išlo sve kako su oni zamislili, odobravali su i služili se 
terorom i mučenjem. Kao zao duh ponašao se i djelovao župnik msgr. 
dr Franjo Rački, koji je kao predratni zakleti ustaša bio imenovan za usta- 
škog logornika u Sremskoj Mitrovici. A zna se što je sa sobom nosila ti- 
tula ustaškog logornika. Ništa mu nije smetala svećenička odora, vjerski 
poziv i uz to još i doktorska titula da se pretvori u velikog ratnog zlo- 
einca koga je ubrzo po svršetku rata snašla pravedna kazna.? 


Prisilna pokrštavanja uz svakovrsni teror i pritisak vršena su u kota- 
rima Irigu i Rumi, gdje se srpsko stanovništvo do januara 1942. uspješno 
branilo od nasilnog prelaženja na drugu vjeru, ali su poslije nastala 
masovna hapšenja, represalije i teror da bi se taj zadatak obavio. 


1 Arhiv Državne komisije; Viktor Novak, Magnum Crimen, str. 763. 
2 »Politika« 10. IV 1946; V. Novak, isto djelo, str. 763. 


Da se ne zaborave još neka imena 


Župniku Matiji Kranjčecu u Ozlju nije nimalo smetalo što je nosio 
svećeničku mantiju i doktorsku titulu da u tijesnoj suradnji s ustašama 
vrši progone Srba i Hrvata, simpatizere NOP-a. Dekan Stjepan Kučmanić, 
župnik u Kamenskom, odgovarao je pred narodnim sudom za višestruku 
suradnju s neprijateljem i zbog veleizdaje. Petar Nujić, svećenik iz Kar- 
lovca, postaje ustaški policajac. Ivan Buturović, župnik u Jamnici kod 
Pisarovine, bavio se aktivno špijunažom u korist ustaške policije i Gesta- 
poa. Ivan Deželić, svećenik u Kupčini, tijesno je surađivao s ustašama i de- 
nuncirao partizanske porodice Talijanima. Fra Martin Gecina svećenik je 
i zakleti ustaša i ustaški tabornik. Kateheta Stjepan Prvić iz Duge Rese 
ustaški se eksponirao i od prvog dana tijesno je surađivao s ustašama 
u njihovim aktivnostima. Senjski kanonik Matija Glažar postaje ustaški 
podnačelnik Senja. DrAnte Lončarić, senjski kanonik i profesor bogoslo- 
vije, istakao se u svojoj aktivnosti na liniji ustaškog pokreta. Predvodio je 
ustašku delegaciju kod Pavelića, od koga je inače dobio nekoliko visokih 
odlikovanja. Po tijesnoj suradnji s ustaškim satnijama isticao se don Jozo 
Feličinović, kanonik i župnik s Paga, čiji su križari i ustaše dovodili mnoge 
žrtve u prvi ustaški konclogor u Slano, koji je formiran na Pagu. Uski 
suradnici u tome nečasnome poslu bili su mu župnik Ante Toljanić i sve 
ćenik Ante Tičić, obojica s Paga. 

Pobrojali smo mnoge zloglasne svećenike bez nekog posebnog redo- 
slijeda. Pobrojat ćemo ih još da se ne zaborave njihova imena. Neka se 
ljudi i nove generacije sjete i ne zaborave tih strašnih vremena kada su 
živjeli i djelovali nosioci krstaškog i inkvizitorskog rata, pogroma i poko- 
lja. Neka znaju da se protiv zla mora uvijek biti na oprezu i protiv njega 
se boriti, jer se zlo može - ako smo nebudni - uvijek povratiti. Ti mračni 
svećenici vjerno su služili ustaštvu kao najgoroj agenturi fašizma, izdajući 
svoju domovinu i svoje vjerske dužnosti koje su ih obavezivale na ljudsku 
toleranciju, na kršćansku ljubav i milosrđe prema bližnjima. Za takav put 
i sudbinu mnogih ovih ljudi velik dio krivice snose ustaška opredjeljenja, 
politika i aktivnost katoličkih vrhova, kako u Vatikanu, tako i u našoj 
zemlji. Ali da vidimo tu žalosnu listu. 


Da nasumce nabrojimo još jedan broj onih svećenika koji su se kom- 
promitirali kao ustaški idolopoklonici, pokrstitelji, provodioci politike 
istrebljenja srpskog naroda i njegovog raseljavanja i kao veliki protivnici 
NOP-a i progonitelji hrvatskih antifašista i rodoljuba. To su bili: fra 
Vjekoslav Volarić iz Vrbnika, Ljubo Magaš, župnik u Kolan-Barbatu (bio 
u ustaškoj satniji u koncdlogoru Slano na Pagu), Mirko Kordić, župnik iz 
Supetarske Drage, Božo Ribarić, župnik u Barbatu na otoku Rabu, Martin 
Bubanj, župnik i vikar na Sušaku (u ustaškom pokretu od 1935. godine), 
senjski kateheta Aleksandar Zoričić, postao ustaški major (bojnik) i bio 


jedan od organizatora pokolja Srba u brinjskom kotaru, s legionarima 
učestvovao u ratu na istočnom frontu. Hinko Veber, kateheta u Delni- 
cama, delnički župnik Ladislav Sporer (stari predratni zakleti ustaša), 
Zvonko Milinović, župnik u Podstenama, Stjepan Horžić, kapelan u Mr- 
koplju, Franjo Klobić, župnik u Andrijevcima, don Filip Mandarić, 
župnik u Lovreć-Cisti (kod Sinja - istaknuti ustaša), Matija Proštenik, 
kanonik u Varaždinu, Mihovil Kanotiju, župnik u Varaždinu, franjevci iz 
istog grada: Alfons Andrašec i Kalafantije Tkalčec, zatim župnik u Petrinji 
Mihael Razum, Slavko Sedi, upravitelj župe u Velikom Grđevcu, župnik 
Mijo Jurić (dogurao do ustaškog potpukovnika), Josip Bekmann, župnik 
u Sanskom Mostu i kasnije u Glamoču, fra Miroslav Buzuk (suradnici 
Nijemaca), Toma Fabek, župnik u Sv. Martinu po Oki čem, vojni svećenik- 
-satnik, koprivnički župnik počasni kanonik msgr. Stjepan Pavunić (stari 
frankovac i član Pavelićevog Sabora), Rudolf Mikec, župnik u Novigradu 
(zakleti ustaša), Josip Martinec, župnik u Voćinu (okorjeli ustaša), Igna- 
cije Potkubovšek, župnik u Skakavcu, župnik u Otrič-Strugama (kod 
Metkovića), Ivan Grgurev Franin, župnik u Vodicama (gestapovski surad- 
nik), don Martin Gubić, don Mato Sinković, don Petar Antić, don Martin 
Gudelj (iz Opuzena, ratni zločinac), don Jozo Carev, župnik u Neoriću, 
don Martin Deman, don Ante Biskupović, župnik u Praznicima (predratni 
zakleti ustaša), don Zore Paršić, don Stipe Natkov, don Jure Petrovič, 
župnik u Povljima, don Ivan Bjelokosić, župnik u Liscu (kod Dubrovnika), 
dubrovački kateheta Dominik Barač, don Stanko Drnas iz Sinja, 
don Krsto Jelinić, župnik u Poljicama kod Zadra (učestvovao u mučenjima 
Tjudi u crkvi u selu Tribnju u Ravnim Kotarima i bacanju 80 žrtava 
u more, među njima i živih ljudi s teškim vezanim kamenovima), 
don Stanko Kadijić, župnik u Zeževici-Oriju, svećenik Karlo Lukač u Gra- 
dini, Mato Paljug, kateheta u Bjelovaru (dušobrižnik i vojni svećenik 
hrvatske legije koja je poslana na istočni front), Ivo Vučetić, župnik 
u Ludbregu, Ante Mijaković, župnik u Hrtkovcima, Franjo Zužek, župnik 
u Glini (snosi veliki dio odgovornosti za pokolj u glinskoj crkvi), don Rade 
Jerković iz Metkovića, don Miho Delić, kanonik u Makarskoj, don Martin 
Babin, župnik u Bisku, don Gianni Vuletin, župnik iz Trogira, Branko 
Birt, župnik u Feričancima, Josip Selak, župnik iz Nove Bukovice, dekan 
Julije Birger u Podravskoj Slatini, Ambrozije Sirca, župnik iz Jakšića, 
Josip Seper, župnik iz Osijeka, Franjo Jungvirt, župnik iz Tenja, Franjo 
Stamberger, župnik iz Trnave i još dosta drugih župnika, kapelana, 
dekana, donova, monsinjora, kanonika, doktora nauka i drugih raznih 
imena svećenika, pokrstitelja »nesjedinjenih« koje treba vratiti u »pravu 
vjeru« i spasiti njihove duše, svećenika-ustaša koji su predvodili pravi kri- 
žarski rat protiv srpskog stanovništava i NOB-a, podstrekivajući na 
genocid. Mnogi od tih svećenika ustaša, terorista i pokrstitelja osuđeni su 
na najstrože kazne, mnogi su dobili vremenske kazne, prisilni rad i gubi- 

tak građanskih prava. Jedan dio uspio je pobjeći s okupatorima iz zemlje 
da bi izbjegao odgovornost za počinjena nedjela i tešku izdaju naših 
naroda.! 


Katoličke organizacije i odgoj omladine 


Ogromna podrška katoličke crkve ustaškom pokretu dala je Paveliću 
i NDH u početku određeni legitimitet pred narodom. Tom podrškom 
htjelo se kod naroda stvoriti uvjerenje da se, kada su u pitanju ustaše, radi 
o nekom nacionalnom pokretu koji je, eto, doveo do stvaranja samostalne 
države Hrvatske. Crkvenim i ustaškim propagandistima ništa nije smetalo 
što je taj pokret u službi tuđina i što je NDH okupatorska tvorevina, 
stvorena na bajonetama, odnosno tenkovima i avionima fašističkih armija. 
U njihovoj propagandi ništa im nije smetalo ni to što je nova država naj- 
manje nezavisna, jer su u njoj carevale neprijateljske trupe i dobro uvjež- 
ban i razrađen okupacioni aparat koji je upregao sve snage da bi mogao 
iskoristiti sve privredne i ljudske potencijale okupirane zemlje. Naravno, 
takva podrška katoličke crkve ustašama i tzv. NDH u početku je imala 
određenog uspjeha kod zaostalijeg dijela hrvatskih masa. Takvu moralnu, 
političku i svaku drugu podršku i aktivnost u stvaranju lažnog mita da 
se radi o nacionalnom pokretu hrvatskog naroda ne bi ustašama mogao 
dati ni talijanski fašizam, ni hitlerovski nacizam, bez obzira na moćnu 
mašineriju njihove propagande i još moćniju vojnu snagu koja je u to 
vrijeme nizala samo pobjede. 

Neposredno saživljavanje klerikalizma s ustaštvom neprestano se raz- 
vijalo i napredovalo toliko da se više nije znalo što je klerikalni, a što 
ustaški interes. Frankovci i klerofašisti stvorili su u stvari ustaštvo da bi 
preko njega ostvarili svoje ciljeve. Trudili su se da zajednički održe tu 
okupatorsku fašističku tvorevinu, tzv. NDH, za sve vrijeme rata. Gotovo 
cjelokupni katolički kler bio je zahvaćen nekom vrstom vjerske i ustaške 
ekstaze, a Pavelić se pozdravlja kao neki novi prorok kojeg je sam Bog 
poslao hrvatskom narodu itd. 

Govorili smo o posjetama zagrebačkog nadbiskupa dra Alojzija 
Stepinca Kvaterniku još u aprilu 1941. (Kvaternik je proklamator NDH), 
potom Paveliću kao šefu nove države u vrijeme kada se još zvanično 
vodio rat između J ugoslavije i sila Osovine. Ovaj najstariji crkveni pogla- 
var u ime katoličke crkve upućuje im, među prvima, najtoplije čestitke 
na stvaranju NDH. Govorili smo o čuvenom prijemu i svečanostima 
u nadbiskupskom dvoru, organiziranim u čast ustaša emigranata, gdje se 
slavilo stvaranje nove satelitske države. 

Međutim, nije bila dovoljna samo veza i suradnja ustaških i crkvenih 
vrhova. Trebalo je ostvariti tu suradnju između katoličkog svećenstva 


1 Dokumenti o protunarodnom radu jednog dijela katoličkog klera, Arhiv Državne 
komisije, Viktor Novak: Magnum Crimen, Zagreb, 1948, i drugi materijali i knjige. 


i ustaških vlasti, posebno vojnih jedinica u bazi, na terenu. Zato su 
Stepinac i njegovi biskupi slali razne okružnice, pisali članke, angažirali 
sva propagandna sredstva da se u tu suradnju maksimalno uključi niži 
kler, da zajedno s ustaškim aparatom vojne i civilne vlasti zajednički 
učestvuju u konkretnom provođenju ustaške, a to znači i klerikalne, poli- 
tike. Bez te konkretne suradnje na terenu ne mogu se provoditi ustaški 
zakoni i odredbe zasnovane na ustaškom programu i politici, koja je bila 
fašistička, ekstremno nacionalistička i rasistička, zakoni koji su inaugu- 
rirali najveće pogrome, konclogore smrti, kaznene ekspedicije i zločine 
nezapamćene po svojoj masovnosti i surovosti. 

U naporima da se u tu suradnju uključi najniži kler i crkveni redov- 
nici planski se otpočinje sa slanjem jedne delegacije katoličke omladine, 
odnosno zagrebačkih bogoslova, Paveliću. Najprije su već u maju 
1941. godine uputili u posjet Poglavniku uži odbor »Zbora duhovne 
mladeži« zagrebačkog bogoslovskog sjemeništa da mu izrazi svoje divljenje 
i privrženost. Na prvu godišnjicu stvaranja NDH ponovo šalju 
18. IV1942. godine širu delegaciju »Zbora duhovne mladeži« da vidi 
Poglavnika i da se nadahne novim »Mesijom«, kako su ga klerikalci 
nazivali, koga je samo Božje poslanje i Providnost poslala hrvatskom 
narodu. Bogoslove je vodio rektor sjemeništa dr Franjo Seper s trojicom 
svojih suradnika. 

Stjepan Krivošić, bogoslov četvrte godine, inače predsjednik spomenute 
organizacije mladeži, drži Paveliću govor koji potpuno odiše ustaškim 
duhom. Dovoljno je istrgnuti iz toga govora dvije-tri rečenice pa da se 
vidi u kakvom su duhu odgajani ti mladi bogoslovi. 


..»Tim djelom (uspostave NDH, p.p.) Vi ste, Poglavniče, spasili 
hrvatski narod od sigurne propasti... Svevišnji Bog poslao je hrvatskom 
narodu Vas, Poglavniče, da ga spasite... često puta moralo je svećen- 
stvo ostavljati oltare i pred narodom polaziti i na razbojište, da brani 
i oltare i domove naroda. Cesto puta bili su hrvatski katolički svećenici 
ujedno i vojskovođe ...«' 


Predsjednik ustaške vlade drNikola Mandić odazvao se, ali tek 
1944. godine, pozivu sarajevskih bogoslova, došavši zajedno s jednim 
svojim ministrom i stožernikom. Tom prilikom Mandić je govorio o zlo- 
glasnoj »Crnoj legiji« jednog od najvećih poginulih ustaških koljača J ure 
Francetića, čiji su kult ustaše i bosanski klerikalci naročito njegovali. 
Mandić je nazvao sarajevske bogoslove »Crnom duhovnom legijom«. Stari 
austrofil i izdajnik Mandić bio je vrlo zadovoljan što je od bogoslova 
Jablanovića čuo »krasan govor koji svjedoči o vašim željama, idealima 


1 »Nova Hrvatska« 6. VI 1942.. god., V. Novak, isto djelo, str. 810. 

i nastojanjima koja odišu hrvatskim, katoličkim i ustaškim duhom« i na- 
stavlja »za kratko vrijeme poći ćete na teren i u borbu« .. 

Katolička organizacija »Hrvatski Domagoj« dala je velik broj ustaša 
koji su se istakli u fanatizmu i nedjelima počinjenim nad našim narodima. 
Ustaški kadar se dobivao ne samo iz »Zbora duhovne mladeži« nego i iz 
»Zagrebačkog duhovnog sjemeništa«, »Zbora mladeži bogoslovskog sje- 
meništa« iz Đakova i drugih škola. Tako se odgajala omladina u školama 
koje su bile u rukama franjevaca i jezuita u Travniku, Visokom, Širokom 
Brijegu, Varaždinu, Đakovu, Sinju, Dubrovniku (škola »Male braće«). 
U svim tim školama, bogoslovijama i sjemeništima njegovali su se ne samo 
ustaški ideolozi i propagatori nego i ustaški funkcioneri, ministri, župani, 
stožernici, logornici, tabornici, oficiri i komandanti jedinica ustaške vojnice 
i domobranstva. Npr. u Širokom Brijegu se školovao Andrija Artuković, 
ministar i veliki ratni zločinac, Dumandžić - također ministar i veliki 
zakleti predratni ustaša, zatim mostarski i kasnije zagrebački stožernik 
Musa i dr. 

Katolički listovi, kojih je bilo oko 50-60, svuda su sijali mržnju prema 
Srbima, komunistima, antifašistima i NOP-u i veličali na sva moguća 
zvona Pavelića, kvislinšku državicu NDH i njezine ustaše, podstrekavajući 
najcrnji teror, pokrštavanje i deportiranje.3 Poznatiji njihovi listovi bili 
su: »Katolički list«, »Vrhbosna«, »Nedjelja«, »Hrvatska straža«, »Anđeo 
čuvar«, »Glas sv. Ante«, »Glas sv. Josipa«, »Sinjska Gospa«, »Glasnik 
počasne straže Srca Isusova« i mnogi drugi, koje nema smisla nabrajati jer 
su listovi i crkvene knjižice nicali kao gljive poslije kiše. 

Predsjednik »Velikog križarskog bratstva« Feliks Niedzielski zamije- 
nit će ustaškog pobočnika i vođu »Ustaške mladeži« profesora Ivana 
Oršanića, istaknutog klerikalca i ustašu. Kao ogranci križarskih organiza- 
cija stvaraju se gimnastičke družine »Hrvatski junak« i »Junakinja«, koje 
su i radile uglavnom u domovima križara. Niedzielski je kao »upravni 
zapovjednik Ustaške mladeži« povezao s tom organizacijom i personalno 
»Veliko križarsko bratstvo«.+ 


U okviru križara postojale su strogo centralizirane staleške organiza- 
cije: Zajednica seljačke križarske omladine, Zajednica đačke križarske 
omladine, Zajednica radničke križarske omladine, Zajednica malih križara, 
Zajednica križarske avangarde. Imali su brojne listove, od kojih je najjača 
bila »Katolička straža« i »Nedjelja«.5 


1 »Katolički tjednik« 1944, br. 19, V. Novak, isto djelo, str. 8ij. 
* Viktor Novak, isto djelo, str. 593-597. 


* Budak je rektoru, kasnije zagrebačkom provincijalu, fra Martinčiću rekao po- 
četkom maja 1941. da će se srpsko pitanje u NDH tako riješiti da će 1/3 pobiti, 
1/3 pokrstiti, a 1/3 raseliti. (Materijal sa suđenja Stepenicu, Lisaku, Saliću i drugima). 

4 »Hrvatski narod« 20. XI 1941. god., V. Novak, isto djelo, str. 849. 

6 Dokumenti o protunarodnom radu i zločinima jednog dijela katoličkog klera, 
292. 

Časne i milosrdne sestre bile su važan činilac u klerikalnom odgoju 
omladine. One su također bile organizirane po raznim redovima i kon- 
gregacijama, kao što su: brazilijanke, benediktinke, karmelićanke božan- 
skog srca Isusova, klarise, uršulinke, dominikanke, sestre družbe sv. Ksa- 
vera, kćeri Božje ljubavi, kćeri milosrđa, službenice milosrđa, sestre 
sv. Križa i druge. Bez obzira na sva ta različita imena, svi ti redovi bili 
su u stvari pomoćna vojska za razne klerikalno-križarske i ustaške akcije. 
Pavelić, kome se pripisivala božanska uloga, prima 1942. delegaciju 
zagrebačkih milosrdnica s djecom koju one odgajaju.! 

Te milosrdne sestre između ostalog su vrlo svesrdno skupljale novac 
i darove za ustaške jedinice koje su se borile protiv NOV-a i POJ-a, za 
pojačanu hrvatsku 369. legionarsku pješačku pukovniju, koja se borila 
protiv sovjetske armije na istočnom frontu, za »Crnu legiju«, za ustaške 
bojne koje su učestvovale u kaznenim ekspedicijama i čišćenju terena gdje 
su ubijale i masakrirale sve ljude, ženu i djecu na koju bi naišle itd. 

Bilo je brojnih slučajeva gdje su časne sestre, koje su radile po bolni- 
cama, denuncirale i zlostavljale ranjene partizane. Okružni sud u Gospiću 
donio je 7. 111946. presudu kojom je utvrdio nesumnjivu krivicu četiriju 
časnih sestara. One su bile u vezi s ustašama koje su 1943. upale u Otočac 
i zajedno s njima učestvovale u pokoljima ranjenih partizana. 

Poznato je da je bilo oko 14 000 djece, od dojenčadi do 14 godine 
starosti, većinom s Kozare, koju su ustaše također odvele u konclogore 
s njihovim roditeljima ili bez njih. Pošto su roditelji nestali u konclogoru 
Stara Gradiška i Jasenovac, ustaše su djecu preko određenih sabirališta 
smještavale u nekoliko posebnih logora, od kojih je najveći bio u Jastre- 
barskom. Nadbiskup Stepinac i njegova nadbiskupija pokazali su interes, 
radi potrebe javnog ispoljavanja brige crkve za napuštenu djecu, da se 
preko fašističkog društva »Caritas« organizira djeci pomoć. Ali stvarni 
interes bio je drukčiji, jezuitski, ustaški. Oni šalju svoje najodabranije 
klerofašistički i ustaški orijentirane časne sestre da se »brinu« o toj djeci 
i daih odgajaju u ustaškom duhu. 

O užasima u tim logorima ima prilično dokumenata i izjava brojnih 
drugarica i drugova koji su po zadatku Partije išli, koliko god se u tim 
uvjetima moglo, spašavati tu nevinu dječicu. Na primjer u logor Jasku, 
s obzirom na to da se o njemu brinulo ustaško Ministarstvo udružbe (a ne 
ustaška policija ili Ministarstvo unutrašnjih djela), bilo je moguće da se 
ubaci 26 antifašista, zdravstvenih i pedagoških radnika koji su učinili sve 
da bi što više djece spasili od sigurne smrti, terora i mučenja Stepinčevih 
časnih sestara.? 

Najgora od svih časnih sestara je bila opatica Laurencija Čurić, 
odgajana u samostanima Širokog Brijega, koja je još na zagrebačkom 
kolodvoru pred prisutnim građanima vikala: »Ovu djecu bi trebalo 


1 »Nova Hrvatska« 28. III 1942; V. Novak, isto djelo, str. 823. 
2 »Zene Hrvatske u NOB«, Zagreb, 1955, knjiga II, str. 386. 


poubijati jer su to partizanska djeca... radije ćemo pomagati našu 
ustašku djecu«. Pulherija Barta, opatica i upravnica logora, prijetvorno se 
ponaša kada joj stavljaju primjedbu da mala djeca leže na goloj slami 
i da ima bolesnih. Odgovorila je: »To je krasno, to me podsjeća na muke 
malog Isusa u betlehemskoj štalici«. A taj logor su bile bivše štale za 
konje pune đubreta. Ta ista Pulherija Barta znala je govoriti za tu djecu 
da su to »komunistička gamad koju treba potamaniti«. Postojala je još 
jedna sestra po imenu Mercedes, koja je bila strah i trepet i kada joj se 
ime samo spomenulo. Jedna četa XIII proleterske brigade provalila je sa 
Zumberka u augustu 1943. godine u logor Jasku i povela sa sobom oko 
450 odraslije djece.! Uz pomoć antifašističke organizacije iz Jastrebarskog 
i drugova i drugarica iz Zagreba, u razne obitelji predano je oko 1650 
djece, tako da je sigurno preko 2000 djece (ne brojeći one koji su otišli 
s partizanima) za kratko vrijeme spašeno od sigurne smrti.? 


Na žalost najveći dio od ukupnog broja te kozaračke djece umro je ili 
bio poubijan u raznim konclogorima smrti. Ti dječji logori ostat će kao 
jedna od najsramnijih mrlja Pavelićeve nakazne države i surovog jezuitizma 
zagrebačke nadbiskupije i časnih sestara, mržnje i surovosti skrivene ispod 
crkvene haljine, »skrušenog« ponašanja i lažnog izraza milosrđa. 

Za takvu službu ustaštvu i klerikalizmu velik broj časnih i »milosrdnih« 
sestara odlikovan je raznim ustaškim odlikovanjima. Za neke naročito 
istaknute sestre prijedlozi su dolazili čak i od komandi ustaških bojni 
i zdrugova zbog direktnog učešća nekih časnih sestara u borbama protiv 
jedinica NOV-a i POJ-a. Odlikovane časne sestre primio je i Poglavnik 
i čestitao im na njihovim velikim zaslugama za ustašku državu u crkvi.8 

Kako je dr Alojzije Stepinac, zagrebački nadbiskup, imenovan od pape 
Pija XII za glavnog vojnog vikara Pavelićeve oružane snage, za svoje 
zamjenike odredio je velikog križara i klerofašista Vučetića i ustašu 
župnika iz Kustošije Vilima Cecelju,* koji postaje zamjenik višeg stožernog 
dušobrižnika pri Ministarstvu oružanih snaga NDH. Dobiva čin ustaškog 
potpukovnika i odlikovan je »Brončanim spomen-znakom o uspostavi 
NDH«.5 

Sveta Stolica, na čijem se čelu nalazio neslavni papa Pio XII koji se 
u toku II svjetskog rata »proslavio« svojom suradnjom s nacifašizmom 
i Pavelićevom okupatorskom tvorevinom tzv. NDH, zajedno s vodećim 
ljudima katoličke crkve u zemlji posebno se bojala prodiranja pravoslavlja 
prema talijanskoj granici, a samim time i prodiranja komunizma. Papska 
kurija i njeni kardinali smatrali su da će se stvaranjem jedne pretežno 
katoličke države Hrvatske izgraditi jaka brana nadiranju komunizma. 

1 Još 26. VIII1942. IV kordunaška brigada oslobodila je 727 djece. 

* »Zene Hrvatske u NOB«, Zagreb, 1955, knjiga II, str. 389. 

3 »Vjesnik« 19.12.1945. g. Dok. o protunarodnom radu, 185-189. Iz kartoteke 
Ureda za odlikovanje NDH. 

4 Opat Cecelja je i sada u inozemstvu jedan od najaktivnijih ustaških rukovodi- 


laca djelatnosti uperene protiv naše zemlje. 
6 Iz kartoteke Ureda za odlikovanje NDH, V. Novak, isto djelo, str. 860. 


U toj njihovoj strategiji, u takvoj njihovoj zamišljenoj katoličkoj državi 
sama činjenica da u njoj ima oko 2 milijuna pravoslavaca i oko 
700 hiljada Muslimana nije predstavljala tako važnu činjenicu. Skoro svi 
crkveni velikodostojnici Vatikana složili su se s akcijama pokrštavanja pra- 
voslavnog stanovništva, s time što nisu bili svi jednako složni u podršci 
ustaškoj državi i Paveliću u velikim nasiljima koja su se vršila u Hrvatskoj. 
Nadbiskup Stepinac, kao vrhovni crkveni poglavar u toj novoj državi, 
činio je sa svoje strane sve da Vatikan, papu Pija XII i njegove kardinale 
privoli na suradnju i podršku Paveliću i njegovoj okupatorskoj tvorevini 
NDH. Sam često odlazi u Vatikan, intenzivno se dopisuje i posebno pri- 
kazuje da pokrštavanje »nesjedinjenih« ide mirnim putem i na dobro- 
voljnoj osnovi uz strpljiv rad njegovog područnog svećenstva i misionara. 
Pavelić i Papa su poslije njegova posjeta Vatikanu još 1941. stalno razmje- 
njivali pozdravna pisma i poruke. 

Za stanje duhova u Vatikanu vrlo je karakterističan razgovor kardi- 
nala Tisseranta sa predstavnikom NDH i Pavelićevim izaslanikom pri 
Vatikanu Nikolom Rušinovićem. U duhu stava papske kurije, i kardinal 
Tisserant se radovao akciji pokrštavanja, ali je, nasuprot uvjeravanjima 
Stepinca i njegovih emisara da akcija pokrštavanja ide glatko i na dobro- 
voljnoj osnovi, bio dobro obaviješten i nije se slagao s pokoljima i nedje- 
lima koje su vršile ustaše i svećenici nad stanovništvom srpske nacional- 
nosti. Kardinal Eugene Tisserant bio je vatikanski opunomoćenik za 
Balkan. Rušinović je o ovome razgovoru podnio 16. III 1942. ustaškom 
ministru Lorkoviću svoj izvještaj: 


»Tisserant: Ja sam Francuz, ali u Rimu živim već 23 godina. Želite li 
da govorimo francuski ili talijanski? 

Rušinović: Vaša uzoritosti, radije bih talijanski. 

Tisserant: Odakle ste, gospodine? 

Rušinović: Iz Dalmacije. 

Tisserant: Kako vi kao Dalmatinac možete predstavljati Hrvatsku? 
Ima li još takvih slučajeva u vašem javnom i političkom životu? 

Rušinović: Vaša uzoritosti, u Dalmaciji, osim neznatnog broja Talijana, 
žive isključivo Hrvati. 

Tisserant: Pa kako to da su vam vaši veliki prijatelji i saveznici Tali- 
jani mogli uzeti Dalmaciju? Vi ste, dakle, slobodni? Zar ne radite sve što 
hoće Nijemci, kao što to rade i drugi porobljeni narodi u Europi? Zar 
se to može nazvati slobodom? 

Rušinović: Oprostite, uzoritosti, ali u tome se ne bih mogao sugla- 
siti s vama. Hrvatska ima svoje granice, svog državnog poglavara, svoju 
vladu, svoju vojsku, svoja diplomatska predstavništva. Mi uredujemo svoj 
dom kako odgovara duši i interesima hrvatskoga naroda. 

Tisserant: Vaša sloboda slična je slobodi francuskog maršala Petaina. 
I on je slobodan, ali Nijemcima mora davati 80 °/o svih živežnih namir- 
nica, dok francuski narod umire od gladi. To nisu priče, to ja znam vrlo 
dobro. 


Rušinović: Hrvatska je jednodušno istupila na strani Njemačke i po- 
mogla joj da sruši Jugoslaviju ... 

Tisserant: Ja znam da je hrvatski narod težio za slobodom i da je na 
to imao pravo. To mu pravo nitko nije mogao osporiti. Razumijem što 
je hrvatski narod, u najpovoljnijem času, ustao protivu Srba. Ali dragi 
gospodine, vaši prijatelji, fašisti, smiju se vašoj samostalnosti i slobodi 
i egzistenciji hrvatske države. To ja čujem od njihovih političkih glava. 
To što o vama govore talijanski časnici, koji se nalaze u obalnom pojasu, 
upravo je strašno. Po njima, nikad u Hrvatskoj nije bilo toliko zvjerstava 
kao danas, kad su u tim krajevima na dnevnom redu ubijanja, paleži, raz- 
bojstva, pljačke i krvavi obračuni. 

Rušinović: Sve što se u Italiji širi o Hrvatskoj zaudara klevetom. Netko 
nas želi prikazati čoporom barbara i ljudoždera. 

Tisserant: Uzalud se branite, gospodine. Još za vrijeme trideseto- 
godišnjeg rata, Hrvati su bili poznati kao divljaci, pa su i u mome rod- 
nom kraju, Loraini, popalili nekoliko mjesta i tamo su općenito smatrani 
zlim ljudima. 

Rušinović: Ali, Vaša uzoritosti... 

Tisserant: Sveta stolica je primila osam tisuća fotografija o zločin- 
stvima nad pravoslavnim pučanstvom. Znam pozitivno, gospodine, da su 
i sami franjevci, kao na primjer otac Simić u Kninu, uzeli učešća u napa- 
dajima na srpski živalj, te su rušili pravoslavne crkve. Otac Simić je, sa 
oružjem u ruci, predvodio skupinu ljudi koji su srušili pravoslavnu crkvu 
u Kninu. Isto tako, porušili ste pravoslavnu crkvu u Banjoj Luci. Pouz- 
dano znam da su se franjevci u Bosni i Hercegovini općenito jadno po- 
nijeli. To me boli. Takve stvari ne može činiti odgojen, kulturan i civili- 
ziran čovjek, pogotovu svećenik. 

Rušinović: Ovo slušam prvi puta ... 

Tisserant: Ustaše su poklale najveći broj pravoslavnih svećenika. 
Nakon kapitulacije Jugoslavije u Hrvatskoj je nestalo 350 000 Srba. Zar 
to nije žalosno? 

Rušinović: Bojim se, Vaša uzoritosti, da su informacije kojima raspo- 
lažete ... 

Tisserant: Kada će vam doći kralj, vojvoda od Spoleta? 

Rušinović: Uskoro. 

Tisserant: Vaš kralj nikada neće doći u Hrvatsku. Rekao mi je da sie 
ga učinili kraljem u zemlji koja nije kraljevina, jer ovisi o Njemačkoj 
i Italiji. Kad sam ga upitao hoće li putovati u Zagreb, odgovorio je: »Kako 
mogu na to pomišljati kad talijanska vlada svojim postupcima i nepre- 
stanim pogreškama kvari prijateljske odnose s Hrvatskomf S kakvim bih 
se licem mogao pojaviti pred Hrvatima?« Vojvoda od Spoleta, gospodine, 
odbija da ide u Hrvatsku. 

Rušinović: Koliko ja znam, vojvoda od Spoleta s radošću je prihvatio 
titulu hrvatskoga kralja. 

Tisserant: Prisustvovao sam toj ceremoniji. Bilo je to osamnaestog 
svibnja prošle godine, u prisustvu talijanskog kralja Emanuela Trećeg te 
Mussolinija, Pavelića, vojvode od Spoleta (koji se poslije smrti svoga brata 
nazvao vojvodom od Aoste). Vaša kruna bila je najprije ponuđena kralju 
Viktoru Emanuelu Trećem, ali on već ima dovoljan broj efemernih kruna, 


pa je ovu prebacio svojem bratučedu, vojvodi od Spoleta, kojega je dan 
prije nego je ovaj imenovan kraljem Hrvatske, primio i Sveti otac. 

Rušinović: Vaša uzoritosti, Hrvati su odvajkada predstavljali pred- 
ziđe kršćanstva... 

Tisserant: ANTEMURALE CHRISTIANITATIS dobili su Hrvati, jer 
su bili katolici, mada su i Srbi, premda pripadaju pravoslavnoj vjeri, dali 
za Zapad i katolicizam isto toliko koliko i Hrvati, boreći se u kršćanskim 
vojskama... 

Rušinović: (Pokušava da nađe riječ) 

Tisserant: Sta mislite, gospodine, kako će se završiti ovaj rat? 

Rušinović: Razumije se, pobjedom sila Osi. 

Tisserant: Mislite li da će i Nezavisna Država Hrvatska nastaviti da 
egzistira? 

Rušinović: = Naravski... 

Tisserant: Ja pak mislim, gospodine, da će Njemačka i Italija izgubiti 
rat. Poraz sila Osovine već sada je svršena stvar... Poslije tog poraza, 
moram vam reći, nestati će i Nezavisne Države Hrvatske, a Jugoslavija će 
biti ponovo uspostavljena ...«' 


Koliko su ustaštvo i klerikalizam bili vezali sudbinu jedno za drugo, 
vrlo je karakterističan podatak da su i 1943. godine i poslije pada Italije 
pa sve do samog kraja rata maja 1945. klerikalni krugovi i crkveni 
poglavari manifestirali svoju težnju da se NDH održi i spriječi stvaranje 
nove J ugoslavije. 

Na primjer Hrvatska bogoslovska akademija izdavala je časopis 
»Croatia Sacra« i u velikoj svesci »Prosvjeta«, koju je uređivao drKruno- 
slav Draganović i dvanaestak njegovih suradnika klerikalaca, 1943. godine 
između ostalog piše: »Divnom odlukom providnošću Božijom uskrsla je 
nakon više od osam vjekova Hrvatska država, slobodna i nezavisna upravo 
one godine kad su katolici Hrvati slavili veliki jubilej 1300-godišnjicu 
prvih veza sa Svetom Stolicom« ... i dalje nastavlja »preporođeni narod, 
koji po ponosnoj riječi šestinskog lava i njegova velika sina Poglavnika 
bakljonoše za nove slobode ...« i sve dalje u tome duhu. 

Mnogi biskupi i prelati i 1944. i 1945. godine šalju pozdravna pisma 
Paveliću i pišu mu hvalospjeve i panegirike, iako je i malom djetetu bilo 
jasno da je rat za fašiste nepovratno izgubljen i da se za ratne zločine 
mora odgovarati. Nadbiskup dr Stepinac, vjeran svojim klerofašističkim 
uvjerenjima, posjećuje Pavelića 3. 111945. da bi nešto više od mjesec dana 
kasnije, govoreći katoličkim studentima u crkvi bazilike srca Isusova 
u Zagrebu, pravdao ulogu i držanje katoličke crkve u toku rata i iznosio 
evidentne neistine i laži protiv NOP-a i njegovog stava prema vjeri i crkvi. 

Po nagovoru Poglavnika i predsjednika vlade dra Mandića, Stepinac 
lako pristaje da 24. II 1945. sakupi 7 biskupa koji su mogli doći (5 ih nije 


1 Mladen Oljača: »Kozara«, Beograd, 1967, str. 431-435 
Viktor Novak: »Magnum Crimen«, Zagreb, 1948, str. 890. 


došlo jer su područja na kojima oni biskupuju bila oslobođena od parti- 
zanske armije) i da održi biskupsku konferenciju na kojoj donose posla- 
nicu upućenu svim vjernicima. Poslanicu su potpisali kao »Poslovni odbor 
biskupske konferencije« kojem je data uloga zastupnika hrvatskog kato- 
ličkog episkopata.! 

Poslanica je preuzela ideje Ive Bogdana, poznatog klerikalca i ustaškog 
ideologa i propagatora, zatim primila sugestije predsjednika ustaške vlade 
Mandića. Osnovna svrha i cilj poslanice bio je da crkveni poglavari iznesu 
svoj stav prema partizanima neprijateljima NDH, prema ratu i komu- 
nizmu, da manifestiraju svoj politički protest protiv odluka II zasjedanja 
AVNOJ -a i III zasjedanja ZAVNOH-a, da bi se sačuvala NDH i ustaški 
režim. Tu je bila i izjava ministra pravosuđa Cankija i izjava predsjednika 
ustaške vlade dra Mandića našim istražnim organima.? Poslanici je bio 
dat velik publicitet, a prevedena je i na engleski i francuski jezik. 

U vezi s tom poznatom posljednjom poslanicom biskupske konferen- 
cije, donesenoj gotovo pred sam svršetak rata marta 1945. godine, 
dr Vladimir Bakarić, u svojstvu tadašnjeg tajnika J NOF-a, na izvanrednom 
zasjedanju ZAVNOH-a u Splitu, održanom aprila 1945, detaljno je 
govorio o stavu narodne vlasti prema vjeri i crkvi i njenim predstavnicima 
i tada se osvrnuo na Poslanicu biskupske konferencije, tzv. Poslovnog 
odbora predsjedništva biskupske konferencije, ocijenivši je kao običan 
pamflet uperen protiv NOP-a. Dokumentirano je tada pobio sve klevete 
poslanice, iznijevši da je pravi cilj njenog donošenja spašavanje okupator- 
ske tvorevine NDH i osvjedočenih ratnih zločinaca. Bakarić je tom prili- 
kom također izjavio da postoji veliko ogorčenje narodnih masa prema 
onim svećenicima koji su se ogriješili o svoj narod. Istovremeno je iznio 
pozitivan stav i dao podršku svim onim svećenicima koji su obavljali svoje 
vjerske dužnosti i nisu se ogriješili o svoj narod. 

Bez sumnje, visoki katolički kler mogao je na primjer poslije kapitula- 
cije Italije i kasnije, kada su bile sasvim jasne perspektive sloma hitlerov- 
skih armija i poraz Nijemaca, ocijeniti neminovnost pobjede narodno- 
oslobodilačke borbe naroda Jugoslavije i bar u posljednoj fazi potpomoći 
tu borbu i koliko-toliko spasiti svoj ugled i čast velikog broja svećenika 
koji nisu duboko zagazili u izdaju i ratne zločine. NOP im je pružio za to 
šansu. Sam dr Svetozar Ritig, visoki katolički prelat i učesnik NOP-a, 
poručivao je da će »prava zadaća crkve biti da uzme veliko rešeto 
i temeljito pročisti svećeničke redove od krvavih ustaša, jer to zahtijeva 
Božja pravda, crkveni kanon i cio narod koji nikada neće dozvoliti da se 
takovi svećenici vrate u Božje crkve«. 

Ali taj svoj historijski trenutak rukovodstvo katoličkog klera nije 
htjelo iskoristiti niti prevladati svoje eventualne zablude i nerealne ambicije 


1 »Katolički list« 1945. br. 12.-13. 
1 Dokumenti o protunarodnom radu 402. 


j ciljeve. Ono je bilo suviše ogrezlo u klerofašizmu i ustrajalo je u svojoj 
mržnji prema NOB-u i spašavanju NDH sve do kraja rata. Trebalo je 
dugo vremena i poslijeratnog života da se prevlada prošlost i da proces 
konstruktivne suradnje između crkve i države krene naprijed. 

Nadbiskupu dru Alojziju Stepincu suđeno je 1946. godine u Zagrebu. 
U dispozitivu presude označene su njegove krivice koje u osnovnim crtama 
ovdje apostrofiram: 

- što posjećuje Kvaternika i Pavelića aprila 1941. godine dok se još 
vodio rat protiv okupatora i u svojstvu hrvatskog metropolita čestita im 
uspostavu NDH, 

- što je kao predsjednik Biskupske konferencije 28.4. 1941. izdao 
okružnicu u kojoj poziva svećenike i vjernike na suradnju s tzv. NDH, 

- što je kao predsjednik Biskupske konferencije, upravljajući organi- 
zacijama katoličke akcije, aktivirao cjelokupnu katoličku štampu na po- 
maganje okupacije, Pavelića i NDH i širio klevete protiv NOB-a nepre- 
kidno od 1941. do 1945. 

- što su »Veliko križarsko bratstvo«, »Veliko križarsko sestrinstvo«, 
»Domagoj« i sve druge organizacije iz sastava katoličke akcije učestvovale 
u uspostavljanju ustaške vlasti, razoružavale jugoslavensku vojsku a nji- 
hovi članovi masovno su učestvovali i dobrovoljno se javljali u ustaške je- 
dinice i domobranstvo i davali kadar intelektualaca za ustaški aparat, 

- što je služio svečane mise koje su slavile NDH i Pavelića i organi- 
zirao crkvene svečanosti, zloupotrebljavao ih i pretvarao u političke 
manifestacije za Pavelića i ustaške bande, poistovjećujući ustaše s hrvat- 
skim narodom, čineći to i pred sam kraj rata, kada je već svakom bilo 
jasno da je rat nepovratno izgubljen, 

- što je redovno učestvovao na svim proslavama koje su organizirali 
talijanski i njemački okupatori i što je službeno učestvovao na proslavi 
fašističkog pohoda na Rim, 

- što je pod rukovodstvom »Odbora trojice«, kojemu je bio na čelu, 
vršeno prisilno prevođenje Srba na katoličku vjeru, 

- što je imenovan od Vatikana i primio se dužnosti glavnog vojnog 
vikara svih Pavelićevih ustaša i domobrana, i postavši najviši vojni sveće- 
nik Pavelićeve vojske, postavio za svoje zamjenike poznate ustaške sveće- 
nike Vučetića i Cecelju, 

- što je kao predsjednik nadbiskupskog stola odobrio 10. 2. 1944. go- 
dine pod br. 904 molitvenik »Hrvatski vojnik«, koji je sastavio ustaški 
potpukovnik svećenik Vilim Cecelja, a u kojem se vojnicima stavlja kao 
vjerska dužnost služba okupatoru i odanost Poglavniku, što se u njemu 
veličaju poznati ustaški zločinci kao Jure Francetić, zloglasni komandant 
»Crne legije«, 

- što se povezao s izdajnicima i drugih naših naroda, kao što su: 
Draža Mihailović, Rupnik, Maček, Rožman i drugi i vodio s njima prego- 


vore radi povezivanja svih neprijateljskih snaga protiv NOP-a, tražeći 
oružanu pomoć i intervenciju izvana s ciljem spašavanja kvislinške tvore- 
vine NDH ili da u ma kojem drugom obliku spriječi pobjedu naših snaga 
i stvaranje nove J ugoslavije, 

- što je mjeseca marta 1945. organizirao biskupsku konferenciju koja 
je donijela poslanicu radi spašavanja NDH i ustaških zločinaca i u kojoj 
se klevetao NOP, 

- što je neposredno prije oslobođenja zemlje vodio pregovore s Pa- 
velićem i po njegovom nalogu s drom Vlatkom Mačekom radi održanja 
NDH i sprečavanja ulaska oslobodilačke armije nove J ugoslavije u Zagreb 
i dalje prema sjeverozapadnim krajevima naše zemlje, 

- što je čuvao u svome nadbiskupskom dvoru arhivu Ministarstva 
vanjskih poslova NDH i što je znao da se u franjevačkoj crkvi u Zagrebu 
kriju sanduci zlata NDH i dva vagona srebra opljačkanih od ubijenih 
žrtava, 

- što je ubrzo po svršetku rata, pred izbore za Ustavotvornu skup- 
štinu Jugoslavije, preko nadbiskupske konferencije izdao pastirsko pismo 
u kome je pred vjernicima i pred inozemstvom lažno prikazivao stanje 
u zemlji, podstrekavajući na taj način terorizam ustaša i križara u zemlji, 
koji su u cilju vođenja terorističkih akcija dolazili iz inozemstva, 


- što je primao u svome nadbiskupskome dvoru i skrivao odmetnike, 
među kojima i Eriha Lisaka, Pavelićevog pobočnika, glavnog stožernog 
nadzornika ustaške vojnice i glavnog povjerenika za javni red i sigurnost 
ustaškog Ministarstva unutrašnjih poslova i podstrekivao terorističku 
aktivnost u zemlji. 

Nadbiskup dr Alojzije Stepinac kao ratni zločinac osuđen je po čl. 4 
stav I. Zakona o krivičnim djelima protiv naroda i države na kaznu liše- 
nja slobode u trajanju od 16 godina i gubitak političkih i građanskih prava 
u trajanju od 5 godina. 


Svijetli primjeri držanja svećenika 


Jedna od najsvjetlijih ličnosti katoličke crkve kod nas svakako je 
msgr. dr Svetozar Ritig, apostolski protonotar i opat Svete Helene od 
Podborja, župnik najstarije župe u Hrvatskoj, sv. Marka u Zagrebu, zapa- 
ženi historičar i rodoljub, koji se još u mladosti opredijelio za jugoslaven- 
sku ideju i stvaranje državne zajednice Južnih Slavena. Već odavno, 
zapravo još od 1929. godine, istupao je protiv hrvatskih ultranacionalistič- 
kih separatista i njihove profašističke orijentacije i terorizma dirigiranog iz 
inozemstva. Uspostavom ustaške NDH imao je opravdanog razloga da, 
zbog svih tih svojih stavova, strahuje od osvete ustaške vlasti te se sklonio 
da služi u Hrvatsko primorje. Na njegovo mjesto odmah je došao pro- 
nonsirani klerofašist i ustaša Kerubin Segvić. Tu, u Primorju, gdje se 


oslobodilački pokret široko bio razvio, dr Ritig je bio u mogućnosti da se 
na licu mjesta uvjeri u svu lažnost klerofašističke, ustaške i okupatorske 
propagande o odnosu partizana prema vjeri i crkvi. Ubrzo je donio odluku 
da se i sam izjasni i priđe NOP-u. Zaprepaštena ustaška i klerikalna 
štampa ocijenila je taj njegov potez, isto kao i u slučaju pjesnika Vladi- 
mira Nazora, kao da su Ritiga kidnapirali partizani. Naravno, nisu dugo 
mogli lagati te su uskoro otvorili karte i otpočeli napadati dra Ritiga 
i njegov postupak kao najtežu izdaju prema vjeri i narodu. Crkva je na 
msgr. Ritiga bacala najgore anateme i klevete. 


S druge strane, kada se objektivno promatra položaj posebno nižeg 
svećenstva, ukoliko se ne radi o ljudima ustaški orijentiranima, oni su 
disciplinirano izvršavali svoje vjerske dužnosti i nisu se, kada je u pitanju 
pokrštavanje, mogli oduprijeti vjerskoj i ustaškoj histeriji koju su namet- 
nuli i stvorili njihovi duhovni rukovodioci i svjetovna vlast, koja je stalno 
trubila ne samo preko poslanica i internih direktiva nego i preko cijelog 
propagandnog aparata štampe i radija o stvaranju »Svete vojujuće Hrvat- 
ske, Kristove republike Hrvatske« o mesijanskoj ulozi Poglavnika itd. 
Za pokrštavanje Srba posebno se bio zagrijao i sam papa Pio XII i vati- 
kanski krugovi oko njega, podgrijavani, inspirirani i svestrano podrža- 
vani i od katoličkog episkopata u zemlji. Zaista je trebalo imati snage 
i oduprijeti se tom moralnom, psihološkom i čak fizičkom pritisku u vri- 
jeme kada je teror dostigao svoj vrhunac i kada su hitlerovske armije 
poslije brzog zauzimanja Evrope otpočele operacije džinovskih razmjera 
u ruskom prostoru. 

Nasuprot ranije spomenutim svećenicima, jedan broj je disciplinirano 
izvršavao direktive svojih vrhova i provodio kaitoličenje, ali nije učestvo- 
vao u teroru, iako nije imao kuraže da taj teror osudi. Ali u toj teškoj 
situaciji i takav stav je objektivno značio ublažavanje teških nevolja 
i nesreća pred kojima su se našle narodne mase. Međutim, bilo je i takvih 
hrabrih svećenika i rodoljuba, iako ih nije bilo mnogo, koji se nisu prila- 
godili općoj histeriji nacionalizma, zvjerskog šovinizma niti podlegli utje- 
caju nacifašističke propagande, koji su našli snage da se odupru klerofa- 
šističkom i ustaškom nasilju i teroru. Oni su časno izvršili svoj dug prema 
svome narodu i svoju dužnost prema vjeri, u osnovi koje je ležalo čovje- 
koljublje i bratstvo među ljudima. 


Treba istaći njihov doprinos oslobođenju svoga naroda. Pored spome- 
nutog dra Svetozara Ritiga, to su bili još dr Pavle Lončar, zagrebački 
kanonik (od ustaša osuđen na smrt, pa pomilovan), istarski svećenici Božo 
Milanović i Srećko Stefanić, župnik Franjo Bihar (ubijen u logoru Jase- 
novac), župnik Grga Starčević u Otočcu, fra Karlo Culum,! fra Vido 
Čujak, fra Serafim Dodig, fra Vjekoslav Trdan, fra Leonardo Deduš, 


1 Ustaše su fra Karla Ćuluma na najzvjerskiji način, poslije mučenja, ubili u Za- 
vojanima (kotar Vrgorac u Dalmaciji). 


fra Ivan Vuković, don Andrija Radonić i mnogi drugi, koje ćemo još 
spomenuti. Nekoliko puta smo spomenuli hrabrog mostarskog biskupa 
Alojzija Mišića, koji nije odavao priznanje NDH niti je prisustvovao 
biskupskim konferencijama koje su podržavale ustašku vlast i Pavelića, 
nego je slao protestna pisma Stepincu i javno se zgražao nad onim što su 
radili njegovi područni hercegovački franjevci. Na žalost umro je vrlo rano 
(i6. III 1942) u dubokoj starosti, te njegov protest i otpor nije ostavio 
dubljeg utjecaja.! 

Talijanski prefekt u svome izvještaju nabraja imena dvadeset istarskih 
hrvatskih svećenika koji daju otpor talijanizaciji, koji s narodom govore 
samo hrvatski, koji rat ne glorificiraju nego samo govore protiv njega itd. 
Nijemci su ubili svećenika Simu Milanovića kao partizanskog suradnika 
kada su zauzeli te krajeve po kapitulaciji Italije.2 


Časno se držao don Niko Luković, veliki bokokotorski rodoljub, prija- 
telj i suradnik NOP-a. Pošteno su sei patriotski držali i nisu podlegli 
općem valu nasilja i pokrštavanja nego su mu ses puno umješnosti 
suprotstavljali i svećenici Franjo Didović, Janko Petan, Ivo Javornik, 
Josip Kocović i Stjepan Rakoci.3 

Bilo je katoličkih svećenika i u emigraciji, npr. u Egiptu, koji su 
pozdravljali stvar dra Svetozara Ritiga i njegov pristup NOP-u. To su 
bili don Juraj Burić, don Ivan i Tomo Moscattelo, don Andro Štambuk 
i don Nikola Ivanović. 

Svoj patriotski stav i ispravno držanje pokazali su i ovi svećenici: 
župnik Ante Zurić iz Ozlja, župnik Ante Marošić iz Generalskog Stola, 
župnik Matija Medvešek iz Slunja, župnik Aleksandar Cavlek iz Sela 
(Sisak), župnik Mirko Đurković iz Sišinca (kraj Siska), fra Pile Vuković 
iz sinjskog samostana, fra Ivan Vuković iz Metkovića, fra Vinko Buble, 
simpatizer NOP-a, župnik Antun Božnar iz Kraljevog Vrha, dr Franjo 
Resman, profesor i kateheta iz Nove Gradiške, fra Ambrozije Benković, 
župnik u Bežlji, fra Martin Vujević iz Drvara, don Anđelko Buratović, 
don Janko Dumbović, župnik Alojzije Zagar iz Korićana (kod Travnika), 
fra Bosiljko Ljevar iz Bihaća, župnik Mijo Etinger iz Daruvara, svećenik 
Stjepan Ognjanović i drugi, koji su imali građanske kuraže i ličnog 
poštenja da uvide mnoge klerikalne zablude i fašističko-izdajnički rad veli- 
kog dijela svojih crkvenih nadređenih vlastodržaca i visokih prelata, da se 
odupru šovinističkoj i klerofašističkoj euforiji, užasavajući se ustaških na- 
silja, pokolja i konclogora smrti. Među poznatim rodoljubima nalazio se i 

fratar Ivan Tomasović iz Knina, koji je svuda govorio o bratstvu i jedin- 
stvu Hrvata i Srba i koji je postupao po zakonima evanđelja, propagirao 
ljubav prema ljudima i odanost svome narodu. Svi ti spomenuti svećenici 
koji su pošli stopama dra Svetozara Ritiga u stvari su sljedbenici velikana 
hrvatskog naroda XIX stoljeća biskupa Strossmayera, Franje Račkog 
i onih iz XX stoljeća - biskupa Frana Uccellinija-Tice, don Jurja Bianki- 
nija, don Frana Ivaniševića i bez sumnje velikog rodoljuba hrvatskog 
naroda i svih jugoslavenskih naroda koji je utkao sebe u te svijetle tra- 
dicije, msgr. dra Svetozara Ritiga.! 


1 Dugo vremena poslije rata konzervativni vrhovi katoličke hijerarhije i dio klera 
nisu izvukli pouke prošlosti i negativno su se odnosili u svome stavu i radu prema 
novoj Jugoslaviji. Ali poslije smrti pape Pija XII dogodile su se značajne pozitivne 
promjene u politici i stavu Vatikana, što je imalo pozitivnog odraza i na stav i drža- 
nje katoličke crkve u našoj zemlji prema SFRJ. Otpočeo je proces otkravljivanja i po- 
stepenog razvijanja suradnje, iako su postojala, i još ponekad postoje u određenim 
situacijama, neprevladana shvaćanja i recidiva prošlosti u novim uvjetima, pisanja u ka- 
toličkoj štampi, što s vremena na vrijeme objektivno kvari i usporava razvitak pozi- 
tivnog trenda zajedničke suradnje. Sto je najgore, ti postupci izazivaju neraspoloženje 
velikog broja naših ljudi i podsjećaju ih na teška iskustva i breme prošlosti koje nose 
u sebi i sa sobom, a što se lako ne zaboravlja. Oni koji su krivi za svu težinu tog 
historijskog bremena moraju o tome i te kako voditi računa. 

RAT POSLIJE RATA 


SLOM NJEMAČKOG OBRAMBENOG SISTEMA 
NA BALKANU 


Revolucija i kontrarevolucija 


Za Hitlerove vojskovođe Jugoslavija je od početka oslobodilačkog 
ustanka bila fatalna zemlja, puna neizvjesnosti i neočekivanih događaja. 
Evropa je bila brzo pregažena i pokorena. Na ostalim frontovima, koji su 
se formirali na istoku i u Africi, nizali su nacisti u početku rata pobjede 
i uspjehe. Ali doživjeti neuspjeh u ratu s tzv. regularnim armijama u tzv. 
regularnom ratu, ako je protivnik bolji, jači i s više ratne sreće, još ne 
znači toliku sramotu. Takvu vrstu poraza, koliko god i ta pilula bila gorka, 
nekako bi mogao i progutati veliki dio častoljubivih generala, malih 
i velikih vojskovođa, junkera i pruskih militarista, strogo odgajanih u tra- 
dicionalnom duhu poimanja mogućnosti časnog poraza. Ali gubiti bitku 
i doživljavati neuspjehe od »odmetničke« vojske, to nije išlo u glavu často- 
ljubivim Hitlerovim komandantima. Pokoriti Evropu, doći do zidina Mo- 
skve, goniti savezničke armije po prostranstvima Afrike i u jeku svoje 
najveće moći doživjeti neočekivan i težak udarac izazvan masovnim ustan- 
kom naroda Jugoslavije! Ne uspjeti slomiti taj ustanak, čak ga ni lokali- 
zirati, trpjeti udarac za udarcem od nekakve ustaničke »balkanske gerile«, 
koja je za Nijemce i ostale fašiste jednostavno iznikla iz ruševina okupi- 
rane zemlje, doživljavati neuspjeh za neuspjehom na novonastalom, 
sasvim neplaniranom ratištu - teško je mogao shvatiti i još manje 
pomiriti se s tim i najmanje ambiciozan fašistički komandant. 


Partizanska »odmetnička« armija u prvoj polovini rata do iskrcavanja 
saveznika u Normandiji vezala je na sebe više fašističkih divizija kopnene 
vojske (računajući i kvislinške snage) nego saveznička vojska na Zapadu. 
Aureola veličine i nepobjedivosti nacističkih armija skinuta je baš u Jugo- 
slaviji, i to u vrijeme kada su Hitlerove armije nezadrživo napadale na 
svim ratištima, a u skršenoj je Evropi vladala najcrnja fašistička tiranija. 
Na primjeru J ugoslavije cio svijet je vidio da narod koji je riješio da se do 
kraja i beskompromisno bori za svoju slobodu i opstanak može to 
s uspjehom učiniti, bez obzira na to što nema dovoljno oružja, hrane 
i drugih sredstava, što mu se suprotstavlja tako okrutan protivnik kao 
što je do zuba naoružan fašistički agresor. 


B 195 


Jugoslavensko ratište postalo je» kompleks Hitlerovim vojskovođama, 
i time se, možda, može i objasniti ona bezobzirnost i čudovišna okrutnost, 
masovni masakri i odmazde nad nedužnim stanovništvom. Rusko ratište, 
gdje su se izvršavale operacije džinovskih razmjera uz angažiranje višemi- 
lijunskih snaga i obostrano maksimalno naprezanje i ogromne žrtve, ipak 
je mnogim Nijemcima izgledalo »lakše«, jer je za njihove pojmove ono 
bilo »regularno ratište«, s tzv. regularnom armijom i frontom. 


General Lothar Rendulic, komandant II oklopne njemačke armije 
u Jugoslaviji, pisao je u svojim memoarima: 


»Nije postojao ni jedan njemački vojnik kojem bi partizanski rat bio 
simpatičan. Nedjeljama poslije svoga dolaska na Balkan dobijao sam 
molbe preko hiljade vojnih lica svih činova koji su molili za premještaj 
na sovjetsko bojište, mada su tamo bile stalno u toku velike borbe. Morao 
sam zabraniti da mi se podnose takve molbe, jer nije bilo izgleda za nji- 
hovo odobravanje«. 


Činjenica je da je od prvog dana jugoslavensko ratno područje za hitle- 
rovsko komandiranje bilo i ostalo kamen spoticanja. Na tom ratištu faši- 
stički komandanti doživljavali su skoro svakodnevno iznenađenja, koja su 
njihove procjene, odluke i planove redovno dovodila u dileme i pretvarala 
ih u neuspjehe. Kada su u dobro organiziranim ofenzivnim operacijama 
na slobodnom partizanskom teritoriju i postizali određene operativno- 
-taktičke uspjehe, uvijek se hitlerovsko komandiranje, u nešto dužem 
periodu, našlo u strategijskoj defanzivi, a svi njihovi planovi i zamisli naj- 
češće su propadali. NOV je, gotovo redovno, iz svih ratnih ofanziva izla- 
zio ojačan i prenosio plamen ustanka na druga područja, proširivao 
postojeći slobodni teritorij, stvarao nove partizanske jedinice, učvršćivao 
postignute tekovine i postizao nove političke pobjede. 

Sigurno je da je jedan od najvažnijih činilaca, koji je u njemačkom 
komandiranju stalno stvarao pukotine, bilo to što ono nije računalo s fak- 
torom revolucije, što u stvari okupatori nikad nisu mogli shvatiti revolu- 
cionarnu suštinu borbe naših narodnih masa, borbu čija oštrica nije bila 
uperena samo protiv fašističkog okupatora već i protiv povratka starog 
kapitalističkog društva i trule monarhije Karađorđevića. Takav cilj borbe, 
koji se istovremeno postavio u borbi za nacionalno oslobođenje od fašisti- 
čkih porobljivača, dao je oslobodilačkom pokretu Jugoslavije onu ogro- 
mnu širinu, masovnost, vitalnost i nepobjedivost. Paralelno s borbom za 
nacionalno oslobođenje rješavani su krupni historijski zadaci socijalističke 
revolucije. To je bila upravo ona enigma koju okupator nije mogao nikako 
odgonetnuti. Teško je bilo shvatiti da je jedan patriotski front dobio već 
na početku revolucionarni sadržaj koji je u njega znala unijeti Komuni- 
stička partija Jugoslavije, jedina jugoslavenska politička snaga koja je 
u tim teškim danima ostala sa svojim narodom i povela ga u borbu. 


Vojno-političko rukovodstvo Trećeg Reicha išlo je za razbijanjem 
i čerečenjem Jugoslavije, provodilo neviđen teror i čudovišne zločine 
i masovno uništenje naroda ne bi li ugušilo svaku pomisao na otpor 
i borbu. Upravo je izvanredna historijska zasluga KPJ, njenog rukovodstva 
i posebno druga Tita što se znala suprotstaviti toj politici cijepanja i 
komadanja zemlje, politici razbuktavanja zvjerske nacionalističke mržnje 
i ubijanja ljudi, što se oduprla namjerama koje su imale za cilj da trajno 
zavade i razdvoje jugoslavenske narode. KPJ je umjela da sve te negativne 
faktore i tešku situaciju iskoristi i pretvori u bumerang i odskočnu dasku 
za mobilizaciju masa u borbi protiv fašističkih agresora i nosilaca njihove 
politike u zemlji. 

U svim svojim procjenama situacije, hitlerovsko vojno i političko 
rukovodstvo ipak se pretežno oslanjalo na matematiku: brojni odnos 
vojnih snaga, premoć ljudstva i tehnike. Ono je težilo da likvidira NOB 
pomoću velikih ofanzivnih akcija, nanoseći vojnički poraz protivniku, ali 
nije shvaćalo da se ne može pobijediti ona neuništiva revolucionarna 
energija i snaga pobunjenog naroda, koji je bio spreman da u toj borbi 
ide do kraja ne prezajući ni od najvećih žrtava i odricanja. 

Narodne mase su osjećale, a Komunistička partija je to izrazila u jasnoj 
orijentaciji, da borba protiv okupatora neće uroditi pravim plodom ako 
ne donese i oslobođenje od starog društvenog kapitalističkog poretka, koji 
je nanio toliko zla našim narodima. Vladajuća klasa i monarhija stvorile 
su državu bijede i nacionalnog bespravlja, a svojom kapitulantskom 
i izdajničkom politikom gurnule su zemlju u katastrofalan poraz i najcrnje 
fašističko ropstvo, u kojem je bila dovedena u pitanje fizička egzistencija 
naših naroda. Narod je bio svjestan da bi povratak na staro značio poraz 
borbei revolucije i da bi sve žrtve date u toj borbi bile uzaludne. 

Usporedno s razvojem oružane borbe i oslobodilačke vojske, NOP je 
u toku borbe donosio krupne političke i revolucionarne odluke koje su 
davale jasnu perspektivu i udarile pečat novom životu, novoj vlasti, novoj 
Jugoslaviji i budućem razvoju zemlje. Sva ta vojna i politička aktivnost 
bila je duboko povezana, što je NOP učinilo jedinstvenim i nepobjedivim, 
a neprijatelja je stalno dovodilo u zabunu, nedoumicu i nemogućnost da 
nađe izlaz iz situacije. Stoga, se i dešavala jedna neshvadjiva i nesvaki- 
dašnja pojava da su poslije svake neprijateljske ofenzive jedinice NOV-a 
izlazile jače i redovno poduzimale svoje ofenzivne akcije, nanoseći nepri- 
jatelju osjetne udarce i poraze. 


Objektivni i subjektivni uvjeti dizanja ustanka 
i njegovog pretvaranja u revolucije i konačnu pobjedu 
Poraz Pavelićeve vojske, likvidacija njegove nakazne NDH, kao i poraz 


svih ostalih kvislinga i unutrašnje kontrarevolucije u zemlji, povezani su 
s porazom koji je fašistički okupator doživio u našoj zemlji. Zato je i teško 


govoriti posebno o NOB-u u Hrvatskoj i nekim njenim specifičnostima, 
a da se to ne poveže s NOP-om Jugoslavije u cjelini, pod rukovodstvom 
CK KPJ i druga Tita. Prije nego što iznesemo vojno-političku situaciju 
u zemlji u posljednjoj fazi rata i nastupanje četiriju jugoslavenskih armija 
u samo srce Paveličeve države i konačno oslobođenje Slovenije i cijele 
Jugoslavije, prije nego što iznesemo glavne elemente situacije prije zarob- 
ljavanja cjelokupne Paveličeve vojske s ustaškim generalštabom i predaju 
štaba njemačke grupe armija »E« i njenog komandanta generala von 
Lohra, vratit ćemo se u osnovnim crtama na bitne momente našeg 
NOB-a, dizanje ustanka i njegovog pretvaranja u pobjedonosnu revoluciju. 
U tome će se vidjeti osnovne karakteristike revolucije u J ugoslaviji, koje su 
svojstvene oslobodilačkoj borbi i u Hrvatskoj, bez obzira na neke speci- 
fičnosti koje su postojale i koje ne negiraju te osnovne karakteristike 
važeće za cijelu zemlju. 

Kada se govori o uvjetima u kojima se razvijao naš oslobodilački rat 
i socijalistička revolucija, onda se obično govori o objektivnim i subjek- 
tivnim uvjetima i faktorima koji su bili presudni za uspješno otpočinjanje 
ustanka i njegovo pretvaranje u općeoslobodilački rat i pobjedonosnu 
revoluciju. 

Opći vanjski objektivni uvjeti, vanjskopolitička situacija, odnosno me- 
đunarodni okvir koji je pogodovao uspješnom otpočinjanju i vođenju 
naše revolucije, nesumnjivo je bio rat antifašističke koalicije: SSSR-a, Velike 
Britanije i SAD protiv sila Osovine. Vezujući uza se glavne snage faši- 
stičkih armija, angažirajući ogromne vojne, ekonomske i moralne poten- 
cijale, rat antifašističke koalicije davao je perspektivu pobjede i onim 
snagama u pojedinim zemljama koje su išle u ustanak i započele borbu 
protiv nacizma. Učešće SSSR-a u tom ratu i toj koaliciji kao velike socijali- 
stičke zemlje, koja je, sa svoje strane, ponijela glavni teret rata i pretrpjela 
najveće žrtve, bilo je tada garancija da se borba malih naroda protiv 
fašizma neće izigrati. Ako i bude nekih špekulacija, bilo je jasno da će 
opća konstelacija odnosa biti takva da će naša revolucija snagom svoje 
unutrašnje moći i svog jedinstva odoljeti takvim eventualnim pritiscima 
i obraniti se. 

Kao unutrašnji objektivni povoljni uvjeti za uspješan početak borbe 
i njeno dovođenje do kraja bile su nagomilane društvene i političke 
suprotnosti stare Jugoslavije, koje su okupacija i komandanje zemlje još 
više zaoštrili. 

Kao važan unutrašnji uvjet moramo odmah spomenuti neriješeno 
nacionalno pitanje u staroj Jugoslaviji, što je bio jedan od velikih i čvornih 
unutrašnjih društveno-političkih problema koji su rastrzavali zemlju. 
Buržoaski sistem bio je nesposoban da riješi nacionalno pitanje; on ga je 
do krajnjih granica zaoštravao. Centralizam i velikosrpski hegemonizam, 
negirajući nacionalna prava jugoslavenskih nacija, manifestirao je svoju 
pravu prirodu kroz diktaturu i teror, razbuktavao je otpor i masovne 
nacionalne pokrete, ali je pridonosio i razvitku ekstremnih separatističkih 


grupa, koje su išle na razbijanje J ugoslavije kao državne zajednice. Faši- 
stički okupator je iskoristio to nagomilavanje nacionalnih sukoba, razdora 
i mržnje te je do neviđenih razmjera koristio te suprotnosti u organiziranju 
bratoubilačkog rata i šovinističke odmazde. Na toj politici fašistički oku- 
pator je i zasnovao svoju vladavinu koja je okategorizirana kao vladavina 
krvavog terora i divljačkih obračuna koji su doveli u pitanje i nacionalni 
opstanak pojedinih naroda. Nacionalno je pitanje dolaskom okupacije do- 
vedeno do usijanja i moglo se rješavati samo oružanom borbom, dizanjem 
ustanka protiv okupatora i svih nosilaca nacionalnog ugnjetavanja i zvjer- 
skog šovinističkog razračunavanja. 

Socijalna bijeda i polukolonijalna zavisnost stare Jugoslavije, borbe 
imperijalističkih grupa za dominaciju u njoj - karakteristike su predratnog 
perioda života zemlje, što se naročito zaoštrilo u posljednjoj fazi pred rat. 
Kasnije je okupator nastojao da čitavu našu privredu podredi svom rat- 
nom kursu. Zato je okupacija, sa svoje strane, donijela beskrupuloznu 
pljačku i otimačinu naših nacionalnih bogatstava. Ne samo život, nego 
i lična imovina svakog našeg građanina - koji je u odnosu na okupatora 
bio građanin drugog i trećeg reda - mogla je svakog momenta biti pri- 
svojena i opljačkana. Između vladajućih buržoaskih krugova, koji su se 
gotovo kompletno stavili u službu okupatoru da bi zadržali svoje klasne 
pozicije, i narodnih masa jaz se još više produbio. Ta suprotnost mogla 
se rješavati samo oružanom borbom. 

Suprotnost između nacionalnih buržoazija i pojedinih grupa unutar 
vladajućih krugova dovedena je u uvjetima okupacije također do vrhunca. 
Ma koliko da se kasnije buržoaske vladajuće grupe svih nacija i boja 
udružuju i objedinjuju svoje napore u borbi protiv NOP-a, njihove suprot- 
nosti ostaju evidentne. Razvijajući u početku svoje ekstremne nacionali- 
stičke programe i zvjerske pogrome, vodeći zločinačku politiku prema 
drugim nacijama, optužujući narod zbog politike njegovih izdajničkih 
političkih vrhova, vladajuće grupe različitih kvislinga pod pritiskom 
NOB-a morale su prelaziti preko svojih osnovnih političkih programa 
i antagonističkih interesa i surađivati s konkurentskom buržoazijom dru- 
gih nacija. Ustaše su bile prisiljene da surađuju s četnicima, a Draža 
Mihailović s Pavelićem, i obratno. Oni su morali prijeći preko svojih 
ciljeva, s kojima su demagoški u početku uspijevali da dobiju podršku 
jednog dijela zaostalijih masa. Sve ih je to u odnosu na NOP dovodilo 
u nezavidan položaj, izolaciju, potkopavanje bazičnih interesa i programa 
na osnovi kojih su i došli na vlast. Naravno, sve je to pogodovalo razvi- 
janju i širenju NOP-a, stvaranju široko zasnovanog patriotskog fronta koji 
je značio negaciju svih buržoaskih građanskih partija. To je odgovoralo 
najdubljim interesima najširih slojeva svih naroda J ugoslavije. 

Suprotnosti između njemačkih i talijanskih interesa u pitanju utjecaja 
i dominacije u Jugoslaviji bile su također evidentne i one su u datim 
trenucima objektivno slabile naše protivnike. 


To je bio unutrašnji splet objektivnih uvjeta koje je donio razvitak 
društveno-političkih suprotnosti i sukoba, i sve je zavisilo od toga da ih 
subjektivne snage, koje su historijski bile predodređene da ih riješe, na 
vrijeme uoče, pravilno ocijene i maksimalno iskoriste za otpočinjanje 
borbe i njihovo razrješavanje kroz ustanak i revoluciju. 


Prvi subjektivni faktor, glavna društveno-politička pokretačka snaga, 
bila je Komunistička partija Jugoslavije, koja je imala presudnu ulogu da 
pravilno procijeni i iskoristi sve te vanjske i unutrašnje objektivne uvjete 
i da odredi: 

- vrijeme početka ustanka 

- cilj i karakter ustanka i njegovo pretvaranje u revoluciju 

- forme i organe borbe. 

Pravilna politička linija KPJ, koja je znala iskoristiti sve te suprotnosti 
i slabosti buržoazije i okupatora, koja je znala da se osloni na raspoloženje 
masa za borbu, bila je od presudne važnosti za organiziranje ustanka 
i uspjeh borbe. KPJ je bila jedina integralna jugoslavenska snaga, jedini 
politički faktor s prihvatljivim jugoslavenskim programom koja je bila 
sposobna da okupi sve narode Jugoslavije, usprkos graničnim barijerama 
i drugim teškočama koje su nametnuli okupator, bratoubilačka borba 
i izdaja. Sve građanske partije ili su izdale, ili su se raspale. 

Drugi subjektivni faktor bila je svijest o neophodnosti borbe u najve- 
ćem dijelu narodnih masa, spremnih da za ciljeve oslobođenja zemlje 
i stvaranje nove J ugoslavije podnesu i najveće žrtve. Takvoj svijesti znatno 
je pridonio prethodni politički rad komunista i svih progresivnih, lijevih 
snaga u zemlji, ali je ta svijest sigurno i rezultat svijetlih tradicija borbe 
naših naroda protiv vjekovnog ugnjetavanja i tuđinskih zavojevača. 

Kao važan subjektivni faktor, značajan za našu pobjedu, bila je 
nesumnjivo činjenica da nas je predvodio takav čovjek kao što je bio Josip 
Broz Tito, generalni sekretar KPJ i vrhovni komandant NOV-a i POJ-a, 
koji je iznikao iz dubina radničkog pokreta Jugoslavije, stekavši prethodno 
ogromna iskustva svojim učešćem u velikoj oktobarskoj revoluciji i, ka- 
snije, u klasnoj borbi radnika u našoj zemlji. On je sigurno poveo 
narodnooslobodilačku borbu, znao dati ustanku jasne smjernice i ciljeve, 
nepogrešivo odrediti karakter, forme i organe borbe. On je znao odrediti 
etape razvoja borbe i postavljati jasne zadatke. Sve ga je to posebno 
istaklo kao velikog majstora partizanske taktike i glavnog protagonista 
postepenog pretvaranja partizanske vojske u oslobodilačku revolucionar- 
nu armiju. Kao majstor revolucionarne strategije i taktike, Tito je našao 
najbolji način stvaranja širokog antifašističkog oslobodilačkog fronta, 
pretvorivši ustanak u pobjedonosnu revoluciju u specifičnim uvjetima 
patriotskog rata. To ga je učinilo istinskim vođom svih naroda Jugosla- 
vije, poznatim daleko izvan granica naše zemlje. 


Poziv na ustanak i ocjena momenta. - Uspješno dizanje ustanka 
i njegovo razvijanje nije KPJ postigla odjednom i preko noći. Kao najpro- 

gresivniji borbeni odred radničke klase i svih naprednih snaga zemlje, KPJ 
je nekoliko godina pred rat upozoravala na fašističku opasnost i pripre- 
mala svoje kadrove i široke slojeve naroda za otpor i borbu protiv faši- 
stičke opasnosti. Ona je pokrenula svoje članstvo na obranu zemlje 
u aprilskom ratu. Poslije katastrofalnog poraza zemlje, uslijed izdaje vla- 
dajuće garniture, KPJ je mobilizirala sve svoje kadrove, sve svoje članove, 
skojevce i sve progresivne ljude patriote i antifašiste u odlučan boj za 
slobodu. 

Aktivnost CK KPJ, na čelu s Titom, bila je velika. Na sam dan ulaska 
okupatora u Zagreb, 10. aprila 1941, CK KPJ je održao sjednicu, ocijenio 
vojno-političku situaciju i, pripremajući se za borbu u bliskoj budućnosti, 
osnovao Vojni komitet s Titom kao generalnim sekretarom Partije na čelu 
koji treba da rukovodi oružanom borbom. S te sjednice izdan je 15. aprila 
proglas upućen narodima J ugoslavije da se pripreme za tešku borbu protiv 
fašizma, protiv domaćih izdajnika, a za bratstvo i jedinstvo svih naroda 
Jugoslavije. Poslije te sjednice mnogi članovi CK KPJ bili su poslani 
u razne krajeve zemlje, obilazili su partijske organizacije radi pripre- 
manja ustanka. Prvog maja 1941. izašao jei drugi proglas CK KPJ, 
u kojem se pozivaju narodne mase da budu spremne za borbu protiv oku- 
patora, protiv domaćih izdajica i bratoubilačkog rata, a za bratstvo i 
jedinstvo svih balkanskih naroda. 

U Zagrebu je početkom maja 1941. održano zemaljsko savjetovanje 
delegata svih nacionalnih partijskih rukovodstava (izuzev delegata Make- 
donije).! Na ovom tzv. majskom savjetovanju određen je jasan kurs 
za ustanak i borbu protiv okupatora i njihovih pomagača, za stvaranje 
jedinstvenog fronta svih patriotskih snaga, protiv čekanja i pasivnosti 
i nadanja da će nas netko drugi izvana osloboditi. 

Poslije toga sjedište CK KPJ prenosi se u Beograd. Svi učesnici majskog 
savjetovanja odlaze na teren, obilaze osnovne organizacije i rukovodstva, 
u mnogim krajevima zemlje, vrše pripreme i daju instrukcije za dizanje 
ustanka. Prikuplja se oružje, sanitetski materijal, oprema, uči se rukovati 
oružjem. U to vrijeme nastaju teški dani za naše narode. Svuda masovni 
pokolji, neviđen masovni teror okupatora i mrskih izdajnika. 

Politbiro CK KPJ sastaje se u Beogradu istog dana kada je Njemačka 
napala SSSR - 22.. juna 1941. Poslije te sjednice izdaje se proglas upućen 
svim narodima J ugoslavije. Slične proglase izdaju i sva nacionalna partij- 
ska rukovodstva. U svim tim proglasima pozivaju se narodi Jugoslavije na 
sveopći narodni ustanak. Ustanak i revolucija sada su postali akcioni 
program KPJ. Otpočinjanje ustanka postaje sve više pitanje dana. 

Takvim sistemskim radom i pripremama za oružani ustanak raskrin- 
kani su svi oni koji su bili za kolaboraciju s okupatorom, kao i oni koji 


1 Sekretar PK KPJ za Makedoniju Metodije Satorov odbio je da prisustvuje 
ovom savjetovanju, smatrajući da su za njega mjerodavne samo odluke CK bugarske 
patije. 

su smatrali da još nije vrijeme za borbu i da treba čekati. Shvaćanja da 
još nije vrijeme za ustanak i borbu nije imao samo jedan dio buržoazije 
koji se oslanjao na jugoslavensku izbjegličku kraljevsku vladu u Londonu, 
niti samo četnici Draže Mihailovića ili reakcionarno vodstvo HSS-a sa 
predsjednikom stranke drom Vlatkom Mačekom, nego i komunističke 
partije u mnogim drugim zemljama, koje su ocijenile da nema uvjeta za 
borbu jer je fašizam na vrhuncu svoje moći i snage. Rukovodstva mnogih 
komunističkih partija smatrala su da se ustanak protiv fašizma mora pro- 
voditi po starim iskustvima i šablonama, u velikim gradovima i industrij- 
skim centrima pomoću barikada. Sume i partizansku vrstu rata treba, 
navodno, ostaviti neprijatelju, koji će morati da bježi iz gradova itd. Život 
i praksa potpuno su demantirali takva shvaćanja. 


CK KPJ donosi 27. juna odluku da se obrazuje Glavni štab Narodno- 
oslobodilačkih partizanskih odreda Jugoslavije (NOPOJ) i za njegovog 
komandanta odreduje Josipa Broza Tita. 


Četvrtog jula 1941. održava se u Beogradu proširena sjednica Polit- 
biroa CK KPJ, na kojoj je odlučeno da partizanski rat bude osnovni 
oblik razvijanja ustanka; da se narodima Jugoslavije uputi poziiv na usta- 
nak itd.! U smislu odluka donijetih 4. jula 1941, objavljuje se proglas 
kojim se svi narodi Jugoslavije pozivaju na oružanu borbu protiv okupa- 
tora, a komunistima se nalaže da organiziraju partizanske odrede i da 
rukovode oslobodilačkom borbom. U tom proglasu se, između ostalog, 
kaže: 


»Narodi Jugoslavije: Srbi, Hrvati, Slovenci, Crnogorci, Makedonci i 
drugi!... Vi ste pobedeni u ratu, ali niste pokoreni. Slavne tradicije borbe 
za pravdu i slobodu vaših dedova ne smejit biti zaboravljene. Sada je vre- 
me da pokažete da ste dostojni potomci svojih slavnih predaka. Sada je 
vreme, sada je kucnio čas da se dignete svi kao jedan u boj protiv okupa- 
tora i njihovih domaćih slugu, krvnika naših naroda. Ne prezajte ni pred 
kakvim terorom neprijatelja. Na teror odgovarajte masovnim udarom po 
- sve što koristi fašističkim osvajačima. Ne dozvolimo da naše železnice 
prevoze ratni materijal i druga sredstva koja služe fašističkim hordama i 
njihovoj borbi protiv Sovjetskog Saveza. Stvorimo od naše zemlje opsed- 
nutu tvrđavu za fašističke osvajače.« 


Partija je ušla u ustanak sa 12 000 članova i 40 000 skojevaca. Ustanak 
je buknuo u julu 1941. u većem dijelu Jugoslavije. Opći ustanak izbio je 
s različitim intenzitetom. Po svojoj masovnosti naročito je bio karakteri- 
stičan ustanak u Crnoj Gori, Srbiji, zatim u pojedinim oblastima Bosne, 
Hercegovine, Hrvatske i Slovenije. U drugim krajevima ustanak nije imao 
formu općeg ustanka, ali se postepeno kontinuirano razbuktavao, počev 


1 Taj dan, 4. juli, slavi se kao Dan borca. 

od manjih oružanih grupa do stvaranja partizanskih odreda i kasnije 
brigada i divizija. 

Do kraja 1941. partizanske snage J ugoslavije već su imale više od 50 
većih partizanskih odreda, desetak samostalnih većih bataljona i blizu 
stotinjak manjih partizanskih odreda koji su brojali 30-50 boraca. Stvo- 
rena je i i. proleterska brigada. Brojčano stanje naoružanih boraca kretalo 
se oko 80 000, ne računajući mnogobrojne aktiviste na terenu i u pozadini 
neprijatelja i one koji nisu mogli biti naoružani jer nije bilo odmah toliko 
oružja. Trebalo ga je oteti od neprijatelja. 


Okupator je morao pojačavati svoje snage i na teritoriju J ugoslavije 
držati 620 000 vojnika svrstanih u više od 30 divizija, veći broj brigada, 
pukova, samostalnih bataljona i specijalnih jedinica. Počeo je žestok, 
krvav i surov rat, koji će trajati četiri godine i završiti trijumfalnom 
pobjedom NOP-a J ugoslavije. 

Određivanje ciljeva i karaktera borbe - Stara Jugoslavija je propala 
u plamenu rata, tako reći bez ozbiljnijeg vojnog otpora. Okupacija je 
razbila Jugoslaviju kao državnu zajednicu i sam poredak u njoj. J ugosla- 
vija je bila jedna od najslabijih točaka versajskog sistema. Voditi mase 
u borbu protiv najcrnje fašističke diktature bilo je moguće samo uz uvjet 
otvaranja jasne perspektive koja je značila negaciju te kreature od države 
kakva je bila stara monarhistička Jugoslavija, zemlja bezakonja i svako- 
vrsnog bespravlja, eksploatacije i bijede. 


Prvi i najvažniji zadatak bila je borba protiv okupatora kao glavnog 
neprijatelja i njihovih pomagača, domaćih izdajnika, na platformi stvaranja 
najšireg jedinstvenog fronta svih patriotskih snaga u zemlji. Ali revolucio- 
nama suština borbe ispoljila se upravo u tome što se istovremeno postavilo 
i pitanje, iako ne u prvom planu, borbe protiv povratka starog stanja 
i sistema koji snosi, između ostalog, i odgovornost za katastrofalni ratni 
poraz zemlje i njeno dovođenje u najcrnje fašističko ropstvo. Izvršenju 
toga revolucionarnog cilja umnogome su pridonijeli i sami nosioci starog 
poretka, koji su se listom stavili u službu okupatora, postavši njegove sluge 
i trabanti. 


Nitko ne bi mogao narodne mase pokrenuti u tešku, dugotrajnu 
i surovu borbu, punu velikih žrtava i odricanja, da se nije postavila jasna 
perspektiva stvaranja nove J ugoslavije na socijalističkim osnovama. Ostva- 
rujući takvu revolucionarnu perspektivu, počeli su se od prvih dana borbe 
masivno stvarati na slobodnom teritoriju narodnooslobodilački odbori kao 
nova narodna vlast. Oni su se tamo gdje je bilo uvjeta stvarali i na oku- 
piranom teritoriju. 


Široke mase, rukovođene komunistima, postavile su i pitanje federa- 
tivnog uređenja nove države i stvaranja bratske zajednice ravnopravnih 
naroda. Isto tako postavilo se i pitanje zbacivanja monarhije i kralja 
Petra, u čije su se ime stvarali četnički odredi koji su surađivali protiv 


NOB-a na strani okupatora. Zbog međunarodnih odnosa i komplicira- 
nosti međunarodnog položaja NOP-a Jugoslavije, ostavljeno je da 
O pitanju zbacivanja monarhije odluči sam narod poslije rata. Ali u toku 
rata to se pitanje nije nikad skidalo s dnevnog reda. To je bio cilj za koji 
se trebalo boriti. 

Kroz široko organiziran nacionalno-oslobodilački rat i ostvareni 
jedinstveni front narodnih masa istovremeno je ostvarena i socijalistička 
revolucija. U procesu antifašističke borbe u prvom redu na slobodnom 
teritoriju vršena je eksproprijacija kapitalista i krupne buržoazije, ali 
isključivo kao suradnika okupatora i izdajnika naroda. Time je po jednoj 
unutrašnjoj logici borbe došlo do rušenja kapitalističkog sistema i stva- 
ranja nove društvene strukture na socijalističkoj osnovi. Formuliranjem 
takvih ciljeva i određivanjem takvog karaktera i suštine borbe od strane 
CK KPJ i druga Tita, građanski rat u klasičnoj formi bio je izbjegnut, 
a revolucija je pobijedila relativno lakše i s manje gubitaka. Tamo gdje se 
takvog kursa, linije i taktike borbe nije dosljedno držalo, gdje je dolazilo 
do lijevog skretanja, tamo su ustanak i revolucija doživljavali teške udarce 
1krize, a gubici su bili mnogo veći. 

Forme i organi borbe. Partizanski rat postao je glavni oblik općena- 
rodnog ustanka - Stvaranje partizanskih odreda i njihovo postepeno 
pretvaranje u krupnije jedinice oslobodilačke vojske bile su prave forme 
koje su u toj situaciji jedine obezbjeđivale uspjeh. CK i drug Tito došli 
su brzo do ocjene i zaključka da diverzije i borbe u gradovima preko 
barikada, angažirajući, kao jedine nosioce takve borbe, industrijski prole- 
tarijat, ne mogu biti glavni oblik borbe. Diverzije i sabotaže mogu ostati 
kao pomoćna forma u većim gradovima i na neoslobođenim teritorijima 
radi političkog pridobijanja i angažiranja što većeg broja aktivista i simpa- 
tizera pokreta, širenja i jačanja J NOF-a i demoralizacije neprijatelja. Samo 
kroz formu partizanskog rata data je mogućnost mobilizacije širokih 
seljačkih masa i svih radnih ljudi u borbene odrede, mogućnost manevri- 
ranja protiv po broju, naoružanju i modernoj ratnoj tehnici daleko nad- 
moćnijeg neprijatelja. Na čelu tih odreda stajali su najsposobniji i oprobani 
partijski kadrovi kao vojni i politički rukovodioci koji su znali revolucioni- 
rati mase boraca i narod na teritoriju gdje su ti odredi stvarani i odakle 
su se otiskivali u borbe i vraćali. 

Za stvaranje partizanskih odreda, njihovu organizaciju, ustrojstvo, 
snabdijevanje i taktiku izbjegavanja frontalnog načina borbe, za perspek- 
tive razvoja odreda u krupnije vojne jedinice, značajne su bile direktive 
Glavnog štaba Narodnooslobodilačkih partizanskih odreda Jugoslavije, 
koje su io. augusta 1941. objavljene u Biltenu Glavnog štaba. 

Nije bilo jednostavno ocijeniti karakter i ciljeve revolucije, niti odrediti 
glavne forme borbe koje odgovaraju određenom trenutku vojno-političke 
situacije i mogućnosti naših vlastitih snaga i procjene mogućnosti nepri- 
jatelja. Svaka faza razvitka tražila je precizne ocjene i određivanje točnih 


i realnih zadataka i forma kroz koje se mogu provesti. Svako preskakanje 
etapa i nesvrsishodno i megalomansko forsiranje, kao i zaostajanje, moglo 
je dovesti do teških kriza i potpunog poraza i neuspjeha revolucije. 


Ideja o stvaranju slobodnih teritorija na kojima će se razvijati parti- 
zanske snage i odatle otiskivati u ratne pohode također je originalna 
zamisao, koja je pridonijela jačanju i učvršćenju partizanskih jedinica. Tu 
se vršila popuna boraca, liječili su se ranjenici, vršilo snabdijevanje, 
pravile baze, skloništa, stvarale radionice gdje se popravljalo oružje, pra- 
vile bombe, šila i popravljala odjeća itd. Tu, na slobodnom teritoriju, od- 
vijao se široko razgranat, dobro organiziran politički rad u masama. 
Narod je u svim prilikama bio uz svoje partizane, što je imalo i te tako 
velik moralni učinak na borbeni elan partizanskih boraca. Ta povezanost 
naroda i vojske davala je onu snagu, čvrstinu i vjeru u pobjedu. Tu, na 
slobodnom partizanskom teritoriju, stvarala se nova država. Teritorij se 
mogao u slučaju potreba »pomjerati«, proširavati, odnosno u slučaju 
gubitka slobodnog teritorija uslijed najezdne jakih snaga neprijatelja stva- 
rao se novi na drugom mjestu. Naravno, politički rad i djelovanje J NOF-a 
odvijao se i izvan slobodnog teritorija, što se naročito odnosilo na Slo- 
veniju, gdje je OF kao ilegalna organizacija pod vodstvom KPS djelovao 
široko i najviše upravo na neoslobođenom teritoriju. 


Relativno malo geografsko prostranstvo J ugoslavije, ograničeni ljudski 
i ekonomski potencijal u odnosu na fašističkog okupatora, djelovali su, 
šire gledajući, kao otežavajuća okolnost u borbi protiv do zuba naoru- 
žanog, jako pokretljivog i uz to jako okrutnog neprijatelja. S obzirom na 
to da je ustanak obuhvatio široke narodne mase, skoro svako selo, svaki 
zaselak, mnoge gradove i čitave teritorije na kojima su bili zaposjednuti 
prelazi, prijevoji i značajni klanci, sve je to predstavljalo i za okupatora 
nepremostive teškoće. Trebalo je syoje relativno velike snage razvlačiti na 
desetine hiljada mjesta, zatiim čuvati privredne objekte, komunikacije, 
vojne točke, mostove itd. Razvlačeći se na hiljade kilometara, okupator je 
morao svoje jedinice usitnjavati i na taj način gubiti svoju udarnu moć. 


Zbog širine partizanskog rata duž čitavog jugoslavenskog teritorija, 
ustanak je žestoko iznenadio neprijatelja i onemogućio mu da u prvi mah 
djeluje koncentrično i skupno. Razvitak borbe i pokušaj okupatora da 
prikupljene jače snage koncentrično usmjerava kao kaznene ekspedicije 
na određene partizanske slobodne teritorije koji su mu se u datom 
momentu učinili najopasnijima uvjetovali su, s druge strane, da partizan- 
ski pokret također stvara krupne vojne jedinice, brigade, divizije i korpuse, 
radi pariranja neprijatelju. To je, sa svoje strane, pridonijelo bržem pro- 
cesu stvaranja NOV-a, koji je uskoro bio u stanju da poduzme ofanzivne 
akcije širih razmjera, da zauzima utvrđene gradove i čitave teritorije koje 
je neprijatelj do tada držao ili kontrolirao. 

Savjetovanje održano 76. IX 1941. u Stolicama kraj Krupnja (zapadna 
Srbija), kojem su prisustvovali predstavnici NOP-a iz cijele zemlje, bilo je 

veoma značajno za sumiranje tromjesečnih iskustava borbe. Naročito su 
bila značajna iskustva u stvaranju i organiziranju slobodnih teritorija za 
stvaranje krupnih partizanskih jedinica. Odlučeno je da nacionalni i po- 
krajinski komiteti KP imenuju glavne štabove narodnooslobodilačkih par- 
tizanskih odreda, a da se dosadašnji Glavni štab za cijelu zemlju preime- 
nuje u Vrhovni štab narodnooslobodilačkih i partizanskih odreda Jugo- 
slavije. Također su usvojeni i vrlo značajni zaključci u vezi sa stvaranjem 
NOO kao nosilaca prave narodne vlasti. 


Stvaranje Jedinstvenog narodnooslobodilačkog fronta (JNOF) - kao 
općepolitičkog pokreta i saveza svih patriota, naprednih ljudi i antifašista 
koji su bili spremni da se bore ili podrže borbu za slobodu, imalo je veliko 
značenje za daljnji razvoj NOB-a. U JNOF-u su se okupljali ljudi, bez 
obzira za njihova ranija politička ubjeđenja, pripadnost pojedinim gra- 
đanskim partijama, imovno stanje itd. To nije bila koalicija komunističke 
partije s drugim građanskim partijama, kakvu su stvarale komunističke 
partije u nekim drugim zemljama. Zbog svojih klasnih, uskih interesa 
i sebičnih ciljeva, građanske partije nisu kod nas bile spremne da se bore 
i da stupaju u savez sa KPJ. Gotovo sve te partije, na ovaj ili onaj način, 
stavile su se u službu okupatora ili pomagale napore da se omete NOB, 
oslanjajući se i špekulirajući s podrškom zapadnih saveznika jugoslaven- 
skoj izbjegličkoj vladi. Pojedini poznatiji pripadnici građanskih partija 
uključivali su se u JNOF, u borbu, kao pojedinci, patrioti, u svoje ime. 
Najširi J NOF ostvaren je u Sloveniji. 


Stvaranje Antifašističkog vijeća narodnog oslobođenja Jugoslavije 
(AVNOJ), čije je prvo zasjedanje održano u oslobođenom Bihaću 
z6. i Z7. novembra 194z, značilo je konstituiranje općejugoslavenskog 
političkog tijela koje je predstavljalo jedinstvo svih snaga uključenih u 
NOP sa zadatkom da dalje rukovodi borbom naroda Jugoslavije za 
konačno oslobođenje. Veliki partizanski teritorij predstavljao je partizan- 
sku državu koja je imala svoju vlast i vojsku. 


Pojavom narodnooslobodilačkih odbora u svakom selu i većem naselju 
izrasli su novi organi vlasti. Njihovim povezivanjem kroz općinske, 
kotarske i kasnije okružne i oblasne NOO, zatim odbore koji su se stvarali 
u nacionalnim i pokrajinskim okvirima, zamijenjen je svrgnuti i razbijeni 
okupatorski i kvislinški aparat vlasti. Sve je to, sa svoje strane, najjasnije 
govorilo da meće biti povratka na staru vlast i stari poredak. Novu vlast 
više nitko nije mogao uništiti i narodu nametnuti nešto drugo od onoga 
što on želi. 

Već 16. IX 1941. stvoren je Slovenski narodnooslobodilački odbor. 
Novembra 1941. stvoren je Glavni narodnooslobodilački odbor Srbije. 
Februara 194z. održana je skupština crnogorskih i bokeljskih rodoljuba, 
koja je izabrala Narodnooslobodilački odbor za Crnu Goru i Boku. 

Stvarani su i drugi masovni organi NOP-a. U Bosanskom Petrovcu je 
7. i 8. decembra 1942. održana Prva zemaljska konferencija Antifašističkog 


i ta %æna Jugoslavije (AF2), koja je u svojim redovima okupila stotine 
hiljada žena širom Jugoslavije. Za predsjednicu AFZ-a Jugoslavije izabrana 
. seljanka, popularna Kata Pejnović, kojoj su ustaše ubile tri sina 
i muža, a ona je sa dvije kćeri otišla u partizane. Majka Kata, kako su je 
zvali lički partizani, razvija se u vrsnu i legendarnu ženu - revolucionara 
i rukovodioca. 


Pod rukovodstvom CK SKOJ-a, z7. i 29. decembra 194z. održan je 
u Bihaću Prvi kongres antifašističke omladine Jugoslavije, na kojem je 
stvoren Ujedinjeni savez antifašističke omladine Jugoslavije (USAO). 
Većina boraca NOV-a i POJ -a bili su omladinci i omladinke (oko 75 %>), 
a stotine hiljada mladih bile su uključene u radne brigade koje su ubirale 
ljetinu i zbrinjavale ranjenike, radile na snabdijevanju vojske, učestvovale 
na rušenju cesta i željezničkih pruga, obavljale kurirske i obavještajne 
zadatke itd. 

Na oslobođenom teritoriju izlazili su mnogi listovi, kao što su: 
»Borba«, »Vjesnik«, »Glas«, »Naprijed«, »Slovenski poročevalec«, »Ljud- 
ska pravica«, zatim stotine biltena i zidnih novina u jedinicama i pozadini. 
Na slobodan teritorij došli su mnogi pisci, glumci, slikari, kipari, muzi- 
čari, tako da je i po zamahu kulturno-prosvjetne djelatnosti u masama 
partizanski teritorij bio prava narodna država. 

Uređenje nove države na federativnom principu bilo je glavna karika 
u rješavanju nacionalnog pitanja u našoj zemlji, koje bivša vlast nije 
htjela niti je zbog svoje klasne i psihološko-historijske ograničenosti mogla 
riješiti. Proklamiranje ravnopravnosti svih naroda J ugoslavije i zasnivanje 
državne zajednice na federativnim principima sve je više sužavalo političku 
osnovu okupatora i raskrinkavalo separatističku buržoaziju i hegemoni- 
stičko-centralističke snage kao antinarodne elemente i poslušne sluge faši- 
stičkih okupatora i drugih mračnih reakcionarnih snaga. NOP je dobijao 
sve više na masovnosti i poletu. 

Zahvaljujući pravilnoj ocjeni momenta dizanja ustanka, preciznom 
određivanju karaktera ustanka, formi i organa borbe te njihovom priro- 
dnom, postepenom i adekvatnom razvoju koji je odgovarao svakoj etapi 
borbe, mogli su se već na prvom koraku ostvariti veliki uspjesi i ogromni 
rezultati. U toku 194z. godine partizanske snage su narasle na 150000 
naoružanih boraca, okupljenih u 9 divizija, z korpusa, 38 partizanskih bri- 
gada, 36 partizanskih odreda i bezbroj manjih oružanih grupa. Oslobo- 
đeni teritorij iznosio je 48 000 km? (teritorij veći od Švicarske). Neprijatelj 
je bio prinuđen da prijeđe u defanzivu, a okupatorsko-kvislinška vlast za- 
držala se samo tamo gdje su bili jaki neprijateljski garnizoni i uz važnije 
komunikacije koje je neprijatelj štitio i kontrolirao. Okupator je bio pri- 
siljen da povećava svoje snage, tako da je 194z. godine na teritoriju Jugo- 
slavije bilo 820 000 vojnika okupatorskih i kvislinških snaga (39 divizija, 
iz brigada i 130 samostalnih bataljona). 


Drugo zasjedanje AVNOJ-a 


Neprijateljske snage se i 1943. godine nalaze u strategijskoj defanzivi, 
držeći samo veće gradove, važnije komunikacije, veće privredne objekte 
i rudnike. Politički i vojnički razbijene su četničke snage Draže Mihailo- 
vića. U vrijeme kapitulacije Italije razoružana je većina talijanskih divizija. 
Oslobođena je, izuzev nekoliko gradova, gotovo cijela Dalmacija, Pri- 
morje, Istra, Slovensko primorje, Dolenjska i Notranjska. Veličina slobod- 
nog teritorija iznosila je preko 160 000 km?, tj. "/s Jugoslavije. Krajem 
godine NOV je brojao preko 300 000 boraca svrstanih u 9 korpusa, 
27 divizija, 93 brigade i 108 partizanskih odreda. Neprijatelj je zbog kapi- 
tulacije Italije imao nešto manje snage nego prethodne godine, oko 
630.000 vojnika, od čega su kvislinzi raspolagali sa 300 000 vojnika. 


U drugoj polovini 1943. godine konstituirana su u svim jugoslavenskim 
zemljama antifašistička vijeća kao politička predstavnička tijela NOB-a 
i kao vrhovni organi nove vlasti. Zasjedanja antifašističkih vijeća prove- 
dena su u Sloveniji, Hrvatskoj, Bosni i Hercegovini, Crnoj Gori, Make- 
doniji i Sandžaku. 

U Srbiji je konstituiranje antifašističkog vijeća bilo izvršeno u jesen 
1944. godine. 

U takvoj situaciji došlo je 29. novembra 1943. do historijskog II zasje- 
danja AVNOJ-a, kada su donijete važne odluke za daljnji razvitak 
revolucije i stvaranje nove J ugoslavije. Odlučeno je: 

- da se kralju zabrani povratak u zemlju do svršetka rata, kada će 
narod plebiscitarno odlučiti o obliku vladavine i državnom uređenju; 

- da se država izgradi na federativnom principu koji će obezbijediti 
da svi narodi budu ravnopravni; 

- proglašeno je priključenje Slovenskog primorja, Beneške Slovenije, 
Istre i jadranskih otoka J ugoslaviji; 

- anulirani su i podvrgnuti reviziji svi ugovori jugoslavenske kraljevske 
izbjegličke vlade; 

- odaje se priznanje NOV-u Jugoslavije i dodjeljuje se naziv maršala 
Josipu Brozu Titu, vrhovnom komandantu NOV-a i POJ-a i generalnom 
sekretaru KPJ. 

Odluke II zasjedanja AVNOJ -a predstavljaju revolucionarni, državno- 
-ustavni pravni akt kojim se uspostavlja nova država. Položeni su temelji 
daljnjeg socijalističkog razvitka i samoopredjeljenja naroda. Riješeno je 
nacionalno pitanje kao važna karika zajedničkog života naših naroda. 

Odluke II zasjedanja AVNOJ -a zatekle su i iznenadile veliku trojicu 
savezničkih vođa: Churchilla, Roosevelta i Staljina. Oni su se već tada, 
na zasjedanju u Teheranu 28. XI-i. XII 1943, dogovarali o poslijerat- 
nom uređenju svijeta i zacrtavali liniju svojih interesa (podjela interesnih 
sfera doći će kasnije na jaltskoj konferenciji potpuno do izražaja). U Tehe- 
ranu je NOV priznat kao saveznička vojska. Zapadne sile su već tada do- 
šle do zaključka da treba nastojati da dođe do sporazuma između izbje- 


gličke jugoslavenske vlade u Londonu i Nacionalnog komiteta narodnog 
oslobođenja Jugoslavije, nadajući se da će se takvim potezom moći po- 
vratiti monarhija. Ukoliko se u toj zamisli ne bi uspjelo, trebalo je bar 
kompromisima spasiti koliko-toliko svoj utjecaj. 

Čim se Churchill vratio iz Teherana, odmah je pozvao kralja Petra 
i predsjednika izbjegličke vlade Purića i tražio da otpuste svog ministra 
Dražu Mihailovića jer surađuje s Nijemcima. Churchillovi potezi bili su 
sračunati na spašavanje buržoaskog poretka u Jugoslaviji, što se nije 
moglo postići s kompromitiranim četnicima Draže Mihailovića i njihovim 
ortodoksnim pomagačima u izbjegličkoj vladi u Londonu. Churchill je bio 
prinuđen da februara 1944. izjavi pred svojim parlamentom da je NOV, 
pod vodstvom komunista, jedini borac protiv okupatora. 

U izbjegličkoj vladi dolazi do raslojavanja i ispadanja onih koji su 
davali podršku Draži Mihailoviću. Najzad, došlo je do promjene, te je 
predsjednik vlade postao Ivan Subašić, bivši ban Banovine Hrvatske. Na 
Visu je 16. juna 1944. došlo do sporazuma između Subašića i Tita 
u osnovnim točkama: da se priznaje novo stanje u zemlji, da saveznici 
povećaju pomoć Narodnooslobodilačkoj vojsci i da će se pitanje kralja 
i oblika vladavine riješiti poslijeratnim glasanjem naroda za Ustavotvornu 
skupštinu. Subašić je obrazovao izbjegličku vladu u Londonu od ličnosti 
koje se nisu kompromitirale protiv NOB-a. Kralj Petar je 29. augusta 1944. 
formalno oduzeo komandu Draži Mihailoviću i priznao maršala Tita za 
»vođu jugoslavenskih snaga otpora«. 

Ovakav razvoj događaja doveo je do raslojavanja među emigrantskim 
krugovima, kao i među kolaboracionistima u zemlji. Došlo je do osipanja 
četnika i domobrana. Ali reakcioname grupe srpske, hrvatske i slovenske 
buržoazije u inozemstvu izjasnile su se protiv sporazuma, a za spas 
monarhije. Neki emigranti iz rukovodstva HSS-a također su se izjasnili za 
solidarnost s Dražom Mihailovićem. Dio slovenske emigracije izjasnio se 
kroz organizaciju »Slovenska zveza« protiv sporazuma, kao i dio srpske 
emigracije okupljene oko tzv. »Srpske lige«. 

Ali saveznici su inzistirali na zajedničkoj vladi, te je na pregovorima 
koji su vođeni u Beogradu 1. novembra 1944. došlo do stvaranja jedin- 
stvene vlade koja će odgovarati za svoj rad AVNOJ -u. Saveznici su tražili 
da se AVNOJ proširi članovima jugoslavenskog parlamenta iz 1938. godine 
koji se nisu kompromitirali suradnjom s okupatorom i da se pretvori 
u Privremenu narodnu skupštinu. Pritisak saveznika da u zemlju dođe 
kralj odbio je Nacionalni komitet narodnog oslobođenja Jugoslavije i pri- 
stao samo da se imenuje namjesništvo. Tako je kralj Petar, poslije 
izvjesnog kolebanja i natezanja, pristao da imenuje namjesnike. On je tom 
odlukom u stvari abdicirao. Tako je stvaranjem jedinstvene vlade došlo 
i do međunarodnog priznanja nove J ugoslavije. 

Put do međunarodnog priznanja, uslijed pritiska izvana na osnovi 
podjele interesnih sfera među saveznicima, bio je vrlo težak. Taj put je 
uspješno prebrođen, u prvom redu zbog velike snage, jedinstva i sposob- 

nosti rukovodstva NOP-a da parira svim zakulisnim manevrima. Tada, 
kada je došlo do spomenutog sporazuma i stvaranja jedinstvene vlade, 
NOV je imao 500 000 vojnika svrstanih u 14 korpusa i 59 divizija i velik 
broj manjih samostalnih jedinica. 

U proljeće 1945. dolazi do formiranja federalnih vlada u svim našim 
republikama. Time je već u toku rata bilo ostvareno federativno uređenje 
zemlje. Ustavotvorna skupština je 29. novembra 1945. i formalno defini- 
tivno svrgla monarhiju i, izražavajući volju svih naroda Jugoslavije, 
proglasila republiku - FNRJ. 


Borba protiv unutrašnje kontrarevolucije 


Poznati unutrašnji neprijatelji naših naroda, kvislinzi Pavelić, Nedić, 
Rupnik, Sekula Drljević, Kulenović i Mešić, Štefanov, Đuzelov, Satorov 
i drugi vrlo su brzo raskrinkani u masama kao vjerne sluge okupatora 
i kao otvoreni fašisti. 


Međutim, mnogo opasniji neprijatelji od ovih otvorenih fašista bile su 
kontrarevolucionarne snage, koje su se u početku vješto prikrivale iza 
jugoslavenske izbjegličke kraljevske vlade u Londonu, a ova je uživala 
zvaničnu podršku svih država antihitlerovske koalicije kao vlada zemlje 
koju je fašizam okupirao. Uživajući podršku i najreakcionarnijih krugova 
Zapada, izbjeglička vlada je na riječima podržavala borbu protiv okupa- 
tora, au praksi je propovijedala politiku čekanja, što je išlo u korist 
fašističkog okupatora i štetilo borbi svih ujedinjenih savezničkih naroda 
protiv nacizma. 


Pošto je ustanak, usprkos njihovom kočenju, počeo i dalje se razvijao, 
jugoslavenska izbjeglička vlada je preko svojih eksponenata u zemlji 
organizirala četničke jedinice i gurnula ih u borbu protiv NOP-a i parti- 
zanskih jedinica. Četnike je u zemlji predvodio pukovnik bivše vojske 
Draža Mihailović, koji je za svoj uspješan izdajnički rad bio unaprijeđen 
u čin generala i imenovan ministrom vojske, mornarice i zrakoplovstva 
u izbjegličkoj vladi u Londonu. Četnici Draže Mihailovića aktivno su 
i otvoreno surađivali s fašističkim okupatorom i zajednički se ogorčeno 
borili protiv NOV-a. Okupator ih je snabdijevao oružjem i opremom. 
Osnovni cilj tih kontrarevolucionarnih snaga bio je povratak stare 
monarhističke Jugoslavije. Za ostvarivanje toga cilja nisu se birala sred- 
stva. U borbi protiv NOP-a četnici i drugi unutrašnji neprijatelji bili su 
spremni da surađuju i s crnim đavlom. 

Glavni nosioci povratka stare kapitalističke, monarhističke Jugoslavije, 
prema tome i glavni unutrašnji protivnici NOB-a u prvoj fazi rata, bili su četnički 
pokret Draže Mihailovića i reakcionarni dio vodstva HSS-a s Vlatkom Mačekom, 
koji je također bio za povratak starog poretka. 


Politika i taktika i jednih i drugih protivnika bila je da se NOB 
i jedinstveni oslobodilački patriotski front, pod vodstvom KP, usmjeri na 
teren građanskog rata i borbe za vlast. Na taj su način htjeli mobilizirati 
sve reakcionarne snage u zemlji i izvan nje za »sveti« rat protiv komu- 
nizma i tako suziti bazu NOP-a, razbiti ga iznutra i uništiti. Da bi sačuvali 
svoje klasne pozicije, nisu prezali ni od otvorene suradnje s okupatorom. 
Naprotiv, trebalo ga je, po njihovoj logici, iskoristiti, a u posljednjim 
danima rata i agonije fašizma lako će se okrenuti ploča i izvršiti sim- 
boličan napad na okupatora kada se bude povlačio i na taj način steći 
legitimaciju za pregovore s pobjedničkim silama o preuzimanju vlasti i 
ponovno zadobijanje ranijih pozicija. 

četnički vođa, bivši pukovnik jugoslavenske vojske Draža Mihailović, 
došao je poslije aprilske kapitulacije sa 26 oficira na Ravnu goru (iznad 
Valjeva), gdje se skrivao do ustanka. Svoje četnike organizirao je poslije 
ustanka u valjevskom, šabačkom i užičkom okrugu, i to u ime izbjegličke 
jugoslavenske vlade i kralja. Počeo je odvraćati narod od borbe, da nije 
vrijeme za ustanak, da borbu treba organizirati tek onda kada njemačka 
armija bude poražena na glavnim frontovima itd. 

Ne mogavši odmah odvući ljude iz borbe, Draža je pristao da u počet- 
ku surađuje s NOP-om. Bilo je nekoliko pokušaja vrhovnog komandanta 
druga Tita do dođe do čvršćeg sporazuma Između partizana i četnika na 
platformi okupljanja svih patriotskih snaga u borbi protiv fašizma. Mihai- 
lović je u početku vješto taktizirao, izjavljujući da je za suradnju, da bi 
najzad u toku prve velike neprijateljske ofanzive na slobodni teritorij 
Srbije, koristeći se nastupanjem i terorom okupatora, izvršio izdaju. Na 
četvrtom kilometru od Užica četnici su 1. i 2. novembra 1941. napali par- 
tizanske snage koje su branile svoju »Užičku republiku« od nasrtaja Nije- 
maca. Kada su partizani pritjerali četnike u tjesnac, došlo je do ponovnog 
sporazuma o suradnji, jer je rukovodstvo NOP-a htjelo po svaku cijenu 
da izbjegne međusobna razračunavanja i željelo da ostvari jedinstvo bor- 
benih snaga. Privremeni sporazum ponovno je pogažen, i krajem 
novembra 1941. četnici napadaju partizanske položaje kod Ivanjice, 
Užičke Požege, Kosjerića i čačka. Kod Gornjeg Milanovca obmanom su 
uspjeli da zarobe 7. četu 1. šumadijskog partizanskog odreda, četnički 
izdajnici su tada 200 partizana te čete, s još 150 ranije zarobljenih parti- 
zana, predali u selu Slovcu Nijemcima, koji su ih u Valjevu sve postrijeljali. 


Jugoslavenska izbjeglička vlada vješto je prikrivala suradnju četnika 
Draže Mihailovića s okupatorom. U obmanjivanju svjetske javnosti ona je 
išla još dalje, te je beskrupulozno prisvajala i pripisivala četnicima sve 
partizanske uspjehe u borbi. U to vrijeme partizanske snage Jugoslavije 
vezivale su uza se više neprijateljskih snaga nego cijela engleska armija 
u Evropi. Takav rad londonske izbjegličke vlade predstavljao je jednu od 
najvećih zavjera protiv naroda Jugoslavije i njihove borbe za nacionalnu 
nezavisnost. To je i prouzrokovalo da se NOP morao dugo boriti za svoje 

međunarodno priznanje. Jugoslavenska kraljevska vlada u Londonu kori- 
stila se gostoprimstvom savezničke zemlje koja je ratovala protiv nacizma 
i licemjerno se izjašnjavala na riječima i u propagandi protiv okupatora, 
a u zemlji je organizirala četničku vojsku koja se borila protiv oslobodi- 
lačkih snaga. Koristeći se položajem ratujuće strane, kraljevska je vlada 
dobijala od saveznika pomoć u oružju koje je doturala četnicima. Tako 
je nastala, u svakom slučaju, vrlo čudna situacija da četnike naoružavaju 
obje strane - i okupatori, i saveznici - koji između sebe vode jedan od 
najkrvavijih ratova u historiji. 

Tako se pod okriljem okupatora formiraju četničke jedinice, najprije 
u Srbiji, Crnoj Gori i istočnoj Bosni, a nešto kasnije u pojedinim kraje- 
vima Hercegovine, Bosne, sjeverne Dalmacije, južne Like, koje svuda 
pokušavaju da zabiju nož u leđa ustaničkim snagama i iznutra ih razbiju. 
Iako u neznatnom broju, bili su po nalogu slovenskih ministara u izbje- 
gličkoj vladi čak i u Sloveniji organizirani četnici pod imenom  »Plava 
garda«. 

Postigavši ipak samo djelomično slabljenje ustaničkih redova, četnici 
su se ubrzo otkrili i kompromitirali u masama kao suradnici i mrske sluge 
fašističkih okupatora. S fašističkim porobljivačima naše zemlje, s ustašama 
i ostalim kvislinzima, učestvovali su u borbama protiv NOV-a, u kazne- 
nim ekspedicijama na slobodni teritorij, u odmazdama i zločinima nad 
nedužnim stanovništvom. Samo da spomenemo primjer kako su u V ne- 
prijateljskoj ofanzivi na Sutjesci i Zelen-gori kao gladni lešinari i hijene 
četnici pročešljavali teren poslije prolaska njemačkih jedinica, pronalazili 
i ubijali ranjene partizane, borce koji su vodili natčovječansku borbu 
protiv mnogo nadmoćnijih njemačkih hordi, vjekovnog neprijatelja naših 
naroda. Te borce, ranjenike, bolesnike, rekonvalescente od tifusa, izne- 
mogle i iscrpljene, mučili su, ubijali i klali praveći krvave bakanalije. 
Sličnih primjera ima dosta. 

Uskoro su četnici bili toliko politički raskrinkani i vojnički tako potu- 
čeni da su poslije kapitulacije Italije bili skinuti s jugoslavenske ratne 
pozornice kao beznačajna vojna snaga s kojom više ozbiljno nije računao 
ni okupator. 

Pored četnika, reakcionami dio vodstva HSS-a s Vlatkom Mačekom 
na čelu predstavljao je sve do kraja rata također kontrarevolucionarnu 
snagu i političkog protivnika NOP-a. Haesesovski reakcionari nisu birali 
sredstva u podmetanju klipova u točkove revolucije, čineći sve da pasi- 
viziraju hrvatske mase i spriječe njihovo uključivanje u NOP. Vodstvo 
HSS-a predstavljalo je važan politički centar okupljanja svih konzervativ- 
nih, antinarodnih i antikomunističkih snaga u borbi proti NOP-a koje su 
težile da zemlji nametnu građanski rat i spriječe formiranje J edinstvenog 
narodnooslobodilačkog fronta, da ga razbiju ili bar što više oslabe. J NOF 
im je smetao, jer je značio negaciju građanskih partija i lažnog buržoaskog 
parlamentarizma, iza kojeg se krilo pljačkaško lice dinastije i korupcio- 
naške buržoazije svih jugoslavenskih nacija. 


U toj borbi protiv NOP-a politikantsko vodstvo HSS-a surađivalo je 
s Pavelićevim režimom, čineći mu velike političke usluge, a jedan dio 
funkcionera HSS-a učestvuje u ustaškoj vladi. Drugi dio učestvovao je 
u izbjegličkoj jugoslavenskoj kraljevskoj vladi u Londonu, čiji je vojni 
ministar bio četnički vođa Draža Mihailović. I najzad, Mačekovi kombi- 
natori i špekulanti pokušavaju da se povežu s reakcionarnim antikomu- 
nističkim snagama na Zapadu i s Vatikanom da bi spasili NDH njenim 
ulaskom u nekakvu Podunavsku konfederaciju, koja bi bila pod kontro- 
lom i utjecajem Zapada. Stvarajući takvu tampon-državu, bez Pavelića 
i kompromitiranih ustaša, Maček, koji bi postao njen šef, zatražio bi pri- 
stanak Zapada i ulazak savezničkih trupa. Na taj način željelo se, 
u posljednjem trenutku, spriječiti ulazak jugoslavenske oslobodilačke 
armije u Zagreb i dalje na zapad u Sloveniju. Sva ta prljava rabota spri- 
ječena je zahvaljujući ogromnoj snazi NOV-a, jedinstvu J NOF-a i već tada 
velikom ugledu NOB-a J ugoslavije u cijelom svijetu. 

Sve te protivničke snage bivšeg građanskog društva pokušale su sve 
da bi uništile NOP, razbile ga iznutra i narodima J ugoslavije naturile stari 
sistem i monarhiju. Svi ti protivnici NOB-a bili su u očima naroda 
razotkriveni, neki ranije a neki kasnije, kao izdajnici i suradnici okupa- 
tora. Zahvaljujući jedinstvu, političkoj svijesti, hrabrosti i borbenosti 
širokih narodnih slojeva, oličenih u NOP-u, sve te kontrarevolucionarne 
snage bile su potučene i tako izgubile svoje političke, materijalne i klasne 
pozicije. Tako se desilo da je kroz nacionalno-os'lobodilačku borbu bila 
uništena unutrašnja buržoaska kontrarevolucija i na taj način raskrčen 
put za ostvarenje revolucionarnih socijalističkih ciljeva. Socijalizam, kao 
društveni poredak, bio je duboka težnja radničke klase, širokih narodnih 
slojeva, san i cilj najprogresivnijih i najboljih umova naše zemlje. 

Ističući bitne opće karakteristike i najvažnije momente i suštinu borbe 
u zemlji, nismo spomenuli sve one važne pojedinačne događaje kroz koje 
su se ti opći ciljevi i zadaci provodili, kroz koje se stalno ispoljavalo 
jedinstvo misli i akcije NOP-a. Sve to, naravno, spada više u domenu 
historije. Bilo je teških borbi i okršaja, teškoća, uspona i padova u raznim 
krajevima zemlje, velikih pobjeda i podviga, kriza i nesnalaženja, origi- 
nalnih situacija koje je trebalo rješavati na licu mjesta. Zato je trebalo 
imati kadrove i rukovodstvo koje raspolože velikim revolucionarnim isku- 
stvom, smjelošću, znanjem, sposobnošću da se kritički odnosi i izvlači 
pouke, koje raspolaže intuicijom i smislom za otkrivanje one unutrašnje 
logike borbe i događaja bez čega se često ne bi mogla na vrijeme naći 
najbolja rješenja. Bez svega toga ne bi bilo uspjeha u borbi. Borilo se, 
učilo i ginulo. Revolucionarna borba je vrlo teška, odgovorna i surova 
'škola. Ona ne trpi krupne greške, kolebanje, odlaganje i nekritički odnos 
prema svome radu i rukovođenju. Sve se to odmah na licu mjesta sveti 
i skupo plaća porazima i žrtvama. 

O ustanku u Srbiji, Crnoj Gori, Makedoniji, Hrvatskoj, Sloveniji, 
Bosni i Hercegovini uči se u svim školama. Stotine i stotine knjiga je 


o tome napisano i još će se napisati. Mnogo se zna o prvoj pušci u Beloj 
Crkvi, o trinaestojulskom ustanku u Crnoj Gori, o savjetovanju u Stoli- 
cama, o stvaranju I proleterske brigade, o igmanskom maršu i pro- 
mrzlim proleterima na temperaturi od 32% ispod nule, o Fočanskim 
propisima, o bici za istočnu Bosnu i Hercegovinu, o povlačenju iz Srbije, 
o stvaranju PO u Makedoniji, o ustanku u »Ljubljanskoj provinciji«, 
o epopeji Kozare, o velikom pohodu udarne grupe brigada s Vrhovnim 
štabom u Bosansku krajinu, o stvaranju NOV-a Jugoslavije, o stvaranju 
AVNOJ -a, o bici za ranjenike u dolini Neretve, o epopeji Sutjeske i petoj 
neprijateljskoj ofanzivi, o historijskom Drugom zasjedanju AVNOJ-a 
u Jajcu, o razoružanju talijanske okupacione vojske u vrijeme kapitulacije 
Italije, o desantu na Drvar, o prodoru devet divizija NOV-a u Srbiju, 
O susretu sa sovjetskom armijom i oslobođenju Beograda, oslobođenju 
Makedonije i Srbije, Bosne i Hercegovine, Dalmacije, Like, Primorja 
1 Trsta, o proboju srijemskog fronta i borbama na Dravi, o posljednjim 
operacijama za oslobođenje zemlje. Ovdje u knjizi upravo će biti najviše 
govora o posljednjih sedam dana rata poslije kapitulacije hitlerovske 
Njemačke, kada smo u Sloveniji, u rajonu Celje-Dravograd-Pliberk zaro- 
bili preostalu njemačku balkansku grupaciju, gotovo cjelokupnu Paveli- 
ćevu vojsku s njenim generalštabom i preostalu grupaciju crnogorsko-her- 
cegovačkih četnika. 


Nezavisna Država Hrvatska - jedna od najslabijih točaka 
okupatorsko-kvislinškog sistema 


NOB u Hrvatskoj odvijao se po općim zakonitostima borbe, kao 
i u ostalim dijelovima Jugoslavije, sa svim onim nužnim i neminovnim 
specifičnostima koje, radi lakšeg razumijevanja glavne teme ove knjige, 
treba iznijeti u najopćenitijim potezima. Na taj način bolje će se razumjeti 
kontinuitet borbe, sve do onog posljednjeg udara koji je doveo do 
katastrofalnog poraza i zarobljavanja Paveličeve vojske i ustaškog aparata 
koji se s njom povlačio. Taj epilog, odigran na jugoslavensko-austrijskom 
graničnom pojasu, ustaški emigranti nazivaju »blajburškom tragedijom«, 
»pokoljem hrvatske mladosti«, tražeći godinama krivca za takav konačan 
ishod. Oni se optužuju između sebe i glože, bacajući odgovornost za poraz 
čas na svog Poglavnika, čas na njegove doglavnike i savjetnike i ustaško 
vojno rukovodstvo. Razne grupe i grupice love u mutnome i na tim obra- 
čunima sakupljaju poene, svaljujući krivicu na konkurentske grupe, boreći 
se za politički prestiž, tražeći najpogodniju platformu za borbu protiv naše 
zemlje. 

Stvaranjem NDH, pojavile su se u početku kod jednog zaostalijeg 
dijela hrvatskih masa iluzije da se postiglo nacionalno oslobođenje, iako 
je to »oslobođenje« bilo donijeto na bajonetima fašističkih okupatora. 
Stvaranju takve iluzije i određenog raspoloženja pogodovao je razvoj 


situacije: Hitlerova munjevita, »blickrig« osvajanja gotovo cijele Evrope 
i katastrofalan poraz stare Jugoslavije. Propagandna galama ustaša, fran- 
kovaca, klerofašista i nacionalista svih boja bila je u početku stvaranja 
NDH zaista ogromna. Ustaška propaganda obilno se koristila teškim 
stanjem u staroj Jugoslaviji, koja je bila tamnica naroda i u kojoj je vla- 
dala surova eksploatacija masa i centralizam, zasnovan na teroru 
i bespravlju. Stara Jugoslavija je pala kao kula od karata, a brzo 
nacističko osvajanje većine evropskih država unijelo je među mnoge ljude 
konfuziju i zbunjenost. Jedan dio malograđanskih elemenata kameleonski 
se prilagođava novoj situaciji, težeći da zauzme što povoljnija činovnička 
i druga mjesta u »novom evropskom poretku« koji se stvarao u NDH. 

Pakt o nenapadanju između Njemačke i SSSR-a vjerovatno je davao 
Hitleru određenu sigurnost i zaštitu na Istoku, što je pogodovalo naci- 
stima da možda brže okupiraju gotovo cijelu Evropu. Ali sam napad na 
SSSR i naglo prodiranje u sovjetski teritorij dovelo je u NDH do ultrana- 
cionalističkog delirija i divljanja najekstremnijih nacionalista i ustaša, 
u prvom redu ustaških emigranata, zatim raznih šovinista i deklasiranih 
elemenata. Sva ta histerija bila je potpomognuta vjerskom i rasnom 
mržnjom, koju je raspirivao najreakcionarniji dio katoličkog klera. Sve je 
to dovelo do čudovišnih zločina, terora i masovnog uništavanja srpskog 
naroda, Zidova, komunista i hrvatskih antifašista i rodoljuba. 


Poslije svega nekoliko mjeseci Pavelićeve vladavine i dizanja ustanka 
u pojedinim oblastima Hrvatske, KPH je uspjela Pavelićevu vlast i državu 
raskrinkati kao sramnu izdaju osnovnih nacionalnih interesa hrvatskog 
naroda i vladavinu zločina i bezakonja. Prodaja Dalmacije, Primorja 
i jadranskih otoka fašističkoj Italiji, Međimurja Horthyjevoj Mađarskoj 
(koja je anektirala Prekomurje, Bačku i Baranju), zatim surovi i masovni 
zločini kompromitirali su ustaški pokret za relativno kratko vrijeme. 
Ustaše su za svega nekoliko mjeseci poslije ustanka politički toliko izgu- 
bile da su gotovo prestale biti glavni protivnik i smetnja razvoju oružanog 
ustanka. U ustaničkim krajevima, nakon nekoliko dana, ustaška je vlast 
bila gotovo likvidirana i svedena na veće gradove, u kojima su se nalazile 
okupatorske snage. 


Pokušaj okupatora da ustašku vlast i vojsku osamostali i da ona 
postane faktor koji će samostalno djelovati i na taj način osloboditi snage 
okupatora za druge frontove brzo je propao. Ustaška vlast i vojska 
održavale su se, odmah poslije ustanka, samo uz direktnu asistenciju 
okupatora, izgubivši u najvećem broju slučajeva sposobnost da se samo- 
stalno tuku s većim jedinicama NOV-a. Ta se vlast održavala samo toliko 
koliko je to bilo u interesu okupatora da drži i koristi hrvatsko, odnosno 
jugoslavensko i balkansko područje. 

Poslije ustanka, autoritet ustaške vlasti naglo je opao i u krajevima 
gdje ustanak nije još niti počeo. Nastala je pometnja i otrežnjavanje. 
Budući da Pavelićeve ustaše nisu u toku augusta i septembra 1941. 


uspjele ugušiti ustanak, donosi se već u septembru 1941. odluka da tali- 
janska vojska preuzme svu vojnu i civilnu vlast u II zoni i vojnu vlast 
u III zoni (najveći dio teritorija NDH južno od Save, sve do mora). To je, 
u stvari, bila njemačko-talijanska demarkaciona linija: Samobor-Petrinja- 
-Glina-Bosanski Novi-Mrkonjić Grad-Donji Vakuf-Sarajevo. Tako je 
ustaško-domobranska vojska postala u najvećoj mjeri samo i isključivo 
pomoćna vojska za okupatora, bez čije direktne i stalne pomoći ne bi 
mogla već nakon prvih tjedana ustanka uopće opstati. 

Tako su glavni politički protivnici NOB-a, glavna smetnja za daljnji 
razvoj borbe za gotovo cijelo vrijeme rata u Hrvatskoj, bili: 

- u prvoj fazi NOR-a četničke snage kao vojska izbjegličke kraljevske 
jugoslavenske vlade u Londonu i 

- reakcionarno rukovodstvo HSS-a. 

Na određeni način oba ova faktora bila su eksponenti jugoslavenske 
izbjegličke vlade i reakcionarnih snaga na Zapadu, bez obzira na to što 
ni jednima ni drugima nije nimalo smetalo da u borbi protiv NOP-a 
surađuju i s okupatorom i s ustašama. 

Rukovodstvo HSS-a sa svojim vođom Vlatkom Mačekom koristilo je 
velike radićevske tradicije i utjecaj, u prvom redu na seljačke mase. To 
rukovodstvo od prvog dana odnosilo se negativno prema NOP-u. Jedan 
dio lidera stranke otišao je s jugoslavenskom izbjegličkom kraljevskom 
vladom (Subašić, Krnjević, Sutelj), učestvuje u toj vladi i s ostalima aktivno 
radi na razbijanju NOB-a, na stvaranju četničke vojske u zemlji. Grupa 
Maček, Košutić, Pernar, Tomašić i dr. formalno je ostala po strani 
u pogledu učešća u ustaškoj vlasti, ali je vrlo aktivno radila protiv NOP-a, 
propovijedala čekanje, da nije vrijeme za borbu, da treba sačekati rješava- 
nje ratnog ishoda na glavnim frontovima itd. Haesesovsko rukovodstvo 
u zemlji radilo je na tome da se okupe sve antikomunističke snage protiv 
NOP-a, čineći sve da hrvatske mase drže što dalje od partizana, čekajući 
pogodan moment čim se rat završi da se ponovno dočepaju vlasti. 
U svojoj mržnji prema NOP-u bili su spremni na svaku akciju i Spekula- 
tivne kombinacije. Treći dio, nešto manje istaknuti funkcioneri HSS-a, 
prišao je ustašama i učestvovao u Pavelićevoj vladi (Tortić, Hefer, 
Berković i dr.). 


Takva politika zvaničnog rukovodstva HSS-a koristila je okupatoru 
i ustašama, jer je išla na pasivizaciju hrvatskih masa. Zahvaljujući takvom 
stavu i poslitici, Pavelić je dugo uspijevao da dobar dio hrvatskih seljačkih 
masa mobilizira u domobranstvo i gurne u borbu protiv NOV-a, bez 
obzira na poznati slab borbeni moral najvećeg broja domobranskih jedi- 
nica. Zbog takve politike rukovodstva HSS-a, u sjeverozapadnim krajevima 
Hrvatske NOP se sporije razvijao i njegovo širenje išlo je usporedno 
s raskrinkavanjem izdajničke politike Mačeka i grupe oko njega. 

Kotarski i općinski haesesovski funkcioneri i stranačke organizacije 
ponašali su se različito. Tamo gdje je utjecaj KP bio u masama veći, gdje 


su partijske organizacije bile jače i bolje organizirane, uglavnom su 
i osnovne organizacije HSS-a bile pod njenim utjecajem. Takve HSS-orga- 
nizacije nisu surađivale s ustašama i uglavnom su se, prije ili kasnije, 
opredjeljivale za NOP. Tamo gdje su ranije frankovci i kasnije ustaše 
imali jači utjecaj, lokalni prvaci i organizacije HSS-a i Seljačka zaštita 
učestvuju u ustaškoj vlasti i vojsci ili ih aktivno pomažu. 

Razvitkom NOB-a proces raspadanja organizacije HSS-a na terenu 
postajao je sve očigledniji. Velik broj njenih ranijih pristaša, običnih čla- 
nova stranke, seljaka, već se 194z, a naročito 1943. i kasnije, opredjeljuje 
za politiku NOP-a. Mnogi od njih učestvuju i u oružanoj borbi. Razvijaju 
se raznovrsni oblici otpora okupatoru i ustaškoj vlasti, kao što su: izbje- 
gavanje plaćanja poreza, neizvršavanje obaveza rekvizicije, bježanje od 
vojne obaveze, napuštanje domobranstva i predaja oružja partizanima, 
sabotaža ustaške akcije za slanje na rad u Njemačku itd. Sve je to 
postepeno odvodilo mase od politike čekanja i pasivnosti rukovodilaca 
HSS-a i njihovih zakulisnih, poluotvorenih i otvorenih istupanja protiv 
NOP-a. S druge strane, zbog represalija i terora okupatora, ustaša 
i četnika, hrvatske se mase sve više opredjeljuju za oružanu oslobodilačku 
borbu i novu J ugoslaviju. 


četnički pokret razvijao se u Hrvatskoj uglavnom na bazi diferenci- 
ranja unutar ustaničkih redova, potpomognut od izbjegličke vlade s jedne 
i okupatora s druge strane. Na teritoriju južno od Save, sve do Jadranskog 
mora, buknuo je sveopći ustanak narodnih masa: u Lici, Kordunu, Baniji, 
Gorskom kotaru, sjevernoj Dalmaciji, a zatim nešto kasnije i postepeno 
u Hrvatskom primorju, ostalom dijelu Dalmacije i drugim krajevima. 
Masovni ustanak izbio je i u Bosni i Hercegovini. 

Srpske mase u Hrvatskoj i BiH, pod rukovodstvom Partije, već su jula 
i augusta 1941. ušle u borbu, učestvujući u općem ustanku koji je kao 
plima i požar obuhvatio praktički svako selo, zaselak i kutak gdje su ljudi 
postojali. Uslijed strahovitog ustaškog terora i prijetnje potpunim unište- 
njem podigla se »kuka i motika«, zahvativši široke narodne slojeve, od 
djeteta do starca. Takva širina i snaga ustanka, koji su predvodili komu- 
nisti, iznenadila je i uplašila neprijatelja. 

Ustanak naroda Jugoslavije služio je kao svijetao primjer za ostale 
narode Balkana i porobljene Evrope. Zato ga je trebalo odmah u krvi 
ugušiti. Budući da u prvim mjesecima borbe to nije uspjelo vojnom akci- 
jom, moralo se učiniti nešto na njegovom razbijanju iznutra. Takav plan 
okupatora podudarao se s interesima jugoslavenske izbjegličke vlade 
i najreakcionarnijih antikomunističkih krugova Zapada. U svojim namje- 
rama oni su se dopunjavali i koristili jedni druge, bez obzira na to što su 
se nalazili na različitim ratnim stranama i ne pitajući kome je ideja o raz- 
bijanju ustanka prvom pala na pamet. Svaki je u toj akciji sa svoje strane 
tražio i gledao svoje interese. 

Velikosrpski hegemonistički elementi u Hrvatskoj, koji su željeli 
povratak monarhije i starog sistema, učestvovali su u početku ustanka 

zajedno s narodom protiv ustaških pokolja, jer su i sami bili stavljeni pod 
udar ustaškog terora. Likvidacijom ustaške vlasti na velikim prostorima 
ubrzo poslije toga, protagonisti stare politike organizirali su u pojedinim 
mjestima svoje četničke oružane jedinice. Da bi pasivizirali mase, četničke 
vođe su proglasile da su porazom ustaša i likvidacijom njihove vlasti ciljevi 
ustanka ispunjeni. Tu izdajničku rabotu na pokušaju unutrašnjeg razbi- 
janja ustanka naročito je pomagao talijanski okupator, koji je osjetio 
mogućnost nanošenja udarca NOP-u preko četnika, vješto se prikrivajući 
kao tobožnji zaštitnik Srba od ustaških pokolja. 

Nacionalistička grupa oko bivšega senatora Nike Novakovića Longa, 
služeći se demagoškim parolama da sui oni protiv okupatora, da je 
sporazum samo varka itd., sklopila je n. augusta 1941. u Otriću (na 
tromeđi Bosne, Like i Dalmacije) sporazum s Talijanima o međusobnom 
nenapadanju. Četnici su se odmah obavezali da neće pružati otpor 
okupatoru. Zahvaljujući budnosti Partije i intervenciji CK KPH, Otrićki 
sporazum je raskrinkan kao izdajnički akt četnika i zavjera okupatora 
protiv NOB-a. Zbog svega toga sam Otrićki sporazum nije imao ozbiljnije 
negativne posljedice na daljnji razvitak borbe. 

Četnički pokret je u početku vješto koristio velike i grozne zločine 
ustaša nad srpskim narodom. Bacajući odgovornost za ustaške pokolje na 
cio hrvatski narod, četnici su širili slijepu nacionalističku mržnju propo- 
vijedajući osvetu i ističući mogućnost zaštite života i imovine koju im, 
tobože, nudi talijanski okupator. Samo gdje je partijska organizacija bila 
slabija i po broju i utjecaju, gdje je pravila i određene greške, osobito na 
liniji lijevog skretanja i sektašenja i neshvaćanja linije stvaranja širokog 
patriotskog fronta, četnici su uspjeli da privremeno pokolebaju jedan dio 
zaostalijih ustaničkih seljačkih srpskih masa i, organizirajući svoje oružane 
jedinice, da izazovu u pojedinim krajevima privremenu krizu ustanka. 
Četnici su se vješto koristili i našim neiskustvom i početničkim greškama, 
koje su se u pojedinim ustaničkim mjestima u tim prvim danima ispoljile. 

U krajevima gdje su srpske mase pretežno masovno učestvovale 
u ustanku, četnička je izdaja u početku predstavljala veliku opasnost za 
NOB. Poučen prvim iskustvima i zahvaljujući principijelnoj politici KPH, 
NOP je u Hrvatskoj spriječio širenje četničke izdaje, nanoseći četnicima 
svakog dana sve veće udarce. Po logici borbe, četnički pokret se ubrzo ot- 
krio pred narodom kao suradnik i bijedni sluga okupatora. Četnici su sve 
manje djelovali samostalno, a sve su više učestvovali zajedno s ustašama 
pod komandom okupatora u kaznenim ekspedicijama na slobodni parti- 
zanski teritorij. U svojoj nemoći četnici su vršili zločine ne samo nad 
hrvatskim već i nad srpskim stanovništvom koje nije bilo uz njih, divljački 
ubijali simpatizere NOP-a, pljačkali i palili partizanska sela vršeći svuda 
teror. 

Četnici su se uspjeli privremeno locirati najprije u pojedinim mjestima 
u Kninskoj krajini, južnoj Lici koja graniči s tom oblasti i još nekim 
manjim  rajonima, četnička izdaja predstavljala je opasnost samo 


u početku, u prvom periodu borbe protiv okupatora, koja je u nekim 
krajevima počela nekoliko mjeseci kasnije od borbe protiv ustaša. Može 
se reći, globalno uzevši, da je već u proljeće 1942. ta opasnost bila pre- 
brođena, jer su četnici uglavnom bili politički raskrinkani kao izdajnici 
naroda i suradnici okupatora i ustaša. Njihovo vojničko značenje jedno se 
vrijeme održavalo zahvaljujući samo obimnoj pomoći Talijana. Pod snaž- 
nim udarcima NOV-a, četnički je pokret sve više slabio, da bi kapitula- 
cijom Italije bio poražen i eliminiran s ratnog poprišta kao iole ozbiljna 
vojna snaga. 

U početku ustanka KPH je imala 4000 članova i 11000 skoje- 
vaca. Ustanak je počeo u Srbu, u Lici, 27. jula 1941, povezan s ustankom 
u Drvaru, koji je također otpočeo istog dana. Pod vodstvom Partije i 
poznatih ličkih komunista Marka Oreškovića, Jakova Blaževića, Mile 
Počuče, Doke Jovanića i drugih, samo nekoliko dana poslije prvih akcija 
u Srbu buknuo je ustanak kao plamen u svim krajevima Like. Pred usta- 
nak u Lici, pored okružnog komiteta KPH za Liku, postojalo je još 
6 kotarskih komiteta i 80 partijskih ćelija s oko 200 komunista. 

Masovni ustanak pod rukovodstvom Partije počeo je i na Kordunu, 
Baniji i u Kninskoj krajini. Pod naletom ustanika oslobođeno je prvo 
kotarsko mjesto u Hrvatskoj - Donji Lapac. Ustaška vlast bila je 
u ustaničkim rajonima u roku od nekoliko dana zbrisana s lica zemlje. 
Ona je ostala samo u nekoliko gradova i protezala se obično na mjesta 
oko njih, oslanjajući se na okupatorske snage smještene u tim gradovima. 


U drugim krajevima Hrvatske, naročito sjeverno od Save, stvarane su 
udarne grupe i manji partizanski odredi koji su se proširivali i umnožavali. 
Ustanak se tamo razvijao postepeno, ali u stalnom usponu. Jedan od 
značajnijih partizanskih odreda, koji je formiran još 22. juna 1941, bio je 
Sisački partizanski odred. On je vršio manje diverzije i akcije i provodio 
pripreme za dizanje ustanka koji je počeo kasnije. 

U masama u Hrvatskoj, naročito među ustanicima, imale su ljeti 
1941. godine velikog odjeka brojne diverzije komunista i skojevaca 
u Zagrebu: nekoliko napada na ustašku Sveučilišnu vojnicu, napad na 
njemačke avijatičare u Zvonimirovoj ulici, velika diverzija u glavnoj 
zagrebačkoj pošti, paljenje drvenih tribina na maksimirskom stadionu, 
sabotaža u tvornici cementa »Croatia«, ubijanje ustaških agenata itd. 
Slične diverzije vršene su i u Splitu, Šibeniku, Karlovcu i drugim 
gradovima. U Zagrebu je štampan organ NOF-a »Vjesnik«, prikupljan je 
sanitetski materijal za partizanske odrede, bio je organiziran i prihvat 
španjolskih boraca koji su se vraćali u zemlju da svoje veliko vojno i poli- 
tičko iskustvo stave u službu revolucije. U Zagrebu je u teškim ilegalnim 
uvjetima neprekidno radio i djelovao velik broj partijskih ćelija, koje su 
organizirale antifašiste, radnike i građane na otpor i borbu protiv ustaške 
i okupatorske strahovlade. Iz Zagreba i drugih velikih gradova slati su 
najbolji partijski kadrovi u ustaničke krajeve širom Hrvatske. Ti kadrovi 


odigrali su, bilo u partizanskim jedinicama bilo u pozadini, značajnu ulogu 
u usmjeravanju i provođenju političke linije Partije i unošenju revolucio- 
narne svijesti u boračke i narodne mase. 

U Dalmaciji su najprije bile organizirane široke diverzije i težište borbe 
bilo je na širem području Splita i Šibenika, gdje su partijske organizacije 
bile najjače. Na tom je području već u augustu 1941. bilo stvoreno 
7 partizanskih odreda (jedan od njih je bio Sinjski). Ti su se odredi pre- 
bacivali na tromeđu Dalmacije, Bosne i Like, gdje se ustanak već bio 
razbuktao. Trebalo je da ti odredi, oslonjeni na oslobođeni teritorij na 
tromeđi i na planinu Dinaru, razviju tamo svoju aktivnost. U prebacivanju 
na sjever, ti prvi partizanski odreri u Dalmaciji doživjeli su teške gubitke 
i bili, osim Sinjskog, svi razbijeni. To je u prvom redu, posljedica 
neiskustva u komandiranju u vođenju odreda, nepoznavanja terena 
i naivnog vjerovanja da je političko raspoloženje masa na teritoriju kroz 
koju su prolazili (Dalmatinska zagora) u to vrijeme bilo isto tako dobro 
i povoljno kao na obalnom pojasu. 


Iako je razbijanjem prvih partizanskih odreda zadan ozbiljan udarac 
NOP-u u Dalmaciji, što se još pogoršalo četničkom izdajom i krizom 
ustanka u Kninskoj krajini, ipak je PK KPH za Dalmaciju već u septembru 
1941. pristupio formiranju novih odreda, koji su, poučeni ranijim isku- 
stvima, vodili uspješniju borbu. Značajan je i dolazak dviju četa Dalma- 
tinaca u Liku zimi 1941-1942. godine. One su se junački borile i ginule 
u okršajima s okupatorskim snagama i ustašama. S obzirom na velike 
zločine i pokolje, počinjene od ustaša u Lici, dolazak Dalmatinaca znatno 
je olakšao borbu za bratstvo i jedinstvo srpskog i hrvatskog naroda. 
Uskoro, sredinom 1942. u Dalmaciji se sve više razvija masovni oružani 
ustanak i revolucija. 

U Hrvatskom primorju i Gorskom kotaru osnivaju se najprije prve 
oružane grupe i čete, koje se smještaju u partizanske logore, da bi se 
odmah zatim stvarali jači odredi i sve se više razvijala masovna oružana 
borba naroda. 


U Slavoniji su već 1941. godine osnovani Papučko-krndijski i Psunjski 
partizanski odred. U zagrebačkoj oblasti formiran je odred »Sloga«, 
Moslavački partizanski odred i drugi manji odredi i grupe, zatim bilo- 
gorska, kalnička i varaždinska partizanska grupa. Udarne grupe nastale 
u Hrvatskom zagorju poslužile su nešto kasnije kao jezgra za stvaranje 
više jačih partizanskih odreda i razvijanje NOB-a širih razmjera. 

Tako se u Hrvatskoj, negdje masovno negdje postepeno, razvijao 
NOB, ali zato stalno u usponu, bez većih kriza i kolebanja. Već 
19. oktobra 1941. formiran je Glavni štab NOP-a - odreda za Hrvatsku. 
Za komandanta je postavljen Josip Rukavina-Ivan Vladić, a za polit- 
komesara Marko Orešković-Krntija. Poslije pogibije Marka Oreškovića, 
već u decembru 1941, na dužnost političkog komesara Glavnog štaba za 
Hrvatsku dolazi dr Vladimir Bakarić. 


Godine 1941. KPH je imala teške gubitke. Iz njenih redova nestao je 
niz istaknutih i poznatih partizanskih kadrova. Bivša vlast Banovine 
Hrvatske predala je ustašama veći broj ranije uhapšenih komunista. Prili- 
kom slabo organiziranog bijega iz logora Kerestinec ustaše su ubile 80 
komunista. Među njima nalazili su se i istaknuti revolucionari: Ognjen 
Priča, Otokar Keršovani, Božidar Adžija, August Cesarec i drugi. Kao 
organizatori ustanka pali su od fašističke ruke i domaćih izdajnika: Rade 
Končar, Marko Orešković, Josip Kraš, Pavle Pap, Anka Butorac, Joža 
Vlahović, Nada Dimić i drugi. 

Uprkos svemu tome, već krajem 1941. u Hrvatskoj je djelovalo 
p.o partizanskih odreda i bataljona, deseci četa i udarnih grupa koje su 
brojale preko 7000 naoružanih partizana. 

Krajem 1942. već je bilo organizirano 18 partizanskih brigada, svrsta- 
nih u 4 divizije, i deseci samostalnih partizanskih odreda i udarnih grupa 
s oko 25 000 boraca. 

Svuda se stvaraju NOO kao nosioci nove narodne vlasti. Krajem 
1942. u Hrvatskoj je bilo preko 1380 mjesnih, 170 općinskih, 50 kotarskih 
i 3 okružna NOO te znatan broj NOO na neoslobođenom teritoriju. Već 
sredinom 1943. broj mjesnih narodnih odbora penje se na 2000, a općinskih 
na 260. Isto tako stvaraju se organizacije antifašističkog fronta žena 
i omladine. Kulturno-prosvjetni rad, s obzirom na dolazak velikog broja 
umjetnika i kulturnih radnika na slobodni teritorij, razvija se na širokom 
planu kako u jedinicama, tako i u pozadini među narodom. Ustanak se 
prostorno širio i obuhvaćao sve veći broj ljudi. Partizanske jedinice 
brojčano su se povećavale i prerastale u krupnije formacije, sposobne za 
veće pothvate i šire borbene akcije. Isto tako narodna vlast i masovne 
organizacije sve se više povezuju horizontalno i vertikalno. 

Godine 1943. dolazi do daljnjeg jačanja borbe na svim linijama. Polet 
je nastao naročito tamo gdje se NOB ranije postepenije razvijao. Stvaraju 
se nove divizije i korpusi. Vode se operacije širokog zamaha i zauzimaju 
mnogi utvrđeni gradovi i rajoni. U vrijeme kapitulacije Italije razoružavane 
su gotovo sve talijanske divizije i oslobođena gotovo cijela Dalmacija 
i Hrvatsko primorje, izuzev nekoliko gradova. NOB se razbuktava i u Istri. 

Dolazi do stvaranja Zemaljskog antifašističkog vijeća narodnog oslo- 
bođenja Hrvatske (ZAVNOH-a), kao općepolitičkog tijela koje objedinjuje 
sve patriotske i antifašističke snage zemlje i istovremeno uzima i sve pre- 
rogative vrhovne vlasti u Hrvatskoj. Sve to odražava čvrstu riješenost 
srpskog i hrvatskog naroda da se bore za potpuno oslobođenje zemlje, ali 
i protiv povratka bivše vlasti i starog stanja. Izražena je čvrsta riješenost 
da se u novoj J ugoslaviji ostvari federativno uređenje, u kojem će Hrvatska 
biti federalna republika. Uskoro dolazi do II zasjedanja ZAVNOH-a 
u Plaškom, na kojem je donesena odluka o anuliranju Rimskih ugovora 
koje je Pavelić sklopio s Mussolinijem i ponovnom pripajanju svih dijelova 


zemlje otrgnutih poslije I svjetskog rata: Rijeke, Istre. Zadra i jadranskih 
otoka. 

Krajem 1943. godine Hrvatska raspolaže sa 3 korpusa NOV-a, 
u sklopu kojih je bilo 11 divizija, a u njima 40 brigada i bezbroj samo- 
stalnih PO i bataljona, četa i grupa. Januara 1943. godine u Podgori dolazi 
do stvaranja prvog mornaričkog odreda koji postaje osnova ratne 
mornarice nove Jugoslavije. Stvarane su i partizanske jedinice različitih 
nacionalnosti: njemačka četa »Emst Thalmann«, mađarski bataljon 
»Sandor Petofi«, češka brigada »Jan Žižka« i talijanski bataljoni »Gari- 
baldi«, »Matteoti« i »Mamelli«. 


Već u ljeto 1944. u Hrvatskoj je bilo 17 divizija NOV-a svrstanih 
u 5 korpusa s oko 110 000 boraca. Do kraja godine bilo je 150 000 boraca. 

Bosna i Hercegovina je po Hitlerovim smjernicama sačinjavala dio 
teritorija NDH. Ali je i u njoj snagom narodnog ustanka ustaška vlast vrlo 
brzo izgubila svoje pozicije. Zato su ubrzo nakon ustanka naroda Bosne 
i Hercegovine Talijani i Nijemci bili primorani da jačim snagama zapo- 
sjednu demarkacionu liniju koju su ranije odredili između sebe na potezu: 
Bosanski Novi-Sanski Most-Mrkonjić-Grad-Donji Vakuf-Trnovo-Usti- 
prača. Ustaše kao kvislinzi imaju sve manje ugleda i snage, a kao novi 
faktor u pokušaju razbijanju NOB-a pojavljuju se četnici, koje je organi- 
zirala srpska buržoazija uz pomoč i direktive jugoslavenske izbjegličke 
vlade i Engleza. Talijanski okupatori su odmah uočili značenje četnika 
u borbi protiv NOP-a te su im pružili svesrdnu pomoć u svakom pogledu. 


Iako se rukovođenje ustankom i NOB-om vodilo u republici BiH iz 
jednog samostalnog centra, odnosno Pokrajinskog komiteta KPJ za Bosnu 
i Hercegovinu, odgovornog neposredno CK KPJ i drugu Titu, upravo 
zbog protezanja NDH na teritorij BiH i radi sagledavanja cjelokupnosti te 
kvislinške tvorevine dat ćemo ovdje samo kratak osvrt na ustanak i NOB 
na tom teritoriju. 


Već smo ranije govorili o groznim i masovnim zločinima ustaša u BiH, 
posebno u istočnoj Hercegovini. Spašavajući se od uništenja, srpske su 
mase bježale u šume i davale u početku spontani oružani otpor, da bi se 
već u maju i početkom juna taj oružani otpor pretvorio u gatačkom 
i nevesinjskom kotaru u masovni narodni ustanak. Uskoro se požar 
ustanka prenio i na susjedne kotare: Bileće, Stolac i Trebinje. 


Poznato je da je ustaški pokret, uz široku podršku katoličkog klera, 
posebno u zapadnoj Hercegovini (Široki Brijeg i druga mjesta), u ovom 
dijelu zemlje u početku ostvario znatan utjecaj na zaostali dio hrvatskih 
masa. Ma koliko se dio muslimanske buržoazije u BiH potpuno poisto- 
vjetio s ustašama, nju karakteriziraju u osnovi autonomističke težnje i pri- 
lična pasivnost muslimanskih masa. Okupatori i ustaše, usprkos velikom 
dodvoravanju, uspjeli su od Muslimana stvoriti samo 13. SS »Handžar« 
diviziju, u kojoj su Nijemci formirali gotovo cjelokupan komandni kadar. 


Uspjeli su u pojedinim selima organizirati muslimansku miliciju, koja se 
već 1943- Počela gsipati. 

Na scenu su stupili predstavnici bosansko-hercegovačke srpske buržo- 
azije, razni trgovci, industrijalci, poslanici i politikanti bivših političkih 
stranaka, oficiri i drugi koji suu početku pokušavali da se dodvore 
ustaškoj vlasti. No kada ustaštvo u svojoj osionosti i teškom ultranaciona- 
lizimu nije tražilo podrške ni u jednom dijelu srpske buržoazije, nego je 
provodilo teror nad cjelokupnim sprskim narodom ne pitajući tko bi mu 
od tih slojeva mogao biti suradnik, odnosno saveznik, ta buržoazija, 
tj. oni koji su izbjegli pokolj, spašavala se bježanjem u Srbiju i Dalmaciju. 
U Dalmaciji su se, na primjer, odmah već u maju povezali s okupatorskom 
vlašću te su raznim zahtjevima, molbama i peticijama tražili da Talijani 
umjesto ustaša preuzmu u BiH vršenje vlasti. 

Intenzivne pripreme za oružanu borbu protiv okupatora i njihovih 
slugu otpočeli su komunisti BiH. Odmah poslije poznatog Majskog savje- 
tovanja KPJ i PK KPJ za BiH izdaje se proglas i pozivaju narodi BiH na 
otpor okupatoru. Poziva se na bratstvo i jedinstvo Srba, Hrvata i Musli- 
mana, protiv bratoubilačkog rata što ga fašizam podstrekava i koji teži za 
tim da se naši narodi među sobom zakrve do istrebljenja, kako bi fašisti 
mogli lakše vladati našom zemljom. Već u maju obrazovan je Vojni komi- 
tet (njegovi članovi su Uglješa Danilović, Slobodan Princip-Seljo i Mah- 
mud Bušatlija), koji je imao zadatak da vojnički, organizaciono i politički 
pripremi oružani ustanak. Na sjednici PK KPJ za BiH 13. jula 1941. razra- 
đen je plan oružane akcije, formirani su oblasni vojni štabovi za Bosansku 
krajinu, tuzlansku, sarajevsku oblast i Hercegovinu. Na toj sjednici se for- 
mira Stab NOPO za BiH (članovi štaba su: Svetozar Vukmanović-Tempo, 
delegat CK KPJ, Isa Jovanović i Boriša Kovačević). 


Najpovoljniji teren za razvijanje i učvršćenje ustanka bila je istočna 
Hercegovina, gdje je ustanak spontano otpočeo, a ustanici su, rukovođeni 
komunistima, uskoro prodrli u Nevesinje, oslobodili Avtovac i uništili 
mnoge ustaške posade po selima i naseljima. Ustaška je vlast ubrzo nakon 
ustanka uglavnom bila razbijena i održavala se najčešće uz veće okupa- 
torske garnizone. Ali početkom augusta dolazi do intervencije jakih tali- 
janskih snaga, i zbog toga u istočnoj Hercegovini nastaje privremena oseka 
ustanka, a ustanici se povlače u šume i zbjegove da bi se kasnije ponovno 
S organiziranije aktivirali. 

U Bosanskoj krajini, srednjoj i istočnoj Bosni ustanak otpočinje orga- 
nizirano. Dne 27. jula 1941. u Drvaru otpočinje oružana borba organi- 
zirano i sa svom žestinom, tako da već istog dana Drvar pada u ruke 
ustanika. Toga dana borba je otpočela na Oštrelju i Bosanskom Grahovu. 
Sinhronizirano i po dogovoru, otpočela je istog dana borba u Srbu u Lici. 
Ustanak se kao požar širi i ništa ga ne može spriječiti. Osim Drvara, 
stvaraju se žarišta ustanka u oblasti Grmeča, Kozare. U istočnoj Bosni ta 
su žarišta stvorena na Romaniji, Ozrenu, Birču i Majevici. 


Svi napori Pavelića i njegovih gospodara da ustanak odmah u početku 
uguše propali su, iako je tih dana slao na ustanike zz ustaško-domo- 
branska bataljona. Već krajem augusta 1941. Pavelić je morao prepustiti 
Talijanima i Treću zonu u Bosni, a u septembru su Talijani preuzeli 
i istočnu Hercegovinu. 


U augustu 1941. nastaju veći slobodni partizanski teritoriji s centrom 
u Drvaru, na Kozari, Romaniji, Birču, Ozrenu, Majevici i u istočnoj Her- 
cegovini. Na tom teritoriju organizira se ustanička pozadina, komande 
mjesta, stvara se narodna vlast i drugi organi borbe. Masovne društveno- 
-političke organizacije sve šire obuhvaćaju mase u NOP. Poslije savjetova- 
nja u Stolicama formira se Glavni štab NOPO za BiH (njegovi članovi su 
Tempo, Colaković, Princip-Seljo, Karabegović, Nađ i Danilović). 


Eksponenti velikosrpske buržoazije izbjegli su u Dalmaciju i Srbiju. 
Ispoljavajući krajnje antinarodno i antikomunističko uvjerenje, iz sasvim 
klasnih i sebičnih interesa, uz svesrdnu pomoć prvenstveno Talijana, poči- 
nju stvarati četničke jedinice. Draža Mihailović šalje u Bosnu i Hercego- 
vinu svoje emisare, bivše kraljevske oficire, koji zbog ustaških zločina pro- 
povijedaju bratoubilački rat i osvetu nad hrvatskim i muslimanskim naro- 
dom. Sve je to išlo na ruku okupatoru i njegovim naporima da uguši 
NOB. Zato su se jako trudili da četnike gurnu u borbu protiv partizan- 
skih odreda i NOP-a, koji je jasno usmjerio oštricu borbe protiv fašistič- 
kog okupatora kao najvažnijeg neprijatelja koji je sa sobom i donio 
pokolje i zvjerstva, pa onda protiv njegovih pomagača - domaćih izdaj- 
nika. U Srebrenici i Han Pijesku stvaraju četničke odrede, da bi se kasnije 
uz pomoć neprijateljskih kaznenih ekspedicija i čišćenja terena uspjeli 
stvoriti četničke jedinice i u drugim mjestima. 

Četnički pokret se kao po nekom pravilu razvijao jače što je više bilo 
okupatorskih ofanziva s jače angažiranim snagama na naš slobodni teri- 
torij. Cim bi neprijateljske snage i njihova koncentracija slabile i ofanzive 
jenjavale, četnički bi utjecaj analogno tome u osnovi slabio. Naravno, pri 
tom su igrale ulogu i naše greške, neiskustvo, nesposobnosti i druge sla- 
bosti, ali faktor brojčane snage i djelovanja okupatora u uvjetima još 
neučvršćenog NOP-a i mladih ustaničkih jedinica ipak je bio u tome pro- 
cesu četničkog djelovanja presudan. Četnici su se privremeno uspjeli učvr- 
stiti u rajonima Gacka, Nevesinja, Bosanskog Grahova, Mrkonjić-Grada, 
zatim Ozrena, Majevice i dalje prema Romaniji. 

Krajem 1941. god. stiže u istočnu Bosnu iz Srbije Vrhovni štab sa I 
proleterskom brigadom, koja na Romaniji i Glasincu razbija četnike i pri- 
donosi tako ponovnom rasplamsavanju NOB-a. Određeni dijelovi četnika 
bili su spremni da se bore protiv okupatora pod imenom dobrovoljci, te 
se uskoro stvaraju dobrovoljački odredi. Uslijed otpočinjanja II velike 
neprijateljske ofanzive, taj polet opet opada i dolazi do osipanja dobro- 
voljačkih i pojedinih partizanskih odreda. Ali ostaju partizanske jezgre iz 


uvjete borbe. U Bosanskoj krajini i srednjoj Bosni djeluje u to vrijeme 
5 partizanskih odreda, u istočnoj Bosni 3, a u Hercegovini z odreda. Pored 
njih, na teritoriju BiH djeluje i I proleterska brigada. Sve ti partizanski od- 
redi i I proleterska brigada postepeno i uporno razbijaju četnike i njihov 
utjecaj. Ubrzo na Romaniji djeluje već 6 partizanskih odreda. 

Treća neprijateljska ofanziva, koja otpočinje u proljeće i traje do ljeta 
194z. godine, ponovno osnažuje četničke izdajnike i na pojedinim mje- 
stima dolazi do ponovnog osipanja kolebljivih i zaostalijih boraca na 
Ozrenu, Romaniji, Zvijezdi i u Hercegovini, ali su jezgre tih odreda saču- 
vane i postepeno jačaju. Stvaraju se udarni partizanski bataljoni, i uskoro 
dolazi do stvaranja 6. istočnobosanske brigade. Birački i Majevački parti- 
zanski odred ponovno narastaju. 


U Bosanskoj krajini je NOP od početka ustanka u stalnom porastu. 
U maju 194z. krajiški partizani oslobađaju Prijedor. Ubrzo se formira 
I krajiška brigada, a potom dolazi i do formiranja drugih krajiških bri- 
gada. U junu 194z. neprijatelj je pokušavao velikom ofanzivom i jakim 
snagama uništiti partizanski istureni bastion na Kozari. Dva mjeseca su 
trajale natčovječanske borbe. Iako su kozarački partizani i narod Kozare 
pretrpjeli velike gubitke, legendarna Kozara nije se nikad pokorila. 


Dolaskom grupe od pet proleterskih i udarnih brigada na čelu s Vrhov- 
nim štabom, koje su nastupale u svome pobjedonosnom pohodu iz Crne 
Gore prema Bosanskoj krajini i razbijale na svome putu okupatorske, 
ustaško-domobranske i četničke jedinice, došlo je u BiH do daljnjeg jača- 
nja NOB-a. Naročito se to očituje u Bosanskoj krajini. Sve je to imalo 
svoga pozitivnog odraza i na polet borbe u Dalmaciji, Lici, Kordunu, 
Baniji i dalje. 

Početkom novembra 1941. oslobađa se Bihać i u njemu dolazi do I za- 
sjedanja AVNOJ-a, tj. do stvaranja vrhovnog političkog tijela naše 
revolucije. Rađala se partizanska država. Fočanske odluke i propisi tome 
su prethodili. Veliki slobodni teritorij u Bosanskoj krajini povezao se 
s također velikim slobodnim teritorijem Like, Korduna, Banije, Gorskog 
kotara, Dalmacije itd. Stvaranje »Bihaćke republike« ili »Titove države«, 
kako ju je nazivao i sam neprijatelj, bio je velik udar prestižu okupatora 
u Evropi. U srcu njegovog »novog poretka« rađao se, u krvavoj borbi 
protiv fašizma, na tlu Jugoslavije, novi svijet, koga Hitler, Mussolini 
i domaći kvislinzi nisu mogli uništiti niti spriječiti njegovo širenje. 

U to vrijeme i toj etapi borbe dolazi do stvaranja NOV-a. Formiraju 
se divizije i korpusi koji su mogli napadati utvrđene neprijateljske gradove, 
voditi operacije, uspješno se suprotstavljati i napadati veće neprijateljske 
formacije i na širim prostranstvima. U Petrovcu dolazi do zasjedanja 
I zemaljske konferencije AFZ-a, a u Bihaću do I kongresa USAOJ -a, I kon- 
gresa partizanskih liječnika (Petrovac). 

Za razliku od Bosanske krajine, nešto drukčije, sporije, razvija se 
NOP i u drugim krajevima BiH. Ali uskoro se u istočnoj Bosni pored šeste 

stvara i 15. majevička brigada. Kasnije dolazi do stvaranja 17. istočno- 
bosanske divizije, a uskoro i do formiranja 27. divizije. U Hercegovini 
dolazi nakon V ofanzive do stvaranja 29. hercegovačke divizije. 

Da bi bar nekako usporili pobjedonosni hod jugoslavenske revolucije 
i bar donekle povratili poljuljani prestiž, Hitler i Mussolini, uz pomoć 
domaćih izdajnika, organiziraju IV, a odmah za njom i V neprijateljsku 
ofanzivu. Četvrta neprijateljska ofanziva otpočinje istovremeno na slobo- 
dni teritorij Hrvatske i Bosanske krajine. Borbe se s glavninom naših 
snaga vode sve do Neretve. Poznate su teške i natčovječanske borbe 
u V neprijateljskoj ofanzivi. Poslije neuspjeha te ofanzive, težište naše 
protuofanzive ponovno se prenijelo na istočnu Bosnu. Oslobađaju se: 
Han Pijesak, Srebrenica, Bratunac, Vlasenica, Zvornik, Olovo, Kladanj, 
a naše snage izbijaju u dolinu Spreče i pred Tuzlu. 


Početkom augusta 1943. Vrhovni štab s I proleterskom divizijom po- 
novno se prebacuje u Bosansku krajinu. Dolazi do kapitulacije Italije, što 
uvjetuje nove ofanzivne akcije našeg NOV-a i još veći porast naših snaga 
i moći. U oktobru 1943. oslobađa se Tuzla i proširuje se naš slobodni 
teritorij s dosta oslobođenih gradova. U slobodnom Jajcu dolazi do II za- 
sjedanja AVNOJ -a, gdje su udareni temelji nove države. Dolazi do naše 
jače međunarodne afirmacije i kasnijeg priznanja NOP-a od strane naših 
saveznika. U Mrkonjiću je 26. i 27. XI 1943. došlo do I zasjedanja 
ZAVNOBIH-a. 

Poslije žestokih borbi u VI neprijateljskoj ofanzivi, zatim zračnog de- 
santa na Vrhovni štab i druga Tita u Drvaru, neprijatelj se trudio da 
spriječi prodor operativne grupe NOV-a od devet divizija u Srbiju i prema 
Beogradu. Ljeti 1944. oslobađa se u BiH velik teritorij i gradovi: Prijedor, 
Travnik, Banja Luka, Tuzla, Bileće, Trebinje i drugi. Već krajem 1944. 
veći dio BiH bio je slobodan. Poslije mostarske, a zatim sarajevske napa- 
dne operacije, oslobođena je republika Bosna i Hercegovina, a neprijatelj 
je gonjen i tučen sve do konačnog poraza i oslobođenja J ugoslavije. 


Formiranje  strategijskog fronta 
Bitka za oslobođenje zemlje 


Komanda njemačkog »jugoistoka« u posljednjoj fazi rata bila je po- 
vjerena feldmaršalu Weichsu. Mnogobrojne jedinice: SS, planinske divizije, 
brandenburški pukovi, jurišne brigade i padobranski bataljoni, motorizi- 
rane jedinice, tenkovske divizije, kozačke jedinice, policijske snage, nedi- 
ćevci, četnici, ljotićevci, bugarske i mađarske okupacione snage, sve su 
imale zadatak da zadrže pod njemačkom okupacijom Balkan, a u prvom 
redu Jugoslaviju. Trebalo je spriječiti eventualno iskrcavanje angloame- 
ričkih snaga na ovoj strani evropskog ratišta, kontrolirati Bugarsku i biti 
spreman za slučaj da, eventualno, Turska stupi .u rat na strani anti- 
fašističke koalicije. Glavnina svih tih snaga bila je raspoređena na vul- 


Icanskom tlu J ugoslavije. Samo jedna trećina njemačke grupe armija »E« 
branila je grčku obalu i otoke. 

Pod udarom Crvene armije razbijen je sredinom 1944. godine nje- 
mački front na Karpatima. Vazalna Rumunjska, a ubrzo i Borisova Bugar- 
ska, izbačene su iz ratnog stroja. U to vrijeme uslijedio je i prodor glav- 
nine NOV-a u Srbiji. Jedinice 1. i 12. korpusa, Operativna grupa divizija 
(2, 5- i J7) s novoformiranim 13.i 14. srpskim korpusom prodiru u srce 
Srbije i koordiniraju operacije s jedinicama Crvene armije. Te naše jedi- 
nice, u suradnji s jednim motomehaniziranim korpusom Crvene armije, 
oslobađaju 20. oktobra 1944. Beograd. 

Cio do tada brižljivo pripremani njemački sistem obrane na Balkanu 
pao je u vodu. Događaji su se razvijali vrtoglavom brzinom. Glavna opas- 
nost za njemačke snage na jugoistoku nije više predviđena saveznička 
invazija iz Sredozemlja. Iznenadna glavna opasnost pojavila se u nastupa- 
nju Crvene armije i NOV-a J ugoslavije. 

Strategija njemačkih vojskovođa i njihovog generalštaba opet je izi- 
grana, kao i za vrijeme mnogobrojnih ofanziva na našu vojsku u toku 
rata. To je rezultat neshvaćanja snage i potencijalne mogućnosti NOV-a, 
što je imalo za posljedicu skoro redovno neobjektivnu procjenu situacije 
i već osvjedočeno neshvaćanje strategijskih zamisli Vrhovnog komandanta 
NOV-a Jugoslavije. Čitav sistem neprijateljske obrane u jesen 1944. izne- 
nada je popustio. Preorijentacija neprijateljskih snaga u novonastaloj situ- 
aciji više nije bila jednostavna. Pokušaj tadašnjeg komandanta jugoistoka 
feldmaršala Weichsa da organizira front na Balkanu na liniji Skoplje- Mo- 
rava- Timok-Đerdap, da bi se povezao s njemačkim snagama koje su se 
prebacile s područja Karpata u Panoniju, propao je. Trebalo je spašavati 
nacističke snage na južnom djelu Balkana i Lčhrovu grupu armija. 
Oslobođenjem Srbije veoma je otežan zadatak spašavanja tih velikih nje- 
mačkih snaga iz Grčke, Albanije i Crne Gore. Uz krajnje napore, velike 
gubitke tehnike i žive sile, komandant grupe njemačkih armija »E« gene- 
ral armije Lohr uspijeva da glavninu svoje vojske ipak povuče i da stvori 
novi front u J ugoslaviji na liniji J adran- Mostar- Drina-Ilok-Dunav. 


Brzim prodorom našeg 1. i 12. korpusa iz Beograda u Srijem, akcijom 
šest vojvođanskih partizanskih brigada u Srijemu, nadiranjem dijelova II 
ukrajinskog fronta Crvene armije, triju vojvođanskih brigada i oko devet 
partizanskih odreda u Banatu i Bačkoj - oslobođena je Vojvodina. 


Početkom novembra 1944. jedinice III ukrajinskog fronta Crvene 
armije i 51. divizije NOV-a J ugoslavije forsiraju Dunav kod Batine. Poslije 
uspješnog forsiranja Dunava, nakon 18 dana danonoćnih borbi u batin- 
skom mostobranu, snage naše 51. divizije izbijaju pred Osijek, a 52. sovjet- 
ska armija i druge jedinice II ukrajinskog fronta u rajon Blatnog jezera, 
gdje se front stabilizirao sve do aprila 1945. godine. 

Tako je već novembra 1944. stvoren srijemski front, iako se, u stvari, 
neprekidni front protezao od mađarske granice do Jadrana. Ali na srijem- 


skom frontu, u dolini Save i Drave, bile su orijentirane i grupirane glavne 
naše i neprijateljske snage. Nijemci su tu branili glavne magistrale i pravce 
prema Zagrebu i slovenskom prostoru, koji je povezivao njihove armije 
u sjevernoj Italiji sonima u zapadnoj Mađarskoj. 

Jugoslavenska armija držala je samostalan sektor strategijskog fronta 
evropskog ratišta. Na jugoslavenskom prostoru snage naše armije zadr- 
žavale su čitavu balkansku neprijateljsku grupaciju i predstavljale vezu 
između Crvene armije, koja je nadirala kroz Panonsku nizinu, i angloame- 
ričkih armija, koje su djelovale na Apeninskom poluotoku. 


Poslije relativno kratke stabilizacije fronta u Italiji, J ugoslaviji i Mađar- 
skoj, Nijemci su se već marta 1945. godine našli u vrlo kritičnoj situaciji. 
Savezničke armije izbile su na njemačku granicu na rijeci Rajni te su nadi- 
rale ka rijeci Elbi. Crvena armija je izašla na Odru i pripremala je 
daljnje nastupanje prema Berlinu. Prethodno je na Krimskoj konferenciji 
(4. II 1945) utvrđeno koordinirano djelovanje saveznika protiv hitle- 
rovske Njemačke. 

Rat se vrtoglavo prenosio u srce same Njemačke. Prvi put nakon skoro 
šest godina rata milijunske armije SSSR-a, SAD i Velike Britanije nadi- 
rale su u fašistički brlog. Hitler je mobilizirao starce i dječake za posljed- 
nju obranu. Nadao se rascjepu u antihitlerovskoj koaliciji. Naročito mu 
je bilo stalo da spriječi prodor sovjetskih armija. Zato je svim raspoloži- 
vim snagama pojačavao svoj istočni front. 

U martu 1945. odigrala se kod Blatnog jezera jedna od velikih tenkov- 
skih bitaka u II svjetskom ratu. To je u stvari bila posljednja njemačka 
ofanziva, cilj koje je bio odbacivanje Crvene armije preko Dunava da bi 
se dobilo na vremenu radi stvaranja tzv. alpskog obrambenog bedema 
u austrijskim Alpama. Taj se bedem, po planu hitlerovaca, trebao održati 
do rascjepa saveznika. Koordinirajući ofanzivu kod Blatnog jezera, nepri- 
jatelj je u blizini Osijeka forsirao Dravu i udario na snage Treće jugosla- 
venske armije na baranjskom mostobranu. Taj udar u bok naših, sovjet- 
skih i bugarskih snaga na Dunavu trebao je ubrzati i olakšati ofanzivu 
glavnim njemačkim snagama na sovjetske položaje kod Blatnog jezera. 


Teške borbe uz velike gubitke vodile su jedinice Treće jugoslavenske 
armije. Ali namjera neprijatelja bila je spriječena, i on je potisnut preko 
Drave na prvobitne položaje. 

Poslije sloma ove posljednje njemačke ofanzive borba se ubrzo preni- 
jela u Austriju. Napad na Beč počinje 23. marta 1945. Njemački front, 
koji je dugo stagnirao na »gotskoj liniji« u Italiji, bio je probijen 9. aprila. 
Berlinska operacija počinje 16. aprila 1945. 

General armije Lohr preuzeo je od feldmaršala Weichsa 27. mar- 
ta 1945. komandu nad svim snagama njemačkog jugoistoka koje su sada 
raspoređene u Srijemu, Slavoniji, Bosni i na jadranskoj obali. Pod njegovu 
komandu stavljene su nove jedinice, kao 15. planinski korpus za obranu 
jadranske obale do Rijeke, zatim nešto kasnije 69. i 97. armijski korpus 


koji je pripadao grupi armija »C« u Italiji. Zadatak Löhrovih snaga bio 
je: zatvoriti sve pravce iz centralnog dijela Jugoslavije i braniti prostor 
Hrvatske i Slovenije i na taj način povezati što čvršće njemačke armije 
u Mađarskoj i lombardijsko-venecijanskoj nizini. Ukoliko bi se ta veza 
kroz tzv. ljubljanska vrata prekinula zbog malobrojnih i slabih komunika- 
cija preko Alpa, prolaz njemačkih armija iz Italije u Austriju bio bi jako 
otežan. 

Lohr je raspolagao sa šest korpusa (15, 91, 34, 69.i 97), nekoliko 
samostalnih divizija i više policijskih pukova, zatim ustaškim snagama, 
srpskim dobrovoljačkim korpusom (8000 ljudi), Dinarskom četničkom 
divizijom popa Đujića (7000 ljudi), crnogorsko-hercegovačkom  četnič- 
kom grupom (10 000 ljudi), desetak talijanskih teritorijalnih bataljona 
i izvjesnim brojem pripadnika Rupnikovog Slovenskog domobranstva. Sve 
u svemu, preko 400 000 vojnika i oficira. 

U duhu opće koordinacije završnih operacija savezničkih armija, 
u Beogradu je još u februaru 1945. održan sastanak između maršala Tita, 
komandanta Trećeg ukrajinskog fronta sovjetskog maršala Tolbuhina 
i komandanta savezničkih snaga u Italiji engleskog feldmaršala Alexan- 
dera. Tada je dogovoreno da u martu 1945. otpočnu naše ofanzivne ope- 
racije dolinom Une preko Like ka Gorskom kotaru, Rijeci i Istri, kako bi 
Jugoslavenska armija privukla na sebe snage njemačkog 97. korpusa iz 
rajona Trsta i na taj način olakšala savezničku ofenzivu u Italiji. Na tom 
sastanku utvrđene su glavne faze usklađivanja završnih operacija Crvene 
armije u Mađarskoj, zapadnih saveznika u Italiji i naše armije na jugo- 
slavenskom ratištu. J ugoslavenska armija dobila je samostalan sektor stra- 
tegijskog fronta između Drave i Jadrana. 


Plan konačnog oslobođenja Jugoslavije 


U planu Vrhovnog komandanta oružanih snaga Jugoslavije, u kojem 
su razrađene završne operacije za oslobođenje zemlje, postavljen je zada- 
tak jedinicama naše armije: 


- definitivno osloboditi naše narode od fašističke vladavine; 

- osloboditi naš etnički teritorij: Slovensko primorje, Istru i Hrvatsko 
primorje; 

- u tom cilju poduzeti posljednju ofanzivu, okružiti i zarobiti glavne 
snage njemačke grupe armija »E«, ustaške i četničke jedinice, koje će se 
u odstupanju naći na teritoriju Slovenije, odnosno u rajonu Trst-Zagreb- 
-Celovec-Maribor. 

To je bio opći cilj naših posljednjih operacija u borbi s fašističkim 
agresorom. Osnovna zamisao tog plana izgledala je ovako: 

- Četvrta armija će izvesti smjeli i duboki manevar na lijevom krilu 
našeg fronta pravcem Gospić-Senj-Rijeka-Trst-dolina Soče-Koruška; 


- Treća armija će odlučnim napadom i brzim manevrom na desnom 
krilu dolinom Drave, pravcem Osijek-Varaždin-Maribor, izbiti u Koru- 
šku i spojiti se sa snagama Četvrte armije na lijevom krilu; 

- tako zamišljenim dvostranim obuhvatom spriječiti neprijatelja da se 
izvuče iz zemlje; 

- centar fronta (Prva i Druga jugoslavenska armija) gonit će nepri- 
jatelja savskim pravcem. Direktiva pravca napada je Beograd-Zagreb- 
-Ljubljana; 

- partizanski korpusi 6. i 10. u Slavoniji i zagrebačkoj oblasti, 4. i 11. 
u Lici, Kordunu i Gorskom kotaru, 7. i 9. u Sloveniji te jedinice Štajerske 
operativne zone udarit će na neprijateljske komunikacije i uništavati 
neprijatelja u pozadini, pomažući tako ofanzivu glavnih snaga. 

To je bila osnovna ideja plana, za realizaciju kojeg su bile potrebne 
opsežne pripreme i pokretanje u napad gotovo milijunske armije. 

U provođenju ovog plana naša Četvrta armija prva je u napadnoj 
operaciji u Lici pokrenula svoje jedinice, gdje je od 20. do 28. marta 1945. 
slomila otpor glavnih dijelova 15. njemačkog korpusa i oslobodila istočni 
dio Like. Početkom aprila oslobodila je i zapadnu Liku - Gospić i Otočac. 
Sredinom aprila izbila je Četvrta armija pred Rijeku. Iz Trsta je neprijatelj 
uputio 97. njemački korpus sa zadatkom da pred Rijekom slomi napad 
Četvrte jugoslavenske armije i spriječi njen prodor prema Trstu i, even- 
tualno, Ljubljani. 


Od 29. marta do 7. aprila jedinice Druge jugoslavenske armije oslobo- 
dile su Sarajevo i gonile 21. njemački korpus dolinom rijeke Bosne prema 
Slavonskom Brodu, a kasnije i Zagrebu. 


Jedinice naše Treće armije forsirale su 11. i 12. aprila Dravu kod Osi- 
jeka i nastupale kroz Podravinu. 

U zoru 12. aprila Prva jugoslavenska armija probila je njemački utvr- 
đeni front u Srijemu (od Dunava do Sida), oslobodivši istog dana Vukovar 
i Županju, a sutradan Vinkovce. 

Tako je sredinom aprila probijen njemački front u Jugoslaviji od 
Drave do J adrana; neprijatelj se počeo povlačiti. 

Radi dobijanja vremena za neometano povlačenje prema Austriji, 
vrhovni komandant »jugoistoka«, general armije von Lohr, pokušao je 
krajem aprila da na frontu Drava-Bilo-gora-Ilova-donji tok Une-Karlo- 
vac-Rijeka pruži jači otpor nastupajućim jedinicama Jugoslavenske 
armije. Njemu je pošlo za rukom da na tim linijama zadrži naše snage 
pet dana. Međutim, situacija na svim drugim frontovima na istoku i za- 
padu naglo se pogoršala. U stvari, odluka komandanta Lohra da se zadrži 
na spomenutoj liniji bila je sudbonosna za cijelu grupu armija »E« i za 
sve kvislinške snage u Jugoslaviji. Izgubili su dragocjeno vrijeme, koje se 
nije moglo nadoknaditi u kasnijem izvlačenju iz Jugoslavije. Sve te nepri- 
jateljske snage zarobljene su nadomak same Austrije. 


U to vrijeme položaj njemačke oružane sile postao je neodrživ. Trupe 
Crvene armije, pod komandom maršala Zukova, vodile su bitku za hitle- 
rovsku prijestolnicu Berlin. Beč je pao 13. aprila, a 25. aprila 1945. sastale 
su se sovjetske jedinice na Elbi s prethodnicama američke armije. Nje- 
mačke snage iz grupe armija »C« bile su u punom povlačenju iz Italije. 
Njemačka armija je, dakle, bila u samrtnom hropcu. 

Zbog tako teškog općeg položaja, njemačke trupe prestale su na mno- 
gim fantovima pružati otpor i masovno su se predavale savezničkim sna- 
gama. Njemačke trupe u Jugoslaviji nastavile su ogorčen rat protiv naše 
armije. Lohr je svakako nastojao da svoje trupe planski povuče u Austriju. 
Težio je da svoje divizije i sve preostale jugoslavenske kvislinške snage 
preda Englezima i Amerikancima. 

Zbog svega toga, još početkom maja, naređeno je 34. njemačkom 
korpusu da iz Ljubljane prijeđe u rajon Beljaka sa zadatkom da prikuplja 
odstupajuće dijelove iz Jugoslavije i Italije te da organizira front duž Kara- 
vanki i na austrijsko-talijanskoj granici. U to vrijeme 69. njemački korpus 
iz Zagreba prelazi u Korušku radi organiziranja fronta duž jugoslaven- 
sko-austrijske granice. S preostalim snagama nastavljen je rat na terito- 
riju J ugoslavije. 

U međuvremenu, snage Četvrte jugoslavenske armije vodile su žestoke 
borbe za Trst. Nijemci su na riječkom frontu od Snježnika do mora 
postavili svoj 97. korpus sa zadatkom »da ne dozvoli da Trst padne u ruke 
komunističkih vlastodržaca, već u ruke zapadnih saveznika«.! 

U težnji da se što prije probiju u Trst, jedinice naše Četvrte armije 
naišle su u svom nastupanju na svježe snage 97. njemačkog korpusa. 
Na sektoru Klane razvili su se veoma žestold obostrani napadi i više- 
dnevni oštri juriši i protujuriši, u kojima ni jedna strana nije postigla 
neke vidne rezultate. 

Naša Četvrta armija nije tada uspjela da frontalno probije riječki 
front. Na intervenciju vrhovnog komandanta druga Tita, Četvrta armija 
počinje proboj na neprijateljskim krilima. Manevrom preko Snježnika 
naše jedinice probijaju front, zauzimaju Ilirsku Bistricu i produžuju 
prodor u dubinu. Grupa divizija naše Četvrte armije, uz pomoć 9. sloven- 
skog korpusa, oslobađa 1. i 2. maja Trst. Istovremeno, druga grupa jedi- 
nica iste armije sjeverno od Rijeke okružuje 97. njemački korpus. Tek 
7- maja, poslije teških borbi, prisiljeno je na kapitulaciju 16 000 njemač- 
kih vojnika i oficira, pripadnika 97. korpusa. Istovremeno je motorizirani 
odred Četvrte armije prodro preko prijevoja Vršič u Korušku da bi se 
spojio s Trećom jugoslavenskom armijom i Četvrtom operativnom zonom 
Slovenije i tako zajedno s njima pridonio sprečavanju povlačenja ostalih 
neprijateljskih snaga iz J ugoslavije. 


1 Iz knjige načelnika štaba grupe ama »E«, generala Ericha Schmidt-Richberga 
»Završne borbe na Balkanu«, Heidelberg, 1955. 


Prva i dijelovi Druge jugoslavenske armije oslobodili su 8. maja 
Zagreb, a jedinice Druge armije 7. maja Karlovac. Sedmi slovenski korpus 
oslobodio je 9. maja Ljubljanu. Treća jugoslavenska armija nadirala je 
7. maja od Varaždina do Celja da bi presjekla neprijateljske glavne od- 
stupnice. Jedinice naše Treće armije i Četvrte operativne zone ušle su 
u zoru 10. maja u Maribor, a sutradan su njeni dijelovi izbili u Šentilj na 
austrijskoj granici prema Grazu. 

Na svim ratištima hitlerovske su se armije već nalazile u raspadanju. 
Hitler je bio mrtav, i admiral Donitz, novi šef države, zatražio je kapi- 
tulaciju, koja je stupila na snagu noću 8/9. maja 1945. Tada je trebalo 
da sve njemačke snage polože oružje. 

Feldmaršal Kesselring, koji je preuzeo komandu nad cjelokupnom 
njemačkom vojskom, doletio je 6. maja 1945. u Graz, kamo je pozvao von 
Lohra i De Angelisa (komandanta grupe armija »Jug«, koja je ranije 
branila Mađarsku i Beč). Na tom sastanku donijeta je odluka da se grupa 
armije »E« organizirano povuče iz Jugoslavije u Austriju i preda anglo- 
američkim jedinicama. Ali već 9. maja, prvog dana važenja odluke o kapi- 
tulaciji, ustanovilo se da nema uvjeta za daljnji otpor, i Kesselring naređuje 
kapitulaciju za 9. maj u 1,00 sat. 

Komandant grupe armija »E«, general armije von Lohr vraća se sa 
spomenutog sastanka u Grazu u svoj štab u Sloveniji (selo Polzela) i nare- 
đuje svom 34. korpusu u rajonu Beljak, u Koruškoj, da se preda Engle- 
zima, a De Angelisu da svoje trupe preda Rusima. On će, navodno, 
organizirati predaju njemačkih trupa grupe armija »E« Jugoslavenima. 
Međutim, rat u Jugoslaviji nastavljen je i poslije 9. maja. 

Tako su njemačke jedinice, s cjelokupnom Pavelićevom vojskom 
i ostacima četnika, produžile otpor u Jugoslaviji. Drugi svjetski rat 
u Evropi nastavio se poslije svog završetka jedino u J ugoslaviji. 

Nadirući na krajnjem desnom krilu jugoslavenskog fronta dolinom 
Drave, naša Treća armija i Četvrta operativna zona presjekle su neprija- 
telju odstupnicu. Pred njima se našla velika grupacija njemačkih i ustaško- 
-domobranskih snaga. Pripadnici Treće jugoslavenske armije i Četvrte par- 
tizanske zone vodili su u stvari i dalje rat. Divizije naše Treće armije 
nastupale su ovim pravcima: 

Pedeset prva divizija nastupala je i vodila borbu duž same Drave. 
Nešto južnije od nje prodirale su 36. i 12. divizija. Na lijevom krilu Treće 
armije napredovale su njena 16. i 17. divizija pravcem Novi Marof-Kra- 
pina-Rogatec, gdje su gonile njemačku 22. i 181. grenadirsku diviziju. 
Četrnaesta slovenska divizija i nekoliko partizanskih odreda Četvrte ope- 
rativne zone ušli su u Korušku i nastupali prema Velikovcu i Celovcu. 

Lohr je prisiljen da 9. maja traži izlaz u pregovorima s predstavni- 
cima naše armije. Do pregovora je došlo u selu Letušu, nedaleko od Celja, 
zatim u Topolšici nedaleko od Šoštanja. Lohr je na pregovorima izjavio 
da se želi staviti na raspolaganje maršalu Titu, da je spreman predati veću 


količinu oružja, ali je zahtijevao da njegove trupe prijeđu granicu. S obzi- 
rom na činjenicu da je bezuvjetna kapitulacija Njemačke već potpisana, 
naši su predstavnici inzistirali na bezuvjetnoj predaji na teritoriju gdje su 
se njemačke trupe zatekle. Na kraju, videći da se nalazi u bezizlaznoj situ- 
aciji, Lohr se predao i pristao da izda zapovijed o predaji svojih jedinica. 
Međutim, Lohr je ubrzo pobjegao iz prvog zarobljeništva. Uskoro je 
u Velikovcu ponovno i definitivno pao u naše ruke. 

U operacijama za konačno oslobođenje zemlje Jugoslavenska armija 
nanijela je neprijatelju gubitke od ioo ooo mrtvih i oko 300 000 zarob- 
ljenih. 

Od jedinica Trećeg Reicha zarobljen je štab grupe njemačkih armija 
»E«, koji je na kraju rata bio istovremeno i Štab jugoistoka, štabovi 21, 
91. i 97. armijskog korpusa s armijskim i korpusnim jedinicama. Od ope- 
rativnih jedinica zarobljene su 22, 41, 181, i 237. pješadijska divizija, 104. 
lovačka divizija, 188. brdska divizija, 7. SS-divizija »Prinz Eugen«, u. polj- 
ska zrakoplovna divizija, 369, 373. i 392. legionarska divizija, dijelovi 
i. i 2. kozačke divizije i 438. divizija za naročitu upotrebu, borbena grupa 
»Fischer« i »Geier«. Osim ovih njemačkih jedinica, u naše je ruke pao veći 
broj policijskih jedinica, samostalnih pukova i bataljona za osiguranje koji 
su bili u taktičkom ili nekom drugom pogledu potčinjeni pojedinim spo- 
menutim divizijama. 

Zaplijenjeno je 173000 pušaka, 24454 automatska oruđa, 15 020 
topova, 97 tenkova, 3751 kamion, 40 aviona i drugi ratni materijal. 

Na krajnjem sjeverozapadu naše zemlje, na austrijsko-jugoslavenskoj 
granici, u trokutu Dravograd-Slovenj Gradec- Pliberk (Bleiburg), 15. maja 
1945. oko 17 sati definitivno je pala i posljednja i najveća grupacija nepri- 
jatelja. Taj događaj značio je definitivan prestanak rata na teritoriju J ugo- 
slavije, i to sedam dana poslije Dönitzove objave kapitulacije Njemačke. 
Po odluci Narodne skupštine J ugoslavije, 15. maj, dan naše pobjede, dan 
konačnog prestanka otpora neprijatelja i konačnog oslobođenja zemlje, 
postao je nacionalni praznik Jugoslavije. Taj se dan slavio kao Dan po- 
bjede devetnaest godina i tek na dvadesetogodišnjicu oslobođenja, 1965. 
godine, donesena je odluka da se kao Dan pobjede slavi 9. maj s obrazlože- 
njem da cijela Evropa slavi taj dan kada je 1945. potpisana kapitulacija 
Njemačke i kada je službeno prestao II svjetski rat u Evropi. 


TKO SU TI VOJ VOĐANI, UCESNICI U DRAMATIČNIM 
MAJ SKIM DOGAĐAJIMA 1945. GODINE 


Jedan od neposrednih aktera tih dramatičnih majskih događaja 1945, 
koji su se odvijali sedam dana poslije službenog prestanka II svjetskog 
rata, bila je 51. vojvođanska divizija Treće jugoslavenske armije. Pod 
komandom 51. divizije bila je tada i 6. brigada 36. vojvođanske divizije, 
a posljednjeg dana borbe 15. maja stavljena je pod komandu divizije 
Omladinska brigada 40. divizije VI slavonskog korpusa i 12. proleterska 
brigada 12. slavonske divizije, koja je odigrala važnu ulogu u sprovođenju 
ogromne mase zarobljene neprijateljske vojske. Pod rukovodstvom divi- 
zije u operativno-taktičkom pogledu nalazila se i Prva brigada 14. sloven- 
ske divizije i sve terenske partizanske grupe i odredi u oblasti Dravograda- 
-Slovenj Gradca-Pliberka. 


Tu, u rajonu Dravograda, u graničnom pojasu Austrije, borci ravne 
Vojvodine, zajedno sa slovenskim i istočnobosanskim borcima i onima 
iz drugih krajeva naše zemlje, lili su svoju krv i poslije završetka rata, sve 
dok neprijatelj nije bio definitivno poražen i dok, najzad, nije pao u naše 
ruke. Prije nego što prijeđemo na sam tok događaja, borbi i predaje ne- 
prijatelja, u najkraćim potezima vidjet ćemo tko je ta vojvođanska divizija 
koja je zajedno sa 14. slovenskom divizijom i drugim jedinicama Četvrte 
operativne zone odigrala jednu od glavnih uloga pri predaji neprijatelja, 
tko je bio u njenim redovima, u kakvim se uvjetima razvijala i kalila i 
kako je došlo do toga da je i njoj pripala čast da učestvuje u tim posljed- 
njim borbama za naše konačno oslobođenje i da joj se preda glavnina pre- 
ostale neprijateljske grupacije na sjeverozapadnom dijelu naše zemlje. 

Osnovnu kadrovsku jezgru divizije činili su Srijemci, većinom učesnici 
u NOP-u od 1941. i 1942. godine, koji su, između ostalog, imali i velika 
iskustva u borbama s ustaško-domobranskim jedinicama. Bilo je sposob- 
nih i zrelih kadrova i iz Banata i Bačke, kao i iz drugih krajeva naše zem- 
lje. Mnogi od njih su učestvovali u ustanku 1941. godine. 

Politika fašističkog okupatora u Vojvodini nije se po zločinima, od- 
mazdi i teroru razlikovala od provođenja te politike u drugim krajevima 
naše zemlje. Čak je mjestimično bila okrutnija nego u mnogim drugim 
dijelovima J ugoslavije. 

Isto tako i ustanak naroda Vojvodine počeo je 1941. Uza sve mjesti- 
mične krize, polete i padove, narodnooslobodilačka borba razvijala se za 


sve vrijeme rata. Po stalnom usponu, kontinuiranosti i masovnosti borbe, 
bez prekida i zastoja, prednjačio je Srijem, koji po mnogo čemu pred- 
stavlja izuzetan partizanski bastion u tom dijelu panonske ravnice. 


Teror i zvjerstva hortijevske soldateske u Vojvodini 


Teror, zvjerstva i fašističko divljanje okupatora u Vojvodini bili su 
veliki. Ubijanje naših ljudi u Vojvodini provodilo se u logorima smrti 
(Majdanpek, Dachau, Jasenovac, Sarvar i dr.) ili po selima, salašima i nji- 
vama. Ljudi su bacani u Dunav, Savu i Tisu, a ginuli su mobilizirani 
u radne bataljone, kopajući rovove i utvrde, da bi potom bili natjerivani 
da gaze po minskim poljima Ukrajine i Bjelorusije. Umirali su na ropskom 
radu u rudnicima po Norveškoj, Poljskoj i Francuskoj. Pedeset hiljada 
mrtvih Vojvođana i 280 000 interniranih, hapšenih, mučenih i prisilno 
mobiliziranih u radne jedinice, to je tužna bilanca fašističke vladavine 
u Vojvodini. 

Zločini hortijevske soldateske u Vojvodini ostavili su teške tragove. 
Odmah, svega nekoliko sati po dolasku, okupator je zaveo krvav teror 
i ubijanje. Već 13. aprila 1941. mađarske fašističke trupe, pod komandom 
generala viteza Majora, stigle su predvečer u Novi Sad. Oko pola noći, 
uz pomoć mađarskih petokolonaša, proveli su raciju. Samo u Temerin- 
skoj ulici ostalo je iza njih te noći 200 leševa. Na banderama su osvanuli 
ljudi, nevine žrtve tog divljanja. Neke grupe odvodili su u kasarne i tamo 
ih strijeljali bez ikakvog ispitivanja. Jedna grupa žrtava te široko organizi- 
rane zločinačke akcije dovedena je pred hotel '»Sloboda«. Pred cijevima 
mitraljeza vršili su legitimiranje ljudi, da ne bi, valjda, u toj koloni smrti 
zalutalo i koje lice mađarske narodnosti. Odmah po legitimiranju, tu, na 
licu mjesta na ulici, sve su ih, bez milosti, zvjerski pobili, a žrtve lešinarski 
opljačkali. 

Za vrijeme tog aprilskog pokolja u Novom Sadu naročito je stradao 
srpski dio zaseoka Salajka i gornji dio Temerinske i Futoške ulice. U tom 
prvom naletu, koji je trajao tri dana, izbrojano je 720 žrtava čiji su leševi 
više od dva dana ležali po ulicama kao zastrašujući prizor, ali i jeziv dokaz 
barbarstva i zvjerske svireposti hortijevske fašističke rulje. 

Sličan strašan zločin desio se istog dana, 13. aprila 1941, u selu Sirigu, 
nedaleko od Novog Sada. Stanovnici toga sela natjerani su da dočekaju 
mađarske okupacione trupe, postrojeni na putu u četiri reda. Kako je 
mađarska vojska dolazila, tako su iz kamiona iskakale grupe vojnika s mi- 
traljezima u rukama. Te mitraljeze postavljali su najvećom brzinom na 
cestu i bjesomučno počeli pucati i mitraljirati postrojene ljude, natjerane 
na taj krvavi doček. Ljudi su padali smrtno pogođeni ili ranjeni kao snop- 
lje. Poslije su vojnici i petokolonaši ubijali ranjene i one koje su našli skri- 
vene u blizini. Jedan broj ljudi spasio se bježeći po njivama i salašima. 


Ubijanje preko iioo ljudi trajalo je cijelu noć i sutradan. Selo je opljač- 
kano i potom zapaljeno. Hiljade poubijanih ljudi bile su tih teških dana 
krvavi rezultat divljanja honvedskih hordi u Vojvodini. 

U Somborn je ubijeno 500 ljudi, u Srbobranu 520, u Kuli 136, u Senti 
100. Svuda su zločini bili popraćeni sadističkim iživljavanjem. 

Još jezivije zločine počinili su mađarski okupatori u drugom naletu 
na naše stanovništvo januara 1942. godine. Tada su vršili pokolj u Zabiju, 
Čurugu i Novom Sadu. Na rijeci Tisi pravili su rupe u ledu i bacali u njih 
svoje žrtve ne štedeći ni djecu, žene i starce. U Zabiju su skidali ljude gole 
i bacali ih pod led žive i poluonesviještene od mučenja i zime, natjerujući 
čak i majke da svojim rukama guraju pod led svoju djecu. Nije malen broj 
majki koje su tih krvavih januarskih dana s djetetom u rukama same 
skakale u tu ledenu grobnicu napravljenu na Tisi. Kada je u maju led 
krenuo, plivali su leševi podsjećajući na monstruozni zločin kada je hla- 
dna Tisa tih januarskih dana progutala 1400 ljudi. 

Organizirana akcija novog zločina sručila se tog istog januara 1942. 
na Novi Sad po drugi put. Ubijali su na Strandu, igralištu NAK-a, na 
uspenskom groblju i kasamama 16. bataljona pograničnih lovaca, na uglu 
Miletićeve i Gornjoškolske ulice i u drugim ulicama. Tada je ubijeno 1300 
ljudi. Dvaput više nego u vrijeme prethodne aprilske kaznene ekspedicije. 


Pored tih zločina, mađarski fašisti vršili su masovna raseljavanja 
i bacanja u koncentracione logore naših ljudi, naročito kolonista, ratnika - 
- dobrovoljaca iz I svjetskog rata. Čitave njihove porodice, sa malom dje- 
com i starcima, otjerali su u logore. Na njihova imanja doseljavali su 
Mađare. 

U Bačkoj je ubijeno i odvedeno u nepovrat preko 12 000 Zidova. 

Za Srijem, koji je bio u sastavu NDH, važila su sva ona sredstva i me- 
tode uništavanja ljudi koje su ustaše upotrebljavale u ostalim dijelovima 
Paveličeve države. To su ustaše radile pomoću čišćenja terena i tzv. kazne- 
nih ekspedicija, racija i konclogora, zatim prekrštavanjem, raseljava- 
njem itd. 

Masovna ubijanja organizirana su širom Srijema. Samo iz Sremske 
Mitrovice 6. maja 1941. odvedeno je 300 rodoljuba u logor Jadovno na 
Velebitu i svi do jednog su tu ubijeni i pobacani u velebitske jame. U jed- 
nom mahu, iz Srijema je 12. juna 1941. deportirano u Srbiju 12 000 ljudi. 
U drugom navratu, početkom oktobra 1941, deportirano je u Srbiju preko 
4000 Srijemaca. Krajem septembra i početkom oktobra 1941. dovedeno je 
u Srijem nekoliko hiljada ljudi iz Sapca i Mačve, koji su kod Klenka, Jarka 
i u Sremskoj Mitrovici svi zvjerski poubijani. U selu Jarku ustaše su te 
ljude spaljivale u buradima sa slamom. Samo u Srijemu palo je 15 000 
žrtava fašističkog terora. 

U Banatu njemački okupatori i folksdojčeri također zavode teror, stri- 
jeljanje i odvođenje ljudi u logore. To se naročito dešavalo u Zrenjaninu, 
Melencima, Mokrinu, Kumarima, Karađorđevu i drugim mjestima. 


Oko 400 000 Nijemaca u Vojvodini bili su gotovo svi na strani 
nacizma. Od njih je Hitler regrutirao svoju vojsku i iskoristio ih za provo- 
đenje terora i zvjerstava u Vojvodini i drugim krajevima Jugoslavije. 

Horthyjeve bande uspjele su u prvim danima zavesti zaostaliji dio sta- 
novništva mađarske nacionalnosti. Njima su se odmah pridružili u prvom 
redi okorjeli nacionalisti i razni mađarski šovinisti, koji su se stavili 
u službu fašizma, prikazujući Horthyjevu vojsku kao »oslobodioce«, uče- 
stvujući i sami u zločinima. 


Dolazak među  Vojvođane 


Početkom oktobra 1944. u Bariju u Italiji saopćio mi je Krsto Popivoda 
odluku organizacionog sekretara CK KPJ Marka da sam predviđen za 
kadrovski raspored u Vojvodini. Sigurno je i drug Krsto dosta pridonio 
tom novom rasporedu, jer je samo osam mjeseci ranije bio moj profesor 
i rukovodilac partijskog kursa pri CK KPJ u Drvaru. Tamo me je dobro 
upoznao. On je znao da sam prije rata nekoliko godina živio u Vojvodini 
i pohađao gimnaziju u Subotici. Krsto je i sam neko vrijeme prije rata 
studirao na subotičkom pravnom fakultetu, gdje je politički djelovao 
i stvarao partijsku organizaciju. 


S dužnosti rukovodioca Politodjela zo. dalmatinske divizije s Dinare 
pozvan sam u Vrhovni štab NOV-a i POJ-a na Vis. U to vrijeme vodile 
su se velike borbe za oslobođenje Srbije. Znatan dio kadrova povučen je 
iz starih jedinica i predviđen za popunjavanje novih u novooslobođenim 
krajevima. 

U to vrijeme, uslijed velikih kiša, avionska veza Visa sa Srbijom bila je 
prekinuta. Sa provizornog i raskvašenog viškog aerodroma avioni nisu 
mogli saobraćati. U posljednjem času stigao sam da se ukrcam na brod 
kojim je te septembarske noći jedan dio Vrhovnog štaba prešao u Bari 
u Italiju. Na brodu su se nalazili Ranković, Đilas, Bakarić, Nazor, Popi- 
voda i drugi. U Bariju je postojala jugoslavenska partizanska baza. U bli- 
zini Barija nalazile su se bolnice u kojima su se liječili naši ranjenici. J ed- 
nog predvečerja ukrcao sam se, nakon dvadesetak dana iščekivanja u Ba- 
riju, u sovjetski avion, preletio Jadran i našao se na čvrstom tlu zemun- 
skog aerodroma. Beograd je bio samo nekoliko dana ranije oslobođen. 


U Beogradu sam, čekajući točan raspored, sreo dosta poznanika i pri- 
jatelja, naročito bivših gimnazijalaca iz subotičke i banjalučke gimnazije 
i iz kolonističkih sela Dušanovca i Zednika (u blizini Subotice). Oni su 
mi pričali o sudbini naših kolonista. 

Tada sam nešto više saznao o zločinima mađarske fašističke soldate- 
ske i za sudbinu svoje tetke, njeno troje djece i svoje bake (očeve majke), 
kod kojih sam proveo najveći dio vremena u posljednje tri godine pred 


rat, pohađajući subotičku gimnaziju. Baka Milica,! tada osamdeset dvo- 
godišnja starica, otjerana je sa svojom kćeri i njeno troje dece (dvije male 
kćeri i nešto stariji pastorak) u mađarski konclogor u Sarvar. Sarvar je 
kotarsko mjesto kod Szombathelya, u blizini austrijske granice. Logor se 
nalazio na podvodnom terenu, u starim trošnim tvorničkim barakama. 

U logoru Sarvaru bilo je 1941. internirano oko 10 000 ljudi, pretežno 
Srba kolonista, kao i 680 Slovenaca iz Prekomurja. 

Prve godine u logoru vladao je surov režim, teror i batinanje. Bez 
dovoljno odjeće, pokrivača, po hladnoći koja ovdje, u Panonskoj nizini 
između Alpa i Karpata, zna da se spusti noću i do 30° ispod nule, inter- 
nirci su umirali, naročito starije osobe i djeca. Hrana je bila više nego 
očajna. Nije bilo rijetko da se hrana traži po đubrištu, a higijenske pri- 
like bile su ispod svake kritike. 

Kasnije, zavisno od toka rata perspektiva kojeg poslije poraza Nije- 
maca kod Staljingrada nije za mađarske naciste bila baš tako ružičasta, 
režim u logoru počeo se ublažavati. Većinu sposobnijih intemiraca kasnije 
su bogatiji seljaci i veleposjednici uzimali da rade na njihovim imanjima. 
Pored teškog i iscrpljujućeg rada, ipak su na tim imanjima životni uvjeti 
bili pogodniji nego u logorima. Tako je moja tetka s djecom bila uzeta 
na rad na neko imanje, dok je baka kao starica ostala u logoru za sve 
četiri godine rata. Oslobodile su je jedinice Crvene armije. Prešla je više 
od 400 km najviše pješke, .vraćajući se u selo Dušanovac, gdje je živjela. 

Aprila 1941. zatekao sam se kod njih u Dušanovcu, u Bačkoj. Hor- 
thyjeva soldateska odmah me je s grupom seljaka zatvorila i ubrzo spro- 
vela u logor, koji je nekada bio sokolski dom u Subotici. Prije toga smo 
bili zatvoreni u nekakvoj štali u Cantaviru, a zatim pješke prebačeni do 
Starog Zednika i zatvoreni u neku ciglanu. Tu su nas jedne noći skinuli 
do gola, tražeći, navodno, neke tetovirane znake, da vide da li pripadamo 
četničkom pokretu, oduzimajući nam lične stvari i dragocjenosti. To im je 
bio samo izgovor za eventualnu odmazdu i pljačku. Sutradan smo pod 
jakom stražom u seljačkim kolima prevezeni u Suboticu. Na osnovi nekih 
obavještenja koja su, sigurno, dobili o meni, u sokolskom domu sam bio 
izdvojen iz grupe zatvorenika nekoliko metara u stranu i stavljen pod 
oštriji režim. Nisu mi davali ni redovno sljedovanje ionako bijedne hrane. 
Moji seljani nisu smjeli sa mnom razgovarati, ali su mi krišom noću dotu- 
rali kruha. 

Na prozoru sokolskog doma u Subotici opazila me Monika, naj- 
mlađa kćerka obitelji Tikvici. Njen brat Velimir Tikvicki, kod čijih sam 
roditelja jedno vrijeme stanovao kao đak subotičke gimnazije, bio je moj 
školski drug i komunist. Otac, Hrvat - »Bunjevac«, umro je pred rat, 
a majka, Mađarica s mnogo djece, bila je prinuđena da uz penziju izdaje 


1 Očeva majka Milica Basta živjela je sve doskoro kod svoje kćeri Boje u kolo- 
nističkom selu Dušanovcu kod Cantavira, u Bačkoj. Umrla je polovinom 1972. godine 
u 113. godini. 


stan i hranu đacima. Velimira je ubrzo poslije okupacije zatvorila mađar- 
ska fašistička policija i više se nikad nije vratio. Velimirova majka i cijela 
porodica voljele su me kao sina i brata. Poslije intervencije Velimirove 
majke, u sokolskom domu skinuta je izolacija i specijalni režim nada 
mnom. Ubrzo poslije toga pušten sam iz logora, zahvaljujući pomoći poro- 
dice Tikvicki i činjenici da nisam bio kolonist. Sjećam se kada su pro- 
našli đačku legitimaciju V zagrebačke gimnazije, koju sam pohađao pret- 
hodne godine a koju sam slučajno vjerojatno zbog lijepe slike zadržao kod 
sebe, mađarski su policajci ubrzali izdavanje otpusnice iz logora. 


Nakon skoro tri i pol godine ratovanja, ponovno se vraćam u Voj- 
vodinu. S Đurom Medenicom, pravnikom iz Crne Gore, starim i istak- 
nutim predratnim komunistom koji je također raspoređen kod Glavnog 
štaba Vojvodine, otputovao sam u Novi Sad. Raspoređen sam u 51, vojvo- 
đansku diviziju. Postavljen sam najprije na položaj politkomesara iz. voj- 
vođanske brigade, na kojoj sam dužnosti ostao nepuna dva mjeseca. Pred 
samu novu godinu 1945. saopćeno mi je da sam postavljen na položaj 
politkomesara 51. divizije umjesto Đure Medenice, koji je otišao na 
Kosovo i Metohiju i bio postavljen za politkomesara grupe divizija. 


U Dvanaestoj vojvođanskoj brigadi zatekao sam starog druga, stu- 
denta iz Zednika, Nikolu-Nidžu Kmezića. Nalazio se tada na dužnosti po- 
moćnika politkomesara brigade. Nidža mi je mnogo pomogao da što prije 
i što bolje saznam stanje u brigadi, da upoznam kadrove i shvatim menta- 
litet i borbenu sposobnost vojvođanskih jedinica. Kmezić je bio staložen, 
hladnokrvan i pomalo strog partijski rukovodilac. Sav se posvetio organi- 
zaciono-partijskom radu i političkom odgoju. Nije se volio mnogo miješati 
u čisto vojna pitanja, ostavljajući ih na rješavanje komandantu i politko- 
mesaru. Mogućnost da se u novoj jedinici oslonim na poznatog i zrelog 
predratnog komunista koji zna raditi i dobro poznaje ljude predstavljala 
je za mene i te kako povoljnu okolnost. 

Moram priznati da se prije dolaska u vojvođansku diviziju nisam mo- 
gao pohvaliti nekim ozbiljnijim poznavanjem razvoja oslobodilačke borbe 
u Vojvodini. U Lici, a kasnije i u Bosni, čuo sam za borbu srijemskih par- 
tizana. Iako sam se dosta interesirao za partizansku borbu u Vojvodini, 
Vijesti do kojih sam dolazio u ranijim jedinicama bile su dosta oskudne. 

Kad god sam slušao ili nešto čitao o borbama u Vojvodini, iskrsavala 
mi je pred očima vojvođanska ravnica na kojoj se, mislio sam, mogu 
uglavnom voditi manje akcije malih partizanskih odreda. Vjerovao sam 
da se u Vojvodini najčešće primjenjuju samo široke diverzije, a da veći 
partizanski odredi mogu djelovati samo na Fruškoj gori ili na obroncima 
Karpata. Bio sam obaviješten da su se vojvođanske brigade stvorile kas- 
nije, ali je i to formiranje brigada bilo negdje u istočnoj Bosni. Smatrao 
sam da je i kasnije djelovanje nekih vojvođanskih brigada u Srijemu, o ko- 
jima sam povremeno slušao, bilo više oslonjeno na velik i brdovit teritorij 
istočne Bosne nego isključivo na Srijem i Frušku goru. 


Pred odlazak u 51. vojvođansku diviziju, o kojoj sam obaviješten da 
je formirana odmah po oslobođenju Vojvodine, smatrao sam da će biti 
mnogo posla i da će biti potrebno uložiti znatan napor da bi se na taj 
veliki broj mladih, novih i neiskusnih boraca prenijelo što više borbenog, 
organizacionog i političkog iskustva. Ratovao sam u proleterskoj jedinici 
u Lici i Bosni, prolazio kroz mnoge ofanzive i ma koliko se trudio da to 
ne ispoljavam i da sakrijem izvjesnu bojazan od teškoća, u novoj jedinici 
primili su me kao čovjeka velikog borbenog i političkog iskustva koji je 
dobrodošao. Ali Vojvođani, naročito Srijemci, priredili su mi ugodno izne- 
nađenje. 


Prije svega, iznenadilo me saznanje da se u Vojvodini, u prvom redu 
u Srijemu, razvio oslobodilački pokret najširih razmjera. Srijem je za sve 
godine rata bio veliki ustanički logor. Čak i u Bačkoj, naročito u Banatu 
1941, bio je razvijen NOP: u Banatu je jula 1941. djelovalo desetak par- 
tizanskih odreda i partizanskih oružanih grupa, koji su u najtežim uvje- 
tima vodili borbu protiv njemačkog okupatora i folksdojčera. NOP je 
u Banatu pod udarcima organiziranog neprijatelja, nedovoljne poveza- 
nosti sa Srijemom i nekih unutrašnjih slabosti privremeno bio splasnuo. Ali 
usprkos velikim gubicima, ustanak nikad nije ugasnuo. Oslobodilački po- 
kret ponovno je u Banatu oživio, naročito 1943. i 1944, kada se hiljade 
ljudi uključuju u borbu. 


Ali Srijem predstavlja pravi partizanski bastion, gdje se ustanak poste- 
peno, ali konstantno i kontinuirano, razvija od početka 1941. sve do kraja 
rata. Srijem je dao 26 000 partizanskih boraca, od kojih je 10 000 palo za 
našu slobodu. U prah i pepeo pretvorena su razna shvaćanja da geograf- 
ski faktor, u ovom slučaju ravnica, ne dozvoljava razvoj partizanskog rata. 
Točno je da je u ravnici mnogo teže voditi rat protiv nadmoćnog, organi- 
ziranog i dobro naoružanog neprijatelja. Jer korištenje povoljnijih zem- 
ljišnih uvjeta protiv brojčano jačeg i tehnički nadmoćnijeg neprijatelja 
davno je poznata partizanska taktika. 

Površina Srijema obuhvaća 6500 km2. Najveća dužina mu je oko 
140 km, a širina između Save i Dunava 25 do 70 km. Fruška gora po 
dužini ima 80 km, a po širini 12-15 km. Najviši vrh, Crveni Čot, ima 539 
metara. Kao što se iz svega ovoga vidi, Srijem je u svom većem dijelu ne 
samo ravan i bez dovoljno šuma, već predstavlja dosta skučen teritorij 
između Save i Dunava. Neprijatelj ga je s motorizacijom mogao uzduž 
prijeći za oko 7 sati, a poprijeko za 3-4 sata. Tamo gdje je Srijem najuži, 
mogao ga je neprijatelj u streljačkom stroju prijeći za 6 sati. Zbog svega 
toga, partizanske jedinice mogle su biti iznenada napadnute svakog dana, 
svakog sata. One su morale biti stalno, danju i noću, svakog časa na 
oprezu, uvijek spremne za pokret i prihvaćanje borbe u svim uvjetima. 
Srijemski partizani su, pored ostalog, morali imati dobro razvijenu oba- 
vještajnu službu. 


U Srijemu je, između ostalog, živjelo oko 60 000 Nijemaca, što je izno- 
silo 15 % od ukupnog broja stanovništva. Nijemci su, izuzev vrlo rijetkih 
pojedinaca, bili svi organizirani u nacionalsocijalističku organizaciju »Kul- 
turbund«, koja se u toku rata u potpunosti uključila u njemačke jedinice, 
prednjačeći u zvjerstvima prema našem življu. 

Nacionalne suprotnosti i antagonizmi između Srba, Hrvata, Nijemaca, 
Mađara, Slovaka, koje su stvarale predratne građanske političke partije, 
okupator je vješto i beskrupulozno koristio, razvijajući šovinističku mrž- 
nju i odmazdu. Ustaše su takvu situaciju, uz pomoć folksdojčera i okupa- 
torskih snaga, koristile za teror i pokolje. 

Relativno skučena i ispresijecana oblast, s gustim putničkim i željez- 
ničkim saobraćajem, Srijem nije mogao potpuno udovoljiti svim zahtjevima 
vođenja većih i krupnijih operacija. Uslijed velikog priliva novih boraca 
nametala se potreba stvaranja krupnijih jedinica: brigada i divizija. Parti- 
zanske jedinice stalno su se povećavale. Morao se tražiti širi manevarski 
prostor za krupnije operacije većeg zamaha. Takav širi teritorij nađen je 
u istočnoj Bosni. Tako su srijemske brigade i divizije djelovale i u Srijemu, 
i u istočnoj Bosni, koristeći se tako na najbolji način velikim ljudskim 
potencijalom. Ali Srijem je ostao glavno poprište borbi i neiscrpan rezer- 
voar novih boraca. 


Točno je da geografski faktor u određenim uvjetima umanjuje teh- 
ničku nadmoć neprijatelja. Ali baš ovdje, u Vojvodini, u Srijemu, došao je 
do izražaja faktor svijesti, spremnost narodnih masa da pod rukovod- 
stvom komunista idu u borbu do kraja, bez obzira na uvjete pod kojima 
se ona vodi. Upravo nepovoljni geografski uvjeti zahtijevaju stvaranje 
organizacije i mehanizma partizanskog rata na vrlo visokom stupnju, 
zahtijevajući povećane napore i visoku svijest. Srijem je, u stvari, ostao sim- 
bol jedne takve svjesno organizirane borbe u Panonskoj nizini. Fruška gora, 
sa svojom visinom i širinom, za pojmove ličkih i bosanskih partizana 
samo je malen brežuljak. Stanovnici južno od Save nazvali bi ga najobič- 
nijim brdom. 

Tu, u Srijemu, djelovali su partizanski odredi i brigade, napadane su 
neprijateljske kolone, rušeni vlakovi, paljene okupatorske vršilice i žito 
koje je pripremano za okupatora, razmjenjivani zarobljenici itd. Odredi 
i, kasnije, brigade uspješno su odolijevali mnogobrojnim velikim neprija- 
teljskim ofanzivama. Po gradovima i selima organizacije narodnooslobo- 
dilačkog pokreta ubijale su neprijateljske špijune i izdajnike. 

Narodna vlast je bila organizirana gotovo u svim mjestima, pa i u 
mnogima koje je okupator držao za sve četiri godine rata. Skoro u svakoj 
kući, naročito u kućama simpatizera NOB-a, postojala je baza, podzemno 
skrovište, u koje bi se sklanjali oni koji bi došli u opasnost ili se kompro- 
mitirali kod okupatora i kvislinga. Okupator je te baze vrlo rijetko otkri- 
vao. U velikim bazama Fruške gore uspješno su skrivani ranjenici, 
hrana i dr. 


i« Rat 


U Srijemu je bio toliki utjecaj KPJ da se nije mogao održati ni jedan 
četnik. U stvari, u Srijemu i nije bilo četnika. Nekoliko pokušaja da se 
pojedini četnici prebace iz Srbije propalo je jer su bili brzo otkriveni 
i osujećeni. 

O značaju partizanske borbe u Srijemu drug Tito je govorio: 


»U Evropi misle da su naše planine rodile naš pokret i našu vojsku. 
A Srem to najubjedljivije demantuje. Nacionalna i politička svijest naroda, 
njegova borbena volja i revolucionarna Partija koja je sposobna da po- 
krene i vodi narod u borbu - to je osnovno za ustanak, a geografski 
uslovi mogu samo manje ili više olakšati ustanak i utjecati na taktiku usta- 
ničke vojske«. 


Eto, takav je bio Srijem, takva je bila Vojvodina, gdje se i u ostalim 
njenim krajevima, čim su se uvjeti poboljšali, ponovno razvija širok oslo- 
bodilački pokret. Vojvodina je dala 15 partizanskih brigada usprkos naj- 
težim uvjetima borbe. 

Vojvodina je bila značajna i za neprijatelja, koji je nastojao svim 
silama da uguši NOP. Vojvodina je u neposrednoj blizini Beograda, važ- 
nog strategijskog čvora koji otvara vrata poznatim magistralama dolinom 
Morave ka Egejskom i Crnom moru, odnosno Sofiji, Istanbulu i Bliskom 
istoku. Tu su bile stacionirane jake snage okupatora. Kroz Vojvodinu pro- 
laze važne željezničke i cestovne komunikacije kojima se služio okupator. 
Nju presijeca velika evropska rijeka Dunav, zatim Tisa i Sava. Vojvodina 
je velika žitnica neophodna osvajaču, naseljena mnogobrojnim nacionalno- 
stima koje je okupator nastojao da što više zavadi, što je otežavalo uvjete 
borbe. 

Usprkos svemu, Vojvodina je pokazala svima da se može uspješno 
voditi partizanski rat i na goloj ravnici, ako organizirane svjesne snage 
i rukovodstvo borbe imaju pravilnu političku orijentaciju uz ostvarenje 
jedinstva i podrške masa. 

Došavši u 51. diviziju, vidio sam da najveći broj iskusnog komandnog 
kadra čine Srijemci, prekaljeni borci iz ratnih okršaja još iz 1941. i 1942» 
godine. To je bilo vrlo važno za daljnji uspjeh novoformirane divizije. 
Ipak sam u duši pomalo strahovao da će se ogroman priliv novih boraca, 
bez borbenog iskustva, nepovoljno odraziti na borbenu sposobnost jedi- 
nica. Prvo vatreno krštenje novoformirane divizije u batinskoj operaciji 
pokazalo je da nije bilo mjesta nikakvom strahovanju. 


Pedeset prvu diviziju, koja je odigrala tako važnu ulogu u zaroblja- 
vanju Paveličeve vojske 15. maja 1945, sačinjavali su: sedma, osma i dva- 
naesta brigada i druge rodovske i stručne jedinice. 

Sedma brigada formirana je 2. jula 1944. na salašu Mušicki u bosut- 
skim šumama u Srijemu. J ezgru brigade sačinjavao je I. bataljon 6. vojvo- 
đanske brigade, dijelovi z. srijemskog odreda i dvije čete crvenoarmejaca 
pobjeglih iz njemačkih jedinica i logora. Od tog ljudstva bila su formirana 


tri bataljona u jačini od 600 boraca. Treći bataljon bio je sastavljen od 
crvenoarmejaca, čiji je komandant bio kapetan Crvene armije Petar Oran- 
ski, a zamjenik komandanta Andrej Nikolajevič, također sovjetski oficir. 
Obojica su pobjegla iz banjičkog logora. Politkomesar im je bio naš par- 
tizan Miroslav Demirović, inače moj školski drug iz djetinjstva. 

Za nekoliko mjeseci 7. brigada je brojala 1200 boraca. Jedan od prvih 
njenih okršaja bio je onaj s dijelovima 13. njemačke SS-divizije u bosut- 
skim šumama, zatim s ustašama između sela Vašice i Sida, gdje je neprija- 
telj na bojnom polju ostavio 47 mrtvih. Od značajnih prvih borbi treba 
spomenuti borbe kod sela Batrovca i Soljana, zatim u Slavoniji kod Babine 
Grede, Slavonskog Samca, Stitara, Gudinaca, zatim kod Orahovice, Kut- 
jeva, Cačinaca i Feričanaca. Brigada je organizirala nekoliko uspješnih 
diverzija u okolici Našica i Đakova. Na terenu Slavonije stjecala je tako- 
đer velika iskustva u borbama s ustaško-domobranskim jedinicama. 


Vrativši se u Srijem, u brigadu je došao veći broj domobrana koji su 
prešli na našu stranu na poziv vrhovnog komandanta NOV-a i POJ -a mar- 
šala Tita. Značajnija akcija prije ulaska u sastav divizije bio je napad na 
Ilok, gdje su zaplijenjene veće količine oružja i municije. Početkom okto- 
bra iz sastava brigade odlazi bataljon crvenoarmejaca, a prvog novembra 
1944. brigada dolazi u sastav 51. vojvođanske divizije. Od tada učestvuje 
u velikim i značajnim borbama u forsiranju Dunava kod Batine, u virovi- 
tičkom mostobranu u Slavoniji, zatim u teškim borbama na bolmanskom 
mostobranu u Baranji, na Dravi, za vrijeme velike njemačke ofanzive 
u proljeće 1945. godine. Značajne borbe vodila je za oslobođenje Osijeka 
i prethodno forsiranje Drave, zatim nastupanje kroz Slavoniju, Podra- 
vinu, sve do Dravograda, gdje je učestvovala u završnim borbama do 
15. maja 1945. godine. 


U vrijeme ulaska u diviziju, komandant brigade bio je narodni heroj 
Milan Ješić-Ibra, politkomesar Miroslav Demirović-Beli, a pomoćnik polit- 
komesara i partijski rukovodilac Dušan Sekić- Saca. 


Osma brigada formirana je 10. septembra 1944. u selu Jabuci na Fru- 
škoj gori. Jezgru brigade sačinjavalo je 250 boraca i starješina Fruškogor- 
skog odreda. Brigada je ubrzo popunjena domobranima, koji su masovno 
prelazili na stranu NOV-a, iz Petrovaradina, Rume, Sremske Mitrovice 
i Zemuna. 


Prve borbene akcije brigada izvodi protiv Nijemaca kod manastira 
Grgetega, zatim ruši prugu Cortanovci-Sremski Karlovci. Brigada potom 
vodi borbe kod Banovaca, prelazi Dunav kod Belegiša i Surduka i u Ba- 
natu se početkom oktobra 1944. spaja s prednjim dijelovima 2. ukrajinskog 
fronta Crvene armije. Sa sovjetskim jedinicama, partizanskim bataljonima 
Banatske operativne zone i banatskim partizanskim odredima goni nepri- 
jatelja preko Tise, učestvujući prethodno u oslobađanju Vršca, Bele Crkve, 
Pančeva, Zrenjanina i Kikinde. Jednim krakom brigada prodire prema 
Senti i Subotici, a drugim nastupa sa 233. sovjetskom divizijom prema 


Novom Sadu. Vodila je borbe kod Novog i Starog Bečeja i gonila neprija- 
telja preko Bačke prema Dunavu. Brigada 14. oktobra oslobađa Suboticu 
i odbija napade neprijatelja iz pravca Mađarske. U Subotici se popunjava 
sa 2000 novih boraca. 

U sastavu divizije brigada vodi borbe pri forsiranju Dunava kod 
Apatina, zatim na virovitičkom mostobranu kod Podravske Slatine i 
Barcsa, na bolmanskom mostobranu u Baranji, zatim u završnim operaci- 
jama naše armije kroz Hrvatsku i Sloveniju sve do Dravograda. 

Kad je 8. brigada ušla u sastav divizije, na dužnosti njenog koman- 
danta nalazio se Milan Korica-Kovač, politkomesar je bio Vladimir Bran- 
ković-Gadža, a pomoćnik politkomesara i partijski rukovodilac brigade 
Uroš Ostojić- Detić. 

Dvanaesta brigada - Krajem augusta 1944. godine 4. bataljon 6. voj- 
vođanske brigade prešao je preko Dunava kod Belegiša u južni Banat. 
Bataljon je vodio borbe kod Pančeva, Kovina, Crepaje, Deliblatske peščare 
i 2. oktobra se sastao s prednjim odredima 2. ukrajinskog fronta Crvene 
armije. Sa sovjetskim i ostalim partizanskim snagama Banata bataljon uče- 
stvuje u oslobađanju Pančeva. U selu Vojlovcu, 8. oktobra 1944, od toga 
bataljona i pojedinih odreda iz južnog Banata (Pančevačkog, Vršačkog, 
Belocrkvanskog, Kovinskog i Kovačičkog) formira se 12. vojvođanska bri- 
gada. Ona je imala 2500 boraca svrstanih u pet bataljona. 


Dva bataljona 12. brigade, sa jednim bataljonom 236. sovjetske divizije, 
prešla su 15. i 16. oktobra Dunav kod Beograda. Vodili su borbu kod 
sela Višnjice, Velikog Sela i Mirijeva i na taj način sudjelovali s ostalim 
snagama u oslobađanju Beograda. 

Sa 236. sovjetskom divizijom napredovala je 12. brigada kasnije kroz 
Banat preko Tise, preko Bačke, i izbila, krajem oktobra 1944, na Dunav 
u rajonu Apatina, odnosno Batine. 

U sastavu divizije, 12. brigada se istakla u forsiranju Dunava kod 
Batine u prvom napadačkom ešalonu, zatim u Slavoniji na virovitičkom 
mostobranu, pa kod Bolmana u Baranji, u oslobođenju Osijeka, Sla- 
vonije, Podravine, sve do posljednjih borbi kod Dravograda maja 
1945. godine. 

Kad je ulazila u diviziju, na položaju njenog komandanta bio je Dušan 
Doronjski-J ocika, politkomesar Lazar Mišković a pomoćnik politkome- 
sara i partijski rukovodilac brigade bio je Nikola Kmezić-Nidža. 

U sastavu 51. divizije jedno se vrijeme nalazila i 14. slovačka brigada, 
koja je formirana 11. novembra 1944. u Bačkom Petrovcu. Prvi komandant 
brigade bio je Jan Paljik-Đura, a politkomesar Jan Kiš. Brigada je uče- 
stvovala u borbama na virovitičkom mostobranu u Slavoniji i početkom 
marta 1945. u vrlo teškim borbama na bolmanskom mostobranu u Bara- 
nji, gdje je imala 100 mrtvih i oko 300 ranjenih boraca. Krajem marta 
dolazi do rasformiranja ove brigade, a njeni borci i starješine raspoređuju 
se po ostalim brigadama i prištapskim jedinicama divizije. U tim jedini- 


čama Slovaci učestvuju s ostalim nacionalnostima Vojvodine u svim 
borbama do konačnog oslobođenja zemlje. 

Divizija je u svom sastavu imala i artiljerijsku brigadu i niz jedinica 
pojedinih službi. Brojčano stanje divizije dostizalo je do 15 000 ljudi. 


Na Batini i Szekesfehervaru riješena je sudbina Budimpešte 


Bitka kod Batine otpočela je forsiranjem Dunava 11. novembra 
1944. godine i trajala je sve do 29. novembra, kada je Baranja oslobođena, 
tj. dotle dok nije bio osiguran širi, operativni mostobran. Žestoke borbe, 
koje su trajale punih 13 dana, vodile su se u samom užem mostobranu, 
u centru kojeg je bilo selo Batina i nešto kasnije visovi iznad samog sela. 
U operaciji su učestvovali i neprijateljski tenkovi i avijacija. Borba je 
u pojedinim momentima poprimala dramatičan karakter, kada se činilo 
da će neprijatelj u protunapadima naše snage i jedinice Crvene armije, 
koje su se zajedno nalazile u užem mostobranu, satjerati u Dunav 
i uništiti ih. 

Boj kod Batine bio je dio širih operacija koje je vodila Crvena armija 
u Mađarskoj. U široj zoni budimpeštanske operacije, trupe III ukrajinskog 
fronta maršala Tolbuhina napadale su i južno od Budimpešte niz Dunav, 
u rajonu Szekesfehervara i Batine, da bi s jugozapada podišle tvrdo bra- 
njenom Budimu, gdje je neprijatelj, koristeći Dunav i pogodno utvrđene 
zemljišne visove, odolijevao napadu i nanosio sovjetskim jedinicama 
osjetne gubitke. Ideja manevra na Szekesfeherv&ru i Batini vješto je 
zamišljena, a njeno izvođenje je obranu u Budimu izmanevriralo i učinilo 
je nesvrsishodnom. Poslije toga je Budim brzo pao u sovjetske ruke, 
a jedinice Crvene armije još su brže prodrle prema Blatnom jezeru i pribli- 
žavale se Austriji, odnosno Beču i Grazu. Zbog svega toga, boj kod Batine 
spada u važnije borbe operativno-strategijskog značaja koje su u toku 
II svjetskog rata vođene u našoj zemlji. 

S naše strane u batinskoj operaciji učestvovala je 51. jugoslavenska 
divizija i 75. streljački korpus 57. sovjetske armije Trećeg ukrajinskog 
fronta. U sastavu 75. streljačkog korpusa učestvovali su u operaciji njegova 
233, 236. i 73. divizija. Naša 51. divizija (7, 12. i artiljerijska brigada) 
i 233. sovjetska divizija (572, 703. i 704. puk) bile su na glavnom pravcu 
u prvom ešalonu forsiranja Dunava sa zadatkom stvaranja taktičkog 
mostobrana u Batini. U prvom ešalonu tih dviju divizija koje su forsirale 
Dunav i dočepale se druge obale rijeke bila je naša 12. brigada i 703. sov- 
jetski puk. Zbog toga su te dvijejedinice i imale najviše gubitaka. 

U okviru batinske operacije kod Apatina, na pomoćnom pravcu, 
nastupala je 74. streljačka sovjetska divizija (109, 78. i 360. puk) i 8. bri- 
gada 51. vojvođanske divizije. 


S neprijateljske strane u obrani Batine, odnosno Baranje, učestvovao 
je 68. njemački korpus sa 35. SS-divizijom, 31. lombardijskom i 44. gre- 
nadirskom divizijom, jedan puk divizije »Brandenburg«, po jedan bataljon 
iz 117. i 13. SS »Handžar« divizije, 92. motorizirana brigada, njemački 
mornari s Crnog mora, zatim nekoliko mađarskih pukova sa 20 tenkova, 
jedan ojačani ustaški puk, jedan puk nedićevaca i više policijskih 
bataljona.! 

Na pravcu Szekesfehervara nastupao je III ukrajinski front sa 
4. gardijskom sovjetskom armijom sa zadatkom da zaobiđe Budim i da 
ga zajedno s jedinicama II ukrajinskog fronta zauzme te spoji mostobrane 
na Szekesfehervaru, Batini i Apatinu i tako stvori povoljne uvjete za 
daljnje razvijanje nastupne operacije prema Beču i Donjoj Austriji. 

Bitka kod Batine bio je vrlo težak ispit za 51. diviziju, brigade koje 
su, kao što smo vidjeli, formirane nešto ranije, a štab divizije je počeo 
funkcionirati tek 1. novembra 1944. Za svega jedanaest dana trebalo je 
mladu diviziju koncentrirati, pripremiti planove i izvršiti jednu od najtežih 
borbenih radnji: forsiranje dobro branjene velike rijeke i uspostaviti 
mostobran. I to ništa manje nego forsirati Dunav, jednu od najvećih 
evropskih rijeka, u novembru kada je vodostaj visok, a rijeka tako brza. 
Trebalo se boriti zajedno i dokazati se pred proslavljenim, iskusnim sov- 
jetskim divizijama sa Staljingrada, Volge, Dnjepra, Kurska i drugih bitaka, 
koje su po svome značenju ušle u historiju sudbonosnih bitaka II svjetskog 
rata. 

Nijemci su ubrzo uvidjeli, kako po brojčanom angažiranju napadača 
tako i po žestini napada, da prijelaz Dunava kod Batine nije tako beza- 
zlen. Braneći prijelaz i desnu obalu Dunava, oni su, u stvari, branili prilaze 
u zapadnu Mađarsku, sprečavali spajanje sa sovjetskim snagama koje su 
forsirale Dunav kod Szekesfehervara i branile prilaz Budimpešti s jugo- 
zapada. Zato se, poslije prvih iznenađenja i ispitivanja, uskoro razvila 
neočekivano žestoka, velika i krvava borba, u kojoj su obostrani gubici 
bili veliki. 

Tih kritičnih trenutaka novembra 1944. godine našao sam se u samom 
batinskom  mostobranu. U razgovoru sa zamjenikom komandanta 
73. staljingradske divizije, koja je bila naknadno ubačena u borbu 
u mostobran da bismo održali početni uspjeh, saznao sam da su sovjetske 
jedinice kod Budimpešte imale nekoliko desetina hiljada izbačenih iz stroja 
zbog žilave neprijateljske obrane s utvrđenih uzvišica Budima, koje je osim 
toga štitio i Dunav. Tom prilikom također mi je rekao da sovjetski ma- 
nevar kod Szekesfehervara i Batine rješava sudbinom Budimpešte i da zbog 
toga on očekuje još žešće borbe, jer će Nijemci dovlačiti rezerve iz dubine. 
Njegova se procjena potpuno obistinila. Uskoro se kod Batine razvila 


1 Podaci iz Vojno-istorijskog instituta: Arhiv VII, kutija 1396=15 reg. br. i/i, Voj- 
no-istorijski glasnik MNO SSSR br. 2. 1961. g. Rukopis pukovnika Žarka Atanacko- 
vića »Od Karpata do Triglava«. 


Jotada za mene neviđeno teška borba, u kojoj je proliveno mnogo krvi 
i nestalo mnogo života. 

Neprijatelj je držao desnu obalu Dunava, koja je zlokobno dominirala 
nad našom stranom. Na neprijateljskoj strani nalazili su se obronci vino- 
rodne Belomanastirske grede, koja je u ovim ravničarskim uvjetima fron- 
talne borbe i forsiranja velike vodene prepreke predstavljala značajnu 
zemljišnu prednost. Neprijatelj je tu prednost majstorski koristio. S te grede 
pokošene su stotine života naših i sovjetskih boraca, ne samo za vrijeme 
juriša već i pri prijevozu preko Dunava. Tih ratnih novembarskih dana 
hladni valovi i dubine Dunava gutali su nemilosrdno svoje žrtve. 

Jedan bataljon naše 12. brigade i jedan sovjetski bataljon 703. puka 
prešli su 11. novembra u Batinu. Neprijatelj je vjerovatno bio taktički 
iznenađen, jer u tom prvom naletu nije bilo ozbiljnijeg otpora. Iako je 
morao ranije primijetiti naše pripreme, forsiranje baš na tom mjestu i u to 
vrijeme po svoj prilici ga je iznenadilo. Selo Batina je toga dana bilo brzo 
očišćeno od neprijatelja, i uži je mostobran dosta lako uspostavljen. 
U toku noći prebačena je u mostobran cjelokupna naša 12. brigada 
i sovjetski 703. puk. Shvativši situaciju, neprijatelj je tek sutradan otpočeo 
protunapad, ubacivši u borbu svoje bliže rezerve. Razvila se teška i ogor- 
čena borba. Branjena je kuća po kuća. Neprijatelj je uspio, uz učešće oko 
20 borbenih aviona »štuka«, da ponovno zauzme jedan dio sela Batine. 
Naši su toga dana imali oko 125 izbačenih iz stroja, od toga 26 poginulih. 


Drugoj četi 4. bataljona 12. brigade, kojom je komandirao Zivan Bani- 
savljević iz Kusića a koja je u prvom ešalonu forsirala Dunav, od 130 
boraca samo 16 ih je ostalo u stroju. Ostali su svi ranjeni ili poginuli. Na 
njih su naišli tenkovi. Komesar čete Milan Ljiljak skočio je na prvi tenk 
s dvije bombe u rukama. Uništio ga je, ali je ostao ležati kao pokošena 
biljka na krvavom poprištu, na obali Dunava kod Batine. 

Četvrti bataljon 12. brigade imao je 12. novembra 25 mrtvih i 100 ra- 
njenih boraca. 

Čitava 4. četa, legendarna četa mladih vojvođanskih boraca 1. ba- 
taljona 12. brigade, izuzev njih 18, pala je u neviđenom okršaju na des- 
noj obali Dunava, na bojnom polju u vinorodnoj Batini. 

»... Avioni kruže nad nama« - oživljava ove događaje Dušan Kraji- 
nović, pomoćnik komesara 5. bataljona 12. brigade. »Jedni odlaze, drugi 
dolaze. Odlaze da istovare sve što su ponijeli. Pratimo ja i komandant 
bataljona Mita Dudić svaki njihov krug, svaki pokret pilota koji se spušta 
gotovo do krovova Batine. Vidimo kada se od trupa aviona odvajaju 
bombe, a potom kako lete nadolje. I tada se zariju u zemlju bacajući za- 
jedno sa zemljom kuće i borce u zrak. Tražim očima svoga druga ko- 
mandanta Mitu, a on na krovu. Isječena ljudska tijela, noge i ruke vise 
o drveću. Napeta čula gotovo više ne izdržavaju čitav ovaj pakao: kosa 
se diže, ruke grebu zemlju, prsti se lijepe i tonu u njoj, tijelo se savija u 


grču. Kao daje kamen pritisnuo glavu i njen zatiljak... Priberem se 
poslije bombardiranja i tražim poznate likove svojih boraca. Nema ih 
mnogo, zemlja oko mene izrovana, mnoge kuće porušene, drveće poču- 
pano i sasječeno. U duši mi prazno, a u glavi samo jedna misao: ,Zar 
je moguće da se sve tako desilo?'« 

»... Kada je u jednom momentu ranjen komandant bataljona Crvene 
armije, komandu nad tim sovjetskim bataljonom i svojim bataljonom pre- 
uzeo je komandant 5. bataljona 12. vojvođanske brigade.« 

»... 14. novembra oko 10 sati« - iznosi dalje Dušan Krajinović - 
»primio sam pismo od komesara Milana Baste. To nije bila oštra za- 
povijest i naređenje ... Bila je to samo opomena da treba i danas izdržati, 
očuvati mostobran po svaku cijenu... Ovaj dan je bio krvav. Oko n 
sati u jurišu, na cesti u samoj Batini teško je ranjen komandant bata- 
ljona Mita Dudić. Komad mine zakačio ga posred grla i odbacio na zid 
jedne kuće. Zamjenik komandanta našeg bataljona bio je još jučer ra- 
njen. Počinje juriš našeg desnog krila. Tamo komesar Milivoj Da- 
dić-Marko (iz Zagreba), sav crn i blatnjav, bodri i opominje borce. Puca 
iz pištolja, i fašist ispred njega pada u vinograd. Juriš se nastavlja i jedna 
švapska kolona od 100 vojnika biva presječena i uništena ispred brda. 
Ovo krilo juri u mali zaselak i u naletu likvidira fašiste koji su se tamo 
utvrdili; 14 teških bacača, teški mitraljez i drugo oružje je plijen ovoga 
juriša... Jake snage od Dunava preko sredine sela neprekidno napadaju. 
Sada je dosta aktivna baterija ruskih bacača koja iz neposredne blizine 
tuče po glavama fašista. Bacač Nikolaj, crvenoarmejac, sjeća se svoje kuće 
i rodne Ukrajine. Pet odlikovanja krase njegove grudi. ,Strašno krvava 
borba je ovdje na Batini!' - kaže crvenoarmejec. - ,Ovako je bilo samo 
na Dnjepru!'« 

. »Strahovita eksplozija kod pogođene ruske baterije. Pored nje le- 
žalo je isječeno tijelo ovog hrabrog crvenoarmejca. U Batini je 320 bo- 
raca 5. bataljona 12. brigade izbačeno iz stroja - što ranjeno, što pogi- 
nulo. Našem komesaru Milanu Basti javio sam kratko na cedulji samo 
ovo: ,Nijemci će samo preko nas mrtvih zauzeti Batinu'.« 

Tokom trećeg dana okršaja (13. novembra) uspjeli smo uz velike 
napore održati ranije zauzeti dio kuća u selu. U međuvremenu, neprijatelj 
je iz dubine dovlačio svoje jače rezerve. Tokom noći 13/14. novembra pre- 
bačen je u mostobran jedan bataljon naše 7. brigade i dvije sovjetske bate- 
rije topova. 

Četvrtog dana, 14. novembra, razvila se teška i dramatična borba. 
Neprijatelj je sa svježim snagama, ojačanom brojnom artiljerijom, uz 
podršku oko 20 tenkova i svoje avijacije (oko 25 »štuka«), počeo siste- 
matski i energično da nas potiskuje iz Batine prema Dunavu. Oko četiri 
sata poslijepodne uspio je da nas potisne do krajnjih istočnih kuća Ba- 
tine, skoro uz samu obalu Dunava. Držali smo svega 15-20 kuća, 


j metara udaljenih od Dunava. Po širini nas je sabio na teren 
od 2.50-300 m. Neprijatelj je zasipao vatrom mostobran sa svih strana. 
Takva situacija, u kojoj protivnik prostreljuje mostobran puščanom i mi- 
traljeskom vatrom, uvijek je neobično kritična i najčešće katastrofalna 
za branioce. Samo velikim herojstvom boraca, krajnjom hladnokrvnošću 
i velikim žrtvama, uz još neke pogodnosti kao što je približavanje noći, 
mogao se položaj održati. 

Tog popodneva razvila se borba na život i smrt. Od udara avionske 
bombe počela se rušiti kuća u kojoj sam se nalazio s komandan- 
tom 12.. brigade Dušanom Doronjskim-J ocikom. Vrata i prozori su izva- 
ljeni, a meci fijuču kroz njih. Od dima i prašine ništa se ne vidi. Nepo- 
vrijeđeni, samo malo ogrebani od krhotina prozorskog stakla i žbuke, 
pobijelili i garavi, trljamo oči i izvlačimo se u dvorište. »Štuke« samo 
pikiraju. Otvaramo vatru na njih iz svojih automata. Vidimo kako 
se druge kućetakođer ruše. Od praska bombi, vatre automata i mitraljeza, 
dima i prašine slabo se vidi, iako još traje dan. Čuje se jauk ranjenika. 
Pravi pakao. Neprijatelj se približava. To se osjeća po jačini vatre i sve 
većem odstupanju naših boraca prema Dunavu. Nema se kamo natrag. 
U jednom momentu spazih gdje se naš streljački stroj koleba i povlači 
prema rijeci. Neki su čak ugazili u vodu i stojeći u njoj do koljena i pasa 
tuku iz svojih pušaka i automata neprijatelja koji ih gađa i približava 
se iz jedne skupine kuća. Ne mogu još shvatiti da će nas, 2000 naših 
boraca i isto toliko crvenoarmejaca, satjerati u Dunav i sve nas uništiti. 
Zar će nam se ovdje zapečatiti sudbina i Dunav postati grobnica? 

U sličnoj situaciji, s tolikim brojem ljudi sabijenim na tako malom 
prostoru, pritjeranim na uzak pojas uz samu rijeku, nisam se nalazio či- 
tavo vrijeme rata. Ispred nas neprijatelj, koji energično napada i pritišće 
sa željom da nas baci u vodu, a iza nas jeziv, širok, dubok i brz Dunav. 
Prava mišolovka. U toku rata bilo je često vrlo teških situacija i okru- 
ženja, ali se gotovo uvijek našao neki međuprostor za izvlačenje, manev- 
riranje i proboj. Ovdje je bilo sve drukčije. U protunapadu je jedna 
sovjetska četa skoro potpuno izginula. Ostala su živa samo 4 crvenoar- 
mejca. »Štuke« i neprijateljska artiljerija rušile su neotporne seoske kuće. 
Vidim svuda mrtve drugove, raznesena ljudska tjelesa, na granama vise 
noge i ruke. Mnoga artiljerijska oruđa, naša i sovjetska, razbijena su, a 
oko njih grupe mrtvih boraca. Neki kao da su zaspali, šćućureni drug 
uz druga. 

U jednom kritičnom momentu veći se dio jednog našeg bataljona na 
lijevom krilu mostobrana, uslijed snažnog pritiska neprijatelja, poko- 
lebao. Vidim grupu boraca gdje uskače u dva ribarska čamca koja su se 
našla na obali. Jedan čamac, čim se otisnuo, prepun, prevrnuo se. 
Drugi su čamac Nijemci artiljerijskom i mitraljeskom vatrom potopili na 
samoj matici. Ubrzo su ljudi nestali ispod površine vode. Jedna grupa 


boraca nije mogla izdržati uragansku vatru i juriš neprijatelja te je na- 
tjerana u Dunav. Mnogi su se davili naočigled sviju nas. 

U tom momentu komandant Jocika! sa nekoliko boraca jednog mitra- 
ljeskog odjeljenja pošao je naprijed prema neprijatelju uzviknuvši: »Za 
mnom, drugovi, nema se kud natrag«. Mitraljesko odjeljenje je otvorilo 
vatru. Našao sam se i sam u tom vrtlogu. Pucali smo na neprijatelja iz 
svojih mašinki, riješeni da poginemo a da ne dozvolimo da se davimo u 
Dunavu i da nas neprijatelj bespomoćne gađa u vodi. Naš stroj, gdje je 
bio najgušći, najprije je stao i polako se počeo pribirati. Komandanti ba- 
taljona, njihovi zamjenici i komandiri četa koji su se tu našli napokon 
preuzeše komandu, koju počeše glasno izvikivati. Počeli smo se polako 
prikupljati, kretati u protunapad. Vidjevši gdje pogibe jedan naš mitra- 
ljezac i njegov pomoćnik, komandant Jocika priskoči na njegovo mje- 
sto, uze mitraljez »maksim« i otvori žestoku vatru izvikujući: »Naprijed, 
drugovi, moramo ih odbiti!« Naši kao da se preporodiše. Krenuše na- 
prijed, otvorivši sve gušću vatru u pravcu neprijatelja. Bombe su već po- 
čele praštati. Odvrnuh i ja svoju. Prolomi se gromoglasno »Juriš, ura!« 
Poletjesmo naprijed, gurnuti magičnom snagom. Neprijatelj se zbunio. 
Neki počeše da se dižu i povlače. Naši ih gađaju i ne daju oka da 
otvore. Najzad i neprijatelj koji se bio najviše uklinio u naš položaj poče 
da bježi. S druge, naše, strane Dunava nekako istovremeno počele 
su tući i sovjetske »kaćuše« da bi potpomogle naš protunapad. Ponovno 
smo ovladali polovicom sela. 


Izdržali smo do noći, koja se ubrzo spustila. S prvim sumrakom po- 
čele su pristizati sovjetske jedinice. Kažu, 73. staljingradska divizija. Sve 
sami Sibirci. Krupni i plavi. Cim su se malo prikupili, Sibirci su odmah 
prešli u noćni napad. Neprijatelj se počeo uskoro povlačiti. U toku noći 
stigla su tri puka te divizije, i čim je svanulo, uz uragansku artiljerijsku 
podršku, prešlo se u sveopći napad. Kritična situacija je prošla. Ubrzo 
se pristupilo proširenju taktičkog mostobrana. 

Tog kritičnog dana 12. brigada i jedan bataljon 7. brigade 51. divi- 
zije imali su 900 izbačenih iz stroja. Izgubivši u teškim borbama gotovo 
polovinu svoga sastava, 12. vojvođanska brigada izvučena je iz borbi radi 
popune i sređivanja. Još sedam do osam dana 7. i 8. brigada naše divi- 
zije, zajedno sa sovjetskim divizijama, vodile su borbu, ali već na dosta 
proširenom mostobranu. Više nije bilo tako kritičnih situacija, iako je 
bilo još oštrih borbi, naročito kod sela Zmajevca. Poslije toga bila je već 


1 Komandant brigade Dušan Doronjski-Jocika stari je srijemski partizan još iz 
1941. Rodom je iz Krčedina. Istakao se ranije kao dobar i hrabar komandant bata- 
ljona i. srijemskog odreda. Njegov bataljon, s kojim je prešao u Banat nekoliko mje- 
seci prije nego što je Crvena armija prodrla preko jugoslavensko-rumunjske granice, 
poslužio je kao jezgra za formiranje 12. brigade, kojom sada u Batini komandira u jed- 
noj vrlo teškoj situaciji. Malen rastom, ali čvrsta i dosta šutljiva momčina, radnik- 
-mehaničar po zanimanju, s nepune 23 godine umio se snaći na Batini i učiniti podvig. 
Danas je pukovnik J NA u penziji. 


probijena neprijateljska obrana po dubini i izašlo se u operativni prostor 
s velikim snagama. 

Naša 51. divizija imala je kod Batine 271 mrtvog, 850 ranjenih i 227 
nestalih. Ona je u toj vrlo teškoj operaciji, pod najtežim uvjetima, pot- 
puno uspješno položila svoj borbeni ispit. Diviziju je svojom naredbom 
pohvalio vrhovni komandant naše armije drug Tito: 

»... Izražavam svoju zahvalnost borcima, podoficirima, oficirima 
i politkomesarima 51. divizije koji su pokazali izvanrednu hrabrost 
i upornost pri oslobođenju Baranje ...« 

Moskva je pozdravila jedinice III ukrajinskog fronta i 51. jugoslaven- 
ske divizije koje su učestvovale u bici na batinskom mostobranu sa 20 
plotuna iz 244 artiljerijska oruđa. 

Zatim je 51. vojvođanska divizija vodila vrlo teške borbe u virovitič- 
kom mostobranu januara i februara 1945. Tamo je s ostalim divizijama 
Treće jugoslavenske armije uspjela, uz velike napore i žrtve, spasiti preko 
deset hiljada stanovnika Slavonije koji su se povlačili pred navalom ne- 
prijatelja kod Barcsa preko Drave u Mađarsku. U tim borbama divizija je 
imala 106 poginulih i 165 ranjenih. 

Borbe kod Valpova, odnosno na bolmanskom mostobranu u Baranji, 
bile su također krvave i teške. Operacija je otpočela 4. marta 1945. u 
sklopu velike njemačke protuofanzive protiv Crvene armije. 

Iz šireg područja Blatnog jezera koncentrirana je grupa armija »jug«: 
6. armija i 6. SS tenkovska armija, zatim 2. oklopna armija, potpo- 
mognuta jakim snagama njemačkih armija »E« na desnoj obali Drave. 
Imale su za cilj da protuofanzivnim akcijama protjeraju jedinice Crvene 
armije natrag preko Dunava i na taj način skrate svoj front i odgode 
sovjetsku ofanzivu prema Austriji. 

Njemačke snage 91. korpusa trebale su stvoriti na Dravi dva mosto- 
brana kod Donjeg Miholjca i Valpova i potisnuti Treću jugoslavensku i 
I bugarsku armiju te udariti o lijevi bok sovjetskih snaga, ovladavši što 
prije visoravni sjeverno od Beremenda i Siklosa. 

Nijemci su grupirali ukupno 30 divizija. Na bočnom pomoćnom 
pravcu u Baranji udarili su istovremeno na naše i bugarske snage, for- 
sirajući iznenada Dravu. Žestoke borbe vodile su se oko 15 dana. U tim 
borbama redali su se juriši i protujuriši. U jednom protunapadu, u kri- 
tičnoj situaciji kada je trebalo povratiti izgubljene položaje i zaustaviti po- 
kolebane redove u povlačenju, bio sam ranjen kod ciglane u Baranj-Selu. 
Moj školski drug iz najmlađih dana iz Banjaluke, Miroslav Demirović- 
-Beli, hrabar i temperamentan komesar brigade, jurišao je također s jed- 
nom grupom boraca s pištoljem i bombom u rukama. Neprijatelj je bio 
zaustavljen. Takvih protujuriša bilo je tih dana bezbroj. 

Naša divizija, s ostalim divizijama Treće jugoslavenske armije, obavila 
je na bolmanskom mostobranu časno svoj zadatak. Naročito je u tim 
borbama bila ostvarena dobra borbena suradnja sa 16. vojvođanskom di- 


vizijom, komandant koje je bio Marko Peričin-Kamenjar, poznati srijemski 
heroj. U tim borbama kod Bolmana u Baranji imala je 51. divizija 2.86 
poginulih i 1061 ranjenika. 

Prilikom forsiranja Drave i oslobođenja Osijeka, sredinom aprila 
1945. godine, 51. divizija imala je 12.8 poginulih i 646 ranjenih. O že 
stini borbe za Osijek govori i podatak da je neprijatelj imao 860 poginu- 
lih i 646 zarobljenih. 

Poslije Osijeka, divizija nastupa kroz Slavoniju, Podravinu i Sloveniju 
i dolinom Drave stiže do Dravograda, gdje je vodila posljednje borbe za 
oslobođenje zemlje. Sve te borbe u širem pojasu Drave bile su surove, 
vrlo teške i složene operacije koje su zahtijevale maksimum borbenosti, 
vještine, napora i žrtava. 

Na tom svom slavnom putu ka slobodi, za šest i pol mjeseci imala je 
51. vojvođanska divizija 1240 poginulih, 4835 ranjenih i oko 500 nestalih. 

Evo, to je ta vojvođanska divizija koja se 13, 14. i 16. maja 1945. na- 
šla u rajonu Dravograda, kada je u Jugoslaviji skršen i posljednji orga- 
nizirani otpor neprijatelja. Njeni borci učestvovali su u posljednjim bor- 
bama 15. maja 1945. kada se predala Pavelićeva vojska, crnogorsko-her- 
cegovačka grupacija četnika i preostale njemačke snage. Komandant di- 
vizije bio je Sreta Savić!, partizanskim imenom Kolja. 


1 Sreta Savić, omanji, vitki, plavooki tada tridesetogodišnji Srijemac, partizan iz 
1941. godine. Rodom iz Sremske Kamenice, a po zanimanju građevinski tehničar. Osim 
u Srijemu, ratovao je i u istočnoj Bosni. Već 1943. godine nalazio se na dužnosti za- 
mjenika komandanta Glavnog štaba Vojvodine. Njegova okolina, koju su redovno sa- 
činjavali mlađi ljudi čije životno i ratno iskustvo, bez obzira na izuzetke, nije bilo 
toliko veliko, s povjerenjem je gledala u Kolju kao u zrelog čovjeka i iskusnog ko- 
mandanta. Uspjesi divizije u borbama bili su osnova tog autoriteta. Nije bio bučan, 
niti je brzo uspostavljao kontakt s ljudima, ali bi se postepeno privikavao i tada bi 
plijenio pažnju prisutnih. Tihe i blage naravi, često bi žestoko planuo ako se radilo 
o nekoj krupnoj grešci ili propustu, odnosno o neizvršenju zadatka. Ali i tada bi se 
brzo smirio. U predahu i za vrijeme odmora znao je sa svojim suradnicima, naročito 
s onima s kojima se dugo poznavao iz teških dana ustanka i partizanskih borbi u 
Srijemu, biti vrlo blizak i veseo. Volio je muziku i pjesmu. Danas je general-potpukov- 
nik u penziji. 


POSLJEDNJE POPRIŠTE DRUGOG SVJETSKOG RATA 
U EVROPI BILO JE U JUGOSLAVIJI, U SLOVENIJI 


Slovenija u NOB-u 


Hitlerovim smjernicama za podjelu Jugoslavije od 12. aprila 1941. 
godine, teritorij Slovenije, koji obuhvaća pokrajinu Štajersku, Gorenjsku 
i dio Koruške, pripao je Njemačkoj.! Uskoro poslije okupacije Jugosla- 
vije, 8. juna 1941. godine, došlo je do ugovora o povlačenju demarkacione 
linije između Italije i Njemačke i njihovog razgraničenja s NDH. Preko- 
murje je pripalo Mađarskoj. 

Dio teritorija Slovenije priključen III Reichu iznosio je 11050 km? 
sa 800 000 stanovnika. Dne 26. aprila 1941. Adolf Hitler posjetio je Mari- 
bor i zahtijevao od svojih nacističkih funkcionera da poduzmu sve kako bi 
ove osvojene slovenske pokrajine postale njemačke. To je bilo dovoljno da 
lokalni i oblasni nacistički funkcioneri poduzmu rigorozne mjere denacio- 
nalizacije Slovenaca. Ta denacionalizacija mogla se izvršiti samo poznatim 
nacističkim metodama: raseljevanjem i genocidnim uništavanjem naroda 
kroz koncentracione logore i druga gubilišta. Radi ilustracije navodimo 
da je iz Štajerske još 1941. godine bilo raseljeno u Srbiju 15 000 Slove- 
naca, a iz Gorenjske 2500. S područja Brezica i Trbovlja Nijemci su pre- 
selili 34 000 ljudi u Sleziju. 

Za slovenski narod nastali su teški dani. Pod udarom bezobzirnog 
fašizma, Slovenci su se našli pod strašnom prijetnjom nacionalnog uni- 
štenja. U tom presudnom periodu slovenske historije i danima teškog 
iskušenja jedina snaga koja se našla na strani naroda bila je KP. Ona je 
upućivala: jedini izlaz iz te novonastale nezavidne situacije je podizanje 
oružanog narodnog ustanka, borba na život i smrt s razbješnjelim fašiz- 
mom, koji je tada bio na vrhuncu svoje moći. 

Tako se i dogodilo da se gotovo odmah poslije okupacije Komunistička 
partija Slovenije dala na otpor i oružani ustanak i pristupila organiziranju 
širokog svenarodnog oslobodilačkog antifašističkog fronta. Sve je to bilo 
potpuno u duhu Titove orijentacije CK KPJ. Velika je zasluga slovenskih 


1 lako su spomenute oblasti uključene u državni, privredni i politički sistem 
II Reicha, postoje neslaganja historičara o tome da li su ti teritoriji bili anektirani ili 
ne, uslijed nepostojanja službenog akta o aneksiji. 


komunista što su ostvarili vrlo širok front okupljanja svih patriotskih 
snaga zemlje spremnih za borbu protiv fašističkog okupatora bez obzira 
na ranija politička ubjeđenja i ideološka opredjeljenja. 

U savezu protiv fašizma našli su se u Sloveniji pored komunista i 
kršćanski socijalisti, demokratsko krilo »Sokola« slovenskih kulturnih rad- 
nika. Za razliku od pojedinih drugih jugoslavenskih pokrajina, u kojima 
su se pojavila lijeva skretanja koja su nanijela NOP-u velike teškoće i do- 
vela do mnogih neuspjeha, pa i do privremenih poraza, u Sloveniji se 
stvorio općenarodni OF koji je po svome karakteru, po svojoj širini, orga- 
niziranosti i jedinstvu u bazi otišao najdalje od svih narodnih frontova 
u Jugoslaviji. 

Jedna od važnih karakteristika oslobodilačke borbe u Sloveniji jest 
postepenost i kontinuitet oružanog ustanka. Od 800 boraca u partizan- 
skim odredima i 10 000 članova Narodne zaštite 1941. godine, došlo se 
krajem 1943. do 2 korpusa NOV-a, jedne operativne zone, 5 "divizija, 
17 partizanskih brigada, 8 partizanskih odreda i mnogo drugih samostal- 
nih jedinica. Brojčano stanje NOV-a i NOP-a krajem 1943. popelo se na 
25 000 boraca. 


Partizanske snage Slovenije narasle su već krajem 1944. i početkom 
1945. na 40 000 partizana. U NOV-u Slovenije su bile organizirane parti- 
zanske jedinice različitih nacionalnosti: austrijske, mađarske, sovjetske 
(od prebjeglih sovjetskih vojnika iz hitlerovskih vojnih formacija), tali- 
janska partizanska divizija »Garibaldi Nazione«, talijanska partizanska 
brigada »Fontanot«, čak i francuska partizanska brigada stvorena pred 
sam kraj rata od oslobođenih zatvorenika Francuza iz konclogora. 


Jedna od specifičnih karakteristika NOP-a u Sloveniji jest i stvaranje 
masovnih terenskih organizacija dobro organiziranih na teritorijalnom 
principu s osnovnom namjenom da vrše sabotaže, diverzije i oružane 
prepade, da provode mobilizaciju ljudi za partizanske jedinice, da ras- 
krinkavaju neprijateljske parole itd. Ta organizacija se u početku zvala 
Narodna zaštita, a nešto kasnije preimenovala se u Vojsku Državne 
Varnosti-VDV, odnosno pred kraj rata postala je KNOJ. Pored te orga- 
nizacije postojala je organizacija pod imenom VOS (Varnoobaveštajna 
služba), široko razgranata organizacija obavještajnog karaktera, koja je 
istovremeno vršila i diverzije. VOS se kasnije pretvorio u OZNU. 


Po direktivama slovenskih ministara u jugoslavenskoj kraljevskoj iz- 
bjegličkoj vladi u Londonu, kontrarevolucionarne snage organiziraju 
u Sloveniji svoj front protiv NOB-a i Slovenski Savez (Slovenska 
Zveza). Ta poluvojnička organizacija sastojala se od reakcionarnih pri- 
padnika bivših građanskih stranaka, oficira stare vojske, bogatih trgovaca, 
fabrikanata i bankara, klerofašističkih omladinskih grupa, reakcionarnog 
dijela klera, »Sokola«, Narodne legije, ekstremno nacionalističkih grupa, 
zatim vrhova JNS-a. Svi ti reakcionarni antinarodni elementi ujedinili su 
se juna 1942. u tzv. »Belu gardu«, a zatim i u četničku »Plavu gardu«, 


koja je brojčano bila sasvim mala (u početku oko 250 ljudi). Kasnije su se 
obje organizacije pretvorile u Slovensko domobranstvo. 

U operacijama za konačno oslobođenje Jugoslavije, 9. slovenski kor- 
pus je zajedno sa IV jugoslavenskom armijom oslobađao Istru, Brkine i 
Slovensko primorje, a 7. korpus Slovenije Dolenjsku i Notranjsku i za- 
jedno sa 29. hercegovačkom divizijom IV armije Ljubljanu i Gorenjsku. 
Četvrta operativna zona Slovenije u posljednjim je danima rata uspješno 
surađivala s Trećom jugoslavenskom armijom. 


Koordinirana akcija jakih slovenskih partizanskih snaga u pozadini 
četiriju jugoslavenskih armija uvjetovala je i velike uspjehe u završnim 
borbama za konačno oslobođenje zemlje i zarobljavanje velike mase ne- 
prijateljskih vojnika, koji su pošto-poto htjeli da se izvuku iz zemlje i pre- 
daju zapadnim saveznicima u Austriji. 

O tome doprinosu, posebno IV operativne zone Slovenije, bit će govora 
u slijedećim poglavljima, naročito u vremenu od 9. do 15. maja 1945. 
godine, kada su jedinice zone uspjele, iako nisu bile brojne, da borbenim 
akcijama i pregovorima prisile na svojem teritoriju mnoge njemačke jedi- 
nice na kapitulaciju, premda mnoge druge jedinice, naročito esesovske i 
posebno ustaške, nisu kapitulaciju prihvatile. Tim djelovanjem i aktivno- 
stima jedinice zone uspjele su otežati i usporiti povlačenje glavnine nepri- 
jatelja do pristizanja 3. jugoslavenske armije i dijelova ostalih dviju armija, 
da bi na kraju s tim snagama zajednički prisilile veliku neprijateljsku gru- 
paciju na predaju. Taj uspjeh je utoliko značajniji što veći dio neprijatelj- 
skih snaga nije pristao da se preda na teritoriju J ugoslavije nego je vodio 
upornu borbu da prijeđe našu granicu i nakon kapitulacije Njemačke i 
službene obustave II svjetskog rata. 


IV operativna zona Slovenije i značenje njenog teritorija u završnim 
operacijama 


Četvrta operativna zona, formirana krajem 1942. godine, obuhvaćala 
je Štajersku, Korušku, dio Gorenjske i Prekomurje. Od ulaska 14. slo- 
venske divizije! u njen sastav, februara 1944. godine, sastav zone je bio: 


1 Ocjenjujući značenja teritorija IV zone za daljnji razvitak borbe, G5S šalje u 
sastav zone iz Bele krajine 14. udarnu diviziju. Marš 14. divizije, poznat pod imenom 
»Pohod na Štajersko«, otpočeo je početkom 1944. i išao je preko teritorija Hrvatske 
pravcem: Vivodina-Turopolje-Cazma-Kalnik-Ivanča. Tek 6.februara divizija prelazi 
Sutlu i ulazi u Štajersku. U tome pohodu, u neprekidnim borbama s Nijemcima i usta- 
šama u uslovima velike zime i snijega, 14. divizija je imala 680 boraca izbačenih iz 
stroja. Kasnije je 14. divizija nastavila marš i oštre borbe po teškim planinskim uslo- 
yuna i dubokom snijegu preko planina: Bohora-Konjiške gore-Male gore-Paškog Koz- 
Jaka-Oraške gore-Plešivice i Mozirskih planina. Tako se aprila i maja 1945. 14. divi- 
zija našla na teritoriju sjeverno od Celjske doline, odakle je početkom maja 1945. po- 
duzela uspješan prodor u Korušku ka Velikovcu, Celovcu i Beljaku. 


1. 14. NOU divizija koju su sačinjavale brigade: »Tone Tomšič«, 
»Ljubo šercer«, »Milan Zidanšek«, »Mirko Bračić« i »Slavko Slander« 
2. Koruški partizanski odred 
KokrškiPO 
Kamniško-zasavski PO 
Kozjanski PO 
Lackov PO 
Prekomurska brigada. 


19 um oo 


Sa zonom je surađivala i u operativnom pogledu joj bila potčinjena 
i 3. brigada slovenske divizije KNOJ -a.! 

Teritorij zone bio je za okupatora vrlo osjetljiv zbog vrlo značajnih 
komunikacija koje su išle sa sjevera prema Jadranskom moru, zatim 
Zagrebu i dalje prema istoku. Taj skup cestovnih i željezničkih komunika- 
cija bio je u stvari dio najkraćih strategijskih pravaca iz velike mađarske 
nizine i Podunavlja ka velikoj lombardijskoj nizini i Sredozemlju. U raznoj 
vojno-stručnoj literaturi i vojnim procjenama taj se pravac često nazivao 
»Ljubljanska vrata« ili »Postojinska vrata«. 

Osjetljivost teritorija koji je pokrivala IV operativna zona još se više 
povećala krajem marta 1945. slomom njemačkog fronta u Mađarskoj. 
General Lohr je 23. marta 1945. postao vrhovni komandant njemačkog 
»jugoistoka«, Crvena armija je 29. marta 1945. na području Gunsa stupila 
na tlo Austrije i zajedno sa I. bugarskom armijom probila front na južnom 
krilu 2. njemačke tenkovske armije, koja je s ostacima 3. mađarske armije 
potisnuta u Štajersku. 

Dijelovi 27. i 57. sovjetske armije oslobodili su Prekomurje, a 1. bugar- 
ska armija Međimurje. Pritisak na IV operativnu zonu u takvoj situaciji 
bio je velik. 

Pošto su 57. i druge sovjetske armije orijentirale i usmjerile svoje 
akcije k Austriji, I. bugarska armija nije mogla pred svojim frontom na 
Dravi slomiti 2. njemačku tenkovsku armiju, koja je raspolagala s oko 
9 divizija (jedna od njih je bila mađarska). Po povlačenju iz Mađarske 
jedinice te njemačke armije ostale su na svojim položajima u širem pojasu 
rijeke Drave sve do kapitulacije Njemačke. U posljednjim danima rata bilo 
je kod neprijateljskih vojnika demoralizacije, i to uglavnom kod Austrija- 
naca i Mađara koji su mjestimično prelazili na našu stranu, iako ne tako 


masovno. 


1 Četvrta operativna zona Slovenije imala je i prerogative i vojno-teritorijalne 
oblast“ u kojoj su bila organizirana vojna područja (Gornjosavinjsko, Kozjansko i 
Kamniško-zasavsko), a u svim većim mjestima bile su organizirane komande mjesta. 
Na slobodnom teritoriju zone organizirana je bila podoficirska škola, kurs za minere, 
obavještajce i kurs za vezu. Na Pohorju je bio organiziran niži partijsko-politički kurs. 
Postojale su radne jedinice za transport ranjenika, čuvanje skladišta hrane i dr. De- 
cembra 1943. bio je organiziran Pokrajinski komitet KPS-a i Pokrajinski odbor OF-a za 
Korušku. Već u proljeće 1944. u Celovcu je bilo nekoliko odbora OF. Štampala su se 
glasila: »Koroška v borbi«, »Enotnost«, »Obir«, »Slovenski tednik«. Uz našu pomoć 
austrijski antifašisti su štampali listove: »Die Freiheit« i »Die Einheit«. 


Njemačke i kvislinške snage u Jugoslaviji nastavile su i _produžile 
sedmicu dana rat poslije kapitulacije Njemačke, zbog toga što su u toku 
rata pravile genocid nad našim narodima i nisu ni najmanje u odnosu na 
nas poštovali međunarodno ratno pravo. To je bio glavni razlog što feld- 
maršal Kesselring nije izdao naređenje o predaji njemačkih i kvislinških 
snaga u Jugoslaviji našoj armiji nego je sugerirao njihovo povlačenje 
u Austriju. 

Da kojim slučajem strategijsko-operativni razlozi nisu 57. i 27. sovjet- 
sku armiju odveli sjevernije u Austriju nego da su one bile usmjerene ka 
Dravogradu i Celovcu, Celju i Ljubljani, uz uvjet nešto većeg pojačanja 
4. jugoslavenske armije koja je nastupala na lijevom krilu jugoslavenskog 
fronta, sigurno je da bi srijemski front imao sasvim drugi značaj i da bi 
sve neprijateljske-snage na teritoriju J ugoslavije bile mnogo ranije potpuno 
i kompletno opkoljene i zarobljene. 

Zbog drukčijeg razvoja situacije vrhovni komandant njemačkog »jugo- 
istoka« bio je prinuđen da u posljednjoj fazi rata preko teritorija 4. opera- 
tivne zone izvlači svoju živu silu prema Austriji koju je dotada, uglavnom, 
uspješno povlačio iz Grčke, Albanije i istočnih dijelova Jugoslavije. 


Razmještaj neprijatelja u Štajerskoj 


Radi zaštite i prihvata svojih snaga iz Hrvatske i Mađarske, Nijemci 
su početkom 1945. godine počeli ojačavati svoje snage na teritoriju Šta- 
jerske da bi ubrzo dostigli brojno stanje od oko 60 000 vojnika. 

18. pješadijska divizija »Volksstimme« dovedena je bila iz Austrije 
i dislocirana u rajonu Rogatec-Brežice-Zidani Most. 

14. SS rutenska »Galizien« divizija dovedena je iz Mađarske (kasnije 
dobila zadatak da štiti Löhrov štab). 

Povlačeći se iz Mađarske, dijelovi z. njemačke tenkovske armije gene- 
rala De Angelisa bili su stacionirani: 

Z3. oklopna divizija u Marenbergu. 

118. lovačka divizija u rajonu Ptuja i dijelom u Ljubljani. 

3. planinska divizija u rajonu Ljutomera. 

16. SS divizija u Leibnitzu (dvadesetak kilometara od naše granice 
kod Šentilja). 

Pored ovih bilo je na tom teritoriju niz drugih samostalnih jedinica: 
pukova, bataljona i dopunskih jedinica. U cilju što boljeg zaposjedanja 
ovog važnog teritorija, Nijemci su otpočeli formirati »Volkssturm« je- 
dinice u jačini od 8-10 000 ljudi. 

Okupator je najveći dio svojih snaga rasporedio na važnim komunika- 
cijskim točkama i čvorovima, uglavnom na liniji: Zidani Most-Celje-Slo- 
venske Konjice-Pragersko-Maribor te zaposjeo i utvrđeni pojas duž Save 
i Sutle. 


17 Rat 2.57 


Po planu konačnog oslobođenja zemlje u proljetnoj ofanzivi JA, 
IV operativna zona Slovenije dobila je zadatak da zajedno sa ostalim 
slovenskim jedinicama djeluje na neprijateljske kolone u pozadini strategij- 
skog fronta, na komunikacijske čvorove, posebno da onesposobljava 
komunikacije neprijateljskog povlačenja na linijama: Zidani Most-Ljub- 
ljana, Zidani Most-Krško, Zidani Most-Celje, zatim  Celje-Maribor, 
Celjje-Dravograd i Maribor- Dravograd. 

Jedna od važnih prednosti JA nad neprijateljem i u posljednjoj fazi 
rata bez sumnje je bila taktika uspješnog kombiniranja frontalnog vida 
borbe s akcijama krupnih partizanskih jedinica u pozadini. Sada, u 
završnim operacijama, iza jednog velikog jugoslavenskog fronta, u poza- 
dini neprijatelja, nalaze se naši korpusi, divizije i brigade, a u njihovim 
zonama djelovanja, u njihovoj pozadini u dubini neprijateljskog rasporeda, 
nalaze se i djeluju partizanski odredi i manje oružane grupe. To je bila 
ona važna prednost naše doktrine koja je cijelo vrijeme rata uspješno 
eliminirala prednosti neprijatelja u broju i naoružanju. Ona je stavljala 
neprijateljsko komandiranje u nerješive dileme i nemogućnosti da pronikne 
u tajne našeg ratovanja i da nađe ključ efikasnije borbe protiv NOV-a i 
POJ -a. Sada, u završnim operacijama za oslobođenje zemlje, to je došlo do 
izražaja na jednoj višoj i široj osnovi, što je na kraju dovelo neprijatelja 
u bezizlaznu situaciju i do njegovog konačnog poraza. 


2.58 


AGONIJA NEZAVISNE DRŽAVE HRVATSKE; 
POVLAČENJE IZ ZAGREBA 


Igra na kartu sukoba Istoka i Zapada 


»NDH šaptom pade... bez zadnje odlučne bitke« - tako jadikuje 
u svom napisu od prije 17 godina u »Hrvatskoj reviji«! Eugen Kvaternik, 
zvani Dido, glavni šef _ Paveličeve policije (UNS) i glavni organizator 
masovnih pokolja i konclogora smrti u NDH. Eugen Kvaternik, jedan od 
najvećih ratnih zločinaca iz II svjetskog rata, sin je Pavelićevog vojskovođe 
Slavka Kvaternika, poznate karikature iz Krležine proze (»Pijana novem- 
barska noć 1918. god.«), koji je, između ostalog, 10. aprila 1941. progla- 
sio NDH. 

Dido Kvaternik, taj suludi manijak i djecoubojica, kojem je fašizam 
dobro došao da ispolji svoju čudovišnu zločinačku prirodu, u histeričnoj 
apologiji »rodoljubivog« ustaštva gorko se žali na svog poglavnika Antu 
Pavelića što Nezavisnu Državu Hrvatsku - taj mrtvački brod koji je od 
prvog dana počeo tonuti u mutnim talasima zločina i krvavih orgija, 
posebno u požaru narodnog ustanka - nije na vrijeme izvukao iz burnih 
valova II svjetskog rata. Poslije katastrofe Nijemaca kod Staljingrada, pada 
Italije, poslije iskrcavanja zapadnih saveznika u Normandiji mogla se, po 
Kvaterniku, otkazati Nijemcima poslušnost. Paveliću gorko zamjera što je 
i nakon pada Berlina ostao na strani Wermachta. Trebalo je spasiti NDH, 
makar i bez Pavelića. 

Kvaternikove jadikovke spadaju u domenu somnambulskog buncanja i 
pustih snova. Ustaški brod, po svojoj unutrašnjoj logici razvitka, morao 
je ići kursom kojim je od prvog časa zaplovio. Osim toga, oružane snage 
oslobodilačkog pokreta Hrvatske i Jugoslavije bile su toliko jake da 
Pavelićevu nakaznu državu ništa nije moglo spasiti od propasti. 

Poslije iskrcavanja saveznika u zapadnoj Evropi i oslobođenja Beo- 
grada, Paveliću je moralo biti jasno da je rat nepovratno izgubljen. Rat 
se vrtoglavom brzinom prenosio u srce samog fašističkog brloga. Hitler 
se nadao rascjepu antihitlerovske koalicije i počele su se širiti legende 
o skorom sukobu između' »zapadnog kapitalizma« i »boljševizma«. Hitler 
je imao u planu da svoje preostale snage povuče na planinski prostor 


1 Publikacija koju su ustaški emigranti izdavali u Argentini. 


Austrije i da u Alpama stvori čvrst »alpski bedem«, odakle bi mogao 
pružati duži otpor i tako sačekati zamišljeni i priželjkivani sukob Istoka 
i Zapada. U tom slučaju mogao bi sačuvati ne samo jezgro Trećeg Reicha 
već i svoju kožu. 

Ali ratni događaji razvijali su se po svojim imanentnim zakonima raz- 
vitka, nezavisno od želja pojedinaca. Crvena armija se već 25. aprila 1945. 
sastala na rijeci Elbi s trupama zapadnih saveznika koje su prema Berlinu 
nastupale sa zapadne strane. Agonija Njemačke bila je potpuna. Ne samo 
dani, nego i posljednji sati Hitlerovi bili su izbrojani. 

Slično Hitlerovoj logici razmišljanja i njegovim pustim željama, i Ante 
Pavelić se nadao rascjepu u antihitlerovskoj koaliciji. Poglavnik je također 
pomišljao na to da povuče svoje najbolje jedinice u Liku, da bi osloncem 
na planinu Velebit, Kapelu i u zaleđu s Italijom mogao organizirati obranu 
protiv nastupajuće Jugoslavenske armije. Tu bi ustaše navodno mogle 
sačekati planirani sukob između »zapadne civilizacije« i »istočnog barba- 
rizma«. Tu bi se sačekala eventualna pomoć saveznika iz Italije, i ustaše bi 
se uključile u taj sveti rat protiv »crvene najezde«. 

Ali historija se ne može vratiti nazad. Nova situacija i nove snage traže 
i nove odnose. U Italiji više nema Mussolinija i fašističke uprave, a s druge 
strane nema ni stare Jugoslavije s kojom se moglo cjenkati. Da je netko 
htio dati Paveliću takvu ili sličnu pomoć, o kojoj je on samo sanjao i halu- 
cinirao, od nje ne bi bilo velike koristi. Nezadrživa ofanziva 4. jugosla- 
venske armije i oslobođenje Like u proljeće 1945. oborili su sve ovakve 
i slične kombinacije ustaša. 

Pavelić i određeni krugovi oko njega još više su pomišljali da, najzad, 
prepuste vlast u NDH Mačeku ili zagrebačkom nadbiskupu Stepincu 
i zatraže da zapadni saveznici uđu u Hrvatsku i priznaju novu vlast. Na 
taj način spriječio bi se ulazak Jugoslavenske armije u Zagreb. Kasnije bi 
se raznim makinacijama, intervencijama i pogađanjima u borbi za sfere 
utjecaja između saveznika mogla nekako sačuvati NDH kao država 
i sDasiti velik broj ratnih zločinaca od odgovornosti za učinjene zločine 
nad svojim narodom. 

Paveliću nije bilo teško da hvata veze i sa četničkim poglavarom 
Dražom Mihailovićem koji je bio i ministar vojske, mornarice i zrakoplov- 
stva kraljevske izbjegličke jugoslavenske vlade u Londonu. Ništa mu nije 
smetalo što je Draža Mihailović bio eksponent velikosrpske politike 
i komandant vojske koja je imala zadatak da ubije svakog Hrvata i Musli- 
mana samo zato što se rodio kao Hrvat i Musliman i čiji je cilj bilo 
uspostavljanje stare centralističke monarhije u kojoj bi vladala diktatura 
i najcrnje nacionalno ugnjetavanje. To nije nimalo smetalo Paveliću, koji 
je, isto tako zbog mrske vladavine velikosrpske klike i monarhije, optužio 
i okrivio čitav srpski narod i pristupio njegovom uništenju u NDH, uništa- 
vajući ognjem i kamom sve živo od kolijevke pa do starog groba. Sada 
šalje svoje emisare i nada se da bi mu taj »komandant kraljevske vojske 
u Otadžbini«, poznati suradnik okupatora i ratni zločinac, mogao pomoći 


u ovoj kritičnoj situaci(ji. Draža Mihailović bi ga, po njegovom rezoni- 
ranju, preko svojih prijateljskih veza iz izbjegličke vlade u Londonu 
mogao dovesti u kontakt sa nekim utjecajnim političarima Zapada i zain- 
teresirati ih za sudbinu NDH. 

Oba izdajnika našla su se na zajedničkom poslu u borbi protiv osnov- 
nih vitalnih interesa svojih naroda. Draža Mihailović je u martu i aprilu 
1945. slao čak i svoje emisare Paveliću i Stepincu i predlagao ujedinjava- 
nje zajedničkih napora u borbi protiv narodnooslobodilačkog pokreta. 


Kada je postalo jasno da će Treći Reich neminovno izgubiti rat i da 
Njemačku iz samrtnog hropca ne može nitko spasiti, pojavljuju se razne 
grupe i struje koje pokušavaju na razne druge načine pronaći izlaz. Jedni 
kombiniraju s Hebrangom i HSS-om, drugi s Vatikanom i Stepincem, treći 
traže izlaz u uklanjanju Pavelića i stvaranju Mačekove vlade, sastavljene 
od prvaka HSS-a i umjerenijih ustaša, s tim da se ustaška vojska raspusti 
i uključi u domobranstvo i tako izvuče iz njemačkog gvozdenog zagr- 
ljaja i zajedničke propasti sa Trećim Reichom. Postojala je i varijanta stva- 
ranja vojske zelenog kadra, koja ne bi bila ni ustaška, ni partizanska, 
a koja bi, eventualno, mogla dobiti priznanje zapadnih saveznika itd. 


Ima podataka koji govore o tome da je još u julu 1944. u blizini Sara- 
jeva ministar rata Ante Vokić održao tajni sastanak s grupom domobran- 
skih generala, na kojem se govorilo o potrebi razoružavanja njemačke voj- 
ske u pogodnom trenutku, u vrijeme njenog povlačenja. Na taj se način 
pokušalo spasiti NDH od katastrofe. Iako je i sam bio obaviješten o tak- 
vom raspoloženju pojedinih svojih ministara (pored Vokića, Mladen Lor- 
ković i dr.) i nekih domobranskih generala i oficira, Pavelić nije odmah 
intervenirao. Jedno vrijeme je puštao da se događaji razvijaju i da vidi 
koliko to sve može poslužiti kao sondiranje i isprobavanje terena za spa- 
šavanje NDH i vlastite kože. 


Pavelić je vjerovatno ocijenio da su takva orijentacija i akcija preura- 
njene i za njega opasne. Da ne bi došao u poziciju grofa Ciana i bio, kao 
i on, strijeljan od Nijemaca ako bi oni ocijenili da je i sam u to suviše 
umiješan, Pavelić se riješio za napad. Još augusta 1944. daje nalog za 
hapšenje ministra Lorkovića i Vokića. S njima je bilo uhapšeno dosta 
prvaka HSS-a (Pernar, Torbar, Farolfi), nekoliko domobranskih generala 
i dosta pukovnika i viših oficira. Sve u svemu, tada je bilo uhapšeno oko 
60 funkcionera i oficira osumnjičenih da su anglofilski orijentirani. 

Slovenski izdajnici, biskup Rožman i general Rupnik, upućuju također 
Paveliću memorandum u kojem plediraju za provođenje ideje stvaranja 
antikomunističkog fronta Srba, Hrvata i Slovenaca, u koji bi se uključio 
Maček i ostali političari koji imaju neke veze s izbjegličkom vladom 
u Londonu. Glavni cilj akcije tog antikomunističkog jugoslavenskog bloka 
sastojao bi se u tome da se zapadnim saveznicima prikaže NOB u prvom 
redu kao građanski rat i borba za vlast, a ne kao borba protiv okupatora 
i doprinos pobjedi saveznika u II svjetskom ratu. 


Memorandum Pavelićeve vlade zapadnim saveznicima 


U cijeloj toj zbrci i groznici pokušaja spasavanja onog što se još da 
spasiti, Pavelićeva vlada u posljednjem trenutku šalje svog ministra Vran- 


čića 
koji 
usta 


specijalnim avionom u savezničku komandu u Italiji. Memorandum! 
je Vrančić ponio interesantan je po svojoj bijedi i beskrupuloznosti 
ške vladajuće grupe, ali je ujedno i vjeran prikaz agonije NDH. Me- 


morandum glasi: 


»Zlo 


2.0Z 


»U vrijeme kada se sudbina naroda Evrope i čitavog svijeta određuje 
za dulji povijesni razmak, treba urediti i položaj Nezavisne Države Hrvat- 
ske. Pravedna odluka, za koju se zalažu Velika Britanija i Sjedinjene Ame- 
ričke Države, ne može biti donesena ako se ne uzmu u obzir i slijedeći 
momenti: 

Nezavisna Država Hrvatska postoji već četiri godine i djeluje sa svim 
atributima suverene države. Ona je i de facto i de iure već u prvoj godini 
obstanka dobila priznanje triju velevlasti (Njemačke, Italije i Japana), te 
više drugih država (Španjolske, Finske, Mađarske, Rumunjske, Slovačke, 
Bugarske, Thailanda, Mandžukua itd.). Imale su odnose s hrvatskom 
državom u početku godine 1941. i same Sjedinjene Države Amerike, zatim 
Argentina, a do danas imaju svoja predstavništva u Hrvatskoj Švicarska 
(konzulat), Švedska (konzulat) i Sv. Stolica (Apostolski legat). Hrvatska 
država je članica Međunarodne poštanske unije i Međunarodnog crvenog 
križa. U ratu se pridržava svih propisa međunarodnog prava, te podržavfl 
logore sa zarobljenicima, podanicima Sjedinjenih Država, Engleske, Sov- 
jetskog Saveza itd... 

. Hrvatski narod je to dokazao tokom posljednjih četiriju godina. 
Hrvatskoj državnoj vladi i Hrvatskom državnom saboru je uspjelo, 
uzprkos živom protivljenju s mnogih strana, održati političku samostalnost 
i izgraditi jaku vojsku s izvrsnim častničkim zborom. Uzprkos nepresta- 
nim često teškim i vrlo krvavim gubitcima i uzprkos međunarodnim 
izvanjskim protivljenjima i to upravo onih, koji su kroz to vrijeme htjeli 
u tom pitanju kod nas imati odlučnu riječ, hrvatska vojska je dala dokaza 
svoje izvanredne borbenosti i valjanosti. Time je hrvatski narod izdržao 
najveću kušnju, koja se stavlja na pojedine narode i države. Više od stotinu 
tisuća hrvatskih boraca, a od toga velikim dijelom vojnika novačenih na 
temelju dobrovoljnog stupanja u vojsku, koji su dali više desetaka tisuća 
žrtava i više desetaka tisuća ranjenika i koji su i danas spremni poginuti 
za hrvatsku državu - jesu trajni i najeklatantniji plebiscit, koji svjedoči 
o volji i sposobnosti hrvatskog naroda, da bude nezavisan u svojoj vla- 
stitoj državi, a sve to uzprkos vanredno nepovoljnim vanjskim okolno- 
stima ... 

Hrvatska kao zemlja, koja je kao država nastala na obalama 


Jadrana i koja je upućena na Jadransko more kao uvjet svoga opstanka, 
a hrvatski narod, uz Grke jedini pomorski narod Balkanskog poluotoka, 


1 Memorandum u nešto skraćenoj verziji citiran je prema feljtonu A. Vojnovića: 
čin bježi na zapadna vrata«, objavljenom 1975. 


ima stare prirodne veze s Velikom Britanijom. Hrvatska ne može opstojati 
bez oslonca na Veliku Britaniju, dok s druge strane opstanak Hrvatske 
može biti Velikoj Britaniji od znatne koristi, budući je hrvatski narod po 
prirodi čuvar istočne obale Jadranskog mora, jer je njezin posjednik... 

Posebno treba upozoriti na mediteranski položaj Hrvatske i na 
nase razgranate veze s narodima Sredozemlja. Tu u prvom redu treba 
spomenuti činjenicu, da smo mi Hrvati jedini narod u Evropi, koji ima 
veliki dio svojih pripadnika islamske vjeroispovijesti. Veze Hrvata islam- 
ske vjeroispovijesti - njih oko milijun - s Turskom stare su i vrlo duboke. 
TJ Turskoj danas živi oko 200 000 iseljenika hrvatskih, koji velikom 
većinom govore svojim hrvatskim jezikom u kućnom saobraćaju te imaju 
živ osjećaj ljubavi za staru postojbinu... 

. Oni u Turskoj zauzimaju razmjerno najviše položaje, veliki ih 
je broj medu pripadnicima viših razreda. Primjerice ambasador Turske 
u Londonu Rušet Ešref rodom je iz hrvatske pokrajine Bosne. Husref Ge- 
rede, turski poslanik u Berlinu do godine 1941, također je rodom iz hrvat- 
ske pokrajine Bosne, kao i veći broj uglednih članova turske diplomacije. 
Gradonačelnik i zapovjednik okružja Ankare rodom je također iz Hrvat- 
ske, on je najuži suradnik predsjednika republike ... 

.. Razumljivo je, da se iseljeni Hrvati u Turskoj i njihovi mnogo- 
brojni prijatelji zauzimaju za položaj Hrvatske, a napose za položaj 
hrvatskih muslimana, koje Hrvati smatraju najplemenitijim dijelom svoga 
naroda, te je politika hrvatske države prema muslimanima naišla na naj- 
ljepši odjek u Turskoj, nasuprot lošim postupcima protiv muslimana u 
jugoslavenskoj državi prije godine 1941... 

.. Za Hrvatsku se zauzimaju, u duhu žive vjerske solidarnosti islam- 
skih naroda, posebice muslimani Bližeg istoka. Primjera radi može se 
spomenuti, da je egipatski parlament, odnosno predsjedništvo vlade 
u Kairu dne 28. lipnja 1944. raspravljalo o teškom položaju hrvatskih 
muslimana radi nasilja raznih bandi, te je preko Crvenog polumjeseca 
odredilo znatnu novčanu pomoć za spomenute hrvatske stradalnike... 

.. Nasuprot od Moskve stvaranom »slavenskom bloku« na Balkanu, 
u turskim krugovima je više puta istaknuta potreba stvaranja mediteran- 
sko-balkanskog bloka  neboljševičkih snaga, poimence Turske Grčke 
i Albanije. Tamo bi spadao i hrvatski narod, koji već radi svoje pripadno- 
sti katolicizmu i islamu nema razvijenog osjećaja panslavenske solidar- 
nosti, koja se danas javlja kao sredstvo širenja moskovskog utjecaja. 

.. Obrana Hrvatske prema tome nije borba za bilo kakvu, a najmanje 
fašističku, političku ideologiju. To je čisto hrvatski nacionalni obrambeni 
rat. Dokaz za to je činjenica, da je mjeseca listopada 1944, kada se vjero- 
valo da će doći do angloameričkih iskrcavanja na hrvatskoj obali u Dal- 
maciji - bila izdana hrvatskim vojnim postrojbama u tome području 
zapovijed, da se hrvatske oružane snage nemaju opirati ni suprotstavljati 
pokušaju bilo kakvog vojničkog iskrcavanja i vojničkih djelatnosti anglo- 
američkih četa na našem državnom teritoriju ... 

. Hrvatski narod je spreman urediti svoje granice, a u prvom redu 
na Istoku na širokogrudnoj bazi. 

S nacionalnim elementima Srbije Crne Gore i Albanije već danas 
postoje odnosi suradnje u borbi protiv zajedničkog neprijatelja. 


Hrvatski narod je u pogledu određenja svih granica spreman prihvatiti 
arbitražu Velike Britanije i Sjedinjenih Država Amerike. U pogledu raz- 
graničenja s Italijom ističemo da Hrvatska u Rijeci gleda ne samo svoju 
najveću luku nego i izlaz podunavskih zemalja na Jadran i Mediteran ... 

..Na temelju svega izloženog, hrvatski narod ima pravo tražiti od 
svih međunarodnih čimbenika, koji načelno priznaju pravo samoodređenja 
svim povijesnim kulturnim evropskim narodima, da se to pravo prizna 
i hrvatskom narodu, na temelju postojećeg činjeničnog stanja hrvatske 
države. 

Danas se na slobodnom području Nezavisne Države Hrvatske, a napose 
u glavnom gradu Zagrebu, koji ima danas preko milijun stanovnika, 
nalazi preko milijun izbjeglica iz svih hrvatskih krajeva, kao i izbjeglica 
iz Srbije, Crne Gore, Albanije i Bugarske, prokušanih prijatelja Engleske 
i Sjedinjenih Država Amerike. U Hrvatskoj se nalazi više izbjeglih visokih 
vjerskih dostojanstvenika sa svojim klerom, medu ostalima i crnogorsko- 
-pravoslavni mitropolita s velikim brojem svoga svećenstva ... 

... Svi oni strahuju pred mnogostruko dokazanim nasiljima partizana. 
Na hrvatskom području nalazi se više stotina tisuća pripadnika hrvatske 
regularne vojske, kao i veći broj nacionalnih boraca Srbije i Crne Gore, 
koji u suradnji sa slovenskim borcima odolijevaju napadajima rušilačkih 
partizanskih snaga. Uzprkos činjenici što se njemačke snage uglavnom bez 
borbe povlače, samo ove hrvatske kad bi imale i približno onakvu pomoć 
inozemstva kao partizani, bile bi u stanju dugo vremena odolijevati svim 
napadajima pa čak i uništiti neprijatelja. Međutim u sadašnjim prilikama 
borba hrvatske vojske ne može se dugo nastaviti, te je iz razloga među- 
narodne pravde, iz razloga spasavanja srži hrvatskog naroda kao i dru- 
gih prije spomenutih naroda, te iz humanih obzira prema ogromnom 
broju izbjeglica - potrebno pružiti pomoć hrvatskom narodu ... 


... Hrvatska državna vlada želi i moli da čim prije bude upućena 
u Hrvatsku vaša vojnička misija, kako bi mogla dobiti uvida u činjenično 
stanje. Ujedno molimo, da vaša vojska dođe na naše državno područje, 
da olakša ovo teško i pogibeljno stanje. Time se stavlja hrvatski narod 
u svojoj državi pod vašu moćnu zaštitu. (Potcrtao autor Memoranduma). 

*.. Svim narodima, pa i u ovom ratu poraženim narodima, se sa strane 
Velike Britanije i Sjedinjenih Država Amerike priznaje pravo na vlastitu 
državu. Zašto bi samo Hrvatska, koja k tome nije nikoga napadala, nego 
se jedino branila od napadaja, imala strepiti da bi mogla izgubiti i ono 
najmanje na što svaki narod ima pravo, tj. svoju državu? Svakoj vojsci 
se priznalo barem pravo na kapitulaciju, a samo hrvatska vojska bi imala 
biti jednostavno zaklana in capito et in membris, makar je ta vojska kao 
branilac svoga naroda i države bila i ostala bez ikakvih zavojevačkih 
ambicija... (Memorandum je potpisao u ime vlade NDH predsjednik 
dr Nikola Mandić). 


Misija ministra dra Vjekoslava Vrančića neslavno je propala. Savez- 
nici nisu mogli uzeti u obzir kao važnu činjenicu u spasavanju ustaša pri- 
padnost NDH Međunarodnoj poštanskoj uniji i Međunarodnom crve- 
nom križu, to što je turski ambasador u Londonu rodom iz Bosne i što su 
Dalmatinci i naši Primorci iskusni pomorci (kao da je i za to zaslužna 


NDH - Pavelić ih je zapravo prodao Mussoliniju) i što su naredili svojim 
trupama da ne pucaju na angloameričku vojsku. 

Nije potrebno naglašavati koliko groteskno zvuči ovaj očajnički apel 
za spasavanje NDH, te kvazi-države koja je stvorena na bajonetama hitle- 
rovske i musolinijevske soldateske, »države« koja to nije ni bila jer je cijelo 
vrijeme svoga postojanja bila samo običan nacistički pašaluk. Osim toga 
to je bila »država« koju je partizanski pokret i NOV Hrvatske vrlo brzo 
sveo i suzio na uglavnom veće gradove, u kojima je opet djelovao jače ili 
slabije ilegalni oslobodilački pokret. 

Još grotesknije zvuče tvrđenja ustaša da nisu »nikoga napadali«, da 
su vodili »nacionalni obrambeni rat«, da su bili bez »zavojevačkih ambi- 
cija«, da iz »humanih obzira« traže zaštitu, mada nisu imali ni malo 
humanosti kada su klali ne samo nevine ljude nego i djecu, žene i starce. 
Oni šalju takve memorandume kao da zapadnim saveznicima nije bilo 
poznato kakve su monstruozne zločine izvršavali i kako su bahato vjero- 
vali u konačnu pobjedu »novog poretka«, kao i to da mogu nekažnjeno 
provoditi genocid. Sada kukavički mole za milost i čak nude svoje usluge 
i tvrde da bi uz najmanju »pomoć izvana« mogli uspješno »uništiti nepri- 
jatelja«, kao da saveznicima nije poznato da to nisu uspjeli učiniti za cijelo 
vrijeme rata uz obimnu pomoć moćnih nacističkih armija koje su na po- 
četku rata predstavljale najjaču ratnu mašinu koju je do tada svijet vidio. 

Nije, naravno, pomoglo ni to što je Vrančić poveo sa sobom pet ame- 
ričkih pilota koji su ranije za vrijeme savezničkih bombardiranja Nje- 
mačke pali i koje su uhvatile ustaše. Naravno, ranije uhvaćene savezničke 
pilote likvidirali su ili slali u njemačke logore. Nije pomoglo ni to što je 
Pavelić, prema nekim podacima, poveo prije polijetanja svih pet američkih 
pilota u svoju vilu Rebar na večeru. 

Američki pukovnik u Italiji saopćio je Vrančiću: - Tito je naš savez- 
nik, i mi smo dužni da vas predamo njemu. 

Vrančić je bio uhapšen i interniran. Tako je propao posljednji spek- 
takularni potez u političkoj igri ustaša. 


Kao većina tirana, Pavelić je bio obična kukavica 


Mnogi očekuju neki spas u uklanjanju Pavelića, ali on ostaje na čelu 
NDH dok se i posljednja jedinica Trećeg Reicha nije predala. Prije samog 
bijega Pavelić izdaje posljednje, ali vrlo nejasne, direktive o potrebi stvara- 
nja fronta negdje u Hrvatskom zagorju i daje maglovita obećanja da će 
tako dobiti na vremenu i predati cijelu svoju vojsku Angloamerikancima. 
Naravno, sve su to bila samo pusta obećanja i obična kamuflaža, iza koje 
je htio sakriti svoj bijeg. Kukavički, tajno, s najužom pratnjom, on napu- 
šta zemlju u posljednjem trenutku, prepustivši svoju vojsku i ustaške 
funkcionere igri sudbine. 


O Pavelićevom se kukavičluku dosta zna. Kao većina tirana spremnih 
na svakovrsne zločine, strahovito se bojao osvete i izdaje. Da bi prikrio 
svoju inferiornu prirodu, pokazivao je na svakom mjestu moć i vlast slu- 
žeći se surovim metodama i svirepim zločinima, a bojao se za svoj život 
kao zec. U emigraciji, u talijanskim logorima nikada se nije isticao ni izla- 
gao svoju ličnost gdje je to bilo i najmanje opasno. U Zagreb je ušao 
kukavički, skoro ilegalno, noću, iako su ga fašisti ustoličili za šefa države. 
Nikada ga nitko nije vidio na položaju gdje se vode borbe, u nekom 
makar i višem štabu. Samo jednom, u decembru 1941. za vrijeme jedne 
ustaške akcije na Petrovu goru, na Kordunu, došao je na 40 km od bor- 
bene linije zaustavivši se na rijeci Kupi u selu Bovićima. 


Za 4 godine svega je dva-tri puta prošao kroz Zagreb s jakim osigura- 
njem. Cim se uselio u svoju vilu u Tuškancu, taj je park bio zatvoren za 
publiku i blokiran njegovom tjelesnom gardom i agentima. 

Jeo je samo ono što mu je kuhala kuharica koju je doveo iz Italije 
i koja je bila pod strogom kontrolom njegove žene Mare. Kada je nekamo 
putovao službeno, na poklonstvo u Rim i Berlin, u specijalnim kovčezima 
nosila bi se za njega hrana koju je brižno čuvao državni tajnik Erih Lisak, 
a Pavelić je sam nosio ključeve. 

Curzio Malaparte, talijanski književnik, bio je za vrijeme rata novinski 
dopisnik. U svojoj knjizi »Kaputt« priča o jednom posjetu Paveliću. Kad 
je iz predsoblja ušao u Pavelićev kabinet, odmah je vratima udario o 
Pavelićev stol. Malaparte se trgnuo i začudio. Pavelić mu je objasnio da 
je to sredstvo kako se on osigurava od atentata. Atentator bi se isto tako 
trgnuo kada bi udario o stol i za trenutak zastao, što bi Pavelić iskoristio 
da puca iz uvijek pripravnog i otkočenog pištolja. Malaparte je prilikom 
jedne svoje kasnije posjete Paveliću u svojstvu talijanskog ratnog dopis- 
nika našao kod Poglavnika pregršt iskopanih djevojačkih očiju koje je 
jedan ustaški privrženik poslao svome vodi kao dokaz svoje odanosti 
i vjernosti ustaštvu. 


Panika u ustaškim redovima 


Pavelić je z8. aprila 1945. u z sata po ponoći pozvao u svoju vilu Rebar 
grupu najodgovornijih i najodanijih ustaških oficira, izložio im vojnu situ- 
aciju i predočio potrebu povlačenja iz Zagreba kada se počnu povlačiti 
Nijemci. 

U to vrijeme Treća jugoslavenska armija, pod komandom generala 
Koste Nada, već je bila zauzela Viroviticu i nastavila svoje nastupanje 
Podravinom prema Koprivnici i Bjelovaru. 

Prva armija, pod komandom generala Peke Dapčevića, izbila je već na 
rijeku Ilovu, vanjsku liniju obrane Zagreba. 

Druga jugoslavenska armija, pod komandom generala Koče Popovića, 
prelazila je Unu i nezadrživo nadirala prema Karlovcu. 


Bilo je potpuno jasno da je nastupio moment da se izvrše posljednje 
pripreme za povlačenje ustaša iz Zagreba. Trebalo se pošto-poto povući 
u Austriji, u angloameričku okupacionu zonu. Ali uslijed sve slabijeg 
otpora Nijemaca savezničkim trupama i zbog toga njihovog sve bržeg 
napredovanja nije se znalo gdje se u određenom momentu nalaze Anglo- 
amerikanci i gdje će se zaustaviti. Ustaše nisu znale gdje su određene linije 
dodira armije SSSR-a i zapadnih saveznika. Za točno vrijeme povlačenja 
ustaša iz Zagreba znao je veoma malen broj ljudi iz najbliže Paveličeve 
okoline. 

Peti je maj. Ustaški glavari intenzivno slušaju inozemne radio-stanice, 
zbog čega su ranije mnogi neoprezni ljudi gubili život u Jasenovcu ili ih 
je prijeki sud osuđivao na smrt. U Zagrebu je opća pometnja. Još nedavno 
bahati velikodostojnici i ustaški »dužnostnici« izgubili su samopouzdanje 
i u očima im se čita strah. Pronose se najnevjerovatnije glasine. Najviše se 
govori o tome kako će doći do separatnog mira između Nijemaca i Anglo- 
amerikanaca. 

Toga dana, 5. maja 1945, zazvonio je telefon u kabinetu predsjednika 
vlade dra Nikole Mandića. Javio se Pavelić, koji je ukratko izdao naređe- 
nje i dao znak za polazak. Mandić je na svojoj slušalici čuo odluku svog 
poglavnika: 

»Polazimo sutra. Recite ostalima. Saopćite također svim ministar- 
stvima, svim funkcionerima civilne državne uprave. Dokumenta neka se 
spale«. 

Naravno, nije se trebalo mnogo objašnjavati. Bezbroj puta se o tome 
ranije razgovaralo i odlučivalo što valja raditi kada kola nezadrživo 
pojure velikom brzinom nizbrdo, u provaliju poraza. 

I tako je na dati znak vođe počela utrka, s vremenom i bijeg u varljivoj 
nadi da će se moći pobjeći od odgovornosti za učinjena nedjela. Za mnoge 
okorjele ratne zločince, a toga su oni bili svjesni, to je bila trka između 
života i smrti. 

Predsjednik vlade prenosi svojim ministrima saopćenje: 

»Povlačimo se. Zbog situacije na bojištu. Spremite se za sutra ...« 

Za mnoge je ta vijest bila konsternacija, iako su znali već odavno da 
moraju seliti iz Zagreba. I sam ustaški zapovjednik i stožernik grada 
Zagreba, Božidar Kavran, bio je na neki način iznenađen prenaglim pri- 
premama za bijeg. Poslije hapšenja (uhvaćen u operaciji »Gvardijan«) na 
suđenju u Zagrebu izjavio je: 

»Kada sam bio kod predsjednika vlade, ja sam se iznenadio i pitao 
zašto se već povlačimo. Rečeno mi je da moramo napustiti zemlju, jer se 
front pomiče i da će doći do izvjesnih promjena. Treba doći do anglo- 
američkih postava, jer će doći do separatnog mira između Nijemaca i An- 
gloamerikanaca i da ćemo u izvjesnim postrojbama voditi dalje rat protiv 
Rusa i da ćemo se vratiti natrag.« 


Da bi apsurd bio veći, Pavelić donosi dan ranije, 4. maja, zakonsku 
odredbu: »Sve zakonske odredbe kojima se pripadnici NDH razlikuju 
s obzirom na rasnu pripadnost, kao i svi ostali propisi izdani na temelju 
tih zakonskih odredaba, gube pravnu vrijednost«. Uz Pavelića, supotpis- 
nik ove zakonske odredbe je Andrija Artuković. 


Ma koliko izgledao deplasiran i kukavički, Pavelić čini ovaj potez 
s određenom računicom da se, u slučaju suđenja za ratne zločine, for- 
malno može pozvati i na ovaj zakon da su se, eto, ispravljale ranije »gre- 
ške« jer, zaboga, pravo je u velikoj mjeri formalističko i ova odredba 
ništa ne košta. Neka je, zlu ne trebalo! A to što su ranije zakonske odluke 
odnijele s ovoga svijeta stotine hiljada nevinih ljudi, to sada za ustaše 
nije važno. Te žrtve je odnio rat, a sada kada je rat završen, trebalo bi 
to nekako zaboraviti. Sada u miru ponašat ćemo se drukčije, kao janjad! 
Vrlo lijepo rezoniranje, kada bi milijuni ljudi mogli, i ako bi htjeli, sve to 
zaboraviti. U ime milijuna poklanih, obješenih i ugušenih u plinskim 
komorama, to čovječanstvo nikad ne može zaboraviti! Zločin je kao 
rijeka bez povratka. Kada jednom krene, teško se zaustavlja. Samo otpo- 
rom i borbom može mu se stati na put. U protivnom, zločin se razvija 
kao epidemija i kuga. 

Za bježanje na Zapad trebalo je pridobiti i vođu HSS-a dra Vlatka 
Mačeka kako bi se pred javnošću zapadnih zemalja moglo prikazati da su 
i takvi ljudi, koji nisu ustaše, primorani bježati ispred »boljševičke« 
opasnosti. On bi im pomogao da ih Zapad lakše primi. Ustaše treba pri- 
kazati kao nacionalne borce koji se povlače pred komunizmom. Pavelić 
ustašama neće moći mnogo pomoći jer se kompromitirao i vjerovatno 
će se morati dugo sakrivati i živjeti u ilegalnosti. 

Mačekov bijeg iz zemlje pred partizanskim snagama značio je tada za 
mnoge ustaše da se Maček stavio na njihovu stranu. Oni su vjerovali da 
će im Maček učiniti tu uslugu jer im je pomogao u kritičnim trenucima 
za vrijeme proglašenja NDH, 10. aprila 1941, kada je izdao proglas hrvat- 
skom narodu i svojim pristalicama da podrže i pomažu novu ustašku 
vlast. 


Mačeka pred bježanje posjećuje ustaški general Moškov, komandant 
poglavnikove tjelesne garde, nadbiskup Stepinac, ministri Alajbegović, Bu- 
lat i drugi. Početkom maja Mačeka posjećuje i sam Pavelić, okružen 
jakom stražom i posebnim mjerama bezbjednosti. Tog momenta bila je 
posebno blokirana i zamračena ulica u kojoj je Maček stanovao. 

Vlatko Maček se u početku kolebao u odluci da li da napusti zemlju. 
Procjenjivao je svoje mogućnosti i pomalo ucjenjivao ustaše. Najzad se 
na sjednici ustaške vlade odlučilo (na inzistiranje Mačekovih ljudi, HSS- 
-ovaca u vladi: Tortića, Hefera, Kuvedžića i Totha) da se sve uradi da i 
Maček pođe s njima u emigraciju. Maček je najzad pristao, ocijenivši na 
kraju i sam da su mu bliže ustaše nego ma kakve druge kombinacije 


i interesi, za koje, uostalom, i nema nekih velikih realnih izgleda da se 
ostvare. 

Tako je 6. maja 1945. u 18 sati ispred svoga stana Maček s porodi- 
com sjeo u automobil koji su pratile naoružane ustaše na motociklima i 
još jedan auto naoružanih ustaških oficira. U takvom sastavu Maček se 
uključuje u kolonu za povlačenje »Poglavnikovih tjelesnih zdrugova«. 


Pljačka zlata iz Hrvatske državne banke 


Prema zakonskoj klauzuli koju je donio Ante Pavelić još u jesen 1944, 
Ministarstvo državne riznice i Hrvatske državne banke stavlja na raspo- 
laganje novoformiranom »Povjerenstvu« sve zlatne i devizne vrijednosti. 
Na dan 6. maja 1945. ministar Mirko Puk s imenovanim članovima 
»Povjerenstva« (doglavnik Jure Pavičić, ustaški pukovnik i poznati usta- 
ški emigrant Vilko Pečnikar, stožernik dr Ivan Musa, ustaški dopukov- 
nik Slavko Stare te ustaški bojnik Ciril Kralj) opljačkali su banku. 


Jedan dio zlata u sanducima ministar Puk je zakopao na Kaptolu, 
u nadbiskupskom dvoru, a drugi dio sanduka bio je određen da se ponese 
s kolonom pri povlačenju. Toga je dana na redu bila pljačka banke: napo- 
leondora, dukata, zlatnih turskih lira, nakita, bisernih ogrlica i dragocje- 
nosti koje su opljačkane od žrtava, najčešće bogatih židovskih obitelji 
koje su uništene. Sve te nabrojane dragocjenosti mogu se lakše nositi od 
zlatnih poluga i isto tako lakše unovčiti u izbjeglištvu. 

Banka je zaposjednuta po ugledu na gangsterske filmove. Sve ulaze 
čuvale su naoružane ustaše. U dvorište je ušao kamion s posadom na 
kojem su montirani mitraljezi spremni za akciju. 

Zadatak ove ekipe bio je da po određenom spisku, koji je ranije Pave- 
lić odobrio, podijeli sve zlatne vrijednosti na određene vrećice na kojima 
su stajale etikete s imenima. Ministar Mirko Puk s mašinkom o ramenu 
nadgledao je raspodjelu zlata po vrećicama. Znalo se točno tko i koliko 
treba da dobije. Među imenima kojima je bilo namijenjeno zlato nalazilo 
se na nekoliko vrećica ime Vlatka Mačeka. Kasnije su visoki ustaški funk- 
cioneri potvrdili na sudu da je Maček dobio 1000 zlatnika. 

Dijeljenje zlata trajalo je čitav dan. 

Sanduke zlata, njih 36, koji su bili zakopani u grobnici ispod oltara 
franjevačke crkve na Kaptolu, otkrili su organi OZN-e ubrzo poslije oslo- 
bođenja. O porijeklu tog zlata nađenog na nadbiskupskom dvoru optuženi 
fratar Modesto Martinčić rekao je na suđenju Erihu Lisaku i Stepincu: 

»Vama je sigurno poznato da je NDH ostala bez zlata, jer je većina 
zlata stare J ugoslavije prenesena u inozemstvo. Sjećate li se 1941. godine 
židovske kontribucije? To je zlato koje je bilo zlatna rezerva tzv. državne 
riznice NDH«. 

O sudbini i količini sanduka zlata koje je pri povlačenju ponijela Pave- 
hćeva kolona postoje proturječne izjave na suđenju u Zagrebu, i to ko- 


mandanta ustaša i stožernika grada Zagreba Bože Kavrana i komandanta 
logora Jasenovac Ljube Miloša. Kavran tvrdi da je u koloni bilo 13 san- 
duka zlata i da su ga sklonili u samostan Wolfsberg u Austriji. Ljubo 
Miloš tvrdi da se točan broj sanduka ne zna; jedni kažu da ih je bilo TO, 
a drugi 14. Sanduci sa zlatom bili su potrpani u jedan kamion. Čim su 
prešli granicu, jedan su sanduk već podijelili među sobom pratioci kami- 
ona. S predstojnikom samostana u Wolfsbergu potpisali su ugovor gene- 
ral Moškov i stožernik Kavran. Po tome ugovoru, pohranjeno zlato moglo 
je podići samo ono lice koje je imalo pismeni nalog od Pavelića, Puka ili 
Sušića. Kasnije su zlato ukrali general Moškov i potpukovnik šarić. 

Zlato oteto od nevinih žrtava, iščupano iz usta logoraša, pronađeno 
u židovskim stanovima, otrgnuto s vratova žena i s njihovih ruku doni- 
jelo je premalo sreće onima koji su ga opljačkali i bježali s njim iz zemlje. 
Svi su ti »zlatni« sanduci nestajali na tajanstven način. Čak je nestao 
i jedan sanduk zlata koji je Pavelić nosio u svom automobilu. O tome je 
Ljubo Miloš rekao u istrazi: 

»Prilikom bijega iz zemlje, prešavši u Austriju, Pavelić je iznenada mo- 
rao napustiti svoj automobil (Idu Rusi! Bježimo u brda!) i sanduk zlata 
koji se u njemu nalazio. Ponio je sa sobom samo ono što mu je stalo 
u džepove. Taj su sanduk pograbili Lisak i Ico Kirin i neko ga vrijeme 
nosili za Pavelićem, pa kada im je dodijalo, odlučili su da ga sakriju u bli- 
zini jednog puta u namjeri da se kasnije vrate po njega. I zaista, poslije 
nekog vremena našli su sanduk na istom mjestu, ali umjesto zlata u njemu 
je stajala samo cedulja na kojoj je pisalo:, Hvala na zlatu!'« 


Pavelić ostavlja svoju vojsku na cjedilu 


Iz stenografskih zapisa i ličnih bilježaka dra Đure Kumičića, upravi- 
telja saborske kancelarije, vidi se da se dr Kumičić negdje prvih dana maja 
susreo s Pavelićem na stepenicama zgrade na Markovom trgu. Poveo se 
ovakav dijalog: 

- Dakle, hoćeš li i ti s nama? - zapitao je Pavelić Kumičića. 

- Ne. Ja ostajem ovdje - odgovorio je ovaj. 

- Jesi li to čvrsto odlučio? Jesi li bio na eksponiranom položaju? 

- Mislim da nisam. Međutim, ja imam čistu savjest i čiste prste ... 

- Dakle, svakako ostaješ? 

- Ostajem. 

- Dobro ... Možda ću tetrebati... 

Ovaj se dijalog nastavio u nedjelju poslije podne u Pavelićevoj rezi- 
denciji. Bio je veoma kratak. Prema stenografiranom razgovoru, Pavelić 
je saopćio Kumičiću: 

»Gospodine vladin nadsavjetniče, povjeravam vam čuvanje reda i miru 
u Zagrebu od časa kada izađu posljednje hrvatske vlasti do ulaza prvih 
organiziranih vojnih jedinica«. 


Pavelić je Kumičiću tada naglasio da će morati surađivati s njemač- 
kim komandantom generalom Gligerom i ustaškim generalom i krilnikom 
Vjekoslavom Servatzyjem, komandantom grada Zagreba. 

Odlučivši da se povlači na zapadnu stranu prema Austriji, Pavelić 
nije sačekao pokret kolone svoje garde i ostalih koji su bili određeni da 
ga štite i prate, nego je u pratnji dviju limuzina već 6. maja poslije podne 
pobjegao u Nove Dvore nedaleko od Zaprešića. Kolona koju je formirao 
upravitelj policijske oblasti za grad Zagreb Ico Kirin krenula je 6. maja 
tek oko 2i sati. 

Pavelićev bijeg bio je signal za opće bježanje i paniku. On je sa svojom 
najužom pratnjom prenoćio u Zaprešiću. O organiziranju fronta u Hrvat- 
skom zagorju Pavelić je davao nejasne odgovore da treba svatko djelovati 
po svom nahođenju i da se spašava povlačenjem u Austriju prema Anglo- 
amerikancima. On će pokušati da tamo pripremi teren. Tako je Pavelić 
ostavio svoju vojsku na cjedilu i prepustio je sudbini ratnog vihora. 

Sutradan, 7. maja 1945. ujutro, ustaški general i komandant grada 
Zagreba Vjekoslav Servatzy posljednji put dolazi na ispraćaj Poglavniku 
u Zaprešić, uz komičan ceremonijal, jer već 8. maja neće biti više ni 
NDH, ni Poglavnika. Pavelić će se pretvoriti ponovno u emigranta i bje- 
gunca koji bježi kao ratni zločinac od suda pravde. Naravno, ni Servatzy 
već sutradan neće biti komandant grada, a samo koji dan kasnije bit će 
zarobljeni bivši ustaški general poražene i zarobljene vojske. 

U Zaprešiću su formirane dvije kolone, civilna i vojna. Drugu noć 
proveo je Pavelić s pratnjom u blizini Rogaške Slatine. 

U vrijeme ulaska naših jedinica u Zagreb Pavelić se još nalazio u na- 
šoj zemlji. On je bio oprezan i nije se jako žurio sve dok nije provjerio 
tko se nalazi ispred njegove kolone i gdje se nalaze slovenski partizani, 
gdje angloameričke trupe, a gdje jedinice Crvene armije. Kada se nešto 
bolje informirao o stanju na teritoriju kroz koji je namjeravao proći, odlu- 
čio se da brzo nastavi bježanje prema Austriji i u dubinu njezina terito- 
rija. Tako su 8. maja 1945. oko u sati Pavelićeva svita i osiguranje nasta- 
vili povlačenje preko Ptuja, Maribora, St. Andreje do Spielfelda, gdje se 
toga dana uvečer kolona zaustavila. 

U Austriji je vojna situacija bila nejasna jer se brzo mijenjala. Nije se 
točno znalo gdje se nalaze Rusi, a gdje Angloamerikanci. Negdje između 
Judenburga i Triebena Pavelićeva se kolona našla pritiješnjena između 
dviju kolona Crvene armije koje su nastupale. Da ne bi pao u sovjetsko 
zarobljeništvo, Pavelić je napustio svoju kolonu koja ga je do tada štitila, 
ostavio automobil i sa svojim sinom Velimirom te s Lisakom, Reberniča- 
kom, Kirinom i Dolores Bracanović! pobjegao u šumu. Nakon 14 dana 
povlačenja kroz šume Tauernskih Alpa prešli su reku Enns i dočepali se 
američke zone. Tu se Pavelić smjestio u lovački dvorac Leingreith blizu 


1 Profesorica Dolores Bracanović bila je u NDH komandant »ženske ustaške mla- 
deži«. 


Hinterseea, koji je ranije zakupio i tamo još u jesen 1944. smjestio svoju 
ženu Maru sa dvije kćeri i 15 kamiona opljačkane robe. 

Dnevnik emigrantkinje Dolores Bracanović, koja je tih dana bila u naj- 
bližoj Pavelićevoj okolini, objavljen negdje i960, u Argentini, govori 
između ostalog dosta iscrpno o Pavelićevom bijegu, lutanju po šumama 
i svim teškoćama koje su ih zadesile poslije bijega iz Zagreba. 


»7. maj 1945. Oko tri sata poslije podne pri povlačenju iz Zagreba 
zaustavlja se naša kolona kod Novih Dvora. Tu nam se, medu ostalima, 
pridružuje ijedna crna limuzina. 

- Poglavnik - reče mi dr Niedzielski. - Siđimo da ga pozdravimo. 
Pružio mi je ruku i rekao: J oš ćemo se vidjeti.' 

Osjetila sam tek sada da idemo iz Hrvatske. Kolona je krenula. Sve 
je isprepleteno: samovozi, pješaci, seljačka kola i dvokolice... Prelazimo 
granicu. Noćimo u Rogaškoj Slatini. 

8.maj 1945. Krećemo prema Mariboru. U Spielfeldu oko 5 sati po- 
slije podne saziva nas Poglavnik i kaže nam da će Nijemci te noći kapitu- 
lirati pred Rusima, pa da nam je glavni zadatak ostaviti što prije rusko 
područje. Daje nam nalog da se preobučemo u građanska odijela. Ove se 
noći ne spava. Vozimo se najprije prema Klagenfurtu. 

9. maj 1945. Stiže vijest da su u Klagenfurtu već partizani. Mijenjamo 
pravac - Judenburg. U Zeltbergu iznenadiše nas Rusi bombardiranjem 
naše kolone. Namjeravamo ovu noć ostati tu, pokraj ceste. General Begić 
daje naglo nalog za pokret. Ni ove noći nema spavanja ni odmora. Ne 
možemo se zaustaviti ni kad bismo htjeli, jer oni koji su iza nas žure 
naprijed. 

10. maja 1945. Stižemo u pet sati ujutro u Judenburg i tu se namje 
ravamo predati Amerikancima. Dolazi naglo zapovijed za pokret: Ameri- 
kanci se povlače iz Judenburga, a ulaze Rusi. Zurimo prema Triebenu. 
Zalutasmo ... Stojimo tako na cesti, savjetujući se što da učinimo. Mišlje- 
nja su različita. Poglavnik predlaže šumu. J edan dio nas uzima naprtnjače 
i slijedi Poglatmika... Suma se naglo uspinje. Previše nas je u ekipi. 
Dijelimo se u dvije grupe. Jednoj je na čelu Poglavnik, a drugoj general 
Begić. Na prvom planinskom vrhu ponovo se dijelimo u dvije grupe. Uz 
Poglavnika ostaje njegov sin i nas četvoro ... 

Spustila se noć. Ne možemo dalje, jer čujemo puškaranje ... 

11. maj 1945. Rano ujutro krećemo, još prije zore. Uvijek kroz šume 
i brda. Nemamo hrane. Jedna kutija od kile šećera sva je naša zaliha. 
Čitav dan pješačimo. Spušta se noć... U jednoj seoskoj šupi provodimo 
noć na golom podu. 

iz. maj 1945. Ujutro smo od seljaka kupili mlijeka i jednu kokoš, 
koju smo zaklanu uzeli sa sobom, jer nismo imali vremena prirediti je. 
Idemo dalje. Vrhunac za vrhuncem se niže. Oko nas snijeg. Tu smo pred 
večer napokon prešli Tauernske Alpe. Na vrhu smo se odmorili deset 
minuta, a onda smo se žurno počeli spuštati... Pohlepno gledamo kokoš 
i krumpir. Kao jedinoj ženi u grupi zapala me dužnost da to skuham... 
Noć smo prespavali na štaglju. 

13. maj 1945. U Donnersbachu susrećemo drugu grupu Hrvata, pa 
slijedimo skupa dalje. Zurimo cestom do lrdinga. Kažu nam da će na ovoj 


strani mjesta Rusi preuzeti stražu. Ako se to dogodi, nećemo moći prijeći 
u američku zonu. Svi smo iscrpljeni i umorni. Pješačimo bez odmora. 
Napokon ugledamo most. Prelazimo ga. Noćimo u Klankau. 

14. maj 1945. Nastavlja se pješačenje. U Bad Ausseeu nalazimo pravo 
konačište s krevetima. 

15. maj 1945. U napasti smo da krenemo željeznicom dalje, ali na 
željeznici je kontrola. Ne preostaje nego šumom na Obertraum. 

16. maj 194]. Hoćemo prema Pass Gescbullu, ali Amerikanci stoje na 
raskršću i upućuju sve u logor, u Bad Ischl. Stali smo i razmišljali što 
ćemo... 

17. maj 1945. Ponovo smo prošli jednu američku stražu koja je sve 
legitimirala osim Poglavnika i mene, jer smo bili zadnji u grupi. Pada 
kiša. Sklanjamo se u šumu u neke barake. 

18. maj 1945. Približavamo se cilju. Leingreith! Konačno smo stigli. Tu 
je Poglavnikova obitelj i neki drugi Hrvati. Ostajemo tu svi na okupu, 
očekujući daljnji razvoj događaja. 

20. maj 194]. Došli su general Moškov i bojnik Sarić po upute. 
Poglavnik je po Moškovu poslao poruku dru Mačeku 

i. juni 1945. Poglavnik se prijavio američkim vlastima...« 


U međuvremenu Maček drugom maršrutom bježi u Pariz u pratnji 
nekoliko ustaških oficira. Njegova politička reputacija na Zapadu bila 
je takva da je mogao ustaše lakše braniti u emigraciji nego kompromi- 
tirani Pavelić. Zato su mu i dali toliko zlatnika i pratnju oficira Poglav- 
nikove garde. 

Maček je vrlo vješto krio svoje političko lice. Nije javno surađivao 
s ustašama, koji su ga u početku bili konfinirali. Imao je svoje predstav- 
nike u izbjegličkoj jugoslavenskoj kraljevskoj vladi u Londonu i ustaškoj 
vladi NDH. S druge strane, potajno je šurovao s ustašama i pomagao im 
u presudnim trenucima stvaranja NDH i tražio od svojih pristalica da 
potpomažu novu ustašku vlast. Taj majstor licemjerja bio je i sada spre- 
man, u trenutku propasti NDH, da pomaže ustaše i bude njihov advokat. 
On se ustaša ne odriče, uzima njihov novac i pratnju. Interesantno je 
napomenuti da su savezničke vojne vlasti Mačekov prijelaz preko Austrije 
sigurno odobrile, jer je prošao neometan i nije se, za razliku od Pavelića, 
morao probijati kroz šumu i povlačiti pješke preko sovjetskih linija. 

U vezi s Mačekovim prolaskom kroz Austriju na putu za Pariz, optu- 
ženom Milošu postavljeno je na procesu u Zagrebu pitanje: 

- Jeli vam poznato da je Moškov imao pratiti Mačeka, odnosno da je 
Pavelić preko Moškova dao Mačeku pratnju? 

Optuženi Miloš: 

- Ja mislim da je u početku Poglavnikov tjelesni zdrug imao osigu- 
ranje (Mačekovog bijega), a zatim je naišao na žandarmerijske časnike 
i novinare i s njima pošao dalje. 

Tužilac: 

- Jeli vam poznato da je Maček dobio od Pavelića 1000 zlatnika kad 
je izlazio iz zemlje? 

Optuženi Miloš: 

- Poznato mi je. 

I drugi optuženi, Kavran, govori isto o Mačekovom bijegu: 

- U prvo vrijeme ustaše, pa i sam Pavelić, smatrale su da će u emi- 
graciji »u ime Hrvata« moći nastupiti prvenstveno Maček, jer će se, 
logično, Pavelić morati temeljitije sakrivati nego on, a donekle i uslijed 
toga što je Maček neka lažna demokratska firma. U tom pogledu po- 
stojao je između Pavelića i Mačeka dogovor još iz Zagreba prije bijega. 

Dobro upućeni Kavran iznosi na procesu: 

- Prema onome što je Moškov (ustaški general) iznio, došlo je do 
sporazuma da se izvrši pregrupacija vojničkih postrojbi (prije sloma) 
i budući da će dalje glavnu riječ voditi funkcioneri jedne strane sile, 
Maček je dobio dužnost da pred njima nastupi i brani tezu o hrvatskoj 
državi. 

Tužilac: 

- Jeli vam rečeno da je to bilo dogovoreno još za vrijeme okupacije? 

Optuženi Kavran: 

- Jest. 

Na kraju je na spomenutom procesu u Zagrebu bilo govora o Paveli- 
ćevu boravku u Austriji 1945. i 1946. godine. 

Javni tužilac: 

- Jesu li oni (savezničke vlasti) znali za Pavelića da se on tamo na- 
lazi? Recite nam kako je Pavelić živio u Wersnitzu, kako se maskirao 
i kako je izgledao? 

Optuženi Miloš: 

- Pustio je brkove, ali svatko ga je mogao lako prepoznati. Sa slike bi 
ga svatko mogao prepoznati. Nije se sakrivao. 

Javni tužilac: 

- Znači da su znali tko je on? 

Optuženi Miloš: 

- Mogli su znati. 

Pavelić je u Wersnitzu stanovao s ustaškim pukovnikom Džalom. 

Javni tužilac: 

- Jeli Pavelić bio prijavljen u mjestu gdje je boravio ili je bio prijav- 
ljen na više mjesta? 

Optuženi Miloš: 

- Onjeimao dva imena i bio je prijavljen na dva mjesta. 

Javni tužilac: 

- Zašto je bio prijavljen na dva mjesta? 

Optuženi Miloš, koji se u tom austrijskom mjestu sastajao s Paveli- 
ćem, smatra da su okupacione vlasti štitile Pavelića. On iznosi interesan- 
tan detalj da je jedan austrijski policijski oficir saznao za mjesto Paveli- 
ćevog boravka i obratio se jednom pukovniku savezničke vojske koja je 
bila stacionirana u tom mjestu. Od pukovnika je tražio nagradu za otkri- 


vanje mjesta gdje se nalazi njemački kvisling Pavelić. Pukovnik je na to 
odgovorio da se »ne miješa tamo gdje mu nije posao«. 

Na osnovi svega toga i drugih indicija, Miloš zaključuje da je Pavelić 
bio »pod specijalnom zaštitom« odredenih krugova na Zapadu. 

Pavelić se poslije Austrije krio neko vrijeme u jednom samostanu 
u Italiji, a odatle je otišao brodom u Argentinu pod imenom mađarskog 
inženjera Pala Aranjoša s dokumentima Međunarodnog crvenog križa iz 
Rima. U Buenos Airesu naišao je na dobar prijem. 

Za njegovu smrt agencija Associated Press je 28. XII 1959. upotrijebila 
samo jednu rečenicu: 

»Madridski listovi pišu da je jučer u Madridu umro Ante Pavelić, 
jedan od najvećih ratnih zločinaca i šef hitlerovske marionetske tvorevine, 
tzv. Nezavisne Države Hrvatske«. 


Ustaška zvjerstva u selima oko Zagreba 


Kada je Pavelić prenosio na dra Kumičića pravo o preuzimanju uprave 
nad gradom Zagrebom nakon njegova povlačenja, tom su činu prisust- 
vovali njemački general-lajtnant Hans Jupe, inspektor njemačkih trupa 
u NDH, a nešto kasnije pristigao je i njemački poslanik Siegfried Kasche. 
Pavelić je bio relativno miran jer su, čini se, sve prepreme za bijeg bile 
gotove. Tada je Kumičiću bilo izričito naređeno da saopćenje o toj od- 
luci, o njegovom preuzimanju vlasti u gradu, bude objavljeno preko radija 
tek sutradan, 7. maja uvečer. Težilo se sigurno tome da to saopćenje usli- 
jedi onda kada Pavelić i njegova bratija budu prilično daleko od granice. 
Kumičiću je također rečeno da za održavanje reda treba da se osloni na 
njemačkog generala Geigera i ustaškog generala i komandanta grada Vje- 
koslava Servatzyja i da djeluje suglasno s njima. 


Već 6. maja popodne Kumičić je tražio Servatzyja u tzv. Rudolfovoj 
kasarni, na uglu Ilice i Ljubljanske (sada Ulice braće Oreški), da bi se 
dogovorio s njime o predaji grada partizanima. U kasarni je vladao kaos. 
Nigdje nije bilo ni ustaškog, ni njemačkog generala. Automobil mu se 
zaglavio u masi ustaško-domobranske vojske i crnogorskih četnika, koji 
su formirali kolonu za povlačenje prema Sloveniji. Pijane, ustaše su bjeso- 
mučno pucale i psovale, a rafale svojih mašinki sipale po prozorima 
susjednih kuća. 

Velik broj civila, najviše ustaških obitelji, žena, djece, od kojih je 
većina povedena silom, nalazio se u toj gomili. Mnogi su već ranije dove- 
deni u Zagreb iz svih krajeva NDH, zavisno od nastupanja J ugoslavenske 
armije. Bilo je stanovništva iz Bosne i Hercegovine, Like, Korduna, Banije, 
Slavonije, Podravine. Vojni kamioni, topovi, limuzine, seljačka kola napra- 
vili su pravi kaos, tako da se na zagušenoj cesti prema Črnomercu nije 
znalo »ni tko pije, ni tko plaća«. 


Po povratku, kako nije uspio pronaći ni jednog generala, Kumičić je 
istog dana predvečer potražio telefonom Pavelića. Nije ga dobio, jer je 
ovaj umakao iz grada i hitao već prema Zaprešiću. Uspio je uhvatiti tele- 
fonsku vezu s generalom Grujićem, koji nije znao ništa reći o onome 
o čemu je odlučivao jedino Pavelić. Pljačka i teror u gradu naveliko su 
već počeli. Nije bio rijedak prizor vidjeti seljanke kako u košarama za 
tržnicu nose pisaće i druge mašine, tepihe, stolice i ostale stvari iz nadle- 
štva. Pojedine grupe vojnika pljačkaju radnje. 

U kasnije večernje sate general Grujić uspijeva saopćiti Kumičiću da 
Poglavnik ostaje pri svojoj ranijoj odluci da se saopćenje o njegovom 
napuštanju Zagreba i o postavljanju Kumičića da u gradu vrši funkciju 
vlasti može objaviti tek sutradan, 7. maja uvečer. 

Kumičić ipak ne čeka veče. Preko Radio-Zagreba on to čini već sutra- 
dan izjutra. Oko 12, sati Kumičića posjećuje nadbiskup Alojz Stepinac. 
Komentira se vijest koja je navodno potekla od partizanskog radija da će 
Zagreb biti bombardiran iz zraka i sa zemlje ako do sutra, 8. maja, ne 
bude očišćen od neprijatelja. Stepinac smatra da treba posredovati kod 
Nijemaca, jer su ustaše odlučile da napuste grad bez borbe, u stvari da 
što prije pobjegnu pred Jugoslavenskom armijom, koja je nezadrživo 
nastupala. Ukoliko i dođe do kakvih okršaja, to mogu činiti samo poje- 
dine ustaške grupe na svoju ruku. Ako do toga i dođe, to su sitni bezna- 
čajni otpori. S Nijemcima je drukčije, iako je i s njima ranije dogovoreno 
da se grad ne brani. Oni su na to pristali jer bi gubili dragocjeno vrijeme, 
potrebno za uspješan bijeg preko granice. Ionako se izgubilo na vre- 
menu braneći prilaze Zagrebu duže nego što je trebalo. Sada se ne zna da 
li su Nijemci ostali pri svojoj ranijoj odluci. 

Najzad je pronađen njemački komandant, general Geiger. Predlaže se 
da se partizanskim jedinicama ponudi predaja grada, tako da bude orga- 
nizirana i bez prolijevanja krvi. Geiger to odbija smatrajući da je nemo- 
guće preko fronta brzo uhvatiti vezu s glavnom partizanskom komandom, 
ali zato pozerski dodaje: 

»Ja, kao stari austrougarski oficir, ne bih htio da me Zagrepčani 
upamte kao zločinca. Ako bude dovoljno vremena, povući ću se bez 
borbe, a ako budemo prisiljeni pucati, pucat ćemo tek na periferiji grada.« 

Geiger je poslije te viteške izjave vrlo neviteški pobjegao iz grada ne 
javivši se nikome. 

Luburićevi koljači iz Jasenovca, duge prljave kose, imali su zadatak 
da sruše sve savske mostove pri nailasku partizanskih jedinica. Sreća je 
bila što se predao jedan njemački oficir koji je donio nacrte postavljenih 
mina i eksploziva na mostovima te je u posljednjem trenutku ta namjera 
osujećena. 

U dvorištu Rudolfove kasarne i na uglu Ljubljanske ulice i Ilice za- 
ustavili su se luburićevci radi prikupljanja i formiranja kolone za povla- 
čenje. Između njih se šepurio Pavelićev »krilnik« Maks Luburić, jedna 


od najodvratnijih figura ustaškog pokreta. Taj čovječuljak dobio je 
ovakvu karakteristiku Gestapoa: »Visok jedva 160 centimetara, tridesetih 
godina, sivih, naoko staloženih očiju, s hipertrofiranim mišićima za žva- 
kanje. Od 1928. do 1941. bio u emigraciji. Osnivač i prvi šef koncentra- 
cionih logora u Hrvatskoj. Luburić je posebno sudjelovao pri pokoljima, 
veliki sadist, živčano bolestan, patološki tip. Poslušno i na sve spremno 
Poglavnikovo oruđe. Politički aktivan, pokretačka snaga za krvava obra- 
čunavanja u Hrvatskoj .« 

Taj klasični Lombrozov tip rođenog zločinca govori i hvali se i u po- 
sljednjim trenucima povlačenja i agonije ustaštva: 

»Kad bih ja postavio mitraljez na J elačićevom trgu (danas Trg Repub- 
like) i pucao u svijet i sve pobio, nikome ja ne bih odgovarao, toliku 
ja vlast imam.« 

Tu, na tom uglu, 8. maja u 4 sata i 45 minuta ostavljene ustaše pucaju 
i ubijaju jednog radnika koji je ovuda slučajno naišao. Ostao je izrešetan 
na pločniku u radničkom kombinezonu sa starom taškom u rukama. Oni 
ubijaju kada im je dosadno, iz navike, kada su pijani, a pogotovu kada su 
uplašeni. Raspolažu s nekoliko tenkova, stanovitim brojem kamiona i sa 
desetak crnih »mercedesa«. Odlaze, s njima odlazi i zločin prema zapad- 
noj strani, preko Črnomerca i Kustošije, samo 6 sati prije ulaska prednjih 
dijelova 45. divizije Druge jugoslavenske armije. 

Iako je grad napušten bez presudne borbe, vodile su se sporadične 
borbe na Savskom mostu, oko radio-stanice i na Kvaternikovom trgu, ali 
zato su se na vanjskoj obrani, na daljim prilazima Zagrebu, vodile vrlo 
uporne i žestoke borbe uz velike gubitke i žrtve. Ustaše su bile prinuđene 
da se povlače komunikacijama izvan grada, jer su ulice u gradu bile isu- 
više zakrčene te su uvjeti za bježanje bili otežani, odnosno usporeni. 

Povlačeći se obroncima Zagrebačke gore, ustaše su činile posljednje 
zločine nad hrvatskim življem u selima udaljenim samo nekoliko kilome- 
tara od Zagreba: Markuševcu, Bačunu, Gračanima, Šestinama i dr. 

U selu Markuševcu ubijaju 19 seljaka i jednu ženu. Miju Lukačina iz 
tog sela hvataju kod kuće, vode ga neko vrijeme sa sobom, a onda su ga 
na jednom brežuljku u blizini sela Daščevca zaklali. 

U selu Daščevcu spalili su cijelo naselje Jordanići. Tu su ubili Franju 
Kobasića, jedinca u roditelja. Doveli su ga do crkve u Markuševec, tu ga 
strijeljali i zatim bacili u obližnji potok. Ubili su i dva brata Ivana i Franju 
Lide, koje su na očigled porodice, bez ikakvog razloga, strijeljali iza kuće. 

U Bačunu su strijeljali Ivana, Petra i Marka Benšaka. 

U selu Bliznecu izgorjela je u svojoj kući 75-godišnja Kata Bašić, 
a njenog su jedinca strijeljali iza štaglja. 

U Gračanima ustaški banditi, u bijesu što se moraju povlačiti, ubijaju 
30 nasumce uhvaćenih mirnih i nedužnih ljudi. 

U Šestinama, omiljenom izletištu Zagrepčana, ustaška rulja ubija 
dvadeset nedužnih seljana. 


Podivljale ustaške horde, iz straha od osvete naroda nad kojim su 
počinile nečuvena zvjerstva, ubijaju u posljednjim trenucima i love ljude 
kao zečeve. Pri tome im ništa ne smeta što čine zločin nad hrvatskim 
življem. Naprotiv! Oni mu se sada svete što nije uz njih, što se ne povlači 
s njima. 


Držanje bugarske armije izazvalo je teškoće u odnosima 


Nijemci su napustili Maribor 9. maja. U grad je prva ušla slovenska 
četa KNOJ-a pod komandom Miloša Ogrizeka. Ova četa, s lokalnim 
partizanskim grupama i komunistima iz grada, zaposjela je odmah fabrike 
i javne zgrade. Osjetivši da u gradu nema Nijemaca, po već ustaljenom 
običaju, nekoliko sati po ulasku prvih slovenskih partizana u Maribor je 
sa sjevera ušla jedna bugarska konička jedinica. Zajedno s njom ušao 
je i jedan bataljon prekomurske partizanske brigade, jedan bataljon bri- 
gade KNOJ -a i druge naše manje jedinice i rukovodstva društvenih orga- 
nizacija. Za bugarskom konjicom su, sat-dva kasnije, umarširale i neke 
njihove pješadijske jedinice. Maribor je u to vrijeme imao blizu 50 000 sta- 
novnika i dobro razvijenu industriju. 


Crvena armija je već krajem marta izbila pred Beč. Dvadeset trećeg 
marta 1945. otpočela je bitka za grad. Nakon dvadeset dana borbe bra- 
nioci grada bili su prisiljeni da kapituliraju. Beč je pao 13. aprila. 

S trupama Crvene armije na jugu Mađarske nastupale su jedinice 
bugarske armije. One su bile u dodiru s našom armijom i IV operativnom 
zonom na rijeci Dravi. Odluke njemačko-ustaškog rukovodstva da se 
na našem frontu daje odlučan otpor i po svaku cijenu stvore potrebni 
uvjeti da se glavnim snagama probije u Austriju i preda zapadnim savezni- 
cima - uvjetovale su na jugoslavenskom ratištu teške i žestoke borbe i 
izvjesno zaostajanje u našem napredovanju u odnosu na front u Mađar- 
skoj. Ta je, naravno, bilo samo u jednom periodu, i to na tzv. srijemskom 
frontu, jer je lijevo krilo jugoslavenske armije, naša Četvrta armija, neza- 
drživo napredovalo prema Trstu i izvršilo dubok obuhvatni prodor u 
Korušku. 


Da bi se ipak shvatila ta neujednačenost i isturenost linije fronta 
u našoj zemlji u odnosu na susjedni front u Mađarskoj, pridonijet će 
i podatak da je proboj srijemskog fronta uslijedio 12. aprila 1945, a da je 
Beč, daleko na sjeverozapadu, pao u ruke Crvene armije samo dan kasnije. 
O toj upornosti neprijatelja da se na našem frontu bori do krajnjih gra- 
nica govori i činjenica da je Berlin pao (2. maja) prije nego Zagreb 
(8. maja 1945). Kasnije ćemo vidjeti da je ta upornost neprijatelja da 
borbe u Jugoslaviji nastavi skoro 5 dana duže nego što je trebalo bila za 
njega fatalna. Ali takva situacija, koja je stvorena brzim prodiranjem 
Crvene armije i povećanim otporom jakih koncentracija neprijatelja u na- 


šoj zemlji, pogodovala je bugarskoj armiji da na tom spoju frontova lakše 
nastupa i napreduje gotovo bez ozbiljnih borbi. 

Tako se i moglo dogoditi da jedinice bugarske vojske udu prije naše 
divizije u Maribor i Dravograd, ne uvažavajući nimalo činjenicu da su 
u grad već ušli i preuzeli vlast slovenski partizani. Dogodilo se isto ono 
što i prije 5-6 mjeseci u Srbiji i Makedoniji za vrijeme oslobađanja Niša, 
Leskovca, Vranja, Skoplja, Strumice, Štipa i drugih mjesta!. Kao po ne- 
kom pravilu, Bugari su ulazili u te gradove nekoliko sati nakon naših 
jedinica kada je borba već bila okončana. Sto je najgore, te su trupe 
redovno ne samo pljačkale i otimale ratne trofeje već su prisvajale i opće- 
narodnu imovinu, ne skanjujući se da otimaju i imovinu i dragocjenosti 
pojedinih građana. 

Tih majskih dana, posljednjih dana rata, nisam znao da je bugarska 
vojska zbog takvih postupaka morala na zahtjev Vrhovnog štaba NOV-a 
i POJ-a napustiti teritorij J ugoslavije i vratiti se u Bugarsku, iako je po spo- 
razumu u Craiovi2 bila priznata i tretirana s naše strane kao saveznička 
vojska. Kao što je poznato, drug Tito se u svom prolazu za Moskvu zadr- 
žao u Craiovi (Rumunjska) u štabu 3. ukrajinskog fronta i tamo je u ime 
Jugoslavije potpisao s predstavnicima otačestvenofrontovske Bugarske 
sporazum o učešću bugarske vojske u zajedničkim operacijama protiv 
Nijemaca u Srbiji i Makedoniji. Cilj je bio pomoći susjednom bugarskom 
narodu da spere sa sebe ljagu koju su mu, surađujući s Hitlerom, nanijeli 
njegovi vlastodršci i da se učešćem u antifašističkoj borbi makar u sa- 


1 Leskovac je oslobodila IJ. brigada 47. divizije NOVJ, 11. X 1944. Bugarske su 
jedinice ušle u oslobođeni grad nakon nekoliko sati. U Niš su 14. oktobra oko 13 sati 
prodrle 10. i 12. brigada naše 22. divizije, zatim njena 8. brigada i 26. brigada 46. srp- 
ske divizije. Nakon tri sata ušle su bugarske jedinice s tenkovskom grupom 233. sov- 
jetske divizije i 23. brigadom 45. srpske divizije. Građani Niša bili su iznenađeni a neki 
i zgranuti kad su u već oslobođeni Niš ušli uparađeni Bugari, i to oni isti oficiri i jedi- 
nice koje su tako reći do jučer bile okupatori. Koča Popović, kao komandant Glavnog 
štaba NOV-a i POJ-a za Srbiju, bio je zbog toga prinuđen da uputi depešu Vrhovnom 
štabu: »U vezi s ovim potrebno je da se bugarska vojska što prije povuče u Bugarsku«. 
Slične teškoće s Bugarima oko prisvajanja tuđih uspjeha dešavale su se u Makedoniji, 
samo su tu teškoće bile još veće. Komandant Glavnog štaba NOV-a i POJ -a Makedonije, 
general Mihajlo Apostolski, u svom izvještaju od 16. XI1944. govori i o tome da je 
Radio-Sofija objavila da su Bugari oslobodili Skoplje i Strumicu, iako su to učinile naše 
jedinice, a Bugari umarširali u već oslobođene spomenute gradove. Apostolski moli 
Vrhovni štab »da se bugarske trupe povuku što prije iz Makedonije«. 


* Pošto su objavili rat Njemačkoj, bugarska delegacija - u kojoj su se nalazili 
Terpešev, Todorov i Blagojev - došla je j. oktobra 1944. u Rumunjsku maršalu Titu, 
koji se u prolazu za Moskvu zadržao u Craiovi u štabu 3. ukrajinskog fronta maršala 
Tolbuhina, i molila da Tito, u ime Nacionalnog komiteta NOJ-a, potpiše s njima spo- 
razum o okončanju ratnog stanja između Jugoslavije i Bugarske i da se dozvoli da 
bugarska vojska, iako je već blizu kraj rata, ipak učestvuje u zajedničkim operacijama 
protiv Nijemaca, kako bi sprala ljagu radi učešća na strani fašizma. Imajući pred so- 
bom cilj pomoći susjednom narodu i osjećajući to kao svoju internacionalističku duž- 
nost, drug Tito je u ime NKNOJ -a potpisao sporazum, iako se znalo da će morati ulo- 
žiti dosta truda da se borcima NOV-a i narodu objasni takav akt širokogrudosti s obzi- 
rom na bezbrojne zločine koje su Bugari kao okupatori učinili nad narodom Make- 
donije i Srbije. Sporazum je bio potpisan samo deset dana nakon energične Churchil- 
love izjave, tj. osude Bugarske: »Mi ih ne želimo među savezničke zemlje.« 


svim završnoj fazi rata osigura međunarodno priznanje nove Bugarske od 
zemalja antihitlerovske koalicije. 

I sada u Mariboru, nakon skoro pola godine, ponovila se ista praksa 
kao u Srbiji i Makedoniji. Iako je masa svijeta 9. maja pohrlila na ulice 
da pozdravi i dočeka bugarske vojnike kao braću i suborce, oni su počeli 
nemilosrdnu pljačku grada. Počeli su demontirati strojeve po tvornicama, 
odnositi pisaće mašine, telefone, umjetničke slike, automobile, kamione 
i oružje što je ostalo iza Nijemaca. Nije bila pošteđena ni privatna svojina 
građana i njihove dragocjenosti. Odmah se vidjelo da to nisu sitne krađe 
pojedinaca i grupica vojnika koje rijetko koja komanda u prvim časovima 
naleta mase vojnika u grad može u potpunosti spriječiti. Za demontiranje 
mašina morao je postojati raniji plan i morala ga je odobriti neka ko- 
manda, ako ne viša, ono bar na nivou štaba divizije ili puka. Partizanska 
četa KNOJ-a, komunisti i lokalne partizanske straže u gradu pokušali su 
to u prvi mah spriječiti. Došlo je i do oružanih sukoba; tom su prilikom 
dva partizana iz slovenske knojevske čete bila ubijena. 


Stab 51. divizije, dan nakon ulasku u grad, odmah je obaviješten 
O držanju Bugara. Bili smo prinuđeni da u svojstvu komande mariborskog 
garnizona preuzmemo hitne mjere i izdamo svim našim jedinicama u mje- 
stu narađenju u kojem se, između ostalog, kaže: »1. Sve fabrike, kao 
1 materijal, staviti pod jaku stražu i spriječiti odvlačenje materijala drugim 
vojskama.« Ili »imati na umu da ni jedna saveznička vojska nema prava 
izvlačenja ma kakvog materijala u vidu ratnog plijena bez prethodnog 
pismenog odobrenja ovog štaba« ili točka 8 ... »ovo naređenje pokazati 
svim predstavnicima savezničkih vojski i tražiti da se istog pridržavaju. « 

Poslije istrage o pogibiji dvojice slovenskih partizana, Bugari su na 
našu odlučnu intervenciju prestali pljačkati. Tada nisam znao da su takve 
i još gore probleme s bugarskom armijom imale partizanske jedinice u vri- 
jeme oslobađanja Makedonije i istočne Srbije!. 


1 Držanje bugarske vojske u Srbiji najbolje karakterizira izvještaj generala Veli- 
mira Terzića Vrhovnom štabu NOVJ -a i odgovor druga Tita. Izvještaj glasi: »Po zavr- 
šetku niške operacije, bugarske trupe su se ponašale kao da se nalaze na neprijateljskoj 
teritoriji: počela je pljačka jugoslavenskih ratnih trofeja, čak i imovine jugoslavenskih 
građana. Tako su, na primjer, bugarski tenkovski dijelovi, IJ. oktobra 1944. zapadno 
od Niša otjerali ratni plijen 24. i 27. divizije NOVJ -a, koje su uspjele da od oko 1000 
njemačkih vozila zadrže samo 30 kamiona, sedam putničkih automobila i jedan daleko- 
metni top. U Nišu oko skoro svih skladišta došlo je do sukoba sa bugarskim vojni- 
cima i oficirima koji su, i pored prisustva naših stražara, provaljivali u skladišta i od- 
nosili materijal. Sanitetsko skladište Crvenog križa bugarski su vojnici potpuno razru- 
šili. Noću 16. i 17. oktobra bugarski graničarski puk, koji je bio smješten u Knez-Selu, 
opljačkao je sanatorij i pokidao sve instalacije. Pri prolazu kroz Niš i okolna sela 
bugarske jedinice pljačkale su imovinu stanovništva. U Niškoj Banji, iz zgrade u kojoj 
je bila smještena infektivna bolnica, radio-četa II bugarske armije odnijela je sanitetski 
materijal. Iz niške tvrđave odnesena je sva vojna sprema i hrana«. Zbog svega ovoga 
vrhovni komandant NOV-a i POJ -a maršal Tito naredio je Glavnom štabu Srbije: »Bu- 
garske trupe imaju odmah napustiti Niš. Svi vojni trofeji i magazini moraju ostati 
na našem raspolaganju. Saopćiti to bugarskom komandantu kao moju zapovijest«. Od- 
mah slijedi depeša: »Pokret bugarskih trupa bio je predviđen u sporazumu sa mnom. 
U vezi sa vašim depešama, u kojima govorite o otimanju i pljački trofeja, koje su za- 


Dobar dio bugarskih oficira, naročito viših, bio je zadojen mržnjom 
prema partizanima jer su se tri i pol godine tukli protiv naših partizan- 
skih jedinica kao oficiri i komandanti jedinica fašističke borisovske armije, 
koja je napravila bezbroj zločina u našoj zemlji. Naši ljudi nisu očekivali 
takvo držanje bugarskog komandnog kadra. Pretpostavljalo se baš 
obratno: da će upravo zbog takve prošlosti Bugari biti mnogo skromniji 
i borbeniji ako je postojala čvrsta želja da se spere ljaga i sramota u koju 
su ih bili uvalili njihovi fašistički vlastodršci. Očekivalo se više pažnje 
i prijateljstva, ako ne zahvalnosti, prema narodu i vojsci koji su ih veliko- 
dušno primili kao saveznike i pružili im šansu da se koliko-toliko rehabi- 
litiraju.! Naravno, naše ljude zaboljelo je takvo držanje Bugara. Na 
našu velikodušnost odgovor je bio sabotiranje akcija, pljačkanje, falsifi- 
ciranje, izvrtanje činjenica i pripisivanje sebi onih naših uspjeha koje smo 
zalili svojom krvlju. 


Pored svega toga mi smo bili uvijek svjesni da se osnovna boračka 
masa bugarske armije, većina mladih podoficira i oficira i većina bugar- 
skih komunista i antifašista željela boriti protiv fašizma. Ali velik broj 
starih oficira borisovske Bugarske, njihov pogled i mentalitet nisu se mo- 
gli promijeniti preko noći. Nesimpatičan, čak na momente i neprijateljski 
nadut stav priličnog broja viših bugarskih oficira bio je izazovan. Među- 
tim i stav jednog dijela bugarskih partijskih rukovodilaca bio je također 
tada neprincipijelan i uzrok teškoća, što mi tada nismo sasvim shvatili. 
Cak i sukob s bugarskim generalom Atanasovom »Viktorom«, članom CK 
BRP (k), koji je sukob bio izrazito političke prirode, nisam mogao shvatiti 
sve do 1948. godine i izlaska famozne Rezolucije Informbiroa, u kojoj se 
negira revolucija koja se provodila u specifičnim uvjetima u Jugoslaviji. 
Takav stav Bugara uvelike je proizlazio i iz pokušaja bježanja od odgo- 
vornosti i prikrivanja vlastitih krupnih grešaka u sudbonosnim danima 
drugog svjetskog rata. 

Svjedok sam mnogih događaja i učesnik zajedničkih borbi naših i bu- 
garskih snaga u dolini Drave u posljednjoj fazi rata. Cesti kontakti sa 


plijenile naše jedinice, i nelojalnog držanja Bugara zatražio sam od sovjetske komande 
da bugarske trupe smjesta obustave pokret prema Kosovu i isprazne teritorij Srbije. 
O toj odluci saopćit ću sovjetskoj vladi. Ako bi se Bugari tome odupirali, smatramo 
to neprijateljskim aktom.« 

Bugarska armija morala je da bude povučena s jugoslavenskog teritorija. Reorga- 
nizirana kao i. bugarska armija, prebačena je u južnu Mađarsku u sastav 3. ukrajin- 
skog fronta. Ona je kasnije djelovala na spoju između naše armije i Crvene armije, 
imajući s nama dodir na našoj granici u borbama u Baranji marta 1945. i kasnije u 
nastupanju dolinom Drave prema zapadu, sve do austrijsko-jugoslavenske granice kod 
Dravograda. 

1 Na našem je teritoriju Vrhovni štab NOV-a i POJ-a formirao od pripadnika bu- 
garskog naroda u toku rata partizanske jedinice: »Georgi Dimitrov«, Prvu i Drugu 
sofijsku brigadu i partizanske bataljone »Vasil Kolarov« i »Hristo Botev«. J ugoslavija 
je išla dotle da je u svojoj nesebičnoj pomoći oprostila Bugarskoj plaćanje ratne od- 
štete koja nije bila mala s obzirom na tri i pol godine razaranja naše zemlje i ubijanja 
naših ljudi. 


mnogim vojnicima, oficirima, komandantima i generalima bugarske armije 
trajali su od jeseni 1944. sve do 15. maja 1945. godine. Neposredan sam 
učesnik »dravogradske epopeje« i borbe u valpovskom mostobranu. Cak 
sam u tim borbama bio i ranjen. O toj »dravogradskoj epopeji« Bugari 
naširoko pišu i svake godine slave 19. mart kao sjećanje na te ratne doga- 
đaje iz 1945. godine. Na kraju rata general Stojčev, komandant Prve bu- 
garske armije, uručio mi je i bugarski Orden za hrabrost I reda. 


Učešće Bugara u završnim borbama; »dravska epopeja« 


Za veliku protuofanzivu u Mađarskoj Nijemci su u rajonu Blatnog 
jezera grupirali 30 divizija, od kojih 15 tenkovskih. U toj protuofanzivi 
učestvovale su: Sjeverna udarna grupa (6. armija i 6. SS tenkovska armija) 
i Južna udarna grupa (2. tenkovska armija), prikupljena oko Kaposvara. 
Cilj ofanzive bio je odbacivanje sovjetske armije preko Dunava da bi se 
dobilo na vremenu za stvaranje tzv. alpskog obrambenog bedema u Alpa- 
ma i Austriji, koji se trebao održati do očekivanog rascjepa saveznika i 
raspada antihitlerovske koalicije. Osim toga, trebalo je otkloniti nepo- 
srednu opasnost koja je prijetila Beču. 

Devedeset prvi njemački korpus iz grupe armija »E«, koji je djelovao 
i bio raspoređen u Jugoslaviji na desnoj obali Drave u širem rajonu Osi- 
jeka, potpomogao je ofanzivtf svojih glavnih snaga napadajući Treću jugo- 
slavensku i Prvu bugarsku armiju kod Valpova i Donjeg Miholjca. 
U prvom ešalonu 91. njemački korpus bacio je svoje tri divizije: 104. 
lovačku, 297. pješadijsku i 11. zrakoplovnu poljsku diviziju. 

Na valpovskom mostobranu u Baranji, naročito kod Baranj-Sela, Bol- 
mana i Petrova Sela, razvile su se teške borbe. Šesnaesta i 51. divizija 
Treće jugoslavenske armije u prvo vrijeme vodile su upornu obranu, i ne- 
prijatelj nije imao većeg uspjeha; Pedeset prva divizija primila je tada na 
svom odsjeku udar glavnih neprijateljskih snaga ojačane u. zrakoplovne 
poljske divizije (21, 22. i III lovački puk, artiljerijski puk, II puk za snab- 
dijevanje, 11 fizilijski bataljon, bataljon za vezu i dopunski bataljon). 
Vodila se teška borba uz velike žrtve. Divizija je u stalnim protunapadima 
za 15 dana borbi, sve do likvidacije neprijateljskog mostobrana, imala 286 
poginulih i 1089 ranjenih. (U jednom od tih naših protunapada i sam 
sam bio ranjen.) 

Žestoke borbe na mostobranu kod Donjeg Miholjca vodila je i Prva 
bugarska armija. Tamo je neprijatelj angažirao 104. i 297. diviziju (sve 
skupa 7000 ljudi) i borbenu grupu »Fischer« za demonstrativni prijelaz 
Drave u rajonu sela Mostavina. Komandant diviziona sovjetskih »kaćuša«, 
koji je bio pridodat našoj 51. diviziji radi artiljerijske pomoći naših kon- 
tranapada, tada me je obavijestio da je od svojih iz štaba čuo da su Bugari 
imali dosta žrtava u tim borbama i da su spriječili neprijatelja da postigne 
značajniji uspjeh. 


Snage Treće jugoslavenske armije uspjele su da krajem marta 
(21. III 1945) slome neprijatelja koji se ojačavao novim snagama (dijelo- 
vima 15. kozačkog korpusa) i da ga vrate preko Drave. 

Interesantno je napomenuti događaj koji govori o uspješnoj suradnji 
u borbi svih triju armija. 

Na spoju naše i bugarske armije u rajonu sela Torjanaca ojačana 
kozačka brigada izvršila je noću 17/18. marta jači protunapad na naše 
položaje. Neprijatelj je pokazao izuzetnu upornost i drskost u napadu. 
Naše snage, 1. i 4. brigada 16. vojvođanske divizije, jedan puk bugarske 
16. divizije, motociklistički puk Crvene armije, uz pomoć jednog sovjet- 
skog diviziona »kaćuša«, uspjele su 18. marta, u primjernoj suradnji, pro- 
tjerati neprijatelja i nanijeti mu osjetne gubitke. 

Za vrijeme svih ovih borbi u Baranji, naš 6. i 10. korpus, s osloncem 
na slobodan teritorij Papuka, Bilo-gore i Moslavačke gore, sudjelovao je 
u borbama naše i bugarske armije i jedinica Crvene armije, pokazujući 
aktivnost naročito na komunikacijama u pozadini neprijatelja. 

U međuvremenu njemačka ofanziva kod Blatnog jezera također je 
pretrpjela neuspjeh. 

Već smo spomenuli da se u Bugarskoj slavi 19. mart kao veliki histo- 
rijski događaj. Toga dana na njihovom mostobranu u Baranji 1945. godine 
neprijatelj je bio protjeran preko Drave. To je dan pobjede nad njemač- 
kim snagama kod Donjeg Miholjca, koje su u svojstvu pomoćnog klina 
imale zadatak da potpomognu veliku njemačku grupaciju koja je krenula 
iz rajona Blatnog jezera u napad na snage Trećeg ukrajinskog fronta i da 
ih bace u Dunav. 

Svake godine u isto vrijeme održavaju se u toj zemlji svečanosti i aka- 
demije, a bugarski radio i štampa donose napise i priloge o tim borbama 
trpajući ih sve pod zajednički nazivnik »dravska epopeja«. 

Nitko nema ništa protiv tih proslava kada ne bi bilo i naličja, o kojem 
se mora nešto reći. U bugarskom listu »Narodna armija« od 19. marta 
1961. na uvodnom mjestu u članku posvećenom »dravskoj epopeji« 
između ostalog piše: 


»... svoje snage (Hitler - M. B.) usredsređuje između Blatnog jezera i Wa- 
lenseea. To je bio njegov glavni udar. Pomoćni udar nanio je na spoju 
57. sovjetske i Prve bugarske armije i drugi protiv lijevog krila naše 
armije. Cilj je bio da se okruži i uništi lijevo krilo 3. ukrajinskog fronta, 
u stvari cijela naša (tj. bugarska - M. B.) armija.« 


Treća jugoslavenska armija i njen iz. korpus, koji je tada u borbama 
u Baranji imao za tih 15 dana borbe 7Z0 mrtvih i Z3Z0 ranjenih, uopće 
se ne spominje. Kao što se vidi iz službenog organa bugarske armije, pro- 
glašava se da je glavni cilj poznate njemačke ofanzive bio ništa drugo 
nego uništavanje bugarske armije. Ispada da se glavnina od 30 njemačkih 
motomehaniziranih divizija, od kojih 15 tenkovskih, sručila na 6 bugar- 


skih divizija i da je u ovom okršaju bugarska armija izašla kao pobjednik 
i odigrala glavnu ulogu! 

Istina se teško može sakriti. Uloga svakog učesnika u tim borbama 
jasna je i davno ocijenjena. Tu, na Dravi, sve tri armije - jugoslavenska, 
bugarska i sovjetska - vodile su borbu za likvidaciju neprijateljskog mosto- 
brana. Glavna borba i težište napada odigrali su se kod Blatnog jezera 
u Mađarskoj, na frontu Crvene armije. Prema tome, objektivno gledajući, 
ta borba u Baranji, koja se vodila nepuna dva mjeseca prije završetka rata, 
na pomoćnom pravcu neprijateljske ofanzive, nema takvo historijsko i od- 
lučujuće značenje za daljnji tok rata kako ga žele predstaviti u Bugarskoj. 

Nitko nema ništa protiv toga što Bugari slave uspjehe svoje vojske. 
Svatko se ponosi onim što ima i čime se može ponositi. Te su borbe bile 
lijep primjer suradnje i bratstva triju armija. Tu su dali živote i prolili 
svoju krv za slobodu borci triju naroda. Ne znam kome je samo potrebno 
da baca mrlje na te svijetle primjere i žrtve koje su date u zajedničkoj 
borbi, prešućujući doprinos i žrtve drugih a megalomanski veličajući 
samo svoju ulogu, svoje značenje, svoje uspjehe. 

Trupe Trećeg ukrajinskog fronta, pod komandom maršala Tolbuhina, 
već su početkom decembra izbile daleko u zapadni dio Mađarske. Bugar- 
ska armija, u sastavu ukrajinskog fronta, držeći se lijeve obale Drave 
u Mađarskoj, bila je isturena najmanje 150 kilometara ka zapadu od ra- 
jona Osijeka, gdje je u Baranji držala front naša Treća armija. Njemačke 
snage na srijemskom frontu bile su u vidu klina dosta isturene prema 
istoku, što je odgovaralo koncepciji obrane njemačke vrhovne komande 
i, posebno, komandanta jugoistoka, generala Lohra. Trebalo se što duže 
držati na isturenim položajima u Jugoslaviji kako bi se stvorilo potrebno 
vrijeme za približavanje angloameričkih snaga. Bilo je jasno da je rat 
nepovratno izgubljen. Samo je pitanje vremena kada će se to dogoditi. 
Ali treba stvoriti sve uvjete i po svaku cijenu predati se Englezima i Ame- 
rikancima. 

Zato su u takvoj vojno-političkoj situaciji jake snage bugarske armije 
mogle još 3. i 4. aprila 1945. prijeći preko Drave na jugoslavenski teri- 
torij kod Donje Dubrave u Međimurju. Ojačan bugarski 3. korpus, sa 
jednom divizijom svog 4. korpusa, armijskom artiljerijom i 417. pukom 
»kaćuša«, potiskujući iznenađene slabije njemačke snage, dostigao je 
14. aprila 1945. liniju na zapadnim padinama Slovenskih gorica: istočno 
od linije Ormož-Veliki Log-J astrebci-Stanetinci-Grabe. Na toj liniji Ni- 
jemci su se utvrdili i riješili da se brane. Pokušaji proboja Bugara nisu dali 
rezultate. Zbog toga je taj bugarski korpus ostao na toj liniji u Međimurju 
sve do 7. maja, dok se nisu približile snage Treće jugoslavenske armije. 


To približavanje jugoslavenskog fronta trajalo je više od 20 dana uz 
teške borbe koje su se vodile na srijemskom frontu i u Podravini. Ističući 
tu isturenost fronta u Mađarskoj u odnosu na naš, dovoljno je reći da je 
Beč pao 13. aprila, a Osijek su naši oslobodili tek dan kasnije. To govori 


O tome kolika je bila riješenost njemačkih snaga u Jugoslaviji i Pavelićeve 
vojske da se do krajnjih granica bore, iako su Hitlerova ratna kola već 
odavno jurila vratolomnom brzinom u provaliju. 

Za vrijeme nastupanja Podravinom i dolinom Drave, po dogovoru 
komandi Prve bugarske i Treće jugoslavenske armije, riješeno je da se na 
desnu stranu Drave prebaci jedan bugarski pješadijski puk. Taj je puk 
cijelo vrijeme djelovao sa 51. divizijom neposredno uz Dravu. 

Na našu stranu Drave prešao je 29. bugarski puk. Taj je puk dobro 
surađivao s nama i vodio dosta teške borbe s neprijateljem. Komanda 
puka pokazala je spremnost da surađuje. Svega jednom došlo je do nespo- 
razuma, čini mi se prilikom napada na selo Viljevo. Naša 12. brigada bila 
je nakon oštre borbe 17. aprila već ušla u selo. Bugarska artiljerija tukla 
je po našima, misleći da su u selu još Nijemci. U nastupanju nije bila 
dovoljno čvrsta borbena veza među susjedima. Nesporazum je bio brzo 
otklonjen i bez većih posljedica. Inače su rajon Viljeva uporno branili: 
jedan eskadron 2. donskog kozačkog puka i dijelovi III njemačkog 
lovačkog puka. 

Nešto kasnije, za vrijeme probijanja neprijateljskog položaja na Voćin- 
skoj rijeci i Novom dravskom kanalu, bugarski se puk dobro držao. U selu 
Cađevici došlo je do smjene i umjesto 29. puka došao je 13. bugarski puk. 

Na žalost, u suradnji sa 13. pukom nismo imali sreće. Nekako je stalno 
izostajao, nije ulazio u okršaje, puštao je naše jedinice da se isturaju 
1 krvare. Pred Đurđenovcem 13. puk je toliko bio zaostao iza naših jedi- 
nica da je moja divizija morala u svom nastupanju proširiti svoju zonu 
napada do Drave, ne računajući na Bugare. U operacijskom dnevniku 
51. divizije stoji: 

»Zbog zaostajanja bugarskih jedinica, jedinice 8. brigade morale su 
svoju desnu granicu dejstva proširiti sve do Drave.« U tom smislu poslao 
je štab 51. divizije depešu štabu Treče armije, pitajući ga što da radi. 

Kod Koprivnice se desilo isto. U operacijskom dnevniku divizije od 
4. maja 1945. između ostalog piše: 

»I ovoga dana morale su se jedinice naše divizije širiti do same Drave, 
i to zbog sporosti i neaktivnosti u radu bugarskih jedinica. « 

Slično se desilo i kod Varaždina. Ali smo već bili navikli na to zaosta- 
janje, tako da o tome nije ni bilo mnogo raspravljanja. 

Naša divizija je 9. maja 1945. ušla u Ptuj, prethodno slomivši mjesti- 
mičan otpor u obrani grada. Sa sjeverne strane, iz Međimurja, u grad su 
ušli istovremeno i Bugari. Jedan odred Bugara toga je dana sa sjevera 
ušao u Maribor, koji je neprijatelj napustio bez borbe. Kao što je rečeno, 
slovenska partizanska četa ušla je odmah iza začelja njemačke kolone 
koja je napustila grad. Četa je zaposjela grad nekoliko sati prije bugarskog 
konjičkog odreda. Naša 51. divizija ušlaje u Maribor dan kasnije. 

Prednji dijelovi bugarske armije, napadajući sjeverno od Maribora, ušli 
su 10. maja i u Dravograd. Već u. maja Bugari su prešli jugoslavensko- 


-austrijsku granicu i u Austriji, u rajonu Velikovca, došli su u dodir 
s angloameričkim snagama. 

Eto, to je cijela istina i u glavnim crtama historija završnih borbi 
bugarske armije i naše suradnje s njom duž rijeke Drave. Ali to ipak 
nije sve. 


Bugari vode kod Dravograda separatne pregovore s ustašama 


Odnosi između naše i bugarske armije zavisili su od općih historijsko- 
-političkih uvjeta, ali, objektivno uzevši, i od nemogućnosti da se u naj- 
kraćem roku promijeni karakter bugarske armije i njenog kadra, čija se 
fizionomija dugo formirala u monarhističkoj polufeudalnoj državi. 


S jedne strane postojala je opća želja boračkih masa, novog bugarskog 
rukovodstva, kao i dobrog dijela u prvom redu mlađeg komandnog kadra, 
da se bori protiv fašizma i time pridonese rušenju starog režima i potpo- 
mogne proces novih društvenih promjena u svojoj zemlji. Trebalo je, 
s obzirom na učešće Bugara u ratu na strani fašizma, podići ozbiljno 
poljuljani međunarodni ugled zemlje. 

S druge strane, pored tih općih okvira, stvarni odnosi zavise u praksi 
uvijek od ljudi, konkretnih postupaka pojedinaca, koliko su oni shvatili te 
opće historijske uvjete i okvire i koliko je njihova svijest sazrela da se pona- 
šaju onako kako to nova stvarnost zahtijeva. Neki su brže a neki sporije 
shvatili novu historijsku situaciju i prevladavali stara shvaćanja i svijest, 
nastojeći uspostaviti nove odnose s partizanima, s kojima su bili u sukobu 
tolike godine. Mnogi su sa sobom nosili i stare atavističke sukobe i natru- 
njenosti iz ranijih ratova i odnosa, koji nisu baš tako blistavi. Na žalost, 
bilo je mnogo takvih koji su doskora vjerno služili fašizmu i koji logikom 
života nisu mogli iskreno da služe antifašizmu i jednostavno nas nisu, 
najblaže rečeno, trpjeli. 

Dok su mnogi viši oficiri, naročito oni s visokom stručnom spremom, 
raspoređeni u višim štabovima, prema Rusima pokazivali snishodljivost, 
dotle su prema nama, u velikom broju slučajeva, pokazivali aroganciju. 
Sovjetskim instruktorima, koji su se nalazili u njihovim štabovima, stalno 
su isticali svoju vojno-stručnu spremu, koju su stekli u vojnim akademi- 
jama, u odnosu na naše oficire, koji u većini nisu imali vojnih akademija 
i nisu prošli kroz više vojne i generalštabne pripreme. 

Mnogi su bili isuviše revni u dodvoravanju i opravdavanju grijeha pro- 
šlosti. Pripisivali su sebi zasluge i uspjehe koji nisu njihovi da bi mogli 
u svoj lični dosje ubilježiti što više poena. Možda će se po svršetku rata 
ipak ispitivati svačije držanje u prošlosti. Trebalo bi da uspjesi u ovoj 
novoj fazi borbe protiv Nijemaca prevagnu. Vjerovatno je zbog toga i po- 
stojala ogromna želja i aktivnost u otimanju našeg ratnog plijena i demon- 
tiranju postrojenja u našim fabrikama kao da smo neprijateljska zemlja. 


Otuda i velika želja i energija da se po svaku cijenu njima preda cjelo- 
kupna Pavelićeva vojska, iako se vojska nalazila potpuno u dubini našeg 
teritorija u borbenom kontaktu s glavnim snagama naših armija i sloven- 
skih partizanskih divizija. 

Ali ono što me tada najviše iznenadilo i što nisam mogao tada razum- 
jeti - to je da su postojale klice otpora prema nama i nerazumijevanje 
bugarskih rukovodećih ljudi, komunista. Oni su također pridonosili tim 
konfliktnim situacijama, iako iz sasvim drugih razloga i pobuda. Ono što 
se tada samo moglo naslućivati otkrili su kasniji poslijeratni događaji 
u punoj svjetlosti. Odnos generala Atanasova, člana CK BRP (k), u Dravo- 
gradu, nekoliko dana poslije ulaska u Maribor, o tome najbolje govori. 


O kakvom je sukobu zapravo riječ? 

Posljednjih dana rata događaji su se razvijali munjevitom brzinom. 
Raniji prodor naše Četvrte armije i IX korpusa na lijevom krilu jugosla- 
venskog ratišta te oslobođenje Trsta omogućili su upad naših snaga preko 
prevoja Vršiča u Korušku i Austriju. Oslobođenje Ljubljane i Zagreba 
još je više pridonijelo da se gotovo cjelokupne njemačke i kvislinške snage 
u svom povlačenju orijentiraju na komunikacije koje vode prema rijeci 
Dravi, prema Celju i Dravogradu. Sve te neprijateljske snage gotovo su 
neosjetno odbačene prema frontu Treće jugoslavenske armije. 


Borbe koje su očekivale jedinice Treće armije vodile su se uglavnom 
prema predviđanjima. Šesnaesta vojvođanska divizija okružila je nje- 
mački 2,1 korpus, a 17. divizija je vodila oštru borbu s ustaško-domobran- 
skim snagama na južnim padinama Pohorja. Međutim, nitko od nas nije 
znao da se u trokutu Celje-Dravograd-Pliberk nalazi brojna preostala 
neprijateljska vojska iz J ugoslavije. Dan ranije, prije našeg dolaska u Slo- 
veniju, u Rogaškoj Slatini nalazio se i sam poglavnik Ante Pavelić sa svo- 
jom najužom pratnjom. Toga dana kroz taj dio Slovenije prošao je i Vlatko 
Maček s ustaškim osiguranjem. Oba su, čini se, prošla nešto prije nas 
kroz Maribor. 

U posljednjem trenutku (12. maja) stigla je 51. divizija u rajon Dravo- 
grada i uspjela zatvoriti jedini prolaz neprijatelju. Tamo se od prethodnog 
dana nalazila 6. brigada 36. vojvođanske divizije i manji dijelovi jedinica 
IV operativne zone. U želji da se po svaku cijenu probiju u Austriju, da 
izbjegnu odgovornost za strašne zločine koje su tokom rata učinili, 13. te 
noću 13/14. i 14. maja 1945. šest dana poslije službene kapitulacije Nje- 
mačke, u J ugoslaviji, kod Dravograda, Prevalja i Poljane, vodile su se i po- 
sljednje borbe u drugom svjetskom ratu. 

Prije nego što je borba počela, koristeći se odsustvom naših jačih 
snaga u prethodna dva dana, neprijatelj je vodio pregovore i kontaktirao 
s bugarskim oficirima koji su prije nas došli u ovaj sektor. Pregovaralo se 
o prelasku ustaške vojske u Austriju i o predaji oružja Bugarima. Pojedini 
bugarski oficiri vodili su pregovore separatno, bez našeg znanja. Ti kon- 
takti su bili vrlo živi, nekoliko puta dnevno. Među pregovaračima nalazili 


su se i ustaški generali. Ustašama i njihovim glavešinama jako se žurilo. 
Za petama su im naše divizije. Svaki čas mogu im naše jače snage za- 
tvoriti prelaz u Austriju. Bugarski oficiri su nam izjavljivali da bi se ustaše, 
navodno, njima lakše predale nego nama. Mnogi od njih, vodeći sepa- 
ratne pregovore u posljednjim minutama rata, nadali su se valjda nekom 
neočekivanom uspjehu. 

Uočivši tu konfuznu situaciju, već iz. maja popodne štab 51. divizije 
izdao je zapovijed našim jedinicama da ne vode nikakve separatne i izoli- 
rane pregovore bez znanja i suglasnosti komande divizije, jer da neprijatelj 
tim pregovorima očigledno želi dobiti na vremenu radi pregrupiravanja 
i koncentracije snaga za proboj; zabranjuje se na našem teritoriju svaki 
kontakt i pregovori neprijatelja s bugarskim oficirima. Sektor Dravograda 
je u zoni djelovanja 51. divizije, a ne bugarskih snaga. Osim toga, neprija- 
telj se nalazi desetine kilometara u dubini teritorija J ugoslavije. Potpuno 
je nepotrebno to miješanje snaga i kompetencija, što može samo otežati 
našu situaciju i pomoći neprijatelju. Pojedini bugarski, isključivo viši, ofi- 
ciri nisu tu našu naredbu poštovali. Tako je dolazilo do incidenata. 


Sukob s bugarskim generalom 


Medu bugarskim oficirima koji su pokušavali uprkos našoj zabrani 
voditi separatne pregovore našao se i general Atanasov. Naši oficiri na 
dravogradskom mostu obavijestili su ga o naredbi štaba divizije u vezi sa 
zabranom pregovara, ali se on ignorantski odnosio prema tom naređenju. 
Na njegove proteste, jedan mu je naš komandir, na kraju, rekao da može 
ići prema ustaškim položajima i da ga, kao savezničkog generala, neće 
u tome ometati, ali da ni jedan neprijateljski parlamentarac ne može proći 
kroz naše položaje. Ukoliko dođu, mi ćemo ih zarobiti silom oružja. 
U slučaju otpora, ne odgovaramo za njegovu životnu bezbjednost. Upo- 
zoreni general se poslije ovoga trgnuo i nije pokazivao namjeru da ide 
dalje, ali je ipak protestirao. O toj neugodnoj situaciji obaviješten sam 
telefonom s položaja kod dravogradskog mosta. Rečeno mi je da je u pita- 
nju bugarski general Atanasov »Viktor«, zamjenik komandanta i partijsko- 
-politički rukovodilac Prve bugarske armije. Bio sam iznenađen. Za Vikto- 
ra sam saznao još za vrijeme rata dok sam se nalazio u 6. ličkoj diviziji 
I proleterskog korpusa u Bosni. Viktor se spustio padobranom u Bosansku 
krajinu, mislim 1943. godine, doletjevši iz Moskve u naš Vrhovni štab da 
bi preko našeg teritorija uhvatio vezu s partijskom organizacijom u Bu- 
garskoj. 


Naši borci i komandanti na dravogradskom mostu nisu znali ništa 
o tome, niti da je on dosta poznat član Centralnog komiteta Bugarske 
komunističke partije. Odmah sam od naših zatražio da se prema bugar- 
skom generalu ponašaju što korektnije, s vojničkim poštovanjem, bez 


obzira na njegove zahtjeve, i da ga obavijeste da ga politkomesar 51. jugo- 
slavenske divizije moli da dođe u njegov štab, koji se nalazi nepun kilome- 
tar od mosta, radi koordinacije i dogovora. Od našeg oficira zahtijevao 
sam da ga doprati do našeg štaba, ukoliko se odluči da dođe. Ukoliko 
odbije poziv i riješi da i dalje pravi smetnje, neka me odmah obavijeste. 
Tada sam mislio da u ovom slučaju moram sam otići na most i na licu 
mjesta pokušati raščistiti spor. 

Došao je u štab nakon desetak minuta. Primili smo ga srdačno i pri- 
jateljski. Zapitao je o situaciji na frontu. Komandant divizije Kolja odmah 
mu je objasnio da neprijatelj, u želji da dobije na vremenu, taktizira i vodi 
lokalne pregovore. Zbog toga je štab divizije naredio da nitko ne može 
pregovarati bez njegovog odobrenja. Kolja je zamolio Viktora da objasni 
bugarskim oficirima koji se nalaze na našem krilu da poštuju naše raz- 
loge. Ukoliko bude potrebno, mi ćemo im se već drugarski obratiti za 
pomoć. 


Na naše iznenađenje, general Atanasov je poslije toga hladno izjavio 
da je njegovo mišljenje da bi se ustaše sigurno Bugarima prije predale jer, 
s obzirom na zakrvljenost u četvorogodišnjoj borbi, ne žele da se pre- 
daju jugoslavenskim partizanima. Kod njega su, reče, bili predstavnici 
ustaške glavne komande koji su izjavili da bi se Bugarima predali radije 
nego nama. Ustaše pristaju da odmah polože oružje ukoliko im se zaga- 
rantira da će njihovo ljudstvo biti pušteno u Austriju da bi se tamo pre- 
dalo Englezima i Amerikancima. Moglo bi se na to pristati, reče, jer je 
važno da borba prestane. Uostalom, vidjevši naša iznenađena i namrštena 
lica, rekao je nakon male pauze da bi ih Bugari mogli razoružati, 
a mi poslije toga zarobiti. 

Odmah smo mu objasnili da je to samo pretpostavka koja nije zasno- 
vana na boljem poznavanju protivnika i stvarnog stanja u neprijateljskoj 
koloni. Mi smo ustaše dobro upoznali za ove četiri godine rata. Naše je 
mišljenje stečeno na osnovi prikupljenih podataka i dosadašnjeg pona- 
šanja, i znamo da se neprijatelj ne želi predati ni njima, ni nama, već da 
pregovorima taktizira kako bi dobio na vremenu da izvrši koncentraciju 
i proboj prema teritoriju zapadnih saveznika. Pred frontom Treće armije, 
u dubini jugoslavenskog teritorija na oko 40-50 km, nalazile su se jake 
snage neprijatelja i zbog toga je ideja da bugarska armija preuzme nepri- 
jateljske snage bila potpuno neprovediva i neprihvatljiva. Kolja je, koliko 
se sjećam, izjavio da bismo se mi, odnosno štab Treće jugoslavenske 
armije, za takvu bugarsku inicijativu morali čak obratiti našem general- 
štabu za suglasnost. Sto se nas tiče, mislimo da u ovoj situaciji inzisti- 
ranje na takvom prijedlogu nema nikakve svrhe i svako drugo rješenje 
bilo bi čisti gubitak vremena, što bi neprijatelju omogućilo da se neome- 
tano izvuče. 


General Atanasov je odmah poslije toga, bez kolebanja i razmišljanja, 
ali i bez takta i poštovanja domaćina, rekao da smo uobraženi zbog 

uspjeha u oslobodilačkoj borbi i da je on primijetio da mi prvo uzviku- 
jemo »Živio Tito!«, pa tek onda »Živio Staljin!« Odmah zatim nastavio je 
patetičnim glasom: »Svi smo mi pod komandom Crvene armije i na istoč- 
nom frontu riješila se sudbina svijeta, pa i Jugoslavije. Sto se vi tu prsite 
s vašom partizanskom borbom.« 

Bili smo naprosto frapirani ovakvom grubošću. Sjećam se da sam tada 
drhtavim glasom objasnio da su narodi Jugoslavije pod rukovodstvom 
Komunističke partije J ugoslavije digli ustanak još 1941. godine, da smo 
priznanje Sovjetskog Saveza i drugih saveznika dobili svojom borbom 
u najtežim danima rata, a što je javno priznato i na konferencijama 
u Teheranu i u Jalti. Naša samostalnost ne smeta nimalo Sovjetskom 
Savezu i prijateljstvu s njim. Naprotiv, ujedinjuje nas u borbi protiv zajed- 
ničkog neprijatelja, u borbi za zajedničke ciljeve. To može samo jačati 
pozicije socijalizma i SSSR-a. Sto bugarska armija nema te samostalnosti 
i nalazi se pod komandom Trećeg ukrajinskog fronta, to se nas mnogo 
ne tiče niti vidimo, u stvari, da je to neka greška. Bugarska je poražena 
zemlja, jer je do ulaska Crvene armije bila u fašističkom taboru. U njoj 
nije bilo masovnog ustanka i širokog oslobodilačkog pokreta. To što je 
Crvena armija oslobodila Bugarsku, organizirala njenu armiju i okrenula 
je protiv Hitlera, korisno je za bugarski narod. 

Atanasov je odmah odgovorio da smo mi Jugoslaveni mogli organi- 
zirati ustanak jer smo bili okupirani, a oni, Bugari, nisu bili okupirani. 
Da su u našoj zemlji okupator i domaća buržoazija činili masovna zvjer- 
stva, a da u Bugarskoj toga nije bilo, da je u Jugoslaviji objektivna situ- 
acija bila povoljna za dizanje ustanka, a da za to kod njih nije bilo 
uvjeta itd. 

Ja sam u toku rata saznao nešto o isključenju sekretara Pokrajinskog 
komiteta KPJ za Makedoniju Satorova iz Partije. On je partijsku organi- 
zaciju poslije okupacije i aneksije Makedonije od strane fašističke bugar- 
ske vojske samovoljno priključio bugarskoj KP. Rad na tome i pristanak 
bugarske KP na priključenje partijske organizacije Makedonije značili su 
na određen način priznavanje aneksije Makedonije, koju su aneksiju izvr- 
šili bugarski buržoaski vlastodršci. Satorov je odbio poziv na ustanak 
koji mu je uputio CK KPJ, jer stav bugarske partije nije bio da se diže 
ustanak. Satorov je bio smijenjen s dužnosti sekretara Pokrajinskog komi- 
teta i formiran je novi komitet. 

Međutim tada, u ratu, meni nije bio detaljnije poznat stav bugarske 
partije oko pitanja ustanka, iako sam znao da se u Bugarskoj nije razvio 
širi partizanski pokret. Razlog tome u najvećoj je mjeri ležao u stavu 
CK KP Bugarske, koji je 1941. i 1942.. smatrao da ne postoje uvjeti za 
oružanu borbu te da za dizanje ustanka treba čekati pogodno vrijeme. 
U međuvremenu treba se politički i organizaciono pripremati za borbu. 
Uzgred budi rečeno, takvu taktiku su kod nas propovijedali četnici Draže 
Mihailovića i mačekovci, tj. da nije vrijeme za borbu, da treba čekati bolju 


priliku. Od takve taktike dražinovaca i mačekovaca dijelio ih je do izdaje 
samo jedan mali korak, koji su oni učinili još 1941. godine. 

Tako CK BRP (k) u to vrijeme predlaže da se ne ide u partizanske 
jedinice nego da se stupa u vojsku cara Borisa, koju treba iznutra razjedati 
i postepeno pretvarati u »revolucionarnu« armiju. Vidjeli smo kako je to 
njima uspjedo; nisu iskoristili povoljne objektivne uvjete stvorene borbom 
jugoslavenskih partizana protiv bugarske armije.! Dok se džinovski valjak 
Crvene armije nije spustio na bugarske granice, ništa se ozbiljno nije 
uradilo. 

Bugarski komunisti, zahvaljujući takvom stavu, našli su se u okupa- 
cionim fašističkim jedinicama u Srbiji i Makedoniji u borbi protiv ustanka 
i revolucije što su ih vodili narodi Jugoslavije pod vodstvom jugoslaven- 
skih komunista. Nisu imali nikakvih mogućnosti da svoju vojsku pre- 
obrate u vojsku revolucije. Oni nisu imali snage čak ni da koliko-toliko 
spriječe masovne pokolje razularene bugarske soldateske, pljačku i uni- 
štavanje kulturnih svetinja našeg naroda. Zbog takvog stava bugarskog 
komunističkog vodstva bugarski komunisti u vojsci bili su prinuđeni da 
učestvuju u kaznenim ekspedicijama na partizanski teritorij i da se bore 
protiv nas. 


Iako mi svi ovi momenti nisu tada bili dobro poznati, bio sam prisi- 
ljen da u posljednjim časovima rata učestvujem u tako žalosnom dijalogu 
s vodećim bugarskim komunistima, braneći naš put jugoslavenske revo- 
lucije. Padajući sve više i sam u vatru, uslijed neočekivane polemike, na- 
pada i omalovažavanja naše borbe, nepoštenih insinuacija i izvrtanja 
stvari, izjavio sam da se ne slažem s tvrdnjom da Bugarska nije bila okupi- 
rana. Ona to samo formalno nije bila, ali pristupanjem Trojnom paktu 
Bugarska je dozvolila da njemačka vojska zaposjedne bugarski teritorij 
i da odatle pođe u rat protiv Jugoslavije i Grčke. Nijemci su bugarski 
narod gurnuli u rat protiv narodnooslobodilačkog pokreta Jugoslavije, 
iskoristivši ga kao slijepo oruđe na strani fašističke Njemačke u okupaciji 
Jugoslavije. Zar to nije zločin koji je počinila bugarska buržoazija i izdaja 
osnovnih interesa vlastitog naroda? Iako su postojale izvjesne razlike u 
objektivnoj situaciji, one nisu bile ni približno takve da se nije mogao or- 
ganizirati ustanak. Ipak, najvažnije je u cijeloj toj situaciji imati jasan kurs 
Partije prema ustanku, što, po mom mišljenju, bugarska komunistička par- 
tija nije pokazala. Osim toga, bilo je zločina i u drugim zemljama, a da na- 
rodi tih zemalja nisu podigli ustanak. Međutim, ovdje nije riječ o davanju 


1 O takvom oportunističkom stavu najrječitije govori pismo CK BRP (k) od 
ij. januara 1942. u kojem, između ostalog, stoji: 

»Sada je važno da se radi na tome da se istinski razjeda vojska, a da se ona pri- 
dobije - to je stvar sutrašnjice i nije tako teška. Zašto, pak, da naši drugovi, koji bi 
uspjeli da izvrše tako jedno veliko djelo, vašom odlukom već sada bježe u planine? 
Ne bi li bilo bolje da u tom slučaju, na primjer, razjedenu vojsku pretvorimo u orga- 
niziranu revolucionarnu snagu koja će pri ostvarivanju naših ciljeva biti od odlučujućeg 
značenja, da s njom mi ostanemo po gradovima i selima, a da našim neprijateljima 
učinimo to zadovoljstvo da bježe u planine?« 


teorijske analize zbog čega u Bugarskoj nije bilo ustanka. Historijska je 
činjenica da tog ustanka i revolucije u Bugara nije bilo, a da je jugosla- 
venska partija, koristeći se angažiranjem glavnine fašističkih armija na 
istočnom i drugim frontovima, sama stvorila moćnu armiju koja je četiri 
godine vodila rat pod najtežim uvjetima. Samo takvom teškom i uspješ- 
nom borbom moglo se steći povjerenje naroda i priznanje slobodoljubive 
međunarodne javnosti. Ta samostalnost ne može štetiti nikome, a naj- 
manje Sovjetskom Savezu; uopće se čudim tom njegovom suprotstavlja- 
nju Jugoslavije Sovjetskom Savezu. Treba gledati istini u oči i priznati 
činjenice, a ne izvoditi sumnjive zaključke koji ne vode ničem. Uostalom, 
Bugarskoj možemo poželjeti samo uspjeha na novom putu. Pitanje polo- 
žaja njene armije stvar je samih Bugara. Na kraju sam naglasio da mi ne 
vidimo zbog čega Bugarima smeta naša samostalnost. 

- Da, ali bez Crvene armije ne biste bili oslobođeni ni vi, ni mi. Bez 
Crvene armije nema socijalizma - promrmlja bugarski general. - Sve što 
si rekao, druže komesaru, samo je odraz vaše uobraženosti. 

Ustali smo. Situacija je bila napeta. 

Pored sveg suzdržavanja, odgovorio sam mu sada i ja grubo i poviše- 
nim tonom da nitko od nas ne negira najveći doprinos Crvene armije 
pobjedi nad fašizmom i da je jasno kao dan tko su glavni nosioci borbe. 
Ali ne znam kome koristi negiranje naše borbe. Jer Crvenoj armiji, koja 
je vodila borbu na život i smrt pred vratima Moskve, nije nimalo smetalo 
što je Narodnooslobodilačka vojska Jugoslavije vezivala jake snage faši- 
stičkih okupatora. Naprotiv, one bi inače bile na istočnom frontu. I Sta- 
ljin je u toj teškoj situaciji pozivao narode Evrope na partizanski rat. 
Mi smo dali svoj doprinos velikoj oslobodilačkoj borbi u najtežoj situ- 
aciji, a to su mogli učiniti i drugi narodi. Negirati političko značenje i za- 
sluge naše borbe znači, u stvari, ne priznavati ustanak u jednoj zemlji, 
znači čekati da ti netko drugi donese slobodu. To, objektivno, znači pri- 
znati fašističku okupaciju. 

General je već krenuo ka izlazu i na kraju samo procijedio kroz zube 
da je SSSR tvrđava svjetskog proletarijata i socijalizma i da mali narodi 
mogu biti ponosni ako ih oslobodi Crvena armija. 

- Ne treba, druže komesaru, biti mnogo uobražen i ne vidjeti što je 
glavno, a što sporedno i beznačajno - umjesto pozdrava dobaci bugarski 
general. 

Bili smo strahovito zbunjeni. Dugo sam razmišljao odakle takav pot- 
cjenjivački stav prema našoj borbi. Odakle sad to da veće priznanje 
Crvenoj armiji odaje Bugarin, u čijoj zemlji nije bilo općenarodnog oslo- 
bodilačkog rata protiv fašizma, nego mi borci NOV-a Jugoslavije koji smo 
s borcima Crvene armije vodili najteži rat u historiji i s kojima nas veže 
golemo ratno drugarstvo? Upravo kad se bila bitka pred Moskvom, oko 
Lenjingrada, mi smo po jugoslavenskim gudurama, planinama, selima 
i gradovima, na Kozari, Plješevici, Neretvi, Sutjesci i Zelengori, vodili 
ogorčeni rat protiv zajedničkog neprijatelja, angažirajući u to vrijeme 


veće snage neprijateljske kopnene vojske nego cio zapadni front. Godine 
194z. na vrhuncu Hitlerovih uspjeha, kad je svijet smatrao da je fašizam 
nadomak pobjede, mi smo vodili beskompromisan rat vezujući uza se 
800 000 njemačkih, talijanskih, bugarskih, mađarskih i kvislinških vojnika. 
Mi bismo ga vodili i da je pala Moskva. 

Nekoliko dana osjećao sam gorčinu. Nisam mogao naći neko valjano 
objašnjenje za sve to. Ipak, smatrao sam na kraju da je to samo zavist 
jednog bugarskog rukovodioca prema svemu onome što je KPJ učinila 
u II svjetskom ratu. No nije to bila samo zavist. Samo tri godine kasnije, 
ono isto što je Viktor govorio na račun NOB-a govorili su i drugi u formi 
poznatih optužbi i zvaničnih ocjena, javno u lice našim narodima. Na 
sreću, vrijeme je sve te optužbe i ocjene demantiralo, a glavni nosioci te 
politike morali su sići s političke pozornice. 

Ispalo je tada tako da se oni koji nisu ništa učinili za obranu prve 
zemlje socijalizma sada busaju u prsa svojom vjernošću Sovjetskom Savezu 
i Crvenoj armiji i bacaju sumnju u vjernost i prijateljstvo onih koji su 
četiri godine lili svoju krv i svakog dana po nekoliko puta stavljali glavu 
u torbu i bili spremni da je svakog momenta polože za stvar socijalizma 
i revolucije. Tukući fašističkog porobljivača u svojoj zemlji, najbolje smo 
pomagali sovjetske narode koje su Hitlerove horde radi uništenja socija- 
lizma napale. Slomivši glavne fašističke snage, sovjetski je narod uz cijenu 
ogromnih žrtava - preko 20 milijuna poginulih - zadužio čitavo čovje- 
čanstvo. 


Jesu li Bugari davali ustašama savjete o proboju? 


Pored onoga što smo sami vidjeli i što nam je rekao Viktor, mi smo 
od slovenskih partizana i terenskih radnika također bili obaviješteni 
O tome da su Pavelićevi viši oficiri i generali prelazili dravski most 
s bugarskim oficirima i išli na pregovore u bugarski štab. Bugari su 
koristili moment kad nije bilo naših jačih snaga, jer su došli u Dravo- 
grad dva dana prije nas. Naše snage koje su se tu nalazile i prije Bugara 
bile su previše malobrojne. 

Po svemu se čini da je bugarski general bio jako ožalošćen što mu je 
ispao iz ruku, kako je vjerovatno rezonirao, jedan pothvat da mu se preda 
cjelokupna Pavelićeva vojska koja se nalazila u bijegu prema Austriji. 
Međutim, ta vojska nije bježala preko njihovih položaja, niti je imala na- 
mjeru da se preda Bugarima. 

O pregovorima između predstavnika Pavelićeve vojske i Bugara de- 
taljno piše u svojim uspomenama i svom dnevniku poznati ustaški ideolog 
lustaški pukovnik profesor Danijel Crljen, koji je i sam učestvovao u pre- 
govorima s bugarskim generalom, a koji je kasnije, kao član ustaške dele- 
gacije, učestvovao i u završnim pregovorima koje sam ja vodio s pred- 
stavnicima Pavelićeve vojske u štabu angloameričkog korpusa u Blei- 
bugu (Pliberku) 15. maja 1945. 


Crljen je svoje uspomene objavio u ustaškom časopisu »Hrvatska 
revija«, br. z- 4 od 1966. godine, koji je tada izlazio u Argentini. 


10-11. svibnja 


Teško napredujući, dohvatili smo se Slovenj Gradeča na putu prema 
Dravogradu. Pred nama se cestom i poljem uz cestu ispružila čitava 
kozačka divizija (u sklopu njemačke vojske). Pred njom su se prema 
sabranim obavijestima, nalazile druge njemačke jedinice, koje su čekale 
da se kod Dravograda predadu i budu razoružane. Ljudski zid u koji smo 
udarili bio je neprobojan zbog svoje dubine i kompaktnosti, te nije moglo 
biti govora o napredovanju, ni milom ni silom. 

Rijeka mnoštva razli se poljem, da improvizira konačište. Časnici 
nastoje reorganizirati razasute vojničke postrojbe. 

Iz pozadine izbije do nas mlad časnik na motornom kotaču, crn od 
znoja i prašine. Šalju ga zapovjednici nekih jedinica radi uspostave tekličke 
službe (kurirske službe - M.B.) i traženja uputa. Oni su nekih 
10-15 kilometara iza nas. 

gnadete li barem vi otraga koliko nam je duga kolona f 

,To je teško reći. Možda 40 kilometara. Neki vele čak 60'. 

Vratio sam se s časnikom teklićem da prema nalogu vojničkog vodstva 
sam uspostavim traženu vezu, te usput i drugim jedinicama prenesem 
upute o stalnoj vezi putem motoriziranih teklića. Nakon nekoliko kilo- 
metara mučnog napredovanja, uz rijeku, morali smo se odreći pokušaja, 
jer je gomila bila tako zbijena da je bilo nemoguće svako provlačenje. 

Vratio sam se natrag. Medu generalima sam našao generala Bobana, 
koji je izbio iz kolone i pridružio se vodstvu, u kojem je ostao do kraja. 

Kozački časnici dolaze k nama na pregovore. Prema njihovim poda- 
cima, u Dravogradu se nalaze Bugari pod zapovjedništvom sovjetskog 
maršala Toljbuhina. Dravogradski most drže partizani i tamo razoruža- 
vaju sve jedinice koje stižu. Kozaci se namjeravaju probiti silom do 
Engleza ili Amerikanaca i njima se predati ili se dohvatiti njemačkih 
neprohodnih šuma i tamo se raspršiti. Predlažu nam zajedničku akciju. 

Naše se zapovjedništvo želi izravno informirati o situaciji, te pošalje 
generala Metikoša i mene na dravogradski most. Teškom mukom krčimo 
put kroz kozačku diviziju, a zatim kroz niz njemačkih jedinica u potpu- 
nom rasulu. Više puta moramo sići s motornih kotača da uklonimo 
s puta kola, konje ili sanduke razbacanog tvoriva, oružja ili hrane. 

Na dravogradskom mostu nalazimo posadu slovenskih partizana. 
General Metikoš povede s njima razgovore, tražeći za naoružanu hrvatsku 
vojsku slobodan prolaz na temelju utanačenja potpisanog u Celju.! Oni 
ga, naravno, ne priznaju, ali sami opet ne znaju što bi napravili. Očito je 
da se ni oni ne snalaze u općem metežu. Oni bi trebali poslati,komandira 
čet nekamo u pozadinu, da zatraži upute. Mi pristajemo da im 
posudimo jednog motoristu jer oni nemaju prevoznih sredstava. Mjerimo 
se uzajamnim nepovjerenjem. Naša pratnja drži neprestano oružje u pri- 
premi. 


1 U Celju 9. maja, kako piše Crljen, ustaše su, navodno, potpisale s predstavni- 
cima Okružnog narodnooslobodilačkog odbora sporazum da mogu slobodno proći, ali 
bez pljačke i nasilja. 


Dok smo čekali povratak ,komandira!, na mostu je neočekivano 
nastala nova situacija. Konjička jedinica bugarske vojske preuzela je 
čuvanje mosta i saopćila partizanima da mogu otići. 

Ne čekajući ,komandira', koji nije više mogao ni o čemu odlučuvati, 
vratimo se da obavijestimo naše zapovjedništvo o novoj situaciji. Tamo 
nađemo višeg bugarskog časnika koji nas je došao uputiti da moramo 
poslati izaslanstvo u sjedište bugarskog glavnog stožera u neko selo blizu 
Dravograda. Razgovori su s njim vođeni francuski, te sam poslužio kao 
tumač. Kulturan i fin, Bugarin nije skrivao svoje odbojnosti prema parti- 
zanima. Sa zadovoljstvom mi je ispričao niz incidenata, koje su s njima 
imali. Bugarske se jedinice međutim, nalaze pod sovjetskim zapovjedni- 
štvom, te ne mogu ništa odlučiti na svoju ruku. 

Kozaci su, međutim, nastavili razgovore o zajedničkom planu proboja. 
Naši su tražili dio podvoza, da bismo bili pokretniji, i municije. Kozački 
su pregovarači inzistirali da naše jedinice osiguravaju njihove bokove, ali 
nisu bili spremni za uzvrat ustupiti nikakvo tvorivo. Pregovori su se tre- 
bali nastaviti sutradan. U noći nas je, međutim, uznemirila tutnjava, 
povici, škripa kola i topot konja u trku: Kozaci su odlučili pokušati sreću 
sami te se probiti u Njemačku. Iz mraka su izvirale reske zapovijedi, zavi- 
jajući poklici i sočne opscene psovke, kojima su Kozaci bodrili svoje 
konje, žureći se u susret sudbini. Bila je to posljednja homerska trka divljih 
jahača s Dona. Razbijeni dva dana kasnije, bili su potpuno uništeni. 

Bugari su, međutim, utvrdili sat za naš sastanak s njihovim generalom 
i poslali nam jednog satnika da nas provede do njegovog stožera. Nakon 
kraćeg dogovora, naši generali odluče poslati Bugarima generale Servat- 
zyja i Metikoša, glavnostožernog pukovnika N. i mene. 

Sporo napredujemo kroz naše mnoštvo, koje je brzo prekrilo dio ceste 
koji su napustili Kozaci. Ljudi nam mašu. Vide nas naoružane, u pratnji 
Bugara, s hrvatskom državnom zastavom na blatobranu. Nije, dakle, još 
sve izgubljeno. Tračak nade osvjetljuje im lice. 

Doskora nam je ostala iza leđa naša prethodnica: motorizirani odred 
pod zapovjedništvom satnika Kazimira Kovačića, koji se je vratio 
s Istočnog bojišta. Mali komad ničije zemlje, i stižemo do neke parti- 
zanske straže. Partizan zaustavlja kola i zaviruje u njih. Bugarski mu 
časnik objašnjava. 

,Iko su tif viče netko s humka, na kojem je stražarnica. 

,To su od Pavelićeve vojske, odgovara partizan pored naših kola 
i propušta nas. Ubrzo stižemo u selo, bogato okićeno austrijskim i crvenim 
zastavama, dok američkih i engleskih nigdje nema. 

Bugarskom generalu, koji nas je odmah primio, general Servatzy je 
izložio naš položaj i zatražio za nas kao političke emigrante slobodan 
prelaz preko jugoslavenske granice. U odgovoru bugarski general požali 
što osobno ne može donijeti nikakvu odluku, jer se bugarske jedinice 
nalaze pod vrhovnim zapovjedništvom sovjetskog marašala  Toljbuhina, 
istaknu da oni imaju obvezu konzultirati također svoje saveznike Engleze 
i zaključi da se povratimo sutradan u i sat poslije podne, da se sastanemo 
s mješovitom bugarsko-sovjetsko-engleskom komisijom, čiji je sastanak već 
bio urečen. 

Naše je vodstvo sve zabrinutije i traži grozničavo izlaz. Svi osjećamo 
da prolaze dragocjeni sati i da pod svaku cijenu treba prijeći čim prije 


u Austriju. Sve više sazrijeva misao da treba pokušati sreću, izbjegavši 
prelaz preko Dravograda, to više što smo svi skeptični s obzirom na 
uspjeh naših razgovora s trojnom komisijom. Iz pozadine stižu, međutim, 
neprekidno nove mase izbjeglica i vojske, razlijevaju se po kotlini, zbijaju 
duž ceste. Mnoštvo je neprebrojivo, a posljednji koji pristižu izjavljuju da 
se koloni iza njih ne zna ni duljine ni kraja«. 


Prema Crljenu, ustaše su već 10. maja vršile pregrupiravanje svojih 
snaga za proboj. U određivanju jedinica za proboj nisu se strogo držali 
formacijskog sastava. Stvarali su se ešaloni za napad od crnolegijaša, 
Poglavnikovih tjelesnih zdrugova, ustaške vojnice, domobranskih jedinica. 


»Svanuo je novi dan (n. maj 194s - M. B.). U zapovjedništvo je opet 
došao isti bugarski časnik da nas prati na urečenu trojnu konferenciju. 
Iako je vrlo diskretan i zatvoren, daje nam ipak dragocjenu sugestiju: ako 
idemo ravno prema Dravogradu, bit ćemo zaustavljeni, jer bugarska voj- 
ska ima takav nalog, nu ako skrenemo lijevo preko drvenog mosta prema 
Bleiburgu i mimoiđemo Dravograd, bugarska nas vojska, po njegovu 
mišljenju, neće progoniti. Na konferenciju, naravno, moramo ići, kad je 
već urečena. 

Vojničko je vodstvo zaključilo da idemo general Servatzy i ja, nakon 
što je general Tomašević otklonio da ide. 

Budući da se zajedno s našom odlučivala i sudbina Crnogoraca, njihov 
je predstavnik dr Krivokapić zatražio da bude uključen u izaslanstvo, čemu 
je udovoljeno bez diskusije. Izaslanstvu su još bila dodijeljena dva naša 
glavnostožerna časnika. 

Cesta je bila malo prohodnija, jer je dobar dio Nijemaca već bio prešao 
na drugu stranu na putu u zarobljeničke logore. Činilo nam se da prola- 
zimo kroz opustjelo bojište, s kojeg je poražena vojska pobjegla glavom 
bez obzira. Na sve strane vidjelo se napuštena kola, lutajuće konje, preva- 
ljene topove, razbacane puške, prosuto streljivo, razbijene sanduke hrane, 
vojničke kape, telećake, pribor za jelo. 

Prošli smo opet kroz partizansko područje nakon kratkog objašnjenja 
sa stražarom. Stigavši u bugarsko zapovjedništvo, bili smo uvedeni u pro- 
stranu gostinsku sobu. Dočekali su nas i ljubazno primili dva bugarska 
dopukovnika, oba politički komesari. Sjeli smo za stol i bili počašćeni 
sirom i pivom. Založili smo malo i upustili se u razgovor. Glavnu riječ 
vodi mlađi dopukovnik, koji je, vidi se odmah, uvjereni komunist. Rekao 
nam je, među ostalim, da naš bijeg nema smisla, da moramo napustiti 
nadu u neki preokret povoljan za nas, jer se kotač povijesti ne da vratiti 
natrag, te da nismo smjeli svojom propagandom navesti naš svijet da 
napusti zemlju, jer će pod novom vlašću narodu biti sasvim dobro.« 


Pisac se dalje žali što mu delikatan položaj pregovarača u teškoj situ- 
aciji ne dozvoljava da otvoreno i ustaški kaže svoje mišljenje o toj novoj 
vlasti. 

Najzad Bugari odlažu sastanak za sutradan, 12. maja, jer, navodno, 
nisu mogli na vrijeme obavijestiti engleskog predstavnika u Celovcu te 
da se zbog toga trojna konferencija odgađa. 


Postavlja se pitanje što su se to Bugari, bez jugoslavenskih predstav- 
nika, imali dogovarati s Englezima ili bilo kim drugim o predaji Paveli- 
ćeve vojske. Ako je bilo potrebno da se s nekim dogovaraju, onda smo to 
bili mi, odnosno, bolje rečeno, mi smo bili ti koji u toj situaciji odlu- 
čuju da li se treba s nekim dogovarati ili ne treba. Preko stotinu tisuća 
Pavelićevih vojnika nalazi se kompletno u Jugoslaviji. Samo je njihovo 
čelo došlo do Dravograda. S njima u borbenom kontaktu nalaze se i gone 
ih jake snage J ugoslavenske armije. Sada je riječ samo o trenutku zatva- 
ranja prolaza od strane Dravograda i Pliberka (Bleiburga). Vrijeme je 
radilo za nas. 


Pedeset prva divizija je 12. maja već zatvorila dravogradski odsjek 
fronta. Okruženje je bilo potpuno, iako ne svuda podjednako čvrsto. 
U spomenutim memoarima pisac dalje navodi podatke o četiri bugarska 
oficira, koja su došla u kolonu Pavelićeve vojske. Ustaški pukovnik Crljen 
vodio ih je da im pokaže izbjegli narod. Očito je bilo da je povedeni narod 
trebao poslužiti ustašama kao paravan iza kojeg bi se mogle sakriti prili- 
kom predaje. Osim ove četvorice posjetilaca spominje se i neki bugarski 
kapetan Orlov, koji je došao k ustašama 12. maja da, navodno, ispita 
mogućnost pomoći izbjeglicama u hrani i lijekovima. Iako je očita težnja 
da se želi u zapisu prikazati humanost bugarskih vojnika, za razliku od 
jugoslavenskih partizana, očito je da su jedni i drugi imali svojih razloga 
za takvo držanje. Ustašama su bili potrebni Bugari da se nekako preko 
njih izvuku od predaje partizanima i da prijeđu u Austriju, a Bugarima da 
postignu neočekivani uspjeh u posljednjim minutama rata. 

Dolaskom naše divizije i zaposjedanjem svih mostova u Dravogradu 
prekinuto je to vršljanje bugarskih oficira koji su šetali između ustaške 
kolone i svojih položaja kao da je neprijateljstvo već prestalo. Bugari su 
se povukli nešto sjevernije od nas na austrijski teritorij, ostavivši neke 
svoje manje jedinice na spoju u Dravogradu. Na kraju je došlo do spo- 
menute teške epizode i incidenta s generalom Viktorom, koji je i sam 
rekao za vrijeme posjeta našem štabu divizije da je vodio pregovore s 
ustaškim generalima. 

Po držanju svih tih bugarskih oficira i glavnog političkog i partijskog 
rukovodioca Prve bugarske armije, ne bi bilo nikakvo čudo, i to Crljen 
u svojim memoarima izričito spominje, da je neki bugarski oficir sugeri- 
rao ustaškom vodstvu da je bolje da idu u proboj nego na pregovore, da 
izbjegnu pravac Dravograda, jer su pristigle jače partizanske snage i da je 
najbolje da se probijaju pravcem Prevalje-Bleiburg. Točno je da smo 
tamo, na tom odsjeku fronta, imali najmanje snaga. Širina obrambene 
zone i planinski teren zahtijevali su jače snage i vremena da se dovuku 
nove jedinice. Nije isključeno da je to mogao učiniti i na svoju ruku neki 
bugarski štabni oficir, kojem je bila poznata situacija na frontu. Takvu 
je izdaju i mogao izvršiti neki oficir staroga kova, koji nikad nije intimno 
bio za antifašističku borbu i kome su bile bliže ustaške snage nego mi. 


Iskoristio je, možda, pruženu priliku da nam napakosti. Neka mu to služi 
na čast! Nije mu ipak uspjelo. Cijela neprijateljska grupacija ipak je pala 
u naše ruke. 

Za razliku od držanja tog sujetnog bugarskog generala, koji je gotovo 
cio svoj dotadašnji život proveo u partijskom aparatu svoje KP i Komin- 
terne u Moskvi, bilo je primjera prijateljstva i iskrenosti koje su izražavali 
pojedini, u prvom redu mladi, bugarski oficiri, pravi antifašisti.! 

Ostao mi je u sjećanju istup jednog simpatičnog bugarskog kapetana 
13. maja za vrijeme borbi s ustaškim kolonama na dravogradskim mosto- 
vima. Bio je to visok, koštunjav čovjek s brčićima, vrlo temperamentan. 
Gestikulirajući, ponudio se da učestvuje sa svojom baterijom teških ba- 
cača i da tuče neprijatelja. Bacači su bili u blizini, na obezbjeđenju spoja 
između dviju armija. Na njegovo navaljivanje i vrlo simpatično držanje, 
mi smo mu to odobrili, iako situacija trenutno to nije naročito zahtijevala. 
Kritični trenutak tog neprijateljskog napada bio je prošao. Bugarski kape- 
tan, očito čovjek koji je mrzio fašizam, skakao je od radosti kada je nje- 
gova baterija dobro pogađala cilj. 


Poslije izvršenog zadatka bugarski je kapetan sa svojim pomoćnikom 
svratio u štab naše divizije. Nakon srdačnog razgovora zamolio me da 
im kao politički komesar divizije dam jedno objašnjenje. Naime, on i nje- 
gov pomoćnik, u stvari partijsko-politički rukovodilac, sporili su se oko 
toga što je internacionalizam. Bez objašnjavanja svoga stava, zapitali su 
me da im odgovorim što je to internacionalizam i kako ga ja shvaćam. 
Odgovorio sam odmah kratko bez mnogo teoretiziranja da biti interna- 
cionalist znači cijeniti i poštovati i pomagati druge narode u njihovoj 
pravednoj borbi i progresivnim težnjama ako želiš i sam biti cijenjen, 


1 Nekada su bugarski rukovodioci zahvaljivali i izražavali punu blagodarnost 
našim narodima, KPJ i drugu Titu na svemu što su učinili za bugarski narod. O tome 
najbolje svjedoči i pismo upućeno i. X11944. drugu Titu od CK BRP(k), koji je tada 
bio pod rukovodstvom velikog revolucionara Georgija Dimitrova. U pismu, između 
ostalog, piše: 

»Ogromna je zasluga J ugoslavenske narodnooslobodilačke armije koju si Ti orga- 
nizirao i kojom Ti rukovodiš, kako za oslobođenje naše rastrgane otadžbine, tako i za 
nanošenje teških udaraca hitlerovskim bandama na Balkanu i istjerivanje izvan Bal- 
kana. Jugoslavenski narodi, na prvom mjestu hrabri srpski narod, prvi su podigli za- 
stavu za odlučnu narodnooslobodilačku borbu protiv hitlerovske Njemačke i pokazali 
svim porobljenim i potlačenim narodima put ka slobodi. Na vašem svijetlom primjeru 
se naš prevareni i potlačeni narod nadahnjivao i učio za oružanu partizansku borbu 
protiv hitlerovskih i bugarskih agenata. 


Naš narod se osjeća krivim prema jugoslavenskim narodima, naročito prema srp- 
skom i makedonskom, što je dozvolio da njegovi fašistički upravljači stvore od Bugar- 
ske placdarm njemačkih porobljivača, od bugarske vojske - Hitlerove žandare na 
Balkanu i da izvrše niz nasilja i izdajstava nad narodima koji se bore za svoju slo- 
bodu. Naš narod, koji je sam na svojim leđima osjetio sve užase nasilja i izdajstva što 
su ih izvršili Hitleru pogodni bugarski upravljači protiv boraca za slobodu, gotov je 
da dade sve od sebe kako bi se što bolje i skorije izbrisao spomen na ono što je tek 
prošlo i da prokrči put za vječnu neraskidivu družbu, za tijesni bratski savez sa svim 
jugoslavenskim narodima... Mi vam dugujemo vječnu blagodarnost za podršku i brat- 
sku pomoć kojom su se naši prvi partizanski odredi stvorili kod nas.« 


poštovan i progresivan. Komunisti su za istinsku jednakost, ravnoprav- 
nost i poštovanje medu narodima. Bugarski kapetan je poslije moga izla- 
ganja temperamentno skočio sa stolice i radosno uzviknuo svom namr- 
štenom pomoćniku: »Vidiš da sam ja u pravu!« Pomoćnik nije niti poku- 
šao da se objašnjava. Otišli su a da nisam doznao što je pomoćnik 
mislio o internacionalizmu. Danas, kada o tome razmišljam, mogu samo 
pretpostaviti da je, vjerovatno kao Viktorov učenik, zastupao neka Vikto- 
rova rezoniranja koja baš nisu išla pod kapu iskrenog i logičnog bugar- 
skog komandira. 


ZLOČIN BJEŽI NA ZAPAD 


400 000 neprijateljskih vojnika bježi u Austriju 


Početkom maja 1945. godine ratni događaji počeli su se odvijati vrto- 
glavom brzinom. Berlin je pao 2. maja. Poslije primirja zaključenog 
29. aprila u Caserti, 2. maja u sjevernoj Italiji kapitulirala je njemačka 
grupa armija »C«. Njemačke snage kapitulirale su 5. maja u 8 sati u sje- 
vernoj Njemačkoj, Holandiji i Danskoj. S kapitulacijom je 6. maja otpo- 
čela i grupa armija »G« u Bavarskoj i Austriji. 

Novi šef države admiral Dönitz naredio je 7. maja komandantu »juž- 
nog prostora« feldmaršalu Kesselringu da obustavi neprijateljstva s anglo- 
američkim armijama, a da se njemačke trupe ispred sovjetske i jugosla- 
venske armije povuku natrag. Dönitz je istog dana u 12,45 sati izdao 
preko radija proglas upućen vojnicima »centra«, »juga« i »jugoistoka«, 
u kojem je istakao da Njemačka sada treba jedino spašavati što više ljudi 
od »boljševizma i robovanja!« 

Po svemu se čini da je Lohr od engleskog komandanta u Italiji, gene- 
rala Alexandera, tražio da saveznici što prije uzmu Trst, Slovensko pri- 
morje i Korušku a da će se on sa svojim trupama što duže držati na tzv. 
Zvonimirovoj liniji zapadno od Zagreba.! 

U štabu generala Eisenhowera u Reimsu njemački general Jodl potpi- 
sao je 7. maja 1945. u 2,30 bezuvjetnu preliminarnu kapitulaciju Njemačke. 
Kapitulacija je stupila na snagu 8. maja u 23 sata, a zvanično je bila rati- 
ficirana 9. maja u 0,16 sati. 

Tri dana prije kapitulacije nacističke Njemačke feldmaršal Kesselring 
pozvao je 6. maja komandanta »jugoistoka« generala Alexandera von 
Lohra i komandanta 2. njemačke oklopne armije generala Maximiiiana 
De Angelisa u Graz i u duhu Donitzove odluke naredio im da se povuku 
u Austriju. 

- Gospodo, grupa armija »E« mora se iz Jugoslavije organizirano 
povući i predati angloameričkim jedinicama - uzbuđeno je saopćio Kessel- 


1 Tu tvrdnju iznosi Löhrov načelnik štaba general Erich Schmidt-Rihberg u svojoj 
knjizi »Završne borbe na Balkanu«. Osim toga, postoji podatak da se Lohrov adjutant 
barun von Schenk također iz Grčke našao kod Engleza. Postoje određeni podaci o 
Lohrovim pokušajima hvatanja veza s Englezima preko Draže Mihailovića. 


ring. - Nipošto ne smijemo dozvoliti da naše snage padnu u ruke Tito- 
vih partizana. 

- Vama je poznato da smo potkraj prošlog mjeseca zadržali napade 
partizana na tzv. Zvonimirovoj liniji. Tako smo dobili pet dana vremena 
za organizirano povlačenje u Austriju - nervozno je odgovorio Lohr. 

- Gospodo, nemamo mnogo vremena - prekinuo ga je feldmaršal 
Kesselring. - Na posao! 

Zaista, vremena uopće više nije bilo. Hitler je izvršio samoubojstvo, 
i njegov nasljednik Dönitz zatražio je kapitulaciju, po kojoj Nijemci noću 
između 8. i 9. maja moraju prestati s otporom i predati oružje tamo gdje 
se zateknu. 

Lohru je bila potčinjena 2. oklopna armija.! On je naredio De Ange- 
lisu da radi dobijanja na vremenu povede pregovore o predaji sa Sovje- 
tima i u međuvremenu pokuša prebaciti svoje snage u Austriju Englezima, 
a komandantu 34. njemačkog korpusa u Beljaku da pregovara o kapitu- 
laciji sa zapadnim saveznicima. Za pregovore s JA nije odredio nikoga, 
ostavivši sebi, kako će se iz daljnjeg toka razvoja događaja vidjeti, i svome 
štabu slobodu da manevrira prema situaciji i pokuša svoje trupe povući 
u Austriju. 

Za Jugoslavensku armiju 9. maj nije bio dan konačne pobjede. Nepri- 
jatelj ispred nje još nije pomišljao na to da položi oružje. Pojedini kon- 
takti radi pregovora o kapitulaciji, naročito kada se radilo o ustašama, 
uspostavljani su s nama samo zato da bi se dobilo na vremenu radi pri- 
kupljanja kolona i njihovih prebacivanja preko granice. Hiljade i hiljade 
kvislinških i njemačkih vojnika, među njima velik broj ratnih zločinaca, 
nalazile su se »svega 72 sata« od Austrije i angloameričke demarkacione 
linije. Ako još toliko izdrže, izvući će se preko Karavanki, izbjeći će kapi- 
tulaciju u Jugoslaviji, a s njima i oni koji su odgovorni za genocid nad 
našim narodima što su ga provodili pune četiri godine. 

Dok su na drugim frontovima u Evropi topovi zašutjeli, rat se nastav- 
ljao još samo u Jugoslaviji. 


1 Druga njemačka oklopna armija uspjela je po najavi kapitulacije da se u roku 
od 48 sati neometano odlijepi od 1. bugarske armije i da se uz dolinu Drave gotovo 
kompletno prebaci u Austriju. Bugari su bez otpora prodirali u prazan prostor u 
Austriju i svojim su lijevim krilom ušli u zonu napadnih operacija 3. jugoslavenske 
armije i teritorij IV operativne zone Slovenije. Pomiješali su se s našim snagama ušavši 
u nebranjeni Ptuj, Maribor i kasnije u Dravograd i Labotsku dolinu u Koruškoj. To je 
izazvalo protest štaba IV zone, jer pojava Bugara u Koruškoj u tom osjetljivom tre- 
nutku ulaska naših snaga u nju i objavljivanja memoranduma jugoslavenske vlade, 
upućenog savezničkim vladama u kojem se tražilo priključenje Koruške našoj zemlji, 
mogla je imati samo štetne političke posljedice. 


DJELOVANJE IV OPERATIVNE ZONE SLOVENIJE OD i. DO 
9. MAJA 


Četrnaesta slovenska divizija ušla je u Korušku 6. maja 


Početkom maja otpočelo je izvlačenje neprijateljskih snaga ispred 
Zagreba s tzv. »Zvonimirove linije« preko Slovenije za Austriju. Ključni 
rajon i izlazna vrata za Zapad bili su u Štajerskoj: Celje- Dravograd. 

Poslije teških borbi u oblasti Mozirskih planina, Menine i Pohorja, 
14. slovenska divizija pristupila je rušenju željezničke pruge i komunika- 
cija na liniji: Zidani Most- Maribor, Maribor-Dravograd. Već početkom 
maja uništeno je neprijateljsko uporište Šentvid nad Soštanjom, zatim 
su se vodile oštre borbe na Paškom Kozijaku i oko Slovenske Bistrice. 

Naredbom Glavnog štaba Slovenije od 2. maja 1945. godine IV opera- 
tivna zona dobila je zadatak da uputi svoju 14. diviziju u Korušku u cilju 
njenog oslobođenja. Naredba je glasila: 

»Uslijed promijenjene situacije, novi zadatak zone je da izvrši koncen- 
traciju cijele divizije na sektoru: Smrekovec-Zelezna Kapla. Primorska je 
cijela oslobođena, slobodan je Trst, Gorica, Tržič, Idrija. Kveder«. 

Za jedan sat došla je u štab zone dopuna naredbe: 

»Ne čekati na koncentraciju cijele divizije. Neka s Drugom brigadom 
krene štab zone u smjeru Celovca. Tamo neka za ostalim krene i 11. bri- 
gada, Koruški i Kokrški odred. Iskoristite dezorganizaciju njemačke voj- 
ske i približavanje engleske armije i prvi uđite u mjesto (Celovec). Treba 
zatim zaposjesti Beljak. Treba raditi brzo. Deveti korpus u Gorici i Tržiču. 
Kveder«. 

Istog dana Glavni štab Slovenije dobio je radio-depešom Titovu 
zapovijest: 

»Nijemci kapituliraju pred angloameričkim snagama u Italiji, Tirolu 
i Koruškoj. Odmah uputite 14. diviziju u Korušku prema Celovcu sa za- 
datkom da zaposjedne Celovec i ostale naše oblasti u Koruškoj. Izvijestite 
o izvršenju. Tito.« 

Komandant Glavnog štaba Slovenije general-major Dušan Kveder 
dostavio je Titovu naredbu štabu zone i poručio Vrhovnom komandantu 
Titu da je po »vlastitom nahođenju dao već 14. diviziji ista naređenja«' 

Četrnaesta divizija krenula je u Korušku. S njome je pošao i koman- 
dant IV zone Peter Stante? i pomoćnik načelnika štaba Franc Primožič& 


1 Iz članka dra Toneta Ferenca: »Poslednji dnevi vojne v Sloveniji« iz časopisa 
»Naša obramba« br. 6 od 1970, str. j. 

2 Peter Stante, stari, predratni komunist, radnik, sposoban, otresit, autoritativan i 
omiljen ratni komandant, živi u Ljubljani, penzioniran u činu general-potpukovnika 
JNA. 

s Franc Primožič umro je 31. januara 1963. godine na dužnosti jugoslavenskog 
ambasadora u Bagdadu. 


Ostali dio štaba zone s politkomesarom Matevžom Hacetom! i načelnikom 
Petrom Brajevićem? te organima štaba zone, angloameričkom vojnom mi- 
sijom i zaštitnim bataljonom zone, ostao je u rajonu Šoštanj da rukovodi 
ostalim jedinicama operativne zone. 


Stab 14. divizije zajedno sa štabom IV zone odlučio je da na svome 
putu u Korušku napadne najvažniji prolaz za Korušku - Dravograd. U no- 
vonastaloj situaciji Dravograd je postao jedan od ključnih saobraćajnih 
čvorova u dolini Drave i najvažnija izlazna vratnica ka Zapadu, odnosno 
angloameričkoj okupacionoj zoni. Osim toga, preko Dravograda se mogu 
iz Koruške održavati najbolje veze 14. divizije s ostalim našim snagama 
u Štajerskoj i Sloveniji. Drugi povoljan izlaz iz naše zemlje vodi dolinom 
rijeke Mure, ali on je vodio prema sovjetskoj zoni, što neprijatelju nije 
nikako konveniralo. Njemačke i kvislinške snage odlučile su da bježe 
preko Dravograda, i zato je u ovim posljednim danima rata značenje Dra- 
vograda višestruko poraslo. 


Napad 14. divizije na Dravograd uslijedio je 3. maja. Sercerova brigada 
napala ga je iz pokreta i uspjela prodrijeti u samo uporište. Razvile su se 
borbe oko dravskih mostova, koje je neprijatelj uporno branio. Cijeneći 
značenje Dravograda, neprijatelj je u borbu brzo uvodio svoje rezerve, ne 
dozvolivši brigadi da zauzme mostove i ovlada lijevom obalom Drave. 


Da bi se ipak što bolje osigurao, neprijatelj nešto kasnije jačim sna- 
gama žustro intervenira iz Maribora i Slovenjgradeca i odbacuje Serce- 
rovu brigadu od Dravograda. Radi izvršenja osnovnog zadatka oslobođe- 
nja Koruške, 14. divizija nije se mogla duže zadržavati oko Dravograda, 
bez obzira na njegovu momentalnu važnost. I sam komandant GSS Kve- 
der intervenirao je svojom depešom, u kojoj se ističe da mi moramo biti 
prvi u Celovcu i Beljaku i požuruje 14. diviziju da se ne zadržava oko 
Dravograda i Crne. 

Da je 14. divizija raspolagala jačim snagama i težim naoružanjem za 
rušenje neprijateljskih bunkera, zauzimanje i držanje Dravograda bilo bi 
jako značajno. Pošto se u tome nije uspjelo, svako zadržavanje bilo bi ne- 
korisno i štetno, jer su politički, nacionalni i vojni razlozi tražili da se ide 
što brže u Korušku. Osim političkog značenja, oslobođenje Koruške od 
strane naših snaga i zatvaranje prijelaza preko Drave u dubini te oblasti 
imalo je i svoje važno vojničko značenje. Postojala je opasnost da se na 
vrijeme ne stigne u Celovec i da se na vrijeme i dobro ne zatvori dravo- 
gradski pravac. 


Povlačeći se iz Dravograda, 2. Sercerova brigada uspjela je osloboditi 
iz dravogradskog fašističkog logora nekoliko stotina ratnih i političkih 


1 Matevž Hace živi kao književnik u Sloveniji. 
1 Petar Brajević, general-major J NA u penziji, živi u Beogradu. 


zatvorenika, među kojima je osim naših ljudi bilo i Rusa, Mongola, Fran- 
cuza i Mađara.! Jedan broj tih zatvorenika javio se u partizanske redove. 

Nastavljajući svoj marš u Korušku, 14. divizija je napala neprijatelja 
u Črnoj. Zauzela je Zerjav 6. maja i nastavila nastupanje prema Zelez- 
noj Kapli. Tako je 14. udarna slovenska divizija bila prva regularna jedi- 
nica antihitlerovske koalicije koja je ušla u Korušku, iako su na tom teri- 
toriju u toku NOR-a djelovale jedinice Koruškog i dijelovi Lackovog par- 
tizanskog odreda. 

Pojavivši se u Koruškoj, 14. divizija je iznenadila Kozake (vlasovce) 
i već 7. maja zauzela Žitaru Ves. Ali 14. SS-njemačka divizija »Galizien« 
uspjela se u međuvremenu probiti u Korušku sa zadatkom da spriječi 
prodor partizanskih snaga u Celovec. Već 8. maja poslije podne došlo je 
sa 14. SS-divizijom kod Žitare Vesi do oštre iznenadne i neočekivane 
borbe, u kojoj je Tomšičeva brigada imala 11 poginulih drugova, 6 ranje- 
nih i 15 nestalih. Neprijatelj je također trpio osjetne gubitke, ali pred nad- 
moćnijim snagama brigada se morala iz Žitare Vesi povući, da bi odmah 
zatim uspješno nastupala prema Sinča Vesi. Zauzimanjem Sinča Vesi 
zaposjednuti su prijelazi na Dravi, što je otvorilo put za nastupanje prema 
Velikovcu. 

Nastupanje prema Velikovcu i Celovcu preuzela je z. Sercerova bri- 
gada, a I. Tomšičeva brigada, držeći prijelaze na Dravi kod Sinča Vesi, 
okrenula se većim dijelom svojih snaga prema Pliberku, Dravogradu 
i dolini Mežice, gdje su se kretale velike formacije ustaško-domobranske 
vojske i Nijemaca koje još nisu kapitulirale. 

Trinaesta brigada »Mirko Bračić« nastupala je prema Galiciji i Borov- 
lju, također vrlo važnim komunikacijskim prelazima preko Drave, odakle 
se otvara put prema Celovcu i dalje na zapad prema Beljaku. 

Uplašen za sudbinu Koruške i Celovca, a pod pritiskom austrijskih 
nacionalista i nacista, koruški gaulajter dr Friedrich Rainer dogovara se 
sa feldmaršalom Albertom Kesselringom o organiziranju obrane Celovca 
od partizanskog napada da bi se spriječio njihov ulazak u grad prije 
Angloamerikanaca. Na brzinu su organizirali obrambene snage u jačini 
jednog puka i stavili ga pod komandu pukovnika Mengea. Po tome dogo- 
voru, i 14. SS »Galizien« divizija upućena je prema prijelazima preko 
Drave, prema Galiciji i Borovlju, tim važnim prilazima Celovcu. J edinice 
pukovnika Mengea držale su grad do ulaska britanskih jedinica. Tek po- 
slije njih, tri sata kasnije, ušle su u njega 8. maja jedinice Kokrškog i dije- 
lovi Koruškog partizanskog odreda. Dne 9. maja stigli su u grad i dije- 
lovi Sercerove brigade, a tek sutradan motorizirani odred IV jugoslaven- 
ske armije. 


1 Zatvorenici su radili u surovim uslovima na izgradnji električne centrale. Iscrp- 
ljene zatvorenike gestapovci bi ubijali i bacali u rijeku. Masovna ubojstva vršila su se 
i 1944, pa i 1945, iako se tada već znalo da je Hitler nepovratno izgubio rat. Samo 
iz dravogradskog kotara u toj posljednjoj godini strijeljano je u logoru 85 političkih 
zatvorenika. 


Djelovanje 6. i 11. slovenske NOU brigade 
Susret s Lohrovim osiguranjem 


Tokom aprila 1945. godine 6. brigada »Slavko Slander«, 11. brigada 
»Milan Zidanšek« i Kamniško-zasavski partizanski odred kao posebna 
operativna grupa bili su u svojim akcijama više orijentirani na pritisak na 
komunikaciju Zidani Most-Ljubljana, djelujući zajedno sa 7. slovenskim 
korpusom. Početkom maja obje ove brigade, Kamniško-zasavski partizan- 
ski odred i jedan bataljon Treće brigade KNOJ-a dobili su zadatak da 
spasavaju od rušenja rudnike: Trbovlje, Hrastnik i Zagorje. Za osloba- 
đanje ovog rudarskog bazena bio je formiran i privremeni operativni štab. 


Jedinice ove operativne grupe uspjele su 5. maja osloboditi rudnik 
Zagorje. Kod Toplice bilo je zarobljeno oko 380 neprijateljskih vojnika 
i 6 oficira, 5. i 6. maja vođene su oštre borbe za rudnik Zagorje, koji je 
za dvodnevne borbe bio oslobođen. Poslije oslobođenja Zagorja javilo se 
u partizanske redove više od 250 rudara. Trbovlje i Hrastnik s bližim 
manjim naseljima 9. su maja oslobodili Kamniško-zasavski partizanski 
odred i I. bataljon KNOJ -a. 


Po naređenju GSS-a, početkom maja 1945. godine 6. Slanderova 
i 11. Zidanšekova brigada dobile su zadatak da se također upute u Koru- 
šku. Ujedinjene pod komandom politkomesara 14. divizije Ivana Dolni- 
čara-J anoška,! spuštale su se obje brigade 8/9. maja prema Zeleznoj Kapli 
i dalje prema dolini Drave u dubini Koruške. 


Spuštajući se obroncima Menine u Savinjsku dolinu, prednji dijelovi 
ove naše partizanske grupacije naišli su u blizini Radmirja kod Ljubnog 
na njemačku kolonu od oko 20 kamiona. Ta kolona, koja se predala bez 
borbe, bila je bočno obezbjeđenje glavne kolone u kojoj se kretao štab 
balkanske grupe armija »E« na čelu s generalom Löhrom, koji je ujedno 
bio i komandant njemačkog »jugoistoka«. Među zarobljenim Nijemcima 
kod Radmirja našao se i jedan njemački major koji je odmah izjavio da 
se Lohr povlači pravcem Celje-Slovenj Gradec-Dravograd i da su sve nje- 
mačke snage zajedno s jugoslavenskim kvislinzima dobile zadatak da pri- 
jeđu preko jugoslavenske granice u Austriju i da se tamo predaju Anglo- 
amerikancima. 


Kako je došlo do kontakta štaba IV operativne zone s njemačkim ko- 
mandantom »jugoistoka«, generalom Alexanderom von Löhrom, zatim 
do pregovora Lohra s politkomesarom 14. divizije Ivanom Dolničarom, 
kako se Lohr dva puta odlučivao na kapitulaciju, kako je pobjegao iz 
prvog zarobljeništva u kojem se nalazio svega 3 dana i kako je najzad 
definitivno pao u naše ruke - bit će govora u jednom od slijedećih 
poglavlja. 


1 Ivan Dolničar, general-pukovnik J NA. 

Akcije pet slovenskih partizanskih odreda (do 9. maja) 


Kokrški partizanski odred! oslobodio je 6.maja 1945. godine 650 
zatvorenika iz fašističkog logora Begunje.! Dosta političkih zatvorenika 
javilo se u odred, koji je tako narastao na oko 800 boraca. 

Po oslobođenju logora Begunje, Kokrški partizanski odred usmjerio 
je svoju aktivnost i nastupanje prema Celovcu. Zajedno sa dijelovima 
Koruškog partizanskog odreda, taj je odred oslobodio 7. maja Bistricu 
v Rožu, mjesto dvadesetak kilometara jugozapadno od Celovca. Poslije 
dvosatne borbe s Nijemcima prekinute su bile komunikacije koje vode 
prema Beljaku, Celovcu i Velikovcu. Tu, u Bistrici v Rožu, u tvornici 
akumulatora, odred je oslobodio oko 150 zatvorenika Francuza koji su tu 
radili prinudno. 

Interesantno je napomenuti da je od zatvorenika francuske nacional- 
nosti iz konclogora Ljubelj i manjeg broja oslobođenih iz uporišta 
Bistrica v Rožu formirana francuska brigada pod imenom »Liberte«. 
Komandant brigade bio je Francuz Maurice Coline. Budući da su jugosla- 
venske jedinice vodile rat sve do 15. maja, novoformirana francuska par- 
tizanska brigada tih posljednjih dana rata vodila je manje akcije i sudjelo- 
vala s Kokrškim i Koruškim odredom te drugim jedinicama JA u borbama 
oko Celovca, odnosno Borovlja. Francuska brigada djelovala je 9. maja 
i u Sercerovoj brigadi prilikom njenog napada na Dobrlu Ves, gdje su se 
također nalazili zarobljenici francuske narodnosti. Interesantno je napo- 
menuti da je jedan oslobođeni Francuz postavljen za komandanta zarob- 
ljeničkog logora u Dobrloj Vesi u kojem su se sada umjesto Francuza nala- 
zili zarobljeni Nijemci. 

Nastupajući prema Koruškoj i Borovlju, Koruški partizanski odred& 
oslobodio je iz logora Ljubelj oko 700 zatočenika, među kojima je bilo 
najviše Francuza. 

Poslije zajedničkog učešća s Kokrškim odredom u borbama u Bistrici 
v Rožu, Koruški partizanski odred je 8. maja zauzeo Borovlje i Zah Selah, 
gdje je poslije višesatnog puškaranja zarobio oko 2.00 Nijemaca. 

Dijelovi Kokrškog i Koruškog partizanskog odreda formirali su 
u Bistrici v Rožu željezničku kompoziciju i s njom se prebacili u Celovec, 
ušavši u njega 8. maja oko 14 sati, 3 sata iza britanskih tenkova. Dne 
9. maja došli su u Celovec i ostali dijelovi Kokrškog odreda i dijelovi 


1 Kokrški partizanski odred formiran je još sredinom 1942. U završnim opera- 
cijama potčinjen je bio IV oper. zoni. Djelovao je između planine Begunjščice, Kam- 
nika i Karavanki. 

* Kroz konclogor Begunje prošlo je 12000 zatvorenika, od kojih je najveći broj 
njih strijeljan kao taoci, a drugi su poslani u druge logore, odakle se većina nikad nije 
vratila. U taj logor dolazili su najviše zatvorenici iz Gorenjske, Ljubljane i Mežičke 
doline. 

® Koruški partizanski odred formiran je ponovno septembra 1944. godine od 
rasformirane grupe koruških odreda. Djelovao je u širem rajonu Karavanki kao i u 
dolini Drave u Koruškoj i na liniji Celovec-Dravograd. 


šercerove brigade. Sutradan, 10. maja, u Celovec je stigao i motorizirani 
odred 4. jugoslavenske armije.! 

Njemačke jedinice koje su bile određene da brane Celovec nisu dozvo- 
ljavale da ih razoružaju partizani koji su iznenada došli vlakom i izlazili 
iz njega na čuđenje prisutnih Nijemaca. Oni su se počeli organizirano 
predavati samo Englezima, ali su ih naši nešto kasnije, uprkos smetnjama 
prisutnih jedinica naših zapadnih saveznika, također uspješno razoružavali. 

Komandant zone Peter Stante u svom intervjuu povodom 2.5. godiš- 
njice revolucije u listu »Naša obramba« br. 6. od 1970. godine smatra da 
Kokrški partizanski odred nije potpuno izvršio svoj glavni zadatak što 
bržeg prodiranja i zauzimanja Celovca, nego da je izgubio tri dragocjena 
dana u borbama za oslobođenje konclogora Begunje. Po Stanteu, to je bio 
razlog da su skupa s engleskim jedinicama ušli u Celovec. 

Dr Tone Ferenc u svome članku tvrdi da je Kokrški partizanski odred 
postigao oba zadatka: oslobodio zatočenike u Begunju i ušao u Celovec 
istoga dana kada i zapadni saveznici. Po njemu, da je Kokrški odred došao 
i ranije na izvršenje svog osnovnog zadatka, ne bi mogao bez borbe ući 
u grad jer ga je branio dobro naoružan Mengeov puk, koji bi najvjero- 
vatnije spriječio njegov ulazak u grad sve do dolaska Engleza. To prije 
što je Kokrški partizanski odred bio manji po broju i slabiji po naoruža- 
nju i nije raspolagao artiljerijom. 

Lackov partizanski odred djelovao je na liniji Maribor-Dravograd 
sjeverno od Drave i Pohorja s osloncem na Kozjak, kao i na dijelu austrij- 
skog teritorija, gdje je uspostavio suradnju s jedinicama Crvene armije. 
Vršio je diverzije i miniranje komunikacija, a 9. maja uspostavio je 
komandu mjesta u Oseku i Avrežu. Surađujući s prednjim dijelovima 
3. jugoslavenske armije i Prekomurske brigade, Lackov partizanski odred 
preuzeo je po oslobođenju Maribora vršenje garnizonske službe u njemu. 

U tom periodu Kozjanskiš i Kamniško-zasavski“ partizanski odredi 
aktivno su djelovali u neprijateljskoj pozadini na teritoriju sjeverno od 


1 U postojećoj literaturi nalaze se izvjesna proturječna tvrđenja o točnom da- 
tumu ulaska naših i savezničkih jedinica u Celovec. Jedni tvrde da su prve jedinice 
Kokrškog odreda stigle 9. maja, a drugi 8. maja. Isto tako u nekim materijalima stoji 
da je motorizirani odred stigao u Celovec prije engleskih motomehaniziranih jedinica. 
Mislim da su podaci dra Toneta Ferenca u njegovom članku u spomenutom broju 
časopisa »Naša obramba« najtočniji jer govori da su prednji dijelovi Kokrškog od- 
reda stigli u Celovec 8. maja, 3 sata iza engleskih tenkovskih jedinica, jer bi u protiv- 
nom specijalni njemački puk pukovnika Mengea za obranu Celovca sigurno stupio 
u akciju i ne bi bez borbe pustio u grad partizanske jedinice. U spomenutom članku 
također se iznosi da je motorizirani odred 4. armije stigao u Celovec 10. maja, što je, 
po svemu sudeći, najvjerovatnije. 

1 Lackov partizanski odred formiran je septembra 1944, odnosno preimenovan 
je od bivšeg Pohorskog odreda. Djelovao je na teritoriju sjeverno od Pohorja. 

1 Kozjanski partizanski odred formiran je u proljeće 1944. na širem području 
Kozjanskog i djelovao je naročito na komunikaciji Brežice-Zidani Most-Celje. 

4 Kamniško-zasavski partizanski odred djelovao je u rudarskom bazenu Zasavja 
na komunikacijama Zidani Most-Ljubljana, Zidani Most-Celje, Celje- Tuhinjska dolina. 
(Podaci dati u ovim i ranijim fusnotama, a koje se odnose na partizanske odrede, uzeti 


Save (na širem prostoru između Save, Savinje i Sutle), sudjelujući nepo- 
srednije s jedinicama z. i i. jugoslavenske armije, koje su nastupale s juga 
i istoka. 


Događaji do 9. maja u rajonu Celje-Soštanj 


U povlačenju jakih neprijateljskih grupacija prema sjeverozapadu, 
rajon Celje-Soštanj igrao je važnu ulogu. Naime tu, u tome rajonu zate- 
kla je obustava II svjetskog rata glavninu neprijateljske kolone: njemačke 
divizije i štab njemačkog »jugoistoka«, glavnu komandu ustaško-domo- 
branske vojske s najvećim brojem jedinica, crnogorsko-hercegovačke čet- 
nike i dr. Do Austrije, odnosno do angloameričke okupacione zone, trebalo 
je neprijateljskoj glavnini prijeći u prosjeku još nešto više od 50 km. 
Naravno, začelju kolone preostala je još koja desetina kilometara više. 

Ali čini se da stvar nije bila samo u relativno malom broju preostalih 
kilometara. Komunikacije su bile veoma zagušene. One nisu mogle da 
prime nekoliko stotina hiljada vojnika i izbjeglica, ratnu tehniku, kamione, 
tenkove, artiljeriju, borbena kola, zatim, što je najvažnije, bezbroj seljačkih 
vozila koja su išla stihijno i najčešće bez ikakvog rada. Usput su još na 
tim komunikacijama slovenske jedinice rušile osjetljiva mjesta i napadale 
kolone. Sve je to usporavalo njihov pokret, iako u početku naše snage na 
tom prostoru nisu bile tako brojne, jer je tada veći dio brigada i parti- 
zanskih odreda IV operativne zone Slovenije bio već upućen u operaciju 
oslobađanja Koruške. 

Vrijeme nije radilo za neprijatelja. Svaki dan, da se ne kaže svaki čas, 
zaostajanja i usporavanja kretanja približavao im je tri jugoslavenske 
armije koje su im bile za petama. Postojala je realna mogućnost zatvaranja 
izlaza i obuhvata od strane Treće jugoslavenske armije generala Koste 
Nada, koja je u suradnji s IV operativnom zonom Slovenije prodirala 
svojim desnim krilom dolinom Drave, i Četvrte jugoslavenske armije 
generala Petra Drapšina, koja je u suradnji sa 7. i 9. slovenskim korpusom 
iz Slovenskog primorja i Trsta nadirala s jugozapadne strane prema 
Koruškoj. Okruženje neprijatelja i njegovo zarobljavanje bilo je svakim 
danom sve bliže stvarnosti; neprijatelj je to mogao djelomično izbjeći samo 
krajnjim ubrzanjem marša i probijanjem naših položaja na Dravi. 

Neprijatelj koji je izgubio rat, ali se pošto-poto želi izvući iz zemlje 
i predati Englezima i Amerikancima, našao se u vrlo nezavidnoj situaciji, 
koja se iz dana u dan, iz časa u čas, sve više pogoršavala. Teže je bilo 
prijeći onih još nekoliko desetina preostalih kilometara nego sva do sada 
prijeđena rastojanja od linije povlačenja ispred Zagreba. U odnosu na datu 
situaciju i neizvjesnost koja je vladala, i zapadno-savezničke snage rela- 
tivno su kasno izbile na jugoslavensko-austrijsku granicu. 


su iz članka generala Petra Brajevića »Četvrta operativna zona u završnim operaci 
jama«, Vojno-istorijski glasnik br. 3, 1964. godine). 


Usporedno s tim negativnim faktorima, neprijatelju je išlo na ruku to 
što u Štajerskoj uslijed njegova odlaska u Korušku nije bilo dovoljno 
naših jačih snaga. Isto tako išla mu je na ruku i naša nedovoljna i nejed- 
naka obaviještenost o stanju neprijateljske glavne kolone, posebno o stanju 
i broju kvislinških formacija. Zbog toga su snage npr. 3. jugoslavenske 
armije, koja je svojim desnim krilom nastupala dolinom Drave, zatvorile 
s izvjesnim zakašnjenjem položaj u rajonu Dravograd-Pliberk-Poljana. 
To na sreću nije imalo težih i većih posljedica, jer su se na tome dijelu 
fronta nalazili i držali položaje dijelovi IV operativne zone. Iako su to 
bile manje snage, one su odigrale pozitivnu ulogu zadržavanja neprijatelja. 
Ubrzo su pristigle prethodnice III jugoslavenske armije. Povoljna okolnost 
bila je i to što ni sam neprijatelj nije uspio na vrijeme izvršiti potrebno 
prikupljanje i pripremu za raniji proboj. Svi ti faktori uvjetovali su pri- 
stizanje naših jačih snaga u posljednjem trenutku: 51. vojvođanske divi- 
zije, dva bataljona 6. brigade 36. divizije, dijelova Tomšičeve brigade, koje 
su uspješno zatvorile dravogradski pravac, jedini povoljan izlaz iz zemlje. 


lako je bitka za vrijeme i za nas predstavljala važan faktor našeg 
ratnog uspjeha, iako su tada prednji dijelovi naših triju armija bili udaljeni 
od glavnine neprijatelja u rajonu Celja skoro dva dana marša, mi smo na 
kraju tu bitku dobili. Sedam do osam divizija naših triju armija napre- 
dovalo je prema rajonu Celja, koji su 9. maja oslobodile jedinice IV opera- 
tivne zone. Ali uslijed nedovoljnosti naših snaga jake su neprijateljske 
kolone kroz njega i dalje prolazile i žurile prema Dravogradu. Tek 
12. maja u zoru stiže u Celje 11. divizija, a 5. divizija (obje iz I armije) 
dolazi istog dana uvečer. U toku 12. maja u širi rajon Celja stiže i 16. divi- 
zija (III armija). Ostalih nekoliko divizija bilo je u podilaženju i približile 
su se Celjskoj dolini. One su nastavile i ubrzale razoružanje njemačkih 
snaga koje su već dijelovi jedinica IV operativne zone s Narodnom zašti- 
tom otpočeli djelomično razoružavati na bazi sporazuma o kapitulaciji i 
prvoj odluci generala Lohra od 9. maja. 


S obzirom na to da je 14. divizija djelovala na teritoriju Koruške, na 
prilazima Celjskoj dolini nalazile su se prvog dana kapitulacije Njemačke 
samo 6. i II. slovenska brigada, Kozjanski partizanski odred, jedan 
bataljon Kamniško-zasavskog partizanskog odreda te dijelovi jedinica 
KNOJ -a i Narodne zaštite. Sve u svemu, 4-5 tisuća prisutnih boraca u 
Štajerskoj nije moglo razoružati preko 200 000 Nijemaca, vlasovaca 
ustaša, domobrana, četnika, nedićevaca i dr. 

Osim toga kod različitih neprijateljskih formacija (naročito ustaša, 
Kozaka i esesovca) postojali su različiti razlozi za izbjegavanje predaje 
i nastavljanje borbe sve do probijanja izvan granice naše zemlje. Ta hete- 
rogenost neprijateljskog sastava otežavala je organiziranu predaju, jer je 
u tim časovima kapitulacije, dezorganizacije i demoralizacije nedostajala 
kod neprijatelja jedinstvena komanda. 


U isključivoj otvorenoj i neravnoj borbi s višestruko nadmoćnijim 
neprijateljem, koji je svojim većim dijelom težio da se pošto-poto dočepa 
inozemstva, nije se mogao očekivati neki značajniji uspjeh. Stab IV opera- 
tivne zone, procijenivši realno situaciju, donosi najcjelishodniju odluku. 
Politkomesar i načelnik štaba zone pristupaju pregovorima i nastoje 
privoliti najstarijeg komandanta svih snaga, generala Alexandera von 
Lohra, da naredi kapitulaciju svih nacističkih snaga i njihovih kolaboracio- 
nista u Jugoslaviji. Ukoliko neprijatelj ne pristane na bezuvjetnu kapitu- 
laciju i produži akcije, ne preostaje ništa drugo nego stupiti sa svim 
raspoloživim snagama u napad na neprijateljske kolone i na rušenje ko- 
munikacija. Na taj način treba, ako ništa drugo, neprijatelja maksimalno 
zadržati i pružiti mogućnost pristizanja desetini jugoslavenskih divizija, 
koje ga frontalno gone. 


Ta procjena situacije pokazala se potpuno pravilnom. Zadatak koji 
je proizašao iz te procjene preostali je dio štaba zone izvršio u datoj situ- 
aciji na najbolji način. Po odlasku komandanta zone Stantea i pomoćnika 
načelnika štaba Primožiča, preostali dio štaba IV zone sa svojim zaštitnim 
bataljonom sišao je s Ravna (Kristanove kmetije) i 8. maja prešao u 
Topolšicu, mjesto četiri kilometara sjeveroistočno od Šoštanja. Tako se 
u tim presudnim trenucima težište momentalno prenijelo u rajon Šošta- 
nja, u blizini kojeg su se našla dva najstarija protivnička štaba. Lohrov 
štab nalazio se u Polzeli svega petnaestak kilometara od Topolšice, ko- 
mandnog mjesta štaba zone. 

Nijemci se u dobroj mjeri nisu mislili predavati, a ustaše i četnici još 
manje. Neprijateljske kolone produžavale su svoja kretanja od Celja prema 
sjeveru u pravcu Soštanj-Slovenjgradec-Dravograd. Uslijed spomenute 
velike zagušenosti komunikacija i naših mjestimičnih akcija na njima, one 
su se kretale vrlo sporo. 

Osjetivši da se neprijatelj izvlači prema sjeveru, štab zone odmah 
nakon pristizanja u Topolšicu naredio je svome zaštitnom bataljonu da 
zaposjedne cestu neposredno iznad Šoštanja, prema sjeveroistoku na 
raskrsnici putova u Dužimirju. Pošto na poziv naših boraca njemačka 
kolona koja je izlazila iz grada nije htjela stati, zaštitni bataljon je jakom 
vatrom zaustavio njezino kretanje. Došlo je do okršaja. Neprijateljski 
prednji dijelovi počeli su se predavati. Ali njemačka komanda nije imala 
namjeru da svoju jedinicu preda. Ona je iz dubine svoje kolone zabacila 
našima iza leđa svoje nove snage i izvršila sinhronizirani napad na naše 
položaje, te je pod tim pritiskom zaštitni bataljon bio prisiljen da se 
povuče. Poslije toga neprijateljska kolona ubrzano je nastavila kretanje 
prema sjeveru. 

Uznemirenje je svuda bilo veliko. Neprijatelj je na komunikaciji i oko 
nje ostavio u Dužimirju oko 120 mrtvih i ranjenih. Izlaz se tražio obo- 
strano u pregovorima. Zbog nedovoljnosti naših snaga trebalo se na pred- 
stojećim pregovorima poslužiti i ratnim lukavstvom. 


Prvi kontakt S komandantom »jugoistoka« generalom Lohrom 


Stab zone nije imao radio-vezu sa 6. Slanderovom i II. Zidanšekovom 
brigadom, koje su se u tom momentu nalazile u Savinjskoj dolini, te nije 
mogao odmah narediti njihovu akciju na ovome odsjeku neprijateljskog 
povlačenja. Pri ruci su imali samo zaštitni bataljon, neke manje jedinice 
KNOJ -a i Narodne zaštite. U toj je situaciji štab zone reagirao adekvatno. 
Zatražio je pregovore s najstarijom njemačkom komandom, kojoj su - 
- kako se poslije ispostavilo - iz višestrukih razloga pregovori također 
veoma odgovarali. Prvo, da bi utvrdila broj naših snaga u neposrednoj 
blizini, a drugo, da bi dok se pregovara dobila na vremenu za prikupljanje 
i nastavak neometanog marša prema granici. 

Pošto je II svjetski rat zvanično prestao, štab zone je prije nego što je 
pristupio pregovorima napisao noću 8/9. maja letak u kojem se pozivaju 
njemački vojnici i starješine da se predaju našoj vojsci. U letku se objašnja- 
valo da nema nikakve razlike ako se predaju nama ili zapadnim savezni- 
cima, da smo priznata vojska antifašističke koalicije koja će se u tretmanu 
ratnih zarobljenika pridržavati međunarodnog ratnog prava itd. Leci su 
razaslati svim našim terenskim organizacijama, obavještajnim centrima 
i jedinicama koje su ih ostavljale po raznim raskrsnicama i punktovima 
putova kuda su prolazile njemačke i satelitske kolone. Cilj je prije svega 
bio da se njemačke snage predaju južno od Drave i Karavanki. 

Sutradan, 9. maja, oko 6,40 sati u Šoštanj su otišli načelnik štaba zone 
Petar Brajević, načelnik službe bezbjednosti Tone Turnher i Herman 
Slamič-Urh, pomoćnik šefa operativnog centra koji je vozio motocikl 
s prikolicom. Na raskrsnici komunikacija na ulazu u Šoštanj, gdje se bila 
zaustavila jaka njemačka kolona, zahtijevali su od najstarije njemačke 
komande da pošalje svoje predstavnike radi pregovora o predaji njemačke 
vojske koja se u momentu kapitulacije Njemačke našla na teritoriju 
Štajerske. Njemački oficir kojem smo saopćili naš zahtjev brzo je to prenio 
štabu svoje divizije koji se također nalazio u spomenutoj koloni 
u Šoštanju. Ubrzo je u Šoštanj pristigao i politkomesar Hace s preostalim 
dijelom štaba, kao i ostalim dijelom zaštitnog bataljona. 


Stab njemačke divizije tražio je preko svoje radio-stanice odobrenje od 
generala Lohra da može poslati svoje parlamentarne delegate na prego- 
vore s partizanskim štabom, koji se pojavio u Šoštanju. Uskoro su došla 
dvojica parlamentaraca sa svim ovlaštenjima. U ime štaba zone na prego- 
vorima je istupio načelnik štaba Petar Brajević ovim riječima: 

— Naše brigade zaposjele su sve položaje pored komunikacija od 
Šoštanja do Dravograda. Zahtijevali smo pomoć od partizanske i savez- 
ničke avijacije koja će bombardirati vašu kolonu ukoliko ne prista- 
nete na bezuvjetnu kapitulaciju. U toku noći radio je javio da je zaključeno 
primirje i da je potpisana bezuslovna kapitulacija Njemačke, koja je 
stupila na snagu 8. maja u 23 sata. Vaše su snage jutros rano vodile borbe 
na svom području, a to znači kršenje potpisane kapitulacije. Vaše jedinice, 


znači, neće da se predaju. Zahtijevam u ime štaba IV operativne zone Slo- 
venije, koji je najstariji štab na teritoriju Štajerske i Koruške, da prenesete 
zahtjev vašoj najvišoj komandi da odmah, bez mnogo razmišljanja, naredi 
kapitulaciju vaših oružanih snaga na ovom teritoriju i da one polože 
oružje pred jedinicama J ugoslavenske armije«.! 

U stvari tu, na licu mjesta, bio je prisutan samo zaštitni bataljon zone. 
Slanderova i Zidanšekova brigada marširale su u to vrijeme s Menine 
planine u Gornjosavinjsku dolinu i s njima štab zone nije imao direktnu 
radio-vezu nego samo štab 14. divizije, u sastavu koje su se te brigade 
i nalazile. 

Njemački parlamentarci odgovorili su da se u njihovoj koloni u rajonu 
Braslovče nalazi štab komandanta njemačkih snaga »jugoistoka«, gene- 
rala armije Lohra, i da je njihova divizija dobila zadatak da se povuče 
preko jugoslavensko-austrijske granice te da se tamo preda Angloameri- 
kancima. Izjavili su da će radiofonskim putem prenijeti naš zahtjev gene- 
ralu Lohru. 

Razgovor je brzo završen. Parlamentarci su se brzo vratili iz svoga 
štaba divizije i izvijestili da su obavijestili Lohra o našem zahtjevu. Tom 
prilikom parlamentarci su istakli da je general Lohr dobio od feldmaršaj a 
Kesselringa naređenje (a ovaj od novog šefa države Donitza) da se nje- 
mačke snagđ iz Jugoslavije povuku preko granice u Austriju i tamo pre- 
daju Englezima i Amerikancima. Oni su tada izjavili da se s time složio 
i maršal Tito. Najzad su istupHi s molbom generala Lohra da štab zone 
pričeka tri sata, koliko je potrebno da general Lohr dobije odgovor na 
poslatu depešu svojoj vrhovnoj komandi. Tada je rečeno da je Lohr izdao 
naređenje svim svojim jedinicama da obustave daljnji pokret do dobija- 
nja spomenutog odgovora vrhovne komande. 


Odgovor Lohrovog štaba da valja čekati 3 sata unio je uznemirenje 
u štab naše IV zone. Ukoliko se bude toliko čekalo, Nijemci će lako 
saznati da smo se poslužili ratnim lukavstvom. Jer naših jačih snaga 
pored komunikacija nema. Naše 6.i 11. brigada još su dosta udaljene 
i s njima štab zone nije imao veze. Kasnija izjava načelnika Löhrovog 
štaba, generala Schmidta, potvrdila je pretpostavke da njihov štab nije 
znao situaciju u zoni pokreta odstupajuće neprijateljske kolone. Poslije 
kraćeg konzultiranja odlučeno je da se Nijemcima postavi novi ultima- 
tivni zahtjev da se u što kraćem roku predaju našim snagama. 

Ponovno je Petar Brajević istupio pred štabom zone. Ponovno je iznio 
situaciju u kojoj se Nijemci nalaze, iznijevši da smo već od naše i savez- 
ničke avijacije tražili da se pripreme za bombardiranje njemačke kolone 
i da ćemo naknadno, ukoliko se u najbržem roku ne predaju, poslati 
točke i rajone za bombardiranje. Sve je to potvrđivao i prisutni predstav- 
nik angloameričke misije koji se nalazio pri štabu zone. 


1 Citirano iz rukopisa P. Brajevića koji je objavljen u mariborskom listu »Večer« 
9. jula 1970. nastavak br. j. 


Istaknuto je i to da nije točno da se maršal Tito suglasio s njihovim 
odstupanjem u Austriju nego, naprotiv, da su dobili naređenje od jugo- 
slavenskog generalštaba i Glavnog štaba Slovenije da se njemačke jedi- 
nice moraju na ovom teritoriju bezuvjetno predati jedinicama JA. Od 
generala Lohra traži se odluka o bezuvjetnoj kapitulaciji u roku od 
io minuta od prijema ovog našeg novog zahtjeva. 


Njemački parlamentarci odmah su se vratili i radiofonskim putem 
prenijeli naš ultimatum. Poslije ne tako dugog čekanja njemački parlamen- 
tarci su nas izvijestili da je general Lohr pristao da izda naređenje o pre- 
daji Nijemaca jedinicama JA. Točnost te Löhrove odluke odmah je 
potvrdio štab njemačke divizije u Šoštanju, po naređenju kojeg su Nijemci 
ubrzo otpočeli s predajom oružja. 

Sve se to dešava 9. maja negdje do 10 sati. 

U Brajevićevom rukopisu (nastavak br. 53) govori se da su njemački 
oficira teška srca ispunili tu Löhrovu naredbu. Pojedini oficiri predlagali 
su komandi njemačke divizije da izvrše proboj naših položaja jer za to 
imaju dovoljno tenkova i artiljerije. Nezadovoljne oficire prekinuo je nje- 
mački komandant divizije koji je izjavio da se odluka generala Lohra 
O predaji mora izvršiti, premda teška srca. 

Razoružavanje njemačkih jedinica vršio je zaštitni bataljon i organi 
štaba zone. Formirana je komanda mjesta Šoštanj. Na čelo je postavljen 
poručnik Kolumbo. Izvršena je mobilizacija ljudstva na terenu Šoštanja 
1 Velenja. Ojačan je zaštitni bataljon i formirane su nove jedinice. Formi- 
rani su privremeni logori za njemačke zarobljenike, broj kojih je stalno 
rastao. 

U to vrijeme iz Celja (9. maja) naišao je oklopni vlak s njemačkom 
posadom i vojnom opremom. Borci zaštitnog bataljona zaustavili su ga 
na željezničkoj stanici Šoštanj, razoružali posadu i zaplijenili opremu. 

Prilikom razoružavanja njemačke divizije u Šoštanju naši borci 
zaplijenili su svu ratnu opremu, pa prema tome i njemačku radio-stanicu 
pomoću koje je komandant njemačke divizije održavao radio-vezu 
sa štabom generala Lohra. Gubljenje radio-veze s njemačkom divizijom 
značilo je gubljenje L&hrove veze sa štabom IV operativne zone Slovenije. 
To je izazvalo u Lohru uznemirenost i neizvjesnost. Lohr je samoinicija- 
tivno pokušavao da uhvati vezu s našim najbližim jedinicama. Videći da 
se ne približavaju neke naše veće jedinice, Lohr je vjerovatno posumnjao 
da ćemo ga bombardirati iz zraka. Šalje prema našim jedinicama jednog 
svog majora s pismom. Iako je ranije preko radio-stanice izjavio da pristaje 
na bezuslovnu kapitulaciju, u svome pismu ponovno ističe da bi bilo naj- 
bolje da njegove snage napuste teritorij J ugoslavije i da se predaju zapad- 
nim saveznicima. 

Već 9. maja oko 10-11 sati primio je politkomesar 14. divizije Ivan 
Dolničar od Lohra pismo u kojem poziva predstavnika Titove vojske na 


razgovore u Braslovaču.! Našavši se u nejasnom položaju, Lohr je htio 
da sazna gdje se nalaze naše snage i kolike su jačine. Njegov cilj je bio da 
stvori potrebno vrijeme da bi se uspješno sa svojom vojskom probio 
u Austriju. 

Dne 9. maja primio je štab zone, kako navodi Brajević, izvještaj obav- 
ještajnih organa da ustaške jedinice pale neke kuće u okolini Celja i prijete 
da će zapaliti čitav grad ukoliko im se ne dade odobrenje za nesmetani 
prelaz u Austriju. U takvoj situaciji Hace i Brajević krenuli su u Celje. 
S njima je pošao i Dolničar. Cesta od Šoštanja do Celja bila je zatrpana 
motornim vozilima, tenkovima, topovima, kolima, dvokolicama, biciklima 
i dr. Uz velike teškoće probijali su se putničkim automobilima, koji su 
bili zaplijenjeni od Nijemaca. Na automobilima su bile nacionalne zastave 
s petokrakom zvijezdom. 

Na cesti između Polzele i Celja sreli su manju, nesređenu četničku 
kolonu, koja se kretala pored njemačkih kolona prema Šoštanju. Brajević 
je stao i naredio svom pratiocu i nekolicini drugih partizana da zaustave 
i pokupe ovu četničku grupu. Bilo je oko 300 skupljenih četnika i izbje- 
glica. U svojim sjećanjima Brajević podrobno opisuje taj susret i dijalog 
s četničkim vođama. 

Na njegovo pitanje odakle su i kuda idu odgovorili su da su crno- 
gorsko-bokeljski-hercegovački četnici i da su njihovog komandanta ustaše 
izdajnički ubile. Na Brajevićevu primjedbu kako to da su ustaše ubile 
njihovog komandanta kada su oni, četnici, surađivali s ustašama, Nijem- 
cima i drugim neprijateljima naše zemlje, da se, eto, i sada, kada je rat 
zvanično završen, zajedno s njima povlače iz svoje zemlje, jedan otresitiji 
četnik odgovorio je da se oni, četnici, samostalno povlače, da su oni od 
svojih starješina izdani, da su crnogorski i hercegovački partizani mnogo 
stroži i drukčiji od ostalih i da su se oni morali protiv njih boriti. 

Uslijedila je, naravno, Brajevićeva replika na takva četnička rezo- 
niranja. Brajević je objašnjavao da svi partizani Jugoslavije imaju 
jedinstvene zadatke i ciljeve i da podjednako u svakom kraju naše zemlje 
tuku okupatore i njihove domaće pomagače. Na kraju je rekao da je on 
Crnogorac i načelnik štaba najstarije partizanske komande na ovom teri- 
toriju, da je danas u njegovom štabu general Lohr potpisao bezuslovnu 
kapitulaciju njemačkih oružanih snaga i da to važi za sve, pa i za njih, 
četnike, i da oni moraju predati oružje organima narodne vlasti i jedi- 
nicama Narodne zaštite te pripadnicima jedinica JA koji će ubrzo stići. 


Četnička grupa bila je uznemirena. Dosta ih je bilo spremnih da 
odmah predaju oružje, ali su neki negodovali i tražili da se kreće dalje. 
Izbjeglice civili najviše se nisu slagali s takvim izjavama nekih »bradonja« 
iz svoje kolone koji su tražili da se ne preda oružje i nastavi pokret. Dok 
je Brajević još govorio, iz grupe četnika i izbjeglica izašle su dvije djevojke 


1 Petar Brajević, isto djelo, nastavak br. 53. 


i povikale: »Gle! To je Petar! Petre, pomagaj! Ništa nismo skrivile jer 
nas je ovamo dovela četnička i njemačka propaganda.« Bile su to dvije 
djevojke iz Brajevićevog rodnog sela.! 

Hace, Brajević i ostali stigli su 9. maja popodne u Celje. Tamo su našli 
predstavnike štabova Kozjanskog i Kamniško-zasavskog partizanskog 
odreda. U gradu su se nalazile manje snage Kozjanskog odreda i I. bata- 
ljona KNOJ-a. Jedan bataljon Kamniško-zasavskog odreda bio je na 
položajima Šempeter-Latkova vas. Drugovima koji su bili određeni da rade 
u komandi mjesta date su direktive da što prije i što bolje organiziraju 
komandu i mobiliziraju ljudstvo te formiraju nove jedinice, da uspostave 
u gradu red i sigurnost građana, da osiguraju važne objekte od uništenja 
itd. U Celju su razgovarali i s Milicom Gabrovec-Lenkom, sekretarom 
kotarskog (okrajnog) odbora OF i mjesnog komiteta KP, i drugim poli- 
tičkim rukovodiocima i aktivistima koji su, uspostavljajući narodnu vlast, 
surađivali s jedinicama JA. Svima njima je saopćeno da su Slanderova 
i Zidanšekova brigada dobile naređenje da već sutra 10. maja stignu 
u Celje. Pojavom tih dviju brigada situacija se u Celju znatno poboljšala. 
Spriječeno je divljanje ustaša i ostvarenje njihovih prijetnji. Ustaše su bile 
prisiljene da se što prije povuku iz grada. 


S ustašama je išlo teze 


U prvim kontaktima s Nijemcima i Löhrovim štabom isticalo se da 
će biti teškoća s predajom ustaša. I zaista se tako i desilo. S ustaško-do- 
mobranskom vojskom tukli smo se do posljednjeg dana, punih 7 dana na- 
kon službene objave kapitulacije Njemačke. Radi boljeg uvida u situaciju 
i atmosferu oko pregovora, u svome rukopisu Brajević ističe dio teksta iz 
zapisa Martina Klančišara Nande, tadašnjeg sekretara komiteta KP za 
Celje i komandanta mjesta Celja. 

U tome zapisu, obavljenom još 10.10. 1948, Nanda piše da su 9. maja 
u 8 sati izjutra Nijemci imali namjeru da miniraju industrijske i druge 
značajnije objekte u Celju, ali su poslije pregovora od toga odustali. 
U svom zapisu Nanda ističe da se s Nijemcima mnogo lakše pregovaralo 
nego s ustašama, koje su u grad došle preko Kozjanskog i Vojnika. Usta- 
ška se komanda još 7. maja uselila u celjski magistrat. Ističe se da su bili 
surovi, drski, naročito prema partizankama koje su došle s Nandom 
(Slava, Staša i Milena). One su se morale skloniti ispred zgrade. 

Do pregovora s ustašama došlo je u zgradi magistrata. U našoj dele- 
gaciji osim Nande bili su: pomoćnik politkomesara Kamniško-zasavskog 
odreda Cveto Vidović, član kotarskog komiteta KP i sekretar OF Milica 


1 Brajevićeva izjava pomogla je određenom broju izbjeglica iz četničke kolone 
koji se u toku NOR-a nisu kompromitirali da se vrate svojim kućama u Crnu Goru. 
Po povratku u svoj rodni kraj spomenute djevojke su izvijestile Petrovu majku da joj 
je sin živ i zdrav, što ona nekoliko godina rata nije znala. 


Grabovec-Lenka, zatim još neki drugovi iz OZNE. U Celju tada nije bilo 
naših jačih snaga i pregovorima se htjelo dobiti bar na vremenu. U Celju 
se nalazio samo po jedan bataljon iz Kamniško-zasavskog i Kozjanskog 
partizanskog odreda, dio bataljona 3. brigade KNOJ -a, zatim nešto oru- 
žanih grupa Narodne zaštite, novomobilizirane straže i politički aktivisti. 

Ustaški pukovnik je na pregovorima govorio: »Gospodo partizani! 
Ako ne izdate svojim jedinicama zapovijest da nas puste da nesmetano 
odemo u Austriju, mi smo spremni da nastavimo borbe.« Zatim je zamolio 
prisutne pregovarače da pogledaju kroz prozor na trg gdje su ustaše ple- 
sale i pjevale oko zapaljene vatre. Taj »spektaki« organizirali su ustaški 
rukovodioci da bi partizanske pregovarače impresionirali »moralom« svoje 
vojske i njenom »spremnošću« da se i dalje bori. 

Kod Stora su naše snage zapriječile i presjekle put jednoj neprijatelj- 
skoj koloni za Celje. Dok su se dijelovi jedne njemačke divizije predavali, 
jedna ustaška bojna probila se borbom u grad. Stalno su pristizali 
i prijetili da će, ukoliko ih ne pustimo da se mirno povuku ka granici, 
zapaliti Celje. Naravno sve te pretnje, lukavstva i verbalna dodvoravanja 
kako su slovenski partizani kulturniji od partizana iz Hrvatske nisu im na 
kraju pomogla. Iako su izašli iz Celja i u dolini Mislinje i Drave vodili 
s našim snagama oštre borbe, morali su ipak malo dalje prema granici 
kapitulirati. (O tome će kasnije u narednim poglavljima detaljnije biti 
riječi.) 


Borbe slovenskih jedinica poslije 9. maja 


Sto je vrijeme više odmicalo, postajalo je sve jasnije da s ustašama 
neće biti lako, da se i borbe s njima, umjesto da se smiruju, sve više raz- 
buktavaju. Trebalo je još ginuti i davati svoju krv da bi neprijatelj konačno 
bio satrven. 

Dne 9. maja došlo je do žestokih okršaja s ustaškim kolonama kod 
Trbovlja, Hrastnika i Laškog, u kojima je palo 25 boraca Kamniško- 
-zasavskog partizanskog odreda. Ustaše se iz straha od odgovornosti za 
ratne zločine nikako nisu htjele predavati i svakako su se htjele probiti 
preko granice na Zapad. Tako se mogu objasniti žestina borbe i žrtve 
koje smo morali davati još punih 7 dana poslije proglašene kapitulacije 
Njemačke i obustave rata. 

U trenucima dok su se s ustašama vodili pregovori u Celju i kad su 
oni prijetili da će zapaliti grad, u Celje je upao jedan bataljon 3. brigade 
KNOJ -a, a iz Maribora je hitno prebačen vlakom do željezničke stanice 
Ponikve jedan bataljon Prekomurske partizanske brigade. Taj se bataljon 
u Grobelnom sukobio s jakom grupom ustaša koja je brojala oko 3000 
ljudi. Zahvaljujući svojoj nesrazmjerno velikoj brojčanoj premoći, ustaška 
grupacija prisilila je bataljon da se povuče u pravcu Store-Celje prema 
Poljčanama. Po dolasku u Celje ovaj je bataljon razoružavao Nijemce 
i manji broj Kozaka, kao i nešto manji dio ustaško-domobranske vojske. 


Kasnije je taj bataljon osiguravao zarobljenički logor i skupljao ratni 
materijal. 

Šesta Slanderova i II. Zidanšekova brigada imale su zadatak da 
djeluju u Savinjskoj dolini i da zajedno s Kamniško-zasavskim partizan- 
skim odredom krenu prema Koruškoj. Uslijed zakrčenosti komunikacija, 
ove su brigade morale da se okrenu prema Celju i Dravogradu. U tom 
pokretu 6. brigada razoružala je 10. maja oko 2000 Nijemaca koji su 
dolazili iz Celja. Na putu za Celje, u Mozirju i Braslovači, zarobili su 
još 3000 Nijemaca iz 91. njemačkog korpusa i zaplijenili 40 topova i oko 
200 motornih vozila. 

Zbog prisustva jakih snaga neprijatelja u gradu, 6. Slanderova brigada 
zadržala se u rajonu Celja do 12. maja držeći istočno od grada određene 
položaje protiv ustaša koje su bile u borbenom poretku i nisu pokazivale 
namjeru ni želju da se predaju. U Teherju je eksplodirao neprijateljski 
oklopni vlak s municijom, kojom je prilikom nastala kod ustaša panika. 
Tom je prilikom ranjeno dosta neprijateljskih vojnika. Tada je 6. brigada 
uspjela zarobiti oko 300 ustaša. Ostali dio ustaško-domobranske formacije 
promijenio je pravac i krenuo prema Vojniku. 

U Celju i okolini 6. Slanderova brigada razoružala je od 10. do 
12. maja jake snage 91. njemačkog korpusa, među kojima je bilo i nešto 
talijanskih vojnika, oko 2200 ustaško-domobranskih vojnika i 1000 Rup- 
nikovih domobranaca. Nijemci su se masovnije počeli predavati tek 
poslije potpisivanja kapitulacije od strane njemačkog komandanta Bal- 
kana, generala Lohra, u štabu IV operativne zone Slovenije u Topolšici. 
Tom je prilikom 6. brigada zaplijenila dosta ratnog materijala, između 
ostalog i 10 tenkova. 

Dijelovi 11. Zidanšekove brigade sreli su 10. maja jaču ustaško-domo- 
bransku kolonu koja se pojavila u rajonu Ljubnog prema Konjiškom vrhu. 
Kakva je bila atmosfera i zategnutost s ustašama, dobro ilustrira isječak 
iz Brajevićevog rukopisa (nastavak br. 30): 

. »Nemojte pucati, pa nećemo ni mi«, vikao je izdaleka ustaški 
pukovnik - piše jedan od učesnika događaja, Ivan Jan. 

Nismo mi odgovarali, čekali smo da nam se približe. 

»Htjeli smo vas pitati za najbliži put za Korušku... Mi imamo nare- 
đenje da se tamo što prije prebacimo. 

Oko nas se prikupljaju ostali borci i kamioni. S jednim od narednih 
kamiona došao je i komandant 2. bataljona Vojko. 

»Gdje mislite ići, to bismo rado znali! Odložite oružje«, odlučno reče 
Vojko i izvadi iz futrole svoj pištolj. 

Položaj je napet. Ustaška kolona počela se prikupljati prema cesti 
s uperenim oružjem. 

»Ima nas 10 puta više od vas, samo počnite! Mi oružje ne damo!« - 
- otpoče ustaški pukovnik. 

»Mi ćemo, drugovi, prije njih u Korušku i tamo ćemo ih dobiti sve, 
ne gubimo vrijeme - reče Vojko...« 


ULAZ U AUSTRIJU BIO JE ZATVOREN 


Ulazak u Maribor. Zaposjedanje Dravograda 


U Ptuj je zajedno s 28. pukom 16. bugarske divizije ušla 8. maja 
i naša Prekomurska partizanska brigada, koja je došla iz Ljutomera. 
Bugari su došli od Ormoža i htjeli su u Ptuju uspostaviti svoju vlast. Došlo 
je do oružanog incidenta kada je jedna pijana grupa bugarskih vojnika 
napala jednu našu ženu s djetetom. Dan kasnije u Ptuj su ušle jedinice 
51. jugoslavenske divizije, i Bugari su morali tada u svome ponašanju 
i pretenzijama zauzeti razumniji stav. 


Pošto se 2. njemačka motomehanizirana armija (22. kozački i 68. kor- 
pus) na vrijeme odlijepila od Bugara i povukla u Austriju, I bugarska 
armija našla se u praznom prostoru i ušla u zonu 3. jugoslavenske armije 
i bez borbe ušla u Ptuj i Maribor. To miješanje Bugara najviše je osjetila 
51. divizija, koja je djelovala na krajnjem desnom krilu Treće armije na 
spoju s bugarskom armijom, i zajedno s njom i dijelovi IV operativne 
zone u Ptuju, u Mariboru i naročito Dravogradu, o čemu je ranije bilo 
riječi. 

Prekomurska brigada formirana je 7. maja 1945, dan prije ulaska 
u Ptuj. Pored novomobiliziranog ljudstva, jezgra brigade bila je sastavljena 
od boraca i kadrova Kozjanskog odreda, koji se u Prekomurje probio 
preko Hrvatske, a dijelom i preko teritorije Mađarske. Jedan dio boraca 
i kadrova Kozjanskog odreda poslužio je kao jezgra i u formiranju Petog 
bataljona brigade KNOJ-a. U Prekomursku brigadu došli su i slovenski 
borci i starješine iz drugih jedinica sa srijemskog fronta. To su bili mahom 
slovenski partizani koji su ranije bili prinudno iseljeni u Srbiju i druge 
krajeve izvan Slovenije, a koji su ranije stupili u tamošnje partizanske 
jedinice i stekli već dosta ratnog iskustva. Pored iskusnog partizanskog 
kadra iz Kozjanskog odreda, to je bila solidna osnova za uspješno vođenje 
brigade. Odmah nakon formiranja, brigada je stavljena pod komandu 
IV operativne zone Slovenije. 

lako je bila formirana pred sam kraj rata, u tim dramatičnim posljed- 
njim ratnim trenucima Prekomurska brigada je u oskudici drugih snaga 
odigrala vidnu ulogu. U Maribor je 9. maja zajedno sa Bugarima ušao 
i jedan bataljon Prekomurske brigade, njen artiljerijski divizion, zatim peti 


bataljon brigade KNOJ-a, jedinice Narodne zaštite, rukovodstvo KP, 
NOO, OF OZNE i drugih društveno-političkih organizacija. Nekoliko 
sati prije njihovog ulaska, negdje između 8 i 9 sati, na gradskom mostu 
na Dravi nacisti su ubili naše aktiviste Miroslava Ferjančiča i Jožu 
Sušteriča, koji su na mostu vješali slovensku zastavu. 

Mineri iz Lackovog partizanskog odreda spriječili su odvođenje oko 
200 lokomotiva i oko 200 vagona iz Maribora. 

Cim je sutradan, 10. maja, ušla u Maribor, 51. vojvođanska divizija 
preuzela je ulogu komande mjesta. Jedan bataljon Prekomurske brigade 
upućen je vlakom za Celje zbog tamošnje komplicirane situacije s usta- 
šama i borbi koje su se vodile uz smanjeni udio naših jedinica. Preko- 
murska brigada uputila je također jedan svoj bataljon u Dravograd i tamo 
sa 6. brigadom 36. vojvođanske divizije zatvorila taj pravac. 

Kakva je pometnja vladala tih dana kod neprijatelja svjedoči i poda- 
tak da je 2-3 dana nakon našeg zaposjedanja Maribora na mariborsku 
željezničku stanicu stiglo oko 30 vagona ranjenih ustaša i Nijemaca s do- 
sta medicinske opreme i lijekova. Oni nisu znali tko se nalazi u gradu. 
Kada su se pojavili naši borci, oružana pratnja kompozicije otvorila je na 
naše vatru. Pratnja je brzo savladana, a ranjenici su smješteni u bolnicu. 

Zajedno s Prekomurskom brigadom u Maribor je stigao i general 
Lado Ambrožič, bivši načelnik Glavnog štaba Slovenije (liječio se od rani- 
jeg ranjavanja u Beogradu; i u Mariboru je određen za predstavnika 
GSS-a pri štabu 3. jugoslavenske armije). U Maribor je 12. maja stigla 
Lidija Sentjure, član CK KPS, i načelnik Glavnog štaba Slovenije Mile 
Kilibarda. Politkomesar 14. divizije Ivan Dolničar nešto ranije je bio 
također stigao u Maribor. Oni su obavijestili štab 3. jugoslavenske armije 
o situaciji u Štajerskoj, odnosno u rajonu Celje-Soštanj. 

Koliko god su za štab Treće armije ta obavještenja bila dragocjena 
za usmjeravanje daljnjih akcija, sa stanovišta operativno-taktičke situacije 
ona su stigla relativno kasno (štab armije stigao je u Maribor tek 12. 
maja). Nepotrebno zadržavanje 51. vojvođanske divizije u Mariboru 
dva dana i angažiranje nekih drugih divizija na drugim zadacima moglo 
je imati vrlo ozbiljne posljedice. Po mojem tadašnjem saznanju, ma 
koliko štab 3. armije bio dobio obavještenje o stanju na frontu u rajonu 
Celje i Šoštanj, veća i podrobnija saznanja o broju i stanju neprijatelja 
u Mislinjskoj i Mezičkoj dolini štab III armije tada nije imao; svakako mu 
nije bilo poznato da se na komunikaciji Slovenj Gradec-Dravograd-Gu- 
štanj nalazilo preko 150 000 neprijateljskih vojnika, što se tek kasnije 
točno utvrdilo. 


O tome govori i podatak da je 51. divizija prethodno dobila zadatak 
zaposjedanja okupacione zone u Austriji. Dobivši nepotpune podatke 
O snazi i kretanju neprijatelja prema Dravogradu, štab 51. divizije bio je 
prinuđen da na svoju ruku i vlastitu odgovornost promijeni svoj zadatak 
1 ne pristupi izvršenju naređenja štaba svoje armije i ne pođe u Austriju 
nego da s cijelom divizijom zaposjedne sektor Dravograda i zatvori 


zajedno s već postojećim našim snagama izlaz Pavelićevoj armiji i pre- 
ostalim njemačkim, kozačkim, četničkim i bjelogardijskim jedinicama 
u Austriji. 

Stab III jugoslavenske armije, na bazi novih podataka, ubrzo poslije 
toga odobrava ovaj korak štaba svoje divizije i šalje sukcesivno nova 
pojačanja na sektor Dravograda, posvećujući mu punu pažnju. 

Zadatak 51. divizije bio je olakšan prisustvom dvaju bataljona, 
6. vojvođanske brigade 36. divizije i jednog bataljona Prekomurske bri- 
gade te dvaju bataljona I Tomšičeve brigade 14. divizije u rajonu Dravo- 
grada. Sasvim prirodno, i zaposjedanje prijelaza na Dravi u unutrašnjosti 
Koruške, kao i pripravnost i djelovanje 14. slovenske divizije, upotpunjuje 
sliku borbenog poretka naših snaga u tom dijelu vojnog prostora. 


Obavještenje u posljednji čas 


Stigavši 10. maja u Maribor, mislio sam da je to krajnja točka na 
sjeverozapadu zemlje gdje se u ratnom pohodu treba konačno zaustaviti. 
Kraj rata, eto, dočekah u tom lijepom slovenskom gradu. 

Maribor je razvijen i lijepo uređen grad na Dravi, sav okružen zelenim 
brežuljcima na obroncima Slovenskih gorica. U blizini se prostire šumovito 
Pohorje. 

Prelaziti bez uobičajene opreznosti, napetosti i straha preko velikog 
i divnog bijelog kamenog mosta što spaja obale brze Drave u samom 
centru grada bilo je u svakom slučaju neobično prijatno. Tokom rata svi 
su mostovi bili branjeni, minirani, srušeni ili tek provizorno popravljeni 
i krhki. Da bi se preko njih prešlo, uvijek se morala prethodno ili nakon 
prelaska prolijevati krv. Preko svih tih mostova brzo se prelazilo. Najčešće 
smo ih rušili, a još češće rijeku gazili ili se vozili preko nje trošnim 
čamcima i skelama, obasipani neprijateljskom vatrom. 

Tog 10. maja 1945, prvog dana u slobodi - tada smo mislili da je 
zemlja konačno oslobođena - prelazio sam ovaj masivni most najmanje 
dvadeset puta. Stab divizije bio je na desnoj strani Drave u kasarnama. 
S druge strane nalazi se glavni dio grada. Od mosta počinju velike zgrade, 
hoteli, kavane, dućani — malo dalje nalaze se vile i velik uredan park, tako 
reći u centru grada. Radoznalo sam promatrao ljude, žene i djecu. Da, 
u tom gradu treba provesti prvi dan i prvo vrijeme po završetku rata. Če- 
tiri godine čekalo se na taj dan. Tu, u Mariboru, trebalo je zapravo da se 
čovjekova ličnost vrati na svoje pravo mjesto, da se polako prilagodi 
normalnom mirnodopskom životu, u kojem smrt ne ide stalno ukorak sa 
životom. Ovdje je trebalo normalno raditi, redovno spavati i redovno jesti. 
Kakav je to osjećaj svući se i zaspati u čistoj i mekoj postelji, bez opasača, 
pištolja i bombi za pojasom, bez čizama na nogama! 

Najzad, dosta s pisanjem i čitanjem izvještaja o mrtvima i ranjenima! 
Nastupa nov život o kojem smo godinama maštali još u đačkim klupama, 


u predahu i odmorima poslije marša ili okršaja! Obnova i izgradnja 
porušene i opustošene zemlje! Od domovine treba stvoriti cvjetni vrt! 
Zemlju željeza i čelika i zemlju sretnih ljudi! Bili smo mladi. Tada sam 
imao samo 24 godine. Pobjeda revolucije kao na krilima nosila je našu 
maštu, entuzijazam i volju čitave jedne generacije za novim pregnućima. 
Smatrali smo da se može postići i nemoguće. Bilo je u svemu tome puno 
romantičarskog zanosa, idealizirane vizije života u slobodi, ali još više 
životne snage, mladenačkog poleta i spremnosti na stvaralački rad i borbu 
za novi život. Sjećam se kako smo neposredno poslije rata odbijali da 
primimo naše prve plaće! Novac nam nije predstavljao baš ništa. 


Ali sva ta naša maštanja i razgovori uskoro su izgubili smisao. Mari- 
bor je prestao biti grad naših mirnodopskih snova. Rat je nastavljen! 

Raniji prodor naše Četvrte armije na lijevom krilu jugoslavenskog 
ratišta, prodor u Korušku, oslobođenje Trsta, Ljubljane i Zagreba prisililo 
je gotovo cjelokupne neprijateljske snage u J ugoslaviji da se povlače prema 
Štajerskoj, prema dolini Drave. Gotovo neosjetno one su odbačene prema 
frontu Treće jugoslavenske armije, u sastavu koje se nalazila i 51. divizija, 
i prema IV operativnoj zoni. Naša 16. divizija bila je angažirana na okru- 
ženju i zarobljavanju 21. njemačkog korpusa kod Celja, dok je 17. divizija 
gonila neprijateljsku ustaško-domobransku kolonu južnim obroncima 
Pohorja. To su bile očekivane borbe na lijevom krilu armije. Nitko od nas 
nije znao da se brojna preostala Pavelićeva vojska još uvijek nalazi nera- 
zoružana u zemlji, i to na našem dijelu fronta. Naša vojno-obavještajna 
služba, uza sve napore, nije te promjene otkrila na vrijeme. Ni teritorijalna 
obavještajna služba, a ni druge armije i divizije koje su bile u dodiru 
s neprijateljem, nisu o toj promjeni ništa obavještavale. Ukoliko su što 
i obavještavale, to su bili više lokalni podaci o neprijatelju na odsjeku 
fronta pojedinih jedinica. Zahvaljujući takvoj neinformiranosti, naša je 
divizija, došavši u Maribor, dobila zadatak da vrši garnizonsku službu. 


Smatrajući da se pred frontom armije nalaze manje i očekivane nepri- 
jateljske snage, na borbenoj liniji zadržane su naše manje snage, 
16. i 17. divizija, dok je veći dio naših armijskih snaga, 12, 36. i 51. divi- 
zija, dobio zadatak da zaposjedne okupacionu zonu u južnom dijelu 
Austrije, teritorij austrijskog dijela Štajerske od Graza do jugoslavenske 
granice na prostoru između sovjetskih i angloameričkih armija. Četrdeseta 
divizija dobila je zadatak da preuzme garnizonsku službu od 51. divizije 
u Mariboru. U duhu takve zapovijesti počele su pripreme za pokret. 


Zadržavanje 51. divizije u Mariboru skoro dva dana, dok su se velike 
neprijateljske grupacije povlačile ka dolini Drave prema Dravogradu radi 
prebacivanja u Austriju, srećom nije ostavilo teže posljedice. Neprijatelj 
se i sam teško probijao zahvaljujući nedovoljnom broju preostalih komu- 
nikacija za tako veliku vojnu grupaciju. Osim toga, jedinice IV operativne 
zone razorile su većinu tih komunikacija. Velik broj seljačkih kola 
i izbjeglog civilnog stanovništva još je više povećao zakrčenost putova. 

U pogledu broja i namjera naših snaga u dolini Drave, ni neprijatelju nije 
bila dovoljno jasna situacija, pa je zato djelovao dosta oprezno i sporo. 

To naše zakašnjenje samo je našim snagama otežalo pravovremeno 
zatvaranje obruča oko neprijatelja. Ono je učinilo da se za kratko vrijeme, 
koje nam je bilo preostalo do sukoba s neprijateljem, nije mogla temelji- 
tije procijeniti situacija, naročito neprijateljska snaga i namjera na pojedi- 
nim pravcima. Zato uvjeti borbe nisu bili sasvim povoljni. Ali i pored 
tih otežanih uvjeta prolaženja kroz kritičnu fazu, naročito 14. maja, uspje- 
lo se krajnjim naporima prisiliti neprijatelja na predaju. 

Mariborski željezničari obavijestili su nas da bi, ako im se pruži 
pomoć, za nekoliko sati mogli popraviti prugu Maribor-Dravograd. Izdali 
smo na vlastitu odgovornost hitno naređenje da se 7. i 8. brigada naše 
divizije (borački dijelovi) odmah prebace vlakom u rajon Dravograda. 
Čim stignu da se povežu s dijelovima 6. brigade naše 36. divizije, koji su 
se tamo nalazili od prethodne noći, i dijelovima I brigade 14. slovenske 
divizije i novoformirane Prekomurske brigade. Komoru i pokretne dijelove 
uputili smo cestom. Naša 12. brigada dobila je zadatak da se iz rajona 
Šentilja s granice na rijeci Muri također prebaci u rajon Dravograda. Stab 
divizije izdao je slijedeću zapovijed: 


STAB 51. DIVIZIJE 

III J UGOSLAVENSKE ARMIJ E 
Op. broj 569 

Dana 12. V 1945. 


ZAPOVIJEST 
SEKCIJ A MARIBOR-DRAVOGRAD (Razmjer 1 : 100 000) 


SITUACIJA: Veliki broj ustaških zločinaca, s Pavelićem na čelu, poku- 
šava da se izvuče preko Dravograda i za sebe stvori 
povoljnije uslove predaje te da izbjegne predaju jugosla- 
venskoj armiji. 


NAS ZADATAK. Prepriječiti put ustaškim razbojnicima i uništiti ih. 


NAREĐUJEMO: 
VIII VIII BRIGADA 


Sa svim svojim boračkim dijelovima, dijelom bojne i najnužnijim 
dijelom trupne komore izvršit će pokret vlakom iz Maribora do Dravo- 
grada. Po dolasku u Dravograd brigade će se postaviti, i to: VII brigada 
postavlja se na čvorištu komunikacija Dravograd, zaposjedajući čvrsto 
okolne položaje, i to: Tolsti vrh, sjeverno od Guštanja i Otiski vrh, južno 
od Dravograda; VIII brigada postavlja se na prostoru Kovšak i zatvara 
sve pravce koji dovode s juga. 


XII BRIGADA 

Odmah po prijemu ove zapovijesti izvršit će pokret do Maribora, 
a odavde po prebacivanju svih ostalih brigada kreće vlakom za Dravograd, 
gdje se postavlja obrazujući divizijsku rezervu. 
ARTILJERIJ SKA BRIGADA 


Po prebacivanju VII i VIII brigade vrši pokret vlakom do Dravograda. 
Brigadama prvog ešalona pridodati pukovska oruđa za praćenje, koja 
imaju kartečnu municiju. Isto tako nastojati da se haubička oruđa i bacači 
što prije prebace. 

II ODSJEK 


Sa prvim ešalonom uputit će izviđačku četu za Dravograd. Iz Dravo- 
grada izdati još zadatak najbržeg izviđanja u svim pravcima radi ustanov- 
ljenja gdje se nalazi neprijatelj. 

VEZA 


Sef odsjeka za vezu posvetit će najveću brigu da se radio-veze besprije- 
korno održavaju. Za uspostavu telefonske veze sa štabom VIII brigade 
koristiti postojeću telefonsku liniju. 

MJ ESTA ŠTABOVA: 


Stab VIII brigade u Kovščak-Poljane. Svi ostali štabovi u Dravogradu. 


NAPOMENA: 


Od prvih zarobljenika najhitnije dobiti priznanje gdje se nalazi Pavelić 
s članovima svoje vlade te poduzeti sve da se isti uhvati živ. 
Raditi brzo i energično, ne štedeći ljudsku snagu. 


SMRT FAŠIZMU - SLOBODA NARODU! 


Politički komesar v. d. Načelnik štaba Komandant 
potpukovnik major pukovnik 
M. Basta R. Akrap S. Savić 
DOSTAVLJENO: 


Štabu VII, VIII, XII i Artiljerijskoj brigadi, II odsjeku, Odsjeku 
za vezu. 


Obavještenje koje smo dobili u Mariboru da se Pavelić i Maček 
s cjelokupnom ustaškom vladom nalaze u nekoj od primijećenih neprija- 


teljskih kolona u ovom djelu Slovenije nije - kako se kasnije pokazalo - 
- bilo točno. Pavelić i Maček su prošli preko Maribora za Austriju 8. maja 
između iz i 13 sati. U Spielfeld (Austrija) stigli su tek predvečer. Ali je 
točno bilo obavještenje da je ostao najveći broj onih koji su se za Pavelića 
borili ida ih je on kukavički napustio i pobjegao glavom bez obzira. 

Po povratku u štab II armije s položaja 16. divizije, komandant Treće 
armije general Košta Nađ odmah se složio s odlukom štaba 51. divizije.! 
Bolje upoznat s novonastalom situacijom, brzo je djelovao i poduzeo efi- 
kasne mjere da se neprijatelju spriječi nekažnjeno izvlačenje iz zemlje. 
U duhu nove situacije, odmah je izmijenio i dopunio zapovijest br. 301 
i izdao jedinicama svoje armije novo naređenje: »51. divizija da odmah 
krene željeznicom iz Maribora za Dravograd sa zadatkom da pojača 
tamošnje snage 6. brigade 36. divizije i da zaposjedanjem ovog važnog 
komunikacionog čvora spriječi domaćim izdajničkim bandama ustašama 
i četnicima izlazak iz naše zemlje, po svaku cijenu___« 

. »17. divizija da iz područja Slovenske Bistrice odmah krene na 
prostor sela Maslinje-Selo Dolić-Sv. Mohor i dalje k Dravogradu, radi 
zatvaranja celjskog pravca ...« 

Tok događaja se ubrzao. 

Pedeset prva divizija svojom glavninom je već zaposjela rajon Dravo- 
grada. Četrdeseta divizija Treće armije, u svojstvu armijske rezerve, ubrzo 
je krenula s područja Slovenske Bistrice-Pragersko-Polskava za Mari- 
bor na mjesto 51. divizije. Glavne snage 16. divizije istočno od Celja 
razoružavale su zi. njemački korpus. Jedna njena brigada potpomagala 
je napad naše 17. divizije na liniji Velenje-Sentilj. Trideset šesta divizija 
Treće armije bila je, prema ranijem naređenju, u pokretu prema Lipnici 
(Leibnitz), a dijelovi njene 6.brigade u rajonu Dravograda došli su 
u dodir s neprijateljem. Dvanaesta slavonska divizija krenula je prema 
Grazu. Kasnije je štab naše Treće armije naredio štabu iz. divizije da iz 
pokreta izdvoji svoju iz. proletersku brigadu i uputi je na dravogradski 
sektor pod komandu naše 51. divizije. Pojava iz. proleterske brigade 
u rajonu Pliberka 15. maja, iako nije stupila u borbu, bila je, što će se 
kasnije vidjeti, značajna. 

Pripreme za pokret i popravak željezničke pruge Maribor-Dravograd 
bile su završene na vrijeme. Tokom iz. maja od rane zore, sukcesivno, 


1 Košta Nađ je danas general armije. Proslavio se u NOR-u kao komandant 
Operativnog partizanskog štaba za Bosansku krajinu; bio je komandant Prvog, a za- 
tim Trećeg bosanskog korpusa, komandant Glavnog štaba za Vojvodinu i najzad u 
završnim operacijama uspješno je komandirao Trećom jugoslavenskom armijom. Košta 
spada u red omiljenih ratnih komandanata o kome su borci i u narodu pjevali pje- 
sme. Borio se u Španjolskoj i dostigao čin kapetana Španjolske republikanske armije. 
Poslije rata nalazio se na visokim vojnim i političkim dužnostima. Dugo godina biran 
je za poslanika Savezne narodne skupština i člana CK SKJ. Danas je predsjednik 
SUBNOR-a Jugoslavije. 


u kolonama, prevozili su se svi dijelovi 51. divizije s prostora Maribora 
u rajon Dravograda. Cak je i naša 12. brigada s granice na Muri, sjeverno 
od Maribora, noću 12/13. maja stigla u rajon Dravograda. Samo dan 
ranije na sektoru Dravograda nalazila su se dva bataljona 6. brigade 
36. divizije naše armije koja su nam omogućila nesmetano zauzimanje 
položaja. Dolaskom naše divizije i konačnim zauzimanjem predvidenih 
položaja noću 12/13. maja definitivno je zatvoren, iako ne svuda dovoljno 
čvrst, obruč oko neprijateljske grupacije na sjeverozapadu naše zemlje. 
Komandni dio štaba naše divizije stigao je u Dravograd već 12. maja 
izjutra. 


Zločin bježi ona zapadnu stranu 


Strah i samo bezumni strah od odgovornosti pred vlastitim narodom 
goni ustaše da očajnički hrle prema zapadu. Bezglavo bježe razni koman- 
danti jedinica koji su se takmičili tko će više zla nanijeti našim narodima. 
Bježe razni ustaški funkcioneri i »dužnostnici«, ideolozi i »božje sluge« 
koje su nosile kamu i križ, odgovorni za genocid, za stotine hiljada 
nevinih ljudi koji su nestali s lica zemlje zato što je to htio ustaški pokret, 
kome je zločin bio hrana i uvjet opstanka za četiri godine rata. Pred nji- 
hovom krvožednošću blijede slike pokolja barbarskih hordi Džingis-kana 
i Tamerlana, a zločinačke metode inkvizicije bile su samo šegrtski zahvati 
u odnosu na ustaške majstore zločina. Ljudska mašta, čak i pjesnička 
vizija Danteovog pakla, prevladana je u usporedbi s onim paklom koji su 
ustaški suvraćeni mozgovi napravili u Jasenovcu i ostalim konclogorima 
i zatvorima širom Pavelićeve nakazne države. Čitava su sela u jednom 
dahu ostala pusta i zbrisana s lica zemlje, a jame, provalije i gudure mogu 
pričati jezive priče nevino poklanih, na smrt mučenih i živih ljudi bacanih 
u bezdane i utrobu zemlje. 

Sada bježe što dalje, vjerujući da će ih primiti netko tko uopće ne zna 
ili malo zna o njihovim zločinima, da će se sakriti makar u mišju rupu 
samo da ih ne uhvate osvetnici naroda i borci protiv fašističkih zločinaca. 
Bježeći na Zapad, vode sa sobom svoje obitelji, rođake i njihove porodice. 
Treba povesti što više stanovništva da bi mogli prikazati Zapadu kako je 
i narod s njima. Da, eto, oni nisu obični zlikovci, jer i narod s njima bježi. 
Ako narod već bježi, onda, po njihovoj logici, bježi od »partizanskih zlo- 
čina«. Logička sinteza bila bi da su zločine činili izazvani zločinima svo- 
jih protivnika. Argument za to je bježanje naroda. Možda će im na 
Zapadu u početku vjerovati. Dok se sve to ne objasni, uspjele bi se naj- 
odgovornije ustaše sakriti i skloniti izvan dohvata ruke pravde. Na žalost, 
za zločin je uvijek bilo saučesnika, spremnih da ga potpomognu a izvr- 
šioce prikriju. 

Izbjegli narod bio je ustašama samo paravan iza kojeg bi se trebalo 
sakriti u slučaju prijelaza granice i predaje Angloamerikancima. Ukoliko 


bi ostali sami ili u manjim grupama, postoji mogućnost da ih pohvataju 
slovenski partizani. Mogu ih Englezi i Amerikanci, kao ratni saveznici 
partizana, vratiti tako ogoljene i izolirane od vojske i civilnog stanov- 
ništva. Uostalom, zašto da ih ne vrate u zemlju gdje su činili zločine kad 
je njihova NDH, na strani Hitlera, objavila rat Englezima i Amerikan- 
cima? Koliko je samo angloameričkih pilota, koji su pali na teren što su 
ga držale ustaše, poubijano ili poslano u njemačke logore?! Dok se 
saveznici sjete svega toga i razmisle o čemu je zapravo riječ, može doći 
do sukoba i konfrontacije između »komunizma« i »zapadnih demokra- 
cija«. Te se suprotnosti, u svakom slučaju, mogu iskoristiti u spašavanju 
glava. Kad brod tone, brodolomci se hvataju i za slamku. 

Ali avaj! Angloamerikanci su još daleko. Treba savladati slovenski 
prostor. Treba ogromnu masu vojnika, ratnu tehniku, civilno stanovni- 
štvo i njihova kola pokrenuti u organizirano i brzo povlačenje i bijeg. 
Tu su još njemačke jedinice, Kozaci, četnici. Sve je to jedan veliki gali- 
matijas koji relativno malen broj komunikacija nije mogao primiti i obez- 
bijediti mu brzo kretanje na Zapad. Oni koji su im bili jako potrebni, iza 
kojih bi se eventualno mogli skriti - narod - sada im je postao balast 
i uzrok puževskog kretanja. 


Ove teškoće su ih kočile i mučile sve dok partizanske snage nisu zatvo- 
rile obruč, opkolile ih i tako su uskoro definitivno bile riješene sve ustaške 
dileme i špekulacije. Ali onako kako to oni nisu predviđali i priželjkivali. 
U toku povlačenja do definitivne predaje Pavelićeve vojske 15. maja 1945. 
dio civilnog stanovništva odvojio se od ustaša i vratio svojim kućama. 

Kako je izgledala ta izbjeglička kolona koja je išla trnovitim putem po- 
vlačenja preko granice, putem bez nade i ikakve perspektive? O toj koloni 
poraženih, koloni očaja, sam ustaški ideolog Crljen piše u svojim uspo- 
menama: 

»Ponedjeljak, 1 svibnja! 


U  Vraąpu sam pričekao  Prosvjetnu bojnu. Uspio sam pronaći 
dvoja seljačka kla da bose barem stariji pripadnici bojne mogli voziti, 
jr su ostal, na jialost, morali pješačiti. 

Poslije Vrapča utonula su naša koda u pravu o rijeku = šarenog mnoštva. 
Zastali smo na nekoj uzvisini, pa sam o izšao da promatram kolonu. Dokle 
mi je oko dopirala naprijed i natrag cmila se je cesta zakrčena vojnicima 


u manjim i vem postrojbama, civilima obaju spolova i svake dobi, auto- 
mobilima, kolima, biciklima, motor-kotačima, kamionima, bornim kolima, 
konjima, ovcama i kravama. Gomila se valjala ne samo glavnom cestom 
nego je poplavila i sve sporedne puteve i staze. Nije se primjećivala 
nikakva organizacija unutar te bezlične masę, niti se je ona  uopóe mogla 
zamisliti. Optimizam i panika stopili su se u  čudnovatu smjesu. Vesela 


pjesma iz mladenačkih grla zamijenila je requiem nad grobovima niza 
samoubojica, koji su u o smrti potražili brzo rješenje svojoj beznadnosti. 


1 Iz »Hrvatske revije« broj 2-4, 1966. 


Pred noć smo stigli na  hrvatsko-njemačku granicu. 

Rasulo se mnoštvo s ceste po poljima, livadama i pašnjacima, šumama 
i čistinama. o Bojeći se samoće do jučer nepoznati ljudi slažu se u skupine 
da uwzajamnom pomoći lakše odole očekivanim naporima, brže i sigumije 
stignu željenom, ali nepoznatom cilju. 

1 ja se okrećem za društvom. U blizini nemam ni jednog znanca. Sečući, 
dođem do  pograničkog mosta. S druge strane više nije Hrvatska. Vraćam 
se da barem još jednu noć provedem u Hrvatskoj. 

Slučaj me nanese na zrakoplovnog pukovnika Džala, našeg proslav- 
ljenog viteza s Istočnog bojišta. Rado prihvaćam poziv da se to veče 
pridružim njegovoj obitelji. Ova se nalazi na kamionu unutar improvizi- 
ranog logora naše zrakoplovne skupine na povlačenju. 

Legosmo pod Džalov šator i dugo razgovaramo u mraku Prilika je 
da se razgali duša. Ne vidi jaso kamo nas vodi povlačenje ai on je 
discipliniran i vjeran imad svega. Zabrinut je radi raspoloženja među nje 
govim drugovima. Neki otvoreno negoduju. Za druge dž ë da su poši na 
ovaj put samo da se ne odadu prerano, ali da su zapravo ve na drugoj 
strani barikade On óe spavati s revolverom pod uzglavljem, to isto savje 
tuje i meni«! 


Pošto je dosta vremena izgubljeno, glavni komandant cjelokupne usta- 
ške kolone general Mirko Gregorić upao je negdje u partizansku zasjedu 
i nije se pojavljivao. Komandu je preuzeo ustaški general Herenčić, poznati 
ustaški emigrant iz Hercegovine. 


Za 
slovenski 


oslobođenje Koruške 
partizani i 


ginuli 
poslije 9. 


su 
maja 


Najvažnije neprijateljsko uporište na ulazu u Korušku poslije Dravo- 
grada bila je Crna. Poslije napada na Dravograd i na Crnu put u dubinu 
Koruške gdje živi slovenski narod - za Velikovec, Celovec i Beljak - bio 
je otvoren. 

Koruška je tada bila jedina austrijska provincija gdje se u momentu 
ulaska 14. slovenske divizije 6. maja 1945. nije nalazila ni jedna druga voj- 
ska antifašističke koalicije. Međutim, Koruški partizanski odred djelovao 
je na teritoriju Koruške u veoma teškim uvjetima i za vrijeme NOR-a. 

Dne 7. maja 1945. godine vlada DFJ zahtijevala je na osnovu prava 
samoopredjeljenja od vlada SAD-a, V. Britanije i SSSR-a da se dio Koru- 
ške u kojem žive Slovenci priključi Jugoslaviji. Ti su zahtjevi izražavali 


1 Ustaški pukovnik Džal, veliki ratni zločinac, istakao se ne samo u borbama na 
istočnom frontu protiv sovjetskih pilota i bombardiranju sovjetskih sela već se također 
istakao i u kozaračkoj ofanzivi po svom krvološtvu prema nedužnima i nezaštićenima, 
djeci, ženama i starcima, kojih je više od 70000 otjerano u Jasenovac da se nikada ne 
vrate. 


težnju stanovništva tih krajeva koje se borilo za svoju slobodu i ujedi- 
njenje s ostalom slovenskom braćom. 

Naravno, velike sile nisu uvažile zahtjev jugoslavenske vlade jer su 
imale svoje posebne interese i račune što su išli na štetu ujedinjenja koru- 
ških Slovenaca s ostalom braćom, na štetu vitalnih interesa naroda J ugo- 
slavije. 

lako je bila potpisana kapitulacija Njemačke, i. Tomšičeva brigada, 
kako smo već rekli, imala je kod Žitare Vesi n poginulih boraca, 6 ranje- 
nih i 15 nestalih. Od 9. do iz. maja Koruški partizanski odred, zajedno 
s dijelovima Kokrškog odreda, vodio je kod Borovlja oštre borbe s nje- 
mačkom 14. SS-divizijom »Galizien«. Tu u Borovlju, naročito u borbama 
oko mosta na prelazu preko Drave, naši su izgubili 38 drugova. Neprija- 
telj je svakako htio ovaj prijelaz zadržati u svojim rukama i osiguran 
povlačenje svojim drugim snagama, posebno onima koje su dolazile iz 
Ljubljanske kotline, da se izvuku sjeverno od Drave i predaju Englezima. 
Time se može i objasniti oštrina borbe kod Borovlja i veliki gubici. 

Dvadeset kilometara istočno od Borovlja, kod mjesta Galicije, drugog 
važnog prelaza preko Drave, 13. Bračićeva brigada vodila je s neprijate- 
ljem teške borbe. J ake neprijateljske snage sastavljene od Nijemaca, Rup- 
nikovih domobranaca, nedićevaca, vlasovaca (oko 30 000) napadale su 
položaje Bračićeve brigade, koja ih je bila zaposjela nešto ranije kod 
Galicije.! Ma koliko se cifra od 30 000 činila pretjeranom, u svakom slu- 
čaju jake neprijateljske snage koje su se povlačile iz Jugoslavije htjele su 
pošto-poto da se probiju do Engleza u Celovec. Svim tim snagama koman- 
dirao je jedan od pomoćnika komandanta grupe armija »E«, SS-general 
Ervin Rezener. Rupnikovim domobrancima komandirao je general Franc 
Krener. Borbe su bile oštre, gubici obostrani. Veći dio neprijatelja, koji je 
bio brojno i po naoružanju osjetno nadmoćniji od naših snaga, uspio se 
probiti. Poslije neprijateljskog prodora 13. brigada ponovno je zauzela 
Galiciju. 

Pošto su se oštre borbe u Borovlju nastavile a Kokrški partizanski od- 
red trpio gubitke, 13. Bračićeva brigada pohitala je sa svojim glavnim sna- 
gama u pomoć. Nova grupacija neprijatelja, koja se iz Ljubljanske kotline 
probijala preko Ljubelja, nasrtala je na naše položaje kod Borovlja u želji 
da se probije prema Celovcu. Bjelogardijska Rupnikova divizija, SS-nje- 
mačka podoficirska škola, koja se povlačila iz Ljubljane, jurišale su na 
branjeni dravski most u Borovlju. Napadač je u ovoj borbi upotrijebio 
oko zo tenkova i 5 artiljerijskih baterija. 

Nakon teških borbi, u kojima se neprijatelj koristio svojom brojnom 
i tehničkom nadmoći, vršio obuhvat i zabacivao svoje jedinice kroz šumu 
iza leda naših položaja, uspio se probiti u Celovec. Računa se da je ova 
neprijateljska grupacija brojala oko zo 000 ljudi. Trinaesta brigada »Mir- 
ko Bračić« 14. slovenske divizije u ovim teškim borbama imala je 80 


1 Petar Brajević, isti rukopis, nastavak br. 33. 


žrtava. Iako su naši to tražili, Englezi nam u toj borbi nisu htjeli priteći 
u pomoć. 

U svome poznatom intervjuu povodom 25. godišnjice oslobođenja, 
objavljenom u časopisu »Naša obramba« broj 6 od 1970. godine, ratni 
komandant IV operativne zone general Peter Stante iznosi da je molio 
politkomesara IV jugoslavenske armije Boška Siljegovića, koji je bio stigao 
u Celovec zajedno s motoriziranim odredom, da intervenira sa svojih 
nekoliko tenkova i pomogne 13. slovenskoj brigadi kod dravskog mosta 
u Borovlju. Po Stanteovoj izjavi, politkomesar IV armije je njegovu molbu 
odbio s objašnjenjem da je navodno imao zadatak da se probije s moto- 
riziranim odredom do štaba maršala Tolbuhina. Stante je u takvoj situ- 
aciji bio prinuđen da, zbog višestruko nadmoćnijeg i bolje naoružanog 
neprijatelja i zbog osjetnih vlastitih gubitaka, izda zapovijed za povlače- 
nje naših snaga iz Borovlja. 

Osamdeset naših boraca dalo je živote poslije zvanične obustave 
II svjetskog rata, tu na mostu i oko njega, na Dravi i u Borovlju. Pali su 
na obali hučne Drave, na domaku Celovca i Gosposvetskog polja za slo- 
bodu Koruške. Oni su tu ostali na vječnoj straži i u sjećanju svih Slo- 
venaca i Jugoslavena, posebno koruških Slovenaca koji, uprkos datim žrt- 
vama, nisu uspjeli ući u sastav svoje matice. 

Bračićeva brigada bila je tada prisiljena da se povuče prema Galiciji 
i Celovcu, da bi uskoro poslije toga ponovno zauzela Borovlje i usmjerila 
svoje akcije prema Beljaku. 

Poslije tih događaja Kokrški partizanski odred ušao je u sastav druge, 
a Koruški u sastav 13. brigade 14. slovenske divizije. Na teritorij Koruške 
bio je prodro i Jeseničko-bohinjski partizanski odred, kojeg su Englezi 
kod Trbiža najprije vratili. Ipak se odred preko prevoja Podkoren uspio 
probiti i sa svoja dva bataljona ušao je u Ziljsku dolinu, a s druga dva 
prodro je blizu Beljaka do Malošča. 

Stab IV operativne zone formirao je komandu koruškog vojnog pod- 
ručja, a za komandanta Celovca postavljen je Franc Primožič, koji je inače 
bio rodom iz Koruške. Jedinice zapadnih saveznika pravile su nam 
u Celovcu razne teškoće jer nisu željele da ostanemo u Celovcu i Koruškoj. 
Po ranijem dogovoru između velikih sila antihitlerovske koalicije (naravno 
bez našeg konzultiranja), Koruška je pripala njihovoj okupacionoj zoni. 
Oni su nas iz Koruške htjeli potisnuti, ne obazirući se na naša nacionalna 
i historijska prava i velike žrtve koje smo dali u narodnooslobodilačkom 
ratu, na naš veliki doprinos borbi protiv fašizma, kao ni na vjekovne 
težnje slovenskog naroda za ujedinjenjem. U cilju pritiska služili su se 
i takvim metodama da su, na primjer, ispraznili sve trgovine i magazine 
hrane da bi potpuno paralizirali naše organe da organiziraju normalan 
život i snabdijevanje građana. Dozvoljavali su da nacisti i ekstremni 
austrijski nacionalisti skidaju i pale naše zastave. To je bio samo uvod u 
kasniji diplomatski pritisak kada smo ubrzo bili primorani da do 25. maja 
napustimo Korušku i povučemo sve naše snage iza stare granice. 


Slovenske mase u Koruškoj svuda su naše partizanske jedinice primale 
s dobrodošlicom. U Celovcu je 13. maja izašao »Slovenski dnevnik«, 
a u Velikovcu je održan veliki narodni zbor. Na Gosposvetskom polju, 
ispred drevnog slovenskog vojvodskog prijestolja, držali su naši parti- 
zanski borci počasnu stražu i tu su se vijorile naše zastave.! 


Četrnassta divizija u borbi za dravske prijelaze 
u unutrašnjosti Koruške 


Poslije žestokih okršaja sa 14. SS njemačkom divizijom kod Žitare 
Vesi, I Tomšičeva brigada odmah je zauzela Dobru Ves i Sinču Ves i na- 
stupajući niz Dravu izbila na prijelaz rijeke kod Ruda. Držeći taj prijelaz, 
brigada se s ostalim snagama uputila ka Pliberku, zauzela ga i sa svoja 
dva bataljona orijentirala se prema dolini Meže ka Prevaljama i Guštanju, 
gdje su se kretale jake nerazoružane Pavelićeve snage, crnogorski četnici i 
još nešto Nijemaca. Tu se brigada spojila sa 51. brigadom vojvođanske di- 
vizije III jugoslavenske armije. 


Druga Sercerova brigada ovladala je 9. maja Velikovcem, a jedan svoj 
bataljon uputila je u Celovec. U suradnji s jednim bataljonom II Zidan- 
šekove brigade, zaposjela je 14. maja železnički i kolni most kod Sinča 
Vesi, odnosno Dulaha na Lipi. 


Trinaesta Bračićeva brigada nakon spomenutih oštrih borbi ponovno 
je zauzela mostove kod Galicije i Borovlja i stavila u pripravnost eksploziv 
za dizanje mostova u slučaju prodora jakih preostalih Pavelićevih i drugih 
snaga od Dravograda. 


Dijelovi I Tomšičeve i 7. vojvođanske brigade 51. divizije vodili su 
14. maja kod Prevalja i Poljane borbe sa 104. SS lovačkom divizijom 
91. njemačkog korpusa. Poslije tri četvrt sata borbe prisilili su tu diviziju 
na predaju, nanijevši joj osjetne gubitke. Predalo se oko 3000 neprijatelj- 
skih vojnika na čelu s komandantom divizije general-lajtnantom Štefanom. 

Istog su dana Tomšičevi borci imali oštar sukob s Pavelićevim jedini- 
cama kod Poljane; izgubili su 8 drugova, a 6 ih je ranjeno. Neprijatelj je 
imao mnogostruko više poginulih i ranjenih. Tu na Poljani u borbama 
Tomšičeve i 7. vojvođanske brigade vodila se posljednja borba u II svjet- 
skom ratu u Jugoslaviji. Tu su pale i posljednje ratne žrtve za naše oslo- 
bođenje. Nešto dalje od Poljane, na granici, definitivno je zaustavljena 
Pavelićeva vojska koja je 15. maja bila prisiljena na predaju, o čemu će 
biti riječi. 


1 Do 15. stoljeća na Gosposvetskom polju ustoličavali su se po starom slaven- 
skom običaju knezovi i ako nisu bili slovenske narodnosti. Svi knezovi kojima je nje- 
mački vladar davao Korušku na upravljanje morali su se podrediti tome slavenskom 
običaju. To je u Evropi bila specifična pojava, jer je knez, iako simbolično, morao do- 
biti vlast od naroda. 


Osamdeset dva borca 17. istočnobosanske divizije pala su 
u borbama s ustašama od 12. do 14. maja 194]. 


Sedamnaesta istočnobosanska divizija nastupala je u završnim opera- 
cijama u sastavu 3. jugoslavenske armije pravcem Rogaška Slatina-Slo- 
venska Bistrica-Slovenske Konjice-Vitanje-Slovenj Gradec. 

Već 11. maja 2. brigada 17. divizije razbila je ustaško-domobransku 
jedinicu kod Rogaške Slatine i zajedno s ostalim snagama divizije izbila 
u rajon Slovenske Bistrice. Na lijevom krilu 17. divizije, nastupajući prema 
rajonu Celja, 16. vojvođanska divizija vodila je oštre borbe s ustašama 
i domobranima kod Vojnika. 

Petnaesta majevička brigada 17. divizije vodila je borbe s ustašama kod 
Smartna, a 2. brigada ispred Šentilja kod Legna. Sutradan, 12. maja, 
15. majevička brigada kao prethodnica divizije, goneći Pavelićevu vojsku 
preko Slovenskih Konjica, otpočela je dvodnevne borbe kod Hude Luk- 
nje, Zg. Doliča, Mislinja i Turjaka, gdje je u oštrim i krvavim borbama 
bila ubrzo angažirana cijela 17. divizija. 

Komandi Pavelićeve vojske u Slovenj Gradecu bilo je jasno da će, ako 
17. divizija prodre s juga i potisne začelje glavne ustaške grupacije u dolini 
Mislinje prema Dravogradu, doći do kritične situacije, jer se u rajonu Dra- 
vograda ispred čela te grupacije već ispriječila ojačana 51. vojvođanska 
divizija s dijelovima jedinica 4. operativne zone i na liniji Guštanja, 
Pliberka i Velikoveca 14. slovenska divizija, koja je između ostalog za- 
tvorile sve prelaze na Dravi u unutrašnjost Koruške. Obje divizije pre- 
priječile su put pred jakom ustaško-domobransko-četničkom kolonom i 
presjekle joj izlaz za Austriju. Zato su ustaše na svom začelju i vodile 
sa 17. divizijom presudan boj u kojem je bilo obostranih juriša i pro- 
tunapada. 

Oštre borbe razvile su se naročito kod Zg. Doliča, zatim Hude Luknje 
i Turjaka. Pavelićevi su komandanti 13. maja ubacili svježe snage elitnih 
ustaških jedinica i otpočeli oštar protunapad. Položaji su išli iz ruke u 
ruku s obostranim gubicima. Pod pritiskom neprijatelja naše su snage bile 
prisiljene da u jednom trenutku napuste Turjak, Tolski vrh, ali već istog 
dana inicijativa je ponovno prešla na našu stranu. Stab 17. divizije ubacio 
je u borbu svoje rezerve, 6. istočnobosansku proletersku brigadu, koja je 
zajedno s 15. majevičkom i 2. krajiškom brigadom zaustavila neprijatelj- 
ski napad i potom krenula u protunapad, prisilivši neprijateljski borbeni 
stroj na uzmak. Goneći neprijatelja, 17. divizija već je sutradan ušla 
u Slovenj Gradec. Pritiješnjen s juga od 17. divizije i izbijanjem 4. brigade 
5. divizije I jugoslavenske armije u rajon Crne, ubrzan je rasplet događaja 
kod glavne neprijateljske kolone u rajonu Dravograda, ispred fronta 
51. i dijelova 14. divizije. 

U borbama 17. divizije protiv ustaša kod Zg. Doliča neprijatelj je u 
vrlo oštrim borbama pretrpio osjetne gubitke. Po nekim procjenama (ma- 
terijali slovenjgradskog Ljudskog muzeja revolucije), ustaše su u tim bor- 


bama imale 3000 poginulih i 10 000 zarobljenih. Bez obzira na to što je 
moguće da su podaci o poginulim ustašama vjerovatno pretjerani, sigurno 
je da je zbog oštrine borbe, malog manevarskog prostora i velike koncen- 
tracije žive sile neprijatelj imao velik broj poginulih. Cifra zarobljenih je 
realna, jer je ustaško-domobranska vojska bježala u gustim kolonama i u 
tim završnim danima opće demoralizacije, stisnuta na malen prostor i 
jednu komunikaciju, bila je prinuđena da se poslije naših jačih napada 
masovnije predaje. Istina, masovnost njihove predaje bila je redovno uvje- 
tovana jačinom našeg pritiska i oštrinom našeg napada. 

O oštrini borbe najbolje govori podatak da je sama 17. divizija izgu- 
bila 82 borca, a 186 ih je ranjeno. Borci ponosne Bosne tu na tlu Slove- 
nije dali su svoje živote za stvar zajedničke slobode, bratstva i jedinstva 
naših naroda, boreći se do posljednjeg daha protiv okrutnog fašističkog 
neprijatelja i nakon obustave II svjetskog rata. 


7. SS i 373. divizija zarobljene kod Zidanog Mosta 


Druga jugoslavenska armija (3, 4, 10, 39. i 45. divizija) nastupala je 
s juga na širokom frontu: od Zagreba i Save do rijeke Mirne, općim prav- 
cem ka Celju i Ljubljani. 

Njena treća, četvrta, deseta divizija forsirale su rijeku Savu na odsjeku 
Brežice-Zidani Most i izbile na njenu desnu obalu, koju su držale 7. SS 
i 373. njemačka divizija. Neke jedinice ovih njemačkih divizija još su od 
10. maja otpočele razoružavati jedinice IV operativne zone, kada je došlo 
Lohrovo naređenje o predaji. Ali ta L&hrova odluka još nije bila svuda 
prihvaćena, i pojedini veći dijelovi njemačkih divizija vodili su protiv naših 
snaga borbe, a štabovi njemačkih divizija pokušavali su voditi posebne 
pregovore s našim nastupajućim jedinicama, ne bi li dobili što više vremena 
i nebi li se u što većem broju približili Austriji i prebacili se u nju. 

Interesantan opis toga ratnog događaja kod Zidanog Mosta dao je 
ratni komandant 3. divizije, narodni heroj general Sava Burić (umro je 
poslije rata u Beogradu).! 

»Noću 10/11. maja 1945. jedan bataljon 7. brigade 3. divizije pod 
komandom narodnog heroja Petra Vojvodića forsirao je Savu i iznenada 
napao i zauzeo položaje na drugoj obali. Napad je bio iznenadan i odlu- 
čan, pa su se naši i Nijemci bili pomiješali. Neprijatelja je zahvatila panika 
te je otpočeo ubrzano povlačenje. Vojvodićev bataljon ubrzo je prodro 
u željezničku stanicu. Zidani Most, gdje se nalazilo komandno mjesto štaba 
7. SS-divizije. 

Neočekivana pojava partizana u stanici iznenadila je štab njemačke 
divizije i jedan oficir je povikao: ,Ne pucajte, hoćemo da pregovaramo!' 


1 Iz članka Save Burića u Ljubljanskom dnevniku od 22. V 1970, » 7. brigada med 
Nemci«. 


Vojvodić je naredio da se prekine vatra. Njemački general komandant 
7. SS-divizije izišao je na pregovore i tražio od Vojvodića da njegove voj- 
nike pusti u Austriju, a da oružje i opremu ostavi u Zidanom Mostu. Tra- 
žio je da njemački oficiri zadrže lično oružje. 

Petar Vojvodić, velika i žustra junačina, tražio je bezuvjetnu kapitu- 
laciju, napomenuvši da su opkoljeni sa sviju strana. Nenaviknut na ,pre- 
govaračku diplomaciju', čim je čuo da njemački komandant divizije traži 
za svoje oficire čak oružje, Petar je odmah prekinuo dalje pregovore i na- 
stavio borbu.« 

U međuvremenu, druge jedinice i štab 7. brigade, koji su imali više 
pregovaračke vještine, pristupili su ponovno s njemačkim generalom pre- 
govorima i na vojno-geografskoj karti objasnili komandantu 7. SS-divizije 
da je opkoljen sa svih strana i da je besmisleno dalje prolijevati krv, pogo- 
tovo sada kada je II svjetski rat obustavljen. Njemački general pristao je 
na kapitulaciju, predavši oko 3000 vojnika iz svoje i 373. divizije, dijelovi 
koje su se nalazili u tome rajonu. Predavanje neprijatelja, naročito 
373. legionarske divizije, trajalo je do 13. maja, kada je u rajonu Zidanog 
Mosta okončan otpor neprijatelja. 


Poslije zarobljavanja ovih dviju njemačkih divizija, treća, četvrta 
i deseta divizija 2. armije, zajedno s II. i 5. divizijom I armije i 16. divizi- 
jom 3. armije nastupale su u pravcu celjske doline. S tih šest divizija triju 
jugoslavenskih armija surađivali su i dijelovi snaga 4. operativne zone, i to 
najprije: Kozjanski i  Kamniško-zasavski partizanski odredi, zatim 
6. i II. slovenska brigada, jedan bataljon 3. brigade KNOJ -a, jedan bata- 
ljon Prekomurske brigade i oružane grupe Narodne zaštite. Kasnije se 
centar događaja prenio na Mislinjsku i Mežičku dolinu i rajon Dravo- 
grada-Slovenj Gradeca-Pliberka. 


Očajnički pokušaj proboja. Bitka za mostove, pojava parlamentaraca 


Trinaestog maja na prostoru Dravograd-Prevalje-Slovenj Gradec ne- 
prijateljske snage našle su se u vrlo teškoj, tako reći bezizlaznoj, situaciji: 
opkoljene i pritisnute sa svih strana, iznurene i demoralizirane. 


Sačuvati dva dravogradska mosta u posljednjim trenucima rata - bio 
je važan zadatak naših snaga. Ne dozvoliti neprijatelju da na njih zakroči 
svojom nogom - bilo je još važnije. U teškoj situaciji morali bismo ih u po- 
sljednjim trenucima rata dići u zrak. Preko tih mostova neprijatelj bi se 
nekažnjeno izvukao iz Jugoslavije. Dravogradski mostovi bili su u toj 
situaciji strategijske točke. Tko ih drži u tom trenutku, rješava ishod bitke. 

Na njih je napadala 8. ustaška divizija pod komandom po zlu pozna- 
tog ustaškog pukovnika Sudara. 

Trinaestog maja razvila se žestoka borba na sektoru Dravograda. 
Naročito je bio težak okršaj oko željezničkog mosta, koji je dva puta bio 


nadomak neprijateljske ruke. Sva vatra naših artiljerijskih oruđa i ogrom- 
ne većine mitraljeza u Dravogradu bila je koncentrirana oko mostova. 
Baražna vatra i ručne bombe djelovale su naizmjenično sve do predve- 
čerja. Naše su jedinice uspješno odolijevale neprijateljskom napadu. Do 
noći i u toku noći položaji su ostali u našim rukama. Neprijatelj je pre- 
trpio neuspjeh. 

Neuspjeh neprijatelja u tom pothvatu odrazio se vrlo negativno na 
ionako poljuljani moral njegovih trupa. U jednom protunapadu, na lije- 
vom krilu naših snaga, predalo se blizu deset hiljada neprijateljskih voj- 
nika. 

Boreći se sa 104. lovačkom SS-divizijom, 7. vojvođanska i I Tomšičeva 
slovenska brigada prisiljavaju na predaju i nekoliko hiljada njemačkih 
mornara s Jadrana i Egejskog mora. Oni su bili okupljeni u jednu jedinicu. 
Teško im je bilo da tu na samoj granici budu primorani na predaju, te su 
zajedno sa 104. SS-divizijom također davali jak ali bezuspješan otpor. 

Našavši se u vrlo mučnoj i nezavidnoj situaciji, neprijatelj se pokušao 
poslužiti ratnim lukavstvom. Zatražio je pregovore na osnovi našeg ulti- 
matuma. Ranije ga nisu prihvatili nego su počeli napad, nadajući se 
uspjehu i prodoru preko Drave u Austriju. Doživjeli su kod Dravograda 
neuspjeh. Trebalo se svakako spašavati. Neprijatelj je naknadno poslao 
svoje parlamentarce. Prava mu je namjera bila, što se ubrzo potvrdilo, da 
pregovorima dobije što više vremena za prikupljanje i razvoj svojih jedi- 
nica radi definitivnog proboja preko granice u pravcu Prevalje-Pliberk. 
Snage zapadnih saveznika iz Italije već su ušle u Korušku i približavale 
se našim granicama. 

Obavještajni oficir naše divizije Vasa Vesković javio nam je s polo- 
žaja da veću grupu ustaških parlamentaraca predvodi jedan kapetan (sat- 
nik) koji se predstavio imenom Miljković, ali za koga se opravdano misli 
da je viši oficir. Kasnije je u štab divizije stigla vijest da je jedan oficir iz 
te grupe pregovarača iskoristio priliku i otkrio nam da je navodni kapetan 
u stvari ustaški pukovnik Frane Sudar, komandant jedne od Pavelićevih 
divizija. Da li je to samo neka igra ili ovaj koji ga otkriva želi da se 
dodvori i preporuči? 

Teško je bilo odmah povjerovati da se zloglasni ustaški komandant, 
jedan od najvećih ratnih zločinaca, nalazi kod partizana među parlamen- 
tarcima! U Lici je njegovo ime dobro poznato. Iza njegove bojne još 
194z. godine ostajali su samo požar, krv i pustoš. Treća lička proleterska 
brigada, u kojoj sam krajem 194z. i cijele 1943. godine bio politkomesar, 
imala je u toku rata bezbroj okršaja sa Sudarovom bojnom. 


Upravo za mene bilo je nevjerovatno da se Sudar nalazi među parla- 
mentarcima. Telefonom je odmah poslato naređenje da se spomenuti 
»kapetan« sprovede u štab divizije. U jednom trenutku pomislio sam da 
će Sudar sigurno - ukoliko je zaista riječ o tome poznatom Pavelićevom 
komandantu - pronaći mogućnost da na putu do štaba divizije pobjegne. 


Nije se trebalo brinuti, jer ga je Vesković zdravog i čitavog doveo u štab 
divizije. 

Toga dana, 13. maja 1945, ušao je u štab 51. divizije obavještajni ofi- 
cir Vasa Vesković. Stab je bio smješten na katu jedne postarije kuće na 
periferiji Dravograda. Obavijestio me je da je u dvorištu, ispred velike 
verande, navodni kapetan. Rekao sam da ga uvede. 

- On je potpuno naoružan, pregovarač je - uzvratio je Vesković. - 
Ali ako je to ustaški komandant Sudar?... 

Otkočio sam revolver, zadržao otkopčanu futrolu i rekao: 

- Bit ćemo obazrivi... 

- Ja ću s još jednim kurirom biti pred vratima - dodao je Vesković. 
- Ako bude potrebno, dovoljno je da učiniš jedan korak ili poziv, i ja ću 
čuti i upasti...» 

Nema sumnje, iskusan obavještajac koji predviđa sve mogućnosti. 
Poslije nekoliko trenutaka u sobu je ušao ugojen, omalen, crn čovjek, 
četrdesetih godina, gustih crnih brkova, bujne crne kose i svježe obrijan. 
Upadljivo krupne oči bile su malo izbuljene i hladne. Sve ga je to činilo 
ljepšim nego što sam očekivao. Nikad čovjek ne bi pomislio da bi mogao 
biti u pitanju zloglasni Pavelićev komandant čije su jedinice klale i ubijale 
svakoga živog na koga su naišle s one strane barikade. Na žalost, najčešće 
su nailazile na nezaštićeno stanovništvo. 

Dočekao sam ga kao parlamentarca, stojeći, i ponudio mu da sjedne. 
Stao je mirno i naklonio se. Primijetio sam da je za pojasom imao pištolj 
»brauning« sa 14 metaka i z male njemačke bombe »oficirke« za opasa- 
čem. Pamtim to, jer sam i sam imao isti tip pištolja i bombu iste vrste. 

Držanje, izgled i kretnje otkrivali su da on ne može biti običan kape- 
tan, nego čovjek koji je imao mnogo veću vlast. 

- Došao sam da pod određenim okolnostima ponudim predaju... 

Tako ne govori običan kapetan, pomislio sam odmah. Normalno bi 
morao reći u čije ime kao parlamentarac dolazi i što onaj koji ga šalje 
predlaže. Ovaj ovdje očito govori u svoje ime. 

Upitah ga bez okolišanja: - Zašto to niste učinili jučer prilikom našeg 
ultimatuma? Tek kad ste doživjeli još jedan neuspjeh, dolazite s takvim 
prijedlogom... 

U međuvremenu je u sobu ušao i komandant Kolja. Kad sam izjavio 
da je pukovnik Sreta Savić-Kolja komandant naše divizije, Sudar je ustao 
i lako se naklonio. Savić mu je odmah rekao da je drugi svjetski rat služ- 
beno završen, da je potpisana kapitulacija i da oni nastavljaju s neregu- 
larnim i besmislenim otporom. 

- Tko će nama garantirati da se i u ovom slučaju traženja pregovara 
ne radi o nekom novom manevru da bi se dobilo na vremenu i izvršilo 
pregrupiravanje vaših preostalih snaga za novi napad? - rekao je Kolja. 

Sudar se na to osmijehnuo i izjavio: 

- Mi znamo da je sve gotovo ... Ali nije tako laka stvar da poslije 
četiri godine teške borbe ljudstvo odmah pristane na predaju. Uostalom, 


ja i jedinice kojima sam komandirao hrabro smo se borili za nezavisnu 
Hrvatsku. 

Odgovara otvoreno i dosta drsko. 

Ubrzo je komandant Kolja morao izaći. Mislim, zbog telefonskog 
poziva s položaja. Još nisam bio siguran da li je preda mnom baš Sudar. 
Kad smo ostali sami, pomislio sam da bih mu mogao postaviti direktno 
Pitanje je li on Sudar, ali sam umjesto toga rekao: 

- Mi se odnekud poznajemo ... 

Iznenađen, odgovorio je: 

- Ne znam odakle ... 

Zašutio sam, iako mi je i sada u svježem sjećanju jedan susret na boj- 
nom polju sa Sudarovom po zvjerstvima čuvenom ustaškom bojnom. 

Negdje u proljeće 1943. godine 3. proleterska brigada 6. ličke divi- 
zije napala je ustaško-domobransko uporište u Brušanima, selu ispod 
Velebita. Uporište je bilo ograđeno bodljikavom žicom i s mnogo vanjskih 
i unutrašnjih bunkera. Pored izvjesnog broja lokalnih ustaša, posadu su 
sačinjavale i jedinice Domobransko-željezničke bojne. Iznenađen silinom 
našeg napada, neprijatelj se počeo predavati. Ali, neočekivano, odmah po- 
slije našeg prodora u uporište počela je žestoka borba na mjestu gdje su 
naše snage osiguravale pothvat prema Gospiću. Tu je vatra bila mnogo 
žešća nego u samom uporištu, Brušanima. Sada smo mi bili iznenađeni. 
Utvrdili smo da je po sasvim drugom zadatku, ne znajući za nas i za naš 
napad, naišla iz Gospića »elitna« ustaška bojna sa Sudarom, zloglasnim 
komandantom, tada još bojnikom (majorom). Naša obezbjeđenja nisu 
tako reći ni zaposjela predviđene položaje, a već su naišla na neprijatelja, 
pomiješavši se s prednjim dijelovima Sudarove bojne. U momentu obo- 
stranog iznenađenja razvila se žestoka borba prsa u prsa s bombama 
i kundacima. 

Pod pritiskom brojčano jačeg i neočekivanog neprijatelja i protuna- 
pada preostalih neprijateljskih snaga iz Brušana, koje su osjetile pomoć 
izvana pa su se ohrabrile, bili smo prisiljeni da se povučemo. U čitavoj toj 
gužvi uspjeli smo povesti oko 30 domobranaca, koje smo u prvom naletu 
zarobili u Brušanima. Iako je sličnih borbi bilo mnogo, susret na bojnom 
polju sa Sudarom ostao mi je živo u sjećanju, kako po neočekivanom 
obratu situacije, tako i po pričanju kasnije zarobljenog ustaše da je i sam 
Sudar bacao bombe i podstrekivao na juriš svoje vojnike, iako je bio 
ranjen. 


Ustaški pukovnik prepoznat 


Gledali smo se. On je opet rekao: - Zacijelo ne znam odakle. 

- Iz Like, gospodine pukovniče ... Mi smo zemljaci ... 

Upadljivo je poblijedio i oči su mu zaigrale. Učinilo mi se da će poreći 
da je Ličanin, no on je samo rekao: 


- Odakle znate da sam pukovnik? Zar je moguće da ste me prepoz- 
nali?! Pa odakle vi iz Like ovdje? Pa čiji ste? 

Ovo posljednje izgovorio je u pola glasa i u žurbi, kao da se boji da 
razgovor ne krene drugim tokom te je dodao: - Ako me pustite da pri- 
jeđem na Zapad, predat ću vam svoju diviziju. 


Blijed i s očitim naporom, pokušavao je da se smiri. Nije jednostavno 
nalaziti se i biti otkriven nigdje drugdje nego u štabu protivničke divizije. 
Ali ubrzo nakon toga, sve sigurnijim glasom, počeo je izlagati kako je naš 
davnašnji »ideološki« protivnik, da je ustaša i hrvatski nacionalist iz uvje- 
renja, i to još davno prije rata, da je, navodno, učestvovao u poznatom 
»ustaškom puču« prije rata u Brušanima kad je demolirana žandarmeri- 
rijska stanica. Također je rekao da se »zakrvavio« protiv partizana, s ko- 
jima je u raznim okršajima zadobio dosta rana. 


Gledam tog čovjeka i sjećam se kakav su strah njegove jedinice i samo 
njegovo ime stvarali u narodu. Imao sam lično priliku uvjeriti se da je 
Sudar bio hrabar komandant. Od hrabrosti komandanta zavisila je u veli- 
koj mjeri borbenost i udarnost snaga jedinice kojom komandira. 


Izgledalo je po prvom utisku da mu nije toliko stalo do lične sudbine. 
Pomislio sam, prilično začuđen, kako jei u ovom momentu ostao dosljedan 
sebi, hrabar i odvažan. 

Međutim, njegovo ponovno inzistiranje da čuje odakle sam i opaska 
da mu je drago što razgovara sa zemljakom iznenada su mi otkrili da 
on ipak igra na nekakvu »zemljačku kartu«, da i te kako misli na svoju 
ličnu sudbinu. 


- Ama, kažite mi točno odakle ste, zemljače ... 

- Od Udbine - odgovorio sam makinalno. 

- Da niste iz same Udbine? 

- Ne, iz okolice ... 

- Jeste li Srbin ili, možda, Hrvat? - pitao je dalje Sudar. 

- Jeli važno jesam li Hrvat ili Srbin? Ja sam partizan i Jugoslaven - 
- odgovorio sam. 

- Ako ste Hrvat, da niste možda Lovinčanin? - ponovno inzistira 
Sudar. 

Nisam mu odgovorio, a on je i dalje pitao: 

- Ako ste iz Lovinca, čiji biste mogli biti? Vjerojatno ste iz drugog 
kraja otišli u partizane, jer iz Lovinca, koliko znam, nije bilo partizana 
koji bi imao vaš čin i položaj. 

Znači, Sudar je poznavao naše oznake činova i bio svjestan da se 
nalazi pred politkomesarom divizije. Grozničavo traži kontakt da se ne 
prekine nit razgovora. 

Situacija je postala već prilično neprijatna. Sudar je otvoreno počeo 
tražiti i najmanju mogućnost da bi se spasio. U njegovom glasu osjećao se 
prizvuk molbe. Onaj u početku arogantni i drski pregovarač vrlo je brzo 

počeo da me otvoreno moli da ga »kao zemljak« pustim preko granice, 
a on će mi se za to »znati odužiti«. 


Taman sam namjeravao da ga prekinem, kad on brzo dodade: 


- Ja vam u inozemstvu neću smetati... Vojnik sam, javit ću se 
u Legiju stranaca i ratovati dok sam živ... 

Ustao sam i oštro rekao: 

— A što ćemo sa zločinima i terevenkama na kojima si naređivao da 
se kolju čak i djeca? 

Uzdrhtao je i ruke su mu makinalno pošle ka pojasu. Praveći se da 
nisam primijetio njegov pokret, napravio sam još korak-dva kroz sobu. 
U tom času u sobu su s uperenim mašinkama upali Vesković, major Ilija 
Romanović, komandant 6. vojvođanske brigade, i za njima štapski kurir. 
Ovi su kod vrata prisluškivali razgovor i upali na vrijeme. Sudar je razo- 
ružan tako brzo da nije niti pokušao da upotrijebi svoje oružje. 


Kako sam kasnije saznao, Sudar je još kao đak gospićke gimnazije bio 
ne samo slab učenik već i sebičnjak, svadljivac po prirodi, uvijek spreman 
na svađu, veoma ambiciozan i ne mnogo druželjubiv. Frane Sudar bio je 
pred rat poreski činovnik. Razvijao se u prilično učmaloj atmosferi pro- 
vincijske sredine u Lici, koju su i prije, a naročito poslije odmazde povo- 
dom »puča« u Brušanima, oštro razdirale političke i nacionalne protu- 
rječnosti. 

U uslovima velikosrpskog pendreka i terora s jedne strane, klerika- 
lizma i nacionalističko-šovinističke začahurenosti s druge strane, egzistirale 
su mnoge nezadovoljne ličnosti, mnogi neradnici koji su provodili vrijeme 
u piću i tučama, nekakvoj trgovini i švercu, često uz dodvoravanje vla- 
stima. Mnoge mračne ličnosti, koje nisu mogle zadovoljiti svoje instinkte 
i ambicije, čekale su svoj trenutak. U Gospiću i okolini je inače djelovala 
jaka ustaška organizacija koja je znala okupiti i iskoristiti takve ljude. 


Čak mnogi, naoko dobri domaćini, trgovci stokom i vinom, birtaši, 
sitni činovnici i svećenici, razdirani vjerskom i šovinističkom mržnjom, 
postali su u ovom ratu izdajnici i ratni zločinci. Neuspjesi i neiživljene 
ambicije, godinama suzdržavana mržnja provalili su poput bujice. 

Fašizmu i Pavelićevoj nakaznoj državi bili su potrebni takvi ljudi čije je 
mračne osobine, nezadovoljstvo i razbuktalu šovinističku mržnju trebalo 
iskoristiti u službi »novog poretka«. Ali i Sudaru i njemu sličnim ljudima 
fašizam je bio potreban da bi mogli zadovoljiti svoje bolesne i nezajažljive 
ambicije i svirepu mržnju. Pod drugim uvjetima takva njegova ambicija 
iživjela bi se, vjerovatno, na drukčiji, manje surov, način. Ovako, Sudar 
ubrzo postaje nadaleko čuven ustaša, poznat komandant u službi zločina, 
koji je oko sebe stvorio aureolu koljačke slave i veličine. Ali kada se napo- 
kon suočio s pravdom, sva fasada veličine za trenutak je pala. Blijed, 
drhtao je kao prut kad su ga vezali. Pustio je bez otpora da bude 
zarobljen. 


Djelomičan proboj neprijatelja prema Pliberku 


Neprijatelj je noću između 13. i 14. maja počeo nov i nenadano žestok 
napad na naše položaje. Dovukao je iz dubine i skrpao koliko-toliko orga- 
nizirane ustaške jedinice i krenuo u očajnički napad za posljednji proboj 
iz obruča. 

Nakon nekoliko sati borbe uspio je potisnuti našu 6. i iz. brigadu na 
lijevu obalu Drave. U jednom momentu pokušao je zaposjesti i mostove 
na rijeci, obezbijediti mostobran na lijevoj obali Drave i ovladati putem 
koji vodi ka Labotu, tj. u Korušku. Ponovno se vodila borba oko željez- 
ničkog mosta, odakle je uraganskom vatrom artiljerije, bacača, mitraljeza 
i ručnih bombi neprijatelj bio definitivno odbijen. Uspjeli smo vratiti dio 
terena na desnoj obali Drave koji smo ranije morali napustiti. Neprijatelj 
je ipak zadržao takve položaje koji su mu omogućavali da neko vrijeme 
prilično paralizira djelovanje naših snaga iz rajona Dravograda. 

Ovakav ishod situacije značio je da je neprijatelj dan ranije izvršio 
solidnije pripreme za napad. U noći između 13. i 14. maja privukao je 
svoje najelitnije jedinice i gurnuo ih u definitivan i odlučan proboj, da bi 
pošto-poto izašao na teritorij koji su držali zapadni saveznici. 

Ponovno su se borci pitome Vojvodine morali svojim grudima i svo- 
jim oružjem suprotstaviti hordama koje je paničan strah i očaj gonio na- 
prijed na proboj iz obruča. Iako su topovi na svim ostalim frontovima 
Evrope već bili umukli, tu, na tlu Slovenije, na krajnjem sjeverozapadu 
Jugoslavije, bio se posljednji boj. 

Ustaško-domobranska glavna komanda iz prethodnih borbi i preko 
svoje obavještajne službe otkrila je da su glavne naše snage koncentrirane 
u rajonu komunikacijskog čvora Dravograda i da njihov prodor iz obruča 
mora uslijediti na drugom mjestu, na potezu Guštanj-Poljana-Pliberk. 
Zato je nastojala ofanzivnom akcijom prebaciti snage naše divizije na 
lijevu obalu Drave i zauzeti takve položaje koji bi neutralizirali glavninu 
divizije sa svim njenim pojačanjima u rajonu Dravograda. 

Sedma i 8. brigada naše divizije i dijelovi I brigade 14. slovenske divi- 
zije, braneći pravac Guštanj-Poljana, bili su raspoređeni na suviše širo- 
kom frontu. Obrana nije imala potrebne dubine; nedostajalo je snaga. 
Bez oslonca na desnom krilu prema Uršljoj gori, snage naše divizije imale 
su iza sebe Dravu, planinu Strojnu i austrijski teritorij, a pred sobom 
desetostruko brojnijeg protivnika. Zato one nisu u tom momentu uspjele 
odbiti neprijateljski napad. Poslije oštre borbe neprijatelj je izvršio prodor 
prema Pliberku, potiskujući našu 7. i dijelove 8. i I Tomšičeve brigade, 
odnosno odvajajući ih od glavnine divizije. 

Osvetilo nam se to što nismo na vrijeme otkrili neprijatelja i ranije 
krenuli iz Maribora u Dravograd. Da smo na vrijeme saznali o kretanju 
i stvarnoj snazi neprijatelja, mogli smo blagovremeno dovući jače snage 
i čvršće po dubini zatvoriti obruč oko neprijateljske grupacije. Sada nam 
je, posljednjeg dana rata, neprijatelj uspio razdvojiti diviziju na dva dijela! 


Neprijatelj se uspio pomaknuti naprijed i zauzeti nešto terena. Ali se 
nije probio. Na pravcu glavnog udara razvila se žestoka borba koja se 
vodila cijelog dana 14. maja. Neki dijelovi protivničkih snaga predavali su 
se, drugi su se borili i probijali, a treći pregovarali. Nastalo je miješanje 
snaga, opća gužva i metež. Neki odlomci izvještaja koji su tada odašiljani 
s položaja mogu donekle ilustrirati cio događaj. 

Iz izvještaja 3. bataljona naše 7. brigade s položaja: 

»... 13. V u 7,00 izvršen je pokret pravcem Dobrava-Guštanj, spojili 
smo se s I bataljonom Tomšičeve brigade. Sa 2. četom smo zauzeli položaj 
u Guštanju ...« 

»... 14. V neprijatelj nadire prema Dravogradu i Guštanju. U 02,30 
jedan vod čete na lijevom krilu dobio je zadatak da izvidi neprijateljske 
snage iz pravca Dravograda. Kratko poslije toga se vratio jedan borac tog 
voda, a svi ostali su pali u ropstvo. Neprijatelj je ubrzo napao i prodro. 
Pri tome je prodro glavnom cestom i razbio bataljon na dva dijela, nani- 
jevši nam gubitke ... Neki od zarobljenih uspjeli su pobjeći... 

... Bataljon se probijao. Jedan dio je izbio na staru jugoslavensku 
granicu, a drugi dio u Mežicama uhvatio vezu sa slovenskom, Tomšiče- 
vom brigadom .. 

... Neprijatelj nadire sa svih strana ... nakon kratkih pregovora spo- 
razumno sa štabom Tomšičeve brigade propuštena je jedna kolona od 
3000 Nijemaca i 3000 ustaša bez oružja u pravcu Celovca. 

. 15. V bataljon je u mjestu Črna, a neprijateljske snage između 
Poljane, Mežica i Pliberka. Pokušao se probiti prema Šoštanju, ali nije 
uspio, zatim prema Dravogradu, ali uslijed jakih snaga neprijatelja nije 
uspio...« 

Iz operativnog dnevnika 7. brigade: 

»... Jake njemačke snage generala Lohra, probijajući se prema za- 
padu, stigle su na raskrsnicu putova kod crkve u mjestu Poljana, gdje su 
zaustavljene od slabijih snaga slovenskih jedinica te su se sa svim motor- 
nim vozilima, bornim kolima, motoriziranim topovima, komorom i ljud- 
stvom zaustavili u koloni, tako da je čelo za oko 100 m prešlo okuku puta 
okrenutu prema Pliberku ...« 

»... Oko 12 sati i. i 3. četa I bataljona postavljene su sjeverno od ceste 
na padine koje dominiraju cestom. Bacačka četa sjeverno od 3. čete, a vod 
topova na desnom krilu 1. čete iznad spomenutog druma (oko 100 m). 
Druga četa raspoređena je ,u jezik' između drumova na naše desno krilo. 
Poslije više pokušaja da se neprijatelj preda bez borbe, u 17,30 sati sva 
naša oružja otvorila su brzu paljbu na neprijatelja, koji je poslije 42 mi- 
nute bio prisiljen na predaju ...« 

»... neprijateljski gubici: ubijeno oko 170 neprijateljskih vojnika, 
a ranjeno oko 300. Tom je prilikom zarobljeno oko 10 000 Nijemaca i za- 
plijenjena velika količina motornih vozila, topova, oružja i dr.« 

»... Nadirale su jake ustaške snage. Bataljon se postavio prema usta- 
šama ... Od Dravograda su nadirale jake ustaške snage. Dravogradske 


smo pustili Slovencima, a od Guštanja smo mi dočekivali, jer su ovi raz- 
dvojili naš III bataljon.« 

Iz izvještaja 12. brigade: 

»... U posljednjim borbama istakli su se borci: 

1. Uroš Gregorić, rodom iz Banatskog Novog Sela, koji se svojim 
minobacačima nije htio odmah povući, nego je s najpogodnijeg položaja 
uspješno tukao neprijatelja. 

2. Mladen Majski iz Sivca, komandir minobacačkog voda, istakao se 
kada se poslije bataljona povukao bez gubitaka. 

3. Stanka Cimić iz Sombora, omladinski rukovodilac brigade, nalazila 
se u III bataljonu u užem mostobranu i istakla se u borbi. 

4. Kata Jović, koja je u 15. godini došla u partizane 1943. godine, 
ranjena je kao referent saniteta drugog bataljona ... 

. Umor se osjećao kod boraca naročito posljednjih dana. Kod bitke 
za Dravograd brigada je popustila uslijed nastale situacije u 8. brigadi 
i uslijed toga što su se vodili pregovori o primirju i predaji. Može se reći 
da smo se tako pomiješali s ustašama i ono nešto malo Nijemaca da se na 
momente nije moglo razlikovati tko je tko zbog sličnosti uniformi. Dolje 
se dešavalo da se na jednom krilu predaju, a na drugom da se vode borbe. 
Tako je došlo do meteža i nepreglednosti u bataljonima i četama.« 


Posljednje divljanje ustaša 


U materijalima prikupljenim u Muzeju NOB-a u Slovenj Gradecu 
mogu se također naći neki detalji o tadašnjoj situaciji koji donekle osvjet- 
ljuju i stanje neprijatelja. 

Popularni partizan iz Mislinjske doline Tone Britovšek, koji se tada 
nalazio na terenu preko kojeg je neprijatelj prolazio, iznosi između ostalog 
da su Nijemci i poslije pada Berlina i Hitlerove smrti sve do kapitulacije, 
15. maja 1945, vršili zločine nad narodom. U ubijanju naših ljudi naročito 
se isticao hitlerovac Bedrih iz gestapovske baze u Dravogradu. Zapalili su 
nekoliko kuća u selu Viču. U jednoj je kući izgorjela majka s djecom. 
Čitavo jedno naselje u St. Vidu također su zapalili. 


Stefan Lušnic, očevidac iz sela Doliča (nedaleko od Slovenj Gradeča), 
iznosi da je negdje 12. maja u selo došlo oko 1000 ustaša. Ustaše su ula- 
zile u kuće i uzimale sve što im je dolazilo pod ruku. Mnoge su kuće 
potom palili. Tada su naišle naše jedinice. Ustaše se na poziv nisu htjele 
predati. Razvila se oštra borba. Od topovskih granata i mina gorjele su 
obližnje šume. Poslije borbi 14. maja na bojištu je ostalo mnogo leševa 
koji nisu svi mogli stati u tenkovske jame što su ih Nijemci bili ranije isko- 
pali. Cesta je bila zakrčena razbijenim njemačkim tenkovima, neprijatelj- 
skim kamionima, topovima, puškama, seljačkim kolima i hiljadama usta- 
ških i njemačkih kaciga. 


Potpuno podivljale ustaše probijale su se u grupama preko planina 
prema granici. Usput su palile sve što im je bilo nadohvat ruke: seljačke 
kuće, sjenike, pilane; ubijali su muškarce i žene koji se nisu uspjeli skloniti. 
Samo na Paškom Kozjaku popalili su desetak kuća. Po zvjerstvima nimalo 
nisu zaostajale kozačke jedinice, koje su se na konjima i u crnim šuba- 
rama, kao nekad u turska vremena, brzo pojavljivale, pljačkale, ubijale 
i palile, a zatim se isto tako brzo udaljavale. Iza neprijateljske kolone, na 
putu i po šumarcima, ostajalo je dosta napuštene djece. Organizacije 
Osvobodilne fronte i narod prihvaćali su tu djecu, hranili je i brinuli se 
o njoj. 

Karakterističan je i jedan detalj iznesen u spomenutom materijalu 
muzeja u Slovenj Gradecu: pod prozorom kuće Roze Volk u selu Lokovici, 
na samoj granici, vodio se razgovor između jednog ustaše i njemačkog 
oficira. 

Ustaša je rekao: »Ima nas 70 000 i usuđuju se da nas napadnu«. 

Nijemac je odgovorio: »Dvanaest godina sam njemački oficir, a da- 
nas sam doživio najveće poniženje. Razoružale su me partizanske bala- 
vice! Sto mi vrijede moja odlikovanja iz Narvika, Rusije, Afrike i Fran- 
cuske?« 

Sada se jasno pokazalo da je Sudarova misija bila zapravo pokušaj da 
se dobije što više vremena te da se zavaraju naše snage o namjeravanom 
pravcu neprijateljskog prodora. Bar što se tiče rukovodstva, neprijatelj 
nije uopće pomišljao na predaju. Iako je pravac prema Pliberku preko 
Poljane bio duži od dravogradskog i teže prohodan, on je za njih u tom 
momentu bio povoljniji i njihova namjera da se tim pravcem probiju bila 
je očito na mjestu. 

Ali proboj je izvršen samo djelomično. Neprijatelj nije imao daha da 
izdrži do kraja u svom napadu. On je prodro čelom svoje kolone svega 
nekoliko kilometara preko granice. A to nije bilo dovoljno. Ni mi nismo 
imali dovoljno prikupljenih snaga. Neprijateljski prodor stavio nas je pred 
novu situaciju koja je tražila nova rješenja i pružala nove mogućnosti 
jednima i drugima. Pokazalo se da smo mi te mogućnosti umjeli iskoristiti 
bolje od protivnika. Vrijeme je radilo za nas. 


»Crna legija« na čelu proboja - general Boban preuzima inicijativu 


Po Crljenovim zapisima,! stanje i atmosfera u glavnoj ustaško-domo- 
branskoj koloni za vrijeme proboja bili su ovakvi: 
13. svibnja 


Bugarskom časniku, koji nas je trebao voditi u svoj stožer, ni traga. 
Vojničko se vodstvo složilo da se nema što čekati, već da treba pokušati 


1 Iz »Hrvatske revije« br. 24, 1966. 


sreću, udarivši lijevo preko drvenog mosta, da se mimoiđe Dravograd 
i nastavi putem prema Bleiburgu. 

Razgovori su bili u toku, kad tišinu ranog poslijepodneva razbi štekta- 
nje strojnica. Vatra je dolazila iz šumovitih obronaka s naše desne strane, 
ali se nije vidjelo kamo meci padaju. 

Ispred nas na cesti nasta komešanje i vika: ,Pucaju u kolonu. Bježite 
ljudi s ceste! Niz kola ispred nas okrenuo se i polazi natrag prema 
nama. Panika se širi kao požar. Na cestu iziđe general Boban: 

»Zaustavite kola! Nitko ne smije voziti natrag, jer će se cesta zakrčiti. 
Lijeva strana ceste mora ostati slobodna za vojničke pokrete«. 

.Zaustavi!' viče Boban crven od bijesa i trže samokres. 

Blijed i uzbuđen, gledam tko će biti prva žrtva. 

Boban se svlada. Spusti revolver, uperen u šofera, i opali u prednje 
gume kamiona, koji je dolazio. Kamion stade i tako spriječi put i ostalima. 
Boban spremi samokres: 

,Ovamo, momdi', pozva nekoliko vojnika. ,Treba očistiti cestu. Sva 
kola, koja su krenula natrag, u jarak! 

Vojnici odmah priskočiše. Jedna kola za drugima svaljuju se u grabu 
tutnjeći muklo. Čuju se glasovi protesta. Neke žene plaču. Nitko se, 
međutim, ne odupire. Doskora je lijeva strana ceste čista. 

Relativni mir je uspostavljen. Strojnice se opet javljaju. Ljudi su uzbu- 
đeni, ali bez panike, sklanjaju se iza kola, iza kuće, po jarcima i malim 
kotlinama. 

Novi odredi P. T. Sa, domobranski gorski zdrug generala Peričiča, 
dijelovi Bobanove Crne legije, upućuju se prema položajima, s kojih dolazi 
vatra. Pokret je nemoguć dok obronci desno od ceste ne budu u našim 
rukama, jer partizani odatle drže pod vatrom drveni most, preko kojega 
moramo preći. 

Boban ide cestom i domahuje samokresom vojnicima da ga slijede. 
Krupan bojnik ustaške obrane predvodi trkom svoje i nalaže im da u hodu 
nabijaju oružje. 

Kroz kolonu je pušten glas da se odmah spremi za pokret. 

Naši su vojnici već pregazili kotlinu na putu prema borbenim položa- 
jima i uspinju se kozjim stazama i bespućima. Ne idu ravno na partizan- 
ske položaje, nego se penju desno, da bi ih nadvisili i onda napali, spu- 
štajući se prema njima. 

Poput stonoge izvlače se naši jedan po jedan na hrbat, razvijaju se 
u širinu i nestaju s onu stranu. 

Strojnice bijesno zaštekću. Odjekuju puške i bombe. Sudarili su se. 

Vatra je sve žešća. Čujem nesuvislo dovikivanje. Naši šalju svjetlosne 
signale. Nove snage penju se pristrancima, spuštaju s druge strane i ulaze 
u borbu. 

Neki se već vraćaju. Sto je?! Nisu valjda potisnuti? 

,To su sigurno ranjenici', veli mi časnik, koji promatra dalekozorom. 

Imao je pravo. Nije prošao sat vremena od početka bitke, a već su 
prvi ranjenici stigli u zgradu zapovjedništva. Jedni su dolazili sami, okr- 
vavljeni, blijedi, držeći se za ranu, da barem donekle spriječe krvarenje. 
Druge su nosili suborci, poprskani krvlju, koja je šikljala iz rana, sopćući 
od umora. Jedan šepa ranjen u bedro, drugi se savija jaućući, treći mirno 
leži prostrijeljenih pluća, već obilježen smrću. 


Bolnički odjeli su izgubljeni negdje u dubini kolone. Pri ruci je samo 
jedan liječnik. Pomaže mu nekoliko pripadnica Ustaške mladeži, koje se 
nešto razumiju u previjanje i koje hrabro svladavaju odvratnost, strah 
i umor. Kuća je već puna ranjenika, koji ispuniše sve sobe, hodnike, stube. 
Na sve strane traženje pomoći, jauci, miris krvi. Kroz kuću se ne prolazi 
drukčije nego prekoračujući ranjenike, koji su svaki četvorni metar pro- 
stora ispunili. 


14. svibnja 


Rano ujutro dan je nalog da pođe automobilska kolona. Budući da 
nije bilo ambulantnih kola za ranjenike, date su upute vojnicima pomoćne 
službe, da ih ukrcavaju na kamione i privatna kola. Izvršenje te zapovi- 
jedi nije međutim, bilo jednostavno. Jučerašnja bitka dala je svima na- 
slutiti neposrednu opasnost, i svatko se je žurio da čim prije pređe most 
i odmakne od kritične zone. Uzalud su vojnici vičući pokušavali da 
zaustavljaju kola, da bi ukrcavali ranjenike. Vozači su tjerali dalje, mašući 
bijesno da im se uklone s puta oni koji su ih htjeli zadržati. 

,Neće nitko da stane, dotrčao se potužiti neki vojnik, sav očajan. 

,Iko neće da stane?!' uzrujavaju se u zapovjedništvu. ,Ustavite ih 
silom. Kakvi ste vi vojnici!" 

Vrijeme je bilo dragocjeno. General Herenčić me zamoli da interve- 
niram. 

Iziđem, ustavim prvi kamion i obratim se vozaču: 

,Ustavite da primite dva-tri ranjenika. Nemamo bolničkih kola, 
a ranjenike ne možemo ovdje ostaviti.' 

,Na mojim kolima nema mjesta, gospodine pukovniče. Ostraga dolaze 
poluprazni kamioni, pa neka oni prime.' 

,Pričekaj, da pogledam.' 

Nu on nije pričekao. Cim sam mu se uklonio s puta, dao je gas 
i odjurio. Slijedeći se uopće nije odazvao pozivu da stane. Treći isto tako. 

Panika se širi poput oluje i rada egoizmom i kukavičlukom, koji su 
priljepčivi poput zaraze. Još jučer su naši vojnici pošli u bitku da vlastitom 
krvlju otvore put ovim istim bjeguncima, koji danas bijesno odbijaju da 
pomognu spašavati svoje ranjene spasitelje. 

Izvadim samokres i uperim u vozača slijedećih kola. 

,Stoj! Treba ukrcati ranjenike. Nosite ovamo prvu četvoricu. 
S kamiona se čuje više glasova: 

,Nema mjesta, sve je puno.' 

,Vozi naprijed', dere se netko na vozača. Ne obilazim kola, da ne 
odjure. 

,Iko se vozi na kolimaf upitam. 

,Casnici, vojnici, nekoliko žena.' 

Jma li ranjenih ili invalida? 

,Nema.' 

,Časnici i vojnici dolje, da naprave ranjenicima mjesta.! 

.Naprijed.' 

Silaze nevoljko. Tu i tamo netko gunđa, ali se pokorava. Svi ipak 
razumiju da nemaju kud nego sići kad se traži mjesto za ranjenike. Četvo- 
rica su ukrcana. 

.Naprijed.' 


Sad pred slijedeća kola: 

,Stoj! Svi zdravi muškarci dolje. Mjesta za ranjenike. Ukrcajte četvoricu 
i odmah žurno dalje.' 

Vojnici iznose ranjenike i slažu ih pored ceste. Tako će ići brže. Sad 
već nema nikakva otpora ni diskusije. Oni otraga vide da se naprijed 
staje i uzima ranjenike bez prigovora. Neki ustavljaju i sami pomažu. 
Drugi pronalaze još mjesta i pozivaju lakše ranjene da se penju. 

Pokraj ceste ne leži više nitko. 

„Ima li još? 

,Nema. Gotovo je.' 

Automobilska kolona sada slobodno promiče. Jutro je, oko 9 sati. 
Ulazimo i mi u kola i uvlačimo se u kolonu. Gledam nepovjerljivo prema 
visovima desno od nas. 

,Hoće li nas presjeći ? 

Ako i ne zauzmu ponovno iste položaje partizani mogu topovima ili 
bacačima uzeti pod vatru most. Jedan puni pogodak, i sve je dovedeno 
u pitanje. 

Automobili idu znatnom brzinom. Ljudi slute da se možda radi o trci 
sa smrću. S obih strana još uvijek prolaze kolone pješaka. Cini se da tom 
mnoštvu nema kraja. 

Kola s konjskom i volovskom spregom još čekaju. Oni će se nadovezati 
na automobile. 

Primakli smo se mostu. Kola su ispred nas zastala, jer most prelaze 
jedna po jedna svom brzinom, da se smanji rizik. Napeto čekam na red. 
Nasred mosta motor poče izdavati. Samih 50 metara poslije mosta stado- 
smo radi kvara. Znakova opasnosti, međutim, nema. Pola sata kasnije 
pretječemo kolonu da stignemo zapovjedničku skupinu .. .* 

>... Veće se približava, spuštamo se kroz proplanak u dolinu, koja se 
otegla pred nama. 

U susret nam dolazi motorist i javlja: 

,Celo naše kolone doprlo je do položaja neke engleske jedinice. Naši 
se zaustavljaju, čekajući naloge. General Herenčić s još nekim časnicima 
žuri naprijed, da stupi u dodir s Englezima. Kolona se razilazi i smješta 
po livadama, šumarcima i pristrancima, koji obrubljuju naš put.' 

Stižem do vijugavog potočića, koji se spušta sa šumovitih obronaka 
desno od nas, siječe dolinu i nestaje u šipražju na protivnoj strani. 
U krugu generala i visokih časnika vlada neobično, optimističko, gotovo 
svečano raspoloženje. General Herenčić izvještava: 

dm su nam iz prethodnice javili da su došli do prvih engleskih jedi- 
nica, poslan je u englesko zapovjedništvo u svojstvu našeg tumača 
i časnika za vezu domobranski poručnik Deutsch-Maceljski. On se je 
ubrzo vratio u engleskom jeepu, da povede naše izaslanike k Englezima. 
Po odluci našeg vojnog vodstva, otišli su generali Herenčić i Gregorić. Bili 
su odmah primljeni od engleskog majora, zapovjednika jedinice, na koju 
smo naišli. Prijem je bio vrlo lijep, skoro srdačan. 

Naši su generali saopćili majoru da su došli predati vojsku engleskim 
jedinicama i staviti pod njihovu zaštitu građansko pučanstvo. Major im je 
odgovorio da je obaviješten o našem dolasku, te da trebamo obustaviti 
daljnje napredovanje, jer da se iza njegove jedinice nalaze partizani, 
a budući da se spušta noć, moglo bi doći do incidenata, koje on svakako 


želi spriječiti. Sutradan ćemo moći bez zapreka krenuti dalje. Možemo 
zadržati oružje, a ako imamo teških ranjenika, major nam sugerira da ih 
našim kolima odmah uputimo u Klagenfurt. Potočić pred čelom naše 
kolone određen je kao granica našeg napredovanja, da ne dođe do nepo- 
trebnog miješanja i zbrke. 

Obrativši se meni, zamolio me general Herenčić da se vratim kroz 
kolonu i saopćim svijetu novu vijest, da mu se malo podigne duh. Neki 
su, zaraženi optimizmom lakovjernih, pomislili da je kraj našoj kalvariji. 
Nitko nije slutio da je to tek uvod u najteži dio našeg križnog puta, 
početak pravog raspinjanja i smrti, koja se ne zasićuje... 


15. svibnja 


Probudim se rano ujutro. Mnoštvo vrvi i bruji kao u košnici. Dolina 
je napučena dokle oko seže. Kroz proplanak u daljini još uvijek naviru 
nove mase. Cestom neprekidno promiču kola u oba smjera. Prašina, sirene, 
povici. Neki časnici pokušavaju unijeti malo reda, upućujući automobile 
na slobodan prostor, rezerviran za njih, a kola sa spregom na drugi kraj. 
Improvizirani prometni stražari trude se da rješavaju gordijske čvorove 
isprepletenog prometa. Zapovijedi se miješaju s protestima, neartikulira- 
nom vikom, drdanjem kola. I opet sirene, koje zaglušuju sve, i prašina, 
koja se kovitla zrakom, obavija, prodire, peče oči, suši grla. 

Zovu me iz zapovjedništva. Tamo je zaključeno poduzeti mjere da bi 
se mnoštvo moglo predati Englezima, ukoliko je to moguće organizirano. 
Meni je povjereno prikupljanje političkih dužnostnika, preko kojih bi se 
sve građanske osobe svrstale u skupine prema pokrajinama i kotarevima 
iz kojih potječu. 

Usred dogovora s prvom grupom dužnostnika, koji su se u prvi čas 
sabrali, novi žurni poziv. Vojničko je vodstvo zaključilo da i ja idem na 
razgovore s Englezima. 

,Predajte posao oko sakupljanja dužnostnika prof. Kaštelanu, a Vi osta- 
nite. Ovdje. Morat ćemo se još savjetovati prije polaska.' 


S engleske strane dolaze kola. U njima je naš časnik za vezu, Deutsch- 
sMaceljski, koji je sinoć prilikom prvog dodira ostao u engleskom zapo- 
vjedništvu. Ozbiljan je i lošeg raspoloženja: 

,Cini mi se, da se je držanje Engleza od sinoć promijenilo i da ne 
sluti na dobro. Dok su me jučer vrlo ljubazno primili, jutros su svi ozbiljni 
te izbjegavaju razgovor sa mnom. Došli su jutros neki njihovi časnici iz 
Klagenfurta, a sreo sam i neke partizanske časnike u engleskom stožeru. 
Saopćeno mi je da danas dolazi engleski general iz Klagenfurta, i da će 
primiti naše izaslanike u I sat poslije podne.' 

Na čelu kolone je živo. General Herenčić dao je pozvati sve zapovjed- 
nike jedinica. Na okupu je oko 60-70 časnika. Među njima je i stari 
general Stancer, nadzornik hrvatskih oružanih snaga. Živahna je diskusija 
protkana nedoumicom i kontradiktornim planovima 


»... Nad našim glavama zazuje zrakoplovi. Dok smo podigli glave, 
već su prohujali. Opet se vraćaju. Lete vrlo nisko, iznad samih glava, tako 
reći. Ljudi promatraju zrakoplove znatiželjno i veselo. Mnogi viču i doma- 
huju. Svima se čini da se radi o nekom prijateljskom posjetu. Netko je 


saznao za nas, zanima se, šalje zrakoplove da vide o čemu se radi. Nismo, 
dakle, sasvim prepušteni sami sebi...» 

»Primaklo se podne. Javljaju mi da je vrijeme polasku. U naše su iza- 
slanstvo određeni generali Herenčić i Servatzy t ja. Prati nas motorizirani 
odred za osiguranje. Prelazimo demarkacionu liniju i vozimo se pustom 
cestom kilometar-kilometar i pol. Pred nama su Englezi. Oko kuća na 
cesti je niz njihovih vozila, između kojih vršljaju vojnici. Desno na rubu 
šumarka ugledam njihov tank. Bliže cesti drugi, pa treći. S druge strane 
ceste nabrojim još četiri, razmještena u stanovitoj udaljenosti. 

Pred ovećom kućom nas dočeka naš časnik za vezu i uđe da obavijesti 
o našem dolasku. 

Odvedeni smo u prvi kat. U prostranoj sobi, gdje smo trebali pričekati, 
nađemo američkog časnika Hrvata, s kojim sam se već sreo kod mlina. On 
se pravi kao da nas ne poznaje i ne prihvaća razgovor koji smo s njim 
pokušali započeti. 

U sobu uđe engleski časnik i saopći nam preko našeg Amerikanca, 
koji je bio njihov tumač, da engleski general neće doći u tu kuću, već da 
se moramo odvesti do glavnog stožera (radilo se je sudeći po svemu, 
o stožeru divizije), gdje će nas general primiti. 

Pitali smo da li da povedemo našeg časnika za vezu kao tumača, na što 
nam odgovoriše da nije potrebno, jer oni imaju svog tumača. 

Sišli smo, posjedali u kola i pošli za jeepom, koji nam je trebao 
pokazati put. 

Nakon desetak minuta, stigli smo do nekog starinskog dvorca, gdje 
se nalazio engleski stožer«. 


Tri vojske 


Nismo imali mnogo vremena za razmišljanje. Vidjeli smo da je nepri- 
jatelj brojno jak i da se želi svim silama probiti iz zemlje. Ali su nam 
druge indicije govorile da je njegov borbeni moral na izmaku. Za posljed- 
njih nekoliko dana predale su se hiljade njegovih vojnika. Od zarobljenika 
smo saznali kakvo je stanje u redovima protivnika, saznali smo o velikom 
broju civilnog stanovništva, o seljacima s kolima - što je sve slabilo moć 
neprijateljskog manevriranja. 

Lako se može pretpostaviti kakvo ije bilo raspoloženje izbjeglih ljudi, 
žena i djece. Mnogi su napustili svoje kuće, pradjedovski dom, svoju 
rodnu grudu i sve ono što je vezano za djetinjstvo, mladost i život. Rat 
je sve iz temelja počupao. To nije zbjeg koji će se vratiti makar i na 
popaljeno ognjište, na kojem će se opet stvoriti život. Ovo je put u nepo- 
vrat. Ta tragična kolona straha rastrojavala je borbeni moral neprijateljske 
vojske. Samo oni najokorjeliji zločinci nisu mnogo marili za takvu sud- 
binu izbjeglog naroda. Narod im je bio potreban kao zaklon, kamuflaža 
iza koje se treba nekako sakriti. 

U ovaj posljednji boj bačene su najsposobnije jedinice, najokorjelije 
ustaše. Ali ipak, poslije ograničenog proboja neprijateljski je napad ma- 


laksao. Ušavši čelom kolone oko 3-4 km u dubinu austrijskog teritorija, 
neprijatelj trenutno nije znao što da radi. To nije bio uobičajeni proboj 
iz okruženja u tzv. operativni prostor radi spajanja s vlastitim snagama. 
Drugih snaga koje bi ga prihvatile više nije bilo. Naprijed su naše, ne baš 
brojne, jedinice i savezničke snage. Trebalo je, budući da su se htjeli pre- 
dati savezničkim snagama, ići na pregovore u neku njihovu komandu: 
treba doznati za takvu komandu, uhvatiti vezu s njom, poslati svoje pred- 
stavnike koji mogu naići i na naše snage, treba voditi pregovore i doći 
do sporazuma, treba se vratiti i tu ogromnu kolonu organizirano predati 
itd. Da bi se sve to ostvarilo, trebalo je obilje vremena, a svaka minuta 
bila je dragocjena. 

Sada je došao red na nas. Trebalo je da za to vrijeme pokažemo svoju 
aktivnost, da organiziramo napad, jer je neprijatelj stao. Trebalo je poka- 
zati svoju snagu, energično napasti, jer samo pred takvim napadom nepri- 
jatelj mora pokleknuti. Ali treba prikupiti i naše jedinice, srediti se, doče- 
kati pojačanja, pripremiti napad i udariti. I za to je trebalo vremena. 

Poslije kraće procjene situacije, štab naše 51. divizije, koji se nalazio 
u Dravogradu, naredio je svojim jedinicama šeste, iz. i dijelovima 8. bri- 
gade, koje su se povukle na lijevu obalu Drave zadržavajući samo malen 
mostobran na desnoj strani, da u najkraćem roku otpočnu sa svim prido- 
datim jedinicama napad preko Drave na neprijatelja. Izvršiti snažan pri- 
tisak na desni bok njegove kolone i uspostaviti svakako vezu s našim 
odsječenim jedinicama, 7. i dijelovima naše 8.i 1. brigade 14. slovenske 
divizije. 

U međuvremenu, obavještavan redovno o stanju na frontu, štab Treće 
jugoslavenske armije naredio je još 13. maja da se iz. proleterska slavon- 
ska brigada uputi prema Dravogradu i stavi pod komandu naše 51. divi- 
zije, a iz armijske rezerve opućena je jedna brigada 40. divizije. Stab 
armije uočio je ozbiljnost situacije kod Dravograda. Na odsjek našeg 
fronta došli su 13. maja politički komesar armije Branko Petričević i na- 
čelnik štaba Vukašin Subotić. 


Polazak u nepoznato 
Utorak -15. maj 


Našavši se u takvoj neočekivanoj situaciji, gdje su snage pocije- 
pane na dva dijela, razdvojene ne samo neprijateljem već i Dravom, štab 
51. divizije je noću između četrnaestog i petnaestog razmatrao novona- 
stalu situaciju i ocijenio, je kao vrlo ozbiljnu. Pored niza predloženih mjera, 
politkomesar divizije, u dogovoru s komandantom, odlučio je da krene 
u pravcu mogućeg povlačenja sedme, dijelova 8. brigade i slovenskih jedi- 
nica. Njegov zadatak bio je da uspostavi vezu sa svim odsječenim jedini- 
cama divizije i dijelovima 14. slovenske divizije, da ih poveže i djeluje 
prema datoj situaciji. Osnovni zadatak bio je ponovno zatvoriti obruč i ne 


dozvoliti neprijatelju da se probije. Odlučeno je da komandant divizije 
Sreta Savić-Kolja, koji je još bio rekonvalescent, ostane na komandnom 
mjestu u Dravogradu i komandira svim raspoloživim jedinicama divizije, 
koje su predstavljale veći dio naših snaga, kao i onima koje pristižu kao 
pojačanja. Jedinice koje pristižu uvoditi što prije u boj. Stalnim pritiskom 
rastrojavati neprijatelja, nanositi mu udare i ne dati da se sredi i djeluje 
povezano. Vrijeme je igralo presudnu ulogu. Svaka veća priprema, kon- 
centracija i neko jače manevriranje značili bi gubitak vremena i omogu- 
ćili neprijatelju da se izvuče iz zemlje. 


Predložio sam da ja idem i uhvatim vezu s našim odsječenim sna- 
gama. Cijela 7. i gotovo polovina 8. brigade, s komandantom brigade 
Opačićem, bile su razdvojene. Nismo znali da li su razbijeni, zarobljeni 
ili potisnuti u stranu. Vjerovali smo da će se naša dva komandanta bri- 
gade Ješić i Opačić znati snaći. (Ješić je tada - mi to nismo znali - bio 
ranjen). Dalmatinac Glišo Opačić! je odnedavno u diviziji. Nismo ga još 
dobro poznavali. Ni on sam ne poznaje dobro brigadu kojom komandira. 
Politkomesar brigade Vladimir Branković,* također stari srijemski partizan, 
ratnik prekaljen na svim vatrama, odlično je poznavao jedinicu, ali nije 
bio s njima nego se povukao s dijelovima brigade u Dravograd. I Glišo je 
stari borac. Već će se snaći. 


Valjda će ove naše odsječene jedinice, ako se ne bude ništa drugo 
moglo učiniti, uzmaći pred neprijateljem prema šumovitim padinama pla- 
nine Strojne, Uršlje gore ili Savinjskih Alpa i neće dozvoliti da padnu 
neprijatelju u ruke. Ali u tom slučaju neprijatelj će proći. 

Tada smo se osjećali veoma teško. Umjesto trijumfa neuspjeh! Sve to 
pritišće kao mora. Odgovornost je velika. Zločinci će pobjeći. U posljed- 
njim trenucima rata ne izvršiti zadatak, a uz to, što je najgore, gotovo 
pola organskog sastava divizije odsječeno šesti dan nakon završetka rata. 
O njihovoj sudbini ne znamo ništa. Kolja je također predlagao da ide 
uhvatiti vezu s odsječenim jedinicama, ali sam se tome suprotstavio. Inzi- 
stirao sam na tome da ostane na komandnom mjestu u Dravogradu. 
U rajonu Dravograda nalaze se naša n. brigada, dijelovi 8. brigade, arti- 
ljerijske jedinice i pridodata 6. brigada 36. divizije. Već je komandant 
armije Košta naredio dvjema brigadama iz armijske rezerve pokret prema 
Dravogradu. To je glavnina snaga kojima treba komandirati i s kojima se, 
kako nam se u ovom momentu činilo, jedino može nešto ozbiljno učiniti. 
Osim toga, Kolja se oporavljao od ranijih povreda. 


Krenuo sam džipom 15. maja u samo praskozorje s dvojicom kurira 
prema Pliberku, uputivši se preko mjesta kod Labota na austrijski terito- 
rij. Pretpostavka da se naša 7. i dijelovi 8. brigade slovenskih partizana na- 
laze na tom pravcu pokazala se točnom. 


1 Potpukovnik J NA u penziji. 
' Sada pukovnik J NA u penziji. 


To je bio malo zaobilazan, ali jedini prolaz kojim se moglo stići bez 
većih teškoća do predviđenog mjesta gdje su se naše jedinice mogle even- 
tualno nalaziti. Pretpostavljali smo da bismo ipak morali prije sresti naše 
jedinice nego neprijatelja. Situacija je bila prilično neizvjesna i išli smo 
oprezno. Imali smo tri mašinke, nešto ručnih bombi i pištolje. Nismo 
dovoljno poznavali teren na austrijskom teritoriju, ali smo ipak išli brže 
nego što je možda trebalo. 


Iza neke okuke gotovo smo se sudarili s ijednim kamionom koji je 
stajao. Na njemu se nalazilo mnogo naoružanih vojnika. Nismo znali tko 
su, brzo smo poskakali iz džipa i polegli u jedan jarak. Kada su vidjeli što 
mi radimo i nepoznati su vojnici poskakali iz svog kamiona i zauzeli polo- 
žaje oko kamiona. Po njihovim uzvicima brzo zaključismo da su to engle- 
ski ili američki vojnici. Prišli smo im i preko tumača Slovenca, koji je bio 
s njima, objasnili da smo mislili da su oni neprijatelji s kojim smo jučer 
i noćas vodili tešku borbu. Rekli smo da idemo uspostaviti vezu s našim 
jedinicama koje su odstupile vjerovatno u pravcu Pliberka. Ne znamo 
dokle je neprijatelj stigao i očekujemo da ćemo naići i na njega. 

Saveznički oficir, starješina te grupe, malen i dežmekast čovjek, lju- 
bazno nam je objasnio da su njihove snage u toku noći pristigle na 
jugoslavensku granicu i da vjeruje kako do Pliberka nećemo zateći ne- 
prijatelja. Oprostili smo se vrlo prijateljski. Potapšao me je po ramenu, 
osmjehujući se. Valjda je primijetio da nisam bio baš raspoložen. Taman 
smo krenuli, kad on doviknu: »Hallo boys!« Mahnuo nam je rukom u 
kojoj je bila čutura. Popili smo po gutljaj viskija. Smijao se kad sam se 
stresao od žestokog pića i kada su mi, nenaviknutom na piće, potekle 
suze. Krenuli smo dalje malko ugrijani od viskija i neočekivanog srdačnog 


susreta. 


Pretpostavka savezničkog oficira da neprijatelj još nije prodro do 
puta kojim smo mi išli pokazala se točnom. Vrlo brzo smo stigli na ras- 
krsnicu Hrust, nedaleko od Pliberka. Tamo smo zatekli 7. brigadu, dije- 
love 8. i jedan bataljon Tomšičeve brigade 14. slovenske divizije. Ispred 
njih se vidjela zaustavljena neprijateljska kolona. Njeno čelo je doprlo 
do Hrusta na 3 km u dubinu austrijskog teritorija. Savezničke snage, 
sa svojim prethodnicama, pristigle su u selo Hrust u zoru 15. maja. Tako 
se desilo da su se tu, kod Hrusta, na raskrsnici željezničke pruge i ceste 
našle tri vojske. 


Naše jedinice zauzele su poslije povlačenja nove položaje ispred nepri- 
jatelja, nalazeći se potpuno na teritoriju Koruške. Ostale su trenutno bez 
veze s divizijom, odsječene od snabdijevanja, bez dovoljno hrane i muni- 
cije, bez ikakvog oslonca na naše snage. Borci i komandni kadar iscrpljeni 
su od uzastopnih borbi. Mnoge čete bile su nepotpune, a pojedine grupe 
stalno su se prikupljale. Sedma brigada još nije znala za sudbinu svog 
trećeg bataljona. Jedna se njegova nepotpuna četa vratila. Znaju samo 
toliko da je bataljon bio u teškoj borbi i okružen. Komandant 8. brigade 


je neraspoložen kad sam ga sreo. Skočio je od radosti kad sam ga oba- 
vijestio da se glavnina brigade bez većih gubitaka povukla u Dravograd. 
Glišo Opačić nije znao što je s ostalim dijelovima njegove brigade. Bio 

Komandant 7. brigade Milan Ješić! prethodnog je dana ranjen u nogu, 
ali nije napustio jedinicu. Sačuvao je hladnokrvnost i preuzeo komandu 
nad svim jedinicama koje su se zatekle na tom sektoru. Imao je i komple- 
tan štab koji je djelovao homogeno. Izbijanje neprijatelja preko granice, 
njegova brojčana nadmoćnost, pristizanje savezničkih jedinica, prekinuta 
veza s divizijom - sve je to stvorilo ovdje prilično neizvjesnu situaciju. 
Snalažljivost Ješića i njegovog štaba u tim kritičnim trenucima bila je vrlo 
značajna. 

Izgledalo je da ni savezničke snage nisu znale što da poduzmu u tom 
času. Celo neprijateljske kolone bilo je prešlo svega nekoliko kilometara 
njihovu demarkacionu liniju, a glavne snage nalazile su se stiješnjene na 
dubini od 50 km na teritoriju Jugoslavije u kolonama. 


Ustaško-domobranska vojska bila je spremna da se preda Englezima 
i Amerikancima, čije su se jedinice pojavile na tom sektoru. Nastalo je 
mučno zatišje, jer čini se da komande svih triju vojski nisu trenutno znale 
što da rade. Ipak, inicijativu je preuzela ustaška komanda. Njihov je polo- 
žaj, uostalom, i bio najteži. Samo nekoliko minuta pred naš dolazak četiri 
ustaška generala stupila su u vezu sa savezničkim jedinicama i otišla na 
pregovore u štab engleskog ekspedicionog korpusa. Naši o tome ništa 


nisu znali. 


Bitka za vrijeme 


Postojala je opravdana bojazan da će saveznici prihvatiti i odvesti Pa- 
velićevu vojsku s kojom smo se četiri godine uporno borili i koja je nani- 
jela nezapamćeno zlo našim narodima. Drugovi iz Slovenije pričali su nam 
da su savezničke jedinice kod Železne Kaple naprosto otele nekoliko ti- 
suća njemačkih zarobljenika i velike količine ratne tehnike i oružja koje su 
zaplijenile slovenske jedinice. 


1 Milan Ješić, zvan Ibra, tada tridesetogodišnji komandant 7. brigade, zemljo- 
radnik iz Donjeg Petrovca kod Sremske Mitrovice, stari je srijemski partizan koji je, 
osim u Srijemu, ratovao i u istočnoj Bosni. U 6. proleterskoj istočnobosanskoj brigadi 
komandirao je četom. Kasnije je vršio dužnost komandanta 1. vojvođanske brigade. 
Sedma vojvođanska brigada pod njegovom komandom istakla se u borbama kod Iloka 
i kod Batine. 


Ibra je bio hrabar komandant, jednostavan, vedar, jasan i kratak u naređenjima. 
Bio je veoma blizak borcima, a oni su u njemu osjećali svog čovjeka, skrojenog od 
njihovog »štofa«, tako reći svog seljanina koji ih potpuno razumije. Tu je bila ostva- 
rena ona unutrašnja veza komandanta i borca, prijeko potrebna da se izdrži i u naj- 
težoj situaciji. Nije baš volio pisati, zapovijedati, gledati u vojnu (geografsku) kartu i 
slati izvještaje višem štabu. Kad je s borcima na položaju, onda je bio u svom pra- 
vom elementu. Proglašen je za narodnog heroja i penzioniran u činu pukovnika JNA. 


U Velikovcu su slovenske jedinice spremile benzinsku burad za pa- 
ljenje drvenog mosta ukoliko ustaško-domobranska vojska prodre. Grupa 
engleskih vojnika, koja se nalazila otraga, stalno je držala aparate za 
gašenje požara. Na sektoru naše divizije za sada se takve pojave ne deša- 
vaju. Ni sa saveznicima ne mora sve ići glatko. Imali smo okapanja 
i s Bugarima. Ponekad se i dvije partizanske jedinice pomalo spore oko 
uloge koju su u nekoj borbi odigrale ili oko zaplijenjenog oružja. U tak- 
voj situaciji treba biti samo oprezan i izbjeći mogućnost sukoba. Valjda 
ćemo i s njima pronaći zajednički jezik. 

Bojali smo se da nam neće na vrijeme stići pomoć i da s ovako malim 
snagama nećemo moći potpuno spriječiti izvlačenje neprijatelja iz zem- 
lje, ukoliko se on brzo sredi. Pa ipak, premda smo trenutno na ovom 
važnom sektoru bili brojčano slabiji, znali smo da smo po općem odnosu 
i objektivnoj situaciji nadmoćniji. Osjećali smo da su svi glavni elementi 
situacije na našoj strani, iako ih sve nismo sasvim čvrsto držali. Nismo 
ih sasvim sređeno niti analizirali. 

Prvo: neprijatelju treba još dosta vremena da cjelokupne snage izvuče 
s našeg teritorija. Jedna komunikacija nije mogla primiti tako veliku i iz- 
duženu kolonu vojske i civilnog stanovništva. Drugo: naše jake snage 
pritiskale su ga sa začelja i s boka te mu je gorjelo pod petama sa svih 
strana. Njegova borbena moć bila je očito iscrpljena. Svuda su naše snage 
jače nego ovdje, na čelu kolone. Ali treba se srediti i izdržati dok ne 
pristignu naše svježe snage. Tada ćemo oko neprijatelja zatvoriti čvrst 
obruč i prisiliti ga da poklekne. 

Pored _ momentalnog i djelomično taktičkog uspjeha, neprijatelj je 
u operativno-strategijskom pogledu bio u slabijem položaju. Sa svih strana 
opkoljen, stalno gonjen i većinom demoraliziran, nije mogao kroz malu 
privremenu brešu da izvuče svoje glavne snage. Treća jugoslavenska 
armija u suradnji sa slovenskim jedinicama imala je više svježih snaga 
od neprijatelja, visok borbeni moral i elan. Bili smo jači u pogledu vatrene 
moći i bojne gotovosti i pokretljiviji. 

Cio problem je u stvari bio u tome da se onemogući neprijatelju da 
se i djelomično izvuče. Naročito je postojala opasnost da se u ovim kri- 
tičnim momentima našeg prikupljanja i priprema ne izvuku mnogobrojni 
okorjeli ratni zločinci i rukovodeći kadar Pavelićevog državnog aparata 
i vojske. 

Na našu veliku sreću, radio-stanica 7. brigade bila je sačuvana i ospo- 
sobljena za rad. Uspostavili smo vezu sa štabom divizije. Komandant 
divizije, obaviješten o stanju odsječenih jedinica i o neprijatelju, odlučio 
je da pošalje pojačanje našem dijelu fronta. Javio se da će nam hitno, 
čim pristigne, poslati svježu iz. slovensku proletarsku brigadu, koja se 
već nalazi u pokretu, i s njom veći dio artiljerijske brigade divizije. Prema 
razvoju događaja, ukoliko rješenje ne dođe brzo, možemo očekivati 
i nova pojačanja. Tražio je da do pristizanja novih snaga ne dozvolimo 
neprijatelju izvlačenje iz obruča. 


Mi smo još ranije naredili da se jedinice srede, da se ukopaju na 
pogodna mjesta te da se postave artiljerijska oruđa, teški mitraljezi. 
Nismo mnogo krili te pripreme. Htjeli smo da protivnik i saveznici vide 
našu riješenost na daljnju borbu. 


Dileme 


Organizirali smo komandno mjesto u jednoj kućici na cesti, pola kilo- 
metra od čela neprijateljske kolone. Rastjerali smo i pohapsili razna sum- 
njiva lica, većinom ustaše i agente, koji su se u civilu i poluvojničkoj 
odjeći gotovo otvoreno kretali oko nas. Njih je slao neprijatelj da utvrdi 
naše brojno stanje i borbeno raspoloženje i da otkrije naše namjere. Neke 
je pak gonio strah i nečista savjest, pa su pokušavali da se izvuku prije 
ostalih. Upadali su olako u naš raspored, gdje smo ih zarobljavali. 


U komandi, u jednoj otvorenoj vrtnoj kućici - hladnjaku iznad same 
ceste, na ulazu u selo Hrust s istočne strane instalirali smo telefone 
i postavili stražu. Oficirima i vojnicima je naređeno da se obriju, dotje- 
raju, da se pojača vanjska disciplina itd. 

Prikupljanje i sređivanje naših izmorenih i raštrkanih jedinica, orga- 
niziranje polaznih položaja za naš napad - koji mogu poslužiti i kao 
obrambeni položaj ukoliko neprijatelj napadne prije toga - trajalo je 
dosta dugo. Namjeravali smo da poslije svih tih pripremnih radnji poša- 
ljemo ultimatum i postavimo uvjete i rokove predaje. Računali smo da 
između 14 i 15 sati, ukoliko ne prihvate ultimatum, počnemo napad. 
Poslije će pristići 12. proleterska brigada i obećana artiljerija. 


Sve ove neskrivene pripreme imale su svoj učinak. Kad smo već bili 
na kraju razrade plana naših daljnjih akcija, negdje između 12 i 13 sati 
jedan saveznički oficir zatražio je od komandira naše straže, koji je stajao 
pred novoformiranim štabom, da ga uvede kod »novog partizanskog 
komandanta«. Upravo smo utvrdili posljednje uvjete za predaju koje je 
trebalo unijeti u ultimatum i dogovarali se što da radimo ukoliko ga 
neprijatelj odbije. S oficirom je stigao u štab naš partizanski oficir, Slo- 
venac, čije ime nisam bio zapamtio. Bio je to prilično visok, koštunjav 
i vitak momak, blagih očiju, čini mi se plavih, odmjerenih sporih koraka. 
Njegova pojava i stav ulijevali su mi povjerenje. Teško se i sporo izra- 
žavao na hrvatskosrpskom jeziku. Mnogo kasnije saznao sam da je to 
bio tadašnji komandant 14. slovenske divizije, narodni heroj Ivan Kova- 
čič-Efenko (koji je na žalost poslije rata prerano mlad umro). 


Saveznički oficir bio je Amerikanac jugoslavenskog porijekla i odlično 
je govorio naš jezik. Čini mi se da je rekao da je član Savezničke misije 
pri Glavnom štabu NOV-a Slovenije. Obavijestio nas je da saveznički 
komandant ekspedicionog korpusa želi razgovarati s novim odgovornim 
partizanskim rukovodiocem o predaji ustaško-domobranske vojske i pred- 

ložio je da dođem u njegov štab ili štab njegove divizije, koji je udaljen 
od nas desetak kilometara. 

Tog trenutka nalazio sam se u velikoj dilemi. Da li da idem na raz- 
govor za koji nemam nikakvih ovlaštenja i čiji je ishod potpuno neiz- 
vjestan? 

Možda želi da se što prije raščisti ova neizvjesna situacija i da nam 
pomognu? Možda hoće, kao i Bugari, da preuzmu neprijateljsku voj- 
sku? A možda se u ovom pozivu skriva namjera da se u presudnom 
času uklonim s položaja? Obuzimale su me svakojake misli i sumnje. 
S druge strane, nismo se mogli potpuno osloniti u ovom trenutku na naše 
ipak nedovoljne snage koje su nam bile pri ruci i potpuno spriječiti broj- 
čano jačeg neprijatelja u njegovoj namjeri. Naše snage ne pružaju do- 
voljno garancije da se efikasno suprotstavimo neprijatelju ako ubrzo 
krene u novi napad. Ukoliko bi se izvukla rukovodeća »elita« ustaškog 
vojnog i državnog aparata, svi naši napori i rezultati bili bi nedovoljni. 

Odluku je trebalo donijeti brzo i samostalno. U tom trenutku nitko 
mi nije mogao pomoći svojim savjetom. Komandant Ibra i drugi samo 
su slijegali ramenima. Nije bilo jednostavno odlučiti se. Međutim, osnov- 
no u cijeloj stvari bilo je dobiti na vremenu. 

Ukoliko bi se postiglo da savezničke jedinice shvate da pitanje kapi- 
tulacije kvislinških snaga Jugoslavije nije njihova stvar, makar do onog 
momenta dok je to u moći jedinica Jugoslavenske armije i dok se njihova 
glavnina nalazi još na teritoriju Jugoslavije, bilo bi sasvim dobro. Ako 
već ne žele da nam pomognu, onda bar neka budu neutralne dok ne 
pristignu naše nove i svježe snage, što bi nama i te kako pogodovalo 
u ovom momentu. 

Najzad sam odlučio da krenem na razgovor sa savezničkim koman- 
dantom korpusa. Komandu nad svim jedinicama povjerio sam koman- 
dantu 7. brigade drugu Ibri. Njegova rana na nozi nije bila tako opasna, 
iako se teže kretao. S njim sam se dogovorio da se ne šalje ultimatum 
o predaji dok se ne vratim, a u slučaju da se ne vratim najkasnije za jedan 
sat, neka pošalje ultimatum. Ukoliko ga ne prihvate, neka otpočne 
s napadom. 

Svakojake misli i pretpostavke brzo su letjele kroz glavu. Tada još 
nisam znao da će se predviđeni razgovor pretvoriti u pregovore na kojima 
će, pored savezničkog komandanta korpusa, učestvovati i predstavnici 
vrhovne komande cjelokupne Pavelićeve vojske. Pored savezničkog ofi- 
cira za vezu, koji se ispred nas vozio svojim džipom, sa mnom u našem 
džipu pošao je plavokosi Slovenac Efenko. 


Razgovor s engleskim generalom - pregovori o kapitulaciji 


Krenuli smo na razgovore u savezničku komandu gdje se nalazio 
komandant korpusa, u raskošni feudalni dvorac u divnoj borovoj šumi 
nedaleko od Pliberka. 


Oko dvorca, okruženog vozilima, zatekli smo dosta savezničkih ofi- 
cira i vojnika. Promatrali su nas sa zanimanjem. Pustili su nas da uđemo 
ne zadržavajući nas, i po tome se vidjelo da su nas očekivali. 

U predsoblju nas je dočekao jedan oficir i zamolio da časak priče- 
kamo savezničkog komandanta. Zaprepašten, primijetio sam u jednom 
uglu velikog mramornog predsoblja trojicu ustaških generala. Kasnije je 
pristigao još jedan. Ovaj susret nismo očekivali. Nismo pretpostavljali 
da su predstavnici Pavelićeve vojske već uhvatili kontakt i nudili predaju 
savezničkih jedinicama. Provukli su se neprimijećeni, valjda još prije 
mog dolaska na položaj. Isto tako me iznenadilo što je oficir za vezu to 
prešutio. Ustaške glavešine potrudile su se da ostvare ovaj kontakt naj- 
bržim putem, jer im je gorjelo pod petama. 

Prošao sam zbunjen nekoliko puta predsobljem, a krv mi je navirala u 
glavu. Odmah mi se nametnulo pitanje: zašto su saveznici prešutjeli da se 
neprijateljski pregovarači već nalaze u njihovom štabu? Počela me mučiti 
pomisao da sam pogriješio što sam se odazvao, pozivu. Pošao sam na raz- 
govore sa saveznicima, a očekuju me pregovori s neprijateljem, i to uz asi- 
stenciju i vjerovatan pritisak saveznika. Početak ne može biti gori. Doći 
na pregovore na ovakvom nivou i u ovom kritičnom trenutku odvojiti se 
od položaja bez ovlaštenja višeg štaba! 

Već na prvom koraku osjećao sam se prevarenim. 

Pomislih kako bi bilo dobro da kažem engleskom komandantu - kad 
dođe do razgovora - da ove neprijateljske generale lično poznajem. 
Na taj način stavio bih mu do znanja da će jugoslavenska javnost saznati 
ako oni ostanu u inozemstvu pod okriljem saveznika. Ova moja razmiš- 
ljanja potrajaše samo nekoliko trenutaka. Nisam imao vremena ni da raz- 
mijenim misli s drugom iz Slovenije, a već su nas pozvali da uđemo 
savezničkom komandantu. 

Na ulazu nas je dočekao visok suhonjav engleski general, potpuno 
sijed, brižljivo obrijan i strogog vojničkog držanja. Rukujući se s nama 
prilično srdačno, izjavio je da mu je naročito milo što je došao u kon- 
takt s Titovom vojskom i njegovim višim oficirima. Rekao je da je 
o nama dosta slušao za vrijeme kampanje u Italiji i divio se našim napo- 
rima i herojstvima. 

Odgovorio sam da smo i mi pratili svaku akciju savezničkih snaga 
u Italiji i na drugim frontovima i da naši ljudi cijene pomoć koju smo 
od njih dobijali u ratnom materijalu. Napomenuo sam mu da su naši 
borci često imali i lične kontakte sa savezničkim avijatičarima, koji su, 
vraćajući se s bombardiranja iz Njemačke, bili prinuđeni da se spuste na 
naš teritorij. Mi smo ih prihvaćali i ranjene liječili. Mnogo godina ratu- 
jemo protiv zajedničkog neprijatelja, što je pridonijelo stvaranju ratnog 
drugarstva koje mi cijenimo. Dok su moje riječi prevodili, general je odo- 
bravao glavom. 

Ponudio nas je da sjednemo pokazujući rukom na čelo dugačkog 
stola u svojoj kancelariji. Pored mene, s desne strane, sjeo je Ivan Kova- 


čič-Efenko, a s lijeve general, komandant 5. engleskog ekspedicionog 
korpusa čije su trupe zaposjele teritorij Koruške. Kraj prozora je stajalo 
pet do šest štapskih oficira. Nešto iza generala sjeo je oficir za vezu koji 
nas je doveo. On je vršio ulogu prevodioca. Iskoristio sam tada malu 
pauzu prije prelaska na razgovore i napomenuo da sam iznenađen što 
vidim da su ovdje primljeni Pavelićevi generali, a da o tome prethodno 
nismo bili obaviješteni. Dodao sam da svu trojicu lično poznajem. Gene- 
ral je odmah odgovorio da su oni došli da se predaju i da me je zbog 
toga pozvao da se kao saveznici dogovorimo.! 

- Pred vama se nalazi 300 000 neprijateljskih vojnika - poče general 
mirno svoje izlaganje. - Ta vojska, iz razumljivih razloga, ne želi da se 
preda vama. Staviše, ona je spremna da u slučaju neuspjeha ovih pre- 
govora nastavi borbu. Međutim, rat je već zvanično završen i nema nikak- 
vog smisla dalje prolijevati krv. Oni žele da se predaju nama, a pošto 
smo saveznici, mi ćemo kasnije stvar lako riješiti. 

Reagirao sam, nenaviknut na ovakve razgovore, prilično brzo i ner- 
vozno i iznio da ustaško-domobranske jedinice nemaju više od 30 000 
ljudi (tada sam stvarno vjerovao da ih nema više, međutim, tek kasnije 
se ispostavilo da je u toj posljednjoj grupaciji bilo oko 100 000 Pavelićevih 
vojnika, ne računajući četnike ni one koje smo ranije zarobili, kao ni 
civilne izbjeglice). Dodao sam, već mirnijim tonom, da je general po- 
grešno obaviješten o jačini neprijateljskih snaga i da naš protivnik, zato 
što mu je to u interesu, uveličava broj svojih vojnika. On nema snage za 
borbu jer je desetkovan, demoraliziran i pritisnut sa svih strana našim 
snagama. Ukratko sam iznio naš stav: saveznici ovo pitanje moraju treti- 
rati kao čisto jugoslavensko. Mi imamo snage da situaciju sami riješimo 
u svoju korist. Naša je želja, ako već ne mogu da nam pomognu, da nam 
bar u tom pogledu ne čine smetnje. 

General se osmijehnuo, zatim je ponovno ozbiljnim glasom inzistirao 
na tome da je teško uvjeriti vojnike da treba da ginu kad je rat već 
završen. 

- Ne, naprotiv - rekao sam. - U pitanju je takav neprijatelj koji je 
četiri godine uz pomoć okupatora žario i palio u našoj zemlji. Zato su 
naši borci spremni da se tuku do konačnog rješenja, bez obzira na to 
koliko će sukob trajati. Uostalom, po istoj logici, samo s mnogo više 
razloga, može se postaviti pitanje: tko će uvjeriti većinu demoraliziranih 
i malaksalih neprijateljskih vojnika, koji se danonoćno povlače iz svoje 
zemlje i napuštaju svoja ognjišta, da se i dalje, bez ikakvih izgleda na 
uspjeh, bore za račun Pavelića i njegovih komandanata, koji bježe od 
odgovornosti za učinjene ratne zločine. 

Instinktivno sam osjetio da je general u nedoumici i zato sam nasta- 
vio govoriti o vojničkom ponosu, s kojim se također mora računati, 
jer je riječ o tome da neprijatelje treba da prisile na predaju one snage 
koje su ga uzastopnim udarima već gotovo bacile na koljena. Obična voj- 
1 Komandant engleskog 5 korpusa general-lajtnant Charlies Keighty. 


nička solidarnost zahtijeva da tu pobjedu ne može uzeti nitko, čak ni 
ratni saveznici, iz ruku onih koji su je najviše zaslužili. Osim toga, glav- 
nina neprijateljskih snaga nalazi se još na teritoriju J ugoslavije, bez veli- 
kih izgleda da se prebaci preko granice. 

- Imam izričito naređenje - rekao sam na kraju - da preuzmem 
neprijateljsku vojsku i da je, snagama koje mi stoje na raspolaganju, pri- 
silim na kapitulaciju, ukoliko to ona poslije svih pretrpljenih poraza ne 
učini sama bez otpora. Kao vojnik, dužan sam da to naređenje poštujem 
i učinim sve da ga izvršim, bez obzira na sve okolnosti. Ovamo sam 
došao radi dogovora da se to najbolje i što bezbolnije izvrši. 


Osjetio sam da me ovaj stari engleski vojnik, general, čim sam spome- 
nuo da kao vojnik moram izvršiti naređenje, vidjevši našu riješenost, prvi 
put duže gleda s pažnjom. 

Poslije kraće šutnje general me je upitao što mislim o roku kada 
treba početi kapitulaciju. Odgovorio sam da to treba učiniti najkasnije 
jedan sat poslije povratka na front. Tada je bilo, mislim, već blizu 14 sati. 

Engleski komandant je izrazio sumnju u mogućnost izvođenja tako 
brze predaje velike neprijateljske vojske i tehnike te predložio da se čitava 
stvar odgodi za sutra ujutro. Preko noći bi se mogle izvršiti ipak nekakve 
pripreme, tako da bi predaja tekla organizirano. Treba popisati oružje, 
ljude itd. 

Brzo sam objasnio da ovdje nije riječ o tome da se u roku od jednog 
sata izvrši primopredaja cjelokupne vojske i materijala po spisku - nego 
da u roku od jednog sata od završenih pregovora, odnosno vraćanja pre- 
govarača na položaje, počne kapitulacija. Važno je da predaja počne 
u najkraćem mogućem roku, a ona može poslije toga trajati, ako treba, 
i nekoliko dana. 


Prekid pregovora 


Inzistirajući na tome da se vremenski termin kapitulacije produži, 
general je dobacio uz uzdržan smiješak i očito želeći da ublaži primjedbu 
da jugoslavenski komandant za jedan sat ne može obavijestiti ni svoje 
jedinice o roku kapitulacije i izdati sve potrebne upute. Na tu njegovu 
primjedbu odgovorio sam istim tonom da imamo na raspolaganju ame- 
rički džip, a u štabu engleske telefone preko kojih ćemo izvijestiti jedinice 
o vremenu kapitulacije najkasnije za 10 do 15 minuta. Svoje zadatke 
u vezi s primopredajom neprijateljskog ljudstva, tehnike i sprovođenja 
zarobljenika znaju naše jedinice otprije. »Uostalom«, zaključih, »pobije- 
đenog i razoružanog neprijatelja nije teško voditi; teže je s njim 
ratovati.« 

Začas je stvoreno dobro raspoloženje. 

- Cuo sam ja za partizansku dovitljivost i spremnost - reče sijedi 
general - ali bih ipak htio da o svim tim uvjetima razgovaram ponovno 
s predstavnicima neprijateljske vojske. 


Ponovno odlaganje definitivne odluke djelovalo je na nas dosta ne- 
ugodno. Obuzelo me dvostruko osjećanje. S jedne strane, bio sam 
zadovoljan svojim istupanjem. Ispalo je mnogo bolje nego što sam mo- 
gao zamisliti. Odlučno su iznijeti naši stavovi i zahtjevi, a ipak nismo 
zatvorili vrata za razgovore i eventualnu savezničku suradnju. Ali odmah 
zatim pitao sam se što sada saveznici imaju ponovno razgovarati s nepri- 
jateljskim pregovaračima. Očito je da je saveznički general bio dobro 
obaviješten o stanju i broju i naših, i neprijateljskih jedinica. Po svemu 
se činilo da je on ustašama dao i neka obećanja, jer zašto bi inače 
stalno zastupao stavove koji su se razlikovali od naših. I sada, kada je 
dobio obavještenja i s druge strane, kad je vidio naš stav i odlučnost, 
osjetio se nesiguran u pogledu odlučivanja. Trebalo je, očito, nešto mije- 
njati u prvobitnim stavovima. Možda je svoj viši štab obavijestio o doga- 
đaju, pa na osnovi našeg razgovora traži novu odluku odozgor. Zato, 
valjda, ponovno i poziva ustaške generale da s njima opet nasamo raz- 
govara i da i on dobije na vremenu. U svakom slučaju, njegove su nam- 
jere nejasne. Sve te misli rojile su se i letjele mi kroz glavu munjevitom 


brzinom. 


S nama je u drugu sobu pošao i jedan viši saveznički oficir. Sjedili 
smo i čekali da nas pozovu da nastavimo razgovore. Naš novi pratilac 
stavio nam je na znanje da ne poznaje naš jezik. Razgovarao sam tiho 
s drugom Efenkom. Obojica smo smatrali da su prethodni razgovori tekli 
sasvim dobro. Iako nismo imali vremena i mogućnosti da se dogovorimo 
O tome kako treba izložiti naš stav, moj drug Slovenac bio je zadovoljan 


onim što sam kazao engleskom generalu. 


Dok smo čekali na nastavak razgovora, najviše nas je mučio utisak 
da je saveznički general uzeo nekakvu ulogu arbitra. On već drugi put 
pregovara s neprijateljskim delegatima ne obavještavajući nas, svoje 
saveznike, o tome što su pregovarači zahtijevali, kakve podatke i uvjete 
iznose sa svoje strane. Pored toga, nije niti zaustio da nas pita treba li 
1o čemu ponovno razgovarati s neprijateljem. 


Sumnje su se javile ponovno. Opet sam osjetio kajanje što sam pristao 
na ove pregovore. Neizvjesna situacija s pregovorima, nepoznavanje sta- 
nja na našim položajima dok sam bio odsutan, sve me to učinilo toliko 
nervoznim da mi se onih desetak minuta čekanja učini kao vječnost. 
Stalno sam šetao po sobi, gledao kroz prozor i ponešto od svoje sumnje 


tiho saopćavao svome drugu. 


Na kraju smo, mučeći se, pola na francuskom, pola na njemačkom, 
saopćili našem pratiocu da dugo čekamo i zamolili ga da saopći generalu 
kako treba ubrzati ove razgovore. On je izašao i brzo se vratio. Nismo 
ga ništa razumjeli. Trenutak kasnije tražili smo od njega da saopći 
komandantu našu odluku: ako nas za pet minuta ne pozove na konačne 
razgovore, prekidamo sastanak i pregovore i vraćamo se. 


Izišao je valjda da izvijesti o našem zahtjevu. U odsustvu pratioca 
izrazio sam glasno sumnju da nas mogu ovdje zadržati čak nekoliko 
dana ... Moj drugje samo zabrinuto zavrtio glavom. 

U jednom trenutku kolega mi pokaza na cestu. Stotinjak metara 
ispred dvorca, ubrzanim maršom, prolazile su neke pješadijske jedinice 
i artiljerija. Nije mi bilo teško prepoznati da su to pristizale naše jedi- 
nice: 12. proleterska slavonska brigada i artiljerija divizije, koje je iz Dra- 
vograda uputio komandant naše divizije Kolja. E, kako je lijepo vidjeti 
ih u žurnom maršu. Pa oni su stigli u rekordnom vremenu, u pravi čas! 
Pravi proleteri! 

- To su naši, to su naši - povikao sam punim glasom. Bio sam uzbu- 
đen. Zagrlio sam Slovenca. On je bio pomalo zbunjen naglim izljevom 
moje radosti. Pripitao me kakve su to jedinice. Tek sad sam shvatio da on 
ne zna da nam iz Dravograda šalju obećanu pomoć, jer ranije nije s nama 
bio u vezi. Pojavio se sa savezničkim oficirom za vezu prije nepuna dva 
sata u našem štabu kod Hrusta. Objasnio sam mu da je to sigurno 
12. proleterska brigada i artiljerijska brigada 51. divizije. Iznio sam mu da 
sam se odlučio da idem na pregovore, između ostalog, i zato da bismo 
dobili na vremenu dok ne pristignu ove naše snage. 

- Onda su to sigumo naši - reče. 

- Da, sigurno naši, nema tko drugi da bude - odgovorih. 

Tek tada se i on otkravi, osmijehnu i poče krupnim koracima, trlja- 
jući ruke, hodati po sobi. 

Bitka za vrijeme je dobivena! Pobjeda je tu, nadomak nas! 

Ubrzo su nas pozvali k savezničkom komandantu. Pavelićeve generale 
je prethodno otpustio da se ne bismo sreli. General nam odmah po ula- 
sku saopći da će sada početi definitivni pregovori. 

- Prije nego što ponovno uđu neprijateljski predstavnici, mi savez- 
nici sjest ćemo s ove strane - reče general i pokaza rukom. 

Nema što, forma je zadovoljena, pomislih, ali ništa nam se ne kazuje 
kako su tekli ovi posljednji razgovori s neprijateljskim pregovaračima, 
u čemu su teškoće, na kakve uvjete pristaju i na što su sve spremni. 
O svemu tome - ni riječi! Ranije je saveznički general izrazio namjeru 
da preuzme Pavelićevu vojsku. Sada već, čini se, uzima ulogu nekakvog 
»objektivnog neutralca« koji ne želi oštetiti ni jednu, ni drugu stranu. 
U svakom slučaju napredak! Ali kakvo će sada na kraju biti njihovo 
držanje? Nismo došli da pregovaramo s neprijateljem, i to uz ovakvu 
asistenciju i arbitražu. Stjecajem okolnosti, našli smo se za pregovarač- 
kim stolom. Trebalo je što prije okončati ove razgovore. Uostalom, naše 
su nove snage pristigle. Vrijeme je radilo u našu korist; i uvjeti su se već 
izmijenili. Ako od pregovora ne bude koristi, neće biti ni štete, samo 
ih treba brzo, najviše za 20-30 minuta, okončati i onda se hitno vratiti 
na položaj. 


Završni pregovori 


Prije jedne minute otpušteni neprijateljski generali, sada ponovno, 
valjda po treći put, uđoše u kancelariju komandanta engleskog ekspedi- 
cionog korpusa. Međutim, ovoga puta morali su se suočiti i s dvojicom 
partizanskih oficira. 


U sobu su sada stupila samo dva pregovarača. Jedan je imao čin 
generala, a drugi pukovnika. Druga dvojica nisu se pojavljivala, valjda 
su ostala u predsoblju. Duboko su se poklonili, ostavši dugo u stavu 
mirno. Dosta je vremena trebalo da sjednu. 

Gledao sam ih ispod oka. Zbunjeni su. Za jednog od ovih ustaških 
šefova, koji je prvi sjeo, mislio sam da je načelnik generalštaba oružanih 
snaga NDH. Netko mi je rekao da je to bio Tomislav Sertić, po činu 
general NDH i ustaški pukovnik.! Po ustaškim izvorima, na pregovo- 
rima je bio kao šef delegacije ustaški general Herenčić, a drugi oficir je 
bio ustaški pukovnik, poznati Pavelićev ideolog, profesor Danijel Crljen. 
Tada sam i za njega mislio da je jedan od Pavelićevih generala i koman- 
danata. Ja sam negdje zabilježio Sertićevo ime, ali se on, čini se, pojavio 
kasnije u zarobljeničkom logoru. Čitao sam i presudu vojnog suda u ko- 
joj se nalazilo i ime Tomislava Sertića, ali tamo nije izneseno gdje je 
i kako zarobljen. General Herenčić se zaista nije pojavio u zarobljenič- 
kom logoru. Uspio je da se s nekolicinom ustaških glavešina, isto kao 
i Crljen, probije preko Karavanki dublje u Austriju i da ostane na 
Zapadu. Po Crljenovim zapisima, u predsoblju savezničkog štaba čekali 
su završetak pregovora generali Servatzy i Metikoš. Taj koji je predvo- 
dio ustašku delegaciju bio je više plav čovjek, srednjeg rasta, prilično ugo- 
jen, ali ne debeo, dosta očuvan čovjek. Učinio mi se da nema više od 
45 godina. Možda je bio nešto mlađi. S obzirom na priliku u kojoj se 
našao, djelovao je glasom i gestama dosta staloženo, odmjereno. Drugi 
pregovarač bio je crn, bujne kose prilično sijede, iako se ne bi reklo da 
je bio stariji od prethodnika. Visok, koštunjav, krajnje nervozan, uzbu- 


đeno je gužvao svoju kapu. 


1 U ustaškoj vojsci najviši čin je »ustaški pukovnik«. To datira još iz 1934. kada 
je Poglavnik imenovao bivšeg austrijskog oficira i poznatog frankovca Narcisa Janišu 
(Jesenka) za prvog ustaškog pukovnika. Poslije ubojstva svog rivala Perčeca, Pavelić 
je sebe proglasio za »poglavnika«, Milu Budaka za »doglavnika«, a čin »ustaški pu- 
kovnik« uveo je kao najviši čin u ustaškoj vojno-terorističkoj organizaciji. Bivšim 
oficirima stare jugoslavenske vojske koji su 1941. prešli na stranu Pavelića i postali 
komandanti i vojne starješine u njegovom domobranstvu, da bi ih vezao što čvršće 
za sebe, dodjeljivao je čin'generala. Onaj koji bi se naročito isticao u svojoj vjernosti 
ustaštvu i ličnoj privrženosti Poglavniku i »novom poretku« bio bi i pored čina gene- 
rala posebno unapređivan u čin ustaškog pukovnika. Kasnije su mnoge ustaše koje 
po profesiji ranije nisu bili oficiri, a istakli su se u komandiranju i vjernosti, kao i 
mnogi oficiri koji ranije nisu bili ustaše, dobijali i jedan i drugi čin, tj. generala i 
ustaškog pukovnika, jer je po zaslugama za NDH i po vjernom služenju fašizmu među 
mnogim bilo sve manje formalnih i stvarnih razlika. 


Nisam potpuno sredio svoje prve utiske, kada saveznički komandant 
korpusa, bez ikakvog uvoda, saopći da riječ daje jugoslavenskom koman- 
dantu da iznese svoje uvjete kapitulacije. Pogledao sam po sobi malo zbu- 
njeno, jer se nisam pripremio za ovakvu vrstu pregovora. Sve je išlo 
neočekivano brzo. Srećom sam se odmah sjetio uvjeta za predaju koje 
smo ranije pisali u štabu. Poslije kratke šutnje počeo sam prilično suho 
i grubo diktirati uvjete kapitulacije. Uostalom, sada smo, dolaskom naših 
novih snaga, postali uvelike gospodari situacije. 


Tekst uvjeta kapitulacije koji sam tada diktirao svodio se uglavnom na 
izlaganje ovim redom: 

- Ostaci vaše ustaško-domobranske vojske nalaze se u bezizlaznoj 
situaciji. Opkoljeni ste sa svih strana jakim snagama Jugoslavenske armije. 
Mislim da ste obaviješteni da su četiri armije oslobodilačkih snaga J ugo- 
slavije, brojne snage od nekoliko stotina hiljada ljudi, sa svih strana stegle 
obruč oko vas. Točno smo obaviješteni preko zarobljenika da ne raspo- 
lažete ozbiljnim i organiziranim borbenim snagama sposobnim za proboj. 
Vrijeme je radilo u našu korist. Sada vas možemo prisiliti na bezuvjetnu 
predaju ili uništiti. Na ovaj sektor su pristigle i stalno pristižu naše svježe 
snage. U vašem je interesu i u interesu spašavanja izbjeglog naroda, koji 
ste poveli u emigraciju, da pristanete na kapitulaciju bez otpora. U ime 
komande 51. divizije Treće jugoslavenske armije tražim vašu bezuvjetnu 
kapitulaciju. Rok za predaju je jedan sat po vašem povratku u jedinice, 
tj. najdalje do 16 sati. Znak za predaju je dizanje bijele zastave. Sama pre- 
daja trajat će dok ne preuzmemo cjelokupno ljudstvo i oružje. O izvjes- 
nim detaljima dogovorit ćemo se na licu mjesta. 


Poslije kraćeg predaha nastavio sam: 

- Mogu vas ipak na kraju nešto pobliže obavijestiti o slijedećem: 
izbjeglo stanovništvo vratit ćemo kućama; cjelokupna vaša vojska, u slu- 
čaju da pristanete na bezuvjetnu kapitulaciju, bit će sprovedena u zarob- 
ljeničke logore; prema pripadnicima vaše armije postupat će se po među- 
narodnom pravu o ratnim zarobljenicima; svim oficirima i vojnicima bit 
će ostavljena najnužnija sprema; generali mogu da ostave svoje posilne, 
automobile i lično naoružanje do daljnjeg. Ukoliko se ne prihvate ovi 
uvjeti, smatrat ćemo da nastavljate ratne operacije poslije zvaničnog obu- 
stavljanja drugog svjetskog rata - pa vas više neće štititi međunarodno 
pravo o ratnim zarobljenicima. U tom slučaju tretirat ćemo vas kao od- 
metnike čiju će likvidaciju pomoći i naši saveznici. 

To da će nas pomoći naši saveznici naročito sam naglasio u želji da 
ustaše dobiju utisak da smo se mi već dogovorili o njihovoj sudbini. 

Pošto sam glasno i energično iznio uvjete kapitulacije, ustaški general 
je progovorio tihim glasom i pomirljivo: 

- Gospodine komesare (znao je, naravno, oznake u našoj vojsci, dok 
me je engleski general stalno nazivao komandantom), vaše je izlaganje 
s vašeg stanovišta pravilno, ali mi ne možemo primiti rok predaje. Prvo, 


mi u roku od jednog sata ne možemo objasniti cjelokupnoj vojsci vaše 
uvjete predaje. Osim toga, kod nas ima velik broj ljudi koji su se protiv 
vas borili četiri godine i njih nije tako lako uvjeriti u potrebu kapitula- 
cije. Pojedine grupe, uprkos našem naređenju, mogu dati otpor. Vi zbog 
toga možete smatrati da mi kao cjelina nismo prihvatili uslove kapitulacije. 

Prekinuo sam ga riječima da ćemo, ako prihvate kapitulaciju u cjelini, 
svaki izolirani otpor pojedinih grupa kao takav i tretirati. 


Ustaše traže milost 


Dok je ustaški general govorio, u prostoriju je dva puta ulazio jedan 
visoki saveznički oficir i nešto tiho referirao engleskom komandantu. 
Kako je engleski general sjedio blizu, dopirale su mnoge riječi do mene, 
ali ih ja, naravno, nisam razumio. Osjetio sam samo da se govori nešto 
o nama partizanima i Jugoslaviji. Primijetio sam da general s velikim zani- 
manjem sluša svog sugovornika i nešto tiho zapitkuje. Pretpostavljao sam 
da ga je ovaj obavještavao o pristizanju naših pojačanja. 

Međutim, neočekivano, onaj drugi pregovarač, ustaški pukovnik 
Crljen, ustade, naglo prekide razgovor i poče uzbuđeno da govori obra- 
ćajući se engleskom komandantu da mu historija nikada neće oprostiti 
ako dozvoli da 300000 Hrvata padne u ruke neprijatelju koji će ih 
uništiti itd. 

Ustao sam, osjetivši da je svegđ ovoga dosta. Obratio sam se u čitavoj 
toj galami tumaču da saopći kako je vrijeme da idemo, jer smo se i inače 
dugo zadržali. Svi su ustali. 

Ustaški pukovnik još je govorio u istom stilu o historijskoj odgovor- 
nosti, galamio, molio, preklinjao, kad se engleski general, prilično nervo- 
zan, obratio meni riječima: 

- Gospodine komandante, moji tenkovi su vam na raspolaganju. - 
Trgnuo sam se. Bio sam iznenađen neočekivanim, oštro izraženim i jas- 
nim stavom kojim se engleski saveznički general definitivno stavljao na 
našu stranu. 

Pomišljao sam da je ovakva njegova oštrina bila neka vrsta reakcije 
na ustaška preklinjanja i neukusno pozivanje na historiju. To pozivanje 
na hrvatski narod i historiju zvučalo je utoliko grotesknije što je bio 
u pitanju ustaški pukovnik. Bio sam uvjeren da su engleskom koman- 
dantu bili bar donekle poznati ustaški zločini nad nedužnim stanovni- 
štvom. Zbog toga je, vjerovatno, spontano i reagirao. Ali u isto vrijeme 
morao je biti obaviješten o dolasku naših novih snaga. U svakom slučaju, 
drukčiji stav ili eventualna intervencija savezničkih snaga u korist ustaša 
u prisustvu naših jakih snaga predstavljali bi samo avanturu, za poslje- 
dice koje bi teško bilo snositi odgovornost. Iz tih je razloga engleski gene- 
ral na kraju odustao od ranije izražene namjere da preuzme Pavelićevu 
vojsku. 


Poslije ovoga, oba ustaška oficira su šutke, oborenih glava, pošla 
prema izlazu. Već gotovo na vratima, glavni ustaški pregovarač se okrenu 
i zamoli me da sravnimo satove, jer je njihov išao prema njemačkom 
vremenu - jedan sat naprijed. Činilo se da jedva čeka da se sve ovo jed- 
nom već svrši. 


Susret sa slavonskim  proleterima 


Zahvalio sam komandantu savezničkog korpusa na suradnji i zamo- 
lio ga da mi da svoje ime da bih obavijestio svoju višu komandu o savez- 
ničkoj suradnji. On je također zapisao moje ime. Na žalost, tu sam zabi- 
lješku izgubio. Ponovno smo razmijenili nekoliko riječi o našem ratnom 
savezništvu i srdačno se oprostili. 


Usput smo sreli 12. slavonsku proletersku brigadu i artiljerijske jedi- 
nice divizije. Na čelu brigade bili su komandant Dušan Ostojić, zvan 
Osman, i Rade Knežević, zvan Tihi,! zamjenik komandanta 12. slavon- 
ske divizije. Ispričao sam im ukratko rezultate pregovora, obavijestio ih 
o stanju kod neprijatelja i našim položajima do odlaska na pregovore. 
Objasnio sam njihov zadatak u vezi s prihvaćanjem i sprovođenjem zarob- 
ljenika. Naročito im je naglašeno da pripreme borce na strogo vojničko 
držanje i disciplinu. Moraju izdati izričito naređenje i objasniti borcima 
da ne smije biti nikakvih grešaka u odnosu prema zarobljenicima. Ta 
bi mogućnost postojala ako ne bismo izvršili prethodne pripreme, s obzi- 
rom na činjenicu da će u koloni biti okorjelih i poznatih ustaških zli- 
kovaca. Među našim borcima ima mnogo takvih kojima su ustaše uni- 
štile čitave porodice. Stoga borcima treba objasniti da će naša vlast ispi- 
tati stupanj krivice svakog zarobljenika i da će oni koji su okrvavili svoje 
ruke nevinom krvlju odgovarati pred narodnim sudom i biti zasluženo 
kažnjeni. 

Upozorio sam ih da budu oprezni i da ne dozvole da neprijatelj bježi 
iz kolone. Ako bi se, eventualno, netko od lokalnih savezničkih koman- 
danata, ne znajući za odluke donijete na pregovorima u komandi savez- 
ničkog korpusa, pokušao miješati i intervenirati, treba ga prethodno oba- 
vijestiti o rezultatima zajedničkih pregovora. One koji bi pokušali da 
ometaju naš rad - upozoriti da se o zaključcima pregovora o kapitulaciji 
neprijatelja mogu informirati u svom višem štabu. U svakom slučaju, od 
našeg naređenja, koje se zasniva na odlukama zajedničkih pregovora, ne 
smije se nikako odstupiti. 

Sve u svemu, očekivao nas je težak zadatak: sprovesti natrag u Jugo- 
slaviju masu zarobljenika, i to pod ovakvim okolnostima. Znao sam da 
se sporazumi mogu katkad i prekršiti; nedavna iskustva to nam poka- 


1 Narodni heroj Rade Knežević i Dušan Ostojić penzionirani su u činu general 
-majora. 


zuju. Sve dok neprijateljska soldateska ne bude razoružana i dok se cjelo- 
kupna ne nade na našem teritoriju, ne možemo biti sigurni u željeni 
ishod pregovora. 

Vraćajući se u svoj štab, osjećao sam da je dolazak naših svježih 
snaga bio presudan faktor za povoljan rasplet čitave ove zamršene 


situacije. 
Štancer dolazi na separatne pregovore 


Najzad smo stigli u štab, gdje je vladala prilična nervoza zbog toga 
što smo se dugo zadržali. Već je davno bilo prošlo dogovoreno vrijeme 
za slanje našeg ultimatuma za predaju neprijatelja. Ali nisam čestito ni 
sjeo, ni upola ispričao rezultate pregovora, kada najaviše da neki novi 
ustaški generali traže da budu primljeni kod »glavnog komandanta«. 
Bila su opet četvorica. Iz vrtne kućice vidjeli smo kako dolaze. 


Komandir straže ih uvede. Pristupili su stolu za kojim je sjedila čitava 
grupa naših oficira i složno, kao po komandi, stali mirno i vojnički po- 
zdravljali. Najstariji od njih, general-pukovnik Slavko štancer, koman- 
dant kopnene vojske NDH, suh, visok čičica bez jedne ruke, reče da traže 
engleskog ili nekog drugog komandanta s kojim bi htjeli razgovarati 
o predaji. Izjavio je da je njihova delegacija od četiri generala otišla da 
pregovara i da se još nije vratila. Štancer je, vjerovatno, zaključio da su 
njegove kolege-pregovarači ostali kod saveznika, ostavljajući ostale na 
cjedilu, pa je, na svoju ruku, odlučio da i sam pregovara. 


Obratio sam se novim pregovoračima i rekao da smo ovdje mi naj- 
starija komanda Jugoslavenske armije i da se jedino nama mogu predati. 
Upravo prije 20 minuta došao sam s pregovora s predstavnicima njihove 
vojske i zapadnih saveznika, gdje je riješeno da se ustaško-domobranske 
jedinice imaju predati ovoj komandi i jedinicama koje se nalaze pred 
njima. Iznio sam ukratko već spomenute uvjete kapitulacije. 

Ovog puta sam naročito naglasio da generalima ostavljamo lično 
naoružanje, ličnu prtljagu, automobile i posilne. Na kraju mi iznenada 
sinu misao da nešto kažem o njihovoj sudbini koja ih u ovom momentu 
sigurno najviše interesira. 

- Sve što mogu da kažem o vašoj sudbini - nastavio sam - to je da 
će se s vama postupati po međunarodnom pravu. Da li će biti formirana 
mješovita komisija u kojoj bi bili predstavnici saveznika radi ispitivanja 
vaše odgovornosti i .krivice? Ne mogu vam ništa sigurno reći. Ponav- 
ljam, i mi smo regularna armija i držat ćemo se svih pravila. 

Medu neprijateljskim generalima nasta živost kad je rečeno da u znak 
predaje treba da se istaknu bijele zastave. Jedan od njih, mislim da je bio 
general Tomašević, primijeti da nemaju bijelih zastava, kao da je to naj- 
važnije u čitavoj stvari, na što jedan naš oficir dobaci: 


- Istaknite gaće i košulje, to svakako imate. 

Nakon kraćeg razmišljanja Stancer dosta zbunjeno progovori: 

- Ako je sve tako kao što kažete i ako je to dogovoreno s našim 
predstavnicima, naredit ću predaju. Ali ja sam vojnik i želio bih da dobi- 
jem naređenje od svog pretpostavljenog. Ukoliko to naređenje uskoro ne 
dobijem, pošto nema druge alternative, inicijativno ću djelovati u duhu 
ovih uvjeta. 


Predočeno mu je da ih svako odugovlačenje može skupo stajati. Obra- 
tio sam im se bez okolišanja jasnim zahtjevom: 


- Vjerovatno je vaša vrhovna komanda već izdala ili će u najskorije 
vrijeme izdati naređenje u duhu zaključaka na spomenutim pregovorima. 
Ali, bez obzira na to kakva ćete naređenja i direktive dobiti i da li će oni 
uopće biti izdani, naređujem vam u ime Jugoslavenske armije da u roku 
od jednog sata prestane svaki pokušaj davanja otpora, da predate oružje 
i disciplinirano izvršite naša naređenja. Ukoliko nas ne poslušate, gorko 
ćete se kajati. Mi ćemo vas snagom oružja na to prisiliti, a vi preuzimate 
odgovornost za sudbinu i žrtve svojih ljudi i civilnog stanovništva. Mislim 
da biste morali toliko znati da ćete, ako dođe do takve ili slične situacije, 
neobično otežati tretman vaših ljudi, koji će potom pasti u zarobljeni- 
štvo. Pružanje otpora i poslije objavljenog završetka drugog svjetskog 
rata može se okvalificirati samo kao odmetništvo. Mi vam pružamo po- 
sljednju šansu, pa ćete, ukoliko dođe do organizirane kapitulacije i izvr- 
šenja našeg zahtjeva, bitno olakšati vašu sadašnju i buduću situaciju. 


Stancer je poslije ovoga stao mirno, pozdravio, odgovorio da prihvaća 
uvjete i zatražio da ga otpustim. Četvorici ustaških generala omogućili 
smo da se vrate svojim trupama. 

Iako smo očekivali da posao oko predaje ni sada neće ići glatko, 
s obzirom na ogroman broj osvjedočenih ratnih zločinaca, petnaestak 
minuta po Stancerovom odlasku javljeno je s položaja da se bijele zastave 
viju kao »čadori« i da su prekrile polje i okolne brežuljke svuda gdje se 
nalazi neprijatelj. Istovremeno, u štab je došao komandant 12. slavonske 
proleterske brigade, čelo koje je već pristizalo. Naređeno joj je, kao i osta- 
lim našim snagama, da se približi neprijatelju i da otpočne primanje 
oružja i zarobljenika. Sve je išlo vrtoglavom brzinom. Neprijateljski voj- 
nici kao da su se utrkivali tko će se prije predati. Zarobljenička se kolona 
sručila poput lavine na cestu ispred samog štaba. 

Od Stancera i desetak generala i pukovnika, koji su uskoro došli kao 
zarobljenici u naš štab, najzad smo saznali da ima sigurno preko 100 000 
njihovih vojnika i oficira. I još mnogo civila. S obzirom na posljednje 
bitke i stalna osipanja, ni oni sami nisu znali točan broj. 

Tako je 15. maja 1945. između 16 i 16,30 sati prestao organizirani 
otpor neprijatelja i time je završen drugi svjetski rat na teritoriju J ugo- 
slavije. 


Tok pregovora i predaja iz zapisa! 
ustaškog pukovnika 


»Kako je Basta uzeo riječ, tako ju je u ime partizanske delegacije 
zadržao do kraja. Slovenac je tek jednom zgodom nešto beznačajno pri- 
mijetio. 

Tumač cijelo vrijeme prevodi u pola glasa engleskom generalu, koji 
sluša šuteći. 

General Herenčić uzima riječ, obraćajući se Englezu: 

,Nema ni govora o tome da bi se predaja mogla izvršiti u toku od 
jednog sata. Kroz to vrijeme ne može se ni obavijestiti sve jedinice. Deseci 
tisuća ljudi napunili su dolinu gdje smo se ustavili, i pružaju se u koloni 
cestom sve do Dravograda i dalje. Mi tražimo da nam se dadu 24 sata 
vremena.' 

Ideja je bila jasna. Treba prividno prihvatiti princip predaje, da se 
dobiju koncesije u vremenu i tako omogući bijeg onima koji se na to 
odluče. 

Basta, koji vjerojatno sluti o čemu se radi, odbija kategorički: 

,Mi ne pristajemo na nikakvo produženje roka. Upozoravam vas, 
ukoliko ne pristanete na naše uvjete, naše će jedinice započeti općim napa- 
dom kroz petnaest minuta.' 

To znači da bi napadaj počeo prije nego se uopće vratimo k našima 
da ih obavijestimo. Osjećam da nam je stavljen nož pod grlo. Herenčić se 
opet obrati tumaču: 

,Objasnite, molim, gospodinu generalu, da su uvjeti gospode nemo- 
gući, te da se na toj bazi ne da razgovarati. Nije točno da smo mi samo 
predhodnica, već se s nama nalazila nepregledno mnoštvo vojske i građan- 
skih osoba. Mi bismo željeli da gospodin general pošalje engleske pro- 
matrače, da se uvjere o tome čiji su podaci točniji.' 

Ne dolazi u obzir. General se ne želi uplitati u stvari koje se tiču samo 
njegovih saveznika. Međutim, uviđajući nemogućnost partizanskog ulti- 
matuma, general se ipak odlučuje na posredovanje. Tumač prevodi, obra- 
ćajući se Basti: 

,Gospodin general predlaže da se rok predaje produži na dva sata. 

Basta odreza: 

,Ne smatram potrebnim to produženje. Cak je i jedan sat previše.' 
Zatim nastavi, obraćajući se Herenčiću: 

,Vi zapovijedate organiziranom vojskom i sigurno imate svog zamje 
nika, kojemu treba samo poručiti nalog za predaju. Vi se sami ne morate 
uopće vraćati k vašim jedinicama, nego pošaljite oficira za vezu, a vi 
ostanite odmah ovdje s nama.' 

Da li smo već u klopdi, iz koje nas neće više pustiti? Nastojao sam se 
pokazati mirnim i ravnodušnim, da bi moje riječi bile uvjerljivije: 

,Odluke takvog značaja ne mogu se dojaviti preko posrednika. Osobna 
prisutnost zapovjednika neophodno je potrebna, da bi mogao čitavim 
svojim autoritetom djelovati na podređene, jer je prirodno da reakcija na 
vaše uvjete bude raznolika.' 


1 Iz »Hrvatske revije« br. z-4, 1966. god. 


Čekali smo napeto odgovor. Basta, međutim, nije ustrajao na tome da 
mi moramo odmah ostati. Njemu je sigurno bilo svejedno da li nas ima 
nekoliko sati prije ili poslije.' 

General Herenčić izlazi s novim argumentima, tražeći više vremena. 
Basta je uporan. 

,Nemojte, gospodo, suvišno zatezati razgovor. Vi nećete imati nikakvih 
poteškoća za izvršenje predaje, jer mi znamo vrlo dobro da je vaša vojska 
sita borbe i da jedva čeka da položi oružje.' 

Engleski general također gubi strpljenje. Saopćuje nam preko tumača 
da englesko oružje stoji na raspolaganju partizanima i da su nam engleski 
tankovi već zatvorili put, imajući na dometu svoje vatre naše logorište. 
Tumač se zatim okrenu partizanima: 

,Gospodin general pita da li našim saveznicima treba još pomoći 
u oružju.' 

Basta uzvraća ljubazno i oholo: 

Zahvaljujemo gospodinu generalu na ponudi, ali mislim da za sada 
neće biti potrebna daljnja pomoć. Ukoliko ustreba, mi ćemo se gospodinu 
generalu naknadno obratiti.' 

U težnji da se pod svaku cijenu postigne barem engleska kontrola 
sudbine naše vojske, general Herenčić zatraži da Englezi pošalju komisiju, 
koja bi imala posredovati kod razoružanja i biti jamac zakonitog postupka 
prema zarobljenicima. 

Englez se obrati partizanima: 

,Da li naši saveznici žele da pošaljemo komisiju, koja bi im bila pri 
ruci kod izvršenja predaje? 

Basta glatko odbije: 

,Hvala lijepa. Ne čini nam se potrebno.' 

General Herenčić na to replicira: 

Ali mi ipak tražimo da engleska komisija bude prisutna.' 

Englez odsiječe suho: 

,Vi nemate što tražiti. To je stvar samo naših saveznika, ukoliko žele 
našu prisutnost.' 

Sva su nam vrata silovito zalupljena u lice. Izlaza nema. Još jednom 
uzimamo riječ, da barem neku koncesiju iščtupamo u dramatičnoj borbi 
za vrijeme: 

,Ako već nema odstupanja od vašeg roka, držim da taj sat ultimatuma 
ne može prije početi teći nego se mi vratimo našoj koloni, za što nam je 
potrebno 20 minuta vožnje.' 

Bio sam uvjeren da će i to biti bez daljnjega odbijeno. Začudio sam 
se, kad su na tu jedinu koncesiju pristali. 

Basta pogleda na sat: 

,Dobro. Rok ultimatuma počet će teći od 20 minuta. Mi smo gotovi.' 

Svi smo naglo ustali. Pozdravili smo vojnički i bez riječi požurili 
k vratima. 

Generali Metikoš i Servatzy pročitali su nam istinu sa zemljanih lica. 

,Imamo rok od jednog sata za predaju partizanima. Englezi peru ruke 
od svega. Idemo žurno natrag.' 

Blijedi, bez riječi, odemo kolima. U dvorištu prođemo kraj nekih par- 
tizana i partizanki. Gledaju nas ravnodušno, kao da ih se ne tičemo. 


Na čelu kolone dočekuje nas puna nervoze i ozbiljnosti velika skupina 
domobranskih i ustaških časnika. Medu njima su i neki ustaški dužno- 
stnici. Svi se odmah skupe oko nas. General Herenčić ukratko izloži tok 
razgovora, držanje Engleza, partizanski ultimatum: 

Ja se kao ustaški časnik neću predati, već idem u šumu. Mislim da je 
najbolje da general Štancer preuzme zapovjedništvo i zajedno s vama 
ostalima donosi daljne odluke.' 

General Boban nadovezuje: 

,Ni ja se predati neću, nego idem s mojima u šumu. 

Neki se zapovjednici vraćaju odmah jedinicama. Drugi stoje neod- 
lučno. Ubitačna konsternacija zaustavlja mozgove. Totalnost katastrofe je 
neslućena. 

General Tomašević predlaže da se ponovno ide Englezima. 

,Neka ide jedan domobranski general zajedno s generalom Stancerom, 
koji će kao stari austrijski časnik i teški ratni invalid možda više impo- 
nirati Englezima.' 

,Niste li vi bili tamo?! Nikakva promjena ne dolazi u obzir. Proteći će 
ovaj dragocjeni sat, vi ćete se naći još kod njih, a onda je sve gotovo.' 

,Pa šta možemo? Neću, valjda, kao stari general ići u šumu! 

,Meni drugo ne preostaje.' 

Neki domobranski general veli: 

Ja znam da se ustaški generali ne mogu predati, jer im je sudbina 
zapečaćena, nu mi drugi, koji smo bili samo vojnici, bez veze s politikom, 
nalazimo se ipak pod zaštitom pteđunarodnog ratnog prava.' 

Nema jasne predodžbe o tome što treba činiti. Usprkos mnoštvu, koje 
nas okružuje, čini mi se da se svatko osjeća sam, pritisnut o zid i suočen 
s propašću, upućen na svoje misli i odluke. 

Iziđem iz skupine i požurim ustaškim dužnostnicima, koji su se bili 
koncentrirali pod vodstvom stožernika prof. Kaštelana. U najkraćim pote- 
zima izložim naše stanje. 

Svi nastojimo sabrati misli, koje se kovitlaju, izbjegavaju nadzoru, 
sukobljavaju, blijede. Usred mozga čekićem tuče nevidljivi sat, odbijajući 
dragocjene sekunde kobnog roka, koji vrtoglavo promiče, troši se, nestaje. 

Koja će sudbina biti onih koji se predadu, koja onih koji bježe? 

Diskusija je ubrzana, nervozna. Svatko osjeća potrebu da čim prije 
zaključi, prekine. Moje je mišljenje da je sudbina viših dužnostnika zape- 
čaćena ako se predadu. Oni ne mogu više nikome pomoći. Naprotiv, mogu 
otežati sudbinu onima s kojima se nađu. 

Dužnostnici se razilaze. Moraju stići čim prije do svojih skupina, do 
svojih obitelji, rasutih po kotlini, prislonjenih uz obronke duž beskonač- 
nog puta. Jedni su iskoristili preostale minute da se sa svojima dogovore 
i odluče na bijeg. Drugi će se, ne videći u bijegu nikakva izlaza, bespo- 
moćno predati sudbini. 

Kamo ćete vi, profesore? pita me neki dužnostnik. 

,Moram potražiti neku jedinicu koja se neće predati, nego će krenuti 
u šumu. Ne vidim drugog izlaza.' 

Ubrzo ostajem sam i u nedoumici: ,Komu bih se pridružio? 

Pogledam oko sebe... Iz grupe časnika se je izdvojio general Boban. 


Na koju ćete stranu vi?' pitam ga. On će sigurno u šumu, mislim. 
Možda i mene pozove? On će se u šumi snaći. Njegovu bi se iskustvu, čini 
mi se, čovjek mogao povjeriti. 

Boban samo mahnu rukom u neodređenoj gesti: ,A, idem ovamo. 

Neodlučan, puštam ga da prođe. Ne želim mu se nametati. Ta bira 
se društvo za život i smrt. 

Časničku skupinu napušta i Herenčić. I ode cestom kroz kolonu, te ga 
presretnem. 

,Idem još obavijestiti neke zapovjednike, odgovara mi, ,a onda ću 
skrenuti lijevo u šumu. Tamo gore možemo se naći.' 

Mjesto sastanka i suviše je neodređeno. Mogu, tražeći ga, ostati bez 
ikoga. 

Prošlo je preko zo minuta od ultimativnog sata. Nakon kraćeg raz- 
mišljanja, odlučim se pridružiti jedinicama Ustaške obrane. 

Od nekud preda me ispade bojnik Obrane M. sa zaručnicom. 

,Gdje su naši najbliži položaji? upitam ga. 

,Gore u šumi nalazi se na osiguranju lijevog krila jedna naša satnija.' 

,Dobro! Idem gore da im se pridružim.' 

,Idemo i mi s vama.' 

Uzmem strojopušku i dva komada dvopeka, te nas troje krenemo uza 
stranu. 

Do jedinica za osiguranje nije još bila stigla vijest o ultimatumu. Satnija 
je mirno počivala, razdijeljena u rovove, koji su se bili razasuti po pri- 
strancima. S izloženih točaka pazili su skriveni stražari. 

Satnijom je zapovijedao ustaški bojnik Vrban, koji nam iziđe u susret. 
Govorimo ispod glasa, jer to je pravilo na položajima u  vjerojatnoj 
blizini neprijatelja. 

,Saopćite, bojniče, momcima da smo prepušteni partizanima. Držim 
da se vaša jedinica ni u kojem slučaju ne smije predati. Zato sam i došao 
pridružiti se vama i dijeliti zajedničku sudbinu.' 

Doskora se oko nas okupiše čarkari. Bojnik Vrban ukratko im objasni 
o čemu se radi i naredi formiranje skupina od desetak vojnika svaka, koje 
bi se onda samostalno probijale bilo natrag u Hrvatsku, bilo dublje 
u Austriju. 

Vojnici instinktivno teže da ostanu uz svog zapovjednika. U skupini, 
kojom krećemo u šumu bojnici Vrban, M. i ja, ima nas već četrdesetak. 
U brzini se uništava oružje, koje treba napustiti. Samih nekoliko minuta 
nakon mog dolaska već smo u pokretu probijajući se u Karavanke. 

Nad Bleiburškom poljanom prijeteći lete engleski zrakoplovi.« 


Kapitulacija Pavelićeve vojske; 
ustaški general služio četiri gospodara 


Neprijateljski generali, pukovnici i svi viši oficiri prikupljali su se po- 


red samog našeg štaba. Medu prvima se javio Stancer s ostalom trojicom 


generala koji su s njim prije nepunih pola sata bili u našem štabu. Pred- 


večer oko 18 sati skupilo se dvadesetak viših ustaških oficira, većinom 


generala. 

Sjećam se da je jedan general, kad sam ušao u sobu određenu za više 
oficire, počeo pričati između ostalog kako je služio cara Franju, kralja 
Aleksandra i Petra, zatim Pavelića, pa će služiti i novog poglavara, jer on 
je samo profesionalni vojnik koji se ne bavi politikom. Bio jeto Ivan 
Tomašević, bivši austrijski oficir, pukovnik bivše jugoslavenske vojske, 
general NDH i komandant 5. Pavelićevog korpusa. 

Rodom iz Zagreba, odmah po dolasku ustaša stavio im se na raspo- 
laganje. Već 1941. godine postaje komandant grada Karlovca. Svoju 
odanost ustašama odmah je pokazao istaknuvši se u otkrivanju i hvata- 
nju partizanskog Vojnog komiteta, koji je radio u domobranskim jedini- 
cama u Karlovcu. Učestvovao je lično u hapšenju i likvidaciji oficira koji 
su se spremali da prijeđu na stranu partizana. 

Njegove bojne su na Kordunu i u Pokuplju harale, ubijale i odvodile 
nedužno stanovništvo u logore Jasenovac i Gradišku, gdje su ga uništavali 
Ljubo Miloš, fratar Filipović- Majstorović i drugi. 

Kao komandant 10. divizije, sjedište koje je bilo u Bihaću, Tomašević 
je odgovoran za masovno istrebljivanje ljudi, žena i djece u trokutu, Lika- 
-Kordun-Bosna. 

Taj isti Tomašević, kad je uhvaćen, bez trunka stida izjavljuje da mu 
je svejedno što je služio četiri i više gospodara. U njemu je svako osjeća- 
nje patriotizma ugušeno. 

Po knjizi »Josip Broz Tito«, prilozi za biografiju (str. 6z), Slavko Stan- 
cer je 1914. godine bio major, komandant bataljona 25. domobranske 
pukovnije u austro-ugarskoj vojsci, u kojoj je drug Tito bio podoficir- 
-vodnik. Komandir prvog voda u istoj četi bio je Ivan Tomašević. Stancer 
se tada, po sjećanju druga Tita, naročito isticao svojom mržnjom prema 
Srbima. 

U vrijeme kada je po zapovijedi druga Tita jaka grupacija krajiških 
brigada u jesen 1942.. godine napala i oslobodila Bihać, Tomašević je 
rukovodio obranom grada i komandirao svim ustaško-domobranskim 
snagama u toj oblasti. I Tomaševića i Stancera, kao ratne zločince, vojni 
je sud osudio na smrt. General Stancer je uputio molbu za pomilovanje, 
ali je drug Tito molbu odbio zbog teških zločina koje je Stancer počinio 
nad našim narodima. 


»Vražja divizija« i nove dileme; zarobljenička kolona prešla granicu 


Kad se činilo da je završena teška i napeta situacija koja je trajala 
dosta dugo, iznenada dobijamo depešu od vršioca družnosti načelnika 
štaba divizije iz Dravograda da njemačka 369. legionarska SS »Vražja 
divizija« organizirano kreće od Crne i Mežica u pravcu granice s namje- 
rom da se kompletna preda Englezima. 

Pojava nerazoružane »Vražje divizije« na našem sektoru može jako 
komplicirati situaciju. Ukoliko se pojavi u koloni koja se predaje, pokre- 


nut će ustaše ponovno u borbu i omogućiti bijeg upravo onima koji imaju 
najviše razloga da se plaše padanja u naše zarobljeništvo. Nismo imali 
dovoljno snaga i za efikasno suprotstavljanje novoj njemačkoj diviziji, i za 
sprovođenje tolikih neprijateljskih zarobljenika. 

Ta vijest o »Vražjoj diviziji« bila je sama po sebi vrlo neprijatna. Uz to 
se u blizini štaba pojavilo nekoliko teških savezničkih tenkova s upaljenim 
farovima koji su osvjetljavali našu vrtnu kućicu i masu zarobljenika zau- 
stavljenih na cesti nedaleko od našeg štaba. Jedan tenk se nije zaustavio 
na vrijeme, pa je nagazio na gusto zbijenu masu i zgazio nekoliko zarob- 
ljenika. Među ostalima nastade pometnja. 

Mučio nas je problem kako ovu ogromnu masu svrstati u zaroblje- 
ničku kolonu i uputiti natrag u zemlju, u Dravograd. Velik broj civila, 
seljačka kola, ratna tehnika i ostali krš na putu to znatno otežavaju. Nije 
lako vratiti tu mračnu gomilu koja je stotinama kilometara težila samo 
naprijed, s namjerom da pošto-poto pobjegne iz Jugoslavije. Za to je 
potrebno mnogo više naših snaga, utoliko prije što se mogao očekivati 
lokalni otpor pojedinaca i grupa, kao i bježanje. Noć i šumoviti predio 
olakšavaju i masovnije bježanje. 

Pomišljao sam već ranije da bi bilo najbolje da zarobljeničku kolonu 
ne okrenemo natrag nego da produži preko Pliberka, Lipica i Labota te 
da je dolinom Drave uvedemo na teritorij Jugoslavije kod Dravograda. 
Kretanje će ići brže jer nam neće smetati napuštena tehnička sredstva, 
oruđe i razna kola, a neprijateljski vojnici imat će utisak da idu u zarob- 
ljeničke logore u Austriji. U toku noći prijeći će svi na austrijski teoritorij, 
marširati jednom poprečnom vrlo pogodnom komunikacijom duž same 
naše granice i teško će moći primijetiti da se gotovo neosjetno vraćaju 
u Jugoslaviju. Već izjutra veći dio kolone bit će na mariborskoj komuni- 
kaciji, gdje će ih prihvatiti naše snage kod Dravograda. 

Ali teško je bilo odlučiti se i izvući s teritorija Jugoslavije čitavu kolonu 
od preko stotinu tisuća zarobljenika i sprovesti je u dužini od 20-30 kilo- 
metara preko tuđeg, austrijskog, teritorija, odnosno engleske okupacione 
zone. 

Međutim, depeša o pojavi »Vražje divizije« koja nastupa iz dubine 
jugoslavenskog teritorija u pravcu začelja neprijateljske kolone ubrzala je 
odluka da se opredijelimo za ovu drugu varijantu sprovođenja neprija- 
teljske zarobljeničke kolone preko Labota za Dravograd. S ovom odlukom 
odmah se složio i zamjenik komandanta 12. divizije Rade Knežević, koji 
je sa 12. proleterskom brigadom brzo poduzeo mjere za izvršenje tog 
zadatka. 

Komandantu 8. brigade Gliši Opačiću i političkom komesaru 7. bri- 
gade Miroslavu Demiroviću-Belom dao sam zadatak da sve prikupljene 
generale i više oficire, kojih je bilo dvadesetak, smjeste u jedan kamion te 
da s njima krenu natrag u Jugoslaviju putem kojim je neprijatelj nadirao, 
preko Prevalja, Guštanja, dolinom Meže prema Dravogradu, usprkos 
navodnoj pojavi »Vražje divizije« i zakrčenosti komunikacije. Stavljeno 


im je na raspolaganje nekoliko kamiona i grupa dobro naoružanih boraca. 
Ukoliko naiđu na prednje dijelove njemačke divizije, valja im se sa zarob- 
ljenicima probiti kroz šumu ka Dravogradu. 

Petnaestog maja, u noći, naše snage na sektoru Pliberka bile su raspo- 
ređene na ovim zadacima: 

- Dvanaesta proleterska brigada sprovodi zarobljeničku kolonu preko 
Lipica i Labota za Dravograd. 

- Dijelovi 8. brigade sprovode neprijateljske generale i oficire preko 
Prevalja. 

- Sedma brigada, dijelovi 8. brigade i slovenski bataljon »Tomšičeve« 
brigade, s artiljerijom 51. divizije, obezbjeđuju ovaj prostor od eventualne 
pojave »Vražje divizije«, prikupljaju neprijateljske vojnike i upućuju ih 
u zarobljeničku kolonu. Kad završe ovaj zadatak, treba da otpočnu s pri- 
kupljanjem oružja i tehnike. 

Međutim oko pola noći, zbog nesavladivih prepreka, rasute tehnike, 
raznih kola, mase zarobljenika i izbjeglog stanovništva, vratili su se 
Opačić i Demirović sa svojim konvojem: nisu se mogli probiti! S još 
desetak u međuvremenu prikupljenih neprijateljskih viših oficira krenuli 
su za zarobljeničkom kolonom u pravcu Labota za Dravograd. Poslao 
sam za njima i jednog motociklista da ih prati do ulaska na naš teritorij 
te da nas obavijesti o eventualnim nezgodama uz cestu. 


Pred zoru se vratio motociklist s izvještajem da su kamioni uspješno 
prešli na teritorij Jugoslavije i da je velika zarobljenička kolona duboko 
zašla u našu zemlju marširajući prema Mariboru. Najzad nam je laknulo. 


Međutim, »Vražja divizija« nije se pojavila. Depešu o njenom dolasku 
poslao nam je operativni oficir divizije, koji je vršio dužnost načelnika 
štaba naše divizije. Da li je bio obmanut od neprijateljske obavještajne 
službe, ili je u ovom kritičnom trenutku htio pomoći neprijatelju - teško 
je saznati. 

Na takav zaključak navodi činjenica, koja se kasnije odmah poslije 
rata utvrdila, da se taj oficir vješto uvukao u NOV prikrivajući svoje 
učešće u ustaškim formacijama. Utvrđeno je da je u početku rata 1941. 
i 1942. godine, iako je ranije bio kapetan kraljeve garde, pripadao usta- 
škim jedinicama. Zena mu je bila Židovka. Branio se da je morao prići 
ustašama da bi spasio ženu. Kasnije mi je također rečeno da je učestvovao 
u kombinacijama i -pokušajima nekih inozemnih krugova i Vatikana 
u stvaranju »Mačekove vojske« i »zelenog kadra«, uperenih protiv 
NOB-a. Cilj je bio da se promjenom režima u NDH i ulaskom saveznika 
spriječi ulazak J ugoslavenske armije u Hrvatsku. U našu armiju je, koliko 
se sjećam, došao negdje u drugoj polovici 1944, kada je upućen drugi 
poziv domobranskim oficirima da prijeđu na stranu NOV-a Jugoslavije. 

Uskoro poslije rata otkriveno je njegovo učešće u ustaškim jedinicama 


i druge makinacije protiv našeg pokreta, te je zbog toga otpušten iz armije, 
stavljen pred sud i osuđen na robiju. 


Dolaskom u diviziju pokazao je izvanrednu aktivnost i zalaganje. Imao 
je visoku stručnu spremu. Prije rata je završio Višu vojnu akademiju. Vrlo 
dobro je organizirao štapsku službu. Kao operativni oficir, znao je kratko 
i jezgrovito komandantove ideje i zamisli oformiti u zapovijed. Po odlasku 
načelnika štaba divizije zamjenjivao ga je, dok na kraju nije počeo obav- 
ljati dužnost načelnika štaba. 

Moram priznati da smo mu i ja, i komandant divizije ukazali više 
povjerenja nego što je trebalo, iako ga većina oficira iz štaba nije trpjela 
te nam zbog njega često prigovarala. Bilo je u vezi s tim odnosima i neko- 
liko incidenata koje smo sprečavali iz prostog razloga što smo smatrali 
da je sposoban oficir, bez obzira na to što je bio domobran. Neki podaci 
O njemu govorili su da se kao domobranski oficir nije naročito kompro- 
mitirao. Ako je iskreno i pošteno prišao NOV-u - rezonirali smo - i ako 
se zalaže, ako je sposoban, ne treba ga sprečavati da se razvija i zauzima 
odgovorne funkcije. Smatrali smo da su neki naši drugovi iz štaba, stari 
partizani, nekad pretjerano nepovjerljivi. Međutim, pokazalo se da je nji- 
hova nepovjerljivost u ovom slučaju bila opravdana. 

Njegov odnos prema komandantu i politkomesaru divizije vjerovatno 
je bio drukčiji nego prema ostalim oficirima u štabu, prema kojima se, 
s obzirom na svoju funkciju, morao odnositi starješinski. Kroz taj odnos 
drugovi iz štaba mogli su lakše otkriti njegove karakterne osobine, defekte 
u ponašanju i shvaćanju. To su bili kadrovi s razvijenim političkim 
instinktom i velikim ratnim iskustvom, koji su znali reagirati na sve što 
unosi disharmoniju u odnose. Većinom su bili borci iz 1941. godine. S tak- 
vim kadrovima i drugovima koji su bili u štabu 51. divizije bilo je lako 
raditi, surađivati i postizati uspjehe. To su bili: Uroš Ostojić Djetić, Dušan 
Kostić Bire, Boško Čirić, Laza Mišković, Vasa Vesković, Radovan Petko- 
vić - Bata Jedinac, Jan Kiš i mnogi drugi. 

Depeša s lažnim podacima stigla je u najgori čas i mogla je unijeti 
veliku pometnju. Ali je ona ubrzala našu odluku da sve neprijateljske 
zarobljeničke kolone uputimo preko austrijskog teritorija prema Labotu 
1 Dravogradu. Na sreću, taj se pravac pokazao pogodnim, i svoj smo 
zadatak u potpunosti izvršili. U toku noći 15/16. maja najveći dio nepri- 
jateljskih snaga već je bio na teritoriju Jugoslavije svrstan u zarobljeničku 
kolonu. 


General Servatzy: »Izgubili smo rat od boljeg protivnika« 


U zoru 16. maja, kada je već glavna zarobljenička kolona odavno zaga- 
zila u našu zemlju i marširala prema Mariboru, kod raskrsnice Hrust 
predali su se ustaški generali Servatzy i Gustović. Najprije se prijavio Ser- 
vatzy, a Gustovića su nešto kasnije, kad je već uvelike svanulo, našli 
daleko u polju u jednom grmu. Vjerovatno su u toku noći obojica poku- 
šala izbjeći zarobljavanje. Bili su to posljednji zarobljenici koji su se tu 
predali. 


Cim sam ugledao Servatzyja, onako visokog i elegantnog, sjetio sam 
seda sam ga vidio u ustaškoj delegaciji u predsoblju kod savezničkog 
komandanta korpusa. Servatzy nije bio na završnim pregovorima. Prego- 
varala su, odnosno primala uvjete kapitulacije, druga dva člana ove pre- 
govaračke četvorke. 

Ime generala Servatzyja dobro mi je poznato iz rata. Servatzy je pot- 
kraj 1942.. i na početku 1943. bio komandant ustaškog ličkog područja. 
Njegove su jedinice nanijele veliko zlo narodu toga kraja. Prisjetio sam se 
da sam jednom prilikom u ratu, pošto je 3. lička brigada 6. divizije zauzela 
željezničku stanicu Ličko Lešće, neprijateljsko uporište nedaleko od Vrho- 
vina, imao sa Servatzyjem svojevrstan dramatičan susret. 

Poslije našeg djelomičnog neuspjeha u napadu na ustaško-domobranski 
garnizon u Brušanima, III lička proleterska brigada dobila je zadatak da 
se odmah prebaci s tog terena ispod Velebita na sasvim drugi kraj Like 
prema otočačkoj dolini. Odmah poslije povlačenja od Brušana, bez 
odmora smo krenuli na izvršenje zadatka. Marširali smo dva dana. 
Iz pokreta smo iznenada noću napali na neprijateljske garnizone na željez- 
ničkim stanicama Ličko Lešće, Studenci i Sinac, nedaleko od Vrhovina. 
Zarobljeno je oko 500 domobrana. Predao se bez otpora komandant svih 
neprijateljskih snaga na tom sektoru - bojnik (major) Ivan Bumber. 

Dok je komandant 3. ličke brigade Momčilo Novković! pregledao 
zarobljeni materijal i oružje, saslušavao sam u staničnoj zgradi zaroblje- 
nog komandanta Bumbera. Zazvonio je telefon. Digao sam slušalicu. 
Na telefonu s druge strane žice nalazio se Servatzy, komandant ustaškog 
ličkog područja iz Gospića. Tražio je od potčinjenog bojnika izvještaj 
o situaciji. Vjerovatno je bio obaviješten o napadu, ali nije vjerovao da se 
sve tako brzo svršilo. Nije znao kakve su to snage koje napadaju. Treća 
brigada, koja je djelovala na širem području Gospića, nalazila se pod 
Velebitom, a nekih drugih jačih partizanskih snaga u okolini nije bilo. 
Predstavio sam se kao da je Bumber na telefonu i izvijestio da »parti- 
zanske skupine« napadaju s te i te strane, ali da se »mi« držimo čvrsto ... 

... Imitirao sam, koliko sam mogao, bojnika Bumbera. Prijevara je 
uspjela. Servatzy je hrabrio: »Drž' se, Ivane, nisu to velike snage, brzo ću 
ti poslati pomoć.« Ali, avaj! Komandant ustaških jedinica u Lici uputio 
je sve svoje raspoložive rezerve na čišćenje terena ispod Velebita od jedi- 
nica 3. ličke brigade, a ta ista brigada, kao fantom, pojavila se na sasvim 
drugom kraju i rušila neprijateljske garnizone na ličkoj pruzi. Ustaški 
komandant Like bio je bespomoćan. Nije imao ni jednu jedinicu pri ruci. 

Ponovno je došlo do telefonskog razgovora i ohrabrenja da izdržim 
još malo, da će mi poslati lovačku bojnu iz Perušića i da će sve biti dobro. 
Najkasnije za jedan sat stići će pomoć u ljudstvu i tenkovima. Ali već sam 
se počeo smijati. Preko telefona je odjekivalo: »Halo! Halo! Pa to nije 
Bumber... Partizanski komesar... zar, za ime Božje!« Servatzy je počeo 


1 Sada viceadmiral u penziji. 


zamuckivati, da bi kasnije počeo prostački psovati i prijetiti kako će nas 
njegovi tenkovi zgaziti. Bio je toliko uzrujan da nije znao što govori. 
Na sve to sam kroz smijeh odgovorio: »Eto nas u Gospić da se lično 
upoznamo, a ne samo ovako preko telefona. Samo da ne pritegneš kolane 
i ne pobjegneš prije nego što dođemo.« Tad je u telefonu nastalo takvo 
krčanje od navale bijesa da se više ništa nije razumjelo. 

A sada, 16. maja, pojavio se ovdje Servatzy kao zarobljenik. Doveden 
je u štab. Ušao je visok, plav čovjek, pedesetih godina, u elegantno saši- 
venoj generalskoj uniformi. Bio je vrlo blijed, upalih očiju, malo pod- 
buhlih obraza, ali uspravnog vojničkog držanja. Najzad se obistinila želja, 
izražena preko telefona, da selično upoznamo. 

Odmah sam mu spomenuo telefonski razgovor koji sam vodio s njim 
sa željezničke stanice Ličko Lešće negdje u proljeće 1943. godine. Sjetio ga 
se brzo. »Da, sjećam se«, reče živo. »Znači, vi ste onaj komesar 3. ličke 
brigade? Da, uvijek sam se divio pokretljivosti partizanskih brigada. Tada 
sam bio uputio sve raspoložive rezerve protiv vaše brigade prema Bruša- 
nima, pod Velebitom, a vi na sasvim drugom kraju zauzimate naše gar- 
nizone na pruzi... To je bilo odlično, odlično izvedeno.« 

Pažljivo sam ga promatrao dok je govorio. Taj zarobljeni general, koji 
hvali svoje protivnike, u stvari je bio dvadeset godina frankovački emi- 
grant u Italiji. Još od raspada Austro-Ugarske nastanio se na Rijeci. Bio je 
u grupi bivših frankovačkih emigranata i habsburških oficira koji su 
u Italiji prihvatili Pavelića i pomogli ga materijalno i vezama. Servatzy je 
na Rijeci jedno vrijeme držao glavne Pavelićeve »kanale« za slanje letaka, 
terorista i paklenih mašina u Jugoslaviji. Kao ličnost od posebnog Paveli- 
ćevog povjerenja, Servatzy odlazi u Mađarsku i organizira smjenjivanje 
i, čini se, ubojstvo Augusta Perčeca, Pavelićevog glavnog rivala. Zatim je 
postao šef logora u Janka Puszti. Posljednja mu je dužnost bila: zapo- 
vjednik grada Zagreba, a nosio je zvučnu titulu »veliki župan Zagrebačke 
gore i Prigorja«. 

Pretpostavljao sam da će, kao i Sudar, na kraju moliti za svoj život, 
ali sam se prevario. Po završenom razgovoru on svečanim glasom reče: 
»Izgubili smo sve. Ratna sreća je na vašoj strani. Izgubili smo rat, ali od 
boljeg protivnika. Vama kao boljem vojniku poklanjam svoj pištolj.« 

Sa dosta teatralnosti izvadi i pruži mi svoj lijepo ukrašeni poniklovani 
pištolj (kasnije sam ga predao Vojnom muzeju). Dakle, stari frankovački 
emigrant, čovjek od najvećeg Pavelićevog povjerenja, šef zloglasne Janka 
Puszte, jedan od organizatora uvježbavanja atentatorske grupe koja je 
ubila kralja Aleksandra u Marseilleu, istaknuti ustaški vojni i politički 
rukovodilac koji je, eto, prokockao svoj život na strani zločina - stoji tu 
preda mnom zarobljen i na sva usta hvali našu armiju ne tražeći za sebe 
ništa. 

Logično bi bilo da, dosljedan svom političkom ubjeđenju i terori- 
stičkim ciljevima kojima je posvetio sav svoj život, izvrši samoubojstvo 
kad je vidio da je svemu kraj i da mora pasti u ruke naroda protiv čijih 


se osnovnih interesa borio godinama. Stavljajući se u službu fašizma, borio 
se za njega ne samo riječju i perom nego i paklenim mašinama i kamom, 
a u ratu ognjem i mačem. Komandirao je jedinicama koje su samo po 
njegovom naređenju sigurno pobile i unesrećile više desetina hiljada nevi- 
nih ljudi. Uništavani su samo zato što su rođeni kao Srbi ili Zidovi, što 
su Hrvati patrioti i demokrati po uvjerenju ili komunisti, jednom riječju 
svi oni koji nisu bili njegovi istomišljenici. 

Mogao me je u ovom trenutku, jer mu je pištolj bio pun, ubiti kao 
direktnog protivnika iz prvih ratnih dana, s čijim je jedinicama vodio 
nepoštednu borbu u Lici, mogao se osvetiti politkomesaru »komunističke 
divizije«, koji, eto, sjedi pred njim i mirno razgovara. Ne, on to nije niti 
pokušao. Rezignirano je hvalio svog protivnika i ponudio mu »kao boljem 
vojniku« svoj puni pištolj. Tu, pred njegovim očima, slomljena je armija 
koju je i on stvarao i bio cijelo vrijeme rata na njenom vrhu. Tu je kraj 
ne samo jedne politike i ciljeva, bez obzira na to koliko mračni i jezivi 
bili, već i slom ličnosti i jednog života. To što je rekao bila je obična 
potreba da se nešto u posljednjem času kaže; nisam osjetio da je to bio 
izraz kajanja, još manje dodvoravanja. 


Predaja komandanta odmazde na Kozari, viteza Gustovića 


Drugi zarobljeni general koji je pronađen toga jutra nešto kasnije bio 
je Artur Gustović, poznati Pavelićev »vojskovođa«, koji je poslije Sertića 
imao najviše komandne položaje u oružanoj sili NDH. Iako već blizu 
60 godina, taj očuvani bivši austrijski oficir bio je i pukovnik bivše jugo- 
slavenske vojske. Po upadu njemačkog okupatora u zemlju, postaje već 
10. aprila 1941. komandant travničkog vojnog okruga. Predaje Nijemcima 
velike količine neoštećene ratne opreme bivše vojske. Po nalogu Pavelića 
i Nijemaca, uspostavlja ustaški činovnički aparat i stvara vojnu forma- 
ciju - pukovniju, kojoj postaje komandant. Zbog izvanrednog zalaganja i 
sposobnosti u izvršenju dodijeljenih zadataka, već u oktobru 1941. godine 
imenovan je komandantom Pavelićeve divizije u Doboju. 


Aprila 1942.. Gustović postaje glavni inspektor cjelokupne pješadije 
u Pavelićevom Glavnom stanu. Ubrzo odlazi u Srijem da organizira borbu 
protiv srijemskih partizana. Kao istaknutog i provjerenog vojnog ruko- 
vodioca, Pavelić i Nijemci postavljaju ga za komandanta I gorske divizije, 
koja s njemačkim jedinicama učestvuje u poznatoj ofanzivi na slavnu 
Kozaru. Mnogo je krvi proliveno i mrtvih partizana ostalo na lisnatim 
proplancima i obroncima Kozare. Sedamdeset hiljada ljudi, žena i djece 
s Kozare otjerano je u logor Jasenovac, odakle se nisu nikad vratili. To je 
rezultat »čišćenja i odmazde« koje su vršili Gustovićevi zdrugovi. 


Gustović učestvuje u neprijateljskim ofanzivama i »čišćenju terena« 
u Lici, na Petrovoj gori, u Zumberku, Moslavini i Slavoniji. Njegove se 


jedinice svuda svete nedužnom i nemoćnom narodu. Pavelić i njega šalje 
u opkoljeni Gospić kao pomoć u organiziranju obrane. 

Najzad postaje komandant svih Pavelićevih formacija na istočnom 
bojištu - srijemskom frontu, gdje pod komandom Nijemaca vodi borbe 
protiv naše armije. Marta 1945. Gustović na srijemskom frontu i u Podra- 
vini komandira četvrtom, šestom, osmom, 9. i 15. Pavelićevom divizijom. 
Za svoju vjernost ustaštvu i »novom poretku« dobio je od Hitlera i Pave- 
lića niz najvećih odlikovanja. Pavelić mu je posebno dodijelio titulu 
»viteza«. 

Poslije razgovora sa Servatzyjem referirali su mi da se zarobljeni 
Gustović nalazi u vrtnoj kućici. Po držanju vojnika koji su ga čuvali ovaj 
prepredeni austrijski oficir osjetio je da dolazi neki partizanski starješina. 
Cim sam naišao - a valjda je raspoznavao i naše činove - skočio je 
s mjesta, odsječno zauzeo stav mirno, vojnički pozdravio i predstavio se. 
Nisam mu kazao ništa. Promatrao sam jedan trenutak njegovu bezbojnu, 
hladnu i poslušnu fizionomiju. 

Rekoše mi da na cesti, dvadesetak metara od našeg štaba, u crnoj 
limuzini sjedi Gustovićeva ljubavnica. Gustović je prethodno kazao našima 
da je to njegova prijateljica i molio da joj se ništa zlo ne učini. U auto- 
mobilu je sjedila vrlo mlada ljepuškasta plavuša, veoma našminkana. Nije 
imala više od dvadeset godina i lice joj je odavalo samrtni strah. Gustović 
je, s vremena na vrijeme, uznemireno bacao poglede iz otvorene ljetne 
kućice na tu stranu. 

lako sam ponešto već bio čuo za Gustovića, nisam još znao da je on 
jedan od najsposobnijih Pavelićevih vojnika koji je učestvovao u svim 
kritičnim borbama u kojima je trebalo spašavati Pavelićeve i okupatorske 
pozicije. 

Snishodljivog izraza na licu, ovaj stari prepredeni najprije carskokra- 
ljevski oficir, potom kraljevski oficir bivše jugoslavenske vojske i, najzad, 
Pavelićev vitez i zloglasni komandant - našao se toga dana, 16. maja 1945, 
u zarobljeničkoj koloni, u našim rukama, na putu da pred narodnim 
sudom odgovara za počinjena djela. 


Galerija tipova 


Galerija tipova, ratnih komandanata i vojnih funkcionera NDH, gene- 
rala, pukovnika i drugih oficira, prodefilirala je toga dana ispred vrtne 
kućice kod raskrsnice Hrust. 

General Tomislav Sertić je jedan od glavnih tvoraca ustaške vojske i 
Pavelićeva desna ruka za sva vojna pitanja tokom čitavog rata Rođen je 
u Udbini, u Lici. Kao potpukovnik stare jugoslavenske vojske, još je prije 
rata zbog veza s ustašama emigrirao najprije u Mađarsku, a potom se 
prebacio u Italiju. Po prelasku u Italiju odmah stupa u vezu s Pavelićem. 


Stvaranjem NDH postao je komandant i. ustaške pukovnije. Kao 
načelnik ustaškog generalštaba spremao je kadrove i davao inicijativu za 
stvaranje raznih kurseva za oficire i podoficire u zemlji i inozemstvu. 

Sertić je igrao glavnu ulogu u formiranju i. ustaške ličke bojne za 
borbu protiv ustanka 1941. godine, koja je počinila nečuvene zločine 
u Lici, a nešto kasnije i na Kordunu za vrijeme poznate ofanzive na 
Petrovu goru 194z. godine. Sertić je formirao zloglasni Francetićev I usta- 
ški zdrug, kasnije nazvan »Crna legija«. 

Sertić je ljeti 1943. godine učestvovao u organiziranju obrane opsjed- 
nutog ustaškog garnizona Gospić. Za obranu Gospića dobio je od Pave- 
lića titulu »viteza«. 

Ratna karijera generala NDH, Dubrovčanina Antuna Nardellija, pot- 
pukovnika bivše jugoslavenske vojske, u osnovi se ne razlikuje od »bli- 
stave« karijere već spomenutih Pavelićevih komandanata. Odmah na 
početku rata, nakon predaje Nijemcima u Makedoniji, dolazi u Zagreb, 
gdje biva postavljen za pomoćnika komandanta sarajevskog vojnog 
okruga. U augustu 1941. postaje komandant bataljona i učestvuje u guše- 
nju ustanka na terenu Vlasenice. U julu 1942. godine preuzima komandu 
nad 11. pješadijskom pukovnijom i u oblasti Korduna razvija veliku aktiv- 
nost u borbi protiv jedinica NOV-a. I tada se ističe surovim kaznenim po- 
hodima uperenim protiv nezaštićenog naroda. Ubrzo postaje komandant 
4. pješadijske divizije, štab koje je stacioniran u Dvoru na Uni. Pod nje- 
govom je komandom bio po zlu čuveni 8. ustaški zdrug, koji je počinio 
nečuvena zvjerstva na Baniji i u Bosni, naročito na Kozari. Koliko je ovaj 
potpukovnik bivše jugoslavenske vojske, u ratu surovi ustaški komandant, 
ogrezao u zločinu, govori i podatak da je jednom za vrijeme borbi (na 
terenu Ravnice i Poljanice) izdao ovakvo naređenje: »Ono što ima dvije 
noge nemojte dovoditi, ali ono što ima četiri noge dovedite.« Marta 1945. 
postaje komandant 1. udarne divizije i vodi borbe protiv naše armije na 
području Gline. 

Vladimir Metikoš, potpukovnik bivše vojske, rodom iz Banjaluke, 
general NDH i ustaški pukovnik, našao se još od aprila 1941. u Paveli- 
ćevoj službi. Učestvovao je u mnogim borbama u Lici i Bosanskoj krajini. 
U IV neprijateljskoj ofanzivi njegove jedinice, zajedno s Nijemcima, uče- 
stvuju u borbama kod Tarčina, a u V ofanzivi u operacijama kod Foče 
i duž Drine. U maju 1944. postaje komandant operativnog područja 
»Velebit« sa sjedištem u Gospiću. Njegove jedinice u Lici vrše masovne 
akcije »čišćenja« i odmazde nad neboračkim stanovništvom. Za vjerno 
služenje Paveliću imenovan je juna 1944. za ustaškog pukovnika, a u sep- 
tembru postaje komandant Pavelićeve 6. divizije u Banjaluci. Metikoševe 
jedinice vršile su masovne likvidacije ljudi pred samo povlačenje iz Siska, 
desetak dana prije svršetka rata. 

Slavko Skoliber, potpukovnik bivše vojske, general NDH i ustaški 
pukovnik, rodom iz Koprivnice, dugo je bio na dužnosti komandanta jedi- 
nica koje su obezbjeđivale strašni logor Jasenovac i pomagale zloglasnom 


Luburiću, Ljubi Milošu, fratru Filipoviću i dr. Formirao je i. gardijski 
ustaški zdrug, u sastavu kojeg je bio i Luburić, s kojim učestvuje u masov- 
nim pokoljima na Psunju. Za te zasluge, uz čin generala, dobio je i čin 
ustaškog pukovnika. Najzad postaje komandant cjelokupnih policijskih 
snaga u Hrvatskoj. 

Mirko Gregorić, pukovnik bivše vojske, general NDH, rodom iz oko- 
lice Gline, odmah po okupaciji postaje komandant grada Mostara 
i mostarskog vojnog okruga. Ispoljio je veliku aktivnost na uspostavlja- 
nju ustaškog aparata i stvaranju ustaške vojske. Već početkom 194z. go- 
dine postaje komandant 2. gorskog zdruga, koji je operirao na terenu Ko- 
zare sa sjedištem u Bosanskoj Dubici. Zatim je komandant 11. pješačke, 
pukovnije, koja je vršila masovna ubijanja i deportiranja ljudi u logore na 
terenu Slunja, Petrove gore i Topuskog. Za vrijeme jednog partizanskog 
napada, avionom se spustio u opkoljenu Kladušu i organizirao obranu 
ovog ustaškog uporišta. Ljeti 1944. istakao se u obrani Prijedora i Banja- 
luke. Pri kraju rata Gregorić postaje komandant grada Zagreba, a uskoro 
zatim komandant I tjelesne divizije Poglavnikovog tjelesnog zbora (kor- 
pusa). Njegova parola »tko nije ustaša, taj nije Hrvat« bila je poznata 
tamo gdje je mobilizirao ljude u ustaške jedinice. 

Bogdan Majetić, pukovnik bivše vojske, general NDH, rodom iz Bje- 
lovara. Odmah po okupaciji formirao je 10. pješačku Pavelićevu pukov- 
niju u Banjaluci, koja učestvuje u masakru građana na početku 1942. godi- 
ne. Ubrzo postaje komandant Paveli'ćeve 4. divizije u Dobqju. Kasnije je 
komandirao 5. divizijom u Sarajevu. Učestvuje sa svojim jedinicama u IV 
i V ofanzivi u borbama protiv NOV-a. Kao komandant divizije u Doboju, 
po Pavelićevom nalogu, potpisuje 28. maja 1942. sporazum s četnicima 
s Ozrena o zajedničkoj borbi protiv NOV-a i POJ -a. 

U zarobljeničkoj grupi toga su dana na granici bili: 

- general NDH, pukovnik bivše vojske, Franjo Dolački, rodom iz oko- 
lice Križevaca, posljednja dužnost bila mu je pomoćnik komandanta 
zbornog područja u Zagrebu; 

- general NDH Mirko Vučković, rukovodilac Sudskog odjela ustaškog 
generalštaba; 

- pukovnik Zlatko Šintić, potpukovnik bivše vojske i pomoćnik voj- 
nog izaslanika u Berlinu prije II svjetskog rata; jedno vrijeme bio je na 
dužnosti pomoćnika ministra Pavelićevih oružanih snaga; istakao se 
u borbama na Kozari, gdje je njegova jedinica predala Nijemcima neko- 
liko hiljada staraca, žena i djece, zatim u ofanzivi na Fruškoj gori; 

- pukovnik Ivan Seferović, također potpukovnik bivše vojske, rodom 
iz okolice Križevaca, pomoćnik zloglasnog Bobana, komandanta 5. divizije; 

- pukovnik Mića Mičić, Dubrovčanin, potpukovnik bivše vojske; 
dugo je radio kao zamjenik rukovodioca obavještajnog odjeljenja u Pave- 
lićevom ministarstvu oružanih snaga. 

Zatim su tu na raskrsnici Hrust uhvaćeni mnogi viši oficiri bivše 
jugoslavenske vojske. 


Navodimo samo neka usputno zabilježena imena: pukovnici NDH 
Josip Lončarević, Antun Hiver, Vladimir Dolazil, Viktor Hencel, potpu- 
kovnici: Anton Delec, Ljubomir Tugarčić, Roman Nikpal, Marijan Jožić 
i mnogi drugi, kojima nisam tada zabilježio imena. 

Ovi su dovedeni u naš štab, u vrtnu kućicu kod Pliberka. Drugi su 
kasnije registrirani u zarobljeničkom logoru. Među ovim oficirima bilo je 
i njemačkih viših i nižih oficira, kao i manji broj četničkih oficira. 


ZAROBLJAVANJE CRNOGORSKIH ČETNIKA 


Petnaesti je maj 1945. Već se spustilo veće. Još smo sjedili u vrtnoj 
kućici iznad same raskrsnice u Hrustu. Poneki novi viši Pavelićev oficir 
dolazi da se preda. 

Promatrao sam na već osvijetljenom trgu ogromnu masu zarobljenika 
koji su ispunili čitav prostor između kuća, tiskajući se, gusto zbijeni, 
naprijed. Tu, ispred samog našeg štaba, na toj raskrsnici puteva svi se 
zaustavljaju, kao da se kolebaju kuda treba da idu i u kojem pravcu da 
krenu s te raskrsnice života. Odatle su se iz mase kao rijeka koja istječe 
iz jezera zarobljenici svijali u kolonu, svrstavali se u redove na putu i pro- 
dužavali dalje. Gomila se leluja kao talasi na vjetru i kreće se najprije 
lijeno i nevoljko, a zatim brže, odlučnije i žustrije hrli u noć. 

U jednom trenutku vidjeh gdje dosta velikom brzinom nailazi veći 
engleski tenk i naglo staje ispred zarobljeničke mase, natjeravši je na 
uzmak i povijanje. Odmah zatim posada tenka uperi farove na zarob- 
ljenike na trgu i zloslutno poče šarati svjetlosnim mlazom po gomili. 
To potraja desetak minuta, dok odjednom motor snažno ne zabrekta. 
Tenk poče manevrirati i, valjda pri okretanju, naletje na masu zarob- 
ljenika. Gomila se snažno zatalasa, a kroz noć se prolomi jeziv krik pri- 
gnječenog ili zgaženog zarobljenika. Skočio sam instinktivno i potrčao 
u tom pravcu. Ali prije nego što sam uspio da se kroz masu probijem 
i interveniranim, tenk se okrenu i uz veliku brzinu i buku nestade u noći. 
Ostalo je potpuno nejasno što je htjela posada engleskog tenka. 


Zavlada tišina. Čulo se samo prigušeno ćućorenje gomile i kloparanje 
vojničkih cokula po kaldrmi. S vremena na vrijeme čula bi se reska 
komanda nekog od naših starješina. 

Sto je kolona dalje odmicala, naši su ih sve organiziranije svrstavali 
u redove, pojačavali tempo pokreta i broj oružane pratnje. Poslije se ispo- 
stavilo da je većina ovih zarobljenika mislila da ide u dubinu austrijskog 
teritorija, u savezničke logore. To što su ih vodili partizani, nije još značilo 
da se vraćaju u Jugoslaviju. U svom kretanju naprijed prolazili su kroz 
austrijski teritorij. Tamo su nailazili na grupe angloameričkih jedinica i na 
njihove tenkove. Mnogi zarobljenici mislili su da ih sprovodimo zajed- 
nički. Noć je i nisu niti primijetili kuda idu. Ovdje-ondje vide se na cesti 
njemački natpisi. Noću se teško orijentirati, pogotovu u tolikoj masi. 


Mnogi su se iznenadili kad su se već sutradan našli na jugoslavenskom 
teritoriju, na putu u Dravograd i Maribor. 

Živeći i djelujući posljednjih dana u izvanrednoj fizičkoj, a naročito 
psihičkoj, prenapregnutosti, kulminacija napetosti bila je baš tog dana 
kapitulacije neprijatelja, 15. maja, dana naše konačne pobjede. Sada kada 
je sve gotovo, kada je neprijateljska vojska razoružana i pala u naše ruke, 
bio sam radostan, ali i veoma umoran. Snaga i velika energija iz prethod- 
nih dana kao da su odjednom iščezle. Sjedio sam zavaljen, umoran, ali 
sretan i opušten. Promatrao sam kao hipnotiziran zarobljeničku kolonu 
i ljude koji sebezumno i izgubljeno tiskaju i guraju. 

Slike četvorogodišnjih napora, juriša, povlačenja, iscrpljujućih marševa, 
gladi, studeni, zbjegova naroda - sve mi je izišlo pred oči te majske večeri 
1545. godine. Sjećanja naviru kao bujica. 

Da, to je trenutak historije! To je kraj jedne epohe. Krvavi rat protiv 
fašizma završen je na tlu naše zemlje ovog poslijepodneva. 


Dok cio svijet slavi 9. maj kao Dan pobjede, naš Dan pobjede je 
zapravo 15. maj. Prvi smo od okupiranih naroda razvili zastavu otpora 
u Evropi i podigli ustanak protiv fašizma, a posljednji odlažemo puške! 

Često sam zamišljao da će se završetak rata zbiti negdje na ulasku 
u neki veliki grad, i to u glavni grad, gdje će nas narod dočekati s cvije- 
ćem, zagrljajima, pjesmom, kruhom i vinom. Topovske salve, iluminacije 
označit će početak slobode! A ja, sa svojim drugovima, opijen od radosti 
i sreće, neću prestati da kličem i pjevam sve dok ne padnem od umora. 
Sada sam, eto, ipak nekako u duši pomalo razočaran, jer je sve ispalo 
drukčije nego što sam maštao. 


Žena - četnički emisar 


U tom razmišljanju i maštanju trže me glas kurira: »Druže komesare, 
jedna žena želi da uđe u štab i nosi nekakvo pismo, poruku.« Za njim 
se pojavi naočita crnooka djevojka u urednoj crnoj đačkoj kecelji, s gustim 
viticama, blijeda i uplašena. Nije imala više od 19 ili 20 godina. Obrati 
mi se na francuskom jeziku i pruži mi pismo. 


Pogledao sam je malo zbunjeno, jer je pismo bilo na našem jeziku, 
ćirilicom, napisano tintom na kockastom trgovačkom papiru, adresirano 
na savezničkog komandanta u Koruškoj. 

Trenuci kapitulacije Pavelićeve vojske se pamte. Svaki detalj. Izne- 
nadna pojava četničkog emisara, ljepuškaste djevojke, također se pamti. 
Ona je naprosto izronila' te večeri iz zarobljene ustaške gomile i nosi 
pismo u ime četnika, za koje nisam niti znao da se nalaze u ovoj dolini, 
gdje je ratna mašina II svjetskog rata za nas Jugoslavene konačno stala. 
U općem porazu Nijemaca i kvislinških snaga našli su se i Đurišićevi čet- 
nici. Zbog sadržaja i kratkoće teksta, koji mi se tog trenutka učinio 


smušen, naivan i gotovo smiješan, dobro sam ga i skoro u cijelosti 
zapamtio. Tekst je glasio: 

»J ugoslovenska vojska u Otadžbini iz Crne Gore, Boke i Starog Rasa 
obraća se savezničkom komandantu sa molbom da nas prihvati i pruži 
politički azil do našeg ponovnog povratka u Otadžbinu. Nama se u borbi 
protiv okupatora nametnula i borba protiv komunista. Jedva čekamo da 
dođe dan kada ćemo zajedno sa našim saveznicima nastaviti borbu protiv 
komunističkih bandi.« 

Čitavo pismo bilo je veoma kratko, napisano na zgužvanom papiru. 
Dolje su stajali nečitki potpisi u ime vojnog a zatim političkog rukovod- 
stva »J ugoslovenske vojske u Otadžbini«. 

Pogledao sam i nisam mogao a da se glasno ne nasmijem. 

- Znači, to su četnici. Nisam znao da i njih ovdje ima. Došli ste baš 
kamo treba - izustih. 

Međutim, iznenadna gošća, valjda kada je čula »domaći« jezik, videći 
da tu nema nikakvog savezničkog komandanta Koruške, još jače poblijedi 
i kao iz puške izletje iz vrtne kućice i izgubi se u tom kaosu i metežu 
zarobljeničke gomile. Nestala je kao da je propala u zemlju. Dok su kuriri 
i stražari pokušavali da je pronađu muvajući se lijevo i desno, dovikujući 
se gdje bi mogla biti, odjednom se iz neposredne blizine javi jedan omanji 
čiča, izjavivši da je ta djevojka njihov predstavnik koga su oni poslali. 
S njim sejavio i jedan mlađi i viši čovjek. 

- Ne treba je tražiti, mi smo je poslali. Mi smo kompetentni pred- 
stavnici Jugoslovenske vojske u Otadžbini i želimo s vama razgovarati 
O predaji naše vojske, jer vidimo da je tu komanda kojoj se i ostali 
predaju - reče čiča. 

Stajali su preda mnom u štabu u vrtnoj kućici i u rukama držali kape. 
Stariji omanji čovjek bio je sijed, ćelav i dosta mršav, izmučenog izgleda 
u zgužvanom civilnom odijelu. Učinilo mi se, sudeći po izgledu, da ima 
65 do 70 godina. 

Drugi pregovarač nalikovao je na 50-godišnjaka, naočit, krupan čovjek 
guste crne kose, crnih odnjegovanih brkova, uredan i izbrijan. Čini mi se 
da je ovaj drugi bio nekako poluvojnički obučen, u vojnim čakširama 
1 civilnom kaputu. Stajao je uspravno i samo je piljio u mene ne trepćući. 
Dok je čiča govorio, ovaj se nije miješao i s očitim poštovanjem slušao je 
razgovor između mene i starca, za koga trenutak kasnije saznadoh da je 
visoki četnički funkcioner. 


Razgovor s elanom Nacionalnog komiteta Draže Mihailovića 


- Koliko vas ima? - upitah. 
- Oko sedam-osam hiljada - odgovori čiča.! 


1 Točni podaci o broju zarobljenih Đurišićevih četnika kod Dravograda nisu se 
mogli naći. Postoje određeni prethodni podaci i kasnije procjene. Lično sam 16. maja 


- A odakle ste? - rekoh. 

- Najviše iz Crne Gore. Ima nas nešto iz Hercegovine i Bosne - skru- 
šeno odgovori četnički vođa. 

- Gdje se nalazite? - nastavih. 

- Tu smo, kilometar-dva udaljeni u strahu od ustaške kolone, jer nas 
posljednjih nekoliko dana napadaju. Ubili su nam nekolicinu ljudi kada 
su se malo odvojili od naše kolone - odgovori starac. 

- Tko vam je komandant? Vi ste, čini se, obojica civili? 

- Naš komandant je bio vojvoda Pavle Đurišić - nastavi čiča. - 
Poginuo je od ustaške ruke, jer ga je izdao on, ta pogan, izdajnik Sekula 
Drljević. 

Čuo sam za Sekulu Drljevića, crnogorskog separatista, da se stavio 
u službu talijanskog fašističkog okupatora, ali nisam znao da se Sekula 
Drljević poslije prvih pobjeda ustanka u Crnoj Gori sklonio pod skute 
Pavelića, stavljajući se u službu tog kvislinga i jednog od najvećih izdaj- 
nika u našoj historiji. 

Nisam imao pojma da je Sekula na prijevaru prihvatio Đurišića kada 
se ovaj odvojio od Draže Mihailovića u Bosni i da ga je predao ustašama 
u Bosanskoj Gradiški, gdje je Đurišić ubijen s većim brojem četničkih 
oficira i funkcionera. Govoreći o tome, starac je najgorim izrazima grdio 
Sekulu: »nikogović«, »krvnik«, »izdajnik«, »ustaški sluga«, »šljeme mu se 
zatrlo« i dr. 

U jednom momentu reče: »Ta pogan Sekula je predao ustašama našeg 
dičnog vojevodu.« 

- Zašto, starče, žališ toliko za tim svojim vojvodom Đurišićem, koji 
se za sve godine rata borio na strani okupatora protiv vlastitog naroda? 
- upitah ga, jer je bilo očito da starac nije bio dobro orijentiran niti mu 
je bilo sasvim jasno pred kim se nalazi. Možda se već počeo psihički gubiti 


1945.. prošao pored cijele zarobljene četničke kolone koja je marširala preko Preva- 
lja-Soštanja ka Dravogradu. Sa mnom su u džipu sjedili četnički rukovodioci: major 
Vukčević, Jojić i Jergović. Zarobljenička kolona se otegla desetak kilometara. Po mo- 
joj procjeni i izjavama, četnika je u koloni moglo biti oko 6000, uključujući u taj broj 
i nekoliko stotina do jedne hiljade izbjeglih civila. 

Prema nekim našim ranijim podacima, po dolasku u istočnu Bosnu sredinom 
februara 1945. bilo je oko 10 000 Đurišićevih četnika. Đurišiću su se pridružili i ostaci 
bosanskih četnika. Ustaški generalštab u svom izvještaju od 4. IV 1945. (»Dodatak izvje- 
šću br. 94«) govori o broju četnika: »Crnogorski nacionalisti (10 000-12 000 ljudi) stigli 
su u svom pokretu prema zapadu do Lijevča Polja...« U jednom drugom »izvješću« 
govori se da se početkom aprila predalo iz 5. i 8. crnogorske divizije 3500 četnika, da 
se 1300 Hercegovaca i 600 Bosanaca prebacilo natrag na istočnu stranu Vrbasa kod 
sela Kukolja, da se 300 četnika predalo odmetnicima itd. Pored Hercegovaca i Bosa- 
naca, na istočnoj obali Vfbasa u to je vrijeme ostao i Pavle Đurišić s dosta Crnogo- 
raca (jedan četnički puk), koji su se kasnije također predali ustašama. S obzirom na 
gubitke u borbi s ustašama u Lijevča Polju, na bolesti (tifus je najviše pogodio civile) 
i osipanje - na Pavelićevu stranu moglo je prijeći oko 8000 četnika. Kod Zidanog 
Mosta pred frontom Prve armije pri kraju rata zarobljeno je oko 2000-1500 četnika. 
Prema svemu tome, može se zaključiti da se kod Dravograda moglo predati oko 
5500-6000 četnika i civila zajedno. 


pod pritiskom događaja, te mu je, čini se, u tom momentu bilo svejedno 
što i pred kim govori. 

- Zao mi je, čoeče - odgovori ožalošćeni politički vođa »Jugoslovenske 
vojske u Otadžbini« - što ga izdade ona pogan Sekula i što nije s nama 
dijelio do kraja sudbinu kada smo blizu četiri godine bili zajedno. 

Drugi sugovornik bio je šutljiviji, malo je govorio, u stvari odgovarao 
je jasno, otresito i logično. Izgledao je staloženiji i pametniji od starca. 
Moram priznati, starac mi je tada izgledao dosta smiješno. Mnogo je 
pričao i ne sasvim kontrolirano. Valjda je prije toga dugo šutio, te je sada, 
kada je svemu došao kraj, osjetio potrebu da više govori i da rastereti 
prenapete nerve. 

Nisam zapamtio niti sam sačuvao, bilješku o tome tko je bio taj naj- 
stariji četnički glavar koji je vodio glavnu riječ na pregovorima o predaji 
crnogorskih četnika te majske večeri prije 30 godina. Znam pouzdano da 
je govorio o tome da je prije rata bio direktor gimnazije u Peći i da je, 
čini mi se, rekao da je u bivšoj Jugoslaviji bio senator ili poslanik. Dobro 
sam zapamtio da je tada izjavio da je član Nacionalnog komiteta Draže 
Mihailovića i član istoimenog komiteta crnogorskog generala Blaža Đuka- 
novića. Kasnije su mi neki poznavaoci crnogorskih prilika govorili da je 
to, najvjerovatnije, mogao biti Jojić, senator iz Vasojevića. Ali pored svih 
tih obavještenja, ne mogu sa sigurnošću tvrditi da je to bio baš Jojić. 

Drugi četnički vođa bio je bivši cetinjski advokat dr Nikola Jergović. 
Njegovo ime i osnovne podatke pronašao sam u svojim bilješkama. Kako 
je bio oženjen kćerkom vojvode Boža Petroviča, bliskog rođaka crnogor- 
skog kralja Nikole, Jergović je negdje pred rat bio primljen na dvor tali- 
janske kraljice (kćerke kralja Nikole). Vjerovatno otada i datiraju njegove 
simpatije prema talijanskom fašizmu. Pričalo se da se ranije, prije rata, kao 
čovjek liberalnih pogleda, družio s komunistima, ili čak i bio komunist, 
ali da se od 1936. godine, poslije poznate provale i masovnog hapšenja 
komunista, povukao. Za vrijeme rata bio je predsjednik okupatorske 
općine u Cetinju. Postao je član četničkog crnogorskog Nacionalnog 
komiteta. 


Rascjep u četničkim redovima 


Obojica su prenoćila u našem štabu. Tek izjutra su s našim jedinicama 
pošli ka četničkoj koloni radi njezine predaje i razoružanja. Govorljivi 
čičica to mi je veče dugo pričao o Sekuli Drljeviću, o odvajanju Pavla Đuri- 
šića od Draže Mihailovića u Bosni i o svim tim njihovim peripetijama 
u posljednjim fazama rata. 

S interesom sam slušao o sudbini _Đurišićevih četnika. Nisam još 
sasvim shvatio kako to da su Đurišića ubile ustaše, kada su četnici već od 
prvih dana izdaje surađivali s ustašama u Lici i Bosni, gdje sam ratovao. 
Posebno, što se više bližio kraj rata i što su trpjeli više poraza, ta je surad- 
nja i savezništvo bilo sve bliže i čvršće. Kako to da se samo crnogorski 

četnici nađoše ovdje, u provaliji poraza, zajedno s ustašama, dok četnika 
iz drugih krajeva nije bilo? Nisam pojma imao o neslaganju i sukobu 
Đurišića s Dražom i da je Draža sa srpskim četnicima krenuo natrag 
u Srbiju, a da Đurišić nikako nije odobrio taj nerealan i samoubilački 
Dražin plan da se vrati iz Bosne u Srbiju da tobože tamo diže ustanak 
protiv komunista. 

Kasnije sam se, da bih detaljnije provjerio ove događaje, zainteresirao 
za dokumente u Vojnoistorijskom institutu, pomoću kojih sam upotpunio 
sliku o sudbini Đurišićeve četničke grupe prije predaje mojoj diviziji. Tako 
sam saznao nešto više o sukobima među samozvanim četničkim vojvo- 
dama i komandantima poslije njihovog istjerivanja iz Srbije i Crne Gore, 
0 čemu sam ovdje 15. maja slušao od crnogorskih četničkih političkih vođa. 

Brz prodor naših snaga u Srbiju prisilio je četničke snage Draže Mihai- 
lovića da se povuku u istočnu Bosnu. U septembru i oktobru 1944. prije 
povlačenja, na brzinu su izvršili mobilizaciju naroda za popunu svojih 
redova. Naravno, ta mobilizacija srpskih seljaka u osvit same slobode 
1 istjerivanja okupatora iz zemlje nije mogla naročito pomoći četničkom 
pokretu. Naprotiv! Ona je uvjetovala veliku demoraliziranost i konstantno 
osipanje i rasulo Dražinih redova. Jedno vrijeme prije odstupanja iz Srbije 
četničko je vojno i političko rukovodstvo pomišljalo na to da svoju vojsku 
uputi u Crnu Goru prema Đurišiću. Tamo je bliže more i, u slučaju iskr- 
cavanja Angloamerikanaca - što su četničke glavešine stalno priželjkivale - 
- našli bi se bliže njihovom okrilju. 

četnička vojska s Dražom na čelu krenula je ipak prema zapadu. 
Angloamerikanci se nisu iskrcali, a Đurišić je i sam, pod pritiskom parti- 
zanskih snaga, morao bježati iz Crne Gore. Tako je četnička vojska prezi- 
mila u istočnoj Bosni ispod Ozrena i na terenima Trebave i Vučjaka 
(između Doboja, Modriče i rijeke Save). 


Dolazak crnogorskih četnika u Bosnu - metamorfoza Pavla Đurišića 


U takvoj situaciji i velikoj dilemi četničkog rukovodstva što treba dalje 
raditi, sredinom februara 1945. došla je k Draži u Trebavu i istočnu 
Bosnu Đurišićeva četnička grupa. Došli su veoma iscrpljeni, izgladnjeli 
i po velikoj zimi. 

Za razliku od dobrog dijela srbijanskih četnika, među kojima je bio 
velik broj mobiliziranih seljaka, većina crnogorskih četnika odavno se 
zakrvavila u borbi protiv partizana. Oni su bili spremni, čim su se malo 
odmorili i pothranili, đa nastave borbu protiv NOV-a. To je dobrim dije- 
lom bila ideološka vojska izrazito antikomunističkog karaktera, za koju je 
Đurišić, bez sumnje, predstavljao neprikosnoveni autoritet. 


Pavle Đurišić, kapetan bivše jugoslavenske vojske, u početku ustanka 
crnogorskog naroda našao se u redovima ustanika. Još 1941. izdao je 


NOP i prišao četničkom pokretu te postao jedan od njegovih glavnih 
nosilaca u Crnoj Gori. 

U očekivanju savezničke invazije preko Jadrana na Balkan, bojeći se 
da četnici ne priđu invazionim trupama, Nijemci su, poslije V ofanzive, 
razoružali pojedine grupe četnika, naročito crnogorskih (zbog blizine nji- 
hova teritorija priobalnom pojasu) i slali ih u zarobljeničke logore u Nje- 
mačkoj. Oni su i Đurišića poslali u logor. Ubrzo je pušten na inzistiranje 
»oca Srbije« Nedića. 

Po dolasku u Beograd dolazi do sporazuma s Nedićem, po kojem 
Đurišić, prema njemačko-nedićevskoj koncepciji, treba raditi na pripa- 
janju Crne Gore Srbiji. Radeći neko vrijeme na provođenju tog spora- 
zuma, Nedić postavlja Đurišića za pomoćnika komandanta Dobrovo- 
ljačkog korpusa, a Hitler ga odlikuje najvećim odlikovanjem »Gvozdenim 
križem«. Kasnije se ponovno okreće Draži Mihailoviću i bori za povratak 
stare monarhističke Jugoslavije. Pri kraju rata napravio je sporazum - 
— o kojem će kasnije biti više riječi — sa separatistom Sekulom Drljevićem, 
po kojem njegova »Jugoslovenska vojska u Otadžbini - Crne Gore, Boke 
i Starog Rasa« postaje »Crnogorska narodna vojska«; cilj joj je uspostav- 
ljanje samostalne crnogorske države. 

To bi bila, u najkraćim crtama, politička fizionomija i tok prevrtljive 
karijere Pavla Đurišića, koji je mijenjao razne odore i »dlake«, ali ćud 
nikako. Ostao je dosljedan samo u jednom: u slijepoj mržnji i beskompro- 
misnoj borbi protiv NOB-a, ne birajući pri tom sredstva. Đurišićeva voj- 
ska najzad se borila protiv nas pod komandom Pavelića, ali sada bez svog 
komandanta, jer su Đurišića, po Sekulinom nalogu, zaklale ustaše 
u Bosanskoj Gradiški i bacile u Savu. 

Sigurno je da je Đurišićeva vojska (i donekle četničke jedinice popa 
Đujića) po svojoj organizaciji, borbenosti i zakrvljenosti jedina veća čet- 
nička formacija koja se mogla ozbiljnije boriti protiv naših partizanskih 
jedinica. 


Misija američkog pukovnika 


Iako su članovi američke vojne misije kod Draže bili ranije povučeni 
(marta 1944), u augustu iste godine kod sela Pranjana spustio se pado- 
branom k četnicima američki pukovnik Mac Dowell. Njegov zadatak, po 
svim podacima za koje sam doznao, bio je da pridobije Dražu da ostane 
u zemlji i da nastavi borbu protiv partizana. Naravno, to bi dobro poslu- 
žilo reakcionarnim snagama u svijetu za njihove makinacije i borbu protiv 
nove Jugoslavije. Obavještajac Mac Dowell stalno je Draži ponavljao 
svoju ideju kako će angloameričke trupe doći u Jugoslaviju, da će se kurs 
zapadne politike promijeniti, da će doći do sukoba s Rusima i konačnog 
obračuna zapadnog kapitalizma s komunizmom. 


Sumnjajući na momente u dolazak saveznika, Draža je pokušao isko- 
ristiti prelazak jedinica Crvene armije preko naše granice da se dodvori 


Rusima i pokaže kao borac protiv okupatora. Preko četničkog koman- 
danta Rasinskog korpusa, majora Keserovića, stupio je u vezu sa sovjet- 
skim prethodnicama kod Kruševca. Četnici se čak ni tad, u posljednjem 
času, ogrezli u suradnji s okupatorom i u borbi protiv partizana, nisu 
htjeli boriti protiv Nijemaca. Sve te špekulacije brzo su otkrivene i pokušaj 
spašavanja svoje kože pomoću Rusa u samom je početku propao. 


S druge strane i nama je bilo u interesu da se Draža odluči da ostane 
u zemlji i da bude uhvaćen živ. Poznate su veze i depeše koje su naši 
organi bezbjednosti slali Draži, a koje su govorile o lošem stanju u Srbiji 
i o mogućnosti dizanja ustanka ne bi li ga pridobili za ideju da se vrati 
u Srbiju. Takvo rješenje bilo bi najbolje upravo zbog toga što bi odlaskom 
u inozemstvo neprijatelji naše zemlje prikazivali Dražu kao legendu i kori- 
stili ga za špekulacije protiv naše zemlje. S druge strane, na suđenju bi se 
njegova izdajnička uloga u toku rata do kraja raskrinkala. Tako se naša 
akcija o Dražinom ostanku u zemlji podudarala s akcijom američkog 
pukovnika i drugih reakcionarnih krugova i obavještajnih službi, iako su 
u osnovi takve akcije, naravno, bili različiti ciljevi i namjere, šireći slijepu 
antikomunističku propagandu u četničkim redovima, američki pukovnik 
je Dražu ipak ostavio na cjedilu i i. novembra 1944. napustio ga, odlet- 
jevši avionom s Ozrena. 


Sukob Đurišić - Draža 
Memorandum crnogorskih četnika Draži Mihailoviću 


Sukob Draže i Đurišića bio je neizbježan. Pavle Đurišić je u osnovi bio 
sposoban vojni komandant, trezven i logičan u prosuđivanju, energičan, 
oštar i surov u provođenju svojih odluka. Na žalost, te svoje vojne spo- 
sobnosti stavio je u službu okupatora i izdaje. On je, za razliku od Draže, 
odmah uvidio koliko je ideja o povratku u Srbiju bila samoubilačka za 
četničku vojsku i glupa sa stanovišta procjene vojno-političke situacije. 
Draža se proglasio čak vođom »trećeg« srpskog ustanka i imao fiksnu 
ideju da će saveznici, čim se on vrati u Srbiju i donekle razvije svoju aktiv- 
nost, intervenirati vojnički. Za Đurišića, hladnog rezonera, bilo je to 
samoubilačko buncanje. Nisu se mogli održati u Srbiji ni pod zaštitom 
moćnih bajoneta njemačkih armija, a kamoli sada kada su potučeni 
istjerani iz Srbije. 

Takvom otporu prema Draži i njegovoj procjeni situacije pridružili su 
se i komandanti bosansko-hercegovačkih četnika, Ostojić (bosanskih) 
i Baćević (hercegovačkih). 

Kasnije, u Arhivu Vojnoistorijskog instituta, pronašao sam jedan do- 
kument u kojem »Jugoslovenska vojska u Otadžbini, Štab za Crnu Goru, 
Boku i Stari Ras, pov. broj 39 od 21. februara 1945. godine« izvještava 
načelnika štaba vrhovne komande da je crnogorska grupa četnika održala 


konferenciju na kojoj se razmatrala vojna i politička situacija četničke 
vojske na teritoriju između Drine i Bosne. Cilj konferencije bio je da se 
s gledištima grupe crnogorskih četnika upozna vrhovna komanda i ostali 
komandanti s teritorija Srbije i iz drugih krajeva. 

Iz spomenutog dokumenta vide se i osnovni zaključci konferencije, i to: 

. neprijatelj je jači, bolje naoružan i bolje snabdjeven, uskoro će se 
koncentrirati i svako produženje borbe znači uništenje četnika ... 

. četnička vojska je premorena, slabo snabdjevena, bez municije, ima 
puno gubitaka, tako da nije u stanju da produži borbu i s najmanje 
izgleda na uspjeh ... 

. ima dosta izbjeglica za čije je obezbjeđenje potrebno odvojiti jedan 
dio snaga ... 

... potrebno je odmah prijeći najvećom brzinom, najbržim sredstvima 
u zapadni dio države, sačuvati živu silu, reorganizirati se, izdvojiti bolesne 
i izbjeglice, popuniti se opremom i municijom i čekati promjenu kursa 
politike i mogućnost agresivnog produženja borbe ...« 

Dokumenat je potpisao komandant crnogorske četničke grupacije, pot- 
pukovnik Pavle Đurišić. Kao što se može iz ovog dokumenta vidjeti, 
s četničkog gledišta ovo je realistička procjena vojno-političke situacije, 
a zaključci i prijedlozi jedino mogući, nasuprot Dražinoj procjeni situacije 
i odluci. 

Naravno, život je pokazao da i ova orijentacija nije uspjela i da su oni, 
zajedno s ustaško-domobranskom vojskom i njihovim patronima - nje- 
mačkim divizijama - pali u naše ruke. Ali ova orijentacija je imala neke 
realnije izglede da se nekažnjeno izvuku iz zemlje i predaju zapadnim 
saveznicima, što im je, s obzirom na to da je rat bio nepovratno izgubljen, 
i bio jedini cilj. Da nije njemački komandant »jugoistoka«, general Lohr, 
zadržao sve snage pod svojom komandom na tzv. Zvonimirovoj liniji pet 
dana dulje nego što je situacija pokazivala da je potrebno, izvukli bi se 
s ostalima i crnogorski četnici. Međutim, Dražina odluka o povratku 
u Srbiju pokazala se potpuno nerealnom i bez ikakvih izgleda na uspjeh. 


Ratni događaji omeli su ove predstavnike velikosrpske kontrarevolu- 
cije u njihovoj namjeri da se nekažnjeno izvuku iz zemlje u kojoj su 
počinili ratne zločine i da u inozemstvu nastave borbu protiv nove 
Jugoslavije. 

Ustaški izvori također govore o sukobu između Draže i Đurišića. 
U jednom povjerljivom dokumentu ustaškog generalštaba od 2.5. IV 
(»dodatak dnevnog izvješća I-a, br. 115/45«), namijenjenom uskom krugu 
visokih ustaških rukovodilaca, (nađenom u Vojno-historijskom institutu 
JNA) stoji: 

»Velik dio četnika napušta Dražu Mihailovića i raspada se u četničke 
skupine... Jedan dio je prešao boljševicima, a drugi se krije po trojkama 
i petorkama na Ozrenu, Trebavi, Majevici... Između Draže Mihailovića 
i vođe crnogorskih nacionalista došlo je početkom travnja do razilaženja, 


jer je Đurišić odbio da učestvuje u namjeravanom pohodu četnika u Srbiju 
u cilju podizanja narodnog ustanka« (pomoćnik glavara Glavnog stožera 
ORSA i pročelnik Operativnog odjela Gist, pukovnik Helbich). 


Četnički glavari hvataju veze s Pavelićem 


Marta 1945. Draža Mihailović je poslao Paveliću svog izaslanika Svetu 
Đukića, generala bivše jugoslavenske vojske. Uhvaćeni general NDH Đuro 
Grujić (također general bivše vojske) izjavio je na suđenju da je prisu- 
stvovao razgovoru Đukića i Pavelića i da je Dražin izaslanik nudio surad- 
nju četnika s Pavelićem. Pretresala se mogućnost prelaska četnika na teri- 
torij NDH i spajanje s Nedićevim i Ljotićevim snagama, koje su se 
povukle onamo s Nijemcima poslije protjerivanja iz Srbije. Pavelić je pri- 
stao na to da se četnici grupiraju na južnom krilu njegovih snaga na pro- 
storu južno od Kozare. Za daljnje izvršenje ovog sporazuma od strane 
NDH određen je ustaški general Luburić, poznati koljač iz Jasenovca 
i ortodoksni istrebitelj srpskog življa. Pavelić je tada poslao Draži hiljadu 
ampula vakcine protiv tifusa, koji je naveliko harao u četničkim redovima 


u istočnoj Bosni. 


Dva puta, 15. i 23. aprila, Draža Mihailović je poslao Paveliću i nadbi- 
skupu Stepincu svoga izaslanika Ranka Brašića, preko kojeg im je uputio 
svoj memorandum. Pavelić je preko Brašića pozdravio Dražu i poručio 
mu da dođe u Zagreb. 

U pismu koje je Draža poslao Stepincu vidi se s koliko su se mržnje 
sve do posljednjeg časa povezivale antinarodne, kontrarevolucionarne 
snage. U poslanici jezuitu Stepincu kaže se između ostalog: 


»Vrhovna komanda, 15. aprila 1945. 


Preuzvišenosti! 

Preplavivši Srbiju i druge srpske pokrajine, komunistički val od nekog 
vremena zapljuskuje i one pokrajine koje nastanjuje hrvatski narod. On se 
sve više širi i naročito poslednjih dana preti da preplavi te krajeve, onako 
isto kako je bio slučaj u minuloj godini sa srpskim krajevima. Prilikom 
prve audijencije kojom ste donosiocu ovog pisma učinili čast, imao je pri- 
like da obavesti vašu Preuzvišenost o svim nevoljama i patnjama što ih je 
komunizam prouzrokovao srpskom narodu u toku nekoliko meseci... 


Bez obzira na sve one momente i okolnosti koji su nas ili koji bi nas 
mogli deliti, ja smatram za svoju dužnost da zamolim i vašu Preuzvišenost 
da uloži sav svoj uticaj i sve svoje napore u cilju aktiviranja svih nacio- 
nalnih snaga hrvatskog naroda u borbi protiv boljševizma .. .«* 


Nešto ranije, 6. aprila 1945, poslao je Draža dvojicu svojih najvažnijih 
komandanata, Dragoslava Račića i Neška Nedića, u Zagreb, u pratnji 


1 »Dokumenti o protivnarodnom radu«, str. 409. 


njemačkog potporučnika, k njemačkom komandantu Balkana, generalu 
von Lohru, da od njega i Pavelića traže oružje i slobodan prolaz prema 
Sloveniji i Austriji. Ova dvojica Dražinih predstavnika pozvala su se na 
već sklopljeni sporazum između Nijemaca i sjevernodalmatinskih četnika 
popa Đujića, kojima je dozvoljen prolaz preko teritorija NDH na Zapad. 


Prema izjavi generala Grujića, još u februaru 1945. njemački poslanik 
u Zagrebu, Kasche, u sporazumu s komandantom njemačke grupe armija 
»E«, poslao je Paveliću kategoričan zahtjev da ne vrši nikakvo nasilje 
prema dalmatinskoj četničkoj grupi popa Đujića, koja uskoro treba da se 
transportira prema Slovenskom primorju i dalje u Austriju. Pavelić je izdao 
zapovijed da se Đujićevoj grupi četnika ne prave nikakve smetnje.! 


Sporazum Đurišić - Drljević 


Da bi se prebacila u »zapadni deo države«, Đurišićeva crnogorska 
četnička grupa trebala je prijeći preko teritorija koji su držale ustaše. 
Po pričanju ovih zarobljenih četničkih vođa, pronašli su da je najbolje da 
preko Sekule Drljevića, poznatog crnogorskog separatista i bliskog Pave- 
lićevog suradnika, dobiju suglasnost šefa ustaške države za neometan pre- 
lazak preko teritorija NDH. 


U drugoj polovici marta u Derventi je, čini se, došlo do sastanka 
između Drljevića i Đurišića. Tamo je postignut sporazum po kojem Đuri- 
šić priznaje Drljevića za crnogorskog poglavara, a Đurišić bi zauzvrat 
ostao i nadalje komandant vojske i vodio bi s ustašama i Nijemcima rat 
protiv J ugoslavenske narodne armije. 


Drljević je povodom toga sporazuma zz marta 1945. izdao u Zagrebu 
»Dnevnu zapovijed crnogorskoj narodnoj vojsci«, u kojoj govori da je 
Pavle Đurišić došao u vezu s njim kao predsjednikom Crnogorskog držav- 
nog vijeća i sporazumio se da se ubuduće zovu Crnogorska narodna 
vojska koja se bori za uspostavljanje samostalne crnogorske države. 
Sekula Drljević je vrhovni komandant te vojske i njegova je zapovijed da 
se pokoravaju naredbama potpukovnika Pavla Đurišića, koje će ovaj 
davati u njegovo ime i po njegovim uputama. 

Naročito je interesantno za ocjenu ovog crnogorskog »nacionalnog 
vođe« i teškog izdajnika naših naroda kako u svojoj zapovijesti veliča 
ustašku vojsku i Pavelića. 

. »Našli ste se na području Nezavisne Države Hrvatske u ratu većem 
od svih koje je ikada vodio rod ljudski. Dala vam se prilika da neposredno 
osjetite toplinu prijateljstva hrvatskog naroda i njegovog velikog Poglav- 


1 I srpski dobrovoljački korpus povukao se iz Srbije s Nijemcima. Korpus je pre- 
šao u Sloveniju, a krajem rata, desetkovan u borbama, povukao se preko Postojne i 
Soče u Italiju i tamo predao saveznicima. 


nika prema crnogorskom narodu i njegovoj državnoj slobodi... Borit ćete 
se rame uz rame s junačkom hrvatskom vojskom« .. .! itd. I to piše potkraj 
marta 1945. godine - nešto više od mjesec dana prije svršetka II svjetskog 
rata. 


Tko je Sekula Drljević? 


Student, pitomac kralja Nikole na zagrebačkom Sveučilištu, Drljević 
se vješto dodvoravao kralju Nikoli, postavši kasnije u njegovoj vladi mini- 
star pravde. Glasao je za bezuvjetno ujedinjenje i svrgavanje kralja Nikole 
na Velikoj narodnoj skupštini 1918/19, da .bi, kako u bivšoj Jugoslaviji 
nije dogurao dalje od načelnika ministarstva pravde, postao separatist. 
U staroj Jugoslaviji vodio je crnogorske federaliste. Ranije se bio približio 
Stjepanu Radiću, a kasnije je kao advokat 1938. godine bio izabran za 
poslanika na listi Udružene opozicije. 


Sekula Drljević je čekao svoj trenutak koji je došao razbijanjem Jugo- 
slavije. Njemu ništa nije smetalo što su Crnu Goru okupirale talijanske 
fašističke trupe. Još su pripadnici talijanske divizije »Messina« ulazili 
u Cetinje, šepureći se kao pobjednici u ratu, koji se, u stvari, nije ozbiljno 
ni vodio, a dio Crnogorske federalističke stranke? požurio se da već 
17. IV 1941. formira Centralni nacionalni komitet za oslobođenje i uspo- 
stavljanje nezavisne Crne Gore. Ubrzo poslije toga komanda okupacionih 
snaga i taj centralni komitet formirali su »Privremeni administrativni 
crnogorski komitet« od 13 članova, koji je i formalno preuzeo vlast od 
bana Zetske banovine. 


Separatisti su dolazak talijanskih fašista i rušenje stare Jugoslavije 
ocjenjivali kao oslobođenje porobljenog crnogorskog naroda od srpskog 
ugnjetavanja. Dolazak talijanskog kralja Viktora Emanuela, koji je bio 
oženjen kćerkom posljednjeg crnogorskog kralja Nikole, sredinom juna 
1941..U Cetinje separatisti su koristili za prikazivanje Talijana kao oslo- 
bodilaca i prijatelja Crne Gore i za ubrzanje svojih želja oko proglašenja 
Nezavisne Države Crne Gore i uspostavljanje monarhije. 

Krajem aprila 1941. komandant invazionih talijanskih snaga u Alba- 
niji general Ugo Cavalero, čije su trupe zaposjele Crnu Goru, naredio je 
stvaranje »Civilnog komesarijata za Crnu Goru«. Visoki civilni komesar 
bio je vrhovna vlast u Crnoj Gori; njemu su bili podređeni svi drugi 
organi. Upravni aparat stare vlasti, kotarski i općinski službenici, financij- 
ski i porezni službenici, zatim cio jugoslavenski žandarmerijski puk, koji 
je za vrijeme stare J ugoslavije bio dislociran na teritoriju Crne Gore, stavio 


1 Dokument Vojnoistorijskog instituta J NA - Inv. br. 21560. 

1 Stranka koja je bila sasvim mala, sastavljena je uglavnom od bivših viših tunk- 
cionera vlade kralja Nikole, bez ozbiljnog utjecaja u narodu; vodili su je uglavnom 
stari ljudi. 


se na raspolaganje okupatoru. U svim kotarima postojali su civilni dele- 
gati kao produžna ruka i podređeni organ visokog komesara. 


Granice Crne Gore s NDH bile su one iz vremena Austro-Ugarske. 
Budući da je okupator krojio granicu kako je njemu odgovaralo, Ulcinj, 
Tuzi, Gusinje, Plav i Rožaj pripali su Albaniji. Crnoj Gori je pripao teri- 
torij u Bosni između Drine i Lima, s Fočom i Cajničem. Dio Sandžaka 
u početku je pripao NDH, pošto su ga prethodno okupirali Nijemci. 
Kasnije su Talijani dobili Sandžak kao svoju zonu (osim novopazarskog 
kotara) te su odatle protjerali ustaše. 


Početkom maja 1941. Talijani su raspustili Privremeni administrativni 
crnogorski komitet i umjesto njega je civilni komesar imenovao »Savje- 
todavno vijeće Crnogoraca«, također od 13 članova. Počasni predsjednik 
postao je Mihailo Ivanović,! a predsjednik (radni) Jovo Popović.& To 
»Vijeće« (konsulta) pripremalo je proglašenje Kraljevine Crne Gore. & 


Uz blagoslov Talijana, izvršene su pripreme za održavanje tzv. Crno- 
gorskog sabora. Crnogorski je sabor (u svojstvu ustavotvorne skupštine) 
sazvan i 12. jula 1941. donio je deklaraciju kojom se Crna Gora progla- 
šava ustavnom monarhijom. 


Tu izdajničku rabotu crnogorskih separatista i njihovog istaknutog 
vođe Sekule Drljevića prekinuo je sutradan (13. jula) narodni ustanak 
pod vodstvom komunista. Sekula je pobjegao svom starom prijatelju, još 
poznatijem separatistu Anti Paveliću.“ Najprije se nastanio u Zemunu, 
a kasnije je živio i djelovao u Zagrebu, postavši najbliži Pavelićev surad- 
nik. Vrlo brzo se eksponirao pišući članke pune mržnje prema srpskom 
narodu, dodvoravajući se na taj način svojoj subraći ustašama. Sam 
Drljević je pisao kako su Crnogorci bili uvijek orijentirani prema Medi- 
teranu, Rimu i Veneciji, napadajući jugoslavensku ideju i svaku misao 
o državnoj zajednici naših naroda. 


Sve do ovog susreta s četničkim glavešinama ovdje na granici nisam 
imao pojma da je Sekula Drljević, igrajući do kraja svoju separatističku 
ulogu, uspio crnogorsku četničku vojsku, koja je bježala ispred partizana, 
pretvoriti u vojsku koja se bori za samostalnu Crnu Goru, da joj se samo- 
zvano nametnuo kao vrhovni komandant i da je na prijevaru uhvatio 
Đurišića i predao ga ustašama na likvidaciju. 


1 Bivši ministar u penziji. 

& Opunomoćeni bivši ministar u penziji. 

& Vijeće su još sačinjavali: Dušan Vučinić, Bogdan Ivanović, Savo Milunović, 
Petar Lompar, dr Ivo Jovičević, Krsto Petrovič, Đuro Đurišić, Ivo Radonjić, Vaso Ba- 
nović, Đuro Popović i Jovan Klisić. Polovica od njih već su bili penzioneri. 

4 Mladen Lorković, ustaški ministar, još je prije rata 1939. izdao knjigu »Narod 
i zemlja Hrvata« u izdanju »Matice hrvatske«, u kojoj je u hrvatske zemlje, osim Bo- 
sne i Hercegovine, ubrojao Crnu Goru i Sandžak. Nisu tako pisali samo ustaški histo- 
ričari i drugi kvaziučenjaci, nego je i sam Pavelić na sastanku s Hitlerom 7. juna 1941. 
govorio: »Hrvati uopće nisu slavenskog porijekla. Oni su potomci Gota, a slavenska 
ideja im je umjetno naturena«. 


Sklapajući sporazum s Đurišićem, ovom nezajažljivom  karijeristu 
i u historiji naših naroda rijetko beskrupuloznom, beskarakternom poli- 
tičaru pružila se prilika da se, makar i nepuna dva mjeseca pred kraj 
rata, proglasi šefom Crne Gore, vrhovnim komandantom četničke crno- 
gorske vojske, izbjegle u oblast između gornjeg toka Bosne i Vrbasa. 


Njegova namjera bila je da crnogorske četnike gurne u prve redove 
borbe protiv nastupajućeg NOV-a. Po svemu se čini da je četnički vojvoda 
Đurišić vidio da je rat potpuno izgubljen i nije htio da žrtvuje i sebe, 
i svoju vojsku, da izgine za račun Drljevićevih bolesnih ambicija i spaša- 
vanja ustaša. Kako se iz svega može zaključiti, njemu je bio cilj da sa 
cijelom svojom vojskom emigrira. Sam, bez vojske i u emigraciji, ne bi 
predstavljao ništa. Zato je najvjerovatnije i došlo do sukoba između ove 
dvojice izdajnika i kršenja postignutog sporazuma. Svoje ambicije Sekula 
najvjerovatnije nije mogao ostvariti pored živog i autoritativnog Đurišića. 


Izvještaj  Pavelićevog generalštaba od _4.1V1945. govori o tome 
sukobu: »Crnogorski nacionalisti (10 000-12 000) stigli su u svome 
pokretu prema zapadu do Lijevča Polja i ceste Banjaluka-Bosanska Gra- 
diška. Crnogorske vođe otkazale su poslušnost svome vrhovnom koman- 
dantu dru Sekuli Drljeviću.« 


Ako se usporedi datum Sekuline dnevne zapovijesti s ovim obavješte- 
njem o rascjepu, može se zaključiti da ovo novo »prijateljstvo« nije moglo 
trajati više od 12 dana. 

Lohrov načelnik štaba balkanske grupe armija »E«, general Erich 
Schmidt Richberg u svojoj knjizi »Završne borbe na Balkanu« iznosi: 

»Otprilike 10. aprila 1945. godine komandant četničkih jedinica 
u Crnoj Gori i Sandžaku, Đurišić, izjavio je Poglavniku da je spreman da 
se potčinjava sa svojim crnogorskim četnicima koji su se tada infiltrirali 
u prostoru zapadno od Doboja. Četnicima je onda naređeno da se kreću 
južno od Save prema Jastrebarskom. Glavni komandant (misli se na 
Lohra - M. B.) obaviješten je o toj odluci.« 

Početkom aprila Đurišić je sa svojom vojskom napustio rajon 
Vučjaka i krenuo prema zapadu. S njima su pošli bosanski i hercegovački 
četnički komandanti Zaharije Ostojić i Petar Baćević i još dva oficira iz 
Vrhovne komande Draže Mihailovića. Interesantno je napomenuti da je 
s Đurišićem čini se krenuo i Dragiša Vasić, poznati književnik između dva 
rata, jedan od najeminentnijih četničkih vođa poslije Draže Mihailovića. 


Pokušaj samostalnog proboja 


Đurišić se poslije sukoba sa Sekulom pokušao sa svojom četničkom 
grupom probiti sam, bez ičije pomoći, na zapad. Prešli su preko rijeke 
Ukrine i ispred planine Motajice pokušali forsirati Vrbas i prijeći preko 
ceste Banja Luka-Gradiška. U Lijevča Polju kod Nove Topole, u rajonu 


Razboj-Trašelji-Kukolje, došlo je do sukoba s ustašama, koji su vjero- 
vatno pod Drljevićevim utjecajem dobili naređenje da ih ne puste naprijed. 
Na otvorenom terenu Lijevča Polja došlo je do žestokog okršaja, 
u kojem su se smjenjivali napadi i kontranapadi. Ustaše su bile bolje 
organizirane, bolje naoružane, raspolagale su i s nešto tenkova te su 
odbile sve napade četnika nanijevši im osjetne gubitke. Ustaški avioni 
su, za vrijeme borbe i kasnije, bacali na četničke položaje Drljevićeve 
letke, u kojima se ovi pozivaju da ubiju svog komandanta Đurišića i da 
sa svojom braćom ustašama nastave borbu protiv partizana. 


Vidjevši da je pretrpio neuspjeh i velike gubitke, Đurišić je poslao 
u Banjaluku Petra Baćevića, komandanta hercegovačkih četnika, da pre- 
govara s ustašama. Ustaše su četničku vojsku, koja im se stavlja na raspo- 
laganje, povele u Bosansku Gradišku. 


Pavelić je iskoristio ovu situaciju i prikazao predaju četnika kao svoj 
veliki uspjeh. U povjerljivim izvještajima ustaškog generalštaba, namije- 
njenim užem krugu ustaških izabranika, govori se kako se na području 
jugoistočno od Bosanske Gradiške početkom aprila predalo iz V i VIII 
crnogorske divizije 3500 četnika, da se 1300 Hercegovaca i 600 Bosanaca 
prebacilo natrag na istočnu obalu Vrbasa kod sela Kukolja (20 km jugo- 
istočno od Bos. Gradiške), da se 300 četnika predalo odmetnicima. 


Ustaše su četnike obukle, naoružale i odmah gurnule u borbu protiv 
naših snaga pod Kozarom, a Pavle Đurišić se s ostatkom svoje vojske, 
u kojoj je osim Crnogoraca bilo dosta Hercegovaca i Bosanaca, povukao 
na istočnu obalu Vrbasa i na zapadne obronke Motajice. Poslije izvjesnog 
kolebanja, najzad se i Đurišić s preostalim većim dijelom svoje vojske 
predao ustašama. Prema nekim podacima, Đurišića su, zajedno sa 1500 
oficira i četničkih prvaka, ustaše, po nalogu Sekule Drljevića, zaklale 
i leševe bacile u Savu. Tu je navodno ubijen i Dragiša Vasić. 


Sekula Drljević je uspio prebjeći preko granice. Sklonio se u jednu 
bolnicu u Celovcu. Ali ga je tamo ubrzo sustigla četnička osveta. Zaklali 
su ga u toj bolnici, zajedno s njegovom ženom. 

Crnogorski četnici su se i dalje, rame uz rame s ustašama, borili protiv 
nas sve do same granice; tu su se zajedno s ustašama našli u ponoru 
poraza. 


Predaja  Đurišićevog zamjenika. Govor pomoćnika 
politkomesara četnicima 


U svojstvu komandanta četničke kolone i zamjenika vojvode Đuri- 
šića pojavio se u Hrustu major Vaso Vukčević. On je bio kapetan bivše 
kraljevske vojske. U početku ustanka dobio je položaj komandanta parti- 
zanskog bataljona, ali je ubrzo izdao i prešao na četničku stranu. Njego- 
vom izdajom, kako sam kasnije obaviješten, uhvaćen je i pogubljen polit- 
komesar toga bataljona, poznati predratni komunist, partijski funkcioner 


i jedan od organizatora ustanka Vido Uskoković. Poslije te usluge stekao 
je povjerenje svojih novih gazda, te ga je četnička komanda, ubrzo po 
prelasku na njihovu stranu, postavila za komandanta četničkog bataljona 
i unaprijedila u čin majora. 

Zabilježio sam i to da se na granici predao i potpukovnik bivše vojske 
Blagota Pajović, rodom iz Bjelopavlića, star, jako bolestan i iscrpljen 
čovjek. Sumnjam da je uslijed bolesti uspio i doći do logora. Prije rata 
bio je komandant cetinjskog vojnog okruga. 

U zoru 16. maja uputio sam bivšeg direktora gimnazije, kao »visoku« 
četničku ličnost, prema četničkoj koloni zajedno s pomoćnikom politko- 
mesara naše 7. brigade Dušanom Sekićem Šacom i jednim našim ba- 
taljonom. 

Čim su stigli do čela kolone udaljenog 1-2km od već spomenute 
raskrsnice, četnički vođa, koga su njegovi očekivali s nestrpljenjem, 
popeo se odmah na jedna seljačka kola i održao svojoj vojsci govor, 
osnovni tekst kojega glasi otprilike ovako: 

»Braćo, ratna sreća nam je okrenula leđa. Mi smo konačno izgubili 
rat. Rat su dobili naši protivnici i nama ne preostaje ništa drugo nego 
da se predamo novoj jugoslavenskoj armiji. Moramo disciplinirano 
i mirno primiti konačan poraz i poći u zarobljeništvo. Dobio sam uvjera- 
vanja da će pobjednici u ratu ispitivati našu krivicu, a to će biti predstav- 
nici nove jugoslavenske armije (na povik nekog iz kolone: ,Živjela nova 
jugoslovenska armija!' bradata masa složno je i glasno odgovorila: .Živ- 
jela!'), predstavnici Engleske, Amerike i Rusije. Posljednji put vam se, 
braćo, obraćam i nek nam Svevišnji Bog bude u pomoći«. Na spomi- 
njanje Engleske, Amerike i Rusije četnici su isto aklamirali poklikom 
»živjeli«. 

Opet se na neki način stvorila tragikomična situacija, u kojoj četnici 
kliču novoj jugoslavenskoj armiji, a ta je armija ona ista partizanska 
armija protiv koje se većina njih borila čitavog rata. Zato su upravo 
i bježali iz zemlje probijajući se prema zapadnoj granici, bježeći od odgo- 
vornosti za izdaju. Obraćajući se svojim zemljacima žargonom njima 
dobro poznatim, govor četničkog predstavnika kretao se u okvirima 
našeg sinoćnjeg dogovora. 

U međuvremenu, dok je glavni četnički politički lider držao govor, 
približio se koloni i komandant naše 8. brigade, Dalmatinac Glišo 
Opačić, koji je pred kraj rata poslan u našu diviziju. Glišo je za vrijeme 
rata dugo bio u crnogorskim jedinicama te je započeo razgovor s jednom 
grupom četnika, među kojima je bio jedan pop i neki poručnik bivše 
vojske. 

U početku je razgovor tekao glatko, od obične konverzacije o njiho- 
vom brojnom stanju, o broju izbjeglog naroda, do toga da li imaju hrane 
i dijele li je s narodom, ali iznenada se počeo zaoštravati. Na Glišino 
pitanje zašto se nisu ranije predali, mladi bradati kočoperni četnički 


oficir odgovorio je da se nisu htjeli niti su se imali kome predati. Glišo 
je planuo. 

- A imali ste kome služiti, mrskom okupatoru i ustašama, najvećim 
krvnicima našeg naroda. 

Četnička je grupa ustuknula. Glišo, izvan sebe od ljutine, počeo je 
riječima kako samo nikogovići mogu služiti tuđinu. Mladi oficir, naoru- 
žan do zuba, počeo je da koluta i strijelja očima, izdvajajući se i prite- 
žući čvršće pušku. Saca je jedva uspio umiriti i odvesti razljućenog 
Glišu da izbjegne incident i ne pokvari ovaj zbor, koji treba da objasni 
uvjete kapitulacije i privoli četnike na predaju bez otpora. Glišine emocije 
i istup mogli su u ovom momentu štetiti i izazvati nepotrebno uzbuđenje, 
možda i prolijevanje krvi. 


Taman su se temperamentni komandant Gliša i situacija oko njega 
malo umirili, kad četnički vođa, završivši svoj govor, najavi da će sada 
govoriti predstavnik nove jugoslavenske armije. Iako se o tome prethodno 
nisu ništa dogovorili, Sacu su za tili čas četnici koji su stajali oko kola 
pridigli na seljačka kola. Pogledavši ogromnu naoružanu bradatu masu, 
Saca se malo stresao. Nije mu bilo prijatno. U drugoj prilici ova bi ga 
bradata gomila kao partizanskog komesara raznijela na komade. 


Saca se brzo snašao i također održao govor, u kojem je naglasio da 
je II svjetski rat završen, da se nema kamo nego bezuvjetno predati jedi- 
nicama Jugoslavenske armije, koje se"nalaze na ovom sektoru. Sve usta- 
ško-domobranske i njemačke snage već su se predale našoj armiji. Da bi 
umirio i one koji su, možda, još pomišljali na bijeg ili eventualni pojedi- 
načni otpor, Saca je na kraju govora izjavio da će ih kao zarobljenike 
preuzeti jedan srpski bataljon 51. vojvođanske divizije Treće jugoslaven- 
ske armije. Naravno, u vojvođanskim jedinicama, pored Srba, bilo je 
i dosta drugih nacionalnosti - Hrvata-Bunjevaca, Mađara, Slovaka 
i Rumunja. Ipak, te su riječi imale pozitivan efekt i izazvale su živost kod 
«četnika. 


Pravilnim Sačinim istupanjem i držanjem, cjelokupna četnička kolona 
predala se bez ikakvog incidenta. Sami četnici bili su demoralizirani, jako 
uznemireni, slabo obučeni, bez dovoljno hrane i snage za nekakav orga- 
niziran otpor. Ukoliko bi u toj situaciji netko nešto i pokušao učiniti, 
bio bi to tek otpor pojedinaca. 


Eto, takvi su bili posljednji sati i trenuci naoružane Đurišićeve čet- 
ničke vojske. Predalo ih se tu pet-šest hiljada, uključivši i nešto civila. 
Bez teškoća, rano ujutro 16. maja 1945, okrenuli smo četničku kolonu 
ne preko austrijskog teritorija kao ustaše, nego natrag odakle su i došli, 
preko Prevalja-Guštanja ka Dravogradu i Mariboru. Budući da čelo nji- 
hove kolone u stvari nije ni bilo prešlo granicu (svega nekoliko stotina 
metara), a nisu posjedovali teško naoružanje i motorizaciju, bilo ih je 
lako okrenuti, svrstati brzo u kolonu i uputiti u zarobljenički logor 
u Maribor. 


Izgledali su jadno 


Šesnaestog maja oko 8 sati krenuo sam džipom preko granice od ras- 
krsnice Hrust također preko Prevalja, Guštanja natrag u štab divizije ka 
Dravogradu. U džipu su sjedila i sva tri zarobljena četnička glavara. Pred 
nama se usput pružalo pravo razbojište njemačke i ustaške tehnike, 
topova, tenkova, kamiona, mnogobrojnih zaprežnih vojničkih i seljačkih 
kola. Tisuće metaka i čahura ležale su na putu. Dva-tri puta imali smo 
na džipu »gumidefekt«, jer smo nagazili na čahure puščanih metaka. 


U drugom automobilu iza nas nalaze se ustaški generali Servatzy i Gu- 
stović sa svojom preplašenom ljubavnicom - mladom Zagrepčankom. Iza 
nas je išao naš kamion s desetinom boraca u pratnji. 


Ubrzo smo sustigli zarobljenu četničku kolonu koja se kretala sporo, 
jedan do dva u koloni. Marševska se kolona jako otegla. Izgledali su 
jadno onako odrpani, pocijepani, mnogi bosi i s obućom u žalosnom 
stanju. U koloni sam zapazio i mršavih žena u crnini, s djecom. Duge 
prljave brade i kosa do ramena također su avetinjski i zlokobno djelovale 
i upotpunjavale tu mračnu sliku zarobljene četničke vojske. 


Zaustavljali smo se nekoliko puta na cesti zbog montiranja i krpanja 
probušenih guma. Za vrijeme jednog takvog zastanka naše kolone, grupa 
četnika je promatrala šofera kako radi oko guma i radoznalo zagledala 
moju uniformu i četničke vođe koje su bile sa mnom. Pitam nekolicinu 
najbližih četnika od kada su u četnicima. Svi su mi odgovarali da se 
u četničkim redovima nalaze od 1942. godine. Jedan krupan četnik, otpri- 
like četrdesetogodišnjak - koliko se to moglo procijeniti od one guste 
bradurine i duge kose - gledajući me pravo u oči, prkosno, dubokim gla- 
som i glasno odgovori na moje pitanje: »Bogami, pod komandom voj- 
vode Đurišića nalazim se još od 1941. godine.« 


Ovaj mora da je neki fanatik. Sjedam u kola i razmišljam o ovim 
zarobljenim četnicima, čupavim i prljavim, kojima su nož i izdaja bili 
zanat za sve četiri godine rata. Međutim, ima dosta mladih i zavedenih. 
Slobodarski crnogorski narod, koji je vjekovima bivstvovao i održavao 
se u borbi protiv tuđina na onim svojim vrletima i kamenitom dijelu 
zemlje, boreći se za svoje ime, slobodu i nacionalni ponos, doživio je da 
se u njegovim njedrima našlo takvih ljudi koji su četiri godine kaljali 
crnogorsko ime, čast i svijetlu historiju stavljajući se u službu tuđinskog 
osvajača. 

U koloni je bilo dosta popova i bivših oficira, podoficira, žandara, 
policajaca, poreznika, viših i nižih činovnika koji su se stavili u službu 
okupatora. Oni su, u stvari, i nosioci kontrarevolucije i četničke izdaje. 
Ovdje su se našli u kaosu poraza zajedno s Nijemcima i ustašama. 
U ustanku je dobar dio ovih četnika bio s nama, a ubrzo su nas mučki 
i kukavički izdali. Jedan broj bio je zaveden i gurnut u izdaju i zločin 
iz kojeg nema povratka. 


Dok su nedićevci i ljotićevci radi očuvanja starog kapitalističkog 
poretka išli protiv NOB-a uz cijenu otvorene izdaje i svjesnog prihvaćanja 
nacionalnog ropstva, dotle su četnici, polazeći iz istih pobuda, špekulirali 
s podrškom zapadnih saveznika, surađivali s okupatorom u početku pri- 
kriveno, a ubrzo i otvoreno, u borbi protiv slobodarskih težnji narodnih 
masa, protiv revolucionarnih snaga naše zemlje. Pored antikomunističkih 
parola pozajmljenih iz arsenala Gobbelsove propagande, četnici su se 
zaogrnuli plaštem »spasioca srpstva i kralja i otadžbine«. Pod tom paro- 
lom dosljedno su provodili bratoubilačku borbu, služeći se pokoljima 
i paljevinama i ne prezajući ni od najstrašnijih zločina. 


Razgovor u džipu 


Poslije izvjesne šutnje, ponesen razmišljanjima o četnicima i tražeći 
neku potvrdu svojih misli, obratio sam se vrlo šutljivom, uznemirenom 
zamjeniku vojvode Đurišića, komandantu svih ovih četnika, majoru Vuk- 
čeviću, koji je sjedio iza mene slijeva. 

- Zašto, pobogu, napustiste redove ustanika, kada smo 1941. zajedno 
počeli, i zašto odoste pod skute talijanskih okupatora? 

Vukčević je nervozno i žustro odgovorio: - Vi niste iz Crne Gore 
i ne znate kako je tamo bilo. Napustio sam jer su mi komunisti iz moga 
kraja zaprijetili ubojstvom. 

- Nemate potrebe da budete nervozni, gospodine majore. Zar vas je 
zaista strah natjerao na izdaju i na suradnju s okupatorom i ustašama? 
Zar zbog straha u zločin? Ne vjerujem da ste toliko plašljiv čovjek. 
Prilično ste neubjedljivi u svom odgovoru. 

- Ali mene su htjeli ubiti komesari - »mudro« progovori četnički 
major. - Ubili su kod nas mnoge. Vi sigurno niste upoznati sa svim tim 
događajima u Crnoj Gori. 

- To zvuči kao fašistička i antikomunistička propaganda, gospodine 
majore - odgovorih sada i ja nešto povišenim tonom. - Vi ste bivši oficir. 
Da govorimo otvoreno i bez propagande. Kako to da ne ubismo toliki 
broj oficira bivše vojske koji su s nama od 1941. i koji su postali visoki 
komandanti i vojne starješine u našoj armiji. Zar su vas greške koje su 
pojedinci u našem pokretu u nekim krajevima učinili mogle otjerati 
u službu porobljivača naše zemlje? To je isto kao kad bi vaš otac ili 
djed zbog krvne osvete služio Turke i borio se s njima protiv svog naroda. 
Za svakog Crnogorca bila bi to sramna izdaja i velika ljaga bačena na 
potomstvo. 

- Vi dobro znate da svaki pokret u svom početku ima spontanosti 
i da se dešavaju i greške - nastavih više svoj monolog nego pravi raz- 
govor. - Nesuglasice i greške ne traju vječno. Život ih brzo ispravlja. 
Vi ste zreo i iskusan čovjek. Sto ste učinili da te greške ispravite? Zašto 
se negdje, ako je bilo tako kao što vi kažete, bar ne skloniste privremeno 


dok kriza nije prošla, nego baš odoste pravo pod okrilje okupatora? 
Vi optužujete druge da biste sakrili svoj kukavičluk i strah da u partizan- 
skoj borbi protiv okupatora ne poginete. To vas je otjeralo pod skute 
okupatorskih fašističkih garnizona da tamo sačuvate glavu. Neću govoriti 
O tome da vam je stara, trula kapitalistička Jugoslavija bila vjerovatno 
milija od neke nove Jugoslavije, za koju se trebalo tek boriti, i to krvavo. 
Zar karijerizam, politička i ljudska uskogrudnost nisu bili predominantni 
u toj vašoj odluci da prijeđete na stranu neprijatelja naših naroda. Lago- 
dniji život?! Svakako. Teško je bilo spavati na snijegu po bespućima 
Jugoslavije, jesti katkad travu i jurišati gotovo goloruk na neprijateljske 
bunkere i tenkove. Ali koliko god sve to bilo teško, za vas Crnogorce to 
nije ništa novo ni posebno. Crnogorci su u svojoj mučnoj ali svijetloj 
historiji naučili na nevolje, glad i odricanja i nikad se nisu pokoravali 
tuđinu. 


Navirale su mi riječi u jednom dahu; bio sam razljućen majorovim od- 
govorom koji je teško mogao zadovoljiti i neupućenog i neukog čovjeka. 
Nastala je mučna situacija. Vukčević je stao blijedjeti, crvenjeti, vrpoljiti se 
na svom sjedištu i zamuckivati kako ja ipak ne poznam dovoljno situaciju 
kod njih i kako mi je sada lako govoriti... kako je on spasio dosta ljudi 


i1komunista od strijeljanja ... 


Vidio sam da više nema smisla voditi takve razgovore, pogotovu sada 
kada je on moj zarobljenik i kad nismo u ravnopravnom položaju, ali 
nisam mogao otrpjeti da mu na kraju, sada već smireno, ne kažem: 


- Vrlo je lako pravdati se pred svojom savješću, zavaravati sebe 
i druge da se moralo ići u izdaju zbog straha od ubojstva. Ali to je slab 
izgovor, jako slab, gospodine majore, teško da će itko u to ozbiljno 
povjerovati. 

Ostali su šutjeli. Zašutio je i Vukčević, blijed i unezvijeren. Očito 
mu savjest nije bila čista. Uostalom, kao četnički komandant mora da je 
bio u bezbroj akcija čišćenja terena od partizana. Naravno, najčešće su 
njegovi četnici progonili ilegalce i svetili se nezaštićenim partizanskim 
porodicama i nenaoružanim simpatizerima NOP-a. 

Mali Dravograd odjednom je postao velika raskrsnica puna ljudi. 
Zarobljena ustaško-domobranska kolona uvelike je prolazila kroz mjesto 
dolazeći s druge strane Drave, preko Labota. U štabu divizije vrilo je kao 
u košnici. U jednoj prostoriji već je bilo skupljeno oko tridesetak Pave- 
lićevih generala i viših oficira. Priključili smo im dva ustaška generala 
i trojicu četničkih vođa. 

Sat-dva kasnije jedan vojnik ih je postrojavao i komandirao: »Gene- 
rali, mirno!« S cjelokupnom Pavelićevom vojskom i zarobljenim četni- 
cima transportirani su u zarobljenički logor u Maribor. Već sutradan, 
17. maja 1945, 51. divizija je odmarširala preko prevoja Radel u Austriji 
da bi zaposjela određenu okupacionu zonu južno od Graza po zadatku 
koji smo dobili još ranije, prije ovih borbi kod Dravograda. 


ZAROBLJAVANJE KOMANDANTA JUGOISTOKA 
GENERALA ALEXANDERA VON LOHRA 


General-armije Alexander von Lohr, komandant njemačke grupe 
armija »E«, nalazio se s jakim snagama u Grčkoj, kada su jedinice Crvene 
armije izbile ljeti 1944. na Dunav kod Turnu Severina, a armije zapadnih 
saveznika na Rajnu. U toj situaciji bilo je apsurdno dalje izvršavati Hitle- 
rovo naređenje da se na zatečenim položajima treba »braniti pod svaku 
cijenu«. Zadržavanje u Grčkoj, u novonastaloj situaciji, već je otežalo 
položaj njemačkih snaga. Svaki dan, svaki sat zadržavanja produbljavao 
je postojeću krizu i umanjivao izglede uspješnog povlačenja. Postojala je 
opasnost od potpunog okruženja, zarobljavanja, odnosno uništenja nje- 
mačke grupe armija »E« već potkraj 1944. godine. 

Svojom izvanrednom upornošću general Lohr je uspio izvući veći 
dio njemačkih snaga iz Grčke, makar i uz dosta velike gubitke. Mnoge 
njegove jedinice, povlačeći se kroz Makedoniju i Srbiju, bile su desetko- 
vane, dijelom uništene i zarobljene. Mnoge druge bile su prinuđene na 
povlačenje preko planinskih masiva samo s lakim naoružanjem. 

Suviše dugim zadržavanjem njemačkih snaga u Grčkoj, njemačko je 
komandiranje u operativno-strategijskom pogledu izgubilo inicijativu. 
Zbog toga grupa armija »E« nije stigla da na vrijeme ojača njemački front 
u Mađarskoj. Ona nije uspjela zbog izgubljenog vremena i pretrpljenih 
gubitaka ozbiljnije ugroziti južni bok 3. ukrajinskog fronta Crvene armije 
lla Dravi. Trebalo je dosta vremena da se stabilizira front u Jugoslaviji. 

Preuzevši komandu svih njemačkih snaga na jugoistoku, general Lohr 
se u Jugoslaviji na isturenom položaju u odnosu na druge frontove 
u Mađarskoj i Italiji također držao uporno i nastojao svim silama da nje- 
gove trupe ne budu zarobljene u Jugoslaviji. Njemačke jedinice borile su 
se krajnjim požrtvovanjem, iako je agonija Njemačke bila očita, a po- 
sljednji dani konačnog poraza odbrojani. 

To se ne može drukčije objasniti nego činjenicom da je nacistički 
okupator u našoj zemlji vodio prljav rat. Masovno je ubijao potpuno 
nevino stanovništvo, među njima djecu, žene i starce. U svojim bezbroj- 
nim kaznenim ekspedicijama uništavao je čitava sela i brisao ih s lica 
zemlje. Za jednog ubijenog Nijemca za odmazdu je ubijano 100 ljudi, bez 
obzira na njihovu krivicu. To su javno iznosili i plakatirali. Upravo strah 
od odgovornosti za barbarske zločine i genocid gonio je hitlerovce da se 

na našem ratištu posljednjih dana rata žilavo bore da bi stvorili povoljne 
uvjete da pobjegnu iz naše zemlje. Samo tako se može objasniti borbenost 
u probijanju i izvlačenju pojedinih njemačkih jedinica iz vrlo teških situ- 
acija u povlačenju prema zapadu. Tako se može objasniti i taj paradoks 
da su se Nijemci tukli u Hrvatskoj, Bosni i Sloveniji, iako je Beč pao već 
mnogo ranije (13. aprila), a savezničke snage izbile na rijeku Elbu 
(25. aprila). Na prilazima Zagrebu vodile su se oštre borbe i poslije pada 
Berlina (2. maja). Zagreb je oslobođen tek šest dana kasnije. Nijemci, pot- 
pomognuti Pavelićevim snagama, borili su se i poslije bezuvjetne kapitu- 
lacije Njemačke 8/9. maja i zvaničnog prestanka II svjetskog rata 
u Evropi. 


Lohr traži kontakte s Englezima preko Draže Mihailovića 


Lohrov načelnik štaba general Erich Schmidt Richberg u svojoj knjizi 
»Završne borbe na Balkanu« piše o tome da je Lohr direktno pozvao 
Engleze da što prije zauzmu Trst i južnu Austriju, a on će svim silama 
sprečavati nastupanje J ugoslavenske armije. 

Još u periodu priprema za atentat na Hitlera, a naročito poslije njega, 
bilo je podataka o kombinacijama trojice Hitlerovih generala Austrija- 
naca koji su bili spremni da oslanjajući se na Zapad porade na spaša- 
vanju svoje uže domovine Austrije i da je separatnim sporazumom otrgnu 
iz Hitlerovog carstva. Bili su to, čini se, Glaise Horstenau, opunomoćeni 
general Trećeg Reicha u Zagrebu, komandant balkanske grupe armija 
»E«, general armije Alexander Lohr, i Austrijanac general Julius Ringel. 

Po svemu se čini da su posrijedi bile kombinacije izdvajanja jugo- 
istočnog prostora Trećeg Reicha i pokušaj stvaranja, uz pomoć i pokro- 
viteljstvo saveznika, podunavske konfederacije, u sastavu koje bi bile 
Austrija, Hrvatska, Slovenija i Mađarska. Kasnije, po maksimalnom planu 
i pod povoljnim okolnostima, toj bi se konfederaciji mogle pridružiti i 
druge države: Srbija, Bugarska, Rumunjska, Slovačka i Češka. Poduzimani 
su koraci da se za takvu ideju pridobije i Vatikan. Ove koncepcije se, 
naravno, podudaraju sa sličnim stavovima i akcijama određenih reakcio- 
narnih krugova na Zapadu. 

Na toj liniji opunomoćeni general u NDH Glaise Horstenau igrao je 
između ostalih i na Andriju Hebranga i zalagao se za njegovo puštanje 
iz ustaškog zatvora. Hebrang je u tom planu trebao da kao sekretar CK 
KPH (na koje je mjesto došao po izlasku iz ustaškog zatvora putem 
razmjene i gdje nas je izdao i pristao da radi za neprijatelja) posluži kao 
akter izdvajanja NOP Hrvatske -iz NOP Jugoslavije. To bi mu bilo naro- 
čito olakšano likvidacijom vrhovnog komandanta NOV-a i POJ -a maršala 
Tita, što je pokušano pomoću zračnog desanta na Drvar u proljeće 
1944. godine. Pokušaji atentata na Tita poduzimani su i kasnije. Jedna 
vlada Hebrang-Maček ili s drugim predstavnicima HSS-a (Košutić, Torbar, 


Pernar i dr.) spriječila bi stvaranje nove Jugoslavije i olakšala ulazak trupa 
zapadnih saveznika. Time bi se stvorili povoljni uvjeti za stvaranje podu- 
navske konfederacije, bar u manjem opsegu. 


General Lohr bio je najintimniji prijatelj generala Glaise Horstenaua, 
koji je, usput rečeno, bio u svijetu poznati austrijski historičar. Pored 
potvrde načelnika štaba balkanske grupe armija o Löhrovom otvorenom 
koketiranju s Englezima posljednjih dana rata, ni bijeg L&hrovog ađu- 
tanta, baruna von Schenka, Englezima u vrijeme povlačenja iz Grčke nije 
bio slučajan. Vjerovatno je Lohr preko Schenka tražio vezu s Englezima 
i mogućnost separatnih pregovora. 


Po povratku u Jugoslaviju Lohr je još jednom, čini se preko Neu- 
bachera (Ribbentropova izaslanika za »jugoistok« koji je igrao na Dražu 
Mihailovića i također bio u najbližim vezama s generalom Glaise Horste- 
nauom), pokušao da posredstvom Draže Mihailovića uhvati vezu sa 
zapadnim saveznicima i izrazi spremnost da svoju balkansku vojsku preda 
njima. Kao stari obavještajac, Draža se bojao da Nijemci ne dešifriraju 
i ne otkriju sadržaj depeša, pa poruku o Lohrovoj ponudi nije niti poslao 
u London. On je samo tražio da saveznici hitno pošalju svog predstavnika 
u njegov štab radi vrlo važnog saopćenja. To značajno obavještenje on 
može dati samo usmeno, ali odgovor saveznika nije stigao. Tako je 
propao i taj Lohrov pokušaj vođenja separatnih pregovora sa zapadnim 
saveznicima. 


Pregovori s generalom 
Löhrom u Letušu i Topolšici 


Lohr je 9. maja na temelju ultimatuma štaba IV slovenske operativne 
zone pristao putem radio-veze na kapitulaciju svojih snaga i predaju jedi- 
nicama JA. Na bazi te njegove odluke došlo je do razoružavanja njemačke 
divizije u Šoštanju. Ostavši tako bez radio-veze sa svojom divizijom, Lohr 
je automatski ostao bez kontakta sa štabom naše zone. Uplašivši se da bi 
mogao biti napadnut sa zemlje i iz zraka, Lohr je poduzeo mjere da 
sam potraži naše jedinice i s njima stupi u vezu. U njegovoj blizini nije 
ih bilo. 

Prema njegovim podacima i procjeni, učinilo mu se da se najjače parti- 
zanske snage ne nalaze u rajonu Šoštanja nego u Savinjskoj dolini i zato 
je onamo poslao jednog majora da stupi u vezu sa tim našim snagama. 
Löhrov izlaslanik, njemački major, stigao je do politkomesara 14. slo- 
venske divizije Ivana Dolničara 9. maja oko 10 sati. Dolničar je rukovodio 
6. i 11. brigadom svoje divizije, koje su se iz Savinjske doline preko Solčave 
i Kaple također trebale prebaciti u Korušku prema Velikovcu. U pismu 
koje je nosio taj njemački parlamentarac Lohr poziva »predstavnike 
Titove vojske« da dođu u selo Braslovče na »razgovor« o daljem povla- 
čenju njemačke vojske. 


Lohrov izaslanik se naročito trudio da i usmeno objasni važnost raz- 
govora koji se predlaže i inzistirao je da se prihvati Löhrov poziv. Nije 
propustio da naglasi kako bi bilo najbolje da pristanemo da njegovim 
trupama omogućimo nesmetano napuštanje naše države. Dolničar je pri- 
hvatio poziv na pregovore, ali se nije složio da mjesto sastanka bude 
u sjedištu Lohrovog štaba, nego na pola puta, u selu Letušu. Iako Lohrov 
izaslanik nije prihvatio ovaj prijedlog, naši su istrajali na njemu. 

Po pričanju samog Dolničara i po njegovom napisu u Spomenici povo- 
dom  desetogodišnjice formiranja četiri slovenske brigade! stoji da je 
točno u odredeno vrijeme (9. maja oko 13 sati) Lohr ipak stigao na mje- 
sto koje je predlagao Dolničar - u Letuš - sa svojim štabom, tumačem 
i jakom naoružanom pratnjom, u sastavu koje su bila čak i jedna oklopna 
kola. Oko gostionice kod mosta u Letušu, gdje su odsjeli, bilo je postav- 
ljeno nekoliko teških mitraljeza. Dolničar i još jedan njegov drug došli 
su bez pratnje, naoružani samo pištoljima. 

Lohr je s nama pregovarao najvjerovatnije da bi dobio na vremenu, 
jer su ceste bile jako zatrpane a radio-veze dosta pokidane. Sigurno je 
posredstvom pregovora htio saznati točan broj snaga kojima raspolažemo 
da bi procijenio svrhu namjeravanog proboja prema Austriji uprkos tome 
što je rat zvanično završen. 

Soba u kojoj se nalazio Lohr sa svojim štapskim oficirima bila je tako 
pripremljena kao da se njegov štal> nalazi tu već duže vremena. Na zido- 
vima su visile brojne geografske karte, a na stolu je ležala štapska geo- 
grafska karta; oko stola poredane su stolice. Sve je bilo spremno i režirano 
za predstojeće pregovore. 

Na ulazu u kuću dočekao ih je u stavu mirno major koji je ranije 
dolazio kao Lčhrov izaslanik. Major je izjavio da je »general Lohr pri- 
stao zbog ozbiljnosti razgovora na naš prijedlog da dođe na pola puta 
i daje spreman da otpočne pregovore«. 

Komandant »jugoistoka«, general Lohr, do posljednjeg je trenutka 
htio održati na visini vojničko dostojanstvo svoga štaba. Sve je išlo po 
nekakvom određenom redu i uigranom protokolu. Upadljivo najmanji od 
sedam prisutnih oficira bio je Lohr. Ogrnut crnom pelerinom, izgledao 
je još manji. Ispružio je nervozno ruku u znak pozdrava. Predstavio se 
i brzo počeo da predstavlja članove svog štaba, koji su stajali nasred sobe. 
Pored Lohra bila su tu još dva generala i pet oficira. 


Zatim je nastavio nabrajati čime sve komandira, iako su mnoge jedi- 
nice koje je spomenuo prestale već postojati. Pitanje je bilo koliko ima 
utjecaja i na preostale jedinice* Kada je to izlaganje, koje je bilo sraču- 
nato na to da nas impresionira, završio, zapitao nas je kakvim snagama 
raspolažemo, gdje su raspoređene i što je Dolničar po činu. Iako na pitanje 


* »Iz borbe in življenja prvih štirih slovenskih brigad«, Ljubljana, septembar 1951. 


o jačini naših snaga i njihovom rasporedu nije dobio zadovoljavajući 
odgovor, Lohr je počeo glavni dio pregovora izjavom: 

»Odlučio sam da se stavim na raspolaganje maršalu Titu, da predam 
veću količinu naoružanja i preuzmem odgovornost da moje čete discipli- 
nirano napuste jugoslavensko tlo.« Zauzvrat što se, navodno, ovaj nje- 
mački komandant Balkana i »jugoistoka« predaje maršalu Titu zahtijeva 
od naših snaga da njegove trupe pustimo da prođu u Austriju. Lohr traži 
da im omogućimo nesmetano povlačenje do granice. Naglašava da njihovo 
brojčano stanje iznosi oko 300 000 ljudi, a s hranom raspolažu samo za 
3-4 dana. Naročito je naglasio da je brzo povlačenje neophodno dok su 
čete još disciplinirane, jer, u protivnom, neće moći odgovarati za njihovu 
disciplinu, eventualno nasilja i pljačku stanovništva. Istakao je da se to 
naročito odnosi na vlasovce,! ustaše i četnike koji se nalaze u njegovoj 
koloni. 

Na pitanje koliko i kakvo to oružje treba da predaju jugoslavenskoj 
armiji, L6hrov načelnik štaba, stariji general visokog rasta,Z odgovorio 
je da će sve rezerve oružja i dio vojničke opreme staviti nama na raspo- 
laganje. Ali za održavanje reda traži da svaki deseti vojnik zadrži pušku, 
a svi podoficiri i oficiri lično oružje. Za prijevoz hrane treba da zadrže 
potreban broj kamiona, a na svaki kilometar kolone da zadrži po jedan 
tenk, odnosno oklopna kola, radi održavanja reda i potrebe komandiranja. 

Skoro da se vrate kao pobjednici! 

Naši se nisu složili sa zahtjevima Lohra i njegovog štaba. Kada im 
je postavljeno pitanje da li im je poznato potpisivanje bezuvjetne kapitu- 
lacije, da li poštuju taj akt i zašto sada poslije zvanično objavljenog pre- 
stanka rata zadržavaju kompletne štabove i tolike količine oružja, Lohr i 
njegovi generali izbjegavali su jasan odgovor. Jasno su rekli kako se potpi- 
sani akt o kapitulaciji ne odnosi na J ugoslaviju, zatim kako ne mogu jam- 
čiti da će se svi pokoriti naredbi da polože oružje itd. 

U svojim uspomenama napisanim u članku: »Obruč bez pukotine« 
(»Narodna armija« od 6. V 1966) Dolničar piše: 

»Razgovor je trajao oko 30 minuta, i kako nisam mogao sam odlučiti 
o prijedlogu generala Lohra, zahtijevao sam od njega da ide sa mnom 
u štab IV operativne zone Slovenije na daljnje razgovore. Poslije kraćeg 
savjetovanja sa svojim štabom i kolebanja, suglasio se da pođe sa mnom. 
Oko 14 sati krenuli smo u pravcu Letuš-šoštanj«. 

Put od Letuša do Šoštanja bio je dosta težak. Cesta je na mnogo mjesta 
porušena i pretrpana vozilima i ljudstvom. Na putu su ih presretali naro- 
čito vlasovci, zaustavljali Lohra i molili ga da ih ne predaje partizanima 


1 Pripadnici armije sovjetskog generala Vlasova koji se na istočnom frontu sa 
svojom armijom predao Nijemcima i kasnije organizirao jedinice koje su se borile na 
strani fašističke Njemačke i u našoj zemlji. 

2 Stariji general koga Dolničar spominje bio je Lčhrov načelnik štaba Erich 
Schmidt Richberg koji je kasnije pušten iz našeg zarobljeništva i napisao knjigu: »Za- 
vršne operacije na Balkanu« VIZ JNA, i u njoj potvrdio gornje navode. 


i Rusima, dajući mu obećanje da su spremni pod njegovom komandom 
i dalje na svaku žrtvu. Svi koji su prilazili pozdravljali su sa »Heil 
Hitler«, a Lohr je otpozdravljao istim pozdravom. 

Budući da je cesta na jednom mjestu bila jače porušena, nije se moglo 
više ići automobilom. Lčhrova pratnja morala je ostati, dok su Lohr 
i njegovi oficiri iz štaba zajedno s Dolničarom nastavili put kroz šumu 
pješice. Nisu se odmicali od Dolničara. Plašili su se. Čini se da im je strah 
od šume bio duboko ušao u kosti. O tome u svome rukopisu Dolničar 
piše: 

»Veliki dio Lčhrovog ljudstva morao je ostati u automobilima 
i oklopnim kolima na cesti. Lohr i njegovi generali ponašali su se vrlo 
bojažljivo. Nisu se ni trenutka odvajali od mene. Svaki čas su me upozo- 
ravali na nužnu opreznost da ne bismo upali u kakvu zasjedu. Stalno su 
mi govorili da nisu voljni po našim šumama ići pješke, pogotovu bez 
pratnje.« 

Ali poslije dvosatnog pješačenja našli su se najzad u štabu IV opera- 
tivne zone u Topolšici. Pregovori su počeli negdje oko 16,50 sati (9. maja). 
S naše strane u pregovorima su učestvovali: Matevž Hace, politkomesar 
zone, Petar Brajević, načelnik štaba zone, Ivan Dolničar (Janošek), polit- 
komesar 14. divizije, zatim razni načelnici i šefovi odsjeka i službi u štabu. 
Kapetan Tone Turner pokazao je njemačkim generalima pismeni proglas 
štaba zone o potrebi organizirane kapitulacije njemačke oružane sile. 

U svojoj knjizi »Srečanje z nemškimi generali« u izdanju »Kmečki 
kalendar«, Ljubljana 1959,! Matevž Hace piše: 

»... S moje strane sjedili su komesar 14. Janošek, naš _korpulentni 
i veseli liječnik drJože Binigar. Bili su tu i načelnik štaba Brajević, obav- 
ještajac Nace Miklič, Jože Lampret, potom operativni oficiri i kultur- 
njaci... 

- Koliko ljudi imate sada pod svojom komandom? - upitao sam. 
General me pogledao i mirno odgovorio: 

Samo 300 000 ljudi.2 Od toga je oko 200 000 u Donjoj Štajerskoj. 

Njegov načelnik ga je dopunjavao i nabrajao SS-divizije, planinske, 
lovačke, tenkovske i avio-jedinice. Spomenuo sam da bi njihove divizije 
mogle otpočeti odmah predavati oružje, da treba raznijeti pismenu zapo- 
vijed o najskorijoj predaji i da ne smiju zaplijenjeni ratni materijal kvariti. 
Sav vojni materijal mora se skupiti u označenom prostoru. Lohr je 
odgovorio: 

- Razoružanje svoje armije htio bih izvesti oko Celovca. Tamo ima 
za to dovoljno prostora. 


Načelnik štaba Brajević dopunio me je i rekao: 


1 P. Brajević - isto djelo - nastavak 54 (citirano u spomenutom feljtonu objav- 
ljenom u mariborskom »Večeru«). 

* U cifru od 300 000 vojnika Lohr je vjerovatno uračunao i Pavelićevu vojsku, 
crnogorske četnike, slovenske domobrance i kvislinge. 


- Naprijed nećete ići ni koraka. Razoružanje mora otpočeti tu. 

General Lohr nas je pogledao ironično i, kao da nas je htio ustrašiti 
odgovori: »Sto ako usprkos tome budemo ipak išli naprijed?« 

- To se neće dogoditi, jer smo u radnom kontaktu s Glavnim štabom 
Slovenije i Vrhovnim štabom JNA. Lako ćemo dobiti nekoliko eskadrila 
aviona. Predaju morate potpisati, inače ćemo vaše kolone bombardirati - 
- naglo sam mu odgovorio. 

Lohr je na to nervozno uskliknuo: 

- Molim vas, ne bombardirajte moju ionako očajnu armiju koja želi 
mir i povratak kući.« 

Tako o tim trenucima pregovora piše politkomesar zone Hace. Tog 
istog dana ujutro oko 8,15 sati poslije kontakta preko radio-stanice, 
posredstvom njemačke divizije u Šoštanju, Lohr je, prije ovih pregovora, 
bio pristao na kapitulaciju svojih snaga. Ali to on i njegovi komandanti 
nisu poštovali. Njegove jedinice i dalje su s nama vodile borbe, osim nje- 
mačke divizije u Šoštanju, koja je izvršila L&hrovo jutrošnje naređenje 
i kapitulirala, i nekih manjih jedinica koje su se pred našim jačim snagama 
predavale i bez odobrenja svojih pretpostavljenih. 


Na pitanje zbog čega nije poštovao svoju jutrošnju odluku, Lohr je 
odgovorio da su kapitulaciju Njemačke potpisali Angloamerikanci i Rusi, 
a da Jugoslaveni nisu u tome potpisivanju učestvovali niti su spominjani. 
Lohru je predočeno da se naša zemlja i naša armija nalazi u okviru anti- 
hitlerovske koalicije i da kao član te koalicije ratuje u sklopu općih ratnih 
planova savezničkih armija, a da je i formalni dokaz za to i činjenica da 
se pri našem štabu nalazi angloamerička vojna misija. Naglašeno je da 
Lohru ne preostaje ništa drugo nego da potpiše kapitulaciju i izda zapo- 
vijed svim svojim jedinicama da se predaju najbližim jedinicama Jugo- 
slavenske narodne armije. 

Najzad je u štabu zone učinjen zapisnik o bezuvjetnoj kapitulaciji, koji 
je potpisao general Alexander von Lohr i njegov načelnik štaba general 
Erich Schmidt Richberg, a u ime štaba IV operativne zone politkomesar 
Matevž Hace i načelnik štaba zone Petar Brajević. O potpisivanju kapitu- 
lacije obaviješten je Glavni štab Slovenije, od koga su tražena pojačanja 
radi razoružanja i prihvata njemačkih jedinica. S obostrano potpisanim 
propusnicama od strane generala Lohra i majora Brajevića upućeni su 
i njemački oficiri u njemačke korpuse i divizije, s ovlaštenjem da se odmah 
otpočne s razoružanjem i predajom. Lohr se nije prihvatio odgovornosti 
za predaju ustaša i četnika. 


Naši su odmah uputili jednu njemačku diviziju u Kamnik, gdje se 
nalazila 15. slovenska divizija koja ih je tamo razoružala. Ostale njemačke 
snage razoružavale su 6. i u. slovenska brigada, jedinice Kamniško-zasav- 
skog, Kozjanskog i Lackovog partizanskog odreda te dijelovi Prekomurske 
brigade i 3. brigada KNOJ -a. Po pristizanju, razoružavanje su vršile i divi- 
zije 3. jugoslavenske armije i dijelovi ostalih dviju naših armija. 


Zaštitni bataljon štaba zone osiguravao je Lohra i njegov štab, koji 
je ostao u zarobljeništvu u Topolšici. Stab zone predložio je GSS-u da 
urgira brže nastupanje JA prema Štajerskoj i Koruškoj. Na zahtjev štaba 
4. operativne zone, general Lohr je uputio svom 2,1. korpusu ovakav 
radiogram: 

»Grupa armija ,E' preko radio-stanice 21. korpusa šalje 9. maja 45. 
od 18,59 sati svim komandama i ustanovama naređenje: jugoslavenski 
predstavnik Vrhovne komande garantirao mi je da vojni zarobljenici ni 
u jednom slučaju neće biti izručeni Rusima nego će biti iz Jugoslavije 
pušteni svojim kućama. Rok trajanja zarobljeništva i drugo ovisit će o 
konferenciji saveznika. General Lohr.« 

Ta radio-depeša prenijeta je 369. poljskoj diviziji istog dana u 12 sati, 
22. pješadijskoj diviziji u 9 sati, 11. njemačkoj poljskoj diviziji 10. maja 
u 6 sati izjutra. 

Budući da su mnoge njemačke jedinice tražile objašnjenje što da rade 
jer u njihovoj blizini nema naših jedinica, poslana je svim njemačkim jedi- 
nicama depeša (slanje depeša bilo je pod kontrolom štaba zone). Načelnik 
štaba grupe armija »E«, general Schmidt Richberg, poslao je dopunu 
Lohrovu naređenju, koje glasi: 

»Jugoslavenska armija označila je konačne uvjete koji proizlaze iz 
kapitulacije, i sve njemačke čete koje stoje južno od Drave treba da odlože 
i predaju oružje i opremu. Za oficire i vojnike bit će označeni posebni 
odvojeni zarobljenički logori. Naloge jugoslavenskih i njemačkih oficira 
koji su određeni da tu odluku provedu treba ispunjavati. U slučaju opas- 
nosti i nesigumosti od strane legionarskih jedinica bit će izdana pravo- 
vremeno posebna zapovijed. Poljske kuhinje, zaprežna i motorna vozila za 
prevoz hrane ostaju pri četama. Za legionarske jedinice J ugoslaveni će 
izdati posebne odluke. Njihova je sudbina zasad neizvjesna.« 


Legionarske čete bile su po njemačkim nazivima ustaško-domobran- 
ske, četničke i ostale kvislinške jedinice, za koje Lohr nije htio odgovarati. 
U posljednjem kritičnom trenutku kad se rješava njihov opstanak, kao 
kvislinzi i sluge odbačeni su i prepušteni svojoj sudbini. 

Pavelićeva vojska povlačila se Mislinjskom dolinom preko Slovenj 
Gradeča prema Dravogradu i Pliberku. Ta vojska se predavala samo pod 
pritiskom, neprekidnom borbom, u sukobima i uz prolijevanje krvi. S 
njima su se najprije borile jedinice Kamniško-zasavskog i Kozjanskog 
odreda, 6. Slanderova, 11. Zidanšekova brigada i drugi dijelovi 14. slo- 
venske divizije, dijelovi Prekomurske brigade, KNOJ -a i Narodne zaštite, 
a nešto kasnije nekoliko divizija 3. jugoslavenske armije, među kojima 
se u tim borbama s ustašama najyiše istakla 51. vojvođanska i 17. istočno- 
bosanska divizija. 

Pored proglasa upućenog vojsci o potrebi kapitulacije pred jugoslaven- 
skom armijom, štab zone uputio je 9. maja i proglas narodu u kojem se 
naglašava da treba spriječiti svaki pokušaj da se neprijatelj uz pomoć 


oružja prebacuje preko teritorija IV operativne zone u Austriju. Svako kre- 
tanje raznih grupa tuđih vojski treba javljati najbližoj komandi mjesta. 
Time će se najbolje ukloniti moguća nasilja i nesreće. Letak su potpisali 
Hace i Brajević. 

Narod je otkrivao i hvatao mnoge neprijateljske vojnike koji su se čak 
presvlačili u civilna odijela. Pored pokušaja da izbjegne zarobljeništvo 
u Jugoslaviji, neprijatelj se, posebno vlasovci, veoma plašio da ne padne 
u zarobljeništvo sovjetske armije. 

Lohrova depeša o predaji njemačkih jedinica nije kod nižih komandi 
naišla svuda na povoljan prijem. Interesantan je opis Drage Markoviča, 
oficira iz štaba IV operativne zone, koji je s jednim našim kurirom i nje 
mačkim majorom nosio L6hrovo naređenje o predaji njemačkih jedinica 
u Slovenjgradecu i Dravogradu. 

Kasno uvečer 9. maja pošli su automobilom iz Topolšice prema Mi- 
slinjskoj dolini. Već u Gornjem Doliču zaustavili su ih vlasovci i nisu htjeli 
dugo da ih puste. Sutradan u Smartnom, naročito u Podklancu, podivljali 
Kozaci-vlasovci zamalo ih nisu pobili kada su doznali da nose naređenje 
o kapitulaciji. Spasio ih je u posljednjem trenutku jedan kozački major. 

U Slovenj Gradecu, u ime štaba njemačke divizije, primio ih je neki 
visoki pukovnik. Njemački pukovnik je pristao na kapitulaciju, ali je tražio 
da dođu određene jugoslavenske snage, jer ne može Kozake i ustaše natje- 
rati na predaju. Kako nismo mogli osigurati neku našu jedinicu, njemačka 
je divizija nastavila pokret. 

Grupa s Markovičem donijela je LGhrovo pismo u štab 69. njemačkog 
korpusa u Dravograd. Stab se okupio i dugo vijećao. Dok su Nijemci 
u svome štabu konferirali, dobili su u međuvremenu preko radija novo 
Löhrovo naređenje da prijeđu u Korušku i tamo se predaju angloamerič- 
kim trupama. 

Marković je bio zaprepašten. Evo što se dogodilo. 


Löhrov bijeg iz prvog zarobljeništva 


Po zahtjevu svoga komandanta Petra Stantea-Skale, preostali dio 
štaba IV operativne zone krenuo je 11. maja iz Topolšice u Korušku, u 
Velikovec. Lohr je sa svojim štabom ostao u zarobljeništvu u Topolšici s 
jednim našim bataljonom kao zaštitom. 

Dan prije kretanja za Korušku Brajević i Hace oputili su GSS-u depešu: 
»Skala (Stante) i Primožič u Velikovcu. Skala traži da sav aparat zone ide 
u Korušku. Velika je potreba za ljudstvom i aparatom u Štajerskoj, a još 
veća u Koruškoj. Nužno je da što prije dođe u Štajersku neka jača jedi- 
nica«. GSS je proslijedio ovu depešu generalštabu JA s ciljem da se požure 
napadi armija koje su frontalno nastupale prema Štajerskoj.! 


1 Iz arhiva IZDG-a u Ljubljani (Glavni štab Slovenije). 


Franc Stegnar-Kolomb, ratni komandant Šoštanja (u izjavi datoj 
u Mariboru 1970. godine), govori da je tih zadnjih dana rata komanda 
Šoštanja formirala od mobiliziranog ljudstva jedan bataljon. Stab zone je 
pomogao slanjem iskusnijeg boračkog sastava i komandnog kadra, uze- 
tog iz svoga zaštitnog bataljona. Novoformirani bataljon čuvao je u Šošta- 
nju zarobljeničke logore, razoružavao neprijateljske jedinice, uskladištavao 
oružje i opremu, sakupljao hranu za zarobljenike itd. Formiranje jedinica 
nastavilo se i dalje. Stegnar je izjavio da su sa šireg područja Šoštanja 
i Velenja bila formirana čak četiri nova bataljona, iako o tome nema 
podataka. Činjenica je bila da su u nedostatku postojećih naših jačih snaga 
na ovom terenu novoformirane jedinice odigrale vrlo korisnu ulogu, iako 
je u toj zamršenoj situaciji prolaska i razoružanja ogromne mase razno- 
vrsnog neprijatelja bilo potrebno neusporedivo više naših snaga. 


Kod zarobljenog Lohra i njegovog štaba ostavljen je zaštitni bataljon, 
koji je bio također sastavljen većinom od novomobiliziranog ljudstva. Stab 
zone ostavio je u Topolšici majora Majnika-Džemsa, bivšeg komandanta 
I Tomšičeve brigade, sposobnog oficira koji je nešto ranije bio ranjen 
i nakon ozdravljenja nalazio se u operativnom odjeljenju štaba zone. Po 
odlasku štaba zone u Velikovec, general Lohr je majoru Majniku 11. maja 
postavio određene zahtjeve. Majnik je samoinicijativno pošao u Ljubljanu 
da bi Glavnom štabu Slovenije i političkom rukovodstvu obrazložio situ- 
aciju i ukazao na nedovoljnost naših snaga obezbjeđenja u Topolšici. 
Tražio je da se urgira i ubrza pokret snaga JA, koje frontalno gone nepri- 
jatelja. Taj Majnikov prvi odlazak, kako piše Brajević, bio je pozitivan, 
jer su s njime u Štajersku i Korušku pošli predstavnici vojnog i političkog 
rukovodstva Slovenije. 


Ali poslije povratka iz Ljubljane Majnik je trebao ostati u Topolšici, 
a ne da produži pokret za Korušku. Novomobiliziranom ljudstvu zaštit- 
nog bataljona bio je na licu mjesta potreban jedan iskusan komandant. 
U Majnikovoj odsutnosti, najodgovorniji starješina bataljona ostao je 
jedan mlad partizan učitelj iz Topolšice, koji je uspio samo javiti da je 
Lohr iz zarobljeničkog logora pobjegao. 

Kod zarobljenih Nijemaca u Topolšici bilo je mnogo raznih vozila 
koja su se u cilju njihove opskrbe hranom slobodno kretala. Osjetivši da 
je osiguranje malobrojno i sastavljeno od novomobiliziranog ljudstva, 
vidjevši da se major Majnik ne pojavljuje, Lohr, oficiri njegovog štaba 
i ostali Nijemci iz njegove pratnje i drugih jedinica koji su se nalazili 
u logoru uzeli su kamione i druga motorna vozila i napustili Topolšicu. 
Vrlo brzo dočepali su se Šoštanja. Uključili su se u jednu od njemačkih 
kolona koja se povlačila u pravGU Dravograda, odnosno Črne i Pliberka. 
Krećući se prema granici, Lohr je poslao svim potčinjenim jedinicama 
koje se još nisu bile predale novu radio-depešu da ne kapituliraju pred 
jugoslavenskom armijom nego da nastave kretanje prema Austriji. Time 
je pogazio ranije potpisanu odluku o kapitulaciji. 


Presudno u svemu tome bilo je to što u vrijeme Lčhrova bijega 
u rajonu Šoštanj nije bilo naših jačih snaga i što prednji dijelovi naših ope- 
rativnih armija još nisu bili pristigli u taj rajon. Potrebno je bilo ubrzati 
njihovo nastupanje prema glavnom odstupnom pravcu njemačkih oruža- 
nih snaga i njihovih satelita. 

Lohr je iskoristio odlazak štaba zone i odsutnost majora Majnika 
i pobjegao iz zarobljeničkog logora. Po povratku iz Koruške, major 
Majnik nije zatekao Lohra u Topolšici. Osjećajući odgovornost za uči- 
njeni propust, Majniku nije preostalo ništa drugo nego da pođe u potragu 
za Lohrom. 

Dne 13. maja predvečer našao je Lohra u Bistrici kod Pliberka. Ovaj 
je već bio uhvatio vezu s engleskom tenkovskom jedinicom. Majnik je 
zahtijevao od Lohra da na temelju ranijeg sporazuma o kapitulaciji izda 
novo naređenje svojim snagama da obustave borbu koju i dalje vode 
protiv naših jedinica. Lohr to nije prihvatio, pravdajući se da je već noć 
i kasno te da njegovo naređenje ne bi stiglo do njemačkih jedinica. Lohr 
je i na suđenju pred Vojnim sudom u Beogradu pokušao za nastavljanje 
borbe okriviti svoje potčinjene jedinice. 

U Celovcu se s Motoriziranim odredom 4. jugoslavenske armije nalazio 
politkomesar armije Boško Siljegović, koji je od štaba zone tražio da se 
general Lohr i njegov štab dovede i preda njemu. Radi izvršenja toga 
naređenja načelnik štaba Brajević pošao je 12. maja s pratnjom natrag za 
Topolšicu. Na komunikaciji Pliberk-Mežica-Crna-Soštanj sretao je ese- 
sovce, ustaše i vlasovce u tenkovima, bornim kolima i drugim vozilima. 
Na Brajevićevu automobilu, koji je ranije pripadao štabu generala Lohra, 
nalazila se svježe obojana crvena petokrata zvijezda i jugoslavenska 
zastava. Pojedini njemački oficiri i ustaški komandanti zaustavljali su 
automobil s uperenim mašinkama, ali su ga ipak propuštali da nastavi 
put. Kretanje je zbog mnogobrojne tehnike i raznih vozila bilo jako 
usporeno. Najzad su stigli do komande Šoštanja, gdje im je saopćeno da 
je Lohr napustio Topolšicu i s jednom njemačkom kolonom nastavio 
put prema granici. U Celju se nalazila 6. Slanderova brigada. Brajević je 
pohitao u Celje da organizira potjeru za L&hrom. O tome Dolničar kaže: 


»Dne 12. maja popodne u Celje je stigao načelnik štaba IV operativne 
zone, major Petar Brajević, i saopćio mi je da je general Lohr sa svojom 
užom pratnjom iz Topolšice pobjegao, vjerovatno u pravcu Crne i dalje 
prema Austriji. Naredio mi je da uzmem pojačani bataljon Slanderove 
brigade i da organiziram potjeru za Lč&hrom, s napomenom da primim 
borbu i da Lohra zarobim živoga ili mrtvog. Dne 12. maja poslije podne 
prvi bataljon i dvije čete drugog bataljona ukrcali su se u kamione i pošli 


sa mnom u pravcu Crne.«1 


1 Petar Brajević: Isto djelo - nastavak feljtona br. iz. 


Dolničar je imao dosta teškoća u probijanju kroz gustu neprijateljsku 
kolonu koja je hrlila prema granici. Čak ga je neko vrijeme jedna grupa 
esesovaca zarobila, odnosno zadržala kao taoca. Dolničareva potjerna 
grupa bila ga je negdje po svojoj prilici kod Poljana sustigla, ali se Lohr 
u jednim bornim kolima i s dosta jakom pratnjom vješto probio u Koru- 
šku, ostavivši svoje osiguranje da drži položaje, gine i vodi borbe sa 
7. vojvođanskom brigadom 51. divizije i dijelovima Tomšičeve brigade 
14. divizije. Budući da je dospio pod zaštitu Engleza, Lohrova predaja 
predstavnicima JA nije išla tako glatko. 

Ignac Miklič-Nace, pomoćnik načelnika obavještajnog centra, bio je 
od strane komandanta Stantea također iz. maja upućen u Topolšicu da 
dovede Lohra u Korušku. Kapetan Miklič s izviđačkim vodom krenuo 
je kamionom u pravcu Topolšice. Teško se probijao kroz zgusnutu masu 
neprijateljske pješadije i motorizacije. Na pojedinim uzanim prolazima 
čekao je po čitav sat i više. Naš kapetan nije tada znao da je Lohr iz 
Topolšice pobjegao. Negdje na putu vjerovatno se s njim mimoišao. Nepri- 
jateljske kolone hrlile su prema granici. Nitko se nije obazirao na ranije 
Lohrovo naređenje o kapitulaciji. Miklič je nakon dosta dugog putova- 
nja tek u Šoštanju saznao za Lčhrov bijeg. 

Da se ne bi u općoj gužvi vraćala istim putem i izgubila mnogo vre- 
mena, Mikličeva grupa vratila se u Velikovec zaobilazno preko Kamnika, 
Kranja i prevoja Jezerskog i tek sutradan, 13. maja, javila štabu zone 
o Lohrovom bijegu. 

Po dru Tonetu Ferencu, Lohr je iz Topolšice pobjegao iz. maja po- 
slije podne. Cilj njegova bijega bio je da izradi da Englezi prihvate njegove 
preostale jedinice. Njegov načelnik štaba, general Schmidt-Richberg, pre- 
govarao je o tome s predstavnikom engleske armije u mjestu Porečah na 
obali Vrbskog jezera. Prvog dana pregovora engleski je pukovnik obećao 
da će pokušati udovoljiti tim zahtjevima. Već drugi dan saopćio je da je 
spreman preuzeti Löhrov štab, ali ne i samog Lohra, jer se već jednom 
predao jugoslavenskoj armiji. Vjerovatno je ta promjena u stavu engleskog 
oficira uslijedila nakon intervencije štaba IV operativne zone, koji je inzi- 
stirao na zahtjevu da se Lohr preda našima, jer je u štabu zone potpisao 
kapitulaciju. Potpisani dokument drže naši u svojim rukama. Dne 15. maja 
Lohr i njegov štab predani su našim jedinicama. Naravno, sve to nije 
išlo lako. Bilo je dosta traganja da se sazna gdje se Lohr nalazi i dosta 
intervencija kod engleskih komandanata. 


Definitivno u našim rukama 


U borbi kod Prevalja na raskrsnici Poljana, 7. vojvođanska i dijelovi 
Tomšičeve brigade morali su dočekati jaku neprijateljsku kolonu koja nije 
htjela stati na uzastopne pozive. Ubijeno je oko 300 a zarobljeno oko 
10 000 ljudi. Lohr se s najužom pratnjom probio preko tih položaja 


u Bistricu do engleskog tenkovskog puka. Tamo je bilo i nerazoružanih 
dijelova 369. njemačke divizije. Kasnije je uz pomoć Engleza prešao 
u Velikovec. 

Stab 4. operativne zone poduzeo je energičnije mjere da se Lohr pro- 
nađe. Preko naših obavještajaca i stanovništva, nakon čitavog dana tra- 
ganja i pregovora u štabu engleske tenkovske divizije, Lohr i njegov štab 
najzad su pronađeni. Među prvima ga je, čini se, otkrio major Majnik, 
koji se na taj način bar djelomično iskupio za ranije načinjenu grešku. 
I sam politkomesar 4. jugoslavenske armije tražio je od Engleza da nam 
predaju Lohra. 

Engleskom pukovniku koji je došao u štab zone u Velikovec predočili 
su Stante, Hace, Brajević i Dolničar pismeni dokumenat na kojem je stajao 
Lohrov potpis o bezuvjetnoj kapitulaciji preostalih njemačkih snaga jugo- 
slavenskim jedinicama. Predočeno je da je Lohr pogazio svoju potpi- 
sanu odluku i da nas je obmanuo, jer njegove jedinice usprkos potpisanoj 
kapitulaciji još uvijek vode borbe u našoj zemlji. 

Energičan demarš štaba 4. operativne zone urodio je plodom. Naš je 
zahtjev prenesen štabu 55. engleskog korpusa, koji je odobrio Lčhrovo 
izručenje našim predstavnicima. Tako se Lohr nakon trodnevnog zarob- 
ljeništva u Topolšici ponovno našao u našim rukama. Predan je 14. diviziji 
u Velikovcu, a potom ga je preuzeo politkomesar Treće jugoslavenske 
armije i odveo u zarobljenički logor u Maribor. 

Engleski pukovnik obavijestio je naše da Lohra možemo preuzeti ako 
potpišemo pismeni revers. Prilikom prijema pismene potvrde o njegovoj 
predaji rekao je: »Eto vam ga! Sada je vaš zarobljenik!« 

Kada su se poslije svega ovoga naši drugovi pojavili u kući na perife- 
riji Velikovca gdje se nalazio Lohr s ostalima, ovi su bili iznenađeni 
i deprimirani. Nisu vjerovali da su ih Englezi morali predati ako su htjeli 
izbjeći s nama sukob i zaplet koji bi mogao imati šire implikacije. Molili 
su da im se dozvoli da se spreme. Bili su u novim uniformama, s mnogo- 
brojnim Hitlerovim odlikovanjima na grudima. U Velikovcu se, osim štaba 
zone i jedinica naše 14. divizije, nalazilo dosta njemačke vojske koja se 
ovdje predala i više angloameričkih jedinica i štabova. Mnoge grupe nje- 
mačkih vojnika, esesovaca, Kozaka i drugih još su lutale naoružane po 
selima i šumama. U takvoj situaciji, iako se Lohr nalazio pod kontrolom 
naše 14. divizije, njegovo zadržavanje u našem zarobljeništvu u Velikovcu 
nije bilo sasvim sigurno i definitivno sve dok se ne prebaci preko granice 
u našu zemlju. Postojala je mogućnost i opasnost da ga. neke savezničke 
jedinice ili grupe vojnika ne preotmu. I sami zarobljenici mogu se u jed- 
nom trenutku dočepati oružja i pobjeći s L&hrom, potpomognuti nekom 
grupom nerazoružanih njemačkih vojnika. 


O prebacivanju Lohra i njegovog štaba iz Velikovca u Maribor napi- 
sao je tadašnji politkomesar Treće jugoslavenske armije Branko Petričević 
u svojoj kratkoj zabilješci da je negdje 16. ili 17. maja 1945. štab Treće 
armije dobio naređenje od Generalštaba JA da u armijski sastav uključi 


14- slovensku diviziju. Došavši u Velikovec, upoznao se sa štabom, gdje su 
mu referirali o stanju u diviziji. Tom im je prilikom predao i šifru za odr- 
žavanje radio-veze sa štabom armije. 

U štabu divizije, prisjeća se Petričević, vodili su se tada razgovori 
0 tome kome treba da predaju blindirani automobil generala Lohra. 
Dogovorili su se da ga pošalju vrhovnom komandantu, maršalu Titu. 
U međuvremenu, Lohr je povodom oduzimanja toga automobila poslao 
štabu divizije pismeni protest navodeći da je oduzimanje automobila 
u suprotnosti s međunarodnom konvencijom. Na osnovi toga protesta, 
Petričević je saznao da se Lohr sa svojim štabom nalazi u zarobljeništvu 
14. divizije u Velikovcu. 

Lohru i oficirima oko njega bili su ostavljeni pištolji. To je odgo- 
varalo stavu i praksi saveznika da ostavljaju lično naoružanje zaroblje- 
nim visokim njemačkim oficirima. Budući da je odlučeno da Lohra i čla- 
nove njegovog štaba politkomesar armije vodi u Maribor, na Petričevićevo 
inzistiranje odmah im je oduzeto oružje. To razoružanje izvršio je jedan 
oficir iz štaba 14. slovenske divizije i, po kazivanju Petričevića, zastavnik 
Ivica, njegov pratilac, kojem se ne sjeća prezimena, ali navodi da je Ivica 
bio prvoborac iz Dalmacije. 

S desetinom pratećeg bataljona armije, s L&hrom, njegovim štabom 
1 blindiranom limuzinom, Petričević je pred mrak krenuo iz Velikovca 
u Maribor, kamo su stigli brzo i bez teškoća. 


Naravno, postavlja se pitanje tko je odgovoran za to što je u zarob- 
ljeničkom logoru u Topolšici ostavljen nedovoljno obezbjeđen komandant 
njemačkog »jugoistoka«, zloglasni general Lohr, najodgovorniji njemački 
komandant za cijelo vrijeme rata u Jugoslaviji, ratni zločinac odgovoran 
za bombardiranje Beograda (otvorenog grada), odgovoran za organiziranje 
IV i V neprijateljske ofanzive itd. Čudilo me da je komandant njemačkog 
»jugoistoka«, general armije Alexander von Lohr, ostavljen nedovoljno 
osiguran blizu glavne komunikacije kojom su se kretale nerazoružane nje- 
mačke divizije, ustaško-domobranska vojska i druge neprijateljske for- 
macije. 

U razgovoru o tome događaju s generalom Petrom Brajevićem, koji 
je s politkomesarom zone Haceom bio jedan od glavnih aktera svih tih 
zbivanja oko generala Lohra, saznao sam dosta interesantnih detalja 
i dobio određena objašnjenja vrijedna pažnje. Po njegovom mišljenju 
postojale su tada velike dileme oko Lohra, a ogledale su se u slijedećem: 

- Ako se Lohr bude vodio sa štabom zone u Korušku u dubinu 
teritorija zapadnih saveznika, nije se moglo znati da će njihovi odnosi 
prema nama u odnosu na Ločhrov status biti sasvim saveznički s obzirom 
na već ispoljena neka negativna iskustva. U svakom slučaju nije bilo 
pametno voditi ga izvan zemlje, iako na sektoru Šoštanja nismo imali 
dovoljno naših snaga. Postojala je umogućnost da ga tamo u Koruškoj 
kidnapiraju SS njemačke jedinice ili vlasovci, koji tamo nisu bili potpuno 


razoružani ni dobro čuvani u zarobljeničkim logorima, nego su se u počet- 
ku kretali dosta slobodno. 

- S druge strane, da smo ga poveli, morali bismo ga voditi kroz nera- 
zoružanu jaku ustaško-domobransku kolonu u dolini Meže, zatim kroz 
kolonu jednog broja njemačkih jedinica i Kozaka, koji su u borbenom 
poretku nastupali prema Austriji i nisu bili spremni da se predaju bez 
borbe i prisile. Postojala je mogućnost i opasnost da ga njemačke ili sate- 
litske snage preotmu. Međutim točno je i to da je Topolšica udaljena svega 
4 km od Šoštanja i glavne komunikacije, kuda su prolazile još nerazoru- 
žane neprijateljske formacije. Novo formirane naše jedinice i obnovljeni 
zaštitni bataljon nisu bili dovoljni da spriječe otmice Lohra. 

- Osim toga, računalo se da je II svjetski rat završen, da je Lohr po- 
šteno potpisao kapitulaciju i da tu odluku neće iznevjeriti. 

- Komandant zone Stante do dolaska politkomesara 4. armije u 
Korušku nije svome štabu u Topolšici postavio zahtjev da sa sobom vodi 
Lohra u Velikovec. Situacija u Koruškoj nije bila sasvim jasna. Tamo 
su stalno u borbenom poretku nadirale neprijateljske jedinice. 

- Prije polaska iz Topolšice štab zone je razmatrao mogućnost preba- 
civanja Lohra i njegovog štaba u rajon Celja, gdje je naših snaga bilo 
više, što bi bilo svakako realnije nego voditi ga u Korušku. Ali o tome je 
trebalo odlučiti kasnije, kada se štab zone sakupi u Velikovcu i kada se 
situacija nešto više razjasni. 

- Prije pokreta za Velikovec štab IV operativne zone procjenjivao je 
da će prednji dijelovi nastupajućih triju jugoslavenskih armija stići u rajon 
Celje-Soštanj mnogo brže. Preko Glavnog štaba Slovenije, štab IV zone 
urgirao je depešom da se ubrza pokret tih naših glavnih snaga prema 
Štajerskoj. 

Uslijed nedovoljne obaviještenosti o kretanju velike mase još nerazo- 
ružanog neprijatelja u Štajerskoj i gornjem toku rijeke Drave i Koruškoj, 
bilo je nepotrebnog zadržavanja nekih naših divizija, koje su do tada fron- 
talno gonile neprijatelja, kako smo to već ranije naglasili na primjeru 
51. vojvođanske divizije. Jedanaesta divizija I jugoslavenske armije stigla 
je u Celje tek u zoru 12. maja. S obzirom na velike količine zaplijenjene 
neprijateljske motorizacije, koja se nalazila u našim rukama, bilo je 
moguće organizirati i hitno uputiti prema Šoštanju i dalje prema sjeveru 
barem jednu motomehaniziranu brigadu. Da je bilo više obavještenja, 
koordinacije i veze, sigurno bi bilo i više uspjeha, odnosno bilo bi manje 
nevolja, teškoća i neizvjesnosti. 

Da su se bile ispunile sve te ili samo neke iznesene pretpostavke, vjero- 
vatno bi bio spriječen Lohrov bijeg iz Topolšice ili bi bio uhvaćen kasnije 
u rajonu Dravograda. Sve to zajedno, s drugim odlaskom majora Majnika 
iz Topolšice (ovaj put u Korušku), učinilo je da se situacija s Lohrom 
krajnje iskomplicirala i tek nakon mnogih peripetija, traganja i našeg 
demarša kod zapadnih savezničkih komandi uspjeli smo ga definitivno 
dobiti u naše ruke. 


Lohrov načelnik štaba, general Erich Schmidt Richberg pisao je u svo- 
joj knjizi »Završne borbe na Balkanu« da je Lohr dobrovoljno došao u ju- 
goslavensko zarobljeništvo. Pisac naročito žali što je njemačka vrhovna 
komanda dugo zadržala 300 000 njemačkih vojnika na egejskim i jonskim 
otocima. Naročito mu je teško što su se te iste trupe u teškim borbama 
i dugim marševima probijale hiljade kilometara i nadomak domovine, 
kada su ih »Alpe pozdravljale«, bile većinom bačene u »ambis sudbine 
balkanskog zarobljenika« i što je najzad »150000 vojnika bilo daleko od 
domovine samo 7z sata«. 

Pored toga što iznosi neke interesantne pojedinosti, general Schmidt 
piše pravi panegirik svome komandantu Löhru i ne osvrće se objektivno 
na rad i djelovanje štaba balkanske grupe armija »E«. 

Lohr je porijeklom Austrijanac. Još u Austro-Ugarskoj služio je kao 
potporučnik u Višegradu. U aprilskom ratu 1941. bio je komandant Hitle- 
rove Četvrte zračne flote, koja je s oko 700 bombardera i lovaca rušila 
nezaštićeni Beograd. Još u vrijeme okupacije Cehoslovačke Hitler je 
upoznao general-lajtnata avijacije Lohra koji ga je »zadivio« poznavanjem 
balkanskih prilika. Hitler mu je kasnije ponudio mjesto komandanta bal- 
kanske grupe armija »E«, a pred kraj rata postavio ga je na dužnost 
komandanta »jugoistoka«. Lohr je, po tvrđenju Schmidta, bio jedan od 
rijetkih oficira koji je mogao tada i kasnije iznijeti Hitleru i svoja poli- 
tička gledišta. 

Lohrova upornost nije proizlazila samo iz želje da preda svoje trupe 
zapadnim saveznicima. On je Austrijanac. Njemu kao Austrijancu bilo je 
stalo da što više uspori napredovanje jugoslavenske armije da ne uđe 
u Korušku prije Engleza i Amerikanaca. S druge strane, Lohr je smatrao 
da će svojom upornošću u izvlačenju prema Austriji i približavanjem 
zapadnim saveznicima uspostaviti bar neku angloameričku kontrolu nad 
zarobljenicima koji padnu u ruke Jugoslavena. 

Kako je »njemačka stvar« već odavno bila izgubljena, trebalo je 
navodno djelovati u nekakvom »evropskom duhu i spašavati Evropu od 
»istočnoazijske poplave«. Löhrov načelnik štaba tvrdi da je upravo zbog 
toga Lohr direktno pozvao Engleze da ubrzano zaposjednu Trst i južnu 
Austriju, a da će on što duže i do krajnjih granica pružati otpor jugosla- 
venskoj armiji. 

Austrijanac Lohr, iako mu je majka bila Ruskinja, potpuno se vezao 
za njemačku sudbinu. Kao velikonijemac po ideologiji i duhu, ostao je do 
kraja vjeran Njemačkoj, sve do propasti Trećeg Reicha. Da bih potkrijepio 
te karakteristike njegove ličnosti, iznosim samo detalj njegove naredbe 
upućene vojnicima, napisane z. maja 1945. godine, dakle poslije smrti 
Hitlera i 6 dana prije službene obustave II svjetskog rata. 

»Vođa Reicha Adolf Hitler umro je danas na svom komandnom 
mjestu. Veliki admiral Dönitz, u suglasnosti s posljednjom željom palog, 
preuzeo je funkcije vođe Reicha. Zakletva data Hitleru prenosi se na 
Donitza ... Vojnici moje armije! To što nas je najviše potreslo neka nađe 


odraza jedino u vojničkim dužnostima i hrabrosti... Stojte na braniku 
domovine!« U toj naredbi Lohr dalje traži poslušnost svojih vojnika do 
kraja »herojske borbe«, jer to zahtijeva »interes naše domovine« itd.! 

Odgovoran za smrt preko 20 000 nedužnih Beograđana, poginulih od 
bombardiranja aprila 1941. godine, odgovoran za direktnu pripremu IV 
i V neprijateljske ofenzive, za masovno ubijanje naših ranjenika u tim 
ofenzivama, za masovne zločine i ubijanja i odmazde u našoj zemlji, Lohr 
je bio izveden pred Vojni sud i osuđen na smrt. Ovaj rastom sitni Austri- 
janac, ali velikonjemački nacionalist, odgojen u strogo vojničkom duhu, 
držao se na suđenju hladno i dosta rezervirano. 

Na pitanja tužioca i sudaca odgovarao je kratko i jasno. Nije se naro- 
čito branio. Branio je više vojnički poziv i potrebu izvršavanja naređenja 
pretpostavljene komande, iako se taj poziv, stavljen u službu fašizma, 
agresije i genocida, ne može braniti. Njegovo držanje odudaralo je od 
držanja mnogih drugih optuženih njemačkih generala, koji su svaki čas 
mijenjali svoje iskaze. Neki su molili za oproštaj, a jedan je čak i plakao 
kada mu je saopćena presuda. Kad je Lohru data posljednja riječ, ovaj 
oholi njemački general izjavio je da je, birajući vojničku karijeru, znao da 
neće umrijeti prirodnom smrću i stoga kaznu na koju je osuđen smatra 
kao pogibiju na izvršenju vojnog zadatka. 


1 Izvod iz njemačkog arhiva Vojnoistorijskog instituta J NA. 

MRAČNA KOLONA PORAŽENIH - 
- ZLOČIN U SLUŽBI FAŠIZMA 


Poslijepodne i6. maja 1945. krenuo sam u Maribor u štab armije na 
referiranje. Ogromna kolona zarobljenika omela me je da na vrijeme 
stignem. Automobil se probijao s mukom. Cesta je bila prohodna tek na 
nekoliko kilometara od Maribora. Kolona se otegla od Dravograda do 
Maribora, na dužini od gotovo 60 kilometara. Već predvečer čelo kolone 
počelo je ulaziti u pripremljene zarobljeničke logore u gradu. 

Put je trajao puna tri sata. Pružila mi se prilika da za vrijeme te uspo- 
rene vožnje promatram ljude, njihova lica i ponešto razmišljam o ustaškoj 
izdaji. Na nekoliko mjesta zaustavljao sam se uslijed zastoja, zastanka ili 
odmora kolone. 

Među zarobljenicima bilo je dosta mladih, ali više sredovječnih, čak 
i potpuno sijedih ljudi u vojničkim uniformama i s rancima na leđima. 
Na neobrijanim licima umor, nespokojstvo i apatičnost. S velikim intere- 
som zagledali su u moja kola. Pao mi je u oči jedan lijep, plav mladić, 
bezazlenog izraza. Poželio sam da ga zapitam tko je, odakle je i otkada 
je u Pavelićevoj vojsci. Ali nisam to učinio. Možda je zagazio u zločin, 
a možda i nije. Volio bih da nije. Bilo mi ga je žao. Bio je mlad i pomalo 
me podsjećao na moga poginulog mlađeg brata. Jedan naš komandir čete 
iz iz. proleterske brigade, koja je sprovodila kolonu, reče mi da i među 
njima ima ljudi koji su u Pavelićevim jedinicama od 1941. godine. Uz cestu 
se moglo naći bezbroj pobacanih raznih znački, odlikovanja i naročito 
ustaških znakova »U«, koje su ustaše nosile na kapi. U ovoj koloni bilo je 
mnogo ustaša, ratnih zločinaca iz Kupresa, Livna, Udbine, Gospića, Slu- 
nja, Bihaća, Širokog Brijega, Imotskog, Drniša i drugih mjesta. Pripadnici 
ove kolone većinom su sačinjavali elitne jedinice Pavelićeve vojske, koja 
je našem narodu nanijela nezapamćeno zlo. 


Gledam mračnu kolonu koja je još prije 24 sata bila u borbenim for- 
macijama. Mnogi su još jučer divljali i ubijali nedužno slovensko stanov- 
ništvo, a sada pognute glave odlaze u zarobljenički logor. Osjećam se 
nekako tužno, premda bi trebalo da se radujem. Sloboda je tu, a ova 
mračna kolona pritišće poput more. Sve me podsjeća na četiri godine 
strašnog rata i razaranja. Koliko godina borbi, napora, gladi, neprospa- 
vanih noći, smrzavanja, danonoćnih marševa po vijavici, blatu i žezi, kroz 
bespuća naših šuma i klanaca! Četiri godine radosti radi naših pobjeda 


i jačanja naše moći, ali i suza i bola za izgubljenima. Četiri godine gledali 
smo krv, zgarišta, slušali mitraljesko štektanje, topovske kanonade i buku 
aviona. Ova poražena armija, koju gledam kako maršira pognute glave, 
bila je pune četiri godine u službi zločina. Četiri su godine krv, nož 
i logori smrti bili njeni simboli. 


Jedno razmišljanje 


Siroka je panorama grupa, slojeva i pojedinaca, pripadnika ove pora- 
žene vojske. Još je veća šarolikost pobuda, uzroka i uvjeta koja je ljude 
različitih profesija i starosti iz raznih krajeva dovela u redove ove kolone. 
Kako objasniti uzrok monstruoznih ustaških i četničkih zločina u našoj 
zemlji? Sto je to što je mnoge, u predratnom periodu ispravne i normalne 
ljude, bacilo u kovitlac krvavih obračuna u službi zločina? To mi se pita- 
nje tada, gledajući zarobljeničku kolonu, pa i kasnije, neodoljivo nametalo. 
Nisam mogao naći zadovoljavajući odgovor. Historijska, sociološka i psi- 
hološka objašnjenja tog fenomena zahtijevaju naučnu studiju. 


Rodom sam iz Like, gdje sam se našao nakon sloma stare Jugoslavije. 
Ubrzo nakon stvaranja NDH u Lici su se odigravala takva krvoprolića pred 
kojima blijede slike iz Danteovog »Pakla«. Uništavan je nevin narod. Četiri 
godine rata okupator i njegove sluge sistematski su vršili genocid. Sve se 
to ne može jednostavno objasniti isključivo političkim ili vojnim razlo- 
zima, iako, bez sumnje, i jedan i drugi razlog u određivanju politike istreb- 
ljivanja naroda imaju i mogu imati važnu, a ponekad i odlučujuću, ulogu. 

Fizionomiju samog ustaškog pokreta sačinjavale su različite struje 
i razdirale suprotnosti, kao na primjer: pristalice koje su se u početku 
više orijentirale prema Hitlerovoj Njemačkoj, i druge koje su bile više 
naklonjene Mussolinijevoj Italiji, zatim pristalice radikalne, ekstremne 
struje, koju su sačinjavali uglavnom ustaše emigranti, skloni svakoj vrsti 
zločina i genocida, i drugi »umjereniji« članovi pokreta, pripadnici bur- 
žoaskih i sitnoburžoaskih slojeva koji su bili manje skloni radikalizmu 
i otvorenom zločinu. Postojale su i regionalne suprotnosti i borbe ustaša 
za prestiž u hercegovačkim, ličkim i drugim krajevima. Prihvaćajući razbi- 
janje Jugoslavije, jedan dio Muslimana se poistovjetio s ustašama, ali naj- 
veći dio je manifestirao svoje autonomističke težnje i u odnosu na 
NDH, što je također na određeni način slabilo koheziju ustaštva. Ali sve 
su to bile nebitne suprotnosti i nikako principijelnog suštinskog karak- 
tera. Sve je njih ujedinjavala zajednička orijentacija antijugoslavenstva, 
separatizma, antikomunizma, klasni interes i reakcionarna protunarodna 
svijest. Sve te razlike bile su više pitanje metode vladanja i većeg učešća 
pojedinih grupa u vlasti. 

Postojao je i jedan sloj konzervativnog građanstva, propale aristokra- 
cije, dijela bivših oficira, koji - organizaciono gledajući - nisu bili ustaše 
niti su nešto predstavljali u ustaškom pokretu, ali su zadržali svoje stare 


simpatije prema Austro-Ugarskoj i sada Trećem Reichu kao nekom pri- 
rodnom nasljedniku »žute monarhije«. Oni su dakako bili nastrojeni 
antijugoslavenski, antikomunistički i prihvatili su i prigrlili NDH kao 
ostvarenje svojih separatističkih i nacionalističkih stremljenja. Bili su isto 
tako spremni da kritiziraju ustaše kao nekulturne divljake, avanturiste, 
nesposobne da vrše vlast, što im nimalo nije smetalo da služe Paveliću 
i da od njega primaju odlikovanja, položaje i razna priznanja. 

Različiti su se ljudi iz vrlo oprečnih razloga opredjeljivali za NDH, 
mnogi od njih zagazili su u zločin često neosjetno, spontano, bez neke 
čvrsto određene volje ili svjesno'izražene namjere i odluke. 

Tako su se u ovoj zarobljeničkoj koloni našle i svjesne ustaše, pripad- 
nici ustaškog, odnosno klerikalno-frankovačkog pokreta još od prije rata. 
Mnogi su se kao ustaše formirali i odgajali u emigraciji, u prvom redu 
u Italiji. Te ustaše, ideolozi, svjesno su stvarali državu i vojnu organi- 
zaciju kakva je bila NDH. Neriješena pitanja državnog života stare J ugo- 
slavije, nacionalno ugnjetavanje, socijalna nepravda, nemilosrdna eksplo- 
atacija radnih masa i politička diktatura vojnomonarhofašističke klike 
pogodovali su ustaško-klerikalnoj fašističkoj propagandi. 

Činjenica je da su mnogi ljudi, zbog teškoga stanja u staroj Jugoslaviji, 
pritisnuti propagandom, počeli vjerovati da će nova država donijeti ne 
samo nacionalnu samostalnost Hrvatima nego da će riješiti mnoga druga 
pitanja koja stara država nije riješila. Kada se otkrila prava zločinačka 
priroda ustaško-fašističke državne tvorevine, poslije masovnih zločina nad 
nedužnim stanovništvom, a naročito poslije prodaje Dalmacije i Primorja 
Talijanima i Međimurja Mađarskoj, mnogi su se ohladili i otrijeznili, ali 
je već priličan broj duboko zagazio i nije se moglo više natrag. Kompleks 
straha od odgovornosti sve se više razvijao. Nije se našlo snage za traženje 
nekog izlaza. Cesto se po inerciji išlo dalje. 

Od nove države jedni su očekivali materijalne koristi, povoljnije 
mogućnosti bogaćenja, a drugi izlaz iz teške bijede i siromaštva. Nije slu- 
čajno i>to su ustaške glavešine i svi ustaški propagatori odmah, još 
1941. godine, obećavali blagostanje svima onima koji učestvuju u pokolju, 
nudili imovinu i zemlju istrijebljenih srpskih i židovskih obitelji. 

Mnogi ljudi, mobilizirani u redove neprijateljske vojske i državnog 
aparata, iako nikada ranije nisu bili ustaški ni frankovački nastrojeni, 
smatrali su u svom kukavičluku da će u Pavelićevoj vojsci spasiti glavu. 
Postepeno se počelo vjerovati u nepobjedivost nacizma, armije kojeg su 
u to vrijeme pokorile Evropu i nezadrživo napredovale u sovjetske pro- 
store. Kukavičluk i gubljenje vjere u pobjedu slobodoljubivih snaga gurali 
su pojedine malogradane u ustaštvo. Za druge se, opet, pojavila mogućnost 
i perspektiva zauzimanja određenog položaja u državnom i vojnom apa- 
ratu NDH, koji neće biti naodmet u »novoj Evropi« poslije pobjede 
nacizma. 

Postepeno, ali sigurno, srljalo se u propast. Kada se fašizam počeo 
raspadati i doživljavati poraze, mnogima se bilo teško izvući iz paukove 


mreže izdaje. Izdaja Mačeka i vodstva HSS-a još je više potencirala psi- 
hozu kukavičluka i nevjericu u snage slobode i razuma. Otvorena ustaško- 
-fašistička orijentacija rimokatoličke crkve, naročito višega klera, još je 
više dezorijentirala mnoge ljude, još više utjecala na njihovu pasivnost, 
a mnoge je opredijelila za Pavelića. Pokazalo se da je klerikalizam bio 
jedan od glavnih i moćnih stupova ustaštva. 

Jasno se vidjelo da je jedan dio većinom mlađih ljudi iz ove kolone 
silom obučen u ustaško-domobranske uniforme posljednjih mjeseci rata 
i da nije imao veze s ustaškom odgovornošću za učinjena nedjela i izdaju. 

Većinu ovih ovlaš nabrojanih raznovrsnih kategorija ljudi bacio je 
vihor ratnih zbivanja s onu stranu barikade, na stranu mračnog fašizma 
i kontrarevolucije, na stranu zločina. Točak historije je nemilosrdan 
žrvanj. Melje sve one koji su pokušali, iz ovih ili onih razloga, da ga 
zaustave. 

Nemali broj pripadnika ove mračne zarobljene Pavelićeve armije sači- 
njavali su ljudi kojima su društvena neodgovornost i zločin bili sastavni 
dio prirode. Tanane kutke ljudske psihe, društvene i druge uvjetovanosti 
zločina neka istražuju psihologija i druge naučne discipline. Ja sam vidio 
da su u početnim i kasnijim ustaškim pokoljima glavnu udarnu pesnicu 
i izvršioce činili većim dijelom razni probisvijeti, neradnici, kockari, hoh- 
štapleri, pljačkaši, siledžije, džepari, nezreli i nezadovoljni ljudi, slabići, 
kukavice, inferiorne i zaostale osobe, jednom riječju deklasirani i društ- 
veno otuđeni ljudi. 

Ustaški i četnički pokreti pokrenuli su sve ono mračno, rušilačko 
i životinjsko, potiskivano u dubinama ljudskog bića. Upravo ljudi bez 
ikakvih moralnih i ljudskih vrijednosti, kojima zločin leži u prirodi, mogli 
su u tom pokretu doći do punog izražaja. Kod takvih ljudi zločin je 
dobijao čudovišne razmjere, ne samo po masovnosti nego i po metodama 
mučenja i uništavanja. 

Kod ovakvih ljudi, uvjeren sam, ne radi se o takvom padanju u blato 
nacionalne izdaje i kontrarevolucije, gdje pobude svirepog ubijanja nalaze 
isključivo korijena u klasnim, nacionalnim i nekakvim drugim političkim 
ciljevima. Naprotiv, nosioci ove vrste zločina u najvećim su broju slu- 
čajeva deklasirani i deformirani ljudi kojima je ustaška kama i uniforma 
dala vlast nad ljudima i njihovom imovinom te oko njih stvorila neku 
aureolu lažne veličine. Odatle ona neshvatljiva sklonost ka afirmaciji zlo- 
činom. A zločin je kao rijeka, ne zaustavlja se. Te stravične junake, koljače 
nejakih, staraca i žena, specijaliste za rukovanje nožem i bacanje žrtava 
u jame fašizam je iskoristio protiv slobode, protiv čovjeka i čovječnosti. 

Sjećanja iz prvih dana okupacije i stvaranja NDH u Lici 1941. godine 
neodoljivo su mi navirala. Tada su između ostalih najbrojniji bili razni 
hohštapleri, siledžije i probisvijeti u ustaškim uniformama. Prolazili su 
selima, hapsili i ubijali ljude. U pokolju u Donjoj Suvaji, gdje su u jednom 
danu, i. jula 1941. godine, pobili 300 ljudi, žena, staraca i djece, zaklali 
su mi očevu sestru Anđeliju, njenog muža i četvoro male djece. Jedno 


jedino dijete, mala Jela, ostala je živa. Nju je jedan stariji učesnik ove 
kaznene ekspedicije gurnuo pod jasle u štali i sakrio od domašaja raz- 
bješnjelih koljača. Dok su drugi palili štalu, taj nepoznati čovjek, u kojem 
se čovječnost probudila u tom ponoru krvi i ubijanja, pod skutima svog 
šinjela kriomice je odnio dijete iz već zapaljene štale i spustio ga u jedan 
grm blizu kuće. Kasnije su malu našli njeni preživjeli seljani na povratku 
iz zbjega u popaljeno i potpuno opustošeno selo. 

Starog oca su mi zaklali mjesec dana prije oslobođenja Like u kući 
ujaka u Gromačima, nedaleko od sela Gornje Ploče. Kuću su zapalili 
i u njoj su ti neljudi spalili četvoro žive ujakove djece zajedno s njihovom 
majkom. Tu je živa izgorjela sestra mi Jelica, djevojka od 18 godina. 
Ostalo su bila djeca od 4 do 11 godina. 

Dušan, jedini brat, partizanski vodnik, poginuo je od četničke ruke. 
Koliko je Jela i Dušana nestalo pod udarcima mračne ustaške i četničke 
rulje! 

Iznad mog sela Kurjaka, na Pločanskom klancu, ljeti 1941. u jednoj 
udolici zaklano je na nekoliko kamenova dvadesetak potpuno nedužnih 
ljudi. U selu Jošanima udbinske su ustaše zapalile desetak djevojaka iz 
zaseoka Mašića vezavši ih žive za stogove sijena i slame. Lomača je bila 
velika i zasljepljujuća. Samo u Divoselu, nedaleko od Gospića, zaklano 
je i ubijeno ljeti 1941. godine 700 ljudi, žena i djece. U Petrovom Selu, 
blizu Plitvičkih jezera, 1941. godine u jednom je danu ubijeno 780 ljudi. 
Slično se desilo i u obližnjem selu Prijeboju, ništa bolje nije prošlo ni selo 
Smiljan, rodno mjesto Nikole Tesle. Da ne spominjem ustaški logor u 
Jadovnom na Velebitu, gdje je uništeno i bačeno u jame preko 35 000 
ljudi, i razna druga mučilišta i mjesta zločina u Lici. 

Udbina, ustaški osinjak, nalazi se na puškomet od mog sela. Od udbin- 
skih ustaša zakukala je mnoga majka. Nije samo ustaški doglavnik Mile 
Budak na velikoj skupštini ustaša u Gospiću podstrekivao na masovne 
zločine i govorio: »Jedan dio Srba ćemo pobiti, drugi raseliti, a ostale 
ćemo prevesti na katoličku vjeru i tako pretvoriti u Hrvate.«1 

Katolički svećenik, udbinski župnik Mate Moguš, tumač »Kristovog 
evanđelja«, još je žešće od Budaka raspaljivao ustaše na zločine. Na 
Poglavnikov rođendan 13. juna 1941. održao je u Udbini govor slijedećeg 
sadržaja: »Dosad smo za katoličku vjeru radili molitvenikom i križem, 
a sada je došlo vrijeme da radimo puškom i revolverom. Iselit ćemo 
i istrijebit ćemo srpski narod u Hrvatskoj, i bit ću sretan kada budem 
mogao dijeliti srpsku zemlju Hrvatima. Ustaše će se nemilosrdno boriti 
i istrebljivati sve one koji ne budu vjerni NDH i njenom poglavniku 
i stvaraocu Anti Paveliću. Pogledaj, narode, onih 16 hrabrih ustaša koji 
imaju 16 000 metaka i koji će pobiti 16 000 Srba, poslije čega ćemo dijeliti 
Mutiličko i Krbavsko polje.«! Tada su počela masovna strijeljanja i klanja. 


1 »Hrvatski narod« od 22. i 24. VI 1941. 
* Dokument o protunarodnom radu. 


Fratar Jole Bujanović, ustaški bojnik, a poslije smrti Jurice Frkovića 
i veliki župan Like i Gacke, zatim kateheta Nikola Mašić, obojica iz 
Gospića, takmičili su se s udbinskim župnikom Mogušem u širenju 
otrovne mržnje. Uz ustaške organizacije, i svećenici su bili sijači strahovite 
mržnje i bratske nesloge. Inspirirali su i sami učestvovali u najgorim 
pogromima. Nije im bilo nimalo teško da masovno daju i oprost grijeha 
zločincima koji su ubijali za ustaštvo. 

Ovo su samo istrgnuti fragmenti bratoubilačkog rata 1941. godine 
u Lici. 

A u istoj Lici nekada su se i Hrvati, i Srbi zajedno odupirali turskoj 
najezdi. U narodnim masama živi u sjećanju ime župnika Marka Mesića, 
koji je digao Hrvate i Srbe na ustanak protiv Turaka. Na čelu ustaničke 
vojske protjerao je iz Like Osmanlije i oslobodio 1689. godine tu istu 
Udbinu, posljednju tursku tvrđavu. 

Ti isti Ličani, ljuti Krajišnici, Hrvati i Srbi, dizali su nekoliko puta 
zajedničke ustanke protiv bečke carske vlasti i njenih emisara, koji su 
htjeli da ih pokmete. Godine 1692. pobunjeni Krajišnici, Hrvati i Srbi, 
ubili su komandanta Like grofa Antuna Koroninija. Župnik Marko Mesić 
stavio se na stranu naroda i štitio ga pred cesarskom vojskom. U velikoj 
buni ličkih Krajišnika 1719. godine učestvovali su zajednički i srpski Kra- 
jišnici od Otočca, Vrhovina, Brloga, Dabra, i hrvatski od Brinja i sela iz 
okolice Otočca. Digli su se protiv teških nameta i izdržavanja njemačke 
vojske za vrijeme austrijsko-turskog rata. Nekoliko hiljada pobunjenih 
Ličana opsjedalo je njemačku posadu u utvrđenom gradu Senju. Ustanici 
su pravili barikade na prilazima preko Velike i Male Kapele. Karlovački 
carski generalitet bio je prisiljen na ustupke. 


U periodu od 1728. do 1732. godine ponovno su se pobunili lički 
Krajišnici. Na čelu ustanka stajali su Hrvati Jurilin Tomljenović iz Smi- 
ljana, a kasnije Joso Devčić, i Srbin Dobrivoje Knežević iz Bunića. Jadovno 
na Velebitu, taj zloglasni ustaški logor u drugom svjetskom ratu, u toj 
buni u prošlosti bio je centar ustaničke komande i vođenja gerilskog rata 
protiv austrijskih feudalaca. Tada su se digla na ustanak hrvatska sela 
Bilaj, Ribnik, Smiljan, Budak, Lovinac i srpska sela Trnovac, Dobroselo, 
Raduč, Vrebac, Počitelj, Bunić i Debelo Brdo. Godine 1746. digla se protiv 
pokmećenja »božja vojska«, koja se borila za »božja prava« u Lovincu 
i Pazarištu. Feudalna vojska kaznila je ustanike raznim kaznama, kao što 
su pogubljenje mačem, vješanje, konfiskacija imovine, rastrzavanje čere- 
čenjem na točku, a zatim su im glave naticali - za opomenu drugima - 
- na kolac. Slično je bilo i za vrijeme ustanka 1751. godine u srpskom selu 
Bruvnu i hrvatskom selu Lovincu. Vlasti su u nemoćnom bijesu promije- 
nile za kaznu i nazive sela.! 


1 Sela, imena kojih su »na smrt osuđena«, morala su promijeniti svoje nazive. 
Selo Bruvno dobilo je ime Sveti Petar, a selo Lovinac - Sveti Mihovil. Kasnije su mo- 
rali vratiti stara imena, jer nova narod nije prihvatio. 


Decenijima kasnije borili su se i Hrvati, i Srbi protiv tuđina, bratski 
dijelili dobro i zlo. Uskoci - i Srbi, i Hrvati - jednakim su se žarom 
i junaštvom borili protiv tuđina. Neprekidna zajednička težnja naroda za 
slobodom naročito se manifestirala za vrijeme ilirskog pokreta i otpora 
protiv germanizacije i mađarizacije. Čitava historija pruža bezbroj primjera 
suradnje i zajedničke borbe obaju bratskih naroda koji naseljavaju ovaj 
teritorij između Velebita, Kapele i Plješivice. 


Na svijetu nema tako bliskih naroda kao što su Hrvati i Srbi. Govore 
istim jezikom, a isto im je i porijeklo. U vrijeme velike seobe oba su 
naroda došla iz Zakarpatskih nizina. Vijekovima su se borili protiv istih 
neprijatelja: Rimljana, Bizantinaca, Franaka, Turaka, Nijemaca i Mađara. 
U tim borbama toliko su se selili i križali, da Srbi i Hrvati zajednički 
žive u Bosni i Hercegovini, Lici, Dalmaciji, Kordunu, Baniji, Slavoniji, 
Srijemu, Baranji i Bačkoj. Ženili su se međusobno, kumovali, slavili iste 
svetkovine, jedan drugom dolazili na praznike, pomagali u nevolji 
itd. Vjekovni neprijatelji, razni osvajači, uvijek su pokušavali i najmini- 
malnije razlike među našim narodima iskoristiti po onoj staroj lukavoj 
devizi »zavadi pa vladaj«. Sva nastojanja neprijatelja da napravi jaz na 
bazi pripadanja različitim vjerama bila su bezuspješna. (I ta razlika u vjeri 
nametnuta je jednima i drugima sa strane. Srbima je Istočno Rimsko Car- 
stvo nametnulo svoj vjerski obred, a Hrvatima Zapadno.) 


Nakon buđenja nacionalne svijesti, u borbi protiv Mlečana i Habsbur- 
govaca, osjećaj bratstva i jedinstva još je više porastao. Andrija Kačić- 
-Miošić, dalmatinski pjesnik, podjednako pjeva o srpskim junacima Sto- 
janu Jankoviću, Iliji Smiljaniću, kao i o Hrvatu Ivanu Senjaninu. Njegoš 
pjeva o »junačkim Hrvatima«. Petar Preradović i Jovan Jovanović Zmaj 
pjevaju o bratstvu Srba i Hrvata. Strossmayer, Rački, Gaj, Mrazović 
i drugi propovijedali su bratstvo i željeli zajedničku državu Južnih Slavena. 
Eugen Kvaternik podiže ustanak u Rakovici 1871. godine, u kraju gdje 
žive Srbi i Hrvati, i postavlja Srbina za komandanta ustaničke vojske. 
O bratstvu Južnih Slavena govorili su i pisali Sima Milutinović Sarajlija, 
Dositej Obradović, Jovan Subotić, Vuk Karadžić, Ivan Kukuljević, Stanko 
Vraz, Đuro Daničić, Jernej Kopitar, Pavao Ritter-Vitezović, Valentin 
Vodnik, Matija Ban, Ivan Cankar i mnogi drugi poznati Jugoslaveni. Da 
ne govorimo o širokom pokretu jugoslavenstva i težnji za zajedničkom 
državom Južnih Slavena na početku ovog stoljeća i u toku I svjetskog rata. 

Ustanak u Lici 1941. godine, koji je buknuo pod rukovodstvom KP, 
organizirali su i stajali mu na čelu Hrvati Marko Orešković i Jakov Bla- 
žević. Oni su poveli mase u borbu protiv okupatora i izdajnika, za brat- 
stvo i jedinstvo Srba i Hrvata, za sprečavanje bratoubilačkog klanja i istre- 
bljivanja naroda. 

Kada je Marko Orešković mučki ubijen od izdajničke četničke ruke, 
ustaničke srpske mase u Lici pjevale su: »Drug je Marko hrvatskoga 
roda, al' je majka srpskoga naroda.« 


U Lici su se hrabro borile 1941. godine dalmatinske čete, sastavljene 
pretežno od Hrvata, a kasnije u toku NOB-a borili su se i ginuli borci 
Primorci pripadnici 13. divizije. Poznat je po svojim borbama lički parti- 
zanski bataljon »Matija Gubec«, sastavljen od ličkih Hrvata. U operaciji 
za konačno oslobođenje Like učestvovale su, pored ostalih, devetnaesta, 
dvadeseta i dvadeset šesta dalmatinska divizija te 13. primorsko-goranska 
divizija. U zajedničkoj borbi krvlju se kovalo bratstvo Hrvata i Srba. 


U Liku je za vrijeme rata došao velik broj radnika i partijskih kadrova 
iz Zagreba. Oni su pružili dragocjenu pomoć ustaničkim jedinicama i 
oslobodilačkom pokretu. 

Dva su, po mojem mišljenju, osnovna faktora koja su bitno utjecala 
i pomogla Paveliću da uspije organizirati državni aparat i vojsku te da 
u početku dobije u nekim krajevima izvjesnu podršku, naročito zaostalijeg 
dijela naroda. 


Prvi je faktor vojna i politička podrška i pomoć u naoružanju i ka- 
drovima koju je fašistički okupator pružio NDH. Okupator je ne samo na 
svojim tenkovima i bajonetama doveo Pavelića i njegove ustaše iz Italije 
i drugih zemalja već mu je pomogao da po fašističkom uzoru organizira 
državnu administraciju, vojnu organizaciju, policiju i privredu. Okupator 
se naročito trudio da na ustaški aparat prenese "svoja iskustva u potčinja- 
vanju naroda i organizaciji koncentracionih logora. NDH je za naciste 
bila samo formalno država, vanjski efekt i fasada za zavaravanje masa 
i njihovu jaču mobilizaciju i uprezanje u fašistička kola, a od prvog dana 
u njoj su radili što su htjeli, pretvarajući cio Pavelićev aparat u svoje 
obične sluge. 


Nacisti našim narodima nisu donijeli samo ropstvo. Oni su uvezli 
i svoju mračnu rasističku ideologiju i ideje »novog poretka u Evropi«. 
Na nesreću, iza tih sumanutih Hitlerovih ideja stajala je takva materijalna 
snaga kao što je najmoćnija ratna mašina na svijetu, stajao je gotovo cio 
jedan narod. Hitlerovi vojnici postali su najveće i najbeskrupuloznije pro- 
fesionalne ubojice u historiji. Za njih su Slaveni i Zidovi niža ljudska rasa, 
vrsta koju treba istrijebiti ili, eventualno, natjerati na najteže ropske 
fizičke radove. 


Okupiravši Jugoslaviju, nacisti su odmah u praksi pokazali ustašama, 
četnicima i ostalim izdajnicima kako se u ime »novog poretka« ubija 
i uništava. Za jedan cigli dan ubili su u Kragujevcu 7000 ljudi. Od 
toga su više od trećine bili đaci-djeca. Svih tih 7000 vjerovalo je u život. 
Vjerovali su da se nije rodio zločinac koji će usmrtiti toliki broj nevinih 
ljudi. Strijeljali su djecu od 4 do 14 godina koja su nevino gledala nož 
i oči zločinaca. Svirepi okupator počinio je masovne zločine u Kraljevu, 
Sapcu, Banjici, Jajincima i drugim mjestima. Mađarska Horthyjeva faši- 
stička soldateska nije htjela zaostati za svojim gospodarima. I ona kao da 
je htjela pokazati našim izdajnicima kako treba u ime »nove Evrope« 
djelovati. 


Njemački i talijanski fašizam rodio je i svesrdno pomagao domaće 
kvislinške oružane snage: ustaše, četnike, ljotićevce, nedićevce, bjelogardi- 
ste, baliste i dr. Nikada Nijemci i Talijani ne bi stigli izvršiti toliko masov- 
nih zločina da ih mračne izdajničke snage u zemlji od početka nisu obilno 
pomagale. Učenici su se trudili da prestignu svoje učitelje. 

Tako je, uz pomoć njemačkih nacista i talijanskih fašista, stvorena 
nakazna Pavelićeva država, u kojoj su, po uzoru na konclogore u Nje- 
mačkoj, osnivani strašni logori smrti (o kojima je detaljnije pisano u po- 
glavlju »Konclogori smrti po ugledu na naciste«). 

Drugi ne manje važan faktor odgovoran za zločine u NDH i početno 
učvršćenje Pavelićevog režima jest angažiranje moćnih reakcionarnih kru- 
gova katoličke crkve na čelu s nadbiskupom Stepincem, uz asistenciju 
moćnih krugova Vatikana i raznih klerikalnih organizacija (o čemu je 
ranije opširnije pisano), koje su se nedvosmisleno stavile na stranu ustaša. 


Sav ustaški teror organiziran i podstrekivan od oba okupatora ne bi 
ni izdaleka dobio toliko na zamahu i širini da ga nije pomogao i raspa- 
ljivao katolički klerikalizam. U čitavoj aktivnosti i politici okupatora i nji- 
hovih ustaških plaćenika učestvuju ne samo mnogobrojni viši i niži »pred- 
stavnici neba« nego i sav ostali klerofašistički aparat, pripreman i odnje- 
govan još u staroj J ugoslaviji. 

Ti mračni i reakcionarni svećenici koji su se stavili u službu fašizma 
i ustaštva provodili su i podržavali politiku istrebljivanja naših naroda, 
služeći se za te sramne ciljeve crkvenim oltarom i Kristovom vjerom, koja 
s takvim ciljevima nema ništa zajedničko. Oni su besramno varali i isko- 
rištavali povjerenje katoličkih vjernika koji su dolazili u svoje crkve na 
vršenje tradicionalnog vjerskog obreda i koji su odvajali vjeru od politike. 
Ti neljudi u svećeničkoj odori zaklanjali su se iza autoriteta »božjih 
pastira« i tumača »svetog evanđelja«, skrnavili kršćansku nauku, u os- 
novi koje je bila ljudska tolerancija i ljubav prema bližnjima. 


Mnogi svećenici bili su aktivne ustaše i oficiri u ustaškoj vojsci ili 
funkcioneri u ustaškom aparatu, neki su se proslavili kao koljači u konc- 
logorima, posebno u Jasenovcu. Pred njima blijede najveći egzekutori 
i mučitelji iz doba inkvizicije. Hiljade drugih ideološki se zalagalo za Pave- 
lićev režim. Crkva je korištena kao politička tribina za propovijedanje 
ustaštva i zajedno s vjerskim i poluvjerskim organizacijama podstrekivala 
je teror i pokolj. 

Katolička crkva, zahvaljujući klerofašističkoj orijentaciji pretežnog 
dijela svojeg rukovodstva, dala je ustaštvu legitimitet u očima masa. Fran- 
kovština i klerikalizam su, u stvari, stvorili ustaštvo i trudili se da ga 
održe pune četiri godine, nadajući se da će im uvjeti okupacije pomoći da 
se definitivno nametnu hrvatskom narodu. Cesto se nije moglo razlikovati 
što je ustaško, a što klerikalno. 

Odatle takva intimna simbioza ustaštva i klerofašizma. Odatle tako 
agresivno manifestirana ustaška i proustaška orijentacija najvećeg dijela 

katoličkog klera i suprotstavljanje nacionalnim slobodarskim težnjama 
širokih narodnih masa. Odatle tolika mržnja prema narodnooslobodi- 
lačkoj borbi naših naroda. 


Jedan broj svećenika nije se utopio u ovu poplavu ustaštva i nije 
odobravao rad visokog katoličkog klera. Neki su čak aktivno učestvovali 
u NOB-u. S obzirom na teško stanje u redovima crkve, utoliko je drago- 
cjenije takvo držanje, opredjeljenje i doprinos ovih slobodoljubivih sveće- 
nika narodnooslobodilačkoj borbi. 

Na ta dva stupa - podršci fašističkog okupatora i klerikalizmu - po- 
čivala je vlast najvećeg kvislinga Evrope. U državi koja je imala manje 
od 5 milijuna ljudi taj je kvisling pobio 16 %> svog naroda. Imao je 
namjeru da istrijebi cjelokupno srpsko stanovništvo, što znači jednu tre- 
ćinu stanovništva NDH. I najmanju opoziciju kod Hrvata, i najmanje ne- 
slaganje s njegovom politikom istrebljivanja i prodajom nacionalnih terito- 
rija nemilosrdno je progonio. Ultranacionalisti i rasisti obično se krvavo 
obračunaju sa svima onima iz redova svoje nacije koji se i najmanje ne 
slažu s njihovom politikom. Da bi mogao provesti masovni teror i istreb- 
ljenje naroda, Pavelić je odmah na početku ubio najbolje sinove hrvatskog 
naroda: Augusta Cesarca, Božidara Adžiju, Otokara Keršovanija i druge. 


Pavelić je najveći izdajnik u historiji hrvatskog naroda. On je prodao 
hrvatske krajeve vjekovnim neprijateljima Hrvata. Fašističkoj Italiji je 
prodao Dalmaciju, dio Hrvatskog primorja, Gorskog kotara i jadranske 
otoke. Horthyjevoj Mađarskoj prepustio je Međimurje i Baranju. Ostatak 
NDH pretvorio je u najgori njemački pašaluk u kojem je sam igrao ulogu 
krvavoga paše. Najgori janjičari bili su blijede sjenke njegovih ustaša. 
Barbarske horde Džingis-kana i Tamerlana kao da su ponovno oživjele 
u najgorem izdanju. 


Pavelić je talijanskom dvoru ponudio krunu kralja Zvonimira. Clan 
talijanske kraljevske kuće, vojvoda od Spoleta, imenovan je za kralja 
Hrvatske. Iako je Italija vjekovima žudjela za teoritorijem s ove strane 
Jadrana, nikada se na čelu Hrvatske nije našao čovjek koji bi bio voljan 
da se odrekne Dalmacije, kolijevke hrvatske države i kulture. Jedini u hilja- 
dugodišnjog povijesti hrvatskog naroda koji je to učinio bio je Ante 
Pavelić. 


Zločin i kazna 


Bježeći iz Zagreba preko Slovenije u Austriju, grupa visokih ustaških 
funkcionera, desetak ministara i još više raznih drugih »dužnostnika« 
i generala, s predsjednikom Pavelićeve vlade drom Nikolom Mandi- 
ćem i doglavnikom drom Milom Budakom, predala se u blizini 
Celovca engleskim trupama. Kako se u to vrijeme u Koruškoj i Celovcu 
nalazila naša kompletna 14. slovenska divizija i štab IV operativne parti- 
zanske zone s Motoriziranim odredom IV jugoslavenske armije, saveznici 


su na njihovo traženje predali našim vlastima 17. maja 1945. znatan broj 
visokih ustaških funkcionera. 

Na presudu nije trebalo dugo čekati. 

»Vojni sud II armije održao je 6. juna 1945. godine u Zagrebu glavnu 
raspravu protiv optuženih dra Mile Budaka i ostalih zbog djela veleizdaje 
i ratnog zločinstva. 

Nakon održane glavne rasprave sud je izrekao i proglasio presudu, 
kojom se presuđuje: 

1. ustaški doglavnik Mile BUDAK 

2. ustaški pukovnik Juco RUKAVINA i 

3. ustaški predsjednik prijekog suda Ivan VIGNJEVIĆ - na kaznu 
smrti vješanjem, trajan gubitak građanske časti i konfiskaciju imovine. 

4. Dr. Nikola MANDIC, predsjednik ustaške vlade 

5. Dr. Julije MAKANEC, ministar ustaške vlade 

6. Nikola STEINFEL, ministar ustaške vlade 

7. Dr. Pavao _ CANKI, ministar ustaške vlade - na kaznu smrti stri- 
jeljanjem, gubitak građanske časti i konfiskaciju imovine. 

8. Ademaga MESIC, ustaški doglavnik - na kaznu doživotne robije. 

9. Lavoslav MILIC, domobranski intendantski general-poručnik - na 
kaznu robije u trajanju od 20 godina. 

10. Dr. Bruno NARDELLI, ustaški guverner Dalmacije - na kaznu 
robije u trajanju od 20 godina. 

Optuženi Ademaga Mešić, Lavoslav Milić i dr. Bruno Nardelli pre- 
suđeni su pored toga na trajan gubitak građanske časti i konfiskaciju 
imovine. 

Ova presuda je izvršna. 

VOJNI SUD II ARMIJE.« 


Sam proces protekao je u kukavnom opravdavanju. Optuženi se 
pojedinih nedjela nisu sjećali i za sve su krivili Poglavnika. 

Učitelj ustaških koljača, bivši književnik Mile Budak, koji je u emi- 
graciji zajedno s Pavelićem u logoru na Liparima i na Janka Puszti odga- 
jao ustaške koljače, jedan od glavnih ustaških ideologa, bio je glavni pod- 
strekač i pokretač pokolja Srba koji je urlao na ustaškim skupštinama 
i zborovima »Srbe na vrbe« Na suđenju se svega toga ne sjeća. Budak 
bezočno izjavljuje da se bavio samo »kulturno-prosvjetnim radom« 
i »analfabetskim tečajevima«. Kada su mu na sudu predočili nepobitne 
.činjenice i utvrdili njegovu veliku krivicu za masovne zločine i pokolje 
u Lici, Kordunu, Baniji i Slavoniji, kada su poslije svakog njegovog govora 
ustaše uništavale i istrebljivale čitava sela, Budak je kukavički, sav blijed, 
drhtao i bacao krivicu na svoga poglavnika Pavelića. 

Juco Rukavina, po zlu čuveni ustaški pukovnik, pod čijom su koman- 
dom ustaše izvršile nebrojene zločine u Kninskoj krajini, Lici i drugim 
krajevima, ubijali ljude, žene i djecu i punili jame na Pagu, u Jadovnom 
i drugim mjestima, bestidno, stisnutom šakom, moli milost isto kao zlo- 


glasni predsjednik ustaškog prijekog suda Ivan Vignjević, koji je izrekao 
hiljade smrtnih osuda, iz čijih se krvavih šapa nije izvukao ni jedan 
rodoljub koji je u njih upao. 

Predsjednik Pavelićeve vlade Nikola Mandić, u čijem je džepu prona- 
đeno 220 000 švicarskih franaka, brani se na sudu da nije odgovoran za 
zločine jer se bavio samo »opskrbom«. Vjerni sluga bečkog dvora za 
vrijeme austro-ugarske vladavine, nudio se u staroj kraljevskoj Jugoslaviji 
za senatora, bio je spreman da protiv svoga naroda služi i crnog đavola. 
Svoju izdajničku slavu i vrhunac zločinačke karijere postigao je u NDH. 


I austrijski mornarički oficir, admiral bivše jugoslavenske mornarice 
i Pavelićev ministar oružanih snaga Nikola Steinfel, iako je ustašku vojsku 
i domobranstvo pod njemačkom komandom vodio u borbe protiv narod- 
nooslobodilačke vojske, pokušao se opravdati tvrdnjom da je zaveden. Da 
je zaveden - tvrdila je i stara budala, »doglavnik« Ademaga Mešić. On je 
još 1915. u službi Nijemaca organizirao »šuckor«, koji je ubijao Srbe 
i pljačkao i palio njihova dobra, koji je za vrijeme NDH opet nastavio 
svoju protunarodnu rabotu u Bosni i Hercegovini. Da je zaveden - tvrdio 
je i stari ustaški ideolog, zvučnik Gčobbelsove otrovne propagande Julije 
Makanec i ustaški ministar »pravosuđa i bogoštovlja« Pavao Canki te 
Bruno Nardelli, ustaški guverner Dalmacije. Jedino domobranski general- 
-poručnik Lavoslav Milić priznaje otvoreno da je kriv i tvrdi pred sudom 
da se stidi svojih nedjela. Taj domobranski intendant snabdijevao je oru- 
žjem ubojice i palikuće, dok su nesretne majke kukale nad svojom pokla- 
nom dječicom. 


7 još samo nešto 


Da li bivši sistem stare Jugoslavije, način kako je stvorena državna 
zajednica Južnih Slavena, njena unutrašnja i vanjska politika, da li vlada- 
vina koja je trajala preko dvadeset godina i sve ono što je iz te vladavine 
proisteklo, u prvom redu glavni nosioci te vlasti, ne snose, sa svoje strane, 
svu onu historijsku odgovornost za gubljenje nezavisnosti, tako reći bez 
otpora, opću pometnju duhova, zbrku i konfuziju, veći dio odgovornosti 
za sve one nevolje i stradanja koja su zadesila naše narode aprilskim 
slomom i okupacijom zemlje? Na to pitanje i najmanje objektivan pro- 
matrač koji raspolaže minimumom znanja historijskih fakata mora od- 
govoriti potvrdno. Nosioci takvog sistema, vladajući krugovi stare Jugo- 
slavije, buržoazija svih nacionalnosti i boja svojom politikom bezobzirne 
klasne eksploatacije, nacionalnog ugnjetavanja i pljačke nacionalnog bo- 
gatstva, dodvoravajući se Hitleru i Mussoliniju, ostavili su narode Jugo- 
slavije bez obrane. Zajedno s dvorskom kamarilom snose glavnu dru- 
štveno-historijsku odgovornost za sve ono što se dogodilo: katastrofalan 
poraz u ratu, okupaciju i komadanje zemlje, izdaju i stvaranje kvislinških 
državica i protektorata, bezobzirnu pljačku zemlje, bratoubilačko obraču- 
navanje i čudovišne masovne zločine nazvane genocid. 


Naravno, za masovne zločine nad našim narodima snose historijsku 
odgovornost i fašistički agresori koji su iskoristili to stanje rascjepkanosti, 
nesloge, nesposobnosti i pokvarenosti jugoslavenskih vladajućih krugova 
te su se svom snagom svoje ratne mašine i fašističkog aparata sručili kao 
strvinari na nezaštićene narode Jugoslavije, stavljajući ih u najteže iskuše- 
nje u njihovoj historiji. 

Po svim posljedicama koje su dovele do žalosnog toka dogadaja svi 
smo mi manje ili više svjesni odgovornosti bivše vladavine, protagonista 
te vlasti i historijskih pouka koje iz toga proistječu. Ali mlađe generacije 
ne znaju mnoge činjenice i događaje oko stvaranja versajske Jugoslavije 
i sistema koji se u njoj stvorio. Zbog toga je moguće nerazumijevanje i 
pogrešno shvaćanje naše nedavne prošlosti, što ima izvjesnog odraza i 
prelama se i na sadašnja shvaćanja naših međusobnih odnosa. Tome 
pridonosi i svjesno iskrivljavanje činjenica naše prošlosti od strane raznih 
nacionalističkih elemenata, svakovrsnih konzervativaca i protagonista bi- 
rokratskog centralizma, nosilaca starih shvaćanja i prevladane svijesti, što 
se najčešće povlači i koristi za političke špekulacije i karijerističke ciljeve. 
Da pogledamo malo unatrag na neke historijske fakte kako bismo u kon- 
tekstu tretiranih događaja bacili nešto više svjetlosti na događaje koji su 
kumovali opisanom toku rata i okupacije. 

Prvog decembra 1918. godine stvorena je Kraljevina Srba, Hrvata i 
Slovenaca s dinastijom Karađorđevića. U zamršenoj vanjskopolitičkoj 
situaciji i strahu pred revolucionarnim valom koji je zahvatio široke na- 
rodne mase, pod utjecajem velike oktobarske socijalističke revolucije, agre- 
sivna i nastupajuća srpska buržoazija i ambiciozna monarhija s regentom 
Aleksandrom na čelu, uz pomoć preplašene buržoazije ostalih jugoslaven- 
skih nacija, stvorila je novu državu prema svojoj zamisli i svojim 
interesima. 

U višenacionalnoj državi, stvorenoj na centralističko-unitarističkoj 
osnovi, ne samo da se silom lomio otpor nacija nezadovoljnih svojim polo- 
žajem nego, po nekakvoj teorijsko-idejnoj osnovi, te nacije nisu uopće pri- 
znavane. Bile su samo »plemena jednog naroda«. Tako je bila ostvarena 
prevlast hegemonistički nastrojene srpske buržoazije, koja se oslanjala na 
dvor i vojnu silu. Neriješeno i zaoštreno nacionalno pitanje, teška bijeda 
i osiromašivanje masa, potpuno kolebljiva i defetistička vanjska politika 
bili su faktori stalne krize starog društva i ogromnog nezadovoljstva masa. 

Stvaranjem Jugoslavije, najveći dio južnoslavenskih naroda prvi put 
se poslije dolaska na Balkan našao u zajedničkoj državi. To je odgovaralo 
vjekovnom snu i težnji svih naših naroda. Za to su se borili najbolji sino- 
vi svih jugoslavenskih naroda. Ta težnja i ideja jugoslavenstva bila je na- 
ročito prisutna kod naših naroda u XIX i na početku XX stoljeća. Ideja 
jugoslavenstva i stvaranja zajedničke države postala je ideja-vodilja mno- 
gih političkih i kulturnih pokreta i akcija, naročito u jugoslavenskim zem- 
ljama francjozefinskog carstva, koje su željele da se otrgnu ispod tuđin- 
skog jarma i tutorstva. 


Poslije pobjede Srbije i sloma Austro-Ugarske u I svjetskom ratu po- 
javili su se za ostvarenje tih težnji najpovoljniji historijski uvjeti. Na ža- 
lost, ti ideali stvaranja zajedničke jugoslavenske države, u kojoj će se svi 
narodi osjećati ravnopravni i slobodni, bili su grubo izigrani. Može se 
slobodno reći da je jedno nacionalno ugnjetavanje zamijenjeno drugim. 
Stvorena je država koja je bila tamnica naroda. Teška eksploatacija rad- 
nih ljudi, osiromašenje seljaštva i pljačkaško lice buržoazije svih boja i na- 
cija sve se više pokazivalo i unosilo kamen smutnje i teško nezadovoljstvo 
u široke narodne silojeve. 


U novoj državi otpočela su naglo velika društvena gibanja, rasli su 
nacionalni pokreti otpora protiv hegemonije, gušenja elementarnih slo- 
boda i nasilja policijske vlasti. Svemu tome razlog je bio to što nije došlo 
do ujedinjenja na progresivnoj osnovi i stvaranja zajednice ravnopravnih 
naroda i rješavanja naslijeđenih i iskrslih socijalnih pitanja, usprkos po- 
stojanju revolucionarnog raspoloženja i želje osnovnih masa da se nova 
država stvori na federativnom i demokratskom principu. U to vrijeme 
stvaranja nove države buržoazije svih jugoslavenskih naroda, zbog svoje 
klasne ograničenosti, to pitanje nisu mogle niti htjele bar djelomično 
rješavati. Naprotiv! Buržoazija je koristila svoju šansu beskrupuloznog ze- 
lenaškog bogaćenja na račun pauperizacije radnih ljudi i jeftine prodaje 
naših nacionalnih bogatstava stranom kapitalu, kupeći mrvice sa stola 
stranih kapitalista. S druge strane, revolucionarni radnički pokret bio je 
u samom formiranju i nije bio sazreo i sposoban da bude nosilac oslobo- 
dilačke borbe jugoslavenskih naroda i društvenog preobražaja društva. 


To su bili oni unutrašnji društveno-politički uvjeti cvjetanja separati- 
stičkih nacionalističkih pokreta, stvaranja antikohezionih i protujugosla- 
venskih raspoloženja, širenja šovinističke mržnje i revanšizma, što su, sa 
svoje strane, vješto potpirivale fašističke države. Sve je to u teškim i sud- 
bonosnim trenucima dovelo do izdaje vladajućih krugova i svih građan- 
skih partija, do katastrofalnog poraza u aprilskom ratu i kasnijeg divlja- 
nja okupatora i domaćih fašista, koji su od naše zemlje u početku stvorili 
poligon za ubijanje ljudi. Nacionalističke strasti i obračuni nagomilavani 
preko dva decenija, podgrijavani od okupatora, bili su 1941. godine dove- 
deni do vrhunca i prijetili su sveopćom nacionalnom katastrofom. Sto 
vrijeme više odmiče, sve se više vidi da je ustanak naroda Jugoslavije, pod 
vodstvom komunista, spasio naše narode od uništenja i izveo ih na put 
nacionalne nezavisnosti, dostojanstva, slobode, ravnopravnosti i stvaranja 
društvenog poretka koji im osigurava svijetlu perspektivu i budućnost. 

Osnovno obilježje Austro-Ugarske bilo je nacionalno ugnjetavanje, ko- 
jem su otpor pružali svi slavenski narodi. Taj se otpor u posljednjim da- 
nima njene agonije pretvorio u borbu protiv rata i nametanja ratnih te- 
reta na pleća naroda. Jedan dio građanske klase jugoslavenskih zemalja 
tražio je rješenja svojih nacionalnih prava unutar žute monarhije pomoću 
reformi i ustupaka. Drugi dio građanskih snaga, posebno onih okupljenih 
oko Jugoslavenskog odbora u Londonu, bio je za razbijanje Austro-Ugar- 


ske i za ujedinjenje Južnih Slavena u jednu državu. Jugoslavenski odbor, 
formiran na početku samog rata,! radio je na ujedinjenju svih jugoslaven- 
skih naroda i borio se protiv provođenja tajnih klauzula Londonskog ugo- 
vora, koji je sklopljen 25. IV 1915. godine između Engleske, Francuske 
i Rusije s jedne strane i Italije s druge strane. Italija je ulaskom u rat tre- 
bala dobiti velik dio jugoslavenskog teritorija (Trst, Slovensko primorje, 
Istru, dio Hrvatskog primorja, srednju Dalmaciju i mnoge otoke). 

Kraljevina Srbija također je istakla svoj cilj oslobođenja jugoslaven- 
skih teritorija pod austro-ugarskom vlašću i stvaranja nove države, podra- 
zumijevajući u njoj svoju vodeću ulogu. Srpska vlada i dvor išli su u 
stvari više na priključenje tih teritorija nego na istinsko ujedinjenje, što je 
i kasniji razvitak pokazao u punoj svjetlosti. 

Pod utjecajem Jugoslavenskog odbora, mnogi jugoslavenski iseljenici 
iz Sjeverne i Južne Amerike i iz Australije javljali su se kao dobrovoljci u 
jedinice srpske vojske i učestvovali u borbama za stvaranje Jugoslavije. 
Dobrovoljački odredi u zemlji odigrali su važnu ulogu u oslobođenju 
Međimurja, Prekomurja, Maribora i dijelova Koruške. 

Da bi se olakšala borba protiv Londonskog ugovora i spriječila Italija 
da zaposjedne naše etničke teritorije i zbog neslaganja oko koncepcije 
stvaranja nove države sa srpskom vladom, Jugoslavenski odbor tražio je 
da se dobrovoljačke jedinice priznaju kao vojska Jugoslavenskog odbora, 
odnosno Narodnog vijeća Srba, Hrvata i Slovenca, koje je odmah sutra- 
dan nakon sloma Austro-Ugarske proglasilo posebnu državu. Srpska vlada 
nije se s tim slagala, jer se bojala jačanja J ugoslavenskog odbora i Narod- 
nog vijeća, pa su dobrovoljačke jedinice ostale sastavni dio srpske vojske. 

Da bi se ujedinili napori i suzbile pretenzije Italije na naš teritorij, 
došlo je u junu 1917. do potpisivanja Krfske deklaracije između predstav- 
nika srpske vlade Nikole Pašića i predstavnika Jugoslavenskog odbora 
Ante Trumbića o budućoj zajedničkoj državi. Obje strane potpisale su 
deklaraciju po onim pitanjima u kojima su se složile. Očito je bilo nesla- 
ganja oko budućeg uređenja države, iako su se pregovarači složili da bu- 
duća država bude parlamentarna monarhija, na čelu s dinastijom Karađor- 
đevića, s tim da se definitivno unutrašnje uređenje konačno uredi ustavom 
koji će donijeti Ustavotvorna skupština kvalificiranom većinom. Predstav- 
nici Jugoslavenskog odbora bili su za federativno uređenje države, zastu- 
pajući interese jugoslavenske buržoazije izvan Srbije, kojoj bi buržoaziji 
takvo uređenje države omogućilo slobodniji razvoj. Predstavnici srpske 
buržoazije i dvor tražili su svoju dominaciju i centralističko-unitarističko 
uređenje. 


1 Jugoslavenski odbor formirao se na početku I svjetskog rata u Londonu. Cilj 
ovog odbora bio je razbijanje Austro-Ugarske kao države i ujedinjenje jugoslavenskih 
zemalja koje su bile u njenom sastavu sa Srbijom i Crnom Gorom u zajedničku državu 
i borba protiv Londonskog ugovora, kojim se Italiji ustupa znatan dio jugoslavenskog 
teritorija. Predsjednik odbora je bio dr Ante Trumbić, a članovi su mu bili Frano Su- 
pilo, Ivan Meštrović, dr Milivoj Jambrišek i mnogi drugi tadašnji prvaci iz Hrvatske, 
Slovenije i BiH. 


Poslije februarske, a naročito oktobarske, revolucije u Rusiji 1917. go- 
dine, Engleska, Francuska i SAD pokušale su odvojiti Austro-Ugarsku 
od Njemačke, ostavljajući u tom slučaju mogućnost njenog opstanka, s 
tim što bi podređene nacije koje ostaju u njenim okvirima imale veća 
prava i autonomiju. Izgubivši dotadašnji oslonac u carskoj Rusiji, koja je 
oktobarskom revolucijom izbačena iz imperijalističkog rata, srpska se vla- 
da, poslije izvjesnih diplomatskih zaokreta velikih sila prema Habsbur- 
zima, pobojala za sudbinu ostvarenja plana stvaranja Jugoslavije. Ona 
pokušava da se prilagodi i provede mimo Krfske deklaracije i Jugoslaven- 
skog odbora svoj plan proširenja Srbije na teritorij Bosne i Hercegovine 
i dio Dalmacije radi izlaska na more.! 


U Narodnom vijeću Slovenaca, Hrvata i Srba,2? koje je 28. 10.1918. 
proglasilo državu, nalazili su se predstavnici: Slovenije, Hrvatske, Bosne 
i Hercegovine i Vojvodine. Revolucionarna kretanja u cijeloj Evropi, po- 
sebno u zemljama Austro-Ugarske, i strah da razvoj događaja ne ode mimo 
njih i da se stvori Jugoslavija na drugoj osnovi nego što je ona željela 
natjerala su srpsku vladu da ponovno pristupi pregovorima i suradnji s 
Jugoslavenskim odborom. Već 6. XI 1918. osam dana nakon proglašenja 


1 Separatističkim idejama služili su se razni političari i u razno vrijeme, kako je 
to odgovaralo njihovim političkim i trenutnim interesima. Kao što vidimo, prve sepa- 
ratističke poteze vukao je kralj Aleksandar krajem 1917. On se s Pašićem praktički 
brzo odrekao J ugoslavije kao državne zajednice i Krfske deklaracije. 

Kralj Aleksandar je i kasnije (1928) iznio svoju ideju cijepanja države i amputa- 
cije Hrvatske. Prema knjizi Svetozara Pribićevića »Diktatura kralja Aleksandra« (Beo- 
grad, 1952), predsjednika Samostalno-demokratske stranke i jednog od tvoraca unitari- 
stičke Jugoslavije, kada se 7. jula 1928. u svojstvu predstavnika Seljačko-demokratske 
koalicije i teško ranjenog Stjepana Radića našao u audijenciji kod kralja - Aleksandar 
mu je tom prilikom rekao: 

»Hteo sam da vam pročitam da bude tačnije. Ali mogu isto tako i da vam ka- 
žem. Gospodine Pribićeviću, izgleda mi da gospodin Radić odlazi sutra u Zagreb. Mo- 
lim vas da mu predate moju poruku da sutra mftže u Zagrebu da proklamuje rascep. 
Mi više ne možemo da ostanemo zajedno, sa Hrvatima. Neću da imam nikakav rat 
sa Hrvatima. Pošto ne možemo da ostanemo zajedno, bolje je da se razdvojimo. Bolje 
je da se rastanemo u miru, kao Svedska i Norveška. Ako Radić prima moj predlog, 
on sutra može da proklamuje otcepljenje. Mi ćemo otuda povući naše trupe, a osta- 
vićemo tamo samo nekoliko jedinica na granici, da ne može da se kaže da smo te 
krajeve ostavili Italijanima. Pa kad tamo bude uređena narodna odbrana, povući ćemo 
i te jedinice.« 

Pribićević je odbio tu izjavu kao veleizdaju. S time se složio i Radić. 

Istu misao je kralj ponovio pred Pribićevićem dva dana kasnije. 

Slično se dogodilo i Gregoru Žerjavu, poznatom prvaku samostalnih demokrata u 
Sloveniji. Kad je o amputaciji zemlje čuo na prijemu kod kralja 11. jula 1928, zapre- 
pašteno je uzviknuo: 

»Veličanstvo, iz svega ovoga vidim samo jedan jedini izlaz, a to je vaša abdika- 
cija. Koliko ja znam, u cjelokupnoj historiji vi ste jedini kralj koji noće da smanji 
svoju državu«. 

Kralj ga je istjerao iz kancelarije bijesnim povikom: »Marš napolje!« 

2 Za predsjednika »Narodnog vijeća« izabran je dr Antun Korošec, a za potpred- 
sjednika Svetozar Pribićević i dr Ante Pavelić (po zanimanju zubar, koji, osim imena 
i prezimena, nema ničeg zajedničkog s ustaškim poglavnikom; umro je pred rat). Se- 
kretari Vijeća bili su: dr Mate Drinković, dr Srđan Budisavljević i dr Ivan Lorković. 
Od ukupno 80 delegata, iz Hrvatske, Slavonije i Rijeke bilo ih je 28, iz BiH 18, iz Slo- 
venije 14, iz Bačke, Banata i Baranje 10, iz Dalmacije i Istre 3. 


države Narodnog vijeća SHS dolazi do pregovora u Zenevi između dele- 
gacije Srbije, Jugoslavenskog odbora i Narodnog vijeća SHS. S delegaci- 
jom Srbije nalaze se predstavnici vlade i svih opozicionih partija. U Ze- 
nevi Nikola Pašić priznaje Narodno vijeće SHS kao državu i dolazi do ne- 
ke vrste konfederacije između Srbije i države Narodnog vijeća sa zajed- 
ničkim ministarstvima: vanjskih poslova, vojske i mornarice, pomorstva 
i pripreme za konstituantu. Odlučeno je da sva pitanja unutrašnjeg uređe- 
nja treba riješiti Ustavotvorna skupština, koja treba da donese ustav nove 
države. Pašićev zamjenik Stojan Protić i kralj Aleksandar nisu se slagali 
sa Ženevskim odlukama te zbog toga dolazi do pada Pašićeve vlade. 

Oktobarska revolucija je uzdrmala svijet. U svim jugoslavenskim zem- 
ljama imala je velik odjek. Nastao je opći pokret i gibanje masa, što se 
očitovalo u antiratnom raspoloženju, u traženju da se riješi agrarno pi- 
tanje. Pojavio se »zeleni kadar« s više od stotinu hiljada vojnika koji su 
bježali iz vojske, izjašnjavali se protiv rata i sa seljacima zauzimali vele- 
posjednika imanja. Sve je to ubrzalo postojeću krizu i raspad žute mo- 
narhije, a pokret masa je poslije njenog pada još više ojačao, tražeći repub- 
liku i socijalnu pravdu. 

Buržoazija u svim jugoslavenskim zemljama bila je u golemom strahu. 
Ona traži da srpska vojska zaposjedne važnije punktove u Hrvatskoj, Bos- 
ni i Sloveniji. »Velika narodna skupština srpskog naroda u Crnoj Gori« 
odlučila je z6. XI 1918. da sruši dinastiju Petroviča i da se priključi Kra- 
ljevini Srbiji. Dva dana ranife donosi Velika narodna skupština Srba, Bu- 
njevaca i ostalih Slavena u Banatu, Bačkoj i Baranji odluku o priključi- 
vanju Vojvodine Srbiji. U takvoj situaciji izvršeno je 1. iz. 1918. progla- 
šenje Kraljevine Srba, Hrvata i Slovenaca, tj. ujedinjenje bez ikakvih uvje- 
ta o državnom uređenju, a dinastija Karađorđevića je priznata kao vla- 
dajuća dinastija nove kraljevine!. Takva odluka značila je prejudiciranje 
i kršenje ranijih odluka po kojima je sva pitanja uređenja države trebala 
riješiti Ustavotvorna skupština. 

Vidovdanski ustav sankcionirao je centralistički sistem i monarhiju. 
Izglasan je z8. 6.1921. godine sa ZZ3 glasa protiv 35, a glasanju nije pri- 
stupio 161 poslanik. Uslijed bezobzirnosti i makinacija pristaša unitari- 
stičko-centralističkog uređenja, apstinirali su od glasanja poslanici KPJ 
i Radićeve HRSS. KPJ je bila treća stranka po broju glasača i imala je 
59 mandata. Većina glasova za izglasavanje ustava dobijena je potkuplji- 
vanjem glasova na osnovi sporazuma vlade s Jugoslavenskom musliman- 


1 Delegacija države Narodnog vijeća Slovenaca, Hrvata i Srba od 28 članova 
doputovala je 28. novembra 1918. u Beograd. Određen je zajednički odbor šestorice 
koji je imao zadatak da konačno formulira prijedlog o ujedinjenju, odnosno adresu 
koja treba da bude upućena regentu Aleksandru. U odbor su za Srbiju ušli: Stojan 
Protić, Ljuba Jovanović i drMomčilo Ninčić, a od Narodnog vijeća drAnte Pavelić, 
Svetozar Pribićević i drJosip Smodlaka. Regent Aleksandar primio je I. X111918. dele- 
gaciju Narodnog vijeća, u ime koje je dr Ante Pavelić pročitao adresu. Poslije toga Ale- 
ksandar je u ime kralja Petra I proglasio »ujedinjenje Srbije sa zemljama nezavisne države 
Slovenaca, Hrvata i Srba u jedinstveno Kraljevstvo Srba, Hrvata i Slovenaca. 


skom zajednicom i tzv. Džemijetom (Turskom nacionalnom strankom). 
Vlada je tim sporazumom obećala izvjesne ustupke begovima prilikom 
provođenja agrarne reforme. Na taj su način dobivena 32 glasa. 


Vidovdanski ustav ozakonio je kapitalistički sistem, nacionalnu i soci- 
jalnu neravnopravnost, državni unitarizam i monarhijski oblik vladavine 
s velikim ovlaštenjima kralja. Posebni državno-pravni status Crne Gore, 
Hrvatske i drugih nacija, bez obzira na dotadašnji razvoj i stupanj auto- 
nomije, državnosti i prava kroz čitava stoljeća, potpuno je zanemaren. 


Poslije stvaranja nove države nastaje 19x9-1922. veliki štrajkaški pok- 
ret. Zbog nedemokratskih metoda vladavine, uperenih protiv naroda, na- 
staje val nezadovoljstva u zemlji. Kao izraz toga nezadovoljstva dolazi do 
atentata na regenta Aleksandra sutradan nakon donošenja Vidovdanskog 
ustava. Već 21. jula iste godine izvršen je u Delnicama atentat na ministra 
unutrašnjih poslova M. Draškovića. To je bio protest zbog donošenje Ob- 
znane, kojom je 29. 12. 1920. bila zabranjena KPJ i stavljena izvan zakona. 
Skupština Kraljevine SHS donosi 30. jula 1921. Zakon o zaštiti države, 
kojim se KPJ stavlja izvan zakona. Taj je zakon dobro došao i kao oruž- 
je u borbi protiv svake opozicije režimu. 


Tako postavljena i na takav način stvorena država nalazila se u stal- 
noj političkoj krizi. O dubini krize najrječitije govori podatak da su se 
u periodu od 1918. do 1929. godine, kada je uvedena diktatura kralja 
Aleksandra, u zemlji izredale 24 vlade! To je značilo da su se vlade mije- 
njale prosječno svakih 5 mjeseci! Skoro sve krize (izuzev dviju) izazvao je 
kralj i ljudi oko njegova dvora. Za postojanja stare Jugoslavije promije- 
njene su 34 vlade! 

I na drugu opozicionu partiju, Hrvatsku republikansku seljačku stran- 
ku, primijenjen je 1.1. 1925. Zakon o zaštiti države. Uhapšen je i šef stran- 
ke Stjepan Radić (5. januara 1925). Poslije perioda lojalnosti i suradnje 
HSS s radikalima, dolazi 20. juna 1928., po nalogu dvora, do atentata u 
Narodnoj skupštini, gdje radikalni poslanik atentator Puniša Račić smrtno 
ranjava Stjepana Radića, ubija Antuna Radića i dra Đuru Basaričeka i 
ranjava nekoliko drugih. 

Taj zločin u skupštini utro je put uvođenju vojno-monarhističke dik- 
tature u zemlji 6. januara 1929. Ukinut je ustav. Vlast je preuzeo kralj 
Aleksandar. Na čelo vlade dolazi general Petar Zivković. Kralj, dvorska 
kamarila i vojna soldateska gospodarili su zemljom kako su htjeli. Ukinut 
je zakon o štampi i dopunjen zakon o zaštiti i javnoj bezbjednosti i poret- 
ku u zemlji. Trećeg septembra 1931. donesen je Oktroirani ustav, kojim 
je ozakonjena diktatura (tzv. prikriveni apsolutizam). 


Pogibijom kralja Aleksandra u Marseilleu (oktobra 1934) okončana 
je njegova lična vladavina. Oslanjajući se do tada na pobjedničke sile iz 
I svjetskog rata, koje su inaugurirale sistem zasnovan na Versajskom 
ugovoru, a naročito na Francusku, jugoslavenski se vlastodršci počinju 
sve više okretati prema fašističkim silama: Italiji i Njemačkoj. Već na po- 


četku 1937. sklopljen je ugovor o suradnji s fašističkom Italijom, a sve 
tješnja suradnja s hitlerovskom Njemačkom dovela je do potpisivanja po- 
znatog Trojnog pakta i svih onih događaja o kojima se detaljnije govori 
u uvodnom dijelu ove knjige. 

Takvo stanje dovelo je do zaoštravanja i usijanja svih suprotnosti, na- 
gomilavanja nacionalizma i mržnje koju su sijale u zemlji najreakcionarni- 
je profašističke snage potpomognute izvana. U zemlji je vladala bijeda, 
diktatura, kundačenje, teror i masovna hapšenja, ubijanja političkih protiv- 
nika, od komunističkih vođa do ubojstva Stjepana Radića kao građan- 
skog političara u skupštini i najistaknutijeg vođe nacionalnog pokreta 
Hrvatske. 

Velikosrpska buržoazija i monarhija izdale su, iznevjerile nade i obma- 
nule i srpske mase, koje su se herojski borile protiv najezde austro-ugar- 
ske, njemačke i bugarske vojske u I svjetskom ratu. Srpski narod i seljač- 
ke mase branile su svoju zemlju i slobodu ne žaleći žrtve. Poznate su ve- 
like pobjede srpske vojske nad Austrijancima, zatim sve patnje, glad i umi- 
ranje pri povlačenju pred nadmoćnijim neprijateljem preko Albanije i žrt- 
ve u kasnijim borbama na proboju solunskog fronta. U tom ratu pretrp- 
ljena su ogromna razaranja i dato blizu 1 200 000 žrtava. Taj je isti na- 
rod zbog kasnije politike svojih grabežljivih i prodanih vlastodržaca i mo- 
narhije u okupiranoj zemlji podnosio teška iskušenja. 

U toj agoniji sistema i permanentnoj krizi ležao je korijen izdaje i te- 
ške katastrofe u aprilskom ratu 1941. godine. Bilo je potpuno političko 
sljepilo ne vidjeti da je takvo stanje pogodovalo i ustaškom pokretu da 
relativno brzo stvori ustašku vojsku i aparat te brzo mobilizira dio za- 
ostalijih i nezadovoljnih masa i, potpomognut od okupatora i klerofašista, 
gurne ih u obračun i masovno uništenje srpskog stanovništva, bacajući 
krivicu na srpski narod za sve ono što su u prošlosti uradili njegovi vla- 
stodršci i monarhija. 

Za četiri godine NOR-a narodi Jugoslavije izgubili su 1 700 000 lju- 
di. Po iznijetim podacima o gubicima 18 savezničkih zemalja, izuzimaju- 
ći SSSR i' Poljsku,! u izvještaju Međusavezničke reparacione konferenci- 
je, održane u novembru i decembru 1945. u Parizu, jugoslavenski gubici 
iznose 34% od ukupnih gubitaka 18 država. 

Drugi svjetski rat je najsuroviji, najkrvaviji i najstrašniji rat u histori- 
ji ljudskog roda. Milijuni ljudi nestali su u vihoru ratnih okršaja, unište- 
ni u konclogorima i plinskim komorama i umrli od gladi i iscrpljenosti. 

' Samo u ratu u Jugoslaviji poginulo je 305 000 a ranjeno 425 000 bo- 
raca. Ta brojka ukupnih naših gubitaka predstavlja 24% od gubitaka 18 
savezničkih zemalja zajedno.®8 


1 SSSR je u II svjetskom ratu izgubio 20 milijuna ljudi, a Poljska 4 milijuna i 
300 hiljada. U odnosu na broj stanovnika, najveće gubitke u II svjetskom ratu imala je 
Poljska, SSSR, pa J ugoslavija. 

* Sovjetska armija imala je 13 milijuna poginulih i ranjenih boraca. Od toga 
broja 9 milijuna je poginulo. Istočni front je angažirao 80°/o kopnene vojske Njemačke 


Oko i 600 000 Jugoslavena bilo je zarobljeno, internirano, prisilno ra- 
seljeno, na prinudnom radu i prinudno mobilizirano od okupatora i kvis- 
linga. Prema tome, broj poginulih, ranjenih, trajno i djelomično onespo- 
sobljenih Jugoslavena u II svjetskom ratu iznosio je blizu četiri milijuna 
ljudi. 

Spaljeno je, porušeno i djelomično oštećeno 504 160 stambenih zgrada. 
Bez krova je ostalo 25% stanovništva ili blizu 4 milijuna ljudi. Poljo- 
privreda je izgubila više od 60% stočnog fonda. Saobraćaj je na kraju rata 
bio skoro potpuno dezorganiziran. Tri četvrtine mostova bilo je poruše- 
no. Uništene su bile gotovo sve željezničke pruge, a vagoni opljačkani 
(41 542 vagona). Bila su uništena i onesposobljena 222 rudnika. Popalje- 
na je i onesposobljena većina škola i velik broj bolnica, kulturnih usta- 
nova, uništeni i oštećeni mnogobrojni spomenici kulture itd. 

Kako se iz ove žalosne statistike vidi, narodi Jugoslavije dali su ogrom- 
ne žrtve za svoju slobodu i novi život. Te žrtve nisu bile uzaludne. Revo- 
lucija je porazila i zbrisala s historijske pozornice sve one reakcionarne 
snage koje nisu bile sposobne da vode jugoslavenski državni brod, koji 
je u prvoj većoj buri brzo potonuo. Vladajući krugovi bivše Jugoslavije, 
zbog svoje kukavičke izdajničke politike, snose odgovornost pred histori- 
jom ne samo za gubljenje nezavisnosti zemlje već i za velike žrtve i stra- 
danja koje su naši narodi podnijeli pod fašističkom okupacijom. Služeći 
vjerno okupatoru, buržoazija svih boja i nacija izgubila je u toku rata 
sav moralno-politički kapital i materijalno-klasne pozicije koje su joj omo- 
gućavale dugogodišnju vladavinu nad narodom. 

Revolucija je riješila osnovna pitanja koja su historijski trenuci na- 
metali jugoslavenskom društvu. To su bili: uzimanje vlasti iz ruku bur- 
žoazije i rušenje buržoaskog poretka, rješenje nacionalnog pitanja i ravno- 
pravnost svih nacija na bazi federativnog uređenja, zatim pitanja samo- 
stalnog puta socijalističkog razvitka i nezavisnosti Jugoslavije. J ugoslavi- 
ja je izišla iz rata kao snažna i jedinstvena zajednica naroda, zemlja s 
velikim ugledom u svijetu. Sve su to velike tekovine revolucije koje treba 
u njenom kontinuitetu u novim uvjetima usavršavati i rješavati ona dru- 
štvena pitanja koja neravnomjerni razvitak i određena etapa razvoja nalaže 
i dopušta. Revolucionarni pokret naše zemlje u svojoj je prošlosti pokazao 
da je sposoban i u najtežim uvjetima postizavati velika dostignuća, oču- 
vati postignute tekovine i dalje ih razvijati. 


i njenih saveznika. O dimenzijama II svjetskog rata najbolje govore podaci da su ra- 
tom bile obuhvaćene 1 milijarde ljudi iz 61 države, što je sačinjavalo 96% tada ukup- 
nog stanovništva svijeta. Poginulo je 55, a ranjeno 35 milijuna ljudi. Bilo je 45 milijuna 
uhapšenih, deportiranih i raseljenih lica. Broj zatočenih u konclogorima iznosio je 
26 milijuna ljudi. 


PRILOG 


DOKUMENT PRONAĐEN U ARHIVU MINISTARSTVA VOJSKE 
I MORNARICE POD NASLOVOM:! 


»Izvadak iz jedne strogo povjerljive okružnice 
hrvatskog narodnog pokreta«M 


Hrvatski pokret teži - kaže se u tom »izvatku« pored ostaloga - i na- 
stoji da iskorištavajući svaku situaciju postigne što veći uspjeh i baš zato je 
i sklopio »sporazum« kao zgodno sredstvo i oružje borbe Hrvatskog seljačkog 
narodnog pokreta. Neka stoga bude svakom jasno, da »sporazumom« Hrvat- 
sko narodno vodstvo nije se odreklo postojećih krajnjih ciljeva hrvatskog 
naroda. Prema pristašama treba to uvijek i posebno naglašavati. Pod tim pret- 
postavkama ima se raditi i postupiti ovako: 

»Sporazumom su postignuta dva važna cilja pokreta: 

a) Slomljena je državna cjelina. Država je razdijeljena na dva područja. Bit 
će to zadatak hrvatskog narodnog vodstva da ovu razdiobu sve to više i jače 
razvija. Zato u svima našim izjavama, govorima i člancima, kao i razgovorima 
nećemo nikad upotrijebiti ime Jugoslavija, nego državna zajednica. Ovim ćemo 
kazati i naglasiti da je država sastavljena od više dijelova. Govorit ćemo i pisati 
O narodima državne zajednice, čime hoćemo naglasiti da ima više naroda, time 
naglašujemo posebnost hrvatskog naroda. 

b) Postignuto je da su beogradski faktori - mislimo na vlast kneza-namjes- 
nika - odstupili od pojma narodnog jedinstva, što je vrlo važno, jer je time 
izgubljeno opravdanje za postojanje države. Srušen je tim sam temelj Jugosla- 
vije, a to je najvažnije. Oni su već počeli da ističu posebno srpstvo, čime su 
nama olakšali borbu protiv jugoslavenstva, kao našeg najvećeg neprijatelja. Tre- 
bat će zbog toga čuvati se napadaja na srpstvo, dok ćemo voditi nesmanjenu 
akciju protivu jugoslavenstva u našoj štampi, u izjavama itd. Ističemo uvijek 
hrvatski, slovenski i srpski narod. Time laskamo najvećoj slovenskoj stranci 
dra Korošeca i škakljamo javno mišljenje u Srbiji. 


n 


»Sporazumom« smo postigli, da su naši poduzetnici kao hrvatski ministri 
ušli u centralnu vladu. Treba da se oni uvijek u štampi, u našim izjavama 
1 u razgovorima nazivaju hrvatski ministri, jer se time ističe njihov državno- 
pravni položaj. Postigli smo time: 

a) Sudjelovanje u vladanju, dakle utjecaj u vladanju. 

- b) Kontrolu vladanja, tj. saznanje o odlukama vlasti. 

c) Kontrolu dohodaka sa pravom da iskorišćujemo državne dohotke u ciljeve 

Hrvatskog narodnog pokreta. 


1 Iz knjige dra Ferde Culinovića: Slom stare Jugoslavije«, »Školska knjiga«, Za- 
greb, 1958. godina, str. 97-101. 

Fusnota F. Culinovića pod br. 93) istog djela str. 97: »Nalazi se na istom mjestu 
pod oznakom 'Arhiva neprijateljskih jedinica' i gornjim naslovom (u tekstu) te pod- 
naslovom 'upućen poslije sporazuma' od 28. VII 1939. (datum pogrešno naveden umje- 
sto 26. VIII 1939) te pod registr. brojem 53/8-I, K. 61; fotokopija kao gore.« 


Na taj način beogradska centralna vlada jako je oslabila i bez obzira na 
umanjeno područje njezinog utjecaja posebnim položajem Hrvatske. Sudjelova- 
njem hrvatskih ministara u toj vladi činimo ih ovisnim o daljnjim ustupcima 
na štetu države. Kod svake zgodne prilike hrvatski ministri zaprijetit će ostav- 
kom i time izvojštiti daljnje ustupke hrvatskoj osobnosti, jer je od njih ovisna, 
bez njihovog sudjelovanja nema vlade. Taj položaj daje hrvatskim ministrima 
ključ koji otvara sve i omogućuje veliko iskorištavanje svih prigoda. 


m. 


Kneza-namjesnika držimo u našoj vlasti. Pred njim smo uvijek na oko vjerni, 
ali oprezni, dok u stvari on je igračka u našim rukama. Laskanjem njegovim 
visokim kulturnim sposobnostima odličnog državnika evropskog kova, umnog 
i dalekovidnog političara, koji je uvidio opravdanost hrvatskih zahtjeva, mi 
ćemo uvijek moći da ga upotrijebimo za naše ciljeve. On zna da ga Srbi ne vole, 
za nas je to povoljno. Stoga naša štampa treba o njemu pisati najljepše, treba ga 
hvaliti i laskati mu, dok o kralju neka se vrlo malo piše. Uvijek isticati kneza- 
-namjesnika, a kralja ostaviti u pozadini. Knez-namjesnik je neiskren i podmu- 
kao, ali vrlo pristupačan laskanju i sugeriranja da bi trebao da on ostane na 
vodstvu državne zajednice. Isticati da ga Hrvati poštuju i cijene. Ona druga dva 
namjesnika nisu važna, njihova uloga potpuno je podređena i mi se na njih ne 
smijemo osvrtati. Ako ih spominjemo u našoj štampi, spomenut ćemo ih suho 
i kratko. Oni su zadovoljni da u miru uživaju slasti i koristi visokog položaja. 
Ali i oni su pristupačni sugeriranju da bi namjesništvo trebalo ostati na vodstvu 
državne zajednice i kašnje. 


IV. 


Neka se naši pristaše ni malo ne smućuju izjavama koje će hrvatski ministri 
ili sam predsjednik davati u Beogradu. To je sve samo formalno, bez značenja, 
to je zavaravanje. Ali zato će svaka takva izjava biti ovdje korigirana službenim 
izjavama ovlaštenih predstavnika hrvatskog narodnog pokreta, koje će točno 
iskazivati stanovište hrvatskog narodnog vodstva. Postojat će stoga opreka 
između izjava ministra i predsjednika i izjava vodstva, ali to samo vanjski 
i samo dok su oni u Beogradu. 


V. 


U našoj štampi, u našim izjavama i razgovorima treba i sada poslije »Spo- 
razuma« nastaviti udaranjem protiv hegemonije, treba naglašavati zlodjelo dikta- 
torskih režima, treba napadati sve one, koji ne shvaćaju da je svakoj akciji i ideji 
narodnog i državnog jedinstva za uvijek odzvonilo. Treba tražiti dalje izgrađi- 
vanje autonomije i naglašavati nezadovoljstvo sa postignutim »Sporazumom«, 
treba se uvijek tužiti da se »Sporazum« ne izvršuje i stavlja u djelo itd. Na taj 
način hrvatski ministri i predsjednik moći će se uvijek žaliti i pokazivati pred 
centralnom vladom i pred knezom-namjesnikom, tražeći nove ustupke i nova 
prava za Hrvatsku, pozivajući se na potrebu da se nezadovoljstvo narodno 
ukloni u interesu državne jajednice i zbog izgrađivanja boljih odnošaja Hrvata 
i Srba. 


VI. 


Treba izbjegavati upotrebu riječi Banovina Hrvatska, a nasuprot treba se 
više služiti oznakom Hrvatska, Hrvatska vlada itd. Treba uvijek pisati i govoriti 
O odnošajima Hrvata, hrvatskog naroda i Hrvatske prema drugim državama 
1 narodima. Treba uvijek Hrvatsku, hrvatski narod i Hrvate isticati kao faktor 
međunarodne politike nezavisno od državne zajednice. Uopće, u vanjskim član- 
cima i govorima neće se spominjati državna zajednica, a pogotovo ne Jugoslavija. 


VII. 


Treba dobiti svoju posebnost u sportu, treba dobiti ured za štampu, svoj 
radio, i u svakoj prigodi pred vanjskim svijetom istupiti kao predstavnik Hrvat- 
ske ili hrvatskog naroda. I naši hrvatski ministri nastojat će da svoju posebnu 
pripadnost hrvatskom narodu uvijek prikladno uključe u njihove službene izjave. 
Tu će oni nastojati naglasiti i posebnost Hrvatske ili hrvatskog naroda. 


VIII. 


Treba sve ustanove, društva, poduzeća, kulturne zavode itd. označiti uvijek 
kao hrvatske. Isticanje Hrvatske uvijek na svakom mjestu i u svakoj prigodi. 
Treba izlučiti strogo hrvatske književnike od srpskih, hrvatsku literaturu ođ srp- 
ske, hrvatsku povijest od srpske itd. Ukratko uvijek rastaviti i dijeliti. Dobro će 
nam doći i izvjesna nastojanja dijeljenja jezika. Neka se i to pokuša. 


IX. 


Bit će zadatak naših mjerodavnih faktora malo po malo uklanjati i ukloniti 
sve oznake državnog jedinstva. U »Sporazumu« nema spomena ni o hrvatskoj 
zastavi, ni o hrvatskom grbu, ali baš zato je i moguć put, da se to via facti 
uvede. Kod toga nas središnja vlada ne će smetati, jer nas ne može omesti. Zapri- 
jetit ćemo istupanjem iz vlade i gotovo je. 


X. 


Treba sistematski ukloniti sve riječi, sve nazive i sve oznake, do sada upo- 
trebljavane po srpskom načinu. Za to treba uspostaviti i opet uvesti hrvatske 
nazive činovnika. Uputiti treba štampu da se kloni srpskih naziva uopće. Naše 
novine trebaju donositi vijesti iz hrvatskih krajeva odjelito od vijesti iz ostalih 
dijelova državne zajednice. Sve te vijesti treba pak unositi skupa s vijestima iz 
inostranstva. 


XI. 


Tražit ćemo malo po malo, putem naših pouzdanika iz hrvatskog narodnog 
pokreta, da uklonimo razna činovnička mjesta isto kao i mjesta privatnih podu- 
zeća, društava i ustanova. Pri tome se poslužiti unižavanjem predšasnih osoba, 


napadajući ih kao izdajnike hrvatskog naroda i si. Treba dobiti u svoje ruke 
redarstvo; doduše je »Sporazumom« političko redarstvo ostavljeno državnoj 
zajednici, ali to ne smeta da se via facti dobije nadzor redarstva. Diranje u oruž- 
ništvo i vojsku je teško, jer su Srbi tu vrlo osjetljivi, pak bi izazvalo reakciju. 
To treba na drugi način potkopati. Neka se kod toga upotrijebe prokušane me- 
tode iz austrougarskog vremena. Posebno treba pažnju posvetiti da naši pristaše 
kao vojni liječnici zauzmu važne položaje u vojnim ustanovama. Po njima ćemo 
slabiti vojsku i rušiti disciplinu u njoj. Svakako treba organizirati našu snagu. 
Nju treba dalje razvijati i jačati po selima i gradovima. Nju ćemo predstavljati 
kao pomoćnicu kod čuvanja reda i mira. Nastojat ćemo da vlasti dobiju povje- 
renje u Zaštitu. Ona će na taj način doći do saznanja vojne organizacije. Ali nju 
treba budno čuvati od utjecaja srpske vojske. Njezino organiziranje treba se 
ravnati po metodama bivšeg hrvatskog domobranstva, da budu isti nazivi, iste 
oznake, iste zapovijedi itd. Posebno paziti pak na duh Zaštite, kao i isticati duh 
hrvatskog narodnog pokreta za posebne hrv. ciljeve. 


XII. 


Naši pristaše moraju sada u vremenu svoje službe sudjelovati u raznim para- 
dama državne zajednice. Neka to ne zavede naše pristaše ni najmanje. Oni će 
kod toga tako nastupiti, da bude širokim narodnim slojevima vidljivo, da oni 
to čine jer moraju, ali ne od svoje volje. Kod takvih svečanosti nastojat će se da 
se broj predstavnika svede na najmanje, a oni će se ograničiti na pasivnu prisut- 
nost. Treba izbjegavati svako manifestiranje i kod toga ne će se izdavati ni pro- 
glasi, ni pozivi na sudjelovanje. Treba malo po malo učiniti da nestane proslave 
Vidovdana, a proslavu kraljevog dana treba upriličiti kao čisto službenu, bez 
sudjelovanja naroda, a tako isto i još u jačoj mjeri treba sužavati proslavu 
i. decembra. Organizacijama kao npr. Sokolu, kada priređuje svoje proslave, 
treba praviti smetnje, osobito ih treba zaprečavati da svoje proslave vrše javno. 


XIII. 


Treba uvijek isticati da je stanje »Sporazuma« samo prvi stupanj, prvi za 
postignuće daljnjih i viših ciljeva. Za to uvijek treba govoriti i spominjati slo- 
bodnu i nezavisnu samostalnu Hrvatsku itd. Neka se uvijek govori o hrvatskim 
interesima, o hrvatskim narodnim pravima, hrvatskoj dužnosti itd. Hrvatske 
narodne mase neka su budne uvijek. Njima treba uvijek spominjati hrvatsko nar. 
zastupstvo, hrv. nar. zastupnike, hrvatski Sabor itd. 


XIV. 


Držeći se gornjih uputa mi ćemo izrabiti svaku konjunkturu za naše ciljeve. 
Međunarodna situacija ide nama u korist. Ruši se sistem Versaillesa, a J ugosla- 
vija je umjetna tvorevina tog sistema. Naše će vodstvo balansirati između Oso- 
vine i demokracije. Imamo ljude za jedno i drugo. Glavno je da se ruši J ugosla- 
vija. 


Kod toga nas u veliko pomaže katolička crkva s jedne strane i međunarodni 
komunizam s druge strane. Treba svagdje uzdizati katoličanstvo kao glavni bra- 
nik Hrvatske. Na pravoslavnu kao na bizantinsku kulturu treba navaljivati i isti- 
cati da su specijalne odlike. 


XV. 


Ovih se uputa treba strogo pridržavati i neka ih pozvani tumače na zgo- 
dan način svojim pristašama. Treba ih držati kao strogo povjerljive i tajne. Za to 
odgovaraju vodje mjesnih organizacija. Upute pak detaljno dat će svima hrvatski 
zastupnici. 

Naprijed svi za slobodnu i nezavisnu Hrvatsku državu! Vjera u Boga i se 
ljačka sloga.% 


Fusnota F. Culinovića isto djelo pod br. 94 strana 102. »Ovaj se ,izdavak' na- 
lazi u arhivu beogradskog Vojnoistorijskog instituta JNA, a njegova fotokopija u In- 
stitutu za historiju države i prava na Pravnom fakultetu u Zagrebu. 


POGOVOR AUTORA 


Za razliku od ranije knjige »Agonije i slom NDH«, izašle u izdanju 
»Rada« 1971 godine u Beogradu, ova knjiga koja izlazi u povodu 35. go- 
dišnjice oslobođenja Jugoslavije znatno je dopunjena, s dosta novih po- 
glavlja, naslova i podnaslova. Osim toga mnoga ranija zadržana poglavlja 
također su znatno dopunjena i prestrukturirana. Po broju novih stranica i 
nešto promijenjenoj koncepciji ovaj rad predstavlja zapravo novu knjigu 
povećanu za više od 40 “lo novih stranica, iako joj je kao baza poslužila 
prethodna knjiga. 

Drugi dio knjige koji govori o zadnjoj fazi rata, a posebno o 7 dana 
rata poslije rata, predstavlja po svojem opsegu preko 60 “lo rukopisa. 
Zbog toga sam odlučio da knjizi dam novi naslov: »Rat se završio 7 dana 
kasnije«. Ovaj naslov adekvatnije odražava osnovni sadržaj knjige i njezin 
najveći dio. Osim toga izlazak knjige pada u vrijeme 35. godišnjice našeg 
oslobođenja i tome je jubileju knjiga posvećena. 

Poglavlje  »Razvitak ustaškog pokreta, separatizam u službi fašističke 
ekspanzije« proširen je s novih pet naslova. To su: »Pokušaj atentata na 
kralja u Zagrebu«, »Ubojstvo kralja Aleksandra; očekivao se raspad Jugo- 
slavije«,y »Aktiviranje ustaša poslije atentata u  Marscilleu«, »Pojačana 
ustaška aktivnost u zemlji«, »Ustaška i proustaška štampa«. Proširena su 
ranija poglavlja »Teroristički logori u Italiji i Mađarskoj« i »Istina o tako- 
zvanom velebitskom ustanku«. 

U poglavlju »Stvaranje NDH i borba partnera za dominaciju u njoj« 
napisana su nova tri naslova: »Mačekova zaštita uspostavlja ustašku 
vlast«, »Maček i ustaše« i »Oružane snage NDH«. Znatno su prošireni 
naslovi: »Čišćenje terena i kaznene ekspedicije« (s posebnim osvrtom na 
Bosnu i Hercegovinu) i »Konclogori smrti po ugledu na naciste«. 

Novo poglavlje »Vatikan i fašizam. Prekrštavanje Srba« sadrži 16 
novih poglavlja. 

Novo je i poglavlje »Posljednje poprište II svjetskog rata u Evropi bilo 
je u Jugoslaviji, u Sloveniji«, također s novim naslovima. 

Poglavlje »Zločin bježi na zapad« ima devet novih naslova. To su: 
»Djelovanje IV operativne zone Slovenije od 1. do 9. maja«, »14. slovenska 
divizija ušla je u Korušku 6. maja«, »Djelovanje 6. i 11 slovenske bri- 
gade«, »Prvi kontakt s komandantom jugoistoka«, »S ustašama išlo je 


teze«, »Borba slovenskih jedinica generalom Ičhrom poslije 9. maja«, 
»14. divizija u borbi za dravske prijelaze u unutrašnjosti Koruške«, 
»Osamdeset dva borca 17. istočnobosanske divizije pala su u borbama s 
ustašama od 12. do 14. maja«, »7. SS i 373. legionarska divizija zarobljene 
kod Zidanog Mosta«. 

Poglavlje = »Zarobljavanje komandanta jugoistoka Alexandra von 
Lohra« znatno je dopunjeno i inovirano, posebno s novim podnaslovom 
»Pregovori s generalom Löhrom u Letušu i Topolšici«. 

Dopunjen je i naslov »Na Batini i Szekesfehervdru riješena je sudbina 
Budimpešte«. 

Nema sumnje da je jedan od glavnih nedostataka ranije knjige bio u 
tome što su u njoj bile nedovoljno obrađene djelatnosti i aktivnosti sloven- 
skih jedinica u posljednjoj fazi rata, posebno u trokutu Celje-Dravograd- 
Celovec. To se nije desilo uslijed pomanjkanja dobre volje ni umanjivanja 
značenja tih djelovanja. Objektivne teškoće bile su u tome što slovenski 
drugovi, sudionici tih ratnih događaja, nisu do tada o tom razdoblju 
pisali, niti su imali sređene arhive i dokumentaciju. Sređeni materijali i 
određeni značajniji napisi o ratnim događajima na kraju rata pojavili su 
se tek 1971. godine, kada je ranija knjiga već bila izašla. Sada je u ovoj 
knjizi taj nedostatak uvelike otklonjen. 

Suradnja Treće jugoslavenske armije i ostalih dijelova drugih armija 
s IV operativnom zonom i ostalim jedinicama Slovenije na djelu je potvr- 
dila našu iskušanu ratnu doktrinu kada u pozadini nastupajućih naših 
armija djeluju krupne partizanske jedinice (korpusi, divizije brigade i 
odredi), a iza njih u dubini neprijateljskog rasporeda opet manji partizan- 
ski odredi i grupe, odnosno naroužani narod. To je osnova naše doktrine 
općenarodnog rata, koja ima za nas u današnje vrijeme veliko značenje. 

U korištenju podataka o djelovanju slovenskih jedinica, uz određenu 
građu, osobito mi je koristio opsežan rukopis generala Petra Brajevića, 
ratnog načelnika štaba IV operativne zone, objavljen u feljtonu koji je 
izlazio u mariborskom listu »Večer« 1971 godine. Korisno su mi poslužile 
i njegove lične sugestije. 

Prvi dio predstavlja više publicističko-historiografski informativni pri- 
log objašnjenju ustaškog pokreta, klerikalizma, fenomena NDH, uloge 
reakcionarnog dijela HSS-a u njoj itd. Sve je to, po mojem dubokom 
uvjerenju, bilo potrebno radi lakšeg razumijevanja sveukupnosti događaja. 
Iako to može možda ići na uštrb jedinstvenoj metodi i pristupu materiji, 
jer se po tome razlikuje prvi od drugog dijela knjige koja je više memoar- 
skog karaktera, knjiga ipak daje jednu suštinski jedinstvenu materiju, 
neophodno sabranu u jednoj knjizi koja olakšava, posebno mlađim čita- 
ocima, da prime i shvate njima do tada mnoge nepoznate činjenice, doga- 
đaje i ocjene. Ona im na taj način omogućuje da bolje shvate mnoge suvre- 
mene pojave prema kojima valja zauzeti stav. U drugom dijelu knjige više 
memoarskog karaktera (iako je i u njemu zastupljeno dosta faktografije 
(detaljno se govori o definitivnom slomu i propasti NDH, njezine oružane 


sile i zarobljavanju Pavelićeve vojske i preostalih snaga okupatora i drugih 
satelita u maju 194s. godine). 


Od mnogobrojne literature kojom sam se služio za pisanje pretežno 
prvog  historiografsko-informativnog dijela knjige ističem interesantnu i 
korisnu knjigu Mladena Colića »Tzv. NDH-Nezavisna Država Hrvat- 
ska 1941« u izdanju »Delta-pressa« 1973. godine u Beogradu, kao i 
magistralno djelo Viktora Novaka »Magnum Crimen« koje je izašlo 1948. 
godine u Zagrebu. 

Kao što sam istakao, priličan broj stranica i poglavlja u knjizi posvećen 
je ulozi Vlatka Mačeka, HSS-a i klera u stvaranju i održavanju NDH i 
njihovoj mržnji i borbi protiv NOP-a. Kada je u pitanju posebice uloga 
Mačeka i reakcionarnog dijela HSSa u NDH, nisam mogao zaobići ni 
najnovije djelo Ljube Bobana »Maček i politika HSS-a 1928/1941« u 
izdanju »Libera« (Zagreb, 1974). U dvije Bobanove knjige sabrana je 
velika i zanimljiva grada u kojoj su iznesene mnoge nove ocjene i pristupi. 
Međutim, u osnovnim ocjenama o ulozi Mačeka i njegova vodstva prije i u 
toku II svjetskog rata služio sam se u prvom redu ocjenama Tita, Baka- 
rića, Kardja i drugih, kao i spoznajama i konkretnim političkim akcijama 
vođenim, u odnosu na Mačeka i HSS, u toku NOR-a. 

Sigurno je da u ovom radu ne treba tražiti suptilne i iznijansirane 
historiografske podatke i ocjene posebno o nekim nedovoljno rasvijet- 
ljenim događajima, niti treba tražiti polemiku sa svim ostalim ocjenama s 
kojima se autor ovih redova ne slaže. To nije bila ideja i namjera autora 
u koncepciji knjige, iako se bilo teško odrvati a da se kritički ne pristupi 
pojedinim ocjenama i tvrdnjama na koje sam nailazio. Jedno je sigurno: 
svaka ocjena pojedinih događaja i ličnosti, posebno iz naše bliske proš- 
losti, ima svoj politički pristup, i pojedini im autori prilaze sa stanovišta 
svoje političke angažiranosti i idejne orijentacije. Iako je direktna polemika 
izbjegnuta zbog karaktera knjige posvećene i pripremljene u povodu sve- 
čanosti 30. godišnjice našeg oslobođenja, ne znači da na drugom mjestu 
i na određenoj tribini pogodnoj za to nisam spreman objasniti svoje sta- 
vove i kritički se osvrnuti na druge. 

U svakom slučaju, od kritičkog stava i prilaza našoj prošlosti, posebno 
neposrednoj prošlosti koja je ostavila snažan pečat na tokove našeg 
današnjeg života i razvitka i na naša shvaćanja, kod većine ljudi to znatno 
utječe na njihovo pravilno političko angažiranje i pravilan odnos prema 
stvarnosti u kojoj žive. Ako je historija učiteljica života (a ako se pravilno 
tumači, ona to zaista i jest), bit ću zadovoljan ako moja knjiga bude 
značila određen doprinos čitaocima mlađe generacije u njihovu angaži- 
ranju u borbi protiv nacionalističkih i birokratsko-centralističkih pojava i 
tendencija, koje su nam u prošlosti nanijele mnogobrojna zla a koje se i 
danas pojavljuju ne samo kao ostatak povampirene prošlosti i zaostale 
svijesti nego traže hranu u određenim slabostima, deformacijama i pojedi- 
nim neuspjesima u našem društvenom životu. 


S druge strane, ne možemo zanemariti da nas danas razni protivnici 
socijalističke J ugoslavije, kojima ne pogoduje i ne svida se naš samouprav- 
ljački put izgradnje socijalizma, naša nezavisna nesvrstana pozicija i ostva- 
reno bratstvo i jedinstvo naših naroda i narodnosti, koristeći se određe- 
nim teškoćama razvoja, pokušavaju svojom propagandom sistematski ne- 
girati našu revolucionarnu prošlost i uspjehe u NOR-u, negirati naše 
uspjehe i izgradnju naše zemlje. 1 ne samo to. Oni organiziraju subverziv- 
nu djelatnost protiv naše zemlje ubacuju teroriste, organiziraju atentate 
na naše predstavnike u inozemstvu i čak ruše u pojedinim mjestima parti- 
zanske spomenike podignute palim borcima i žrtvama fašizma. Oni žele 
razbiti naše jedinstvo, oslabiti nas i na taj način nešto ušićariti za sebe. 
U nekim zemljama čak 35 godina nakon pobjede nad mračnim silama 
fašizma jačaju i slobodno djeluju fašističke i revanšističke snage. Sve te 
dosadašnje neprijateljske aktivnosti razbile su se o naše jedinstvo i snagu. 
Sve su to pojave koje su nastajale u prošlosti u znatno većim razmjerima. 
Zelja mi je da mladi čitalac nađe u mojoj knjizi bar djelimična objašnje- 
nja za sve te i slične pojave i da ga nitko zbog nepoznavanja određenih 
činjenica ne može obmanuti. To su bili motivi u pisanju ove knjige, i ako 
ona bar djelimično postigne tu svoju svrhu, namjena joj je ispunjena. 

U posljednjim bojevima za naše oslobođenje u tih sedam »prekobroj- 
nih« dana rata, sudjelovalo je više od četrnaest divizija Treće, Druge i 
Prve jugoslavenske armije kao i jedinica IV operativne zone Slovenije i 
njoj pridodatih jedinica. Naravno, težište se borbe u toku izvođenja opera- 
cija pomicalo, kako na cijelom frontu, tako i u okviru jedne armije, zatim 
divizije i manjih jedinica. Na historičarima i vojnim stručnjacima kao i 
drugim učesnicima ovih dogođaja, ostaje da dalje razmatraju ne samo 
momente i uvjete stvaranja NDH, agonije i sloma njene oružane sile i 
druge događaje nego da analiziraju i sve druge vojne i političke aspekte 
završnih operacija, pojedinih bojeva i borbi svake jedinice posebno. 

Takve precizne historijske ocjene i vojno-stručne zaključke ne treba 
u ovoj knjizi niti tražiti. Ukoliko ih na pojedinim mjestima ima, one nisu 
bile predominantne u namjeri pisca pri određivanju cilja i karaktera 
knjige. Za svaku i najmanju tvrdnju ne treba tražiti potvrdu u citiranju 
pojedinih dokumenata i stavova historičara. Publicistu je dopušteno da 
sam odredi stupanj korištenja izvora i koje će tvrdnje i dokumente uzeti 
u razmatranje. Za sve važnije tvrdnje i ocjene maksimalno sam obilježavao 
izabrane izvore kako u fusnotama, tako i na kraju knjige u pregledu 
korištene literature. Ukoliko moja knjiga kao  publicističko-memoarsko 
djelo bude jedan skroman prilog proučavanju historije utoliko će zado- 
voljstvo pisca biti veće. 

NDH je u prvom redu srušio NOP Hrvatske i njegova oslobodilačka 
armija, koja je u zajednici s ostalim narodima Jugoslavije i njihovim bor- 
cima svrstanim u armije korpuse i divizije zadala neprijatelju konačan 
udarac na sjeverozapadu naše zemlje. Evocirajući te dramatične majske 


događaje iz 1945. godine, onako kako su u datom trenutku doživljeni i 
viđeni s položaja politkomesara ji. vojvođanske divizije, pisac je ovim 
redom, svjestan svih mogućih manjkavosti, želio koliko je to bilo u njego- 
voj moći da sva ta zbivanja približi u prvom redu mladim čitaocima i 
osvijetli, makar fragmentarno i djelimično, blistavu pobjedu naše armije, 
kraj fašističke okupacije i završetak oružane pobjede naše revolucije te da, 
poučen iskustvom prošlosti, istakne potrebu neprekidne borbe protiv 
mračnih snaga koje i danas pokušavaju točak historije upraviti unatrag. 

tih odnosa 

Mačekova inicijativa na otcepljenju Hrvatske 1938—W39 ; 
Italija je planirala napad na Jugoslaviju septembra 1940. godine 
Potpisivanje trojnog pakta 

27. mart — prvo veliko iznenađenje i prvi udarac fašističkim agre- 
sorima u Evropi 

Slom stare Jugoslavije 

Stvaranje NDH i borba partnera u njoj 

Ustaška koncepcija nove države 

Prodaja Dalmacije i Primorja; sastanak Mussolini—Pavelić 
Proglašenje NDH 

Karlovačka uvertira 

Rimski ugovori o prodaji najčistijih hrvatskih krajeva 

Mačekova zaštita uspostavlja ustašku vlast 

Maček i ustaše 

Oružane snage NDH 

Državno-pravni poredak u NDH. Sistem masovnog terora i zločina 
Cišćenje terena i kaznene ekspedicije 

Konclogori smrti po ugledu na naciste 

Sudski sistem u službi zločina 

Vatikan i fašizam; prekrštavanje Srba 

Katolički kler u službi NDH 

Učešće nižeg klera u teroru 
Pokolj u glinskoj crkvi 
Klerofašizam u ideološkoj ofanzivi 

Križ i kama — Bog i Poglavnik 

»Bog ne bi bio Bogom kad ne bi Hrvatima dao NDH« 

Divljanje crnih mantija u Hercegovini 

Prozelitska aktivnost »božjih pastira« i teror u Dalmaciji 
Pokrštavanje — forma okupljanja naroda za masovnu likvidaciju i 
slanje u konclogore 


Zločini iskorišteni kao sredstvo i pritisak za pokrštavanje . 
Da se ne zabrane još neka imena 

Katolička organizacija i odgoj omladine 

Svijetli primjeri držanja svećenika 


Drugi dio 
RAT POSLIJE RATA 


Slom njemačkog obrambenog sistema na Balkanu 

Revolucija i kontrarevolucija 

Objektivni i subjektivni uvjeti dizanja ustanka njegovog pretvaranja 
u revolucije i konačnu pobjedu 

Drugo zasjedanje AVNOJ-a 

Borba protiv unutrašnje kontrarevolucije 

NDH — jedna od najslabijih točaka okupatorsko- kvislinškog sistema 
Formiranje strategijskog fronta. Bitka za oslobođenje zemlje . 

Plan konačnog oslobođenja Jugoslavije 

Tko su Vojvođani, učesnici u dramatičnim majskim događajima 
1945. godine 

Teror i zvjerstva hortijevske soldateske u Vojvodini 

Dolazak među Vojvodane 

Na Batini i Szekesfehervaru riješena je sudbina Budimpešte . A 
Posljednje poprište drugog svjetskog rata u Svropi bilo je u Jugo 
slaviji, u Sloveniji KE: 

Slovenija u NOB-u 

IV operativna zona Slovenije i značenje njenog teritorija u završnim 
operacijama . i pie 

Razmještaj neprijatelja u Štajerskoj, 

Agonija NDH i povlačenje iz Zagreba 

Igra na kartu sukoba Istoka i Zapada 

Memorandum Pavelićeve vlade zapadnim saveznicima 

Kao većina tirana Pavelić je bio obična kukavica 

Panika u ustaškim redovima X 
Pljačka zlata iz hrvatske državne banke 

Pavelić ostavlja svoju vojsku na cjedilu 
Ustaška zvjerstva u selima oko Zagreba . 

Držanje bugarske armije izazvalo je teškoće u odnosima : 
Učešće Bugara u završnim borbama; »dravska epopeja« . . . , 
Bugari vode kod Dravograda separatne pregovore s ustašama . 
Sukob s bugarskim generalom 

Jesu li Bugari davali ustašama savjete o proboju? 

Zločin bježi na Zapad . 

400 000 neprijateljskih vojnika bježi u o Austriju : 
Djelovanje IV operativne zone Slovenije od 1. do 9. maja . 

14. slovenska divizija ušla je u Korušku 6. maja . Ba: 
Djelovanje 6. i 11. slovenske NOU brigade. Susret s Lohrovim 
osiguranjem X 

Akcije 5 slovenskih partizanskih odreda (do 9. maj a) 

Događaji do 9. maja u rajonu Celje—šoštanj . 

Prvi kontakt s komandantom Pjugoistoras generalom Löhrom 
S ustašama je išlo teže 

Borbe slovenskih jedinica poslije 9. maja 

Ulaz u Austriju bio je zatvoren 

Ulazak u Maribor. Zaposjedanje Dravograda 

Obavještenje u posljednji čas 2 a 

Zločin bježi na zapadnu stranu 

Za oslobođenje Koruške ginuli su slovenski partizani i poslije 9. maja 
14. divizija u borbi za dravske prijelaze u unutrašnjosti Koruške . 
82 borca 17. istočnobosanske divizije pala su u borbama s ustašama 
od 12. do 14. maja 1945 

7. SS i 373. divizija zarobljene kod Zidanog Mosta 

Očajnički pokušaj prodora. Bitka za mostove, pojava parlamentaraca 

Ustaški pukovnik prepoznat 

Djelomičan proboj neprijatelja prema Pliberku 

Posljednje divljanje ustaša : 

»Crna legija« na čelu pona — general Boban preuzima inicijativu 
Tri vojske ž ka oš f 
Polazak u nepoznato. 

Bitka za vrijeme 

Dileme 

Razgovor s engleskim generalom. 

Završni pregovori 

Ustaše traže milost X 

Susret sa slavonskim proleterima 

Štancer dolazi na separatne pregovore 

Tok pregovora i predaje iz zapisa ustaškog pukovnika 
Kapitulacija Pavelićeve vojske; ustaški general služio četiri gospodara 
»Vražija divizija« i nove dileme; zarobljenička kolona prešla granicu 
Genral Servatzy: »Izgubili smo rat od boljeg protivnika« 
Zarobljavanje crngorskih četnika ; : 

Žena — četnički emisar : 

Razgovor s članom Nacionalnog komiteta Draže Mihajlovića 3 
Rascjep u četničkim redovima 

Dolazak crnogorskih četnika u Bosnu — metamorfoza Pavla Đurišića 
Misija američkog pukovnika 

Sukob  Đukić—Draža. Memorandum crnogorskih četnika Draži 
Mihajloviću 

četnički glavari hvataju .veze s Pavelićem 

Sporazum Đurišić—Drljević 

Tko je Sekula Drljević? : 

Pokušaj samostalnog proboja : : aki ae } 
Predaja Đurišićevog zamjenika. Govor pomoćnika politkomesara 
četnicima 

Izgledali su jadno 

Razgovor u džipu 

Zarobljavanje komandanta jugoistoka generala Aleksandra von Lohra 
Lohr traži kontakte sa Englezima preko Draže Mihajlovića . 
Pregovori s generalom Löhrom u Letuši i Topolšici 

Löhrov bijeg iz prvog a ke a L a 
Definitivno u našim rukama 

Mračna kolona poraženih — zločin u službi fašizma 

Jedno razmišljanje 

Zločin i kazna 

I još samo nešto 

